
PREFACE 


This is the first Evangelical commentary in the Lithuanian 
language. The material has been gathered mainiy from 
English and German sources. This work is not a Biblical 
critigue, but a positive exposition of the Holy Seriptures. It 
also includes relevant historical, geographic, and anthro- 
pological material. 


Įvadas 


Visose religijose yra daug gero ir mokoma doros, 
etikos. Daugumą religijų įkūrė žmonės: Budizmą - Buda, 
Islamizmą - Mahometas. Kaip pagonių tikybos, taip ir jų 
dievai yra žmonių kūriniai. Dauguma jų dievų suprantami 
kaip monarchai. Jie gali daryti ką nori, jų nesaisto jokie 
įstatymai. 

Krikščionių tikyba, tapgi ir Dievas nėra žmonių 
kūrinys. Krikščionys tiek žino apie Dievą, kiek Jis jiems 
apsireiškė ir apsireiškia. ST Mozė taip ir tiek parašė apie 
Diėvą bei Jo veikimą, kiek Dievas jam apsireiškė. Panašiai. 
ir kiti ŠR rašytojai rašė. ŠR Dievas nėra monarchas, kuris 
gali daryti ką Jis nori, Jį saisto moralės nuostatai: Jo galia 
yra neribota, bet Jis laikosi tiesos. To jis reikalauja ir iš 
žmonių. Kiekvienas už savo darbus yra atsakingas. Kas 
nusikalto, turi kaltę išpirkti. Dievas atleidžia tik tam, kuris 
rimtai ir ryžtingai, atgailaudamas kreipiasi į Jį. Dievas 
atleidžia tik išpirkus kaltę. Prasižengimų kaltę užmokėjo 
Jėzus savo gyvenimu ir mirtimi. Kiekvienas žmogus yra 
nusikaltęs ir pats neįstengia savo kaltės išpirkti; jis gauna 
atleidimą tik iš malonės. Kristus mirė nusidėjėlio vietoje. 
Taip, Jėzus mirė už mano ir tavo kaltes. 

sT „aprašyta istorija, bažnyčios ir pranašų veiklą. 
Bažnyčii sustingo apeigose ir pamokymuose. Kunigai laikė 
pamaldas rytais, vakarais, šventadieniais ir ypatingomis 
progomis. Jie taipgi aukojo aukas ir mokė žmones tikėjimo 
tiesų. Dievas apsireiškė pranašams betarpiai. Jis juos 
pašaukė ir siuntė labai įvairiai. Pranašą Izaiją Dievas 
pašaukė subrendusį iš karališkos giminės, pranašą Jeremiją 
visai jauną iš kunigo šeimos, pranašą Amosą nuo gyvulių 
bandos. - Dievas taip pašaukė. juos, kad. jie suprato 
pašaukimą ir atsakė į jį. Tai gyvojo Dievo betarpis santykis 
su žmonėmis. 


NT aprašytas tik betarpis pašaukimas. Jėzus bei 
apaštalai skelbė gerąją žinią. Visi įtikėjusieji turėjo 
betarpį ryšį su Viešpačiu. Tikėjimo atžvilgiu visi apaštalai ir 
surinkimo nariai buvo lygūs, tik pareigomis jie skyrėsi. Jų 
tikėjimas Viešpačiu buvo toks gyvas, gilus, veržlus, 
džiaugsmingas, kad jie nugalėjo didžiausias kliūtis; 
persekiojimus, net kankinių mirtimi mirė linksmi. Jų 
dorovė buvo labai aukšta. Šita visą nastebėjo ciesorius 
Konstantinas Didysis. Jis panoro krikščionis panaudoti 
imperijos gerovei. Tam tikslui buvo sušauktas Nikejos 
suvažiavimas 325 m. Nuo to laiko prasidėjo bažnyčios 
centralizacija, įsigalėjo kunigų luomas. Jie viską tvarkė ir 
valdė labai gerai žmogiškai. Betgi Šventoji Dvasia veikia 
kaip Ji nori, o ne kaip žmonėms patinka. Kaip ST, taip ir NT 
Dievas pašaukė ir pašaukia žmones savo tarnybai. 
Žmonėms, bažnyčios vadovybei, kurie manė, kad jie gali 
vadovauti ir Šventosios Dvasios veikimą įsprausti į savo 
santvarką, nepatiko pašauktųjų veikla. Jie juos persekiojo 
ir žudė, ir tai darydami buvo tikri, kad vykdo Dievo valią. 
Bažnyčios istorijoje pašauktieji žinomi kaip atsiskyrėliai, 
pietistai, laisvųjų bažnyčių (valstybei nepriklausomų) 
veikėjai. Kas liktų iš mūsų ST Biblijos jei joje nebūtų 
pranašų? Kas būtų iš krikščionijos, jei nebūtų pašauktųjų, 
kurie skelbia evangeliškas tiesas? 

"Tą visą suprasti reikia gilintis į šR. Dėkui Dievui, šR 
turime jau nuo seniau. Evangelikai išleido NT 170lir visą 
Bibliją 1735 m. Katalikai išleido NT 1816 ir visą Bibliją 
1935m. 


EVANGELIJA PAGAL LUKA 


Keli pirmieji bažnyčios rašytojai mini Luką savo raštuose. 
Jie sako, kad Lukas, kilęs iš Sirijos Antiochijos, buvęs: 
gydytojas, ten įtikėjęs ir tapęs surinkimo nariu, susipažinęs su 
apaštalu Povilu, jį lydėjęs misijos kelionėse ir suimtą į Romą. 
Jis likęs prie apaštalo iki jo pasmerkimo. Po Povilo nužudymo 
skelbęs evangeliją. Buvęs nevedęs, kaip ir Povilas, miręs 84 
metų. Lukas minimas Naujajame Testamente, Kol 4,14; Fil 24; 
ir 2 Tim 4,11. Lukas yra vienintelis Naujojo Testamento 
rašytojas ne žydų kilmės. Jis parašė evangeliją ir apaštalų 
darbus. Lukas savęs šavo raštuose nemini. Apaštalų darbuose 
jis rašo keliose vietose „mes“. Iš žodžio „mes“ galima daryti 
išvadą, kur Lukas lydėjo Povilą ir kur jo kelionėje nebuvo, Apd 
16,10-; 5,27. Lukas, būdamas gydytojas, galėjo padėti Povilui 
sunkiose kelionėse. Jis, kaipo gydytojas, rašo daugiau apie 
Jėzaus gydymus, negu kiti evangelijų rašytojai, ir ligas vadina 
anų laikų gydytojų terminais. Manoma, kad Luko evangelija 
yra parašyta 63-66 metais. 

Lukas evangelijos įvade skiria savo veikalą garbingajam 
Teofiliui. Tas nereiškia, kad knyga skirta vien tik tam asmeniui. 
Anais laikais buvo panašiai, kaip ir mūsų laike. Nors knyga 
rašyta vienam asmeniui, tačiau ji skirta neribotam skaitytojų 
skaičiui. Kas buvo tas garbingasis Teofilius? Tiek žinoma, kad 
jis buvo įtakingas pagonis, prijaučiantis krikščionims. Kai kurie 
rašytojai „„garbingasis“ verčia „Jo ekscelencija". Toks titulas 
buvo vartojamas senatoriams, aukštiems kariams, 
prokuratoriams, Apd 23,26; 24,3; 26,25. Iš apaštalų darbų 
matyti, kad šis žymus "žmogus gerai pažino Palestiną, 
Viduržemių jūrą, Mažąją Aziją ir Europą — Graikiją, Italiją. 
Lukas mini ir mažas vietoves. Jei jo „garbingasis“ nebūtų jų 
žinojęs, Lukas nebūtų jų minėjęs. 

Lukas mini įvade, kad jis savo veikalui medžiagą ėmė iš Jėzų 
mačiusių ir buvusių Jo sekėjų. Jis nemini jų vardais ir nesako, 
ar ta medžiaga buvo rašyta, ar žodžiu perduota. Kiek žinome iš 
anų laikų šaltinių, Morkaus evangelija jau buvo parašyta. Kitą 

medžiagą jis bus rinkęs žodžiu. Lukas turėjo progų susitikti 
apaštalus ir kitus veikėjus Jeruzalėje ir kitose vietose. Kas rašyta 
pirmame ir antrame skyriuje: apie Zachariją, apreiškimą 
Marijai, Jėzaus kūdikystę, jam bus papasakojusi pati Marija. 
Graikų kalbos žinovai sako, kad Luko stilius yra puikus. Jis 
prilygsta graikų klasikams, ypač evangelijos įvadas. Lukas rašęs 
gražiau už apaštalą Povilą, tai yra i iu stilius esąs lengvesais. Jis 
rašė tikėjimo istoriją apie Jėzų, pradėdamas Nazaretu (Jėzaus 
vaikyste), Kapernaumu (Jėzaus veikla) ir Jeruzale (Jėzaus 
mirtimi ir prisikėlimu). 

Daugelis mano, kad Mato evangelija buvo skirta žydams, o 
Morkaus ir Luko pagonims. Tada turėtų būti Morkaus ir Luko 
evangelijos panašesnės viena antrai daugiau negu Mato. Bet 
visgi man atrodo, kad Mato ir Morkaus evangelijos yra 
panašesnės viena antrai, negu Luko evangelija. Atrodo, kad 
Matas naudojosi Morkaus veikalu, ir juodu abu buvo žydai. 
Lukas, kilmės pagonis, išsimokslinęs gydytojas ir rašytojas, rašė 
skirtingai. 

Mato ir Morkaus evangelijas sujungiau į vieną knygą ir tų 
vietų, kurios vienodai parašytos abiejų evangelijų rašytojų, 
Morkaus evangelijoje ne"ekartojau. Luko ir Jono evangeliją 
rašau į atskirą knygą. 

Mato ir Morkaus evangelijų knygoje parašiau įvadą į 
Šventąjį Raštą, šioje knygoje jo nebekartoju. 

Daug mąsčiau ar nebūtų galima spausdinti atskiru šriftu 
Šventojo Rašto teksto ir aiškinimų-komentarų. Yra galimybė 
spausdinti paprastu ir kursyvu šriftu. Daugeliui kursyvas raštas 
yra neįprastas skaityti. tai atsisakiau nuo jo. Knyga 
spausdinama paprastu šriftu. Šventojo Rašto tekstą įmanoma 
atskirti; pradžioje yra užrašytas skyrius ir tekste skirsnelių 
numeriai. Po Šventojo Rašto teksto yra tuščia eilutė ir po jos 
seka aiškinama: , tekstas. 


ĮVADAS, Lk 1,14 
1 Daugelis rašė pasakojimą mūsų tarpe buvusių įvykių, 2 
kaip mums perdavė nuo pradžios savo akimis mačiusieji ir 
buvusieji žodžio tarnai. 3 Taip ir aš, rūpestingai viską nuo 
pradžios ištyręs, nusprendžiau surašyti tau, garbingasai 
Teofiliau, sutvarkytą pasakojimą, 4 kad įsitikintumei tikrumu 
', mokslo, apie kurį girdėjai. 

Lukas rašė graikų priimtu rašymo būdu, viską gerai ištyręs ir 
palyginęs su žiniomis tų, kurie patys buvo Jėzaus darbų ir 
mokymo liudininkai. Jis rašė Teofiliui (Dievo draugui), žymiam 
ir garbingam asmeniui. Istorijos bėgyje š ši knyga buvo priimta į 
Šventąjį Raštą. Daugybė žmonių ja naudojosi. Ir mums ji yra 
viena svarbiausiųjų evangelijų. Pirmieji du skyriai yra užrašyti 
tik Luko evangelijoje. Lukas rašo, kad daugelis bandė rašyti 
pasakojimus apie Jėzų. Iš to daugelio iki mūsų dienų užsiliko 
keturios evangelijos. Jos papildo vieną antrą. Lukas rašė 
sąžiningai, Viską gerai ištyręs. Jo rūpestingume gludi ir 
Šventosios Dvasios įkvėpimas. Jau pats noras, visa gerai ištirti, 
buvo Šventosios Dvasios darbas. 


KRIKŠTYTOJO GIMIMO 
PRANEŠIMAS, Lk 1,5-25 

5 Judėjos karaliaus Erodo dienomis gyveno kunigas, vardu 
Zacharijas, iš Abijo skyriaus. Jis turėjo žmoną, vardu Elzbietą, 
iš Arono dukterų, Ch 24,10. 6 Jie abu buvo teisūs Dievo akyse 
ir nepriekaištingai vykdė visus Viešpaties įsakymus bei 
nuostatus. 7 Juodu neturėjo vaikų, nes Elzbieta buvo 
nevaisinga, ir abu sulaukę senyvo amžiaus. 

8 Kartą Zacharijas ėjo pagal skyriaus eilę Dievo tarnystės 
pareigas, ir, pagal kunigų paprotį, 9 burtu teko jam, įėjus į 
Viešpaties šventovę, aukoti smilkalus, 2 M 30,7. 10 Smilkymo 
valandą lauke meldėsi gausi žmonių minia. 

11 Tada jam pasirodė Viešpaties angelas, stovintis smilkalų 
aukuro dešinėje. 12 Pamatęs jį, Zacharijas sumišo, ir išgąstis 
pagavo jį. 13 Bet angelas jam tarė: ,,Nebijok, Zacharijau, tavo 
malda išklausyta. Tavo žmona Elzbieta pagimdys tau sūnų, o tu 
Ji Praminsi Jonu. 14 Tau bus džiaugsmas ir paguoda, ir daugelis 
džiaugsis jo gimumu, 15 nes jis bus didis Viešpaties akyse. Jis | 
negers vyno ir jokių svaigalų. Nuo pat gimimo jis bus kupinas 
Šventosios Dvasios, Teis 13,4-5, 16 ir daugybę Izraelio sūnų 
atvers į Viešpatį, jų Dievą. 17 Elijo dvasia ir galybe jis eis pirma | 
Viešpaties, kreipdamas tėvų širdis į vaikus ir įkvėpdamas 
neklusniems teisiųjų nusiteikimą, kad parengtų MS 
tobulą tautą", Mt 17,11-13; Mal 3,1.23-24. 

18 Tada Zacharijas atsakė angelui: „Kaip tai aš patirsiu? Aš 
Bi jau senas, ir mano žmona nebejauna", 1 M 18,11. 19 Angelas 

jam atsakė: „Aš esu Gabrielius, stovintis Dievo akivaizdoje. Esu 
atsiųstas kalbėti su tavimi ir pranešti tau šią linksmą žinią, Dan 
18,16. 20 Štai tu tapsi nebylys ir negalėsi kalbėti iki tos dienos, 
kurią tai įvyks, nes nepatikėjai mano žodžiais, kurie išsipildys 
savo metu." 21 Tuo tarpu žmonės laukė Zacharijo ir stebėjosi, 
kad jis taip ilgai užtrunka šventovėje. 22 Išėjęs jis negalėjo 
prakalbėti, ir jie suprato, kad jis turėjęs šventovėje regėjimą. Jis 
aiškinosi jiems ženklais ir pasiliko nebylys. | 

23 Tarnystės dienoms pasibaigus, jis grįžo namo. 24 
Praslinkus kiek laiko, jo žmona Elzbieta pastojo ir penkis 
mėnesius slėpėsi, sakydama: 25 „Tai Viešpats man davė; Jis 
dabar teikėsi atimti mano pažeminimą žmonių akyse“, 1 M 
30,23. 


Apreiškimas Zacharijui įvyko šventovėje. Dievas panaudojo 
Senojo Testamento šventovę Naujojo Testamento pradžiai. Tai 
įvyko Erodo valdymo dienomis. Šis Erodas buvo sūnus 
Didžiojo Erodo. Erodas buvo ne žydas, bet edomitas. Judėja — 
Romos provincija, Erodas — karalius iš Romos malonės. 
Zacharijas buvo kunigas iš Abijo skyriaus. Šie skyriai buvo 
įsteigti Dovydo laikais, 1 Ch 24,3.10. Abijo skyrius buvo“ 
aštuntos eilės. Vyriausi kunigai buvo iš pirmos eilės. Taigi“ 
Zacharijas nebuvo iš vyriausių kunigų eilės. Viso eilių buvo 24. 
Kunigai privalėjo eiti pareigas šventovėje du kartus metuose, 
kiekvieną kartą po savaitę. Pareigas pasiskirstydavo burtų 
traukimu. Tai darydavo žmogiško paskyrimo išvengti. Buvo 
tikima burtu traukimu, kad Dievas paskiria. Turėti žmoną iš 
kunigų dukterų, buvo skaitoma garbe. 

Juodu buvo teisūs, Dievo ir be priekaištų žmonių akyse. 
Izraelitai skaitė didele Dievo palaima turėti vaikų. Nesusilaukti 
vaikų, buvo skaitoma nelaime ir Dievo bausme. Zacharijas 
reiškia — Javė (Dievas) atsiminė; Elzbieta — Dievas mano 
priesaika. 

Jam teko>pareiga, burtu keliu, smilkalus aukoti. Smilkalus 
aukodavo du kartus per dieną; rytą devintą ir trečią valandą po 
pietų. Smilkalų aukuras buvo šventovėje. Šių apeigų metu 
žmonės melsdavosi ne tik prie šventovės lauke, bet ir toli 
esantys kreipdavo veidą į Jeruzalg ir melsdavosi. Aukštyn 
kylantys dūmai reiškė — palankiai išklausoma malda, Ps 141,2; 

Apr 8,3-4. Kai Zacharijas aukojo smilkalus, jis ir visa tauta 
meldėsi. Tuo metu Zacharijui pasirodė angelas. Zacharijas 
sumišo ir išsigando. Kai dangaus pasiuntinys priartėja prie 
žmogaus, Žmogus visada išsigąsta, nes jis yra nusidėjėlis. Gera 
pranešantys angelai beveik visada pradeda savo pranešimą: 
„Nebijok!“ Tavo malda išklausyta, susilauksi sūnaus. Jis bus 
pačiam džiaugsmas ir visai tautai palaima, Mesijo pirmtakas. 
Jam duosi vadą Jonas — Viešpaties (Dievo) malonė. Jis bus 
nazarėnas — Dievui pašvęstas. Jis iš pat vaikystės negers jokių“ 
svaigalų, pasireikš pranašo Elijo galia, pakreips tėvų širdis į 
vaikus ir vaikams teiks klusnumą. Jaunimas visada turėjo 
nesusipratimų su senimų. Atšivertimas ir susipratimas visada ir 
visiėms, tėvams ir vaikams, buvo ir yra reikalingas. Atrodo, 
Zacharijas galėjo džiaugtis ir dėkoti Dievui už maldos 
išklausymą. Bet jis blaiviai žiūrėjo į gyvenimą, į savo žmonos 
senatvę. Jis tikėjo, kad Dievas gali tai daryti, bet jis prašė 
ženklo. Tokiais atvejais Dievas duodavo ženklus, Abraomui, 1 
M 15,8, Gedionui, Teis 6,36.39. Zacharijui jo prašymas buvo 
paskaitytas nusikaltimu. Jis jau žinojo tokius įvykius ir,. 
būdamas kunigu, privalėjo tikėti. Angelas atsakė: „Aš esu 
Gabrielius — (stiprus Dievo vyras), kuris stoviu Dievo 
akivaizdoje." Jis pranešė Zacharijui bausmę dėl jo abejojimo. 
Jis tapo nebyliu. Tai buvo bausmė, bet kartu ir palaima. Jam 
buvo sunku su žmonėmis bendrauti, bet su Dievu jis tada turėjo 
didesnę ir gilesnę draugystę! Zacharijas užtruko šventovėje. 
Žmonės nekantravo. Jis, išėjęs iš šventovės, nebegalėjo kalbėti, 
Gal tai ir buvo ženklas? Kai Dievas darė ką naujo, turėjo nutilti 
Senojo Testamento kunigijos balsas. 

Elzbieta pastojo ir labai džiaugėsi tuo, kad jos pažeminimas 
atimtas. Ji sugebėjo tą džiaugsmą palaikyti tik sau penkis 
mėnesius. Jei ji būtų pradėjus tai pasakoti draugėms, jos būtų 
palaikusios ją pakvaišusia. Kai pasirodė ženklas, po penkių 
mėnesių, tada ji galėjo laisvai kalbėti 17 girti Viešpatį. 


APREIŠKIMAS MARIJAI, Lk 1,26-38 
26 Šeštame mėnesyje angelas Gabrielius buvo Dievo 
pasiųstas į Galilėjos miestą, vardu Nazaretas, 27 pas mergelę, 
sužadėtą su vyru, vardu Juozapas, iš Dovydo namų; o mergelės 

vardas buvo Marija, Mt 1,16.18. 28 Atėjęs pas ją, angelas tarė: 
„Sveika, malonėmis apdovanotoji! Viešpats su tavimi!“ 29 
Išgirdusi šiuos žodžius, ji - sumišo ir galvojo, ką toks 
pasveikinimas rėiškia. 30 O angelas jai tarė: „Nebijok, Marija, 
tu radai malonės pas Dievą! 31 Štai tu pradėsi ir pagimdysi 
sūnų, kurį pavadinsi Jėzumi, Iz 7,14; Mt 1,21-23. 32 Jis bus 
didis ir vadinsis Aukščiausiojo Sūnui. Viešpats Dievas duos 
Jam. Jo tėvo Dovydo sostą, 2 Sam 7,12-13; 33 Jis viešpataus 
Jokūbo namams per amžius, ir Jo viešpatavimui nebus galo." 34 
Marija paklausė angelą: „Kaip tai įvyks, jeigu aš nepažįstu 
vyro?" 35 Angelas jai atsakė: „Šventoji Dvasia nužengs ant 
tavęs, ir Aukščiausiojo galybė pridengs tave savo šešėliu; todėl ir 
tavo kūdikis bus šventas ir vadinamas Dievo Sūnumi, Mt 1,18- 
20. 36 Antai, tavo giminaitė Elzbieta pradėjo sūnų senatvėje, ir 
šis mėnuo yra šeštas jai, kuri buvo laikoma nevaisinga, 37 nes 
Dievui nėra negalimų dalykų“, 1 M 18,14. 38 Tada Marija 
atsakė: „Štai aš Viešpaties tarnaitė, tebūna man, kaip pasakei." 
Ir angelas pasišalino. 


Aprašymas perkeliamas iš Jeruzalės šventovės į nežymų 
Nazareto miestelį; iš kūinigo šeimos pas paprastą mergelę, noIS ir 
iš karališkos Dovydo giminės, bet visai užmirštos ir beturtės. 
Galilėja, Nazareto apylinkė, buvo pusiau pagoniška, todėl 
fariziejų ir bendrai žydų nemėgiama ir niekinama. Net priežodis 
buvo: „Nieko gero nekyla iš Galilėjos." Nazaretas nėra minimas 
Senajame Testamente. Ir dabar žydai nemėgsta Nazareto, jame 
negyvena. Šiuo laiku Nazarete yra arti 30,000 gyventojų. Jie visi 
yra arabai ir krikščionys. Angelas Gabrielius vyko į Nazaretą 

pranešti visų pranašų svarbiausį pranašavimą: Dievo Sūnaus, 
"pasaulio Išganytojo gimimą. 

Mergelė Marija, Dievo parinktoji, Jėzaus, Mesijo, motiną, 
buvo visai nežymi. Apie ją labai mažai ką žinome. Jos didybė 
iškeliama tik dėl.jos Sūnaus. Taip Mariją gerbti, kaip Romos 
katalikų bažnyčią ją iškelia, Naujajame Testamente nėra 
pagrindo. 

Marija buvo susižadėjusi su Juozapu, už kurio vėliau ji 
ištekėjo. Tas apsaugojo ją nuo žmonių paskalų ir Viešpačiui 
Jėzui suteikė pilietines teises. Šioje vietoje, 27 skirsnelyje, „iš 
Dovydo namų", liečia Mariją, ne Juozapą. Apie Juozapo kilmę 

parašyta Lk 2,4. 

Angelas pradėjo savo sveikinimą šiais žodžiais: ,,„Malone 
apdovanotoji." Naujojo Testamento pagrindas ir prasmė yra 
malonė. Marijai buvo suteikta ypatinga malonė. Ji buvo 
parinkta šiai garbei iš visų moterų, būti Gelbėtojo motina! Apie 
tai rašė pranašas Izaijas 7,14: „Mergelė pastos ir pagimdys 
Sūnų, kurį pramins Emanueliu." Jėzus reiškia Dievo išganymas 
arba išgelbėjimas. Sūnus Aukščiausiojo, Sūnus Dievo, pasaulio 
tvėrėjo ir išlaikytojo. Ar Marija tą didybę pilnai suprato? Ar ir 
mes tą pilnai suprantame? Daug žmonių buvo ir yra Jėzaus 
vardą turinčių, bet išgelbėti iš nuodėmių gali tik vienintelis — 
Jėzus iš Nazareto. Žmonių buvo ir yra turinčių titulą „Didysis“. 
Jėzaus iš Nazareto didybė teikia žmonėms išgelbėjimą. Jo 
didybė yra nuostabi. Ji prasidėjo Betliejaus tvartelyje ir baigėsi 
ant kryžiaus Golgotos kalne. Didis yra tas, kuris skelbdamas 
Jėzų, pasiekia mases, milijonus, bet didis yra ir tas, kuris liudija 
apie Jėzaus išgelbiančią galią gatvėse ir prie namų durų. Nors jis 
yra apspiaudomas ir apmėtomas, jis eina toliau ir kitoje vietoje 
vėl kalba apie Jėzų Išgelbėtoją. 

Marija turėjo aukoti mergelės garbę. Ta auka jai buvo 
sunkesnė už mirtį. Todėl jos sumišimas ir klausimas: „Kaip tai 
įvyks?" Čia iškyla mergelės gimdymas ir Marijos nekaltybė. 
Šioje vietoje nėra vietos tuos klausimus vispusiškai gvildenti. 
Apie Marijos nekaltą prasidėjimą ir jos nenuodėmingumą, kaip 
kaikurios bažnyčios moko, Šventajame Rašte nėra pagrindo. 
Kyla klausimas, kaip galėjo iš nuodėmingos Marijos gimti be 
nuodėmės Jėzus? Pats tekstas sako 35 skirsnelyje, kad tas 
Šventasis bus ne iš Marijos pusės, bet iš Dievo: „Šventoji 
Dvasia nužengs ant tavęs ir Aukščiausiojo galybė pridengs tave 
savo šešėliu; todėl ir tavo kūdikis bus šventas ir vadinamas 
Bievo Sūnumi". Dėl mergelės gimdymo galimybių. Medicina 
žino tokių gimdymų. Čia klausimas nėra apie mergelės 
gimdymo galimybę, bet kad Jėzus gimė Šventajai Dvasiai 
veikiant. Čia klausimas rišamas su Šventąja Dvasia, pačiu 
Dievu ir tikėjimu į Jį. Šiuo reikalu yra dvi pažiūros, pasaulio, 
(visatos) atsiradimo. Pirmoji — viskas išsivystė gamtos 
dėsniams veikiant, evoliucijos keliu. Čia nėra atsakymo apie 

„pirminę medžiagos pradžią. Antroji pasaulėžiūra sako: Dievas 
viską sutvėrė. Čia lieka neišrištas klausimas Dievo prasidėjimo. 

Ar kada žmogaus protas į šiuos klausimus atsakys? Žiūrint į 
Šventojo Rašto apreiškimą ir krikščioniško tikėjimo patirtį, 
atgimusiems krikščionims yra daug lengviau tikėti į Dievo 
tvėrimą. negu į evoliuciją. Be to, evoliucija aprašyta pirmuose 
Biblijos lapuose. Remiantis krikščioniška patirtimi, tikiu Dievą. 
Dievas sukūrė pasaulius mums žinomais ir dar nežinomais 
gamtos dėsniais. Jam buvo menkas dalykas duoti Jėzui 
žmogišką kūną. Jėzaus Dvasia jau buvo pirm pasaulio 
sutvėrimo, kaip. Jis pats sakė, Jn 8,58: „Pirmiau negu gimė 
Abraomas, Aš esu." Jėzaus esybė yra visai kitokia negu visų 
kitų žmonių. Jis yra tikras Dievas iš amžių ir tikras žmogus, 
tapęs kūnu, gimęs iš mergelės Marijos, Fil 2,6-8. Jis nebuvo 
papildytas arba pripildytas Šventąja Dvasia, kaip Jonas 
Krikštytojas, dar prieš gimimą, arba, kaip kai kurie sako, 
krikšto metu. Jo kūno giminias buvo pradėtas Šventajai Dvasiai 
veikiant. Jis gimė iš Šventosios Dvasios. Jam nebuvo reikalinga, 
kaip mums žmonėms atgailauti, atgimti, prisipildyti Šventosios 
Dvasios. Kadangi Jis priėmė žmogišką kūną, Jis buvo 
gundomas, kaip ir kiti žmonės. Jis supranta kiekvieno padėtį ir 
vadina žmones savo broliais, Žyd 2,17. 

Kokia Marijos giminystė buvo su Elzbieta Šventojo Rašto 
pagrindu nėra įrodoma. Dievas patikėjo Marijai visų didžiausią, 
kas kada nors Žmogui buvo patikėta. Dievui viskas galima, 
aišku, ir tai, kas Žmogui atrodo neįmanoma. Jis viską sutvėrė ir 
išlaiko. Marijos gyvenime buvo lemiama akimirka.Jos vidųjinė 
kova mums neparašyta. Ji; sakė: ,,Taip, aš esu Viešpaties vergė, 
teįvyksta man, kaip sakci " Graikų kalboje sakyta ne tarnaitė, 
bet vergė. Ji tapo Jo vergė, o ne dangaus karalienė. Marija 
paaukojo Jam visa, visą savo gyvenimą. 


MARIJA LANKO 
ELZBIETĄ, Lk 1,39-45 
39 Tomis dienomis Marija skubiai pakilusi iškeliavo į 
Judėjos kalnyno miestą. 40 si nuėjo į Zacharijo namus ir 
pasveikino Elzbietą. 41 Vos tik Elzbieta išgirdo Marijos 
"sveikinimą, jos kūne šoktelėjo kūdikis, o pati Elzbieta tapo 
kupina Šventosios Dvasios. 42 Ji balsiai sušuko: „Tu labiausiai 
palaiminta iš visų moterų, ir palaimintas tavo vaisius! 43 Iš kur 
man tai, kad mano Viešpaties motina aplanko mane?! 44 Štai 

vos tik tavo sveikinimo garsas pasiekė mano ausis, šoktelėjo iš 
džiaugsmo kūdikis manyje. 45 Laiminga įtikėjusi, juk išsipildys, 
kas Viešpaties tau pasakyta“, Lk 11,28. 


Angelas pasišalino. Marija liko viena. Ji pasižadėjo 
Viešpačiui visai. Ji ne nebylė kaip Zacharijas, bet kam ji gali 
savo pergyvenimą išpasakoti? Ji žiūrėjo į gyvenimą realiai. Ji 
suprato padėtį, padėtį turinčių dievišką apreiškimą ir tikinčių iš. 
papratimo. Ji buvo tikra, kad nei kaimynai, nei mylimasis 
Juozapas jos nesupras. Jei ji dar turėjo motina, ir ta jos nebūtų. 
supratusi. Angelas minėjo jos giminaitę Elzbietą. Ji ką nors 
panašaus turėjo su ja. Gal Elzbieta supras ją? Nėra sakyta ar 
Marija leidosi į kelionę su namiškių žinia ir leidimu, ar ji be jų 
sutikimo ir žinios išėjo.“ Nuotolis buvo apie 150 kilometrų. . 
Kelionė galėjo trukti 3-5 dienas. Anais laikais tokią kelionę 
daryti vienai mergaitei buvo kas tai nepaprasto, bet ji ėjo ir 
pasiekė tikslą. " 

Koks abiejų skirtumas. Elzbieta — senyva moteris, kunigo 
žmona. Jos panieka atimta, ji laukia pažadėtojo sūnaus. Mariją 
sekė panieka ir paskalos. Ji jauna mergaitė, gal 13-20 metų, iš 
tolimos Galilėjos provincijos, paniekinto Nazareto. Ir kaip ji 
atrodė iš tokios kelionės? Kaip ji turėjo pradėti kalbėti, 
pasakotis? Ak, dieviška draugystė, kai Šventoji Dvasia veikia! 
Kiek tikintieji panašių susitikimų turėjo, palaimintų draugystės 
valandų! Šis susitikimas buvo didžiausias ir palaiminčiausias iš 
visų kitų. Čia reikalas buvo dieviško apreiškimo, kuris lietė jų ' 
vaikus. Bet ir motinos pergyveno ypatingą palaimą. Dažnai 
vaikai yra dvasinė palaima tėvams. Marijai nereikėjo nieko 
pasakotįs. Elzbieta jau viską žinojo, kaip ir Marija žinojo apie 
Elzbietą. Yra vienas dieviškas šaltinis iš kurio visi geria ir ima 
žinias. Garbingoji kunigienė matė jaunuolėj Marijoj didešnį 
dievišką pažadą už jos pačios.Ji tą pripažino be jokio pavydo, 
džiaugėsi Marijos aplankymu lyg kokio garbingiausio asmens. 
Ji vadino Mariją palaimintą, kad ji tikėjo dieviškam' 
apreiškimui. Dievas išpildys, ką pažadėjo ir viską įvykdys! 
Palaiminti kurie tiki! 

MARIJOS GIESMĖ, Lk 1,46-56 
46 Marija prabilo, 1 Sam 2,1-10:47 „Mano siela šlovina 
Viešpatį, mano dvasia džiaugiasi Dievu, savo Gelbėtoju, 48 nes 
jis pažvelgė į savo nuolankią tarnaitę. Štai nuo dabar palaiminta 
mane vadins visos kartos, Ps 113,5-6; Lk 11,27, 49 nes didžių 
dalykų padarė man Visagalis, ir šventas yra Jo vardas! 50 Jis 
maloningas iš kartos į kartą tiems, kurie Jį gerbia, Ps 103,13.17, 
51 Jis parodo savo rankos galybę ir išsklaido išdidžios širdies 
žmones, 2 Sam 22,28. 52 Jis numeta galiūnus nuo sostų ir 
išaukština žemuosius, Ps 34,11; 107,9. 53 Alkstančius 
gerybėmis apdovanoja, turtuolius tuščiomis paleidžia. 54 Jis 
ištiesia pagalbos ranką savo tarnui Izraeliui, kad minėtų Jo 
gailestingumą, 55 kaip buvo žadėjęs mūsų protėviams — 
Abraomui ir jo palikuonims per amžius", 1 M 17,7; 18,18. 56 
Marija prabuvo pas Elzbietą apie tris mėnesius, o paskui 
sugrįžo į savo namus, 


Marijos didingą susitikimą su Elzbieta puikiai aprašė Lukas. 
Marijos šlovinga giesmė perduota kartų kartoms. Kaip Marija, 
Elzbieta ir Zacharijas drauge praleido ketvirtdalį metų nieko 
nežinome. Jie tą pasilaikė sau. Mes galime tik spėlioti. Kaip ir 
kada Marijos giesmė parašyta, nesakyta. Pradžioje Marija kalba 
apie save, 47-49. Skiresneliuose 50-53 pasakoja bendrai apie“ 
Dievo darbus, 54-55 liečia Izraelį. Tą giesmę galėjo parašyti pati 
Marija, Elzbieta, Zacharijas, Lukas ar kas nors kitas. 
Greičiausiai tai įvyko kas nors panašaus kaip su Klimkų 
Grigalaičiu (1750-1825) prie Vingės upelio. Jis ten meldėsi, 
pergyveno Dvasios įkvėpimą, kaip vesti surinkimus ir gavo 
kelias giesmes, kurias jis aiškiai atsiminė ir užrašė, Jas pavadino 
liaupsikėmis. Jas labai mielai giedodavo surinkimninkai. Kai 
kurios iš jų dar ir dabar yra giedamos. Tokių giesmių įkvėpimų 
buvo ir yra. Aš pats pažįstu lietuvį, kuris ,,pagavime“ girdėjo 
giedant ir matė giesmę. Jis ne tik atsiminė žodžius, bet ir taškus 
ir kablelius. Aš girdėjau įkvėptas giesmes giedant, kurių žodžiai 
ir gaida nė vienam nebuvo žinomi. Žodžiai ir gaida puikiai 
skambėjo. Tikiu, kad ir Marija, panašiai Dvasios įkvėpta, 
giedojo ir užrašė šią giesmę. Tai yra Dievo Dvasios dovana. 

JONO KRIKŠTYTOJO 
GIMIMAS, Lk 1,57-66 

57 Elzbietai atėjo metas gimdyti, ir ji susilaukė sūnaus. 58 
Jos kaimynai ir giminės, išgirdę, kokią didžią malonę suteikė jai 
Viešpats, džiaugėsi. kartu su ja. 

59 Aštuntą dieną jie susirinko berniuko apipiaustyti ir 
norėjo jį pavadinti tėvo vardu — Zachariju, | M 17,12. 60 
Motina atsiliepė: „O, ne! Jis vadinsis Jonu." 6l Jie jai sakė: 
„Betgi niekas tavo giminėje neturi šito vardo." 62 Jie ženklais 
paklausė tėvą, kaip jis norėtų pavadinti kūdikį. 63 Šis, 
pareikalavęs rašomosios lentelės, užrašė: ,Jo vardas Jonas.“ 
Visi stebėjosi. 64 Tuojau atsivėrė jo burna, atsirišo liežuvis, ir jis 
kalbėjo, šlovindamas Dievą. 65 Visus kaimynus apėmė baimė, ir 
po visą Judėjos kalnyną sklido kalbos apie šiuos įvykius. 66 Visi 
girdėjusieji dėjosi į širdį ir klausinėjo: .„Kaip manai, kas bus iš 
to vaiko?" Jį tikrai globojo Viešpaties ranka. 


Jonas Krikštytojas gimė. Kaimynai ir giminės sveikino tėvus 
ir kartu su jais džiaugėsi. Koks malonus paprotys! Aštuntą 
dieną visi susirinko įstatymo apeigas atlikti ir duoti vaikeliui 
vardą. Visi norėjo tėvą pagerbti ir vaikelį tėvo vardu pavadinti 
— Zacharijumi. Motina tam pasipriešino, 1ėvas rašė: „Jo vardas 
Jonas." Svečiai buvo nepatenkinti ir nerimo. Staiga šeimininkas 
prakalbėjo ir šlovino Dievą. Jo bausmės laikas pasibaigė. Ne tik 
svečiai, bet visas kraštas kalbėjo apie šį įvykį. Taip buvo 
prirengtos žmonių širdys didingam Jono darbui. Tautoje kilo 
viltis, kad Mesijo laikas artinasj. Vyksta panašūs stebuklai kaip 
prie Mozės, Simsono. Samuelio gimimo. Kas bus iš šio vaikelio? 
Jonas nedarė stebuklų. bet jo gimimas ir visas gyvenimas buvo 
stebuklas. 


ZACHARIJO GIESMĖ, Lk 1,67-80 
67 Kūdikio tėvas Zacharijas tapo kupinas Šventosios 
Dvasios ir pranašavo: 68 „Šlovė Viešpačiui, Izraelio Dievui, kad 
aplankė savo tautą ir atnešė jai išvadavimą, Lk 7,16. 69 Jis 
pažadino mums galingą gelbėtoją savo tarno Dovydo namuose, 
Ps 132,17, 70 kaip nuo senovės buvo skeibęs savo šventųjų 
pranašų burna, 71 jog mus išgelbės nuo priešų, ir iš rankos tų, 

kurie mūsų nekenčia. 72 Tuo Jis rodo mūsų protėviams 
gailestingumą ir atsimena savo šventąją sandorą, | M 17,7; 3 M 
26,42, 73 priesaiką, duotą mūsų tėvui Abraomui, jog leis mums, 
1 M 22,16-17; Mik 7,20. 74 išvaduotiems iš priešų rankos, be 
baimės Jam tarnauti 75 per visą gyvenimą šventumu ir teisumu 
Jo akyse. 76 O tu, vaikeli, būsi vadinamas Aukščiausiojo 
pranašu, nes eisi pirma Viešpaties Jam kelio nutiesti, Mt 3,3; 77 
tu mokysi Jo žmones išganymo pažinties, kad būtų atleistos 
jiems nuodėmės, Jer 31,34, 78 dėl didžio mūsų Dievo 
gailestingumo, kuris apsireiškė mums lyg aušra iš dangaus 
aukštybių, 4 M 24,17; Iz 60,1-2; Mal 3,20, 79 kad apšviestų 
sėdinčius tamsoje ir mirties ūksmėje, kad mūsų žingsnius 
pakreiptų į ramybės kelią", 1z 9,1. 80 O kūdikis augo ir tvirtėjo 
dvasia. Jis gyveno dykumoje iki pat savo viešo pasirodymo 
Izraeliui dienos. Mt 3,1. 


Zacharijui grąžinta kalba, atleistas netikėjimo nusikaltimas. 
Jis pripildytas Šventąja Dvasia pranašavo. Jis nieko nekalbėjo 
apie savo šeimą ir džiaugsmą, kalbos gręžinimą, sūnaus gimimą. 
Zacharijas galėjo tą giesmę per ilgą nebylio laiką parašyti. Bet iš 
teksto atrodo, kad jis ją deklamavo ar giedojo Dvasios įkvėptas. 

68-75 Jis džiaugiasi Dievo žadėtu atlankymu savo 
išrinktosios tautos. Turinys kiek primena Senąjį Testamentą ir 
fariziejų pažiūras. 76-79 Zacharijas pranašavo apie Joną 
Krikštytoją ir jo veiklos pareigas. Jis visai neminėjo, kad Jonas 
yra jo sūnus, bet kalbėjo apie jį, kaip Aukščiausiojo pranašą ir 
Mesijo pirmtaką. Čia turinys yra Naujojo Testamento dvasios. 
80 Skirsnelyje pasakojama apie Jono gyvenimo būdą ir 
išsimokslinimą. Jonas augo kūnu ir tvirtėjo dvasia. Jis nelankė 


Jeruzalės mokyklų, bet gyveno tyruose, kaip kai kurie kiti | 


pranašai: Mozė, Elijas. 


JĖZAUS GIMIMAS, Lk 2,1-7 
1 Anomis dienomis išėjo ciesoriaus Augusto įsakymas 
surašyti visus žemės gyventojus. 2 Toks pirmasis surašymas 
buvo padarytas, Kvirinui valdant Siriją. 3 Taigi visi keliavo 
užsirašyti, kiekvienas į savo miestą. 4 Taip pat ir Juozapas ėjo iš 
Galilėjos miesto Nazareto į Judėją, į Dovydo miestą, vadinamą 


Betliejumi, nes buvo kilęs iš Dovydo namų ir giminės. 5 Jis ėjo. 

užsirašyti kartu su savo sužadėtine Marija, kuri buvo nėščia. 6 
Jiems ten esant, atėjo jai metas gimdyti, ir ji pagimdė savo 
pirmagimį Sūnų, 7 suvystė Jį vystyklais ir paguldė ėdžiose, nes 
jiems nebuvo vietos užeigoje, Mt 1,25. 


Lukas aprašė Jėzaus gimimą labai paprastai. Ciesorius 
Augustas (kilmingasis) buvo pirmas Romos imperatorius, 
kuriam buvo suteiktas šis garbės titulas. Jis viešpatavo nuo 31 
metų prieš Kr. iki 14 po Kr. Tai ilgas laikotarpis — 45 metai. Jo 
pilnas vardas — Gajus Julijus Ciesorivs Oktavianas. Tai buvo 
vienas geriausių Romos laikotarpių. Jis buvo vadinamas 
„Aukso amžius“. Įsakymas arba potvarkis (graikiškai — 
dogma) buvo išleistas surašyti visus gyventojus, nės reikėjo 
apdėti mokesčiais. Romėnai savo valstybę vadino „Visa 
apgyventa žemė.“ Jie anais laikais turėjo savo valdžioje visą 
žinomąjį, kultūringąjį pasaulį. Gyventojų skaičius buvo apie 
šešiasdešimt milijonų. 

Lukas sako, kad tai buvo pirmas žmonių surašymas 
Judėjoje. Tą surašymą vykdė senatorius P. Salpicius Kvirinius, 
kuris tuo metu buvo Sirijos valdovu, jo žinioje buvo ir Judėja. 
Lukas neužrašė Jėzaus gimimo metų. Jam buvo nesvarbu 
tikslūs gimimo metai, bet Jėzaus gimimas ir Jo atneštas 
išganymas. Žmonės, kurie vėliau norėjo Jėzaus gimimo metus 
apskaičiuoti, padarė klaidą. Taip kad tiksliai nėra žinomi Jėzaus 
gimimo metai. Skaitoma, kad Jėzus gimė apie 6-7 metus pirma 
mūsų skaitomo laiko. 

Kiekvienas privalėjo užsirašyti savo kilmės vi toje. Kadangi 
Juozapo kilmės vieta buvo Betliejus (duonos namai), jis turėio 
vykti į Betliejų. apie 170 kilomeirų. drauge su savo sužadėtine 
(žmona). Manoma, kad tuo metu Betliejuje buvo keli šimtai 
gyventojų. Šiuo laiku Betliejuje gyvena arti 8000 žmonių. 

Lukas nemini kelionės sunkumų. O jų tikrai buvo: dulkėti 
keliai, dienos karštis. nakties šaltis, vandens trūkumas. 
nereguliarus maitinimasis. I.lukas rašo: „Jiems nebuvo vietos: 
užeigoje." Reiškia — kitiems buvo. Jei Juozapas su Marija būtų 
buvę turtingi, tikrai ir jiems būtų vietos atsiradę. 

Marija pagimdė savo pirmagimį (prototokos) Sūnų. Kai kas 
aiškina, kad tai buvęs Marijos vienagimis Sūnus, kad pir 
magimis ir vienagimis reiškiąs tą patį. Graikų baltoje nereiškia 

to paties. Pirmagimis yra prototokos, 0 vienagimis — 
monogenes. Be to, evangelijos aiškiai sako, kad Jėzus turėjo ; 
keturis brolius ir kelias seseris, Mt 12,46-; 13,55-56; Mk 3,31-; 
Lk 8,19-; Jn 2,12; 7,3,Marija buvo šventa moteris, išskirta iš 
visų kitų. Bet daryti apie ją dogmas, kurioms nėra pagrindo |. 
Šventajame Rašte, yra prasilenkimas su tiesa. Marija turėjo 
didingą angelo pažadėjimą. Bet kiek Marija sutiko vargo šiame 
pasaulyje! Vargas kelionėje, gimdymas tvartelyje. O ką tai būtų 
reiškę, jei Jėzus ir būtų gimęs karalių rūmuose? Juk Jis paliko 
dangų ir visą šlovę. Jis prisiėmė vargingiausią žmogaus būtį, Fil 
2,7. Visatos Kūrėjas ir Valdovas guli ėdžiose, suvystytas 
vystyklais! 


KERDŽIAI IR ANGELAI, Lk 2,8-20 

8 Toje apylinkėje nakvojo laukuose piemenys ir, sergėjo savo 
bandą. 9 Jiems pasirodė Viešpaties angelas, ir juos apšvietė 
Viešpaties šlovės šviesa. Jie labai išsigando, 10 bet angelas jiems 
tarė: „Nebijokite! Štai skelbiu jums didelį džiaugsmą, kuris bus 
visai tautai. 11 Šiandien Dovydo mieste jums gimė Išganytojas. 
Jis yra Viešpats Mesijas. 12 Ir štai jums ženklas: rasite kūdikį, 
suvystytą vystyklais ir paguldytą ėdžiose." 13 Staiga prie angelo 
pasirodė dangaus pulkai. Jie garbino Dievą, giedodami, Dan 
7,10: 14 „Garbė Dievui aukštybėse, o žemėje ramybė Jo 
mylimiems žmonėms!“ Lk 19,38; Iz 58,19; Ef 2,14.17. 

15 Kai angelai nuo jų pakilo į dangų, piemenys kalbėjo vieni 
kitiems: ,„Eikime į Betliejų pažiūrėti, kas ten įvyko, ką Viešpats 
mums paskelbė.“ 16 Jie nuskubėjo ir rado Mariją, Juozapą ir 
kūdikį, paguldytą ėdžiose. 17 Išvydę jie apsakė, kas jiems buvo 
pranešta apie šitą kūdikį. 18 O visi, kurie girdėjo, stebėjosi 
piemenų pasakojimu. 19 Marija palaikė visus šituos žodžius ir. 
svarstė juos savo širdyje, Lk 2,51. 20 Piemenys grįžo atgah 
garbindami i ir šlovindami Dievą už visą, ką buvo girdėję ir mate, 
kaip jiems BVYS paskelbta. 


Žaadiis matydamas gulintį kūdikėlį Jėzų ėdžiose, turėjo 
sakyti: „Jis negali būti Dievo Sūnus“, bet matydamas angelų 
chorą ir girdėdamas jį giedant Jo šlovei, turėjo pripažinti: „Jis 
yra Dievo Sūnus!" 

Izraelio patriarchai: Abraomas, Izaokas ir Jokūbas buvo 
garbingi gyvulių augintojai. Kultūringieji egiptiečiai žiūrėjo su 
panieka į juos. Laikui bėgant keitėsi pažiūrą ir Izraelyje į 
nomadus, nesėslius gyvulių  kerdžius (piemenis). Fariziejai 
Jėzaus laikais, žiūrėjo į kerdžius su panieka. Ypatingai dėl to, 
kad jie sausoje Palestinoje dažnai ganė savo gyvulius kur mažai 
arba ir visai nebuvo vandens. Jie negalėjo prieš kiekvieną valgį 
nusiplauti rankų ir atlikti kitų apeiginių apsiplovimų. Kerdžiai 
buvo tiek paniekinti, kad jų neprileisdavo teisme būti 
liudininkais. Jie neturėjo pilnų pilietinių teisių. Tokiems 
žmonėms buvo duotas pirmas pranešimas apie Jėzaus gimimą. 


Gyvulių augintojai buvo garbingi žmonės. Jie ėjo savo 
pareigas sąžiningai. Jie nakties metu, atvirame lauke, saugojo 
savo kaimenes. Jie nesapnavo, kai angelas su didele šlove prie jų 
artėjo, bet aiškiai jį matė ir žodžius girdėjo. Jie, jį pamatę, 
išsigando. Kadangi žmogus yra nuodėmingas, jis mano, kad 
dangiškas pasiuntinys jam atneša pasmerkimą. Angelo 
pranešimas buvo džiuginantis: „Štai skelbiu jums didelį 
džiaugsmą, gimė Dovydo mieste Išganytojas, Viešpats, Mesi- 
jas." angelas davė jiems ženklą, kur ir kaip jie galt Jį rasti.Tas 
ženklas buvo suvystytas ir ėdžiose paguldytas kūdikis. Tuojau 
pasirodė daugybė dangiškų pulkų. Jie giedojo giesmę. Kai 
giesmė nuaidėjo, buvo tamsu, reali naktis. 

Tvartelyje, kur Jėzus gimė, nepasirodė jokios šlovės. Marijai 
ir Juozapui švietė menkas žiburėlis. Aplinkui buvo tvarto 
nešvara, nors Čia guėjo visatos. Viešpats. 

Angelų chorai puikiai skambėjo. Ne tik giedojimas buvo 
girdimas, bet ir kiekvienas žodis aiškiai suprantamas. Giesmė 
privalėtų būti evangelijos skelbimas, o ne vien gražus 
pasiklausymas. Angelų giesmės žodžiai buvo: „Garbė Dievui 
aukštybėse, o žemėje ramybė Jo mylimiems žmonėms.“ Viešpats 
gimė. Žemėje buvo tamsu, naktis. Žmonės nieko nežinojo apie 
tą didingą įvykį. Bet dangiški pulkai tą gerai žinojo ir tinkamai . 
pagerbė Viešpatį. Šventovėje Zacharijui ir Nazarete Marijai - 
angėlas pasirodė paprastume. Bet čia jis atėjo visoje dangiškoje . 
šlovėje. Angelų chorai giedojo apie Dievo garbę aukštybėse. 
Apie Dievo šlovę aukštybėse labai mažai ką žinome. Pilnos 
dieviškos šlovės žmogiška prigimtis nepakelia. Apaštalas 

Povilas 2 Kor 12,4 sako, kad išreikšti tą, ką jis „paėmime“ 
matė, žmogus neturi sąvokų. Ko negalima išreikšti, apie tai 
neįmanoma ir kalbėti. Ir apie ką neįmanoma kalbėti, to niekas 
ir suprasti negali, | Kor 2,9. Mes esame žemės gyventojai ir 
mums svarbiau yra kas vyksta čia žemėje. ,,Ramybė žemėje“, 
Kai kurie sako, kad Jėzus atnešė ramybę ant žemės, tačiau jos 
čia nėra. Ramybė žemėje yra pais Jėzus. Jis atėjo joje gyventi, 
Izaijas, 9,5, vadina Jį ramybės kunigaikščiu. Apaštalas Povilas 
sako, Ef 2,14: „Jis yra mūsų ramybė." Jėzus pats sakė, Jn 14,27; 
„Aš jums duodu savo ramybę.“ Jėzus sakė, Mt 10,34: „Aš 
atėjau atnešti ne ramybę, bet kardą." Jėzus yra ramybė, bet 
žmonių tarpe nėra ir nebus ramybės ir taikos, kol žmonija 
neapsispręs už Jėzų. Jo mylimiems žmonėms manyta tas pats, 
kas sakyta Jn 3,16. Dievas mylėjo pasaulį taip, kad davė savo 
vienagimį Sūnų. Dievas myli pasaulį. Jėzus yra čia, bet 
priklauso nuo mūsų, kiek mes Dievo meile ir Jėzaus auka 
pasinaudojame. Kaip Jėzus kartą klausė Jeruzalės gyventojus, 
taip Jis klausia ir šiandien kiekvieną: „Ar nori?!“ Mt 23,37. 

Nutilo angelų giesmės. Angelai pasišalino. Buvo tamsi naktis 
kaip ir pirma. Piemenys kalbėjosi apie tai, ką jie matė ir ką 
jiems angelas pasakė. Jie sutarė tuojau eiti į Betliejų ir pažiūrėti . 
kas ten įvyko. Kas ten įvyko? Jėzus, Mesijas gimė! Kerdžiai 
tuojau vyko. Vien tikėjimas, be vykimo, be pasitikrinimo, be 
patyrimo, lieka negyva raidė. Jie vyko ir rado, kaip jiems 
angelas sakė. Paprastas kūdikis ėdžiose! Tvarte! Piemenys 
tikėjo, kalbėjo ir skelbė. Jie grįžo į tikrovę, į tamsią naktį, prie 
savo bandų. Tačiau jie buvo pakeisti. Jie tikėjo, pažino Mesiją 
ir turėjo naują gyvenimą. 

Piemenys pasakojo apie angelo pranešimą, apie angelų 
pulkus, jų giesmę. Marija ir Juozapas klausėsi. Kiek vėliau 
šventovėje kalbėjo apie tą vaikelį Simonas ir Ona. Dar vėliau 
apie Jį kalbėjo išminčiai iš Rytų. Bet Marija, Jėzaus motina, 
jokių vizijų, jokių apreiškimų nematė. Ji tą visą girdėjo, palaikė 
ir apmąstė savo širdyje. 


JĖZAUS VARDAS, Lk 2,21 
21 Praslinkus aštuonioms dienoms, kai reikėjo apipiaustyti 
Jį, Jam buvo duotas Jėzaus vardas, kurį angelas nurodė dar 
prieš Jo pradėjimą. 

Aštuonioms dienoms praėjus, berniukas buvo apipiaustytas, 
kaip įstatymas reikalavo, | M 17,12. Tuo Jis tapo įstatymo 
sūnumi, Rom 8,3. Apipiaustymą atlikdavo namuose. Ta apeiga 
reiškė priėmimą į išrinktosios tautos sandorą. Su tos apeigos 
atlikimu buvo siejamas vardo davimas. Izraelitų vardai 
turėdavo reikšmę. Pavyzdžiui „Mozė“ reiškia „ištrauktas iš 
vandens." Jėzui buvo paskirtas vardas dar prieš Jo pradėjimą. 
Jėzus arba Jozuvas reiškia — Gelbėtojas, Išganytojas. 


JĖZAUS PRISTATYMAS 

ŠVENTOVĖJE, Lk 2,22-24 
22 Pasibaigus Mozės įstatymo nustatytoms apsivalymo 
dienoms, jie nunešė Jį į Jeruzalę perstatyti Viešpačiui, 3 M 12, 
23 — kaip parašyta Viešpaties įstatyme: „Kiekvienas pir- 
magimis berniukas tebūnie pašvęstas Viešpačiui", 2 M 13,2, 24 
— ir duoti auką, kaip įsakyta Viešpaties įstatyme: „Porą 

purplelių arba du balandžiukus", 3 M 128. 


Po berniuko gimimo, motina skaitėsi 40 parų nešvari. Tuo 
laiku jai buvo draudžiama lankyti šventovę, dalyvauti 
pamaldose. Po keturiasdešimt parų buvo atliekamos 
apšvarinimo apeigos. Buvo reikalaujama deginimo aukai 
avinėlio ir aukai už nuodėmę — purplelio arba balandžio. 
Nepasiturintiems buvo leidžiama vietoje avinėlio aukoti purplelį 
arba balandį, 3 M 12,8. Pirmagimiai berniukai priderėjo Dievui, 
Jų pareiga buvo tarnauti šventovėje. Mozės laikais šioms 
pareigoms buvo paskirta Levio padermė, 4 M 3,13.40. Nuo to 
laiko pirmagimius privalėjo išpirkti, 4 M 3,47; 18,16. Išpirkimo 
kaina buvo 5 šekeliai (sidabriniai pinigai) Tai buvo apie 
pusantro mėnesio darbininko aiga. Marija su Juozapu šias 
apeigas atliko Jeruzalės šventovėje. 


SIMONAS (SIMEONAS). Lk 2,25-35 
25 Jeruzalėje gyveno žmogus. vardu Simonas. Jis buvo 
teisus ir dievobaimingas, laukiantis Izraelio paguodos, ir 
Šventoji Dvasia buvo jame, 17 40,1; 49,13. 26 Jam buvo 
Šventosios Dvasios apreikšta, kad jis nemirsiąs, kol pamatysiąs 
Viešpaties Mesiją. 27 Šventosios Dvasios paragintas, jis atėjo į 
šventovę. Įnešant gimdytojams kūdikį Jėzų, kad pasielgtų, kaip 

įstatymas reikalauja, 28 jis paėmė Jį į rankas, šlovino Dievą 17 
sakė: 29 „Dabar leidi Valdove, kaip žadėjai, savo tarnui ramiai 
iškeliauti, I M 46,30, 30 nes mano akys išvydo tavo išganymą, 
31 kurį prirengei visų tautų akivaizdoje: 32 šviesą pagonims 
apšviesti ir tavo Izraelio tautos garbę", Iz 42,6; 49,6. 33 Jo tėvas 
ir motina stebėjosi tuo, kas buvo apie Jį kalbama. 34 O 
Simonas palaimino juos ir tarė metinai Marijai: „Štai šis skirtas 
daugelio Izraelyje puolimui ir  prisikėlimui. Jis bus 
prieštaravimo ženklu, Iz 8,4; Mt 21,42, 35 ir tavo sielą pervers. 
kalavijas, kad būtų apreikštos daugelio širdžių mintys." 


Tekstas sako, kad Jeruzalėje gyveno žmogus vardu Simonas. 
Žydų rašytojai mini tuo laiku Jeruzalėje gyvenusį Simoną, 
Hilelio sūnų. Simonas turėjęs sūnų Gamalielį farizieją. Kai kurie 
mano, kad Simonas buvo žilas senelis. Rašte nieko apie tai 
nesakyta. Jis galėjo būti ir jaunas žmogus. Lukas sako, kad jis 
buvo teisus ir dievotas. Taigi, teisus žmonėms ir tikįs Dievą. Jis 
laukė Izraetio paguodos, Mesijo. Simonas buvo kupinas 
Šventosios Dvasios. Jis buvo gavęs Šventosios Dvasios 
liudijimą, kad dar savo gyvenimo laiku, savo akimis matys 
Mesiją. Šventoji Dvasia paragino jį eiti į šventovę kaip tik tuo 
metu. kai Marija ir Juozapas atnešė Jėzų į šventovę. Daugybė 
žmonių kiekvieną dieną nešė savo vaikus pristatyti Viešpačiui. 
Simonas atpažino Jėzų, kaip Viešpaties Mesiją. Jis paėmė 
kūdikėlį į savo rankas, džiaugėsi jam Dievo duoto pažado“ 
išsipildymu, dėkojo Dievui. Simonas patenkintas galėjo palikti 
darbą ir ramiai mirti. Jis žinojo iš Rašto, kad Jėzus yra ne tik 
Izraelio, bet ir pagonių šviesa, 1z 49,6. Marijai ir Juozapui, 
Simono sutikimas ir jo kalba, buvo stzigmena. Jie stebėjosi. 
Simonas meldėsi, laimino juos. Po to, Simonas pranašavo. Jis 
kalbėjo visai ne tai, kaip fariziejai skelbė Mesijo atėjimą. 
Simonas sakė, kad Jis bus daugeliui Izraelyje puolimu ir 
prisikėlimu. Jam prieštaraus ir per Jį bus daugelio širdžių 
mintys apreikštos. Jis bus lyg kokia stovinti uola upėje, pro 
kurią, Izraelis teka, lyg srovė, ir išsiskiria už ar prieš Jį. Jis bus 
vieniems mirtis, o kitiems gyvenimas, 2 Kor 2,16. 

Daugeliui Jėzus buvo ir yra papiktinimas ir puolimas. Taipgi 
Jis daugeliui yra prisikėlimas ir gyvenimas. Daugelis Jam. 
prieštaravo, priešinosi. Taip paaiškėjo jų pažiūros. Fariziejai ir 

kunigija buvo Izraelio šventieji ir gyvenimo pavyzdys. Jėzus 
atidengė jų veidmainystę. Jėzus panašiai veikia ir dabar. Jis yra 
skyrimosi ženklas pasaulėžiūroms ir kiekvienam pavieniui 
asmeniui, man ir tau. 

Simonas kalbėjo Marijai, kad jos širdį pervers, lyg kardas. 
Marijai apsireiškė angelas ir davė didingą pažadą. Kalbėjo apie 
Jį kerdžiai ir dabar Simonas. Žmogiškai mąstant, ji galėjo laukti 
iš Jo tik palaimos. Bet jos gyvenime buvo priešingų valandų. 
Fariziejų skleidžiamos paskalos ir pasipriešinimas Jam taip 
paveikė Mariją ir kitus savuosius, kad jie, ir Marija drauge, 
tikėjo, kad Jėzus išprotėjo. Jie vieną kartą ėjo Jį sulaikyti ir 
prievarta parsigabenti į namus. O kai Jėzus kabėjo ant kryžiaus, * 
lyg iškeiktas įstatymo ir žmonių, Marija stovėjo ten ir visa matė. 
Ar tai nebuvo lyg kardas, perveriantis jos širdį? 


ONA Lk 2,36-38 
36 Ten buvo ir pranašė Ona, Fanuelio duktė iš Asero 
padermės. Ji buvo visiškai pasenusi. Po mergystės ji išgyveno 
septynerius metus su vyru, 37 o paskui našlaudama sulaukė 
aštuoniasdešimt ketverius metus. Ji neatsitraukdavo iš šven- 
tovės, tarnaudama Dievui per dienas ir naktis pasninkais bei 
maldomis. 38 Ir ji, tuo pačiu metu priėjusi, šlovino Dievą ir 


kalbėjo apie kūdikį visiems, kurie laukė Jeruzalės atpirkimo, Iz 
52,9. 


Nieko nėra rašyta apie Simoną, tik jo pranašavimas ir kalba. 
Priešingai apie Oną. Minima jos padermė, tėvo vardas, sakyta 
kiek ilgai ji. buvo ištekėjusi, jos amžius ir užsiėmimas. Bet 
nesakyta, ką ji kalbėjo apie Jėzų. Atrodo, kad ji pritarė Simono 
kalbai ir pasakojo visiems apie Mesiją, kurie laukė Jeruzalės 
atpirkimo. Atrodo, kad ten buvo laukiančiųjų Mesijo su- 
rinkimas, kuriam vadovavo Simonas ir Ona. 


NAZARETE, Lk 2,39-40 
39 Atlikę visa, ko reikalavo Viešpaties įstatymas, jie sugrįžo į 
Galilėją, į savo miestą Nazaretą. 40 Vaikelis augo ir stiprėjo; Jis 
darėsi pilnas išminties, ir Dievo malonė buvo su Juo. 

Iš Mato evangelijos suprantama, kad iš Jeruzalės jie grįžo į 
Betliejų ir čia gyveno 1-—2 metų. Čia juos aplankė išminčiai iš 
Rytų. Po to sekė bėgimas į Egiptą. Sugrįžę iš Egipto apsigyveno 
Nazarete. Lukas to viso nemini. Jis tą laiką praleidžia, nutyli, 
nes jis pagonims nesvarbus. Jėzus augo Nazarete. Jis augo 
panašiai, kaip visi kiti vaikai. Jis buvo išmintingas vaikas ir 
Dievo malonė lydėjo Jį. 


JĖZUS ŠVENTOVĖJE, Lk 2,41-52 

41 Jo gimdytojai kasmet eidavo į Jeruzalę švęsti Velykų, 2 
M 23,14-17. 42 Kai Jėzui sukako dvylika mėtų, šventės 
papročiu jie nuvyko į Jeruzalę. 43 Iškilmėms pasibaigus ir jiems 
grįžtant atgal, vaikas Jėzus pasiliko Jeruzalėje, bet gimdytojai to 
nepastebėjo, 2 M 12,18. 44 Manydami Jį esant keleivių būryje, 
jie nuėjo dienos kelią, pradėjo ieškoti Jo tarp giminių ir 
pažįstamų. 45 Nesuradę grįžo Jo beieškodami į Jeruzalę. 

46 Pagaliau po trijų dienų rado Jį šventovėje, sėdintį tarp 
mokytojų, besiklausantį jų ir juos beklausinėjantį. 47 Visi, kurie 
Jį girdėjo, stebėjosi Jo išmanymu ir atsakymais. 48 Pamatę Jį, 
jie labai nustebo, ir Jo motina Jam tarė: ,„Vaikeli, kam mums 
taip padarei?! Štai tavo tėvas ir aš su sielvartu ieškome tavęs." 
49 O Jis atsakė: „Kam gi manęs ieškote? Argi nežinote, kad 
an. reikia būti savo Tėvo reikaluose?" Jn 2,16. 50 Bet jie 
nesuprato Jo žodžių, kuriuos Jis jiems sakė, 

51 Jėzus iškeliavo su jais ir grįžo į Nazaretą. Jis buvo jiems 
klusnus. Jo motina palaikė visus žodžius savo širdyje. 52 O 
Jėzus augo išmintimi, amžiumi ir malone Dievo ir žmonių 
akyse, | Sam 2,26; Pat 3,4. 


Įstatymas įpareigojo kiekvieną vyriškį izraelitą, suėjus 13 
metų, atvykti į šventovę Jeruzalėje 3 kartus metuose: Velykų, 
Sekminių i ir Palapinių švenčių proga, 2 M 23.14-17; 34,23-; 5 M 
16,16-. Tiems, kurie gyveno toli nuo Jeruzalės. tas buvo 
praktiškai neįmanoma įvykdyti. Atrodo, kad Juozapas su 
Marija lankė Jeruzalę kartą metuose. Vaikai, seneliai, ligonys, 
vergai buvo atleisti nuo šios pareigos. Anuo metu Jeruzalėje 
buvo apie 60,000 gyventojų. Minėtų švenčių metu Jeruzalę 
aplankydavo apie milijonas svečių. Pirmą kartą Jėzus ėjo į 

Jeruzalg būdamas 12 metų amžiaus. Tolima kelionė buvo 
neužmirštamas pergyvenimas; ypač klausytis ir drauge giedoti 
pilgrimų psalmes ir matyti Jeruzalės miestą bei šventovę. 
Šventei baigiantis, ateiviai grįžo į namus. Juozapas su Marija 
paliko šventovę ir grįžo namo. Jie buvo tikri, kad Jėzus eina 
drauge su pažįstamais. Kai laikas buvo nakvynei, jie pasigedo 
Jo. Po trijų dienų ieškojimo, jie rado Jį šventovėje. Jis sėdėjo su 
Rašto aiškintojais, klausė jų Jam rūpimus klausimus ir 
atsakinėjo į jų klausimus. Kurie Jį girdėjo, stebėjosi Jo 
išmintimi ir atsakymais. Taip, jie stebėjosi, bet nesuprato. 
Marija ir Juozapas, Jį pamatę, labai nustebo. Jėzus irgi 
nustebo, kad jie nesuprato to, kas Jam savaime suprantama 
buvo: būti savo Tėvo reikaluose. Pavieni izraelitai Dievo Tėvu 
nevadindavo. Jie vadino Dievą Tėvu tik visi bendrai, kalbėdami 
apie Tvėrėją arba visos tautos Tėvą, 2 M 4,22. Jėzus žinojo 
Dievą, Jo Tėvą esant. Taip suprasti Dievą buvo tik Mesijo teisė, 
Ps 89,27; 2 Sam 7,14. Jau dvylikmečiui Jėzui viskas buvo Jo 
Tėvo reikalai, sielos maistas ir gyvenimas. Betgi Jis pakluso 
kūniškiems tėvams, grįžo į Nazaretą, vykdė jų įsakymus, dirbo 
kasdieniškus darbus dirbtuvėje ir namuose. 

Jie visi trys grįžo į Nazaretą. Bet Marija jautė ir apmąstė, 
kad Jėzaus mintys ir širdis buvo Tėvo reikaluose. Jėzus augo 
išmintimi. Jo išminties šaltiniai buvo: motina, gamta, Šventasis 
Raštas, malda, draugystė su Tėvu. Jis buvo panašus į kitus 
vaikus, privalėjo mokytis. Jis augo išmintimi ir malone į Dievą 
ir žmones. Jis savo būdu ir nuoširdumu laimėjo žmonių 
palankumą. 


JONO KRIKŠTYTOJO 
VEIKLA, Lk 3,1-20 

1 Penkioliktais ciesoriaus Tiberijaus viešpatavimo metais, 
Poncijui Pilotui valdant Judėją, Erodui esant Galilėjos 
tetrarchu, jo broliui Pilypui — Iturėjos bei Trachonitidės krašto 
tetrarchu, Lizanijui — Abilėnės tetrarchu, 2 prie vyresniųjų | 
kunigų Ano ir Kaifo, atėjo Viešpaties žodis Zacharijo sūnui 
Jonui dykumoje. 3 Jis apėjo visą Pajordanę, skelbdamas 
atsivertimo krikštą nuodėmėms atleisti, Mt 2,1-13; Mk 1,1-8, 4 
kaip parašyta pranašo Izaijo kalbų knygoje: „Tyruose 
šaukiančiojo balsas: taisykite Viešpačiui kelią, ištiesinkite Jam 

takus, Iz 40,3-5. 5 Kiekvienas slėnys tebūna užpiltas, kiekvienas 
kalnas bei kalnelis nulygintas. Kreivi keliai tetampa tiesiais, o 
duobėti išlyginti. 6 Ir visi žmonės išvys Dievo išgelbėjimą.“ 

7 Ateinančioms pas jį krikštytis minioms jis sakė: ,„Angių 
veislė, kas jus pamokė išbėgti nuo besiartinančios rūstybės? Mt 
3,7-10; 23,33. 8 Duokite tikrų atsivertimo vaisių! Ir neban- 
dykite ramintis: „Mūsų tėvas Abraomas'. Aš jums sakau, kad 
Dievas gali pažadinti Abraomui vaikų iš šitų akmenų. 9 Štai 
kirvis jau prie medžio šaknų. Tie medžiai, kurie neduoda gerų 
vaisių, bus iškirsti ir įmesti į ungį." 

10 Minios jį klausė: „Ką gi mums daryti?!" 11 Jis joms 
atsakė: „Kas turi du apsiaustus, tepasidalina su neturinčiu, ir 
kas: turi maisto, tegul taip pat daro." 

12 Ėjo ir muitininkai krikštytis ir klausė: „Mokytojau, ką 
mums daryti?“ 13 Jis sakė jiems: ,,Nereikalaukite daugiau, kaip 
jums nustatyta." 14 Taip pat ir kariai klausė: „Ką mums 
daryti?" Jis jiems sakė: „Nieko neskriauskite, melagingai 
neskųskite, tenkinkitės savo alga." 

15 Stiprėjant žmonių lūkesčiams ir daugeliui pradėjus 
spėlioti apie Joną, ar jis kartais ne Mesijas, Mt 3,11-12; Mk I,7- 
8; Jn 1,19-28, 16 Jonas visiems bylojo: „Aš, tiesa, krikštiju jus 
vandeniu, bet ateis už mane galingesnis, kuriam aš nevertas 
atrišti kurpių dirželio. Jis krikštys jus Šventąja Dvasia ir 
ugnimi. 17 Jo rankoje vėtyklė: Jis išvalys savo kluoną ir surinks 
kviečius į klėtį, o pelus sudegins neužgesinama ugnimi.“ 18 Dar 
daug kitų paraginimų jis davė tautai ir skelbė gerąją naujieną. 
19 Tetrarchas Erodas, jo baramas dėl Erodiados, savo brolio 
žmonos, ir dėl visų piktadarybių, kurias darė, Mt 14,1-12; Mk 
6,14-29, 20 pridėjo prie jų dar ir tai, kad uždarė Joną į 
kalėjimą. 


Lukas užbaigė pasakojimą apie Joną, sakydamas, kad jis 
gyveno dykumoje, ir apie Jėzų, kuris praleido savo jaunystę 
Nazarete. Iš Jėzaus jaunystės paminėta; tik Jo atsilankymas, 12 
metų. Jeruzalėje. Apie Jono jaunystės laiką pasakyta, kad jis 
gyveno dykumoje. 

Prisiminimas ciesoriaus Tiberijaus rodo, kad Palestina tuo 
metu buvo valdoma romėnų. Ciesorius Tiberijus viešpatavo 14- 

37 po Kr. Senovėje datos buvo skaitomos nuo įvairių įvykių. 
Romėnai skaitydavo savo metus nuo Romos miesto įkūrimo. 
Mes parašome tikrą datą kiekviename laiške. Senovės laikais tas 
nebuvo taip paprasta. Buvo sunku tikrai laiką nurodyti ir 
apskaičiuoti. Manoma, kad Jėzus gimė apie 7 metus pirma 
mūsų skaitomo laiko. Jono veiklos pradžia prasidėjo Tiberijaus 
viešpatavimo penkioliktais metais. Taigi mūsų skaičiavimu 
dvidešimt devintais metais po Kristaus gimimo. Lukas mini ir 
kitus ano laiko valdovus. Tuo metu Palestina buvo padalinta į 
keturias dalis, Todėl jos valdovai vadinami tetrarchais (ketvir- 
tainiais). Minimas Erodas ir jo brolis Pilypas buvo Erodo 
didžiojo sūnūs. Pilotas ir Lizanijus buvo romėnai. Jie visi buvo 
žiaurūs ir neteisingi tironai. Minimi du vyriausi kunigai. Pirm 
Piloto buvęs Judėjos valdovas Valerijus pašalino penkioliktais 
metais po Kr. Aną iš vyriausio kunigo pareigų. Vienas po kito 
buvo pašalinti keli asmenys iš vyriausiojo kunigo pareigų. 18 
metais pradėjo eiti vyriausiojo kunigo pareigas Kaifas, Ano 
žentas, ir jis jose išbuvo iki 36 metų. Tačiau tauta laikė tikruoju 
vyriausiu kunigu Aną. Todėl jie abu minimi, kaip vyriausi 
kunigai. 

Jono tėvai buvo seni ir greičiausiai mirdami paliko jį dar 
jauną. Jonas gyveno Judėjos dykumoje. Joje buvo daug olų, 
kuriose buvo įmanoma pasilspėti nuo saulės karščio ir gyventi. 
Jis maitinosi žiogais ir laukinių bičių medumi. 

Jonui atėjo Viešpaties žodis panašiai, kaip Senojo Testamen- 
to pranašams, Jer 1,2, Joe! 1,1-. Kokiu būdu tas įvyko, 
nesakyta. Tai buvo betarpis Dievo apreiškimas, kurį Jonas 
suprato. Per žodį Dievas paveikia žmonių istorijos eigą. Jo 
žodis neša „rūstybę pasipriešinantiems, bet malonę atsiverčian-- 
tiems. Jonas apėjo visą Pajordang skelbdamas atsivertimą ir 
atsivertimo krikštą. Atsivertimas yra vidujinis žmogaus - 
pergyvenimas, Dievo veikiančios malonės patyrimas. Krikštas 
yra matomas ženklas (apeigos). Krikštu žmogus patvirtina savo 
Vidujinį paklusnumą Dievui. Nuodėmės atleidžiamos ne krikštu, 
p tikėjimu, priimant Dievo malonę. Žiūrėk apie tai plačiau-Mf 

1-12, 

Judėjos dykuma nebuvo tikra dykuma, bet stepės, 
nederlingi, akmeniuoti ir uolėti tyrlaukiai. Dykuma šiltame 
klimate sudarė keleiviams daug vargo ir jos gyventojams daug 

sunkumų. Į dykumą buvo žiūrima, kaip į baisią ir tik velniui 
tinkamą vietą gyventi, 3 M 16,7-10. Dykuma turėjo Izraeliui 
didelės reikšmės tautos auklėjimui: 40 metų kelionė iš Egipto, 
pranašų paruošimas tyruose: Mozė, Elijas, Jonas Krikštytojas, 
apaštalas Povilas. Jėzus ir apaštalas Povilas dažnai naudojo 
sinagogas  evangelijai skelbti. Jonas skelbė tyruose. Jo 
skelbimas, džiugi naujiena, buvo, kad Dievas teikia išganymą, 
nuodėmių atleidimą visiems žmonėms, o ne vien tik Izraeliui. Šį 
Naujojo Testamento skelbimą pradėjo ne Jėzus, bet jau Jonas. 
Senasis Testamentas turi sąryšį su Naujuoju Testamentu. 
Izraelis keliavo per dykumą į pažadėtąją žemę. Naujojo 
Testamento evangelijos skelbimą Jonas pradėjo dykumoje. 

"Kai ką Lukas rašo beveik pažodžiui kaip Matas, 3,7-10. 
Lukas rašo suglaudžiau. Jis nemini didelių minių, fariziejų ir 
sadukiejų, paties krikšto, labai trumpai pamini Jono valgį ir 
aprėdą. 

Jonas klausė minią, kas juos pamokė išbėgti ateinančios 
Dievo rūstybės? Pranašai suprato Dievo rūstybę, kuri pasireikš 
paskutinėse dienose prieš netikinčiuosius, Dievo išrinktosios 
tautos priešus, Iz 2,12; Ez 7,7-10; Joel 2,1-3; Am 5,18. Jonas 
skelbė jau dabar pasireįškiančią Dievo rūstybę. Išvengti Dievo 
rūstybei, Krikštytojas reikalavo atsivertimo. Atsivertimo 
mokė pasitikėti -sentėviais, ypač Abraomu. Jonas sakė, kad 
pasitikėjimas praeitimi, kilme yra kūniškas. O kūniška prigimtis 
yra velniška, Jn 8,44; Rom 9-1 1 skyriai. Dievas gali Abraomui 
vaikus prikelti iš akmenų. Povilas rašė apie dvasišką Izraelį, Gal 
3,15-; Rom 2,18; Fil 3,3. Kūniškam Izraeliui, nenešančiam 
dvasinių vaisių, jau pridėtas kirvis prie šaknų, ir jis bus iškirstas. 
Krikštytojas. skelbė apie medį, akmenis, ugnį. kirvį, panašiai 
kaip Jėzus ir apaštalai. Praeitis, istorija yra gražus prisiminimas. 
Krikščionis privalo gyventi dabartyje ir nešti atsivertimo vaisius. 

Skirsneliai 10-14 yra užrašyti tik vieno Luko. Tai buvo Jono 
skelbimo vatsiai. Minia išsipažino savo nusikaltimus ir klausė 
ką daryti? Jonas reikalavo vidujinio atsivertimo ir nešti vaisius. 
Jis nereikalavo likti tyruose, sekti jį. Nuostabu. Jis ir 
muitininkams įsakė likti savo vietose ir eiti pareigas, bet nešti 
gyvenimo vaisius. Muitininkų pareigos yra reikalingos, jas 
reikalinga ir įmanoma atlikti teisingai ir naudingai. | 

Krikštytoją kreipėsi kariai. Manoma, kad jie buvo romėnai, 
arba samdomi žydai įstoję į romėnų kariuomenę. Jonas 
nereikalavo pasitraukti iš tarnybos, bet ją atlikti tinkamai ir 
teisingai. Kuriam evangelija nėra tik filosofinė sąvoka, bet 
gyvenimas ir dieviška jėga, tie ir šiais laikais, mūsų okupuotoje 
tėvynėje, gali naudingai ir krikščioniškai eiti pareigas. Jono 
skelbiama evangelija nereikalavo atsisakyti pareigų ir turto, bet 
atsisakyti vagystės. 

Evangelija buvo skelbiama pasaulyje, kuriame buvo 
muitininkai ir kariai. Panašiai yra ir mūsų laikais. Evangelija 
nereikalauja panaikinti santvarką, bet priespaudą ir neteisybę. 
Tas pasiekiama ne per revoliuciją, bet per širdžių atnaujinimą, 
per Jėzų. 

Kai daugelis manė, ar Jonas nėra Mesijas, jis atsakė aiškiai, 
kad kai jis palygina save su Mesiju, jis nėra vertas būti Jo vergu, 
atrišti Jam sandalus. Jis krikštija tik vandeniu, o Mesijas 
krikštys Šventąja Dvasia ir ugnimi. Vanduo paliečia ir 
apiplauna tik kūno paviršių, bet Dvasia pasiekia žmogaus vidų, 
atnaujina širdį. Ugnis sudegina medžiagą, kas laikina sunaikina. 
Išlieka tik kas yra vertinga, dvasiška, dieviška. Ugnis pasireiškia 
teigiama prasme — švarinimu, bet ir neigiama — naikinančiai, 
Dievo rūstybe. Kur evangelija skelbiama tik gražiais dorovės 
pamokymais, ji ir lieka tik doros ir etikos mokslu. Kur 
pasireiškia skelbiamame žodyje Galingasis, pats Kristus, ten 
vyksta asmeniškas Jo pažinimas ir išgelbėjimas, Rom 1,16; 1 
Kor 1,24; 2,4-5. Mesijas rodomas su vėtykle rankoje. Jis atskiria 
grūdus nuo pelų. Tai yra išsiskyrimas. Priimantiems Jį — 
duodama malonė, o užsikietinantiems — Dievo rūstybė. į 

18 skirsnelyje, Lukas trumpai ir suglaustai pasako, kad 
Jonas gerais ir naudingais paraginimais skelbė evangeliją — 
gerąją naujieną, visiems išgelbėjimą. Lukas taipgi labai 
suglaustai primena Erodą, kuriam Jonas priminė jo įvairias ' 
piktadarybes. Erodas neatsivertė. Jis dar prie kitų savo piktų 
darbų apkalė Joną. D 


i JĖZAUS KRIKŠTAS, Lk 3,21-22 
21 Kai, visai tautai krikštijantis, ir Jėzus pasikrikštydinęs 
meldėsi, atsivėrė dangus, Mt 3,13-17; Mk 1,9-11; Jn 1,32, 22 ir 

Šventoji Dvasia kūnišku pavidalu nusileido ant Jo tars 
balandis, o balsas iš dangaus prabilo: „,„Tu mano mylimasi: 
Sūnus, tavimi Aš gėriuosi." 


Lukas užbaigęs rašyti apie Jono veiklą, grįžo prie Jėzaus 
krikšto. Jėzus buvo Dievo Sūnus. Jam nereikėjo nei atgimimu, 
nei atsivertimo krikšto. Jėzus, priimdamas krikštą, susilygino su 
kitais žmonėmis. Jis tą darė dėl mūsų. Jis, būdamas nek:itas, 
prisiėmė mūsų kaltes. Po krikšto Jėzus meldėsi. Į Jo maldą tapo 
atvertas dangus. Dangus buvo atvertas Jam, bet per Jį ir mums 
atidarytas kelias į Tėvą, Jn 14,16. Lukas sako: „Šventoji Dvasia 
nusileido ant Jo.“ Matas rašo: „Dievo Dvasia." Morkus — 
„Dvasia.“ Ir pasigirdo balsas: „Tu mano mylimasis Sūnus." ' er 
Jėzų yra atvertas dangus, Šventoji Dvasia veikia, 1ėvas 
apsireiškia! 


JĖZAUS KILMĖ, Lk 3,23-38 

23 Jėzui buvo apie tridešimt metų, kai Jis pradėjo veikti. Jis 
Buvo laikomas sūnumi Juozapo, sūnaus Helio, Mt I,1-17 24 
sūnaus Matato, sūnaus Levio, sūnaus Melchio, sūnaus Jana- 
jaus, sūnaus Juozapo, 25 sūnaus Matatijo, sūnaus Amoso, 
sūnaus Naumo, sūnaus Heslio, sūnaus Nagajaus, 26 sūnaus 
Maato, sūnaus Matatijo, sūnaus Semejino, sūnaus Josecho, 
sūnaus Judos, 27 sūnaus Janano, sūnaus Resos, sūnaus 
Zorobabelio, sūnaus Salatielio, sūnaus Nerio, 28 sūnaus Mel- 
hio,sūnaus Adijo, sūnaus Kosamo, sūnaus Elmadamo, sūnaus 
"Eio, 29 sūnaus Jėzaus, sūnaus Eliezero, sūnaus Jorimo, sūnaus 
Matato, sūnaus Levio, 30 sūnaus Simeono, sūnaus Judo, sūnaus 
Juozapo, sūnaus Jonos, sūnaus Eliachimo, 3! sūnaus Melėjo. 
sūnaus Menos, sūnaus Matato, sūnaus Natano, sūnaus Dovydo. 
32 sūnaus Jesės, sūnaus Jobedo, sūnaus Boozo, sūnaus Salos, 
sūnaus Naasono, 33 sūnaus Aminadabo, sūnaus Admino. 


„sūnaus Arnjo, sūnaus Esromo, sūnaus Fareso, sūnaus Judo, 34 


sūnaus Jokūbo, sūnaus Izaoko, sūnaus Abraomo. sūnaus Varo. 
sūnaus Nachoro, 35 sūnaus Serucho. sūnaus Ragaujo, sūnaus 
Faleko, sūnaus Ebero, sūnaus Salo, 36 sūnaus Kainamo, sūnaus 
Arfaksado, sūnaus Semo, sūnaus Nojaus, sūnaus Lamecho, 37 
sūnaus Matūzalio, sūnaus Enocho, sūnaus Jareto, sūnaus 

Maleelio, sūnaus Kainamo, 38 sūnaus Enoso, sūnaus Seto, 
sūnaus Adomo, kuris buvo Dievo. 


Jėzus pradėjo savo viešą veiklą būdamas apie 30 metų. 
Kunigai pradėdavo eiti pareigas būdami 30 metų, 4 M 4.3. 

Matas Jėzaus kilmę pradėjo nuo Abraomo. Kadangi jis rašė 
žydams, jam buvo svarbu, įrodyti Jėzaus kilmę iš Abraomo, per 
kurį visos tautos turės palaimą. i.ukas rašė pagonims. Jam buvo 
svarbu visa žmonija, todėl jis Jėzaus kilmę rodė iki Adomo, 
kaip žmogaus, ir iki Dievo, kaip Dievo. Tuo parodyta, kad 
Jėzus buvo žmogus ir Dievas. Lukui buvo svarbu parodyti, kad 
Jėzus yra moters vaisius (sėkla, palikuonis), kuris sutrins gyvatei 
galvą. Todėl jis pradėjo Jėzaus kilmę Eliu (arba Hieliu) ir baigė 
Adomu — Dievu. Elis nebuvo Juozapo tėvas, bet Marijos. 
Pagal Matą ir Luką Jėzaus kilmė susitinka Dovydo asmenyje. 
Matas Jėzaus kilmėje mini, Mt 1,6, Dovydė sūnų Saliamoną ir 
Judėjos karalius. Lukas mini Dovydo sūnų Natoną, kuris 
nebuvo karalius ir aplenkia Judėjos karalius. Daugelis mano, 
kad Mato parodyta Jėzaus kilmė yra Juozapo eilės, o Luko 
Marijos. 


GUNDYMAS Lk 4,1-13 

1 Kupinas Šventosios Dvasios, Jėzus sugrįžo nuo Jordano, 
ir Dvasia Jį vedžiojo po dykumą 2 keturiasdešimt dienų, ir Jis 
buvo velnio gundomas. Jis nieko nevalgė per tas dienas ir, joms 
pasibaigus, buvo labai išalkęs. 3 Tada velnias Jam tarė: „Jei esi 
Dievo Sūnus, liepk šitam akmeniui pavirsti duona", 5 M 8,3. 4 
Jėzus jam atsakė: „Parašyta: „Žmogus gyvas ne viena duona! " 

5 Tada velnias, užvedęs Jį aukščiau, viena akimirka parodė 
Jam visas pasaulio karalystes 6 ir tarė: „„Duosiu Tau visą jų 
valdžią ir didingumą; jos man duotos, ir kam noriu, tam jas 
duodu. 7 Taigi, jei, parpuolęs, pagarbinsi mane, visa bus tavo." 
8 O Jėzus jam atsakė: „Parašyta: „Viešpatį, savo DIEVĄ, 
TEGARBINK IR Jam vienam tetarnauk!' * 5 M 6,13-14, 9 Jis 
nusivedė Jį į Jeruzalę, pastatė ant šventovės šelmens ir tarė: „Jei 
esi Dievo Sūnus, pulk nuo čia žemyn, 10 nes parašyta: „Jis 
palieps savo angelams saugoti tave, Ps 91,11-12, ir 11 jie nešios 
tave ant rankų, kad neužsigautumei kojų į akmenį.' " 12 Jėzus 

jam atsakė: „Parašyta: ,Negundyk Viešpaties, savo Dievo! * 5 
M 6,16. 13 Visus gundymus baigęs, velnias pasitraukė nuo Jo 
iki kitos progos, Žyd 4,15. 


Žiūrėk Mato 4,1-. Po Jėzaus krikšto balsas iš dangaus sakė: 
„Tu esi mano mylimasis Sūnus." Kilmės eilė rodo Jo 
žmogiškumą. Kiti žmonės po krikšto grįžo į namus prie savo 
partigų. Jėzus, kupinas Šventosios Dvasios, buvo nuvestas į 
tyrus. Jam prasidėjo visai naujos gyvenimo pareigos. Pirmiausia. 
Dvasia vedė Jį į vienumą tyruose. Reikia prisiminti, kad. 
tikintieji yra gundomi. Abraomas, 1 M 22, Juozapas, Jobas. 
Gundymai nesunaikina tikėjimo, bet sutvirtina jį. Po gudymų 
(bandymų) tikintysis įgyja patyrimą. Senojo Testamento 
tikintieji meldė juos ištirti, išbandyti, Ps 26,2; 139,23-; Jer 20,12. 

Pirmųjų žmonių gundymas vyko puikiame sode (rojuje), 
antrojo Adomo — tyruose, vienumoje; nepatrauklioje ir 
pavojingoje vietoje. Jokūbas kalba apie gundymų reikalingumą, 
Jok 1,2.12. 

Jėzus buvo kupinas Šventosios Dvasios, bet ir gundytojas 
buvo čia, panašiai, kaip prie Jobo. Lukas rašo, kad gundymas 
vyko visą laiką. Bet jis aprašo gundymus tik pasibaigus 40 parų. 
Kad žmogaus kūnas gali išbūti tiek laiko nevalgęs, yra daug 
pavyzdžių. 

Atrodo, kad velnias pasirodė Jėzui angelo šviesoje, 2 Kor 
11,14, kaip tikras užjaučiantis draugas. Jis priminė Jėzui balsą iš 
dangaus. Jei Jis yra Dievo Sūnus, tai ir gali viską turėti, ko Jam 
reikia. Kodėl vargti — štai čia akmuo, padaryk iš jo maisto. 
Pašalink visą vargą iš pasaulio, tada žmonės matys, kad esi 
Dievo Sūnus. Dabar esi visai suvargęs nuo pasninko, ar tai 
panašu į Dievo Sūnų? Gundymas buvo tame: Dievo Sūnus 
privalo pasirodyti, kaip Dievo Sūnus. Jis privalo turėti viso 
pilnai sau ir kitiems. Jei pilnybės neturi, ar tad esi Dievo sūnus 
ir, ar Dievas tavo Tėvas? Jėzus atsakė, kad žmogus gyvena ne 
viena duona. Tuo Jėzus pasisakė esąs žmogus ir tikįs Dievo 
aprūpinimu bei vedimu. Jėzus, tapdamas žmogumi, atsisakė 
dieviškos pilnybės, atėjo į pilną trūkumų pasaulį. Padaryti čia 
ant žemės dangų sau, ir jos gyventojams, būtų atsisakymas 
dieviškojo siuntimo. Jėzui gundymas nepasibaigė. Jis buvo tik 

laikinai pertrauktas. Panašiai ir kiekvieną žmogų gundymai ir 
kovos lydi visą gyvenimo laiką. 


JĖZAUS VEIKLOS PRADŽIA 
GALILĖJOJE, Lk 4,14-15 
14 Dvasios galybe Jėzus sugrįžo į Galilėją, ir visame krašte 
pasklido apie Jį garsas. 15 Jis mokė jų sinagogose, visų 
gerbiamas, Mt 4,12-17; Mk 1,14-15. 


Lukas pasakoja labai suglaustai apie Jėzaus veiklos pradžią 
Galilėjoje. Jėzus grįžo į Galilėją Dvasios galioje, graikiškas 
žodis yra dynamis, mes sakome įėga — dinamitas. Kurioje 
vietoje gyveno 10 vyrų, buvo steigiama sinagoga. Sinagogoje 
turėjo teisę kiekvienas izraelitas kalbėti, mokyti. Jėzus 
pasinaudojo ta teise. Pradžioje veiklos, Jėzui nebuvo jokio 
pasipriešinimo. Visi mielai klausėsi Jo pamokymų, gerbė ir gyrė 
Jį. 

Evangelistas Jonas pasakoja apie šį laikotarpį žymiai 
plačiau. Po gundymų tyruose, Jėzus grįžo prie Jordano pas 
Joną ir pašaukė pirmuosius 6 mokinius, Jn 1,29.51. Jis su 
mokiniais dalyvavo Kanos vestuvėse, Jn 2,1-ii. 


JĖZUS NAZARETE, Lk 4,16-30 

16 Jėzus atėjo į Nazaretą, kur buvo užaugęs. Šeštadienį, kaip 
pratęs, nuėjo į sinagogą ir atsistojo skaityti, Mt 13,53-58; Mk 
6,1-6. 17 Jam padavė pranašo Izaijo knygos ritinį. Atvyniojęs 
ritinį, Jis rado vietą, kur parašyta, Iz $1,1-2: '8 „Viešpaties 
Dvasia su manim, nes Jis patepė mane, kad neščiau girą 
naujieną vargdieniams. Pasiuntė mane skelbti belaisviams 
išvadavimo, akliesiems — regėjimo; siuntė vaduoti prislėgtųjų 
19 ir skelbti maloningų Viešpaties metų", 3 M 25.10. 

20 Suvyniojęs knygos ritinį, Jėzus grąžino jį patarnautojui ir 
atsisėdo; visų sinagogoje esančių aky s buvo įsmeigtos į Jį. 21 Ir“ 
jis pradėjo jiems kalbėti: „Šiandien išsipildė ką tik jūsų girdėti 
Rašto žodžiai.“ 22 Visi Jam pritarė įr stebėjosi mal. ningais 
žodžiais, sklindančiais iš Jo lūpų. Ir jie klausė: „Argi Jis re 
Juozapo sūnus!?* 23 O Jėzus prabilo: „Jūs, be abejo, man 
priminsite patarlę: „Gydytojau, pats pasigydyk' — padaryk ir. 

čia, savo tėviškėje, darbų, kokių girdėjome buvus Kapernaume“, 
Mt 4,13. 24 Jis dar pridūrė: „Iš tiesų sakau jums: joks pranašas 
nepriimamas savo tėviškėje. 25 Tiesą sakau jums: daug našlių 
buvo Izraelyje Elijo dienomis, kai dangus buvo uždarytas trejus 
metus ir šešis mėnesius ir baisus badas ištiko visą kraštą, | Kar 
17,1.9; 18,1. 26 Bet nė pas vieną iš jų nebuvo siųstas Elijas, o 
tik pas našlę Sidonijos mieste, Sareptoje. 27 Taipogi pranašo 
Eliso laikais daug buvo raupsuotųjų, bet nė vienas iš jų nebuvo 
pagydytas, tik siras Naemanas", 2 Kar 5,14. 

28 Tai išgirdę, visi, kurie buvo sinagogoje, labai užsirūstino; 
29 jie pakilę išstūmė Jį iš miesto, iki pakriūtės to kalno, ant 
kurio pastatytas jų miestas, ir norėjo nustumti Jį žemyn. 30 Bet 
Jėzus praėjo tarp jų ir pasišalino. 


Jėzus tapo garsenybe. Žmonės visur kalbėjo apie Jį. 
Pagaliau Jis atvyko į Nazaretą. Čia Jis augo ir gyveno. Kam 
nemalonu painatyti savo vaikystės ir jaunystės draugus, vietas? 
Šeštadienį visi ėjo į sinagogą, ir Jėzus ėjo kartu. Jis buvojo joje 
daugybę kartų. Dabar Jo padėtis buvo kitokia, negu pirmiau. 
„Jis buvo tapęs garsenybe. Visi laukė Jo savo tėviškėje 
pasireiškiant ženklais ir stebuklais. Jėzus laikėsi ano meto 
papročio. Sinagogoje visi žvelgė į Jį. Jis jų neapvylė Jis 
atsistojo. Tas buvo ženklas, kad Jis sutinka skaityti tai dienai 
skirtą pranašų tekstą ir kalbėti. Patarnautojas padavė Jam 
pranašo Izaijo knygos ritinį. Tam šeštadieniui buvo skirta 
skaityti Iz 61,1-2. Jėzus paskaitė, grąžino knygą patarnautojui ir 
atsisėdo. Pagerbiant pranašų raštus, juos skaitydavo atsistojus, 
o pamokslus sakydavo sėdėdamas. Įtempimas buvo didelis. Visi 
laukė, ką Jėzus pasakys. Jis laikėsi teksto. Ar galėjo būti 
tinkamesnis tekstas šiai progai? Jėzus tikrai buvo kupinas 
Šventosios Dvasios. Mesijas — Pateptasis. Jis skelbė evangeliją 
— linksmą žinią nusidėjėliams, tikrą išlaisvinimą nuodėmės 
vergams. Jis buvo pasaulio šviesa, kiekvienas galėjo matyti Jį. 
Izraelitai = džiaugdavosi laisvės metais. Kiekvienais 
keturiasdešimt devintais metais, visiems prasiskolinusiems 
būdavo grąžinamas turtas, kurie buvo tapę vergais, tapdavo 
laisvi. Ar galėjo būti didesnis Viešpaties atlankymas savo 
žmonių, kaip Mesijo pasirodymas? Jis yra tikrasis išlaisvintojas 

ir išgelbėtojas. Didesnės vergijos nėra už nuodėmės vergiją. 
Klausytojai nenorėjo nieko apie tai girdėti. Jie norėjo matyti 
ženklų ir stebuklų. Jėzus tai matė, jautė, žinojo. Jis atsakė jiems, 
kad Jis Žino, ką jie Jam nori sakyti: „„Gydyk pats save! Ką 
girdėjome, ką darei Kapernaume, daryk tą ir čia!“ Jėzus jiems 
priminė, kad pranašas savo tėviškėje nėra gerbiamas. Elijas 
buvo siųstas pas pagonę našlę prie Sidono, o pranašas Elisas 
išgydė raupsuotą sirą. Tada nazariečiai taip pasipiktino Juo, 
kad pakilę išstūmė Jį iš miesto ir norėjo užmušti, kaip Dievo 
piktžodžiautoją. Kol Dievo Jam paskirtoji mirties valanda 
nebuvo atėjusi, niekas negalėjo Jo nužudyti. Bet Jis turėjo 
palikti savo tėviškę. Jis buvo išstumtas. 


JĖZUS KAPERNAUMO SINAGOGOJE, Lk 4,31-37 

31 Jis nuvyko į Galilėjos miestą Kapernaumą ir šeštadienį 
mokė žmones, Mt 4,13; Mk 1,21-28. 32 Jie labai stebėjosi Jo 
mokslu, nes Jo žodžiai dvelkė galia, Jn 7,46. 

33 Sinagogoje buvo netyrojo demono dvasios apsėstas 
žmogus. Jis pradėjo garsiai šaukti: 34 „Šalin! Ko Tau iš mūsų 
reikia, Jėzau iš Nazareto!? Gal atėjai mūsų pražudyti? Aš žinau, 
kas Tu toks: Dievo Šventasis!" 35 Jėzus sudraudė jį: „,„Nutilk! 
Išeik iš jo!" Nubloškęs jį į vidurį, demonas išėjo, nė kiek jo 
nesužeidęs. 36 Visi nustebo ir kalbėjosi: „Kas tai per žodis: Jis 
su valdžia ir galia įsakinėja netyrosioms dvasioms, ir tos 


pasitraukia!?" 37 Ir garsas apie Jį plito visose apylinkės 
vietovėse. 


Jėzaus tėviškės miesto gyventojai išstūmė Jį. Jis nuvyko į. 
Kapernaumo miestą. Šio miesto gyventojai maloniai sutiko Jį. 
Kapernaumas buvo nuo Nazareto apie 40 kilometrų, prie 
Genezareto ežero. šiauravakariniame kampe. Šis miestas buvo 
Jėzaus veiklos centras. Jėzus kalbėjo sinagogoje šeštadienį. 
Jėzus gražiai mokė. Jo žodžiuose buvo jaučiama dieviška galia. 
Jėzui bekalbant, pradėjo šaukti demono apsėstas žmogus. 
Nuostabu, sinagogoje, pamaldose, demono apsėstas žmogus! 
Demonai nebijo bažnyčios, kryžiaus, pamaldų. Šėtonas gundė 
Jėzų. Demonai pažįsta Jėzų geriau, negu žmonės, bet jie Jo 

negarbina. Jie su Juo nieko bendro nenori turėti. Jėzus neleido 

savęs garsinti demonams. Jis įsakė demonui išeiti: Demonas 

nusviedė apsėstąjį į vidurį žmonių ir išėjo. Tą mačiusieji labai | 
nustebo. Žmonės kalbėjo apie tei visoje apylinkėje. Jėzus išvarė 

daugybę demonų. Čia aprašytas toks vienas Jėzaus darbas. 

Jėzus galingai mokė ir gydė. 


JĖZUS IŠGYDĖ 
PETRO UOŠVĘ, Lk 4,38-39 
38 Iš sinagogos Jėzus atėjo į Simono namus. Simono uošvė 
labai karščiavo, ir jie prašė jai pagalbos, Mt 8,14-15; Mk 1,29- 
31. 39 Atsistojęs prie jos galvūgalio, Jis sudraudė karštligę, ir 
toji pasiliovė. Ji tuojau atsikėlusi tarnavo jiems. 


Vargas pasireiškė visur, sinagogoje ir namuose. Petras buvo 
kilęs iš Betsaidos, Jn 1,44. Jis gyveno Kapernaume. Jo uošvė 
labai karščiavo, sunkiai sirgo. Petras ir jo žmona žinojo, kad 
Jėzus turi galią ant demonų ir ligų. Jie prašė Jėzų padėti. Jėzus 
įsakė ligai pasitraukti. Moteris tuojau pasveiko ir galėjo 
patarnauti prie stalo. 


JĖZUS GYDO VAKARE, Lk 4,40-41 
40 Saulei leidžiantis, visi, kurie turėjo ligonių, įvairiomis 
ligomis sergančių, vedė juos prie Jo, o Jis gydė, ant kiekvieno 
uždėdamas rankas, Mt 8,16-17; Mk 1,32-34. 41 Iš daugelio 
išeidavo demonai, šaukdami: ,,„Tu Dievo Sūnus!" Jis drausdavo 
juos, kad šito nesakytų; mat, jie žinojo Jį esant Mesiją, Mk 
3,11-12. 


Visi matė sinagogoje demono išvarymą ir girdėjo apie Petro 
uošvės išgydymą. Mieste buvo daug ligonių. Kokios kančios ir 
vargas sergantiems, ir rūpestis artimiesiems! Visi norėjo skubėti 
ir ieškoti pagalbos pas Jėzų. Buvo šeštadienis — šventė. Visi 
kantriai laukė. Baigiantis šventei, leidžiantis saulei, visi skubėjo 
pas Jėzų. Jėzus gydė ligonis ir išvarė demonus. Demonai 
išeidami šaukė: „Tu esi Dievo Sūnus!“ Jėzus juos draudė. 
Demonai pažino Jėzų ir vadino Jį tikru vardu. Atrodė, kad 
Jėzus turi ką bendro su jais. Todėl Jėzus draudė juos. Jėzus 

ardė jų karalystę, valdžią. Tas vakaras daugeliui buvo mielas, 
neužmiršta mas. 


JĖZUS SKELBIA EVANGELIJĄ 
VISOJE APYLINKĖJE, Lk 4,42-44 
42 Dienai išaušus, Jėzus nuėjo į negyvenamą vietą. Bet 
minios Jo ieškojo ir atėjo pas Jį. Žmonės mėgino sulaikyti Jį, 
kad jų nepaliktų, Mk 1,35-39. 43 O Jis jiems atsakė: „Ir kitiems 
miestams turiu skelbti gerąją naujieną apie Dievo karalystę, nes 
tam esu siųstas." 44 Ir Jis skelbė žodį Judėjos sinagogose, Mt 
4,23. 


Galima manyti, buvo vėlus vakaras, kai Jėzus atleido 
paskutinius ligonius. Ryto metą žmonės rinkosi prie Petro 
namų. Čia Jėzaus nebebuvo. Jis buvo pasitraukęs į nuošalią 
vietą, turėti draugystę su Tėvu, melstis. Žmonės surado Jėzų ir 
pastebėjo, kad Jis nori pasitraukti. iš čia. Jie dėjo pastangas 
perkalbėti Jį, likti pas juos. Gražu būti ten, kur esi mielai 
laukiamas, priimamas, pageidaujamas. Jėzus žinojo, esąs siųstas 
pas visus izraelitus. Jį šaukė pareiga. Jis jiems atsakė, kad Jo 
pareiga -yra skelbti evangeliją ir kitiems miestams. Jis paliko 
Galilėjos kraštą, atvyko į Judėją ir čia veikė. 


JĖZUS PAŠAUKIA PIRMUOSIUS 
MOKINIUS, Lk 5,1-11 

1 Kartą, kai minios veržėsi prie Jo, klausytis Dievo žodžio, 
Jis stovėjo prie Genezareto jūros, Mt 4,18-22; Mk 1,16-20, 2 ir 
pamatė dvi valtis, sustojusias prie jūros kranto. Žvejai, išlipę iš 
jų, plovė tinklus. 3 Įlipęs į vieną valtį, kuri buvo Simono, Jis 
prašė jį truputį atstumti nuo kranto ir atsisėdęs mokė minias iš 
valties. 4 Baigęs kalbėti, Jis tarė Simonui: „Irkis į gilumą ir 
išmeskite tinklus valksmui“, Jn 21,6. 5 Simonas Jam atsakė: 
„Mokytojau, mes, kiaurą naktį vargę, nieko nesugavome, bet 
dėl tavo žodžio užmesiu tinklus." 6 Tai padarę, jie užgriebė 
didelę daugybę žuvų, kad net tinklai pradėjo trūkinėti. 7 Jie 
pamojo savo bendrininkams, buvusiems kitoje valtyje, atplaukti 
į pagalbą. Tiems atplaukus, jie pripildė žuvų abi valtis, kad jos 
kone skendo. 8 Tai matydamas, Simonas Petras puolė Jėzui į 
kojas, sakydamas: „Pasitrauk nuo manęs, Viešpatie, nes aš 

nusidėjėlis!" 9 Mat, jį ir visus draugus apėmė išgąstis dėl to žuvų 
valksmo, kurias jie sugavo; 10 taip pat Zebediejaus sūnus 
Jokūbą ir Joną, kurie buvo Petro bendrai. O Jėzus tarė 
Simonui: „Nebijok! Nuo šiol žmones žvejosi", Mt 13,47. 1Į 
Išvilkę į krantą valtis, jie viską paliko ir sekė Jį. 


Lukas sako, Lk 4,44, kad Jėzus veikė Judėjoje, bet nieko 
plačiau nepasakoja apie pasekmes Judėjoje, nei apie Jėzaus 
sugrįžimą į Galilėją. Jis nesako, kur Jėzus apsistojo Galilėjoje, 
Matyti, kad Jėzus buvo kur nors arti Kapernaumo prie ežero. 
Lukas vadina šį ežerą Genezareto, Mtas 4,18 — Galilėjos ir 
Jonas 6,1 — Tiberijos ežeru. Bendrai Naujajame Testamente šis 
ežeras vadinamas jūra. Tai yra ežeras maždaug 20 kilometrų 
ilgio ir 10 kilometrų pločio. 

Kai Jėzus čia pasirodė, buvo darbo diena. Petras ir jo 
draugai dirbo. Tačiau žmonių susirinko didelė minia. Žmonės 
spaudė Jėzų iš visų pusių. Jėzui buvo neįmanoma nei judėti, nei 
kalbėti. Jis įlipo į Petro valtį ir paprašė kiek pasiirti nuo krašto. 
Jis atsisėdo valtyje ir mokė žmones iš valties. Jėzus dažnai 
skelbė evangeliją sinagogose, bet Jis nevengė paežerės ir 
dykumos. Kokia čia buvo Jėzaus šventovė ir sakykla!, Jėzus, 
baigęs kalbėti, liepė Petrui irtis į gilumą ir išmesti tinklą 
valksmui. Petras buvo patyręs žvejys ir gerai žinojo, kad dienos 
metu gilumoje nieko nesugaus. Kiti žvejai tik pasijuoks iš jo. 
Visgi Jėzui patariant, jis išmetė tinklą ir užgriebė daugybę žuvų. 
Tas taip paveikė Petrą, kad jis aiškiai suprato Jėzaus 
dieviškumą. Jis puolė prieš Jėzų ant kelių, tardamas: „Viešpatie, 
pasišalink nuo manęs, nes esu nusidėiėlis!" Petro žodžiai 
panašiai skamba, kaip demonų žodžiai. Bet koks skirtumas! 
Demonai nenorėjo nieko bendro turėti su Jėzumi. Petras labai 
mielai norėjo turėti draugystę su Viešpačiu, bet jautėsi 
nusidėjėliu, nevertu. Kiekvienas, kuris supranta Jėzaus didybę, 
„jaučiasi nusidėjėliu. Dėl tokių Jėzus atėjo. Tokius Jis priima. 
Jėzus sakė ir Petrui: ,,Nebijok! Padarysiu tave žmonių žveju!" 
Dievas pašaukė Dovydą nuo bandos ir padarė jį išrinktosios 
tautos kerdžiumi — karaliumi. Jėzus panašiai padarė Petrą ir jo 
draugus žmonių žvejais. Jie tuojau pakluso, paliko visa ir sekė 
Jį. Šie Jėzaus mokiniai jau pirmiau pažino Jį, Jn 1,40-41. Jėzus 
pašaukė juos visą laiką būti su Juo, sekti Jį. 

-RAUPSUOTO APŠVARINIMAS, Lk 5,12-16 

12 Bebūnant Jam viename mieste, atėjo vyras, visas. 
raupsuotas. Pamatęs Jėzų, jis parpuolė ant žemės ir maldavo: 
„Viešpatie, jei nori, gali mane apšvarinti!" Mt 8,14; Mk 1,40- 
45. 13 Jis, ištiesęs ranką, palietė raupsuotąjį ir tarė: „Noriu, 
būk švarus!“ Ir bematant raupsai pranyko. 14 O Jis jam liepė 
niekam šito nepasakoti: „Tik nueik, pasirodyk kunigui ir 
atiduok auką už pagijimą, kaip Mozės įsakyta, jiems paliudyti", 
3 M 14,2-32. 15 Tačiau garsas apie Jį sklido vis plačiau, ir 
didelės minios rinkdavosi Jo pasiklausyti bei pasigydyti nuo 
savo ligų. 16 O Jis traukdavosi į nuošalesnes vietas melstis. 


Lukas sako, kad šis išgydymas vyko viename mieste. Iš 
Mato 8,14 matyti, kad tai buvė.kur nors arti Kapernaumo ar 
pačiame mieste. Raupsas (lepra) buvo labai pavojinga liga. 
Bendrai žmonės laikė šiuos ligonis nusikaltusiais Dievui. 
Raupsuotieji ne tik kentėjo nuo !žgos, bet ir jautėsi prasižengę 
Dievui. Jie buvo visai atskirti nuo sveikųjų draugystės. Ligonys 
gyveno kur nors užmiestyje. Jei kas nors prie jų artinosi, jie 
privalėjo užsidengę burną šaukti;,, Nešvarus, nešvarus!“Jei toks 
ligonis kur nors pasimaišydavo tarp žmonių, jis būdavo be 
pasigailėjimo užmušamas akmenimis. Iš ligos aprašymo atrodo,. 
kad šis ligonis labai sirgo, buvo arti mirties. Jis bus daug 
girdėjęs apie Jėzų ir tikėjęs Jo galia. Nuostabu, kad ligonis 


- nesilaikė nuostatų, mieste staiga priartėjo prie Jėzaus. Atrodo,: 


jo liga ir kančios buvo tokios baisios, kad jis nebebijojo mirties? 
Suprantama, minia keikdama bėgo į visas puses. Liko "tik Jėzus 
ir ligonis. Ligonis parpuolęs ant žemės meldė. Paliesti tokį 
ligonį buvo draudžiama, skaitoma susitepimu. Graikų kalboje 
sakyta: „„Jis ištiesdamas ranką apkabino jį." Jėzus nesusitepė, 
bet padarė ligonį švariu. Jėzus gerbė įstatymą, todėl įsakė 
ligoniui aukoti auką už išgydymą, 3 M 13,49; 14,10. 

Jėzaus veikla didėjo, garsas apie Jį visur skambėjo. Bet Jis 
rado reikalą ir laiko melstis, palaikyti draugystę su Tėvu. 

PARALYŽIUOTO IŠGYDYMAS, Lk 5,17-26 

17 Vieną dieną Jis mokė žmones. Ten sėdėjo fariziejų ir 
įstatymo mokytojų, kurie buvo susirinkę iš visų Galilėjos ir 
Judėjos kaimų, taip pat iš Jeruzalės. Ir Viešpaties galia buvo su 
Juo gydyti sergančius, Mt 9,1-8; Mk 2,1-12. 18 Štai vyrai 
neštuvais atnešė paralyžiuotą žmogų. Jie bandė jį įnešti į vidų ir 
paguldyti priešais Jį. 19 Nerasdami pro kur įnešti dėl žmonių 
gausybės, jie užlipo ant stogo ir, pro čerpes, nuleido jį kartu su 
neštuvais žemyn į vidurį, ties Jėzumi. 20 Matydamas jų 
tikėjimą, Jis tarė: ,,„Žmogau, tavo nuodėmės tau atleistos!“ 21 
Tada Rašto aiškintojai ir fariziejai pradėjo svarstyti savo 
širdyse: „Iš kur šitas piktžodžiautojas? Kas gi gali atleisti 
nuodėmes, jei ne vienas Dievas!" 22 O Jėzus, suvokęs jų mintis, 
prabilo: ,,Kam jūs taip manote savo širdyse? 23 Kas lengviau — 
ar sakyti: „Tavo nuodėmės tau atleistos', ar sakyti: „Kelkis ir 
vaikščiok?" 24 O kad žinotumėte Žmogaus Sūnų turint žemėje 
galią atleisti nuodėmes, Jis tarė paralyžiuotajam: „Sakau tau, 
kelkis, imk savo patalą ir eik namo!“ 25 Tas tuojau atsikėlė jų 
akivaizdoje, pasiėmė ant ko gulėjo ir, šlovindamas Dievą, nuėjo 
namo. 26 Visus pagavo nuostaba, ir jie garbino Dievą. Apimti 
baimės, jie kalbėjo: „Šiandien matėme nuostabių dalykų.“ 


Jėzus mokė ir veikė. Garsas apie Jį pasiekė toli. Atvyko 
fariziejai ir Rašto aiškintojai iš Galilėjos, Judėjos ir Jeruzalės Jį 
ištirti, Eiliniai žmonės mažai kreipė dėmesį į teoretinį mokymą. 
Jiems buvo daug svarbiau veiksmai: gydymai, demonų 
išvarymai, minios maitinimas, žuvų netikėtas valksmas, audros 
nutildymas ir kiti veiksmai. 

Jėzus mokė, Rašto aiškintojai klausėsi. Pasireiškė nuostabi 
Viešpaties gydymo galia. Tai buvo ne žodžiai, bet galia. 
Gydymai ir kiti stebuklai vyksta veikiant Dievo galiai, Lk 8,46. 

Jėzus ir fariziejai buvo privačiame name. Keli vyrai atnešė 
savo paralyžiuotą draugą pas Jėzų. Jie negalėjo jeiti į namą dėl 
minios. Jie pasidarė labai originalų, iki šiol negirdėtą, priėjimą. 
Jie praardė stogą ir nuleido ligonį žemyn, prie Jėzaus kojų. Tas 
atkreipė visų dėmesį. Tai buvo tikrai smurtu veržimasis į Dievo 
karalystę. Anais laikais buvo pažiūra, kad kiekviena liga yra dėl 
kurio nors nusikaltimo. Ligonis ir jo draugai tą labai jautriai 

pergyveno. Jėzus tai matė ir todėl sakė: „Tau atleistos 
nuodėmės!" Įstatymo aiškintojai gerai žinojo, kad nuodėmių 
kaltę gali pašalinti tik Dievas. Toks Jėzaus veiksmas palietė 
Dievo didybę. Rašto aiškintojų supratimu, Jėzus buvo žmogus, 
ir kaip toks, piktžodžiavo Dievą. Jėzus turėjo įrodyti savo 
dievišką teisę mažesniu dalyku — gydymu, kad Jis turi teisę 
atleisti nuodėmes. 

Žmogaus Sūnus. Tai titulas, kurį Jėzus vartojo išreikšti savo 
santykį su Dievu. Jėzus suvokė Rašto aiškintojų mintis, atsakė 
jiems tinkamai, atleido ligoniui kaltes ir išgydė jį. Žmonės jautė 
pagarbą ir baimę Dievui. Jie šlovino Dievą. Ar pritarė ir Rašto 
aiškintojai miniai, nesakyta, 


JĖZUS PAŠAUKIA LEVĮ, Lk 5,27-32 

27 Jis išėjęs pastebėjo muitininką, vardu Levi, sėdintį 
muitinėje, ir jam tarė: „Sek mane!" Mt 9,9-13; Mk 2,13-17. 28 
Tas kėlėsi ir, viską palikęs, sekė Jį. 

29 Levis savo namuose iškėlė Jam didelį pokylį. Prie stalo 
susirinko gausus burys muitininkų ir kitų svečių. 30 Fariziejai ir: 
jų Rašto aiškintojai murmėjo ir prikaišiojo Jo mokiniams: 
„Kam jūs valgote ir geriate su muitininkais ir nusidėjėliais?" 31 
O Jėzus atsiliepė: ,„Sveikiesiems nereikia gydytojo, bet ligonims. 
32 Aš atėjau šaukti į atgailą ne teisiųjų, o nusidėjėlių." 


Jėzus, išėjęs iš namo, kuriame išgydė paralyžiuotąjį, ėjo pro 
muitinę. Joje darbavosi muitininkas Levi. Matas ir Morkus rašo 
— Matas, Mt 9,9. Jėzus pavadino Levį sekti Jį. Levis, viską 
palikęs, tuojau sekė Jėzų. Nieko nėra rašyta apie jų pirmesnį 
santykį. Nežinome, kada Levis išgirdo apie Jėzų ir kas dėjosi jo 
širdyje. Jis tuojau atsakė į Jėzaus šaukimą sekti Jį. Levis 
suruošė poky Jėzaus garbei ir atsisveikinti su savo draugais. 
Kai tą išgirdo ir matė Rašto aiškintojai, jiems buvo per daug, 
tas netiko jų sistemai. Juk muitininkai buvo romėnų bendradar- 
biai, tėvynės išdavikai, padugnių žmonės. Ir Jėzus turėjo su jais 
draugystę, puotavo su tais nusikaltėliais! Juk tai buvo 
susitepimas! Rašto aiškintojai klausė Jėzaus mokinius, kaip. 
galima taip elgtis? Jėzus atsakė, kad Jo pareiga yra šaukti 
nusikaltėlius į atsivertimą. Jo santykis su nusikaltėliais yra toks, 

. | | 
kaip gydytojo su ligoniais. Visi yra nusikaltėliai, ia 
reikalingas atsivertimas, bet kurie mano esą teisūs, tie nepastebi 
savo nusikaltimų ir atsitolinimo nuo Dievo. | 


PASNINKAS, Lk 5,33-35 
33 Tada jie sakė Jam: „Jono mokiniai dažnai pasninkauja ir 
meldžiasi, taip pat ir fariziejų mokiniai, o tavieji valgo ir geria", 
Mt 9,14-15; Mk 2,18-20. 34 Jėzus jiems atsakė: „Argi galite 
versti pasninkauti vestuvių svečius, kol jų tarpe yra jaunikis?! 35 
Ateis dienos, kai jaunikis bus iš jų atimtas, ir tada, tomis 
dienomis, jie pasninkaus.“ 


„Tada fariziejai klausė Jėzų, kaip tai suprasti: jų, tai yra 
fariziejų ir Jono mokiniai dažnai pasninkauja ir meldžiasi, o 
Jėzaus ne? Jėzus jiems paaiškino, kad Jis yra jaunikis, ir kol Jis 
yra su jais, Jo mokiniams netinka pasninkauti. Jei Jo mokiniai 
pasninkautų, būtų panašiai, jei kas pasninkautų vestuvių puotos 
metu. Ir Rašto aiškintojai aiškino, kad Mesijo laikais niekas 
nepasninkaus, Zak 8,19. Jėzus jiems pasakė, kai Jis bus atimtas, 
tada Jo mokiniai pasninkaus. „Jo atėmimas" yra ne tik Jo 
kentėjimo ir mirties laikas, bet visas laikotarpis iki Jo antrojo 
atėjimo. 


NAUJAS IR SENAS, Lk 5,36-39 

36 Jis sakė jiems palyginimą: „Niekas neplėšia lopo iš naujo 
drabužio ir nesiuva jo ant seno. Kitaip ir naująjį jis suplėšytų, ir 
senajam netiktų lopas iš naujojo, Mt 9,14-17; Mk 2,18-22. 37 
Taipogi niekas nepila šviežio vyno į senus vynmaišius. Šviežias 
vynas suplėšytų vynmaišius, pats ištekėtų, ir vynmaišiai niekais 
nueitų. 38 Šviežią vyną reikia pilti į naujus vynmaišius. 39 Ir 
niekas, gėręs seno vyno, nenori šviežio; jis sako: „Senasis 
geresnis" " 


Jėzus sakė palyginimą, kad netinka iš naujo drabužio išplėšti 
dalį ir tuo lopyti seną rūbą. Tuo bus sugadintas naujas drabužis 
ir jo lopas netiks senam rūbui. Anuo metu Palestinoje naudojo 
odines (avių ir ožkų odas) skysčiams pilti. Pilti šviežią vyną | 
senas odines būtų neišmintinga. Vynas rūgdamas suplėšytų 

odines ir pats ištekėtų. Taip odinės ir vynas niekais nueitų. Tuo 
palyginimu Jėzus norėjo pasakyti, kad nauju evangelijos mokslu 
lopyti seną fariziejizmą netinka. Evangelija turi tiek dvasinės 
galios, kad ją, įliejus į fariziejizmą, fariziejizmas neišlaikytų. Tie, 
kurie yra pripratę prie įstatymo dogmų, nenori atsiversti. Jiems 
naujas evangelijos pasireiškimas nepatinka. Taip buvo Jėzaus 
laikais, taip pat buvo reformacijos metu, panašiai yra ir dabar. 


SABATOJE JAVŲ LAUKE Lk 6,1-5 

1 Vieną šeštadienį, Jam einant per javų lauką, mokiniai 
skabė varpas ir, ištrynę tarp delnų, valgė, Mt 12,1-8; Mk 2,23- 
28. 2 Fariziejai jiems prikišo: „Kam darote, kas šeštadienį 
draudžiama!?" 3 Jėzus atsakė jiems: „Nejaugi neskaitėte, ką 
darė Dovydas, kai buvo'alkanas jis ir jo palydovai? 1 Sam 21,7: 
4 Kaip jis ėjo į Dievo namus, ėmė padėtinės duonos, valgė ir 
davė savo palydai, nors jos niekam nevalia valgyti, tik 
kunigams!" 3 M 24,9. 5 Ir Jis pridūrė: ,,Žmogaus Sūnus yra ir 
šeštadienio Viešpats.“ 


Šeštadienio dieną Jėzus su mokiniais ėjo per javų lauką. 
Mokiniai buvo išalkę. Jie skynė javų varpas, delnais ištrynė ir 
valgė. Fariziejai pastebėjo tai ir klausė jų: „Kodėl darote, kas 
neleistina šeštadienį?" Įstatymas leido, išalkus svetimame lauke, 
pasiskinti javų ar vaisių ir čia pat suvalgyti, 5 M 23,25. 
Fariziejai aiškino, kad skinti varpas yra javų piovimas, tas 
neleistina šeštadienį, už tai mirtimi baudžiama. Jėzus jiems 
priminė, kad kai Dovydas kelionėje su savo palyda buvo išalkęs, 
prašė maisto vyriausiojo kunigo. Tas davė jiems padėtinės 
duonos, kurią turėjo teisę valgyti tik kunigai, 3 M 24,9. 
Fariziejai gerbė karalių Dovydą. Jie nedrįso kaltinti Dovydo ir 
vyriausio kunigo. Jėzus dar jiems priminė, kad Žmogaus Sūnus 
yra ir šeštadienio Viešpats. Jėzus vykdė įstatymą pagal Tėvo 
valią. Jis atstatė šeštadienį į jam prideramą vietą. Fariziejai 
kaltino Jėzų dėl šeštadienio nešventimo. Jėzus šeštadienį šventė, 
bet Jis darė šeštadienį meilės darbus, kas leidžiama daryti. 


eštadienį buvo leidžiama aukoti, pamokslus sakyti ir meilės 
darbus daryti. 

"PAGYDYMAS ŠEŠTADIENĮ, Lk 6,6-11 

6 Kitą šeštadienį Jis nuėjo į sinagogą ir mokė. Ten buvo 
žmogus, su padžiūvusia dešine ranka, Mt 12,6-14; Mk 3,16. 7 
Rašto aiškintojai ir fariziejai stebėjo, ar Jis gydys šeštadienį, kad 
rastų kuo Jį kaltinti. 8 Bet Jis žinojo jų mintis ir tarė vyrui su 
padžiūvusia ranka: „Kelkis ir stok į vidurį." Tas atsistojo. 9 
Tada Jėzus paklausė juos: „Ar šeštadienį leistina gera daryti, ar 
bloga? Gelbėti gyvybę ar žudyti?" 10 Ir, apžvelgęs visus aplinkui, 
Jis tarė jam: „ĮIštiesk savo ranką!“ Tas ištiesė, ir ranka pagijo. 
11 O jie baisiai įniršo ir tarėsi, ką Jėzui padaryti. 


—-——-——— 


"Lukas rašo apie šeštadienio klausimą toliau. Sekantį 
šeštadienį Jėzus buvo sinagogoje ir mokė, sakė pamokslą. Ten 
buvo žmogus su padžiūvusia ranka. Fariziejai ir Rašto 
aiškintojai tykojo, ar Jėzus gydys jų akivaizdoje? Jie atėjo į 
sinagogą, šventą vietą, su piktomis mintimis. Jėzus mokymą ir 
gydymą laikė vienu dalyku, Lk 4,33-37. Kad Jėzus šeštadienį 
gydė visi žinojo. Jėzus suvokė Rašto aiškintojų tikslą, ko jie čia 
atėjo. Kad atkreiptų visų dėmesį, Jėzus įsakė ligoniui stotis į 
vidurį. Tada Jėzus apžvelgė visus ir klausė Rašto aiškintojus, ar 
šeštadienį leistina daryti gera ar piktą? Nedaryti gero, kur yra 
galimybė, jau yra bloga. Bloga daryti yra draudžiama ne tik 
šeštadienį, bet visuomet. Gera daryti reikia ne tik darbo dieną, 
bet visuomet, ir šeštadienį. Be to, Jėzus gydė žodžiu, panašiai, 
kaip ir mokė. 

Rašto aiškintojai smerkė Jėzų, kad Jis gydė šeštadienį. Bet 
jie šeštadienį niršo ir tarėsi, kaip Jėzui pakenkti. Ar tai buvo 
mažesnis darbas už Jėzaus gydymą? Jie tikrai iškošė uodus, o 
kupranugarius prarijo. 


JĖZUS PASKIRIA 
DVYLIKA APAŠTALŲ, Lk 6,12-16 
12 Tomis dienomis Jis užkopė į kalną melstis. Ten Jis 
praleido visą naktį, melsdamasis Dievui, Mk 3,13-19; Mt 10,24; 
Apd 1,13. 13 Išaušus rytui, Jis pasišaukė savo mokinius ir iš jų 
išsirinko dvylika, pavadindamas juos apaštalais: 14 Simoną, 
- kurį praminė Petru, jo brolį Andriejų, Jokūbą ir Joną, Fityną ir 

Baltramiejų, 15 Matą ir Tomą, Alfiejaus sūnų Jokūbą ir 
Simomą, vadinamą Uoliuoju, 16 Jokūbo sūnų Judą ir Judą 
Iskarijotą, vėliau tapusį išdaviku. 


Lukas daug pasakoja apie Jėzaus vienišas maldas, 4,42; 5,16. 
Čia jis sako, kad Jėzus per visą naktį meldėsi. Jėzui malda buvo 
draugavimas su Tėvu. Čia nesakyta, kad Jėzus būtų ko ypatingo 
Tėvo prašęs. Betgi galima manyti, kad Jis visus savo mokinius, 
sekėjus vieną po kito priminė Tėvui, ir gavo iš Tėvo apie 
kiekvieną nurodymų. 

Ryto metą Jėzus pasišaukė mokinius ir išsirinko iš jų 
dvylika, kuriuos Jis pavadino apaštalais, — pasiuntiniais. . 
Visuose sąrašuose yra tie patys apaštalų vardai, tik kiek kitokia 
eile, visur pradedama Petru ir baigiama Judu Iskarijotu. Jėzaus 
veikloje apaštalų išrinkimas buvo žymus veiksnys. Apaštalai 
visą laiką buvo su Jėzumi, girdėjo Jo mokymus ir aiškinimus. 
Ką Jis mokė viešai, jiems paaiškino atskirai. Jie buvo Jo 
mokymo ir veiklos liudininkai. Jie gavo Jo įgaliojimą tęsti Jo |, 
veiklą. Skaičius dvylika Šventajame Rašte turi didelės reikšmės; 
Izraelio dvylika giminių. 


JĖZUS MOKO IR GYDO, Lk 6,17-19 
17 Jis nužengė su jais nuo kalno ir apsistojo lygioje vietoje. 
Ten buvo gausus Jo mokinių būrys ir didelė daugybė žmonių iš 
visos Judėjos ir Jeruzalės, iš Tyro ir Sidono pajūrio, Mt 4,23- 
5,1; 18 kurie susirinko Jo pasiklausyti ir pasigydyti nuo savo 
ligų. Buvo pagydomi netyrųjų dvasių varginamieji. 19 Visa 
minia stengėsi Jį paliesti, nes iš Jo ėjo galia ir visus gydė. 


Jėzus nusileido su apaštalais nuo kalno. Lygumoje prie Jo 
susirinko būrys Jo mokinių ir didelė minia iš Judėjos, Jeruzalės, 
savaime suprantama iš Galilėjos ir nuo Tyro bei Sidono pajūrio. 
Tuo sakyta, kad prie Jo buvo: apaštalai, Jo mokiniai, kurių 
buvo daug, didelė minia iš Izraelio ir pagonių iš Tyro bei 
Sidono. Jis buvo visų Išganytojas ir Viešpats. Jėzus veikė, 
skelbdamas evangeliją ir gydydamas. Žmonės rinkosi 
Pasiklausyti Jo mokymų ir pasigydyti. Jis gydė kūno ir proto 
ligas, visokias negales ir demonų apsėstus. Užteko paliesti Jį ar 

Jo rūbą, kad pasveiktų. Iš Jo ėjo gydanti galia. Apie tai rašo 
vyras, kuris buvo gydytojas. 


PALAIMINIMAI IR ĮSPĖJIMAI, Lk 6,20-26 

20 Tada, pakėlęs akis į savo. mokinius, Jis prabilo: 
„Palaiminti, beturčiai, nes jūsų yra Dievo karalystė, Mt 5,3- 
4.6.11-12. 21 Palaiminti, kurie dabar alkstate, nes būsite 
pasotinti. Palaiminti, kurie dabar verkiate, nes juoksitės, Apr 
17, 16-17; Ps 126,5-6; Iz 61,3. 22 Palaiminti esate, kai žmonės 
jūsų nekenčia, atstumia, niekina ir atmeta kaip bloga jūsų vardą 
dėl Žmogaus Sūnaus. 23 Džiaukitės tą dieną ir šokterėkite, nes 
jūsų laukia gausus atlyginimas danguje. Juk lygiai taip kadaise 
jų protėviai darė pranašams. 

24 Bet vargas jums, turtuoliai, nes jūs jau atsiėmėte savo 
paguodą, Jok 5,1. 25 Vargas jums, kurie dabar sotūs, nes būsite 
alkani. Vargas jums, kurie dabar juokiatės, nes jūs liūdėsite ir 
verksite, Iz 5,22. 26 Vargas jums, kai visi žmonės jus giria, nes 
ir jų protėviai lygiai taip gyrė netikrus pranašus“, Jok 4,4; Mik 
211. 


Tai Luko aprašytas pamokslas ant kalno. Vieta buvo 
lyguma priekalnėje. Matas rašo: ,,Jis atvėrė burną .. ." Lukas 
— pakėlė akis, apžvelgė mokinius. Čia buvo ne vieni mokiniai, 
bet ir didžiulė minia. Matas mini 8 „palaiminti", Lukas 4 
kartus. 

Palaiminti beturčiai arba vargdieniai; Matas prideda 
„dvasia“. Atrodo, kaip Lukas išsireiškia:palaiminti jokio turto 
neturintys, o Matas: palaiminti dvasia (protu) suvargusieji. Kai 
kas taip aiškina šią vietą. Čia jokiu būdu nėra manyta žemiškas 
turtas ir silpnapročiai,. bet dvasinis Žmogaus pajautimas. 
Fariziejai mokė, kad įstatymą įmanoma išpildyti. ir kuris 
išpildo, tas yra turtingas pas Dievą. Išganymą ir išgelbėjimą 
įmanoma užsitarnauti ir ateinantį Viešpatį drąsiai sutikti. 
Fariziejai buvo dvasiniai turtingi ir drąsūs. 

Jėzaus kai kurie apaštalai ir mokiniai buvo turtingi. 
Zebediejus dirbo su savo sūnumis ir turėjo samdinių. Petras 
turėjo draugų ir su jais drauge dirbo. Matas turėjo pelningą 
įstaigą — muitinę. Kai kurie kiti sekėjai buvo žymūs ir 

pasiturintys, Lk 8,3. Jie buvo išmintingi, sugebėjo dirbti ir 
vadovauti. Kai jie patyrė Jėzaus skelbiamą gerąją žinią, kuri 
buvo jiems vertingesnė už viską, ką jie turėjo, jie visko atsisakė 
ir sekė Jėzų, kad iš Jo pilnystės galėtų imti kasdieną malonę po 
malonės. Dvasiniai jie buvo beturčiai ir elgetos. Iš Jėzaus 
malonės, ne iš jų pačių sugebėjimų ir nuopelnų Dievo karalystė 
buvo juose. Jėzaus mokiniai yra visi, kurie Jį seką, kaip 
evangelija moko. 

Palaiminti alkstantieji. Geriausias pavyzdys yra fariziejus ir 
muitininkas šventovėje. Palaiminti tie, kurie nepasitenkina 
vienkartiniu atsivertimu ir atgimimu, bet eina toliau: kasdieną 
paveda savo gyvenimą Jėzui ir trokšta Jo gaivinimų. 

Palaiminti verkiantieji. Jėzaus sekėjai dažnai jaučia savo 
trūkumus. Jie dėl to liūdi ir verkia. Jie čia sėja verkdami, Ps 
126,5-6. Jiems yra duotas pažadas, kad jų ašaros bus 
nušluostytos, Iz 25,6; Apr 7,17; 21,4. 

Palaiminti nekenčiamieji dėl Jėzaus. Nuostabu, kad Senojo 
Testamento, Jėzaus ir mūsų laikais tikintieji, pranašai ir Jėzaus 
sekėjai yra nekenčiami ir persekiojami. Jie nekenčiami ne dėl jų 
blogų savybių ar darbų, bet dėl jų tikėjimo Dievą. Piktas 
pasaulis : nenori taisytis. Todėl jis persekioja ir žudo jam 
primenančius jo blogumus. 

Kad Jėzus nekalbėjo apie žemišką turtą, rodo nepriminimas 
apie tai Nikodimui, Leviui muitininkui ir kitiems. Čia manyta 
pilnieji, turtuoliai, kurie mano pasisotinti šio pasaulio turtais, 
Ps 17,14-15. Šie turtai gali patenkinti tik kūną, bet ne žmogaus 
dvasią. Ė 

Neteisieji dažnai triumfuoja pergale ir juokiasi iš teisiųjų. 
Gera tiems, kurie savo apverktiną padėtį pastebi dar čia, ne 
amžinybėje. Dėl savo piktų darbų kiekvienas liūdės ir verks, jei 
ne čia, tai amžinybėje. 

Daugybė veidmainių ir niekšų užima aukštas ir atsakingas 
vietas. Tą žinome iš Senojo Testamento ir bažnyčios istorijos 
bei dabartinių laikų. Jų žmonės juos giria ir aukština. Bet Jėzus | 
sako: „Vargas jums!" 


PRIEŠŲ MEILĖ, Lk 6,27-36 
27 „Bet jums, kurie klausotės, sakau: mylėkite savo priešus, 
darykite gera tiems, kurie jūsų nekenčia, Mt 5,39-48. 28 

Laiminkite tuos, kurie jus keikia, ir melskitės už savo 
užgauliotojus. 29 Kas užgauna tave per vieną skruostą, atsuk ir 
antrąjį; kas atima iš tavęs apsiaustą, negink ir palaidinės. 30 
Duok kiekvienam, kuris prašo, ir nereikalauk atgal iš to, kuris 
tavo atėmė. 31 Kaip norite, kad jums darytų žmonės, taip ir jūs 
jiems darykite, Mt 7,12. 32 Jei mylite tuos, kurie jus myli, tai 
koks čia nuopelnas? Juk ir nusidėjėliai myli juos mylinčius. 33 
Jei darote gera tiems, kurie jums gera daro, tai koks nuopelnas? 
Juk ir nusidėjėliai taip daro. 34 Jei skolinate tik tiems, iš kurių 
tikitės atgausią, koks nuopelnas? Juk ir nusidėjėliai skolina 
nusidėjėliams, kad atgautų paskolą, 3 M 25,35-36. 35 Bet 
mylėkite savo priešus, darykite gera ir skolinkite, nieko 
nesitikėdami. Tuomet jūsų lauks didelis atlyginimas, ir jūs 
būsite aukščiausiojo sūnūs: juk Jis maloningas ir nedėkingiems 
bei piktiems. 36 Būkite gailestingi, kaip ir jūsų Tėvas 
gailestingas." 


Lukas rašo šias mintis kiek kitaip negu Matas. Kai ką jis 
susiaurina ir kai ką praplėčia. 

Jėzus kalbėjo šiuos žodžius ne vien savo mokiniams, bet ir 
didesnei miniai. ,,„Mylėkite savo priešus. Darykite gera tiems, 
kurie jūsų nekenčia." Šį Jėzaus įsakymą vykdė Jo mokiniai. Jie 
kalba apie tai savo raštuose, Rom 12,19-21; 1 Pt 3,9. Šis Jėzaus 
reikalavimas mylėti savo priešus, išvedamas iš Dievo meilės 
savo tvariniams. Dievas yra meilė ir myli visus. Reikia atsiminti 
ir dievišką kerštą bei Dievo šventybę, Rom 2,5. Kas šių dalykų 
nepaiso;.tas prasilenkia su dieviška tiesa. Dievas myli nusidėjėlį, 
bet Jis nemyli nuodėmės. Jis įsako nuodėmę atmesti. 

Priešų meilė pasireiškė krikščionybėje. Tikrai ji pasireiškia 
tik gyvai tikinčių krikščionių tarpe. Negyvi krikščionys neturi 
galios tą vykdyti. Praktikoje tą matome pas Jėzų. Jis, mirdamas 
ant kryžiaus, meldėsi už savo priešus. Tą patį darė Steponas, 
Apd 7,60. Jėzus įsakė neapykantą pasitikti geru darbu, keiksmą 
— laiminimu, priešus — malda. Jis davė tris konkrečius 
pavyzdžius, 29-30. 

Tiek daug skriaudos, tiek paniekos! Tą pakelti gali tik tas, 
kuris gauna galios iš aukšto, iš savo Viešpaties. Pasaulio žmonės 
į tokius dalykus reaguoja kitap, negu Dievo vaikai. 

Apsiaustas ir palaidinė. Jei plėšikas atima vertesnį, negink 
jam ir menkesnio. Jis ims visa, ką gali. Jo nepaveiks 
pasipriešinimas, o tik krikščioniškas pavyzdys. 

Duok visiems. Paraidžiui tą įvykdyti neįmanoma. Duoti be 

jokio saiko ir tinkamumo, dažnai duodamajam daugiau 
pakenkia, negu gera daro. Krikščionies pareiga yra duoti, bet 
taip, kaip Dvasia jį ragina, kad būtų Dievo palaima duodama- 
am. 
Kaip norite, kad žmonės jums darytų. Krikščionis turėtų 
kiekvienu atveju tą pritaikinti teigiama prasme, pats sau ir 
kitam. Krikščioniška yra: ne tuojau sprendimą daryti, bet 
pirmiau gerai įsijausti į kito ir savo padėtį ir tik po to išvadą 
daryti. 

Krikščioniška (dieviška) meilė apima artimuosius ir 
tolimuosius. Ją įgyvendinti reikalinga Dievo malonė, Jo 
padedanti galia. Matas rašo: „Būkite tobuli, kaip jūsų Tėvas 
tobulas". Lukas — „Būkite gailestingi, kaip jūsų Tėvas 
gailestingas". 


NAUDOK TA PATĮ MASTĄ SAU 
IR KITAM, Lk 6,3742 

37 „Neteiskite, ir nebūsite teisiami; nesmerkite, ir nebūsite 
pasmerkti; išteisinkite, ir būsite išteisinti, Mt 7,1-5. 38 Duokite, 
ir jums bus duota; saiką gerą, prikimštą, sukratytą ir su kaupu 
duos jums į glėbį. Kokiu saiku seikite, tokiu jums atseikės", Mk 
4,24. 39 Jis pasakė jiems palyginimą: „Ar gali aklas aklą vesti? 
Argi ne abu įkris į duobę! Mt 15,14. 40 Mokinys aėra viršesnis 
už mokytoją: kiekvienas mokinys, jei gerai išlavintas, bus kaip 
mokytojas, Jn 15,20. 41 Kodėl matai krisią brolio akyje, o 
nepastebi rąsto savojoje? 42 Kaip gali sakyti broliui: „Broli, 
leisk, išimsiu krislą iš tavo akies',. -- pats nematydamas savo 
akyje rąsto!? Veidmainy, pirmiau išritink rąstą iš savo akies, o 
tada matysi, kaip iš brolio akies išimti krislelį." 


Matas tuos pačius išsireiškimus rašo ne ta pačia eile, kaip 
Lukas, Mt 7,2; 15,14; 10,24. 

Mūsų gyvenimo eiga yra tokia, kad turime sprendimus 
daryti sau ir kitiems. Viešpats moko, sprendimus daryti teisingai 

ir gailestingai, ne savo naudai; save iškelti, o kitus žeminti bei 
jiems kenkti. Šis Viešpaties įspėjimas tinka šiame ir amžiname 
gyvenime. Jis yra gailestingas, ir Jo vaikai privalo panašiai 
elgtis. 

Žemiškame gyvenime yra taip, jei aklas aklą veda — abu į 
duobę įkrenta. Panašiai yra ir dvasiniame gyvenime. 

Žmonių gyvenime pasitaiko, kad mokinys pralenkia savo 
mokytoją, Pat 30,22. Bet Viešpaties Jėzaus nė vienas žmogus 
nepralenks. Krikščioniės siekimas ir troškimas yra tik tapti 
panašiu į savo Viešpatį. 

Kas nori kitam padėti, turi būti pats išgelbėtas. Jei jo akyje 
yra rąstas, kaip jis matys krislą savo brolio akyje? Kaip, pats 
neatgimęs, patars kitam vesti krikščionišką gyvenimą? 


KOKS MEDIS, 
TOKIE VAISIAI, Lk 6,43-46 

43 „Nėra gero medžio, kuris duotų blogus vaisius, nei 
atvirkščiai — netikusio, kuris duotų gerus vaisius, Mt 7,16-20. 
44 Kiekvienas medis pažįstamas iš vaisių. Nuo usnių niekas 
nerenka figų, 0 nuo erškėčio neskina vynuogių. 45 Geras 
žmogus iš gero savo širdies lobyno išneša gera, o blogas iš blogo 
lobyno išneša bloga. Burna kalba tai, kuo pertekusi širdis. 46 
Kam vadinate mane: „Viešpatie, Viešpatie'. o nedarote, ką 
sakau?" Mal 1,6. 


Šis palyginimas rodo, kad medis duoda tik tokius vaisius. 
koks jis yra. Taip panašiai ir žmogus: savo žodžiais ir veiksmais 
parodo, kas jo širdyje yra. Tiesa. žmogus gali veidmainiauti ir 
gražius žodžius kalbėti, bet jo veiksmai parodo, kas jis yra. Iš jų 
vaisių (veiksmų) juos pažinsitę. 


DU SKIRTINGI NAMŲ 

STATYTOJAI, Lk 6,47-49 
47 „Kiekvienas, kuris ateina pas mane, klausosi mano 
žodžių ir juos vykdo, — Aš parodysiu jums, į ką jis panašus, Mt 
7,24-27. 48 Jis panašus į žmogų statantį namą, kuris giliai 
iškasė žemę ir padėjo pamatus ant uolos. Užėjus potvyniui, 
srovė atsimušė į tą namą, bet neįstengė jo pajudinti, nes buvo 

gerai pastatytas (ant uolos). 49 O kas klausosi mano žodžių, bet 
jų nevykdo, panašus į žmogų, pasistačiusį namą be pamato, ant 
žemės. Vos tik srovė į jį atsimušė, jis bematant sugriuvo, ir to 
namo griuvimas buvo didis.“ 


Tai Jėzaus pamokslo ant kalno pabaiga. Žiūrėk Mt 7.28-29. 
Kurie klausosi Jo pamokslo ir jį praktiškai įgyvendina, tie 
prilygsta žmogui, kuris pasistatė namą ant uolos. Tikroji 
tikėjimo uola yra Kristus. Kito pamato nėra. Kas stovi ant šio 
pamato — ištveria. Tie, kurie girdėjo Jėzaus žodžius, bet jų 
nevykdė — prilygsta pastatytam namui be pamato, tiesiog ant 
žemės. Išoriniai abu namai buvo lygūs. Bet palietus srovei ir 
audrai, pasirodė didelis skirtumas. Panašiai yra su tikėjimu. Kas 
turi gyvą tikėjimą į Kristų, tas ištveria čia, mirtyje ir amžinybėje. 
Įpročio tikėjimas neišlaikys - - sugrius. 

ŠIMTININKO TARNO 
IŠGYDYMAS, Lk 7,1-10 

1 Baigęs visus tuos pamokymus klausytojams, Jis sugrįžo į 
Kapernaumą, Mt 8,5-13. 2 Vieno šimtininko branginamas 
tarnas (vergas) sirgo ir buvo arti mirties. 3 Išgirdęs apie Jėzų, jis 
pasiuntė pas Jį kelis žydų vyresniuosius, prašydamas Jį ateiti ir 
išgydyti tarną (vergą). 4 Atėję pas Jėzų, jie labai prašė, 
sakydami: „Jis vertas, kad jam tai padarytum, 5 jis myli mūsų 
tautą ir mums pastatydino sinagogą.“ 6 Jėzus ėjo su jais. 
Prisiartinus prie namų, šimtininkas atsiuntė „savo draugus, ir 
Jam sakydino: „Viešpatie, nesivargink! Aš nesu vertas, kad 
užeitum po mano stogu. 7 Aš laikiau save nevertu ateiti pas 
tave. Bet tark žodį, ir mano tarnas (sūnus) pasveiks. 8 Juk ir aš, 
būdamas valdinys, turiu sau pavaldžių kareivių. Taigi sakau 
kuriam iš jų: „Eik“, ir jis eina; sakau kitam: „Ateik čionai!', ir jis 
ateina; sakau tarnui (vergui): „Padaryk tai", ir jis daro". 9 Tai 
girdėdamas, Jėzus stebėjosi juo ir, atsigręžęs į Jį lydinčią minią, 
tarė: „Sakau jums T nė Izraelyje neradau tokio didelio: 
tikėjimo." 10 Sugrįžę į namus, pasiuntiniai rado tarną (vergą)! 
pasveikusį. || | | 

Žiūrėk Mt 8,5-13. Lukas aprašo plačiau šį įvykį negu Matas. 
Jėzus baigė pamokslą ant kalno, paleido žmones ir atvyko į 
Kapernaumą. Manoma, kad Jėzus sakė kalno pamokslą į šiaurę 
nuo Kapernaumo miesto. Kapernaumas stovėjo prie šiaur- 
vakarinio Genezareto ežero kranto. Pro Kapernaumą ėjo žymus 
prekybos kelias iš Damasko į Jeruzalę. Galilėjos valdovas buvo 
tetrarchas Erodas Antipas. Jis neturėjo pilnos valdžios. Jis buvo 
Galilėjos valdovas iš Romos ciesoriaus malonės. Kapernaume 
stovėjo romėnų įgula. 

Garsas apie Jėzų pasklido visoje šalyje. Įgulos šimtininkas 
girdėjo apie Jį. Jo vertingas vergas sunkiai sirgo — merdėjo. 
Rodos, vergo vertė buvo tame, — jis mylėjo karininką ir 
ištikimai tarnavo jam. Karininkas vertino tai. Tokie dalykai 
pinigais neįkainuojami. Tarp šeimininko ir vergo buvo geri 
santykiai. Juodu tą jautė. Karininkas vadina vergą sūnumi, 8 
skirsnelyje. Šimtininkas, okupacinės kariuomenės karininkas, 
gal įgulos viršininkas, puikiai sugyveno su pavergtaisiasi žydais, 
net juos mylėjo. Pastatydino jiems sinagogą, vietoje pasenusios 
ar per mažos. Ką karininkas valdiniams įsakė, buvo įvykdyta. 
„Jėzus turėjo galią ant ligų, negalių, dvasių, gamtos. Karininkas 
visam tam buvo bejėgis. Jis buvo, palyginus su Jėzumi, toks 
menkas ir kuklus, kad nedrįso pas Jį ateiti net pagalbos prašyti. 
Tą darė už jį žydai, ne eiliniai, bet vyresnieji. Atrodo, kad Jėzus 
nenorėjo eiti pas pagonį, nes Jis buvo siųstas pas Izraelio 
prapuolusias avis. Todėl vyresnieji neatlaidžiai Jį prašė ir tikino, 
kad jis vertas yra. Kai karininkas pamatė ateinantį Jėzų į jo 
namus, jis pasijuto toks menkas, kad siuntė savo draugus su 
Jėzumi kalbėti, vadino Jį Viešpačiu ir prašė neiti į jo namus, nes 
jis yra pagonis, nevertas Jo lankymo. Jis tikėjo, žinojo, kad 
Jėzus yra Viešpats, visatos Valdovas. „Taip, kaip manęs klauso 
kariai ir tarnai, tavęs klauso ligos ir visa ...", jis sakė. Jėzus 
sustojo, atsigręžė į minią ir kalbėjo jai, kad nerado Izraelyje 
tokio tikėjimo, kokį rado pas šį pagonį. Izraelis daug žinojo, 
apie Dievą ir Mesiją, privalėjo tikėti į Dievo Siųstąjį. Romėnas, 
labai mažai žinojo apie Dievo darbus, bet jis tikėjo. Jėzus nejėjo, 
į karininko namus, bet Jis įėjo į jo širdį. Sugrįžę kario draugai 
rado pasveikusį tarną, bet dar daugiau — „gyvą“ šimtininkg,. 

Jėzus panaudojo šią sinagogą evangelijai skelbti daugiau, 
negu kokį kit itg“pastatą ar vietą. 

NAINO MIESTE JAUNUOLIO 
PRIKĖLIMAS, Lk 7,11-17 

11 Po to Jėzus ėjo į miestą, vardu Nainą. Drauge keliavo Jo 
mokiniai ir gausi minia. 12 Prisiartinus prie miesto vartų, štai 
nešė numirėlį — vienatinį sūnų motinos, o ta buvo našlė. Kartu 
ėjo didelė miesto minia, 1 Kar 17,17. 13 Pamačius ją, 
Viešpačiui jos pagailo, ir Jis tarė: ,„Neverk!“ 14 Priėjęs palietė 
neštuvus. Nešėjai sustojo. O Jis prabilo: ,Jaunuoli, sakau tau; 
kelkis!" 15 Numirėlis atsisėdo ir pradėjo kalbėti. Jėzus atidavė jį 
motinai, 1 Kar 17,23; 2 Kar 4,36. 16 Visus apėmė baimė, ir jie 
garbino Dievą, sakydami: „Didis pranašas iškilo mūsų tarpe" ir: 
„Dievas aplankė savo tautą", Lk 1,68. 17 Ta žinia pasklido apie 
Jį visoję Judėjoje ir visoje šalyje. 


Apie jaunuolio prikėlimą iš Naino, rašo tik vienas Lukas. 
Nainas, mažas miestelis, yra arti Nazareto, apie 50 kilometrų 
nuo Kapernaumo. Tai buvo dviejų dienų kelionė, dulkėtais 
Palestinos keliais, saulei kaitinant. 

Jėzus ėjo su savo mokiniais ir, minia sekė Jį. Naino 
miestelyje gyveno šeima. Mirė vyras. Liko našlė su vieninteliu 
sūnumi. Dabar mirė ir sūnus. Ji liko viena. Pagal anų laikų 
papročius, tai buvo labai didelė Dievo bausmė. Be to, našlės, 
tuo labiau vaikams mirus, padėtis buvo labai sunki. 

Laidojimo papročiai buvo tokie: mirusįjį dažniausiai 
laidodavo tą pačią dieną. Jį suvyniodavo į laidojimo drobę, tik 
veidą palikdavo atidengtą, paguldydavo ant neštuvų (lentos), 
nešėjai eidavo sparčiu žingsniu. Pirma eidavo raudotojos 
(moterys) ir griežikai. Po jų ėjo mirusiojo artimieji, šiuo atveju 
motina. Po jos nešė mirusį. Jį sekė tolimesni giminės ir draugai. 
Paskiausiai ėjo minia. 

Abi minios susitiko prie miesto vartų. Vienos minios vedėjas 
buvo gyvenimo Viešpats, o antros — mirties kunigaikštis. 
Nuostabu, minios neprasilenkė ir gyvybės Viešpaties vedama 
Minia nenusilenkė mirties vedamai miniai. Minios sustojo. Visi 
matė verkiančią našlę. Jėzus jos pasigailėjo. Jis sakė jai: 
„Neverk!“ Ji girdėjo daug kartų tą sakant, bet tas nieko 
nepadėjo. Šiame žodyje buvo galia, nes jį ištarė gyvybės 
Viešpats. Jis palietė neštuvus. Nešėjai sustojo. Jis nepalietė 

jaunuolio, nesimeldė, bet įsakė: „Kelkis 
motinai. | 

Tas įvyko dviejų susitikusių minių akivaizdoje. Jėzus viską 
daro viešai. Jis yra visų viltis. Jo balsą išgirs visi ir kelsis! 
Tikinčiam mirties siaubas yra nugalėtas. Nuodėmės nešamus 
laidoti Jis sustabdo ir grąžina juos gyvenimui ir šeimai. 

Tas įvykis liudininkus (minią) sukrėtė. Jie garbino Dievą ir 
išpažino, kad didis pranašas iškilo Tie garsino tą įvykį visoje 
šalyje. Jų išpažinimas buvo nepakankamas. Jėzus buvo ir yra 
daugiau negu pranašas. 


Jis atidavė jaunuolį 


JĖZAUS ATSAKYMAS JONO 
MOKINIAMS, Lk 7,18-23 

18 Visa tai pranešė Jonui jo mokiniai, Mt 11,26. 19 Tada 
Jonas, pasišaukęs du savo mokinius, nusiuntė juos pas Viešpatį 
paklausti: „Ar tu esi tas, kuris turi ateiti, ar mums laukti kito?" 
Mal 3,1. 20 Atėję pas Jį, tie vyrai tarė: „Jonas Krikštytojas mus 
siuntė pas tave, klausdamas: „Ar tu esi tas, kuris turi ateiti, ar 
mums laukti kito? " 21 Tuo metu Jis gydė daugelį nuo ligų bei 
„negalių ir nuo piktųjų dvasių; daugeliui aklųjų dovanojo 
regėjimą. 22 Tad atsakydamas, Jis tarė jiems: ,„Nuėję praneškite 
raupsuotieji apvalomi, kurtieji girdi, mirusieji prikeliami, 
vargdieniams skelbiama geroji naujiena, Iz 35,5-6; 61,1. 23 Ir 

palaimintas, kas nesipiktina manimi“, Mt 13,57; 26,31. 


Žiūrėk Mt 11,2-6. Erodas suėmė Joną Krikštytoją, nes jis 
kalbėjo tiesą apie jį patį ir jo neteisėtą žmoną. Erodas laikė jį 
Macheronto pilies kalėjime. Macherontas yra rytų pusėje 
Negyvosios jūros. Jono mokiniams buvo leidžiama lankyti jį. 
Jonas labai domėjosi Jėzaus veikla. Jo mokiniai viską pranešė 
jam. Įkalinimas Joną pašalino iš aktyvios veiklos. Evangeliją 
skelbė Jėzus ir darė nuostabius darbus. Jonas visą laiką skelbė 
Ateisiantįjį, kurio vergu būti jis nebuvo vertas. Jėzus nesirūpino 
Jono padėtimi. Be to, Izraelio bažnytinė ir politinė vadovybė 
netikėjo, jog Jėzus yra Mesijas. Jėzus buvo kilęs iš atsilikusio 

- Nazareto, Galilėjos, nebaigęs aukštesnio mokslo, iš neturtingos 
šeimos. Ir svarbiausia, Jėzus nepataikavo jų vadovybei./Visa tai 
paveikė ir Joną, — jis suabejojo. 

Jonas siuntė savo mokinius pas Jėzų ir klausė Jį, ar Jis yra 
Ateisiantysis? Dieviškoji galia nuostabiai ir galingai pasireiškė 
tą valandą Jėzaus veikloje. Jis galingai skelbė evangeliją ir gydė. 
Visa tai girdėjo ir matė Jono mokiniai. Panašiai veikė ir pirmiau 
buvę pranašai. Bet jie nedarė tiek daug stebuklų. Jėzus atleido ir 
nuodėmes, ko joks pranašas anksčiau nedarė. 

Jėzus liepė Jono mokiniams eiti ir pranešti jam, ką jie girdi 
ir mato. Darbai ir pavyzdžiai kalba garsiau ir stipriau, negu 
žodžiai. Jonui užteko to. 


JĖZAUS LIUDIJIMAS APIE 
JONA, Lk 7,24-28 

24 Jono pasiuntiniams nuėjus, Jis pradėjo kalbėti minioms 
apie Joną: „Ko išėjote į dykumą pažiūrėti? Ar vėjo linguojamos 
nendrės, Mt 11,7-19. 25 Betgi ko išėjote pamatyti? Ar švelniais 
drabužiais vilkinčio žmogaus? Aure tie, kurie ištaigingai vilki ir 
prabangiai gyvena, yra karaliaus namuose. 26 Tai ko gi išėjote 
pamatyti? Ar pranašo? Taip, sakau jums, ir daugiau, negu 
pranašo. 27 Jis yra tas, apie kurį parašyta: „Štai aš siunčiu pirm 
tavęs savo pasiuntinį, ir jis nuties tau kelią'. 28 Sakau jums: tarp. 
gimusių iš moterų nebuvo didesnio už Joną, bet ir mažiausias 
Dievo karalystėje didesnis už jį." 


Žiūrėk Mato 11,7-19. Čia Lukas rašo labai panašiai, kaip 
Matas. Jono mokiniams nuėjus, Jėzus priminė miniai Joną, 
klausdamas tris klausimus. Ko išėjote pas Joną, kai jis pradėjo 
Skelbti žodį? Jis nebuvo kaip Jordane auganti nendrė, vėjo 
linguojama į visas puses, bet kaip uola, stovinti ant Dievo 
žodžio. Jo gyvenimo būdas nebuvo lengvas ir ištaigingas, kaip 
karalių rūmuose gyvenančių. Jo pamokymai sutiko su jo 
gyvenimu. Jis nemokė išganymo teorijos, bet gyvo tikėjimo. Je 
laikėte jį pranašu, bet jis buvo daugiau negu pranašas. Apie jį 
Jau pranašai pranašavo, Mal 3,1. Jis, kaip žmogus, yra pats 
didžiausias, bet kur Dievo malonė ir veikianti galia pasireiškia,: 
ten ji ir mažiausią padaro didesniu už Joną. 

ŽMONIŲ BŪDAS JONO 
LAIKAIS, Lk 7,29-35 

29 „Jį išgirdusi, visa tauta, taipgi ir muitininkai, išpažino 
Dievo teisingumą ir krikštijosi Jono krikštu, Mt II, 16-19; Lk 
3,7-12; Mt 21,32. 30 Tik fariziejai ir įstatymo žinovai, 
nesiduodami krikštyti, sau pavertė nieku Dievo nutarimą , Apd 
13,46. 31 Su kuo galėčiau palyginti šios kartos žmones? Į ką jie 
panašūs? 32 Panašūs jie į vaikus, kurie, susėdę turgavietėje, 
šaukia vieni kitiems: „Mes jums grojome, o jūs nešokote; mes 
giedojome raudas, o jūs neverkėte', Pat 29,9. 33 Atėjo Jonas 
Krikštytojas. Jis nevalgė duonos, negėrė vyno, tai jūs sakėte: „Jis 
dernono apsėstas.' 34 Atėjo Žmogaus Sūnus, Jis valgo ir geria, 
tai- jūs vėl sakote: „Štai rijūnas ir vyno gėrėjas, muitininkų ir 
nusidėjėlių bičiulis, Mt 9,11; Lk 15,2; Jn 12,37. 35 Bet išmintį 
pateisino visi jos vaikai.“ 


29-30 skirsneliai yra užrašyti tik Luko. 31-35 palygink Mt 
11,16-19. Čia Jėzus labai trumpai primena Jono pradžios veiklą. 
Bendrai tauta, taipgi ir muitininkai, vertino Jono veiklą, 
pripažino Ji Dievo siųstą. Jie išpažino savo kaltes ar buvo 
pasiūlytą malone, Taip jie patys išsijungė iš Dievo išgelbėjimo ir 
suviliojo tautą atmesti Dievo išganymą. Tauta, atmetus Dievo 
išgelbėjimo planą, tapo panaši į vaikus, be jokio rimtumo 1 
aiškintojai tokie buvo. 

Jonas savo tvirtu būdu, asketišku gyvenimu ir reikalavimu 
atsiversti, nepatiko fariziejams. Jie primetė jam velnio 
apsėdimą. Jėzus irgi nepatiko jiems. Jie laikė Jį rijūnu ir 
girtuoklių. 

Bet išminties vaikai, kurie nesidavė iš šalies įtaigoti, patys 
savo sprendimą darė, klausėsi Jono ir Jėzaus skelbimų ir priėmė 
evangelijos tiesas. Jie tapo išminties, Dievo vaikais. Jie 
kiekvienas atskirai ir visi bendrai priėmė Dievo malonės 
pasiūlymą. Kaip yra su mumis? Kas mus veda? Papročiai, 
žmogiški vadai? Ar Dievo išmintis? 

DĖKINGA NUSIDĖJĖLĖ, Lk 7,36-50 

36 Vienas fariziejus pakvietė Jį valgyti. Atėjęs į fariziejaus 
namus, Jis sėdo prie stalo. 37 Ir štai moteris, kuri buvo mieste 
nusidėjėlė, patyrusi, kad Jis fariziejaus namuose, atsinešė 
alebastrinį indą kvapaus tepalo ir, 38 priėjusi iš užpakalio prie 
Jo kojų, verkdama laistė jas ašaromis, šluostė savo galvos 
plaukais, bučiavo Jo kojas ir tepė jas tepalu. 

39 Tai matydamas, fariziejus, kuris Jėzų pasikvietė, 
samprotavo pats sau: „Jeigu šitas būtų pranašas, Jis žinotų, kas 
ši moteris, kuri Jį paliečia, — kad ji nusidėjėlė!" 40 O Jėzus 
prabilo: ,„„Simonai, turiu tau ką pasakyti." Tas atsiliepė: 
„Sakyk, Mokytojau!“ 41 „Skolintojas turėjo du skolininkus. 
Vienas buvo skolingas penkis šimtus denarų, o kitas — 
penkiasdešimt. 42 Jiems neturint iš ko atiduoti, jis dovanojo 
abiem. Katras labiau jį mylės?" 43 Simonas atsakė: ,„Manau, jog 
tas, kuriam daugiau dovanota." Jis tarė: „Teisingai nusprendei." 
44 Ir, atsisukęs į moterį, Jis tarė Simonui: „„Matai šitą moterį? 
Aš atėjau į tavo namus; tu nedavei man vandens kojoms, o ji 
plovė jas ašaromis ir šluostė savo plaukais, 1 M 18,4. 45 Tu 
manęs nepabučiavai, o ji, vos man atėjus, nesiliovė bučiavusi 
mano kojų, Rom 16,16. 46 Tu aliejumi man galvos nepatepei, o 
ji tepalu . tepė man kojas. 47 Todėl sakau: Jai atleidžiamos jos 
gausios nuodėmės, nes ji labai mylėjo. Kam mažai atleista, tas 
menkai myli", Lk 5,20-21. 48 O Jis tarė jai: ,, Tau nuodėmės 
atleistos." 49 Gulintieji už stalo svarstė: „Kas gi Jis toks, kad 
net ir nuodėmes atleidžia?!“. 50 O Jis tarė moteriai: „Tavo 
tikėjimas išgelbėjo tave. Eik rami!“ Lk 8,48; 17,19; 18,42. 


Čia parodyta, ką Jėzus laikė išminties ir ką turgaus vaikais. 
Nusidėjėlė priėmė pasiūlytą malonę, ir ja džiaugėsi. Fariziejui 
Jėzus liko tik mokytojas, bet ne Išgelbėtojas. 

Šis aprašymas yra tik Luko evangelijoje. Kas neatydžiai 
skaitė evangelijas, — sumaišė šį pasakojimą su Marija iš 
Magdalos ir, net su Marija iš Betanijos, Lozariaus seserimi. Šis 
Luko aprašymas turi panašumo su Mt 26,6-13; Mk 14,3-9 ir Jn 
12,3-8, bet jis yra visai kitas. Minėti Jėzaus patepimai įvyko 
trumpai prieš Jo mirtį. O šis, atrodo, pradžioje Jėzaus veiklos, 

kai su fariziejais draugystė dar buvo nenutraukta. 

Jėzų pakvietė fariziejus Simonas, ne Simonas raupsuotasis, 
Mt 26,6, į puotą. Atrodo, kad Jėzus buvo sutiktas mandagiai, 
bet šaltai. Į puotą buvo pakviesta ir daugiau svečių. Pagal anų 
laikų žydų paprotį, svečius pasitikdavo šeimininkas. Jis 
kiekvieną pasveikindavo: „Ramybė tau“ ir pabučiuodavo į 
skruostą. Į puotą svečiai ateidavo išsimaudę ir aliejumi pasitepę. 
Po pasisveikinimo, tarnai nuplaudavo svečiams kojas ir 
patepdavo plaukus kvapiais tepalais. Stalai būdavo žemi, salė 
išklota kilimais. Svečiai prie stalo nesėsdavo, bet suguldavo, 
kaire ranka pasiremdavo, o dešine valgydavo. Turtingieji svečiai 
turėdavo tarnų. Tie stovėdavo prie savo ponų kojų ir laukdavo 
įsakymo. 

Staiga, nelauktai ir nekviesta, atėjo moteriškė ir prisiartino 
prie Jėzaus kojų. Žodžiais „ir štai", išreikštas nusistebėjimas jai 
atėjus. Atrodo, kad ji pirmiau buvo Jėzų sutikusi ir gavusi 
nuodėmių atleidimą. Ji išgirdo, kad Jėzus yra fariziejaus 
namuose, atėjo iš dėkingumo patepti Jį brangiu tepalu. 
Stovėdama prie Jėzaus kojų, ji atsiminė jai parodytą malonę, 
nebesusilaikė — pradėjo verkti. Ašaros krito ant Jo kojų. 
Reikėjo ką nors daryti, nušluostyti. Ji neturėjo kuo; paleidusi 
savo plaukus, jais šluostė Jėzaus kojas. Taip elgtis moteriai 
buvo didelis pažeminimas. Ji nebekreipė į tai dėmesio, bučiavo 
Jėzaus kojas ir tepė atsineštu tepalu. Ji nepratarė nė žodžio, bet 
ašaros ir veiksmai labai aiškiai kalbėjo. Toks jos elgesys, 
šeimininko supratimu, buvo neleistinas. Jis manė sau: „Jei Jis 
būtų pranašas ...", 7,39, bet Jis ne pranašas. tik mokytojas. 

Jėzus buvo daugiau negu pranašas. Jis viską žinojo apie. 
moteriškę ir Simoną. Jis davė šeimininkui labai vykusį, 
palyginimą. Tuo Jis iššaukė šeimininką liudininku prieš save 
patį. Jis neužgavo nei moteriškės, nei šeimininko, tik jam 
švelniai priminė jo neatliktą pareigą. Lukas viską labai švelniai; 
aprašo. Jis nemini miesto, nei moteriškės vardo. Jis sako, kad ji 
buvo didelė nusidėjėlė, bet nesako, koks buvo jos nusikaltimas. 

Kaltės dydis nematuojamas nusikaltimo didumu, bet 
išpažinimo gilumu, Žmogus yra užtektinai nusikaltęs savo 
prigimtimi. Nėra nė vieno teisaus. Kas nepriima Jėzaus malonės 
— yra žuvęs. Jėzus, gyvendamas ant žemės, sakė: „Tau atleistos' 

nuodėmės. Tavo tikėjimas tave išgelbėjo, eik rami!“ Ir mūsų 
laikais Šventoji Dvasia duoda liudijimą, kad mums mūsų 
nuodėmės atleistos ir esame Dievo vaikai. Taip moko apaštalai, 
Ei 1,13. 

Jėzus pasakė moteriškei: „Eik rami!" Ji nuėjo, nes žinojo ir 
tikėjo. Bet prie stalo gulintieji svarstė: „Kas Jis toks, kad ir 
nuodėmes atleidžia!?* Ar nenuostabu, kad ir mūsų laikais, daug 
žmonių drįsta sakyti: „Jėzaus vardu atleidžių nuodėmes, išrišu.“ 
Bet jei kas pergyvena tą Jėzaus malonę ir žino, kad jam 
nuodėmės atleistos, tam jie sako: „Tu beprotis." Ir net bažnyčių 
suvažiavimai padarė tokius nutarimus ir jų neatšaukia iki šių 
dienų: „Kas tvirtina, kad jam nuodėmės atleistos, tas 
ekskomunikuojamas" — tai yra mirtina nuodėmė!!! 


JĖZUI TARNAUJANČIOS 
MOTERYS, Lk 8,1-3 

1 Jėzus keliavo iš eilės per miestus ir kaimus, mokydamas ir 
skelbdamas gerąją naujieną apie Dievo karalystę. Su Juo buvo 
dvylika apaštalų, Lk 4,43, 2 ir kelios moterys, išgydytos nuo 
piktų dvasių bei ligų; Marija, vadinama Magdalietė, iš kurios 
buvo išėję septyni demonai, Mk 15,4041, 3 Erodo prievaizdo 
Chuzo žmona Joana, Zuzana ir daug kitų, kurios juos šelpė 
savo turtu, | 


Pradėjęs skelbti evangeliją, Jėzus ilgesnį laiką gyveno 
Kapernaumo mieste. Čia Lukas pasakoja, kad Jis ėjo iš miesto į 
miestą. Jis lankė ne tik miestus, bet ir kaimus. Čia Jis skelbė 
evangeliją, išganymo žinią, gerąją naujieną. Kelionėje Jį lydėjo 
dvylika apaštalų ir būrys moterų. Jos tai darė iš dėkingumo 
Jėzui už jų išgydymą. Trys jų minimos vardais. 1 Marija 
Magdalietė iš Magdalos, arba Migdalos (bokšto). Ta vietovė. 
buvo prie Genezareto ežero vakarų kranto. Ši Marija minima 
prie Jėzaus nukryžiavimo, palaidojimo ir prisikėlimo. Ji buvo 
išgydyta nuo dėmonų apsėdimo. 2 Joana, Erodo prievaizdo 
Chuzo žmona, jis buvo Erodo Antipo finansų valdininkas, ir 3 
Zuzana. Atrodo, kad jas visas Jėzus išgydė, ir iš dėkingumo jos 
sekė Jį drauge su mokiniais. Jos buvo Jėzaus sekėjos — 
mokinės. 

Kai Jėzus pradėjo skelbti evangeliją, Jis paliko Nazaretą ir 
dirbtuvę. Jis nenaudojo viršgamtinės galios savo fiziniam 
gyvenimui aprūpinti, kaip Jam šėtonas gundymo metu siūlė. 
Jonas, 12,6, sako, kad jie turėjo bendrą kasą. Lukas rašo, iš kur 
jie gavo pajamų tai bendrai kasai. Čia Lukas, kaip ir Morkus, 
15,40-41, mini daug moterų. Jos visos šelpė ir rėmė Jėzų Jo 
darbe iš dėkingumo Jam. 


SĖJĖJO PALYGINIMAS, Lk 8,4-15 

4 Susirinkus gausiai miniai ir žmonėms dar skubant iš visų 
miestų pas Jį, Jis bylojo palyginimu, Mt 13,1-23; Mk 4,1-20: 5 
„Sėjėjas išėjo sėklos sėti, Jam besėjant, dalis nukrito pakelėje, 
buvo sumindžiota, ir padangių paukščiai sulesė ją. 6 Kita 
nukrito ant uolos, ir išdygusi nudžiūvo, nes trūko drėgmės. 7 
Kita nukrito tarp erškėčių, ir tie, kartu išaugę, nusmelkė ją. 8 O 
dar kita nukrito į gerą žemę ir išaugusi davė šimteriopą derlių." 
Tai papasakojęs, Jis sušuko: „Kas turi ausis klausyti — 
teklauso!" 

9 Jo mokiniai paklausė, ką reiškia tas palyginimas. 10 Jėzus 
atsakė: „Jums duota pažinti Dievo karalystės paslaptis, o 
kitiems jos skelbiamos palyginimais, kad „regėdami nematytų ir 
girdėdami nesuprastų", Iz 6,9-10. 11 Palyginimas štai ką reiškia: 
sėkla yra Dievo žodis, 1 Pt 1,23. 12 Pakelėje — tai tie, kurie 
klausosi, paskui ateina velnias ir atima žodį iš jų širdies, kad jie 
netikėtų ir nebūtų išgelbėti. 13 Ant uolos — tie, kurie, išgirdę 
žodį, su džiaugsmu jį priima, bet neturi šaknų: jie tiki ribotą 
laikotarpį, o gundymo metu atpuola. 14 Kritusi sėkla tarp 
erškėčių, — tai tie, kurie išgirdo, bet, ilgiau begyvendami buvo * 
nustelbti rūpesčių, turtų ir gyvenimo malonumų ir nedavė 
vaisiaus. 15 Nukritusi į gerą žemę sėkla — tai tie, kurie klauso 
žodžio, išsaugo jį pagarbiai širdyje ir duoda vaisių kantrumu“". 
Apd 16,14; Žyd 10,36. 


Žiūrėk Mt 13,1-23. Jėzus ėjo į miestus bei kaimus ir skelbė 
žodį. Daug žmonių girdėję žodį, norėjo daugiau išgirsti. Jie 
rinkosi prie Jėzaus. 

Jėzus labai daug kalbėjo palyginimais. Tie, kurie rimtai, 
išsiilgę klausėsi, geriau suprato ir palaikė skelbiamą tiesą. Kurie 

nesigilino — girdėjo tik palyginimą be gilesnės prasmės. Apie tai 
jau pranašas Izaijas pranašavo, Iz 6,9-10. 

Apaštalai norėjo suprasti palyginimų prasmę. Todėl jie prašė 
paaiškinti. Jėzus paaiškino sekančiai: sėkla yra Dievo žodis, 
dirva — Žmogaus širdis. Pasekmės priklauso nuo dirvos. Ar 
sėkla joje turi galimybę dygti ir tarpti. Dievo žodžio veikimas į 
mus priklauso nuo mūsų: kokie mes esame, kaip jį priimame. 
Žodis neša mums gyvybę arba mirtį. 

Palyginime minima ketveriopa žemė. 1 Sumintas takas. Čia 
sėkla neturi galimybės sudygti. Ji tuojau suminama ir paukščių 
sulesama. Lukas sako, velnias išplėšia girdėtą žodį. Matas 
vadina jį piktuoju, Morkus — šėtonu. Tai tie, kurių širdyje 
Dievo žodis visai neveikia. Jie girdi Dievo žodį, bet nesidomi 
juo, nei jo veikimu. 2 Ant uolos yra negilus žemės sluoksnis. Jis 
greitai įšyla ir sėkla sudygsta, bet saulei kaitinant, greitai ir 
nudžiūsta. Čia suprantami žmonės, kurie myli Dievo žodį ir 
džiaugiasi juo, bet tik iki bandymų. Užėjus persekiojimams, jie 
išsigina jo. 3 Tarp erškėčių. Čia sėkla sudygsta ir želmuo auga, 
bet piktžolės nustelbia taip, kad jokio vaisiaus neneša. Tokius“ 
rūpesčiai taip suvargina, kad jie mato tik rūpesčius. Jie Dievo 
vaikų laisve nepasinaudoja, nepaveda savo rūpesčių Jam. Turtų 
vilionė žmonėse yra labai didelė, jie mano, kad turtai atneš 
laimę. Turtai dažnai atneša mirtį. Kiek malonumai ir pramogos 
suvilioja! 4 Geroje žemėje sėkla sudygsta, auga,bujoja ir vaisių 
duoda. Matas ir Morkus sako, kad vaisius yra nevienodas: 30, 
60, 100. Vaisius nešamas kantrumų. Ak, mums kantrumas 
visada reikalingas, Žyd 10,36. 


ŽIBURIO PALYGINIMAS, Lk 8,16-18 
16 „Nė vienas, uždegęs žiburį, neapvožia jo indu ir nekiša po 
lovą, bet stato į žibintuvą, kad įeinantys matytų šviesą. Mk 
4,21-25; Mt 5,15. 17 Nėra nieko paslėpta, kas nebūtų atskleista, 
nieko slapta, kas nepasidarytų žinoma ir neišeitų aikštėn, Mt. 
10,26. 18 Tad žiūrėkite, kaip klausotės. Kas turi, tam bus 


duota, o iš neturinčio bus atimta ir tai, ką jis tariasi turįs", Lk 
19,26. 


Jėzus skelbė evangeliją, ir tie, kurie ją priėmė ir priima, yra 

lyg žiburys. Jie privalo šviesti kiekvienas savo gabumais ir būdu, 
Greitai pasirodys, kaip kiekvienas atliko savo pareigą, 
Kiekvienas turės duoti atskaitomybę. Mums nemalonu, kad 
tam, kuris turi, bus daugiau duota, o iš neturinčio bus ir tas 
atimta, ką jis turi. Taip yra gamtoje, taip yra ir dvasiniame 
gyvenime. Kas savo talentą naudoja, tas išvysto jį, kas 
nenaudoja — nustoja jo. 


JĖZAUS TIKRIEJI 
ARTIMIEJI, Lk 8,19-21 
19 Pas Jį atėjo motina ir Jo broliai, bet negalėjo prieiti iki Jo 
per minią, Mt 12,46-50; Mk 3,31-35. 20 Jam pranešė: „Tavo 
motina ir broliai stovi lauke, nori su tavimi pasimatyti." 21 O 
Jis atsakė: „„Mano motina ir mano broliai — tai tie, kurie 
klausosi Dievo žodžio ir jį vykdo." 


————— 


Žiūrėk Mato 12,46-50. Lukas nepasako motinos ir brolių 
atsilankymo priežasties. Morkus sako 3,21, kad juos buvo 
pasiekus žinia, jog Jėzus išprotėjo. Matas rašo, 12,24-26, kad 
juos pasiekė fariziejų tvirtinimas, jog Jėzus turi sąryšį su velniu 
ir, Belzaodubo pagalba išvaro piktąsias dvasias. Jie atėjo suimti 
Jj. Jėzus neišėjo pasitikti jų. Jis tęsė savo skelbimą toliau. Jis 
gavo šeimos artimųjų neniekino. Bet Jis pasakė, kad Jam yra 
artimesni tie, kurie vykdo Tėvo valią. 

Kas daro išvadą, kad čia buvo Jėzaus tolimesni giminaičiai, 
ne Marijos vaikai, tie prasilenkia su Naujojo Testamento tiesa. 
Ši pažiūra iškilo antrame šimtmetyje, Naujasis Testamentas 
aiškiai sako, kad Jėzus buvo pirmagimis, Lk 2,7; Mt 1,25. 
Jėzaus broliai, Marijos vaikai, minimi vardais, Mt 13,55; Mk 
6,3. 


JĖZUS NUTILDO AUDRAĄ, Lk 8,22-25 
22 Vieną dieną Jis su mokiniais įlipo į valtį ir pasakė: 
„Irkimės į anapus ežero!" Taip jie išplaukė, Mt 8,18; Mk 4,35- 
41. 23 Jiems beirkluojant, Jis užmigo. Ežere kilo audra. Bangos 
pradėjo semti valtį, 1r visi arsidūrė pavojuje. 24 Tada priėję jie 
žadino Jį, šaukdami: „Mokytojau, Mokytojau, žūvame!“ 
Atsikėlęs Jis sudraudė audrą ir bangas. Jos nurimo, ir pasidarė 

ramu. 25 O Jis paklausė juos: ,„Kurgi jūsų tikėjimas?“ Jie 
išsigandę ir nustebę šnibždėjosi: „Kas Jis toks, kad įsakinėja 
vėjams ir vandeniui, ir tie Jo klauso!?" 


Jėzus audros Viešpats. Jėzus įsakė eiti mokiniams, bet ir Jis 
ėjo drauge. Taip daro tikri vadai. Jėzus norėjo ir nori visiems 
padėti. Ak, kaip Jo ramybės evangelija sukelia audras! Jo 
sekėjai yra kaip avys tarp vilkų. Didžiausiuose pavojuose Jėzus, 
lyg miega. Rodos, visai nesirūpina. Mokinių šauksmas pažadino 
Jį. „Šaukis bėdoje, tai Aš tave išgelbėsiu." Jis įsako, ir audra bei 
bangos nurimsta. Taip dažnai Jėzus padaro. Bet mes vis iš 
naujo pergyvename tikėjimo abejones. Jei audra baugina, ar 
nereikia Jo bijotis ir reikšti Jam pagarbą? Jis yra viso galiūnas. 
Mokiniai tik šnibždėjo vienas antram: „Kas Jis toks .. 9“ Kas 
ištirs Viešpaties didybę! 


JĖZUS SUTRAMDO DEMONUS, Lk 8,26-39 

26 Jie atplaukė į geraziečių kraštą, kuris yra priešingame 
Galilėjai krante, Mt 8,28-34; Mk 5,1-20. 27 Kai tik Jis išlipo į 
krantą, Jį pasitiko iš miesto atbėgęs vyras. Šis buvo demonų 
apsėstas, seniai nedėvėjo drabužių, negyveno namuose, laikėsi 
kapinėse. 28 Pamatęs Jėzų, jis parpuolė prieš Jį ir garsiai šaukė: 
„Ko nori iš manęs, Jėzau, Aukščiausiojo Dievo Sūnau!?" 29 
Mat, Jis buvo įsakęs netyrajai dvasiai išeiti iš to Žmogaus. 
Dvasia dažnai pagaudavo jį, ir nors (žmonės) jį saugodavo 
surakintą grandinėmis, supančiotomis kojomis, bet jis 
sutraukydavo pančius, ir demonas varydavo jį į dykumą. 36 
Jėzus paklausė: ,„Kuo tu vardu?“ Šis atsakė: „Legionas.“ Mat, jį 
buvo apsėdę daug demonų. 31 Jie maldavo Jį, kad neįsakytų 
jiems eiti į bedugnę. 

32 Ten kalne ganėsi didelė kiaulių kaimenė. Jie prašė leisti 
eiti į jas. Jis leido. 33 Tada demonai, išėję iš žmogaus, apniko 
kiaules. Kaimenė tuojau metėsi nuo skardžio į ežerą ir prigėrė. 

34 Pamatę, kas nutiko, piemenys bėgo ir pranešė apie tai 
mieste bei kaimuose. 35 Žmonės išėjo pažiūrėti, kas atsitiko, ir 
atėjo prie Jėzaus. Čia jie rado žmogų, iš kurio buvo išėje 
demonai, sėdintį prie Jėzaus kojų apsirengusį ir sveiko proto, :+ 

nusigando. 36 Tie, kurie matė, papasakojo, kaip buvo išgydytas, 
apsėstasis. 37 Tada visi geraziečių šalies gyventojai prašė, kad 
Jis pasitrauktų nuo jų, nes juos buvo apėmusi didelė baimė, Jis 
įsėdo į valtį ir sugrįžo atgal. 

.38 Vyras, iš kurio buvo išėję demonai, prašėsi paliekamas 
pas Jį. Tačiau Jis atleido jį ir paliepė: 39 „Grįžk namo ir 
papasakok. kokių didžių dalykų tau padarė Dievas." Tada jis 
ėjo per visą miestą ir skelbė, ką jam -padarė Jėzus. 


Žiūrėk Mato 8,28-34. Matas mini du apsėstus, o Lukas ir 
Morkus vieną. Daugelis aiškintojų mano, kad buvo du, bet 
vienas buvo nežymus, ne toks baisus. Todėl Lukas ir Morkus jo 
visai nemini. Daug kur gyvenime panašiai yra. Jei yra du 
draugai, ar du nusikaltėliai, dažnai žymesnysis tampla plačiai 
žinomas, 0 antrasis ne. Be to, rašytojui nebuvo svarbu viską 
labai tiksliai pasakyti. bet tik iškelti Jėzaus galią, apsėstojo 
pavojingumą ir gyventojų nesidomėjimą nei jų vargšu kaimynu, 
nei Jėzaus evangelijos skelbimu. 

Visas įvykis parašytas labai vaizdžiai ir plačiai. Jis yra 
kiekvienam suprantamas, kas jį nori suprasti. Netikintiems į 
Jėzaus Dievybę ir galią, šis įvykis, kaip ir kiti Jėzaus veiksmai, 
yra tik gražios pasakos. 

Šis kraštas yra rytiniame Genezareto ežero krante. Jis yra 
žinomas įvairiais vardais: gerziečių, gadariečių, gergaziečių, 
dešimties miestų (Dekapolio) vardu. 

Naujasis Testamentas, ypač Lukas, pats būdamas gydytojas, 
aiškiai skiria fizines (kūno) protines ligas nuo demonų 
apsėdimo. Tokių dalykų buvo Jėzaus laikais, jų yra ir dabar. 
Bet mūsų laikais daugelis žmonių yra taip sumaterialėję, kad jie 
nebepastebi dvasinių vertybių nei demonų -piktybių, nei jų 
veiklos. Legionas buvo romėnų karių vienetas, kuriame galėjo 
būti tik 6000 vyrų. 


JĖZUS PRIKELIA JAIRO DUKRELĘ 
IR IŠGYDO MOTERIŠKĘ, Lk 8,40-56 
40 Grįžtantį Jėzų pasitiko minia, nes visi Jo laukė, Mt 9,18- | 
56; Mk 5,21-43. 41 Ir štai atėjo vyras, vardu Jairas, sinagogos | 
vyresnysis. Jis puolė Jėzui po kojų, maldaudamas ateiti į jo , 

namus. 42 Mat, jo vienturtė, dvylikametė dukrelė buvo 
marinama. Jis ėjo minios apsuptas. 

43 Viena moteris, dvylika metų sirgusi kraujoplūdžiu, 
išleidusi gydytojams visus savo išteklius, kurio niekas negalėjo 
pagydyti, 44 prisiartinusi iš užpakalio, prisilietė Jo drabužio 
apvado, ir kraujas bematant liovėsi plūdęs. 45 O Jėzus klausė: 
„Kas mane palietė?“ Visiems besiginant, Petras tarė: ,,Mokyto- 
jau, minia tave spaudžia ir stumia iš visų pusių!". 46 Bet Jėzus 
atsakė: „„Mane kas nors palietė, nes Aš jaučiu, kad iš manęs 
išėjo galia." 47 Moteris, pamačiusi, kad pastebėta, drebėdama 
prisiartino, parpuolė Jam po kojų ir visų žmonių akivaizdoje 
papasakojo, kodėl prisilietusi ir tuojau išgijusi. 48 Tada Jis jai 
tarė: „Dukra, tavo tikėjimas išgelbėjo tave. Eik rami!" 

49 Jam tebekalbant, atėjo vienas iš sinagogos vyresniojo 
namų ir pranešė: „Tavo duktė mirė. Nebevargink Mokytojo." 
50 Tai išgirdęs, Jėzus tarė: „Nebijok, tik tikėk, ir ji bus sveika." 
51 Atėjęs į namus, Jis neleido su savimi eiti niekam, tik Petrui, 
Jonui, Jokūbui ir mergaitės tėvui bei motinai. 52 Visi verkė ir 
apraudojo ją. Jis prabilo: ,„Neverkitę! Mergaitė nemirė, o tik 
miega“, Lk 7,13. 53 Jie juokėsi iš Jo žinodami, kad ji mirusi. 54 
Bet Jis, paėmęs ją už rankos, sušuko: ,,Mergaite, kelkis!" 55 Jos 
dvasia sugrįžo, ji tuojau atsikėlė. Jis liepė duoti jai valgyti. 56 
Jos tėvai labai stebėjosi, o Jis liepė niekam nesakyti, kas įvyko, 
Lk 5,14: Mk 7,36. 


Žiūrėk Mato 9,18-56. Gerazos gyventojai išprašė Jėzų iš jų 
krašto. Galilėjiečiai sulaukė ir priėmė Jį su didžiausiu 
džiaugsmu. . 

"Sinagogos vyresniojo duktė sunkiai sirgo — merdėjo. 
Sinagoga, kurioje Jairas pareigas ėjo, grečiausiai buvo statyta 
romėno šimtininko. Jei taip, tai Jairas gerai pažino Jėzų, daug 
kartų girdėjo Jį sakant pamokslus ir matė išgydant ligonius. Jis 
labai nudžiugo Jėzaus grįžimu, nuskubėjo pas Jį, puolė Jam pe 
kojų ir meldė skubiai eiti į:jo namus ir išgydyti sergančią 
dukrelę. Jėzus sutiko ir ėjo. 

Jėzus daugybei buvo reikalingas. Kiekvienas manė, kad jc 
reikalas yra svarbiausias. Štai moteris 12 metų sergant“ 
kraujoplūdžiu. Ji išleid» visus išteklius gydy'5jams. Nieko 

nepadėjo. Jai pagalbos nėra. Ji tą gerai žino. Be to, įstatymas 
laiko ją nešvaria, 3 M 5,25. Kaimynai žiūri į ją, kaip į labai 
nusikaltusią ir Dievo baudžiamą. Tą ir ji pati jaučia. Ji išgirsta 
kalbas apie Jėzų. Ji tiki į Jį ir yra tikra, jei ji tik palies Jo rūbų 
apvadą — pasveiks. Ji nelaukia Jo palietimo ar maldos, bėt tik 
nori paliesti Jo rūbą. Ar tai nėra vogčia, smurtu veržimasis prie 
Jo!? Ji tiki ir veikia. Jai buvo labai sunku prieiti prie Jėzaus. Ji 
priėjo, ir — kaip tikėjo, taip įvyko. Jėzus jautė, kad kas Ji 
palietė tikėjimu. Jis klausė, kas Jį palietė: Petras atsiliepė, kad 
minios ne tik Jį paliečia, bet spaudžia ir stumia. Tikėjimo 
palietimas yra visai kitoks, negu fizinis. Moteriškė tą pasikalbė- 
jimą girdėjo, nebegalėjo vogčiomis pasitraukti. Ji drebėdama 
puolė Jėzui po kojų ir viską viešai išpasakojo. Jėzaus žodžiai jai 
buvo: „Dukra, tavo tikėjimas išgelbėjo tave. Eik rami!“ Tai 
nebuvo relikvijų arba kokios elektros baterijos palietimas, ne 
mediciniška terapija, psichoterapija, auto sugestija, bet tikėjimas 
ir Jėzaus galios veiksmas. Tą rašo ne koks nors sanprotauto- 
jas, bet gydytojas. 

Moteriškei buvo pagelbėta. Bet Jairo bėda irgi buvo didelė. 
„Šitų įvykių metu mirė jo dukrelė. Jo draugai, atėję iš jo namų, 
pranešė: „Tavo duktė mirė. Nebevargink Mokytojo.“ Jėzaus 
atsakymas buvo jam: „Tikėk ir tau bus pagelbėta." Tėvas tikėjo 
ir sų Jėzumi ėjo. Jairo namai jau buvo pilni giminių ir 
raudotojų. Jėzus, iš Jį sekusios minios, niekam nebeleido į 
namus eiti, išskyrus Petrą, Joną ir Jokūbą. Jėzus liepė namuose 
susirinkusiems nutilti, netriukšmauti ir neverkti. Jis sakė, kad 
mergaitė nemirė, bet miega. Jie gerai žinojo, kad ji mirė. Jie 
juokėsi iš Jo. Jis yra Viešpats gamtos, demonų ir mirties. Jo 
balso klauso visi. Jo balsą išgirdo ir mirusioji mergaitė. Visi 
nustebo, taipgi ir mergaitės tėvai. Jėzus grąžino juos į gyvenimo 
tikrovę, paliepdamas jiems duoti dukrelei valgyti. Gal ji jau dėl 
ligos buvo ilgesnį laiką nevalgius. Ji turėjo sustiprėti ir tėvai 
turėjo pamatyti, kad ji tikrai gyva ir sveika. 


JĖZUS IŠSIUNČIA DVYLIKA, Lk 9,16 
1 Sukvietęs dvylika, Jis suteikė jiems galios visiems 
demonams sutramdyti ir ligoms gydyti, Mt 10,5-14; Mk 6,7-13. 
2 Jis išsiuntė juos Dievo karalystės skelbti, ir sergančius gydyti. 
3 Jis tarė jiems: „Nieko neimkite kelionei: nei lazdos, nei 

krepšio, nei duonos, nei pinigų. Neturėkite nė dviejų palaidinių. 
4 Į kokius namus įeisite, likite ten iki toliau iš ten keliausite, Lk 
10,5-7. 5 O kur žmonės jūsų nepriimtų, išeidami iš to miesto, 
nukratykite nuo kojų dulkes kaip liudijimą prieš juos." 6 Išėję 
jie traukė per aplinkinius kaimus, visur skelbdami gerąją 
naujieną bei gydydami sergančiuosius. 


Lukas dažnai sako „dvylika“, vietoje apaštalų. Tas labai 
aiškiai nusako dvylika apaštalų. Apaštalai visur drauge keliavo 
su Jėzumi ir buvo Jo veiksmų liudininkai. Jėzaus veikla ėjo prie 
galo. Jis davė apaštalams teisę skelbti evangeliją, galią ant 
demonų juos sutramdyti ir ligas išgydyti. Jėzus išsiuntė juos, 
kad jie veiktų savarankiškai, priprastų veikti vieni patys. 

Jėzus nesiuntė jų tuojau skelbti evangelijos visam pasauliui. 
Jų pagrindinė tema buvo: „Dievo karalystė priartėjo." Jėzus 
pasiuntė juos į aplinkinius kaimus ir miestelius Kapernaumo 
apylinkėje. Čia žmonės jau daug buvo girdėję apie Jėzų. 
Apaštalai privalėjo taipgi išvaryti demonus ir, uždėdami rankas 
ant ligonių, melstis, kad jie pasveiktų. Sutramdymas dernonų ir 
išgydymas ligonių buvo dieviškosios galios įrodymas veiksmais. 

„Jėzus įsakė jiems vykti į misijos darbą taip, kaip jie yra, 
niekuo neapsirūpinti. Jie turėjo patirti, kad Dievas veikia 
žmones. Kurie priima Dievo žodį, tie ir remia bei aprūpina 
skelbėjus. Jėzus įsakė likti tuose namuose, kurie juos priima, iki 
jie eis į kitą vietą. ! Neieškoti kūniškų patogumų. 2 Kai jie bus 
tuose pačiuose namuose, visi žinos, kur juos rasti ir kur 
surinkimo vieta. Kuri vietovė visai jų nepriimtų, iš ten išeidami 
tenukrato ir dulkes nuo kojų, kaip liudijimą prieš juos. Tai 
reiškia: mes atnešėme jums evangeliją, ieškojome jums gero, 2 
Kor 12,14, bet jūs nepriėmėte. Mes nieko bendro nenorime 
turėti su jumis. Jūs patys sau darote nuostolį, atstumiate Dievo 
jums pasiūlytą malonę. 

Dvylikos pasiuntimas buvo: I padėti žmonėms dvasiniai ir 
kūniškai. 2 Siųstieji turėjo patirti įgaliojimo galią. 3 Skelbimo 
pagrindas — namai, šeima. 4 Evangelijos skelbimas nėra 
paskaitos. 5 Tramdyti demonus ir gydyti. 

ERODO IŠSIREIŠKIMAS 
APIE JĖZŲ, Lk 9,7-9 

7 Tetrarchas Erodas išgirdo apie tuos visus įvykius ir 
nežinojo, ką manyti, nes vieni sakė, Mt 14,1-2; Mk 6,14-16: 8 
Jonas prikeltas iš numirusių, kiti: pasirodęs Elijas, dar kiti: 
prisikėlęs vienas iš senųjų pranašų. 9 Erodas tarė: „Aš Jonui 
nukirsdinau galvą; o kas yra šitas, apic kurį girdžiu pasakojant 
tokius dalykus!" Ir jis panoro pamatyti Jį, Lk 23,8. 


Žiūrėk Matc 14,1-2. Žmonės visur kalbėjo apie Jėzaus 
darbus. Kad Jis suteikė galią ir apaštalams stebuklus daryti, 
buvo kas tai negirdėta. Apie tai girdėjo ir Erodas Antipas. Jis 
buvo Galilėjos valdovas. Žmonės kalbėjo, kad Jėzus yra Jonas 
Krikštytojas prikeltas iš numirusių, Elijas arba vienas senųjų 
pranašų. Erodas žinojo, kad jis nužudė Joną. Jono kruvinoji 
galva atėmė jam ramybę. Jis galėjo Joną nužudyti, bet sąžinės 
kaltinimo negalėjo atsikratyti. Jis panoro pamatyti Jėzų, bet ne 
rimtai. Jis matė Jį prieš Jo mirtį, bet ne tokį, kokio jis norėjo. 


JĖZUS PASOTINA MINIA 
TYRUOSE, Lk 9,10-17 

10 Sugrįžę apaštalai apsakė Jam, ką jie nuveikė. Jis su jais 
pasitraukė nuošaliai į Betsaidos miesto apylinkę. Jn 6,1-13. 
11 Minios tai sužinojusios, sekė Jį. Jis priėmė žmones ir kalbėjo 
jiems apie Dievo karalystę, gydė tuos, kuriems reikėjo gydymo. 
12 Diena slinko vakarop. Priėję dvylika tarė: ,,Paleisk žmones, 
kad jie, nuėję į aplinkinius kaimus bei vienkiemius, susirastų 
nakvynę ir maisto. Mes juk esame dykumoje.“ 13 Jis atsiliepė: 
„Jūs duokite jiems valgyti!“ Jie atsakė: „Mes nieko daugiau 
neturime, tik penkis kepalėlius duonos ir dvi žuvis. Nebent 
nueitume ir nupirktumę maisto visiems šiems žmonėms." 14 O 
buvo ten apie penkis tūkstančius vyrų. Jis įsakė mokiniams: 
„Susodinkite juos būriais po penkiasdešimt." 15 Jie taip padarė 
ir visus susodino. 16 Tada, paėmęs penkis kepalėlius ir dvi 
žuvis, Jis pažvelgė į dangų, palaimino juos, laužė ir davė 
mokiniams, kad patiektų miniai. 17 Visi pavalgė iki soties. Ir 
dar surinko dvylika pintinių likučių, 2 Kar 4,44. 

Apie šį nuostabų minios pasotinimą tyruose, rašo visi keturi 
evangelistai. Kiekvienas rašo kiek kitaip. Pavyzdžiui, kodėl ten, 
tyruose, susirinko minia. Jėzus buvo išsiuntęs dvylika misijos 
kelionėn. Atrodo, kad jie ten užtruko ilgesnį laiką. Apaštalai 
patyrė labai daug. Kiekvienas norėjo viską, ką jis pergyveno ir 
patyrė, papasakoti Jėzui. Lukas sako, kad Jėzus norėjo su jais 
pasitraukti į nuošalią vietą. Morkus mini, kad po misijos darbo, 
Jėzus norėjo rasti mokiniams nuošalią vietą pailsėti. Pagal 
Matą, kaip tik tuo laiku pasiekė žinia, apie Jono Krikštytojo 
nužudymą. Todėl Jėzus su mokiniais pasitraukė į nuošalią vietą. 

Minios nekreipė dėmesio į nieką. Jos norėjo su Jėzumi būti. 
Žmonių minios rado Jėzų ir tyruose. Nors jos trukdė Jėzaus 
tikslui, Jis gailėjosi jų ir juos priėmė. Kalbėjo jiems apie Dievo 
karalystę ir gydė sergančius. Taip besidarbuojant, atėjo vakaras. 
Mokiniams parūpo minios maitinimas ir nakvynė. Jie tą 
priminė Jėzui. Jie rado minioje vieną berniuką, kuris turėjo 
penkis duonos kepaliukus ir dvi žuvis. To, toli gražu, neužteko 
miniai pavalgydinti. 

Jėzus rado išeitį. Jis įsakė tvarkingai susėsti eilėmis. Jis pats 
žvelgė aukštyn į Tėvą, iš kurio visos geros dovanos ateina, ir 
meldėsi. Tėvas išklausė maldą, padaugino turimą maistą. 
Daugybė žmonių tą dalyką atmeta kaip negalima, kadangi tas 
įvyko ne pagal mums žinomus gamtos dėsnius. Dievo žinioje 
yra daug daugiau gamtos dėsnių, negu mums jie žinomi. 
Klausimas yra ne galimumo, ar negalimumo, bet tikėjimo, ar 
netikėjimo Dievu. Jėzus yra rūpintojas ne vien dvasinių, bet ir 
kūniškų dovanų. Jis nenori, kad likučiai žūtų. Todėl Jis įsakė ir 
trupinius surinkti. 


MOKINIŲ IŠPAŽINIMAS, Lk 9,18-21 
18 Kai kartą Jis nuošaliai meldėsi, su Juo buvo ir mokiniai, 
Jis paklausė juos: „„Kuo mane laiko žmonės?“ Mt 16,13-28; Mk 
8,27-9,1. 19 Jie atsakė: „Vieni Jonu Krikštytoju, kiti Eliju, dar 
kiti sako, prisikėlęs vienas iš senųjų pranašų.“ 20 Tada Jis 
paklausė: „Jūs kuo mane laikote?“ Petras atsakė: ,„Dievo 
Mesiju." 21 Jis sudraudė juos, įsakydamas niekam to nesakyti. 


Žiūrėk Mato 16,13-28. Lukas aprašo šį įvykį daug trumpiau, 

negu Matas ir Morkus. Jėzus klausė mokinių, kuo žmonės Jį 
laiko? Mokiniai buvo misijos kelionėje, sutiko daug žmonių, ir 
bendrai daug girdėjo, ką žmonės apie Jėzų kalba ir mano. 
Apaštalai atsakė, kad dauguma žmonių Jį laiko Jonu Krikštyto- 
ju, Eliju arba vienu senovės pranašų. Žmonėms Jis buvo tik 
didingas žmogus, bet ne Dievo siųstasis Mesijas. 

Į Jėzaus klausimą, kuo jie Jį laiko, Petras atsakė, kitų 
nuomonių nebuvo pareikšta, kad Jis yra Dievo Kristus 
(Mesijas). Apaštalai suprato tikrai, kas Jėzus yra. Bet, kadangi 
tai dar buvo prieš Jėzaus mirtį, jie privalėjo tą išpažinimą tik 
savyje palaikyti. Kai atėjo Dievo paskirtas laikas, jie tai skelbė 
viešai ir plačiai, Apd 2,36. 


PIRMASIS PRANEŠIMAS APIE 
KENTĖJIMUS, Lk 9,22-27 

22 Jis sakė: „Žmogaus Sūnus turės daug kentėti. Jis bus 
vyresniųjų, aukštųjų kunigų bei Rašto aiškintojų atmestas, 
nužudytas ir trečią dieną prikeltas“, Mt 16,24-27; Mk 8,34-38; 
Lk 18,32-33. 23 Jis sakė visiems: „Jei kas nori sekti mane, 
teišsižada pats savęs, teima kasdien savo kryžių ir teseka mane, 
24 Kas nori išgelbėti savo gyvybę, praras ją, o kas pražudys dėl | 
manęs savo gyvybę, tas ją išgelbės, Lk 17,33; Mt 10,39; Jn 
12,25. 25 Kokia būtų nauda, jei žmogus laimėtų visą pasaulį, o 
save pražudytų ar sau pakenktų? 26 Jei kas gėdysis manęs ir 
mano žodžių, to gėdysis ir Žmogaus Sūnus, kai ateis su savo, 
Tėvo ir šventųjų angelų šlove, Mt 10,33. 27 Iš tiesų sakau jums: 
kai kurie čia stovinčiųjų neragaus mirties, kol neišvys Dievo 
karalystės." 


Palygink Mato 16,13-20; 21,24-27. Pirmiau Jėzus priminė 
savo kentėjimus ir mirtį neaiškiai, Jn 2,19; 4,37. Čia Jis pasakė 
visai aiškiai, suprantamai. Tai yra Dievo valia. Apie tai pranašai 
pranašavo, Apd 4,28; Lk 24,26. Tuo Jis atnešė nusidėjėliams 
išgelbėjimą, mirė jų vietoje. Mokiniams tai buvo visai nelauktas 
ir nesuprantamas pranešimas, kad tai darys vyresnieji, aukštieji 
kunigai ir Rašto aiškintojai. Mokiniai laukė priešingai, kad jie 
pripažins Jį ir paskelbs Mesiju. 

Vyriausiąją tarybą sudarė 71 vyras. | Aukštieji kunigai.2 

Vyresnieji, 3 Rašto aiškintojai. 1 Aukštieji kunigai buvo: 
aukščiausias kunigas einantis pareigas, pareigų nebeeinantieji 
kunigai ir kai kuriejų šeimų nariai. 2 Vyresnieji Izraelio giminių 
vadai. Jie buvo tie, kurie aiškiai galėjo įrodyti savo izraelitų 
grynumą. 3 Jie darydavo Šventojo Rašto nuorašus. Laikui 
bėgant, jie ne tik darė Šventojo Rašto nuorašus, bet ir jo 
aiškinimus. Jie buvo įstatymo žinovai ir aiškintojai. 

Mokiniai suprato, ką Jėzus sakė apie kentėjimus ir mirtį, bet 
ką reiškia prisikėlimas, jie visai nesuprato. 

18-22 Jėzus kalbėjo tik apaštalams, 23-26 visiems pas Jį 
esantiems. 

Savęs išsižadėti reiškia, atsisakyti visų savo norų ir valios. 
Imti kryžių — visai atsisakyti savo gyvenimo siekių. Aiškiausias 
pavyzdys, kai pasmerktasis mirti, neša savo kryžių į žudymo 
vietą. „Mane sekti", reiškia neiti pirma, arba atsilikti, bet pilnai 
ir tinkamai Jį sekti gyvenimu ir žodžiu. Kas norės savo 
gyvenimą išlaikyti, atsisakydamas Jėzų sekti, tas tuo pražudys 
savo esminį ir amžiną gyvenimą. Ką laimėtų žmogus, jei jis viso 
pasaulio valdovu taptų ir tuo pačiu pats save sunaikintų? „Kai 
kurie čia stovinčiųjų neragaus mirties“ yra neaiškus ir labai 
sunkiai suprantamas išsireiškimas. Šiuos žodžius Jėzus pasakė 
prieš savo peršvietimą ant kalno. Todėl kai kurie mano, kad 
Jėzus manė — savo peršvietimą. Kiti mano, kad manyta: Jėzaus 
dangun žengimas, išliejimas Šventosios Dvasios, evangelijos 
išplatinimas visame pasaulyje, Jeruzalės sunaikinimas, Kristaus 
antrasis atėjimas. 


JĖZAUS PERŠVIETIMAS, Lk 9,28-36 

28 Praslinkus maždaug aštuonioms dienoms po šitų žodžių, 
Jis ėmė Petrą, Joną ir Jokūbą ir užkopė į kalną melstis, Mt 
17,1-9; Mk 9,2-9. 29 Besimeldžiant Jo veido išvaizda pasikeitė, 
o drabužiai pasidarė skaisčiai balti. 30 Ir štai du vyrai kalbėjosi 
su Juo. Tai buvo Mozė ir Elijas. 31 Jie pasirodė šlovėje ir 
kalbėjo apie Jo gyvenimo pabaigą Jeruzalėje, Lk 9,22. 

32 Petrą ir jo draugus apėmė miegas. Pabudę jie pamatė Jo 
šlovę ir stovinčius šalia Jo du vyrus. 33 Šiems betolstant, Petras 
kreipėsi į Jėzų: „Mokytojau, kaip gera mums čia! Padarykime 
tris palapines: vieną Tau, kitą Mozei ir trečią Elijui.“ Jis 

nežinojo, ką kalbąs. 34 Jam tai besakant, užėjo debesis ir 
uždengė juos. Jiems pranykstant debesyje, jie nusigando. 35 O iš 
debesies aidėjo balsas: „Šitas mano išrinktasis Sūnus, Jo 
klausykite!" Lk 3,22. 36 Balsui nuskambėjus, Jėzus liko vienas. 
O jie tylėjo ir tomis dienomis niekam nesakė apie savo regėjimą. 


Palygink Mato 17,1-9. Savaitės bėgyje mokiniai daug kartų 
pergalvojo ir perkalbėjo Jėzaus kalbas. Jėzus ėmė Petrą, Joną ir 
Jokūbą į kalną. Ten Jis meldėsi. Tėvas išaukštino Jį 
peršviesdamas. Jo veidas spindėjo, Jį pridengė Dievo šlovė, lyg 
koks rūbas. Tai buvo pastiprinimas Jėzui ir mokiniams. 

„Štai“ — išreikštas nustebimas, kai mokiniai pamatė ir 
atpažino Mozę bei Eliją. Jie kalbėjo apie Jo gyvenimo pabaigą 
Jeruzalėje, ką Jis turėjo įvykdyti, Lk 24,26-27. Pasireiškus šiai 
šlovei, mokinius apėmė gilus miegas. Panašiai buvo ir 
Getsemanėje, kai Jėzus kovojo. Mokiniai greitai pabudo. Ką 
Petras pastebėjo, tą jis papasakojo Lukui, ir pats užrašė, 2 Pt 
1,18. 

Debesis buvo ne lietaus, bet Dievo šlovės. Dievo šlovė ir 
artybė visada žmogų baugina. Po pasikalbėjimo dangiškieji 
svečiai nutolo debesyje. Iš debesies aidėjo Dievo balsas, 
panašiai, kaip prie Jordano, kai Jėzus priėmė krikštą. Po to 
viso, grįžo kasdienybė. Matas ir Morkus sako, kad tą 
pergyvenimą Jėzus uždraudė mokiniams pasakoti. 


JĖZUS IŠGYDO NUOMARU 
SERGANTĮ BERNIUKA, Lk 9,37-43 

37 Kitą dieną, jiems besileidžiant nuo kalno, Jį pasitiko 
didelė minia, Mt 17,14-23; Mk 9,14-32. 38 Ir štai vienas vyras iš 
minios šaukė: „Mokytojau, meldžiu, pažvelk į mano sūnų: tai 
vienturtis. 39 Kai dvasia jį pačiumpa, jis staiga šaukia, o dvasia 
tąsydama jį kankina, jog tas net putoja. Ji labai sunkiai 
pasitraukia nuo jo, vos neužkankindama. 40 Aš prašiau tavo 
mokinius išvaryti ją, bet jie nesugebėjo." 41 Tada Jėzus sakė: 
„Oi, netikinti ir sugedusi karta! Kaip ilgai man reikės su jumis 
pasilikti ir jus kęsti? Atvesk čionai sūnų." 42 Dar tebesiartinantį 
demonas perbloškė jį ant žemės ir tąsė. Jėzus sudraudė netyrąją 
dvasią, išgydė berniuką ir atidavė jį tėvui, Lk 7,15. 43 Ir visi 
buvo, paveikti Dievo didybės. 

Žiūrėk Mato 17,14-23. Lukas sako, kad sekančią dieną, 
Jėzus nusileido su mokiniais nuo kalno. Jį pasitiko didelė minia. 
Ant kalno buvo dieviška šlovė, pakalnėje vargo ir netikėjimo 
kasdienybė. Vienas tėvas šaukdamas prašė pažvelgti į jo 
vienturtį sūnų, kurį demonas vargino ir kankino. Jėzaus 
mokiniai turėjo galią ant ligų ir demonų, bet šio jie nesugebėjo 
išvaryti. Kur nors buvo jų kaltė. Jėzus darė priekaištą jiems ir 
miniai (Izraeliui). Ta kaltė jau labai sena, 5 M 32,20; Apd 7,51. 

Priepuolis, demono kankinimas, iš naujo užpuolė berniuką. 
Jėzus išgydė jį ir grąžino tėvui. Kiek yra apsėstų jaunuolių ir 
mūsų laikais! Jie nori išsilaisvinti iš velnio vergystės, bet 
neįstengia. Jėzus turi galią. Kurie išgirsta Jėzaus žodį, tampa 
laisvi, atstatoma draugystė su tėvais. Ne tik jaunimą, bet ir daug 
tėvų vargina piktybė. Dievo didinga šlovė ir galia dar veikia. 


ANTRASIS PRANEŠIMAS APIE 
KENTĖJIMUS, Lk 9,44-45 
44 Visiems stebintis Jėzaus darbais, Jis prabilo į mokinius: 
„Įsidėmėkite gerai šituos žodžius: Žmogaus Sūnus bus atiduotas 
į žmonių rankas." 45 Jie nesuprato šios kalbos; jos reikšmė liko 
jiems paslėpta, taip, kad jie neišmanė jos ir bijojo klausti Jį apie 
šitą kalbą. 


Žiūrėk Mato 17,23- Matas ir Morkus šiuos Jėzaus 
žodžius užrašė skirtingu laiku ir skirtingose vietose. 
„Minia ir mokiniai stebėjosi ir džiaugėsi Jėzaus įvykdytu 
išgydimu. Jėzus kreipėsi į mokinius, įspėjo juos, kad Jo 
kentėjimų laikas artėja. Jis liepė jiems šiuos Jo žodžius 
įsidėmėti, priimti širdin. Bet tų žodžių prasmė liko jiems 
paslėpta. Jie galėjo klausti Jėzų, Jis būtų jiems paaiškinęs, bet 
jie bijojo. Paaiškinimas galėjo jiems suardyti jų mielą įsivaiz- 
davimą, Mesijo pergalės ir valdymo vaizdą. Ar čia nebuvo 
mokinių nenoras suprasti besiartinančią tikrovę? Mt 13,13-14. 


KAS DIDŽIAUSIAS? Lk 9,46-48 
46 Tarp jų kilo ginčas, kuris iš jų didžiausias, Mt 18,1-5; Mk 
9,33-40. 47 Išskaitęs jų mintis, Jėzus pasišaukė vaiką, pasistatė 
šalia savęs 48 ir tarė: „Kas priima šį vaiką vardan manęs, priima 

mane, o kas mane priima, priima tą, kuris mane siuntė, Kas 
jūsų tarpe mažiausias, tas yra didis.“ 


Žiūrėk Mato 18,1-5. Mokiniai nenorėjo išsiaiškinti tikrosios 
padėties. Jie laukė Mesijo valdžios. Jie mintimis, žodžiais, 
ginčais, aiškinosi, kuris iš jų bus didesnis ir didžiausias Mesijo 
karalystėje. Jėzus aiškino, kad Jo karalystėje didžiausias bus 
tas, kuris sugebės daugiau patarnauti, padėti. Jo karalystėje 
reikšmę turi darbas, pasižeminimas, kuklumas. Kad mokinius 
daugiau paveiktų, Jis davė jiems pavyzdį, rodydamas vaikutį. 
Vaikas nėra tobulas. Bet iš jo galima pasimokyti tiesumo 
(neveidmainystės). Vaikas priima dovanas, leidžiasi būti 
mylimas. 


JONAS NENORI KITŲ 
DRAUGYSČIŲ Lk 9,49-50 
49 Tada atsiliepė Jonas: ,, Mokytojau, mes matėme vieną, 
tavo vardu išvarantį demonus. Mes jam draudėme tai daryti. 
nes jis nevaikščioja kartu su mumis.“ 50 Jėzus atsakė: 
„„Nedrauskite! Kas ne prieš jus, tas už jus!" Lk 11,23; Fil 1,18. 


Iš šio matome, kad šalia Jėzaus mokinių veiklos, buvo ir 
kitų, kurie Jėzaus vardu veikė. Jonui ir kitiems mokiniams tas 
labai nepatiko. Jie norėjo tą veiklą sustabdyti. Darbininkų tiek 
maža, o priešų tiek daug. Kurie bendro tikslo siekia, nėra 
priešai. Daug kuriems atrodo kitų veikla menkavertė, 
nereikalinga, trukdanti. Jėzus yra visų Viešpats, Jis įsako 
„sugyventi ir dirbti drauge. 


NESVETINGI SAMARIEČIAI, Lk 9,51-56 

51 Atėjus paėmimo metui, Jis nukreipė savo veidą į Jeruzalę, 
Mk 10,32. 32 Jis išsiuntė pirma savęs pasiuntinius. Tie užėjo į 
vieną Samarijos kaimą paruošti, kur Jam apsistoti, Jn 4,4. 53 
Bet jie nesutiko Jo priimti, nes Jis keliavo Jeruzalės linkui. 54 
Tai girdėdami, mokiniai Jokūbas ir Jonas sakė: „Viešpatie, ar 
nori, mes liepsime ugniai kristi iš dangaus ir juos sunaikinti?" 2 
Kar 1,10-12. 55 Jis atsisukęs sudraudė juos: ,„Nežinote, kokios 
dvasios esate; juk Žmogaus Sūnus neatėjo žmonių gyvybių 

pražudyti, bet išgelbėti." 56 Jie pasuko į kitą kaimą, Jn 3,17; 
12,47. 


Šią kelionę Matas ir Morkus aprašo labai trumpai. Šios 
Luko eilutės panašiai skamba. Pas Luką ši kelionė užima arti 
vieno trečdalio jo evangelijos, 9,51-19,29. Šios kelionės daug 
įvykių Lukas mini kitokiame sąryšyje, negu Matas ir Morkus. 

Apie aukščiau minėtą įvykį rašo tik vienas Lukas. „Atėjus 
metui Jo paėmimo“, suprantama — Jėzaus kentėjimai, mirtis, 
prisikėlimas ir į dangų žengimas. Jėzus žinojo, kas Jo laukia. Jis 
nesistengė kančių išvengti, bet ėjo tiesiog į jas, į Jeruzalę. Jis ėjo 
ne vien su apaštalais. Su Juo ėjo ir kiti mokiniai ir mokinės, Lk 
23,49-55; 8,1. Jis pasiuntė pirma savęs surasti ir paruošti 
nakvynę. Samariečiai nepriėmė Jo todėl, kad Jis ėjo tiesiog į 
Jeruzalę. Kitu: atveju, gal jie būtų priėmę Jį. Jie, taip 
darydami, neišnaudojo didžiausios ir naudingiausios progos jų 
gyvenime. 

Broliai Jonas ir Jokūbas, kaip Jėzus juos vadino perkūno 
vaikais, Mk 3,17, labai įsižeidė, manė ir jautė turį galią ir teisę, “ 
pasiremdami Šventuoju Raštu, 2 Kar 1,10-12, sunaikinti, 
sudėginti tuos samariečius. Jėzus perspėjo juos, kad Jo tikslas, 
toks ir jų turėtų būti, padėti žmonėms ir juos gelbėti iš mirties, o 
ne žudyti. Jie pasuko į kitą kaimą. Graikų kalboje galima 
suprasti, kad jie pasuko ne tik į kitą vietą, bet ir į izraelitų 
apgyventą kaimą. į 

Bažnyčios istorijoje daug kartų „krikščionys“ ne tik galvojo 
panašiai, kaip Jonas ir Jokūbas, bet ir elgėsi. Ar kartais ir mūsų 
Širdyse nėra panašios dvasios ir jausmų? 


TRYS NORINTIEJI SEKTI 
JĖZŲ, Lk 9, 57-62 

57 Jiems einant keliu, vienas Jam sakė: „Aš seksiu tave, ii 
tik Tu eisi!" Mt 8, 19-22. 58 Jėzus atsakė: „Lapės turi urvus, 
padangių paukščiai — lizdus, o Žmogaus Sūnus neturi kur 
galvos priglausti.“ 59 Kitam Jis sakė: „Sek mane!" Tas atsakė: 
„Viešpatie, leisk man pirmiau eiti tėvo palaidoti." 60 Jis atsakė: 
„Palik mirusiems laidoti savo mirusiuosius, o tu eik ir skelbk 
Dievo karalystę!“ 61 Dar vienas tarė: „Aš seksiu tave, Viešpatie, 
bet leisk man pirmiau atsisveikinti su namiškiais", 1 Kar 19,20. - 


Lk 10,1 78 


62 Jėzus tam atsakė: „Nė vienas, kuris prideda ranką prie arklo 
“r žvalgosi atgal, netinka Dievo karalystei." 


Žiūrėk Mato 8,19-22. Matas rašo apie du pirmuosius visai 
taip, kaip Lukas. Tik jis pirmąjį vadina Rašto aiškintoju, o 
antrąjį — mokiniu. Apie tretįjį rašo tik vienas Lukas. 

Jiems einant keliu, vienas pasisiūlė sekti Jį, kur tik Jis eis, 
Labai kilnus noras. Jėzus matė tame ne rimtą apsisprendimą, 
bet tik iš „užsidegimo“ sekti Jį. Jėzus jam priminė, kad Jį sekti 
reikia viso atsisakyti. Tiesa, Jis yra viso Viešpats, viso Tvėrėjas 
ir, atsisako viso. Jis turi mažiau patogumų už paukščius ir 
žvėrelius. 

„ Kitą Jėzus vadina sekti Jį. Tas sutinka, bet pirma nori 
palaidoti, gal aprūpinti savo tėvą. Senasis Testamentas 
aukščiausį kunigą ir nazarėną atleido nuo pareigų tėvui, 3 M 
21,11; 4 M 6,6. Jėzaus sekėjo pareiga nėra mažesnė, negu 
Senojo Testamento pareigūnų. Galimas dalykas, kad Jėzus 
kalbėjo apie dvasiai mirusius, Ef 2,1-2. 

Tretysis prašė laiko atsisveikinti su savo namiškiais. Jėzaus 
sekime galioja „„nesusikalbėti su kūnu ir krauju", dar mažiau su 
artimaisiais ir draugais. Kas ardamas žvalgosi atgal — 
netinkamas artojas. 


JĖZUS IŠSIUNČIA 
SEPTYNIASDEŠIMT, Lk 10,1-12 

1 Po to, Viešpats paskyrė dar kitus septyniasdešimt (du) 
mokinius ir išsiuntė juos po du, kad eitų pirma Jo į visus 
miestus bei vietoves, kur Jis pats ketino vykti, Mt 10,7-16; Mk 
6,7. 2 Jis sakė jiems: „„Piūtis didelė, o darbininkų maža. Todėl 
prašykite piūties Viešpatį siųsti darbininkų į savo piūtį, Jn 4,35; 
Mt9,37-38. 3 Keliaukite! Štai Aš siunčiu jus, lyg avinėlius tarp 
vilkų. 4 Nesineškite piniginės, nei krepšio. nei sandalų ir nieko 
kelyje nesveikinkite, Lk 9,3-5; 2 Kar 4.29. 5 Į kuriuos namus. 
užeisite, pirmiausia tarkite: „Ramybė šiems namams!“ 6 Ir jei 
ten gyvens ramybės sūnus, jūsų ramybė nužengs ant jo, o jei ne. 
— sugrįš pas jus. 7 Pasilikite tuose namuosę, valgykite Ir 
gerkite, kas duodama, nes darbininkas vertas savo užmokesčio. 
Nesikilnokite iš namų į namus, I Tim 5,18. 8 Kai nueisite į kurį į 
nors miestą ir jus priims, valgykite, ką jums padės. 9 Gydykite . 

jame esančius ligonius ir sakykite visiems: „Jums priartėjo Dievo 
karalystė!" 10 O kai užeisite į tokį miestą, kur jūsų nepriima, 
išėję į gatves tarkite: 11 „Mes nukratome netgi jūsų miesto 
dulkes, prilipusias prie mūsų kojų, bet žinokite: Dievo karalystė 
priartėjo!" 12 Sakau jums: aną dieną Sodomui bus lengviau, 
negu anam miestui.“ 


Žiūrėk Mato 10,7-13; 11,21-24. Viešpats išsiuntė sep- 
tyniasdešimt, kai kurie rankiraščiai sako septyniasdešimt du. 
Tas skaičius primena, Izraelio vyresniuosius, aukščiausią tarybą, 
kurioje buvo 71 narys, 2 M 24,1; 4 M 11,16. Jėzus siuntė juos į 
tas vietoves, kurias Jis manė lankyti. Tai buvo Jam kelio 
parengimas. Jėzus siuntė juos po du. Vienas antram gali padėti 
darbe ir paguosti varge. Dažnai Dievas siuntė po du. Ir pasaulio 
gale bus du liudininkai, Apr 11. Viešpats primena kreipti dėmesį 
į didelę piūtį. Daugybė žmonių, bet maža tikrų tarnų. Ne visi, 
kurie turi garbės vertus laipsnius ir užima atsakingas vietas, yra 
tikri tarnai, Jėzaus sekėjai, evangelijos skelbėjai, 1 Tim 5,17. . 
Graikų kalboje sakyta: „„Melskite piūties Viešpatį, kad Jis 
darbininkus į piūtį mestų, arba stumtų!" Tai yra per savo 
Dvasią siųstų, Lk 4,29; Jn 12,31. 

Siuntimo įsakymas septynioms dešimtims yra panašus į 
dvylikos siuntimą. Jie siunčiami kaip avinėliai tarp vilkų. Jie 
neturi jėgos pasipriešinti. Jie gali tik skelbti Dievo karalystės 
pranešimą. Vilko užpuolimas ir įsisukimas į kaimenę yra 
pavojingas, tuo labiau avinėlio atsiradimas vilkų būry! Vilkais 
vadinami netikri ganytojai, Mt 7,15; 1 Pt 5,2. . 


Jėzus įsakė kuo mažiausiai imti daiktų kelionėje. Mažiau 
turint, lengviau keliauti, mokinamasi pasitikėti Dievo aprūpini- 
mu. Visą dėmesį kreipkite į siuntimo įsakymą. 

„Nesveikinkite“. Įsakyta sveikinti-5 skirsnelyje, visiems 
priimtu sveikinimu: „Ramybė jums.“ Rytiečiai dar ir mūsų 
laikais turi tam tikrus papročius pasisveikinant. Jie susitikę 
išreiškia įvairiausius linkėjimus, nusilenkia vienas kitam, 
apsikabina, bučiuojasi. Tas ima daug laiko. Vienas sakė: „Mes į 
darbą kiekvieną dieną pavėluojame dėl pasisveikinimų.“ 

Apaštalas Povilas dažnai panaudojo sinagogas evangelijai 
skelbti. Jėzus įsakė eiti į namus ir čia skelbti evangeliją. 

Krikščionystės pradžioje bažnyčios buvo namai. Surinkimai ir 
mūsų laikais daug kur yra laikomi namuose. Kur evangelija 
neskelbiama namuose, o tik bažnyčiose, ten jos iš viso mažai 
bėra. 

Jėzaus mokiniai, kur juos priima, jaučiasi kaip šeimos 
nariai, neieško geresnės vietos, pasitenkina tuo, ką jiems 
pateikia. Tokiu būdu jie laimi žmones Jėzui. Viešpats įsakė ne 
tik skelbti žodį, bet ir gydyti. Bet kur gerosios žinios nepriima 
— paliepta ir dulkes nukratyti nuo kojų. Tai yra nieko bendro 
su jais neturėti ir dar įspėti, kad jų laukia Dievo pasmerkimas. 


JĖZAUS ĮSPĖJIMAS 
NEATSIVERČIANTIEMS, Lk 10,13-16 
13 „Vargas tau, Chorazine! Vargas tau Betsaida! Jeigu Tyre 
ir Sidone būtų padaryta stebuklų, kokie padaryti jumyse, jie 
būtų seniai atsivertę ir atgailavę su ašutine ir pelenuose, Mt 
11,21-23. 14 Todėl Tyrui ir Sodonui teisme bus lengviau, negu 
jums. 15 Ir tu, Kapernaume, kuris išaukštintas iki dangaus! Tu 
nugarmėsi iki pragaro (hadės). 16 Kas jūsų klauso, manęs 
klauso. Kas jus niekina, mane niekina. O kas niekina mane, 
niekina tą, kuris mane siuntė, Mt 10,40." 


Žiūrėk Mato 11,20-24. Kur namai ir miestai nepriėmė Jo 
ramybės pranešimo, Jis skelbė jiems pasmerkimą. 

Jėzus Kapernaumo mieste daugiausia vykdė stebuklų ir 
skelbė evangeliją. Atmetusius ištiks žiauresnis pasmerkimas už 
tuos, kurie mažiau girdėjo. Kas niekina, atmeta Viešpaties žodį 
ir Jo siųstus skelbėjus, tas įžeidžia Dievo didybę. 


SEPTYNIŲ DEŠIMTŲ 
DŽIAUGSMAS, Lk 10,17-20 

17 Septyniasdešimt (du) sugrįžo ir su džiaugsmu kalbėjo: 
„Viešpatie, mums paklūsta net demonai tavo vardu." 18 O Jis 
atsiliepė: „Mačiau šėtoną, kaip žaibą krintantį iš dangaus, Jn 
12,31; Apr 12,8-9. 19 Štai Aš suteikiau jums galią minti gyvates 
bei skorpionus ir suvaldyti visokią priešo galybę, kad niekas 
jums nepakenktų, Mt 16,18; Ps 91,13. 20 Bet jūs džiaukitės ne 
tuo, kad. dvasios jums pavaldžios; džiaukitės, kad jūsų vardei 
įrašyti danguje", 2 M 32,32; Fil 4,3; Apr 3,5" 

Apie septyniasdešimt sugrįžimą rašo tik vienas Lukas. Jie 
grįžo, atlikę darbą, labai patenkinti, su dideliu džiaugsmu. Jie 
ypač džiaugėsi, kad ir demonai jiems paklūsta Jėzaus vardu 
kalbant. Jėzus jiems aiškiai neįsakė išvaryti demonų. Jie 
prisiminė devynis apaštalus, kurie neįstengė išvaryti piktųjų. 

„Mačiau šėtoną, kaip žaibą krintantį."“ Apie tai yra įvairių 
aiškinimų. Gal geriausias aiškinimas šis: Jėzaus vardu šėtonas 
yra sutramdomas. Jis krenta staiga iš žmonių širdžių, kaip 
žaibas. Šėtonas yra nugalėtas ir pasmerktas. Tą matyti ir 
pergyventi yra didinga. Jėzus pažada savo sekėjams duoti galią 
ant gyvačių ir skorpionų. Ne tik tvariniai yra sutramdomi, bet ir 
šėtonas pats, ta senoji gyvatė ir jo valdžioje esantys žmonės. 
Jėzus teikia galią, apsaugą ir išgelbėjimą savo tarnams. Jėzus 
pažada, bet ir įspėja nesidžiaugti veiksmais, kuriuos jie vykdo, 
bet daugiau džiaugtis, kad jų vardai įrašyti į gyvenimo knygą, 
kad jie patys yra išgelbėti, išganyti. Veiksmai yra pareiga, vardų 
įrašymas — išganymas. Žemiškos pareigos pasibaigia, išgany- 
mas lieka. 


JĖZAUS DŽIAUGSMAS, Lk 10,21-24 

21 Tada Jis pradžiugo Šventąja Dvasia ir prabilo: „Aš 
šlovinu tave, Tėve, dangaus ir žemės Viešpatie, kad paslėpei tai 
nuo išmintingųjų ir protingųjų, o apreiškei mažutėliams. Taip, 
Tėve, nes Tau taip patiko, Mt 11,25-27.22 Viskas man yra mano 
Tėvo duota. Ir niekas nežino, kas yra Sūnus, tik Tėvas, ir kas 
yra Tėvas, tik Sūnus ir tas, kam Sūnus nori apreikšti." 23 
Atsigręžęs vien tik į; mokinius, Jis tarė: „Palzimintos akys, 
kurios regi, ką jūs regite, Mt 13,16-17. 24 Sakau jums: daugel 
pranašų ir karalių troško išvysti, ką jūs matote, bet neišvydo, ir 
išgirsti, ką jūs girdite, bet neišgirdo", 1 Pt 1,10. 


Žiūrėk Mato, 11.15-27; 13,16-17. Išsiųstieji grįžo ir džiaugėsi 
jiems suteikta galia. Jėzus džiaugėsi Šventąja Dvasia, dėkojo 
Tėvui ir šlovino Jo išmintį. Pasaulyje buvo daug išminčių, 
Jeruzalėje mokytų ir protingų kunigų, bet gerąją išganymo žinią 
skelbė paprasti, Jėzaus pavadinti žmonės, kuriuos Jam Tėvas 
davė. Jei išganymas būtų pasiekiamas per išmintį ir mokslą, kur 
dingtų neišmintingi ir bemoksliai? Per tikėjimą visiems atdaras 
kelias į išganymą. 

Jėzus kreipėsi į savo mokinius, apaštalus, septyniasdešimt 
sugrįžusiuosius bei kitus, sakydamas: ką jie mato ir girdi, tą 
troško matyti ir girdėti pranašai bei karaliai. Matas sako — 
teisieji. Tai Dievo pilnas išganymo apreiškimas žmonėms, per 
Dievo Sūnų, kuris jau buvo prieš pasaulio sutvėrimą. 


POKALBIS SU ĮSTATYMO 

: ŽINOVU, Lk 10,25-29 
25 Štai atsistojo vienas įstatymo mokytojas ir, mėgindamas 
Jį, paklausė: „Mokytojau, ką turiu daryti, kad laimėčiau 
amžinąjį gyvenimą?“ Mt 22,35-40; Mk 12,28-32; Lk 18,18-20. 
26 Jis tarė: „O kas parašyta įstatyme? Kaip skaitai?" 5 M 6,5;3 
M 19,18. 27 Tas atsakė: „Mylėk Viešpatį, savo Dievą, visa 
širdimi, visa siela, visomis jėgomis ir visu protu, o savo artimą, 
kaip save patį." 28 Jis jam tarė: „(Gerai atsakei. Tai daryk ir 
gyvensi", 3 M 18,15; Mt 19,17. 29 Norėdamas pasiteisinti, anas 

paklausė Jėzų: „O kas gi mano artimas?“ 


Žiūrėk Mato 22,3540. Rašto žinovas klausė gerą klausimą, 
apie amžiną gyvenimą. Tai vienas svarbiausių tikėjimo klausi- 
mų. Bet žinovo tikslas buvo vienas blogiausių, — mėginti, 
gundyti Viešpatį. Jam buvo visai svetimas ir nesuprantamas 
Jėzaus ir mokinių džiaugsmas. Įstatymas džiaugsmo nežino, tik 
pareigą. Jėzus jam atsakė klausimu. Šis Rašto žinovas nesirėmė 
fariziejų aiškinimais ir tradicijomis — dogmomis, tik Šventuoju 
Raštu. Jis gerai Raštą žinojo. Jėzus pritarė jo atsakymui ir liepė 
Raštą vykdyti. Mylėti Dievą, 5 M 6,5 ir artimą, 3 M 19,18. 
Dievą mylėti visa širdimi, siela ir jėgomis (protu hebrajų 
Biblijoje žodžio nėra, yra tik graikų vertime), yra daugiau, negu 
save patį, o artimą, kaip save patį. Klausėjas žinojo, kad tas 
žmogui neįmanoma. Jis tuojau suprato, kad jis sukliuvo. Jis 
panoro teisintis pašaliniu klausimu, ne apie Dievo ir artimo 
meilę, bet kas yra jam artimas? 


GAILESTINGASIS SAMARIETIS, Lk 10,30-37 
30 Jėzus prabilo: „Vienas žmogus keliavo iš Jeruzalės į 
Jerichą ir pakliuvo į plėšikų rankas. Tie išrengė jį, sumušė ir 
nuėjo sau, palikdami pusgyvį. 31 Atsitiktinai tuo pačiu keliu ėjo 
kunigas. Kai jis pamatė jį, praėjo kita kelio puse. 32 Taipogi ir 

levitas, pro tą vietą eidamas, jį pamatė ir praėjo kita kelio puse. 

33 O vienas pakeleivis samarietis, užtikęs jį, pasigailėjo. 34 Jis 

priėjo prie jo, užpylė ant žaizdų aliejaus ir vyno, aptvarstė jas; 

po to, užkėlė ant savo gyvulio, nugabeno į užeigą ir slaugė jį. 35 

Kitą dieną jis išėmė du denarus, padavė užeigos šeimininkui ir 

tarė: „Slaugyk jį, o jeigu ką išleisi viršaus, sugrįžęs atsilyginsiu." 

36 Kas iš šitų trijų tau atrodo buvo artimas patekusiam į plėšikų 

rankas?" 37 Jis atsakė: „Tas, kuris parodė jam gailestingumo." 
Jėzus atsakė: „Eik ir tu taip daryk!" 


Samariečio įvykiu Jėzus atsakė į klausėjo klausimą. 
Klausėjas pats patvirtino, kad samarietis sumuštajam buvo 
tikras artimas. Rašto žinovas suprato, kad jam dar reikia eiti į 
samariečių mokyklą mokytis. Jėzus atsakė: „Eik ir daryk taip." 
Bet Jis nesakė: „Tai būsi gyvas." Taip darant atliekama tik 
artimo pareiga, bet neužtarnaujamas išganymas. Čia atsakyta 
tik, kas yra mano artimas. Pasakojime nepasakyta, kokios 
tautybės buvo sumuštasis. Iš pasakojimo atrodo, kad jis buvo 
izraelitas. Izraelitai ir samariečiai buvo didžiausi priešai. Jie 
nekentė vieni kitų. 

Nesugadintam žmogaus būdui yra smerktinas kunigo ir 
levito elgesys. Sugadintas žmogus nebejaučia pareigos gelbėti į 
nelaimę patekusį, tai ne jo pareiga, bet policijos. Izraelitai visi, 
taigi ir kunigai, levitai bei fariziejai mokė ir manė, kad visų 
nelaimių priežastis yra bausmė už nusikaltimus. Taigi, jei 
sumuštasis kenčia dėl savo kaltės, ar yra pareiga gelbėti jį? Jei 
begelbiant jis mirtų, gelbiantysis būtų skaitomas : uteptu ir dar 
būtų jo pareiga mirusį palaidoti. Kur, gelbiant kitą, yra paties 
gyvybei pavojus, jis atleidžiamas nuo pareigos. Užpuolikai 
galėjo būti kur arti pasislėpę ir begelbiant galėjo užpulti. Taip 
buvo galima aiškintis. 

Pirmiau daug kas, ir dabar kai kurie šį samariečio 
pergyvenimą skaito palyginimu ir jį taip aiškina. Taip aiškinant 
šią Šventojo Rašto vietą, neatsakoma į klausimą, kas yra mano 
artimas. Apie samarietį tik vienas Lukas parašė. 


MARIJA IR MORTA, Lk 10,38-42 
38 Jiems keli.ujant toliau, Jis užsuko į kaimą. Ten viena 
moteris, vardu Morta, pakvietė Jį į savo namus, Jn L1,l; 12,2-3. 

39 Ji turėjo seserį, vardu Marija. Ši, atsisėdusi prie Viešpaties 
kojų, klausėsi Jo žodžių. 40 Morta rūpinosi visokiu patarnavi- 
mu. Ji stabtelėjo ir pasiskundė: „Viešpatie, Tau nerūpi; kad 
sesuo palieka mane vieną patarnauti? Sakyk, kad ir ji man 
padėtų.“ 41 Tačiau Viešpats atsakė: „Morta, Morta, tu rūpiniesi 
ir sielojiesi daugeliu dalykų, 42 0 reikia tik vieno. Marija 
išsirinko geriausiąją dalį, kuri nebus iš jos atimta", Mt 6,33. 


Apie Mortą, Mariją ir Lozarių, kurie gyveno Betanijoje, arti 
Jeruzalės, daug rašo Jonas, 11. Šiuo būdu, kaip Lukas 10,38-42 
pasakoja, yra užrašyta tik vieno Luko. „Pakvietė Jį į savo 
namus“. Atrodo, kad namai buvo Mortos. Kai kurie mano, kad 
Morta buvo našlė, o Marija, jos sesuo, ir brolis Lozarius gyveno 
pas seserį Mortą. „Jis užsuko į kaimą." Nereiškia, kad Jėzus 
vienas buvo. Mes žinome, kad Jėzaus apaštalai eidavo drauge. 
O šį kartą Jį lydėjo didesnis skaičius mokinių. 

Jėzus prikėlė Lozarių iš numirusių. Jis buvo labai brangus 
"svečias šiuose namuose. Visi namiškiai priėmė Jį ir Jo mokinius 
tinkamai. Kiek čia buvo darbo priimti didesnį žmonių skaičių! 
Atrodo, kad ir Marija, kiek jėgos leido, skubėdama dirbą. Kai 
jau viskas buvo paruošta ir svečiai susėdo (sugulė) prie stalo, 
Jėzus, visiems valgant, kalbėjo. Morta ir Marija dar vis nešė 
maistą. Marija ką nors patiekė Jėzui ir girdėjo Jo kalbą. Jai 
labai prasmingi ir brangūs buvo Jėzaus žodžiai. Ji nebekreipė 
dėmesio į kitų svečių aptarnavimą, atsisėdo prie Jėzaus kojų ir 
klausėsi Jo kalbos. Morta bėgiojo viena pati visiems patarnau- 
dama. Suprantama, ji laukė, kad ir Marija padėtų svečius 
aptarnauti. Žinoma, Morta davė ženklą Marijai, kad ji žiūrėtų 
ir stebėtų, ko svečiams reikia, bet Marija nepastebėjo sesers 
ženklo. O gal ji ir visai nekreipė dėmesio. Jai buvo Jėzaus 
žodžiai už viską svarbesni, Morta jaudinosi, nebegirdėjo Jėzaus 
žodžių prasmės. Ji kreipėsi į Jėzų, pertraukė Jo kalbą, buvo 
tikra, kad Jėzus jai pritars, paragins Mariją padėti seseriai. Bet 
buvo priešingai. Jėzus jokių priekaištų nedarė nė vienai. Jis tik 
sakė, jei tenka pasirinkti vieną dalyką iš dviejų, tai geresnis yra 
imti, negu duoti. Ypatingai imti iš Jo, iš Mesijo. Ką žmogus 
Dievui duoda, dirba dėl Jo, praeina. Bet ką Dievas žmogui 
duoda, tas lieka amžinai. Velnias to iš jo neatims. Žmogus 
dirbdamas Dievui atlieka tik savo pareigą, bet nieko neužsitar- 

nauja, Lk 17,10. Žmogus atlikęs pareigą sako: ,,Esu nenaudin- 
gas tarnas, padariau tik ką privalėjau.“" 

Kai kas aiškina, kad Morta prilygsta pasaulio žmogui, kuris 
rūpinasi tik pasauliniais reikalais, tas prasilenkia su šio 
aprašymo prasme. Morta viską aukojo, davė Jėzui ir Jo 
palydovamams. Čia galima Mortą prilyginti tikintiesiems, kurie 
labai daug dirba dėl Jėzaus ir Jo evangelijai skelbti. Jie nebeturi 
laiko asmeniškam ryšiui su Viešpačiu; maldai, Šventojo Rašto 
skaitymui, apmąstymui. Iš dalies tai yra žmogaus būdas; vienas 
yra linkęs daugiau veikti, antras — džiaugtis Jo malone. Abi 
seserys mylėjo Viešpatį ir tarnavo Jam savo būdu ir savo 
supratimu. 


MOKYK MUS MELSTIS, Lk II,!-4 

1 Kartą Jis vienoje vietoje meldėsi. Jam baigus maldą, vienas 
mokinys prašė: „Viešpatie, mokyk mus melstis, kaip Jonas 
mokė savo mokinius“, Mt 6,9-13. 2 Jis tarė jiems: „Kai 
meldžiatės, sakykite: ,Tėve, tebūnie šventas tavo vardas. 
Teateinie tavo karalystė. 3 Kasdieninės mūsų duonos duok 
mums kasdien 4 ir atleisk mums mūsų kaltes, nes ir mes 
atleidžiame savo kaltininkams, ir nevesk mūsų į pagundą' ". 


Žiūrėk Mato 6,9-13. Evangelijose užrašyta, kad Jėzus daug 
meldėsi, vienas ir prie mokinių. Jis nepasitenkino tylia, tik 
minčių, širdies malda. Jis išreiškė ją žodžiais. Po vienos tokios 
maldos, vienas mokinys prašė visų vardu (mokyk mus) 
pamokyti melstis panašiai, kaip Jonas mokė savo mokinius. 
Apie Jono mokymą melstis nieko nesakyta evangelijose. 

Jėzus mokė savo mokinius kalbant melstis tą prasmingą 
maldą: „„Tėve mūsų“, kaip ji užrašyta Mato ir gal pakartota 
Luko. Pas Luką nėra prašymų: „Tebūnie tavo valia“, ,,Gelbėk 
mus nuo pikto“, „Nes tavo yra karalystė, galybė ir šlovė per 
amžius. Amen." Lukas pačioje pradžioje sako: „Tėve“, jis 
išleidžia „mūsų“, taipgi ir „kuris esi danguje." 

Dievo vardas yra šventas ir jis liks šventas, nors ir milijonai 
žmonių jį piktžodžiautų. Dievo vaikų malda yra, kad Jo šventas 
vardas taptų žinomas pasaulyje, ir kad jie Jį tokį skelbtų savo 
elgesiu ir žodžiu. 

Jėzus dag kalbėjo apie „Dievo karalystę." Ji yra jau Čia, 
tikinčiųjų tarpe. Tačiau reikia budėti patiems ir skelbti tą žinią 
pasauliui. Ji pilnumoje pasireikš tik Kristui valdant. Jos ilgiasi 
ir meldžia Dievo vaikai. 

Viešpats mokė prašyti „duonos“ — kūniško išlaikymo. 

Kai žmogus išpažįsta savo kaltę, kuri yra be galo didelė, 
savo negalią ir silpnybes, tada iis atleidžia savo broliui. Be 
atleidimo artimui, nėra Dievo atleidimo. Nes kaip mes 
atleidžiame savo artimui, taip Dievas atleidžia mums. 

„„Nevesk mūsų į pagundą." Tai yra ištirk, išbandyk mus, bet 
taip, kad nesibaigtų blogai, puolimu. Per bandymus, ištyrimus 
tikėjimas stiprėja. Jau Senojo Testamento tikintieji meldė ištirti 
juos, Ps 139,23-24, 


IŠTVERK MALDOJE, Lk 11,5-8 

S Jis kalbėjo jiems: „Kas iš jūsų turėtų draugą ir, nuėjęs pas 
jį vidurnaktį, sakytų: „Bičiuli, paskolink man tris kepaliukus 
duonos, 6 nes draugas iš kelionės pas mane atvyko ir aš neturiu 
ko jam duoti.' 7 O anas iš vidaus atsilieptų: „Nekvaršink manęs. 
„Durys jau uždarytos, o aš su vaikais lovoje, negaliu keltis ir tau 
duoti.' 8 Aš jums sakau: jeigu nesikels ir neduos jam duonos dėl 
bičiulystės, tai dėl jo įkyrumo atsikels ir duos, kiek tik, jam 
reikia", Lk 18,5. 


Šį gyvenimišką palyginimą tik Lukas užrašė. Jis turėtų 
kiekvieną paskatinti ištverti maldoje. ir tikėti maldos išklausy- 
mu. Žmogus žino savo garbės pareigas, priimti ir pavaišinti 
svetį, pakeleivį. Jis taipgi yra visai tikras, kad jo bičiulis, 
kaimynas, nors ir nenori jo prašymo paten'.inii, bet neatlaidžiai 
prašant, patenkins. Jei žmogus ir nenorėdamas patenkina 
prašymą, kai jo prašai, tuo labiau Dievas išklausys maldą. 


GYVENIMIŠKAS PALYGINIMAS, Lk 11,9-13 
9 „Tad ir-Aš jums sakau: prašykite, ir jums duos; ieškokite, 
ir rasite; belskite, ir jums atidarys, Mt 7,7-11; Jn 14,13-14. 10 
Kiekvienas, kas prašo, gauna, kas ieško, randa; ir beldžiančiam 
atidaroma. 11 Kur matėte tokį tėvą, kad duonos prašančiam 
vaikui duotų akmenį!? Ar prašančiam žuvies — duotų gyvatę? 
12 Arba prašančiam kiaušinio — duotų skorpioną? 13 Jei tad 

jūs, būdami nelabi, mokate savo vaikams duoti gerų daiktų, juo 
labiau jūsų Tėvas iš dangaus suteiks Šventąją Dvasią tiems, 
kurie Jį prašo." 


Žiūrėk Mato 7,7-11. Išsireiškimai: prašyti, ieškoti, belsti yra 
imti iš palyginimo, tolimesni prašymai — iš kasdieniško 
gyvenimo. Ko vaikai prašo — gauna. „„Nelabi“ suprantama visi, 
ir tikintieji. Tik vienas Dievas yra geras, Mt 19,27. Matas sako: 
„Duos gera." Lukas: „Šventąją Dvasią." Dievas duoda visas 
geras dovanas. Aukščiausia ir geriausia dovana yra Šventoji 
Dvasia. 


JĖZUS IR BELZEBUBAS, Lk 11,14-23 

14 Kartą Jis išvarė nebylumo demoną. Demonui išėjus, 
nebylys prakalbėjo, ir minios stebėjosi, Mt 12,22-30; 43-45; Mk 
3,22-27. 15 Kai kurie sakė: „Jis išvaro demonus su demonų 
kunigaikščio Belzabųbo pagalba.“ 16 Kiti, mėgindami Jį, 
reikalavo ženklo iš dangaus. 17 Žinodamas, ką jie mano, Jis 
jiems tarė: „Kiekviena suskilusi karalystė bus sunaikinta, ir 
namai grius ant namų. 18 Jeigu šėtonas pasidalijęs, tai kaip 
išsilaikys jo karalystė!? Jūs gi sakote mane išvarant demonus 
Belzebubo pagalba. 19 Jeigu Aš išvarau juos su Belzebubo 
pagalba, tai su kieno pagalba išvaro jūsų sūnūs? Todėl jie bus 
jūsų teisėjai. 20 Bet jei Aš išvarau demonus Dievo pirštu, tai 
tikrai pas jus atėjo Dievo karalystė, 2 M 8,15. 

21 Kai apsiginklavęs galiūnas sergi savo namus, tada jo 
turtas apsaugotas. 22 Bet jei užpuls stipresnis ir jį nugalės, atims 
jo ginklus, kuriais pasitikėjo, ir išdalys grobį, Kol 2,15. 

23 Kas ne su manimi, tas prieš mane, ir kas nerenka su 
manimi, tas išbarsto", Lk 9,50. 


Žiūrėk Mato 12,22-30. Nesakyta vieta nei laikas kur tas 
įvyko. Jėzus išgydė demono apsėstą nebylį. Matas sako ir aklą. 
Minios stebėjosi šiuo nuostabiu Jėzaus darbu. Bet pasigirdo 
balsų, kurie tvirtino, kad Jėzus tą daro su Belzebubo pagalba. 
Kiti prašė ženklo iš dangaus kaip įrodymo, kad Jis yra Dievo 
Siųstasis. Jėzus patarė jiems pagalvoti sveiku protu: jei namai 
(šeima) arba valstybė yra suskilusi — neišsilaiko, sugriūva.Taip 

ir šėtonas, jei jis savyje suskilęs — neišsilaikys. Be to, ar 
izraelitai (jūsų sūnūs) išvaro demonus su demonų dvasia? Juk jie 
tai daro Dievo vardu. 

Jėzus turi tokią galią, kad vieno piršto pakėlimu išvaro 
demoną, 2 M 8,19. Šėtonas yra didelis galiūnas, bet Jėzus jį 
nugali, nuginkluoja, grobį išdalina. 

Žmogaus paskirtis yra būti Dievo šventove. Kurį šėtonas 
valdo, tą jis padaro savo rūmais. Kai Jėzus, jį nuginklavęs, 
išplėšė grobį, pagydė nebylį, šis kalbėjo. Kurį Dievo Dvasia 
paliečia, tas kalba: meldžiasi, liudija, pasakoja kokius didelius 
darbus jam Viešpats padarė. 


SUGRĮŽTANTI DVASIA, Lk 11,24-26 
24 „Netyroji dvasia, išėjusi iš žmogaus, klaidžioja bevande- 
nėse vietose, ieškodama poilsio. Neradusi ji sako: „Grįšiu į savo 
namus, iš kur išėjau.' 25 Sugrįžusi randa juos iššluotus ir 
išpuoštus. 26 Tada eina, pasiima kitas septynias dvasias, dar 
piktesnes už save, ir įėjusios ten apsigyvena. Ir paskui to 
žmogaus būklė pasidaro blogesnė už pirmutiniąją, * Jn 5,14. | 


Žiūrėk Mato 12,43-45. Čia nieko nesakyta, kad Jėzus dvasią 
išvarė. Dvasia pati išėjo. Yra didelis skirtumas, kur Jėzus veikia 
ir kur reforma, žmogaus pasikeitimas įvyksta. Žmogus savo: 
pastangomis gali pasitaisyti, daug blogybių, nešvarybių atmesti. 
Jis gali kai ką iššluoti, kas prie jo prigimties prilipę. Namai 
buvo iššluoti ir išpuošti, bet neišplauti brangiu Kristaus krauju, 
Dievo galia, Šventosios Dvasios veikimu. Čia viskas buvo ų 
paties pasitaisymas, be atgailos, be atsivertimo, be ašarų. 

Nešvarioji dvasia paklaidžiojo ir, panorus vėl sugrįžo. Ji 
pasiėmė su savimi dar piktesnių dvasių už save ir jas įsivedė į 
savo senąjį namą. 

Lukas nesako, kam Jėzus šiuos žodžius taiko. Matas sako, 
kad savo laiko kartai, Mt 12,15. Jėzui pradėjus savo viešą 
veiklą, daug žmonių pritarė, bet labai mažai atsivertė ir tapo Jo 
tikrais sekėjais. Pritarti ir gėrėtis neužtenka, reikia savęs 
išsižadėti, imti kryžių kasdieną ir sekti Jėzų. 

PALAIMINTI ŽODŽIO 
"LAIKYTOJAI, Lk 11,27-28 
27 Jam bekalbant, viena moteris iš minios garsiai sušuko: 
„Palaiminta, kuri tave nešiojo, ir krūtys, kurios maitino!" Lk 
1,28-48. 28 Jis atsiliepė: „Daugiau palaiminti tie, kurie klausosi 
Dievo žodžio ir jo laikosi", Lk 8,15-21. 


Minia girdėjo Jėzui priekaištus, net tokius, kad Jis yra 
sąjungoje su velnių vyresniuoju kunigaikščiu. Viena moteris, 
matydama Jo didingus darbus ir girdėdama Jo brangius 
žodžius, nebepakentė priekaištų Jam ir sušuko, kad ne tik Jis, 
bet ir Jo motina yra palaiminta. Jėzus atsiliepė, kad daugiau yra 
palaiminti tie, kurie Klausosi Dievo žodžio ir jį laiko, vykdo. 
Taigi, ir Jėzaus motina Marija yra palaiminta ne dėl to, kad ji 
Jėzaus motina, bet dėl žodžio laikymo, tikėjimo. Šias eilutes, 
27-28, užrašė tik Lukas. 


TIK JONOS ŽENKLAS, Lk11,29-32 

29 Žmonėms gausiai susirinkus, Jis pradėjo kalbėti: „Ši 
karta yra pikta karta. Ji reikalauja ženklo, bet jai nebus duota 
jokio kito ženklo, kaip tik Jonos ženklas, Mt 12,38-42. 30 Kaip 
Jona buvo ženklas niniviečiams, taip Žmogaus Sūnus bus šitai 
kartai. 31 Pietų šalies karalienė teismo dieną bus prikelta drauge 
su šitos kartos žmonėmis ir juos pasmerks, Nes ji atkeliavo nuo 
žemės pakraščių pasiklausyti Saliamono išminties, o čia 
daugiau, negu Saliamonas, ! Kar 10,1. 32 Ninivės gyventojai 
stos teisme drauge su šia karta ir ją pasmerks, nes jie atsivertė, 
išgirdę Jonos skelbimą, o štai čia daugiau negu Jona", Jon 3,5. 


Žiūrėk Mato 12,38-42. Matas užrašė šiuos žodžius kiek 
kitokiame sąryšyje kaip Lukas. Jėzus darė daugybę ženklų ir 
stebuklų. Dabar Jis vėl išgydė velnio apsėstą nebylį. Minia tai 
matė. Kai kurie sakė, kad Jėzus tą daro su demonų pagalba. Jie 
prašė ženklo iš dangaus. Jie norėjo matyti ką nors ypatingo, 
apie ką jie galėtų kalbėti. Jie norėjo matyti ugnį iš dangaus kaip 
Elijas padarė; saule ir mėnulį sustojant kaip Jozuvo laikais. 
Tikrybėje jie nenorėjo tikėti. Jėzui esant prie kryžiaus 
prikaltam, daugelis aiškiai pasisakė, nenorį tikėti. Stoka 

tikėjimo, buvo nenoras tikėti. Tas vedė prie užkietėjimo ir 
nebegalėjimo tikėti. Tai baisu. Jėzus pavadino nenorinčius tikėti 
— pikta karta. Tiems, kurie norėjo tikėti, Jėzus pats buvo 
didžiausias stebuklas. Kerdžiams Betliejaus lauke, Simonui ir 
Anai Jeruzalės šventovėje. Jėzus priminė Saliamoną, kuris jokių 
stebuklų nedarė, tik buvo išmintingas žmogus. Išgirdus apie jį, 
karalienė atvyko iš tolimo krašto pasiklausyti naudingų 
pamokymų. Pranašas Jona buvo visai nežinomas, negirdėtas 
niniviečiams.. Jis nedarė jokių stebuklų. Jo pamokslas buvo 
labai trumpas: „„Ninivė bus sunaikinta po 40 dienų.“ Visas 
miestas atsivertė. Jėzus yra išmintingesnis už Saliamoną, 
žymesnis už Joną, "bet ši pikta karta neatsiverčia. Dėl jų nenoro 
tikėti, kas turėjo būti palaima, taps pasmerkimu. Ar mes norime 
tikėti? 


ŽIBURIO UŽTENKA, Lk 11,33-36 

33 „Niekas uždegto žiburio nededa po slėptuve ar po saiku, 
bet stato jį į žibintuvą, kad įeinantys matytų šviesą. 34 Kūno 
šviesa yra tavoji akis. Todėl jei tavo akis sveika, visam tavo 
kūnui šviesu. O jeigu tavo akis nesveika, visas tavo kūnas 
skendės tamsoje, Mt 6,22-23. 35 Todėl žiūrėk, kad tavoji šviesa 
nebūtų tamsybė! 36 Taigi, jei visam tavo kūnui šviesu, be jokios 
tamsos, tai ir kūnas šviesoje, lyg žiburio spindulių šviesoje.“ 


Žiūrėk Mato 6,23-23. Akis šviečia visam kūnui. Rankos gali 
tinkamai dirbti, ir kojos eiti, akims šviečiant. Panašiai veikia 
„Širdis“, Mt 6,21, žmogaus dvasiniame gyvenime. Jei žmogaus 
noras yra tinkamas, jis stovi tinkamame sąryšyje su Dievu. Jei 
jo noras yra netinkamas, tada ir protas veikia neigiamai — 
bloga, pikta prasme. Todėl Jėzaus perspėjimas yra: „Žiūrėk. 
kad tavoji šviesa nebūtų tamsybė." Jei tavoji šviesa yra tinkama, 
vaikščiosi švięsoje ir būsi vis daugiau ir aiškiau apšviečiamas. 


VARGAS FARIZIEJAMS IR 
RAŠTO AIŠKINTOJAMS, Lk 11,37-54 
37 Jam bekalbant, vienas fariziejus pasikvietė Jį pietų. Įėjęs Į 
vidų, Jis atsisėdo prie stalo. 38 Tai matydamas, fariziejus 
nusistebėjo, kad Jis nenusimazgojo rankų prieš valgį. 39 O 
Viešpats kreipėsi į jį: „Kaip tik jūs, fariziejai, valote taurės ir 

dubens išorę, o viduje esate pilni plėšrumo ir nelabumo, Mt 
23,1-36. 40 Neišmanėliai! Argi išorės kūrėjas nesukūrė ir 
vidaus!? 41 Verčiau duokite iš vidaus, tarsi išmaldą, ir viskas 
bus jums nesutepta. 42 Vargas jums, fariziejai! Jūs duodate 
dešimtinę iš mėtų, rūtų ir kitokių žolelių, o nepaisote teisingumo 
ir Dievo meilės. Reikia šitai daryti ir ano neatmesti. 43 Vargas 
jums, fariziejai! Jūs mėgstate pirmąsias kėdes sinagogose ir 
sveikinimus turgavietėse. 44 Vargas jums! Esate lyg apleisti 
kapai, kuriuos žmonės nepastebėdami mindžioja.“ 

45 Tada vienas įstatymo mokytojas atsiliepė: „Mokytojau, 
taip kalbėdamas, Tu ir mus įžeidi." 46 Jis atsakė: „Vargas ir 
jums, įstatymo mokytojai! Jūs kraunate žmonėms nepakeliamas 
naštas, 0 patys tų naštų nė pirštu nepajudinate. 47 Vargas jums! 
Jūs statote pranašams“ paminklus, o jūsų tėvai juos žudė! 48 
Taigi jūs liudijate, pritariate savo tėvų darbams. Jie žudė, o jūs 
statote paminklus. 49 Štai todėl Dievo išmintis pasakė: „Aš 
siųsiu pas jus pranašų ir apaštalų, o jie vienus žudys, kitus 
persekios, 50 kad iš šitos kartos būtų pareikalauta visų pranašų 
kraujo, pralieto nuo pasaulio sutvėrimo, 51 pradedant Abelio 
krauju iki kraujo Zacharijo, kuris buvo nužudytas tarp aukuro 
ir šventovės! Taip! Aš sakau, jog bus pareikalauta jo iš šios 
kartos. 52 Vargas jums, įstatymo aiškintojai! Jūs pasisavinote 
pažinimo raktą, bet patys nėjote ir norintiems įeiti kliudėte." 53 
Jam iš ten išėjus, Rašto aiškintojai, bei fariziejai pradėjo labai Jį 
pulti ir visaip kamantinėti, 54 tykodami ką nors pagauti iš Jo 
žodžių. 


Žiūrėk Mato 23,1-36. Pas Matą Jėzaus daug aštriau 
išsireikšta, negu pas Luką. Gal todėl, kad Matas užrašė šią 
Jėzaus kalbą pabaigoje savo evangelijos. 

Jėzus, pakviestas fariziejaus atėjo į jo namus pietauti. Svečtų 
tarpe buvo daug fariziejų ir Rašto aiškintojų. Jie labai saugojo 
tradicijų įvairius apsiplovimus, Jėzus nekreipė į tai dėmesio. Jis 
atsisėdo (atsigulė) prie stalo, nenusiplovęs rankų.Šeimininkas.. 
davė suprasti, kad tai didelis prasižengimas. Jėzus į tai 'dtsakė= 
viešai. Jis apkaltino šeimininką ir kitus fariziejus veidmainyste, 
garbės troškimu ir paviršutiniu pamaldumu. Jėzus palygino ant 
Stalo esančių indų paviršių su paviršutiniu pamaldumu. 
Pamaldumas siekia daug giliau — vidų, širdį. Dievas sutvėrė 

paviršių — kūną ir vidų — sielą. Plaunant rankas (kūną) 
nepasiekiama vidaus. Reikėtų viduje indų esantį maistą dalintis 
su vargšais, kaip auką. Turėtume dalintis mielaširdyste ir meile, 
o ne pasitenkinti apsiplovimu. Teoretiškai jūs kalbate apie 
švarą, apsiplovimą, o praktiškai užimate pirmąsias vietas 
sinagogoję ir viešai, turgavietėse norite būti sveikinami. 

Įstatymas reikalavo duoti dešimtines nuo lauko javų ir sodų 
vaisių, 0 į daržo žolelės nekreipė dėmesio. Jūs kreipiate į tai 
dėmesį. Įstatyme įsakyta vykdyti teisę ir meilę. Tą jūs 
užmirštate. Reikia abu dalyku vykdyti. 

Kas paliečia kapą, tampa nešvarus 8 dienas, 4 M 19,16. 
Žmonės, vaikščiodami po senas kapines, gali nepastebėdami 
paliesti kapą ir taip susitepti. Panašiai yra su fariziejiška 
šventybe. Ji daug kur praktiškai neįvykdoma. 

Vienas įstatymo aiškintojas manė, kad tuo Jėzus ne vien 
fariziejus, bet ir juos, įstatymo aiškintojus, įžeidžia. Jėzus 
atsakė, kad Jis .taip ir mano. Jie aiškina įstatymą taip, kad 
eilinis žmogus negali to išpildyti. O jie patys pasitenkina tik 
įstatymo aiškinimu, visai jo nevykdydami. Taip, jie kitiems 
uždeda didžiules naštas, o patys nė pirštu jų nepaliečia. Jėzus 
dar pridūrė, kad jų tėvai persekiojo ir žudė pranašus. O jie 
dabar stato pranašams paminklus ir puošia jų kapus. Bet ir jie 
persekios ir žudys pas juos siųstuosius. Taip jie pilnai išpildys tą 
tėvų pradėtą keltę. Iš jų, šios kartos, bus pareikalauta 
atskaitomybė nuo pasaulio pradžios, nuo Abelio iki Zacharijo. 
Antroji chronikų knyga hebrajų Biblijoje yra paskutinė. 

Jie, Rašto aiškintojai, laiko savo rankose tikėjimo pažinimą, 
lyg kokį raktą. Bet jie patys neina į Dievo karalystę ir, 
norintiems įeiti, trukdo. 

Panašiai yra ir dabar. Vietoje įgyvendinti Šventojo Rašto 
tiesas savo širdyje ir savo tarpe, mokoma apie šventųjų 
relikvijas, lankymą šventų vietų; per darbus ir aukas įgyti Dievo 
karalystę. Taipgi per apeigas, sakramentus užtikrinamas 
“nuodėmių atleidimas. 

Nenuostabu, kad svečiai pakilo, paliko maistą, statė Jėzui 
įvairius klausimus ir klausėsi, ar Jis neištars kokių žodžių, kuo 
būtų Jį įmanoma sukompromituoti, pažeminti minios akivaiz- 
doje ir apkaltinti valdžios įstaigose. Jėzaus tikri sekėjai daug ką 
panašaus pergyvena ir dabar, mūsų laikais, ne fik diktatūri- 
niuose kraštuose, bet ir laisvame pasaulyje. 

SLAPTUMAS PAAIŠKĖS, Lk 12,1-3 

1 Tuo tarpu susirinko tūkstančiai žmognių, kad vieni kitus 
trypė. Tada Jėzus pradėjo kalbėti pirmiausia į savo mokinius: 
„Saugokitės fariziejų raugo, tai yra veidmainystės! 2 Nėra nieko 
uždengto, kas nebus atidengta, ir nieko paslėpto, kas nepasida- 
rys žinoma.3 Ką kalbėjote patamsyje, skambės šviesoje, ir ką 
šnibždėjote į ausį kambariuose (kamarose), bus skelbiama nuo 
stogų." 


Fariziejai ir Rašto aiškintojai veikė prieš Jėzų, bet eiliniai 
žmonės, turėdami sveiką nuovoką, rinkosi klausytis Jėzaus. Po 
pietų Jėzus išėjo iš fariziejaus namų. Jį pasitiko tūkstantinė 
minia. Jėzus kreipėsi į savo mokinius ir, miniai girdint, perspėjo 
saugotis jų veidmainystės. Jėzus nejuokavo, veidmainystė gali 
prilipti kiekvienam, ir tikinčiam. Veidmainystė yra — neturėti 
Šventosios Dvasios galios, o tik kalbėti gražius, dažnai vylingus 
žodžius, 2 Tim 3,5. Kur nepasireiškia Šventosios Dvasios 
veikianti galia, užpildyti tą tuštumą, naudojami mistikos 
(paslapties) žodžiai, puošnūs rūbai, kryžiai .. . Žmones įmano- 
ma apgauti, bet ne Dievą. Visos apgaulės paaiškėja Dievo 
akivaizdoje. 


Palestinoje slapčiausia namo vieta buvo kamara. Joje laikė 
maisto atsargas, nebuvo jokio lango, duris visada užrakindavo. 
Ten esančio niekas nematė ir negirdėjo. 

Palestinoje namų stogai buvo plokšti, ant jų buvo patogu 
vaikščioti ir į minias gatvėje viešai kalbėti. 


BIJOKITĖS DIEVO, O NE 
ŽMONIŲ, Lk 12,4-7 

4 „Sakau jums, savo bičiuliams: nebijokite tų, kurie žudo 
kūną ir paskui nebegali daugiau kenkti. 5 Aš parodysiu, ko 
turite bijoti: bijokite to, kuris nužudęs turi galią įmesti į pragarą 
(hegeną). Taip, sakau jums, šito bijokite! 

6 Argi ne penki žvirbliai parduodami už du asarijus? Tačiau 
nė vienas iš jų nėra Dievo pamirštas. 7 Žinokite, kad netgi visi 
jūsų galvos plaukai suskaityti. Tad nebijokite! Jūs vertesni už 
daugybę žvirblių," Lk 21,18. 

Žiūrėk Mato 10,29-31. Jėzaus bičiuliai — draugai yra ne tik 
apaštalai, bet ir visi tikintieji. Jėzus nepažada jų apginti. Jis 
įspėja savuosius, kad žmonių galia prieš juos yra ribota. Jie gali 
kūną varginti, kankinti ir nužudyti. Bet tai ir viskas, ką jie gali 
daryti. Tikįs turi užtikrinimą amžino gyvenimo. Tikėjimas į 
Jėzų dažnai sukelia žmonių neapykantą, net iki pasmerkimo 
mirti. Dėl žmonių baimės išsiginti Jo, gali atnešti Jo išsigynimą 
Tėvo ir angelų akivaizdoje. 

Dievas patvarkė gamtoje mažiausius dalykus. Jam žinomi 
nereikšmingi žvirbliai ir galvos plaukai, kurių yra ant žmogaus 
galvos apie 140,000. Jei jų keli iškrenta, mes ne tik nesirūpi- 
namė, bet ir nepastebime. Dievas gerai žino ir mato mūsų 
ašaras, dūsavimus, kentėjimus. Patikėkime visa Jam. Su gilia 
pagarba (Dievo baime) priimkime viską iš Jo rankos. 


IŠPAŽINTI JĖZŲ VERTA, Lk 12,8-10 
8 „Aš jums sakau: kas išpažins mane žmonių akivaizdoje, tą 
ir Žmogaus Sūnus išpažins Dievo angelų akivaizdoje. 9 O kas 
manęs išsigins žmonių akivaizdoje, to bus išsiginta Dievo angelų 
akivaizdoje. 10 Kas tars žodį prieš Žmogaus Sūnų, tam bus 
atleista, o kas piktžodžiaus Šventajai Dvasiai, tam nebus 
atleista," Mt 12,31-32; Mk 3,28-29. 


Žiūrėk Mato 12,31-32. Tikinčiam išpažinti Jėzų yra garbė ir 
džiaugsmas. Kai toks išpažinimas susijęs su pavojais, gali kilti 
pagunda išsiginti Jėzaus. Todėl Jėzus primena saviesiems, kad 
"liudijimas turi dvigubą prasmę: netikintiesiems ir jiems patiems. 

Vienų liudijimas paveikia kitus tikėti, o išsiginant — nyksta 
tikėjimas. 

Dėl piktžodžiavimo Šventajai Dvasiai buvo daug kalbama 
visais laikais. Bijantieji susirūpinę, ar jie nenusidėjo Šventajai 
Dvasiai? Jie patys yra sau liudijimu, kad jie myli Dievą ir 
išsiilgsta Dvasios veikimo. Tai yra šėtono gundymai. Tikėk, ir 
Šventoji Dvasia veiks tavyje! 


Kai Jėzus gyveno kūne, Jis atrodė kaip kiekvienas žmogus. 
Be to, Jis buvo nežymus, vargingas. Fariziejai mokė, kad 
Mesijas bus labai žymus ir garbingas. Jis išlaisvins Izraelį. 


95 Lk 12,13. 


Pažinti Jėzų kaip Dievo siųstąjį buvo labai sunku. Todėl, kas 
prieš Jį piktžodžiaus, tam bus atleista. Bet kai Jis prisikėlė, 

Šventąją Dvasią išliejo, visi matė Šventosios Dvasios veikimą, ir 
tačiau išsigynė ir atmetė Jį, tai buvo piktžodžiavimas prieš 
Šventąją Dvasią. Gyvas tikėjimas atsiranda tik Šventajai 
Dvasiai veikiant. Kurie laiko Šventosios Dvasios pasireiškimus: 
atgimimus, stebuklus, išgydymus, tik susijaudinusių patyrimais, 
arba net piktos dvasios veikimu, kaip tokie atsivers? O be 
atsivertimo, nėra atleidimo nei čia, nei amžinybėje. 


PASITIKĖKITE ŠVENTAJA 
DVASIA, Lk 12,11-12 
11 „Kai jie ves jus į sinagogas pas vrišininkus ar vyresnybes, 
nesirūpinkite, kaip ginsitės ir ką atsakinėsite, Mt 10,19-20, 12 
nes Šventoji Dvasia pamokys jus tą pačią valandą, ką kalbėti." 


Žiūrėk Mato 10,19-20. Čia manyta kaltinimai, persekiojimai, 
o ne pasiruošimas pamokslui, kaip kai kurie aiškina. Pasiruošti 
ką atsakyti yra mažai galimybės, nes nežinoma iš anksto, kokie | 
klausimai kils; Jei Viešpaties skirtas laikas nėra atėjęs Jo tarnui, 
Jis išgelbės jį. o jei laikas yra kentėti, ar į amžinybę eiti, nieko 
nepadės gražiausia gražbilystė. Šventoji Dvasia užtaria ir 
paveikia daug galingiau, negu žmogiška išmintis. Tardymus bei 
kaltinimus vedė ir veda bažnytinė ir pasaulinė vyriausybė. Kaip 
tai praktiškai buvo daroma, matome iš apaštalų darbų. 
Prisiminkime tik Petrą ir Joną, Steponą, Povilą ir patys savo 
pergyvenimus. 


TURTO MENKYSTĖ, Lk 12,13-21 

13 Vienas iš minios Jam tarė: „Mokytojau, liepk mano 
broliui, kad pasidalytų su manimi palikimą." 14 Jis atsakė: 
„Žmogau, kas gi mane skyrė jūsų teisėju ar dalytoju?" 15 Ir dar: 
pridūrė: „Žiūrėkite, saugokitės bet kokio godumo, nes jei kas ir 
turi apsčiai, jo gyvybė nepriklauso nuo turto“, 1 Tim 6,9-10. 16 
Jis pasakė jiems palyginimą: „Vieno turtingo žmogaus laukai 
davė gausų derlių. 17 Ir jis pradėjo sau vienas svarstyti: ,Ką man 
čia dabar padarius? Neturiu kur sukrauti derliaus.' 18 Galop jis. 
tarė: „Štai ką padarysiu: nugriausiu savo klojimus, statysiuos: 
didesnius ir į juos sugabensiu visus javus ir visas gėrybes. 19. 

Tada tarsiu savo sielai: „Siela, tu turi daug gėrybių, sukrautų 
ilgiems metams. Ilsėkis, valgyk, gerk ir linksmai pokyliauk!' 20 
O Dievas jam tarė: ,Kvaily, dar šiąnakt bus pareikalauta tavo 
sielos. Kam gi atiteks, ką sukrovei?" Žyd 9,27. 21 Taip ir yra 
tam, kas krauna turtus, bet nėra turtingas pas Dievą", Mt 6,20. 


Minioje, į kurią Jėzus kalbėjo, buvo žmogus, kuris jautėsi 
brolio skriaudžiamas dėl palikimo. Iš Jėzaus atsakymo aiškėja, 
kad jis buvo godus. Graikų kalboje šis išsireiškimas, „godus“ 
suprantamas: ne šykštuoliškai laikyti kas turima, bet geisti vis 
daugiau. Tėvas mirė, liko du sūnūs. Gal tėvas sirgo ilgesnį laiką, 
susidarė didelės gydymo išlaidos? Vyresnysis norėjo jas 
atskaityti iš bendro palikimo ir sau pasiimti dvigubą dalį. Pagal 
įstatymą jam tas priklausė. ,,Nuskriaustasis“ girdėjo, kad Jėzus 
„kitaip“ aiškina įstatymą. Jis norėjo pas Jėzų rasti užuojautą ir 
užtarimą. Jis buvo minioje ir visą laiką galvojo apie jam brolio 
daromą skriaudą. Radęs progą, pertraukė Jėzaus kalbą,prašė Jo 
tarpininkauti palikimo padalinime. Jėzus atsakė, kad tai ne Jo 
reikalas ir dar priminė, kad troškimas, neteisingai vis daugiau 
turėti, nieko gero neduos. Tam paaiškinti, Jėzus pasakė sekantį 
gyvenimišką palyginimą. 

Daugybė žmonių galvoja, kad turtas yra gyvenimo prasmė. 
Tikrybėje taip nėra. Turtas nedaro laimingu ir neužtikrina 
gyvenimo. Žmogus buvo sumanus. Jam sekėsi (laukai gerai 
užderėjo) gyvenime. Jis pats buvo geros nuomonės apie save, ir 
kiti laikė jį išmintingu. Jis manė užsitikrinęs sau gyvenimą ilgam 
laikui, daugeliui metų. Bet tikrybėje jis nebegyveno tiek 
valandų, kiek manė be rūpesčių praleisti metų. Jį Dievas laikė 
kvailiu, ne dėl jo tvarkingo gyvenimo, bet dėl netikėjimo, dėl 
nesirūpinimo amžinybė. Be to, kaip dažnai palikimai atneša 
nesantaiką!? Šį palyginimą užrašė tik Lukas. 


PASITIKĖKITE DIEVU, Lk 12,22-31 
22 Tada Jis kalbėjo savo mokiniams: „Todėl sakau jums: 
nesirūpinkite gyvybe, — ką valgysite, nė savo kūnu, — ką 
vilkėsite, Mt 6,25-33. 23 Gyvybė svarbesnė už maistą, o kūnas 
už drabužį. 24 Įsižiūrėkite į varnas. Jos nesėja ir ner auna, 
neturi nei sandėlių, nei kluonų, betgi Dievas jas maitina. Jūs 
nepalyginti vertesni už paukščius! Ps 147,9. 25 Kas gi iš jūsų 

galėtų savo rūpesčiu bent vienu mastu prailginti savo gyveni- 
mą!? 26 Jei tad jūs nesugebate padaryti net tokio mažmožio, tai 
kam rūpinatės kitais dalykais? 27 Įsižiūrėkite, kaip auga lelijos. 
Jos neverpia ir neaudžia. Bet Aš sakau jums: nė Saliamonas 
visoje savo didybėje nebuvo taip pasipuošęs, kaip bet kuri i“ jų: 
28 Jeigu Dievas taip aprengia laukų gėlę, šiandien žaliuojančią, 
o rytoj metamą į krosnį, tai dar labiau (pasirūpius) jumis, 
mažatikiai! 29 Tad neklausinėkite, ką valgysite ar gersite, ir 
nebūkštaukite! 30 Visų tų dalykų vaikosi šio pasaulio pagonys. 
O jūsų Tėvas žino, kad viso to jums reikia. 31 Verčiau ieškokite 
Jo karalystės, o visa tai bus jums pridėta.“ 


Turtas ir jo išlaikymas yra vylingas. Dažnai jis turinčiam 
sudaro daug rūpesčių, atitraukia nuo Dievo. Didelį rūpestį gali 
sukelti beturčiui įvairūs trūkumai. Todėl Jėzus perspėjo 
mokinius ir visus nesirūpinti. Reikia gerai skirti bereikalingus 
rūpesčius nuo tinginiavimo ir apsileidimo. Jėzus sako, kad 
kūnas yra svarbesnis už maistą. Jei Dievas išlaiko varnas, kurios 
nesusidaro atsargų, Jis tuo labiau išlaikys žmogų. 

„Gyvenimo mastas“. Graikiškai helikia, reiškia gyvenimo 
ilgumą ir kūno aukštumą. Žmogus, kad i; kaip rūpintųsi, negali 
savo kūno padaryti aukštesnio ar žemesnio. Taip pat ir 
gyvenimo negali prailginti. Jei žmogus neįstengia tokio 
mažmožio padaryti, tai ką padės kiti rūpesčiai? Tas tik parodys, 
kad žmogus netiki Dievą ir elgiasi panašiai, kaip pagonys. 
Žiūrėk Mato 6,20-21; 24,42-51. 


TIKINČIO TURTAS IR 
ELGESYS, Lk 12,32-40 

32 „Nebijok, mažoji kaimene: jūsų Tėvas panorėjo duoti 
Jums karalystę! 33 Parduokite savo nuosavybę ir išdalykite ją 
išmąldai. sitaisykite sau piniginių, kurios, nesusidėvi, kraukite 
nenykstantį lobį danguje, kur joks vagis neptieina ir kaudys 
nesuėda, Mt 6,20-21. 34 Kur jūsų lobis, ten ir jūsų širdįs. 

35 Tebūnie jūsų strėnos sujuostos ir Žiburiai uždegti, M 
2442-51. 36 Būkite panašūs į žmones, kurie laukia sav 
šeimininko, grįžtančio iš vestuvių, kad kai tik jis parvyks ir 
pasibels, tuojau atidarytų. 37 Laimingi tarnai (vergai), kuriuos 
„sugrįžęs šeimininkas ras bundančius. Iš tiesų sakzu jums: jis 

susijuos, susodins juos prie stalo ir, eidamas aplinkui, patarnaus 
jiems. 38 Jeigu jis grįžtų antrosios ar trečiosios nakties sargybos 
metu ir rastų juos budinčius, laimingi jie! 39 Įsidėmėkite: jei 
šeimininkas žinotų, kurią valandą ateis vagis, neleistų jam 
įsilaužti į savo namus. 40 Ir jūs būkite pasirengę, nes Žmogaus 
Sūnus ateis, nelaukiamą valandą.“ 


Mažoji kaimenė yra tikintieji, išgelbėtieji. Jų visada buvo 
maža. Jie tik kaip daržas ar sodas, lyginant su laukų ir tyrų 
platybėmis. Jei Dievas sako nebijokite, kas gali pabaidyti? Jis 
duos karalystę iš malonės. Ji nenusipelnoma. Kristaus krauju 
išgelbėtas krikščionis gali pakilti ir matyti dangiškas vertybes. 
Tada jis sugeba viso, kas natūraliai labai vertinga ir brangu 
atsisakyti ir atitinkamai aukoti. Tą jis daro, ne norėdamas 
nusipelnyti išganymo, bet kad jis yra išganytas. Tada jis ir 
laukia Viešpaties: ar Jį sutikti per mirtį, ar Jam ateinant. Nė 
vienas išganymo neužsidirba, jį gauna tik dovanai iš Jėzaus, 
Dievo Sūnaus. Taip, ir laikiną bei amžiną džiaugsmą tik Jis 
suteikia. Jis tarnauja visiems, Jį priimantiems. Žiūrėk Mato 
'-6,20-21; 24,42-51. 


VIEŠPATIES TARNŲ 
ATSAKOMYBĖ, Lk 12,41-46 

41 Tada Petras paklausė: „Viešpatie, ar šį palyginimą sakai 
tik mums, ar visiems?" 42 Viešpats atsakė: „Koks užvaizdas tiek 
ištikimas ir sumanus, kad šeimininkas galėtų įį paskirti 
Vadovauti šeimynai ir tinkamu metu ją maitinti? 43 Laimingas 
tarnas (vergas), kurį, sugrįžęs šeimininkas, ras taip darantį. 44 
Sakau jums tiesą: jis paskirs jį valdyti visos nuosavybės, Mt 
25,21. 45 Bet jeigu anas tarnas (vergas) sakytų sau: „Mano 
šeimininkas neskuba grįžti", ir imtų mušti tarnus bei tarnaites, 
valgyti, gerti ir girtuokliauti, 46 tai to tarno (vergo) šeimininkas 
sugrįš tą dieną, kai jis nelaukia, ir tokią valandą, kurią jis 
nemano. Šeimininkas jį žiauriai nubaus (sukapos), ir jam teks 
neištikimųjų likimas.“ 


Jėzus kalbėjo apie budėjimą ir vagių įsilaužimą. Petras 
klausė, kam tas palyginimas taikomas: „„Mums ar visiems?“ 

„Visi“ — galima suprasti visus tikinčiuosius. ,„Mums“ — 
apaštalus. Jėzus aiškiai neatsakė į klausimą. Iš to, ką Jis sakė, 
buvo galima pasidaryti išvadą, kas esi. Ištikimi tarnai, tai tie, 
kurie ištikimai vykdo Viešpaties įsakymus. Kurie kuo nors 
tarnauja surinkimui, bendruomenei; ištikimai atlieka graudeni- 
mo, maldos, labdaros, skelbimo ir kitas pareigas. Jie žino, kad 
jie yra tik tarnai. Viešpats, radęs juos ištikimais šiame zyvenime, 
paskirs jiems atsakingesnes pareigas amžinybėje. 

Neištikimas tarnas elgiasi, lyg jis pats būtų Viešpats. Jis 
krinta vis giliau. Jis mano, kad jo Viešpats ilgai nesugrįš. Jis 
valgo. geria, girtuokliauja, muša bendradarbius. Viešpats ateis 
visai nelauktai ir jį žiauriai nubaus. „Žiauriai nubaus." Hebrajų 
kalboje sakyta „sukapos“. Lotynų vertime (Volgatoje), — 
„perkirs pusiau.“ Toks žiaurus nubaudimas gali reikšti ir 
pragarą. 

Neištikimieji gali eiti aukštas pareigas, turėti titulus, bet jie 
bus priskaityti netikintiesiems, ir jų dalis bus su jais. Aną dieną 
parodys viską. Todėl budėk ir žiūrėk, koks tarnas esi! 


NEKLAUŽADOS TARNO BAUSMĖ, Lk 12,47-48 
47 „Tarnas (vergas) kuris žino savo šeimininko valią, bet 
nieko neparuošia ir pagal jo valią nedaro, bus smarkiai (daug 
kirčių) nuplaktas, Jok 4,17. 48 O kuris nežino šeimininko 
valios, kad ir baustinai pasielgęs, bus mažai plakamas. Iš 
kiekvieno, kuriam daug duota, bus daug pareikalauta, ir kam 
daug patikėta, iš to bus daug ir išieškota." 


Kiekvienas nusikaltimas bus baudžiamas. Bet bus atsižvelgta 
į išpažinimą. Čia nebus. skirtumo tarp vadovaujančių ir eilinių. 
Kuriam daug duota, iš to daug ir reikalaujama. 


JĖZAUS SPRENDIMAS, Lk 12,49-53 
49 „Atėjau įžiebti žemėje ugnies ir taip norėčiau, kad ji jau 
liepsnotų! Mt 20,22; Jn 12,27. 50 Turiu būti pakrikštytas 
krikštu ir taip nerimstu, ko! tai išsipildys! 51 Gal manote, kad 
atėjau atnešti žemėje taikos? Ne, sakau jums, ne taikos, o 
nesantarvės. 52 Nuo dabar penki vienuose namuose bus 
pasidaliję: trys prieš du ir du prieš tris. 53 Tėvas stos prieš sūnų, 

o sūnus prieš tėvą, motina prieš dukterį, o duktė prieš motiną; 
anyta prieš marčią, ir marti prieš anytą.“ 

Apie šią ugnį yra įvairiausių aiškinimų. Jei liekame prie 
Jėzaus žodžių, Jis sako, kad šioje žemėje Jo buvimo tikslas ir 
noras yra įžiebti ugnį, kad įt jau liepsnotų. Tai yra geroji žinia, 
išgelbstanti evangelija. Jėzus yra visos žemės, visų Žmonių 
Išganytojas. 

Jo „krikštas“ reiškia kentėjimus ir mirtį, Mt 20,22; Mk 
10.38. 

Jėzaus mokiniai manė, kad Jis be kentėjimų ir pasipriešini- 
mo įvykdys Dievo karalystę, Lk :9,11. Jėzus įspėja, kad to 
nebus. Jis reikalauja asmeniško apsisprendimo, nę valstybės, ne 
giminės, ne šelimos, bet asmens. šėsaus evangelija paliečia 
kiekvieną. Ne tik šeimos galvą, tėvą, bet ir motiną, sūnų, 
dukterį. Tarp priimančių ir atmetunčių evangeliją kyla nesusi- 
pratimų. Taip buvo Jėzaus ir apaštalų laikais, taip yra ir dabar, 
kur pasireiškia atgimimai, Šventosios Dvasios veikimas. 


DABOKITE ŽENKLUS, Lk 12,54-59 

54 Jis kalbėjo miniai: „Matydami debesį, kylantį vakaruose, 
tuoj sakote: „Ateina lietus", ir taip atsitinka, Mt 16,2-3; 5,25-26. 
55 Pučiant pietų vėjui, tvirtinate: „Bus karšta', ir taip esti? 56 
Veidmainiai! Jūs mokate išaiškinti, ką reiškia žemės ir dangaus 
išvaizda, tai kodėl gi neišsiaiškinate šio laiko prasmės? 57 Kodėl 
gi patys nenusprendžiate, kas teisu? 

58 Kai eini su ieškovu pas vyresnybę, pasistenk dar kelyje su 
juo susitarti, kad jis tavęs nenusitemptų pas teisėją, teisėjas 
neatiduotų teismo vykdytojui, o teismo vykdytojas neįmestų 
tavęs į kalėjimą. 59 Sakau tau: iš ten neišeisi, kol neatsiteisi ligi 
paskutinio pinigėlio." 


Jėzus gręžėsi į minią, priminė jai, kad žmones stebi oro 
atmainas ir jas gerai atspėja. Jėzus norėjo žmones įspėti, kad jie 
taip susirūpintų dvasiniu, sielų gyvenimu, kaip jie stebi gamtą. 
Šiame gyvenime žmogus yra kaip einantis į teismą. Kiekvienas 
yra Dievui daug nusikaltęs. Reikia būti išmintingam, ir dar 
kelyje esant, susitarti. Po šio gyvenimo bus vėlu. Dabar yra dar 
išsigelbėjimo laikas. Anais laikais už skolas mesdavo į kalėjimą. 
Kalėjime esantysis nebeturėdavo progos užsidirbti ir išsipirkti. 

ATSIVERSK, Lk 13,1-5 

1 Tuo pačiu metu atėjo keli žmonės ir papasakojo Jam apie 
galilėjiečius, kurių kraują Pilotas sumaišęs su jų aukomis, Jn 
9,2. 2 Tada Jėzus sakė jiems: „,„Ar manote, kad tie galilėjiečiai 
buvo didesni nusidėjėliai už visus kitus galilėjiečius ir todėl jie 
taip nukentėjo!? 3 Anaiptol, sakau jums! Bet jei neatsiversite, 
visi taip pražūsite. 4 Arba anie aštuoniolika, kuriuos užgriuvo 
bokštas Siloame ir užmušė; jūs manote, kad jie buvo kaltesni už 
visus kitus Jeruzalės gyventojus!? 5 Ne, sakau jums, bet jei 
neatsiversite, visi taip pat pražūsite.“ 


Kai kurie pranešė Jėzui, kad Pilotas kelis galilėjiečius 
nužudė prie aukuro, ir taip sumaišė jų kraują su jų aukomis. 
Įpykęs Pilotas, neatsižvelgė į šventą vietą. Be to, Jėzus priminė, 
kad Jeruzalėje Siloamo bokštas griūdamas užmušė 18 žmonių. 
Pagal anų laikų tradiciją, tokie buvo nusikaltę. Dievas juos 
nubaudė. Jėzus atsakė, kad žuvusieji nebuvo daugiau nusikaltę 
už kitus. Tie nelaimingieji — yra perspėjimas atsiversti, nes 
nežinia, kada ir kokiu būdu mirtis mus sutiks. Išvengti amžinos 
pražūties įmanoma tik per atsivertimą. 


NEVAISINGAS FIGMEDIS, Lk 13,6-9 
6 Jis pasakė palyginimą: „Žmogus turėjo vynuogyne 
pasisodinęs figmedį. Kartą jis atėjo pažiūrėti jame vaisių, bet jų 
nerado, Mt 21,19. 7 Ir paliepė sodininkui: „Štai jau treji metai, 
kaip ateinu ieškoti šio figmedžio vaisių, ir vis nerandu. Nukirsk 
jį, kam dar žemę alina!" 8 Anas jam atsakė: „Šeimininke, palik 
dar jį šiais metais. Aš jį apkasiu ir patręšiu, 2 Pt 3,9-15. 9 Rasi 

jis dar duos vaisių. O jei ne. tada jį iškirsdink!" " 
Palyginimai dažnai pabrėžia tik vieną mintį. Kiekvieną žodį 
aiškinant atskirai, dažnai prasilenkiama su palyginimo prasme. 
Šiame palyginime vynuogynas ir figmedis yra Izraelio tauta. 
Vynuogyno savininkas —- Dievas. Sodininkas — Jėzus. Dievas 
išsirinko Izraelį iš visų tautų. Bet Izraelis neatliko savo pareigos. 
Jėzus meldė dar duoti laiko. Dar siuntė apaštalus. Panašiai yra 
ir su bažnyčia, surinkimu. Ar tinkamai atliekame savo pareigą? 

JĖZUS IŠGYDO SUTRAUKTĄ 
MOTERĮ, Lk 13,10-17 

10 Vieną šeštadienį Jis mokė sinagogoje. 11 Čia buvo 
moteris, aštuoniolika metų kenčianti nuo ligos dvasios. Ji buvo 
sutraukta ir visiškai negalėjo išsitiesti. 12 Jėzus pamatęs 
pasišaukė ją ir tarė: „Moterie, esi išvaduota iš savo ligos!“ 13 Jis 
uždėjo ant jos rankas, toji bematani atsitiesė ir šlovino Dievą, 
Mk 7,12. 14 Tada sinagogos vyresnysis supykęs, kad Jėzus 
išgydė šeštadienį, pasakė miniai: „Dirbamos yra šešios dienos. 
Ateikite ir jomis gydykitės, o ne šeštadienį!" 15 Viešpats jam 
atsakė: ,,Veidmainiai! Argi kas iš jūsų neatriša šeštadienį nuo 
ėdžių savo jaučio ar asilo ir nenuveda pagirdyti!? 16 Argi šios 
Abraomo dukters, kurią šėtonas laikė sukaustęs jau aštuonioli- 
ka metų, nereikėjo išvaduoti iš pančių šeštadienį?" 17 Jam tai 
bekalbant, visi Jo priešai susigėdo, o minia džiaugėsi Jo 
šlovingais darbais. 

Šį įvykį aprašo tik Lukas. Jėzus mokė sinagogoje. Į 
pamaldas buvo atėjus moteris ligonė. Ji aštuoniolika metų sirgo, 
buvo sutraukta. Jėzus išgydė ją. Sinagogos vyresniajam 
nepatiko, kad Jėzus tai padarė šeštadienį. Jis nedrįsą Jėzui 
priekaištų daryti. Taipgi ir moteriškei nieko nesakė. Jis perspėjo 
žmones, kad jie dėl gydymų kreiptųsi į Jėzų tik darbo dienomis, 
lyg Jėzaus gydymai būtų koks užsiėmimas, o ne Dievo Dvasios 
veikimas ir vedimas. Jėzus tame perspėjime matė ne vien tą 
sinagogos vyresnįjį, bet visus fariziejus. Jis sakė: ,„Veidmainiai." 
Priešai susigėdo, bet netikėjo į Jėzų. Eiliniai žmonės džiaugėsi ir 
šlovino Dievą. 


GARSTYČIA IR RAUGAS, Lk 13,18-21 . 

18 Jis kalbėjo: „į ką panaši Dievo karalystė, ir su kuo ją 
palyginti? Mt 13,31-33; Mk 4,30-32. 19 Ji panaši į garstyčios 
grūdą, kurį ėmė žmogus ir pasėjo savo darže. Jis išaugo į 
medelį, ir padangių paukščiai susisuko lizdus jo šakose." 

20 Jis vėl tarė: „Su kuo palyginti Dievo karalystę? 21 Ji 
panaši į raugą, kurį ėmė moteris ir įmaišė į tris saikus miltų, ir 
nuo jo viskas įrūgo.“ 


Žiūrėk Mato 13,31-33. Iš daržovių garstyčia išauga didžiau- 

sia, iki trijų metrų aukščio. Ji tada panaši į medelį, kuriame net 
paukščiai susisuka lizdus. Panašiai yra su Dievo karalyste, 
evangelija. Ji pradžioje buvo nežymi, bet išaugo į reikšmingą 
sąjūdį, — medį. Šis palyginimas, kad paukščiai medyje turi 
prieglaudą izraelitams buvo žinomas iš pranašų. Iš Dovydo 
atžalos išauga medis, Ez 17,22-; Asirija Ez 31,1-12; Dan 4,9. 

Raugas turi panašią reikšmę. Jo mažas kiekis įmaišomas į 
didelį kiekį tešlos. Rodos, jis nereikšmingas, bet paveikia visą 
tešlą. Sėklą pasėja vyras, įmaišymą daro moteris. Kai kuriose 
vietose Šventojo Rašto „raugas“ naudojamas neigiaina prasme. 
Šioje vietoje jis panaudotas teigiama prasme. 


AR BUS DAUG IŠGELBĖTŲ? Lk 13,22-27 

22 Jis ėjo mokydamas per miestelius bei kaimus ir keliavo į 
Jeruzalę. 23 Vienas Jį paklausė: ,,Viešpatie, ar maža bus 
išgelbėtųjų?" Jis tarė jiems: „Stenkitės įeiti pro ankštuosius 
vartus! 24 Sakau jums, daugelis bandys įeiti, bet neįstengs, Mt 
7,13-14; Fil 3,12. 

25 Kai namų šeimininkas atsikels ir užrakins duris, 
stovėdami lauke, pradėsite belsti į duris ir prašyti: „Viešpatie, 
atidaryk mums!" O jis atsakys: „Aš nežinau, iš kur jūs.' 26 Tada 
pradėsite dėstyti: „Mes valgėme ir gėrėme tavo akivaizdoje, tu 
mokei mūsų gatvėse.' 27 O jis tars: „Aš nežinau, iš kur jūs. 
Eikite šalin nuo manęs, visi piktadariai!" " 


Žiūrėk Mato 7,13-14. Jėzus kelidvo į pasirinktą tikslą, 
Jeruzalę. Jis keliaudamas veikė, mokė ir gydė. Vienas iš minios 
klausė, ar daug bus išgelbėtų, išganytų? Jėzus tiesiai neatsakė į 
klausimą. Jėzui buvo daug svarbiau įspėti minią (juos), kad ji 
dėtų pastangas išganymą priimti, įgyti. Žinome, kai kelias 
susiaurėja, kokios eilės susidaro! Taip ir prie durų, kai didelė 
minia nori Įeiti, o yra tik vienos durys. O jei dar skubu, ar 
pavojus gręsia! Malonės išgelbėjimo laikas nesitęs be galo. 
Naujasis Testamentas moko, kad bus galas, pabaiga; Šventoji 
Dvasia nebeveiks, atsivertimai nebevyks, Kristus ateis. 

Izraelitai manė, kad jie yra Abraomo vaikai, tuo pačiu ir 
Dievo karalystės piliečiai. Jėzus sakė, kad be atgimimo jie yra 
— velnio vaikai. Daug „krikščionių“ mano, esą krikščionys. 
Jėzus reikalauja įėjimo per ankštus atgimimo, atgailos vartus. 

Kitaip jiems bus uždarytos durys, ir jie priskaityti piktadariams. 


PAŠALINTIEJI IŠ DIEVO KARALYSTĖS, Lk 13,28-30 

28 „Tai bus verksmo ir dantų griežimo, kai Dievo 
karalystėje pamatysite Abraomą, Izaoką, Jokūbą ir visus 
pranašus, o patys būsite išvaryti laukan, Mt 8,11-12. 29 Ir ateis 
iš rytų ir vakarų, iš šiaurės ir pietų ir sėsis prie stalo Dievo 
karalystėje. 30 Ir štai yra paskutinių, kurie bus pirmi, ir 
pirmųjų, kurie bus paskutiniai.“ 

Žiūrėk Mato 8,11-12. Senojo Testamento tikintieji, kurie iš 
tolo matė Mesijo dieną ir džiaugėsi ja, yra Jo karalystėje. Bet 
netikintieji Senojo, taip pat ir Naujojo Testamento — bus 
pražudyti. Verksmas ir dantų griežimas rodo vargą ir kentėji- 
mus pražudytųjų. Nieko nepadės priklausymas išriktajai tautai 
ar bažnyčiai, bet tik naujas (atgimęs) žmogus Kristuje. Tai gi ne 
pžadžia, bet galas vainikuos. Evangelijos skelbimas veikia, 
žmonės įtiki iš visų tautų ir tolimiausių žemės pakraščių. Apie 
tai pranašavo jau Izaijas, 25,6. 


JĖZAUS ATSAKYMAS ERODUI, Lk 13,31-33 
3i Tuo metu atėjo keli fariziejai ir įspėjo Jėzų: „Eik iš čia, 
pasišalink, nes Erodas nori tave nužudyti." 32 Jis atsakė jiems: 
„Eikite ir pasakykite tai lapei: „Štai Aš išvarinėju demonus ir 
gydau šiandien, tai darysiu ir rytoj, o trečią dieną būsiu visa 
atlikęs. 33 Bet šiandien ir rytoj, ir poryt turiu keliauti — nedera 
gi pranašui žūti ne Jeruzalėje" ". 


Kai Jėzus kalbėjo, kad žydai bus išmesti iš Dievo karalystės 
ir pagonys priimti, fariziejams buvo perdaug. Jie dėjo 
pastangas, kaip nors Jėzų pašalinti iš čia. Fariziejai pranešė 
Jėzui, kad Erodas kesinasi nužudyti Jį. Ar tai buvo fariziejų 
prasimanymas, ar tikras, su Erodo žinia, bauginimas neįmano- 
ma pasakyti, Mk 3,6; 12,13; Mt 22, 16. Pasakyta, kad Erodo 
šalininkai turėjo ryšį su fariziejais. Lk 23,8 Erodas buvo geros 
nuomonės apie Jėzų. 

Jei Jėzus būtų išsigandęs fariziejų bauginimo, jie būtų 
sukompromitavę Jį Žmonių akyse. Jėzus neišsigando, vadino 
Erodą klastingu — lape. Jis žinojo esąs Dievo apsaugoje ir savo 

darbą turįs vykdyti. Jis eis į Jeruzalę, kaip fariziejai nori, bet ne 
dėl jų bauginimo, o Tėvo paskyrimo. Jo vieta kentėti yra 
Jeruzalė. O tų Dievo pasirinktasis mieste, šventoji Jeruzale ir 
aukščiausioji taryba! Kaip giliai jūs puolę, kad patį Dievo Sūnų 
žudote! 

„Šiandien, rytoj ir poryt“ yra priežodinis išsireiškimas. Jis 
reiškia netolimoje ateityje, panašiai, kaip Jn 11,9-10. 


VARGAS JERUZALEI, Lk 13,34-35 
34 „Jeruzale, Jeruzale! Tu žudai pranašus ir užmuši 
akmenimis pas tave siųstuosius. Kiek kartų norėjau surinkti 
tavo vaikus, tarsi višta savo viščiukus po sparnais, 0 tu 
nenorėjai! Mt 23,37-39." 35 Štai paliekami jums jūsų namai. Ir 
sakau jums: jūs manęs nebematysite, kol ateis laikas, kada 
tarsite: „Palaimintas, kuris ateina Viešpaties vardu! " Ps 118,26. 


Žiūrėk Mato 23,37-39. Jėzus liūdi ir dejuoja dėl Jeruzalės. 
Jos karaliai, vyresnieji ir gyventojai kankino ir žudė pranašus. 
Ši karta taip pat eina savo protėvių pėdomis. Jėzaus noras ir 
troškimas juos gelbėti atmestas. Jis pasitraukia. Jam pasitrau- 
kus, ne tik Jeruzalė, bet ir šventovė lieka be dieviškos apsaugos. 
Kur Dievo šlovė, pats Dievo Sūnus atmestas ir pašalintas, kas 
belieka iš šventovės? — Tik tuščias pastatas. Betgi Dievo 
malonė veiks dar toliau. Po daugelio vargų. ir kentėjimų jie 
išpažins Jį ir atsigręš į Jį, Ps 118,26. 


IŠGYDYMAS VANDENLIGE 
SERGANČIO, Lk 14,1-6 

1 Kartą šeštadienį Jėzus atėjo į vieno fariziejo vyresniojo 
namus valgyti, o jie atidžiai stebėjo Jį, Lk 6,6-11; 11,37. 2 Štai 
Jį pasitiko vandenlige sergantis žmogus. 3 Jėzus kreipėsi į 
įstatymo mokytojus ir fariziejus: „Valia šeštadienį gydyti ar ne?" 
4 Tie tylėjo. Tada Jis išgydė jį ir paleido, 5 o jiems Jis tarė; „Jei 
kurio iš jūsų sūnus ar galvijas įkris į šulinį, argi tučtuojau 
neištrauktų jų šeštadienį!?" 6 Ir jie nesugebėjo į tai atsakyti, Lk 
13,15; Mt 12,11. 

Jėzų pakvietė pietų vienas fariziejų vyresnysis. Jis buvo 
vyriausiosios tarybos narys arba sinagogos vyresnysis? Pietums 
buvo pakviesta daugiau aukštesnio laipsnio fariziejų. Visai 
nelauktai, netikėtai atsirado vandenlige sergantis vyras. Iš kitų 
Šventojo Rašto vietų atrodo, kad ligonis buvo pakviestas 
pažiūrėti, ką Jėzus su juo darys, ar gydys šeštadienį? Jėzus 
suprato jų spendžiamas Jam pinkles. Jis paklausė, ar įstatymas 
leidžia šeštadienį gydyti. Fariziejų tarpe šis klausimas nebuvo 
galutinai išspręstas. Bendrai buvo draudžiama šeštadienį gydyti, 
bet sunkios ligos atveju, kai ligoniui grėsė mirtis, buvo teikiama 
pagalba. 

Jėzus išgydė sergantį ir paklausė juos, ką jie darytų, jei 
šeštadienį įkristų į šulinį žmogus ar galvijas? Ar jie neištrauktų 
baisiai įniršo. Kaip žmogus gali būti vaišingas, draugiškas, ir 
kartu klastingas!!! 

BŪK KUKLUS! Lk 14,7-11 

7 Matydamas, kaip svečiai rinkosi pirmąsias vietas prie 
stalo, Jis pasakė jiems palyginimą, Mt 23,6: 8 „Kai tave pakvies 
į vestuves, nesėsk pirmoje vietoje, kad kartais nebūtų pakviesta 
garbingesnio už tave 9 ir atėjęs tas, kuris tave ir jį pakvietė, 
netartų tau: „Užleisk jam vietą!" Tada sugėdintas turėtum sėstis į 
paskutinę vietą. 10 Kai būsi pakviestas, verčiau eik ir sėskis 
paskutinėje vietoje, tai atėjęs šeimininkas tau sakys: „Bičiuli, 
pasislink aukščiau! Tada tau bus garbė prieš visus svečius. 11 
Kiekvienas, kuris save aukština, bus pažemintas, o kuris save 
žemina, bus išaukštintas“, Mt 23,12; Lk 18,14. 


Visur yra galimybė dalykus stebėti iš įvairių pusių. Fariziejai 
stebėjo, kaip Jėzus elgsis šeštadienį. Jėzus stebėjo, kaip jie 
mėgsta aukštintis, net prie stalo renkasi garbingesnes vietas. 


GERIAU LABDARA, NEGU 
LĖBAUTI, Lk 14,12-14 
12 Taip pat ir pakvietusiam Jį vaišių Jis sakė: „,„Keldamas 
pietus ar vakarienę, nekviesk nei savo draugų, nei brolių, nei 
pažįstamų, nei turtingų kaimynų, kad kartais jie savo ruožtu 
nepasikviestų tavęs ir tau būtų atlyginta. 13 Rengdamas vaišes, 
verčiau pasikviesk vargšų, paliegėlių, Juošų ir aklų, 5 M 14,29, 

14 tai būsi palaimintas, nes jie neturi kuo atsilyginti ir tau bus 
atlyginta teisiųjų prisikėlime“, Jn 5,29. 


Jėzus neužgina susieiti giminėms ir draugams. Jis sako, kad 
visuose subuvimuose reikia turėti amžinybės tikslą. Tą Jis 
priminė šeimininkui ir visiems. Apie teisiųjų prisikėlimą mokė ir 
fariziejai, Dan 12,2; Jn 5,28; Apd 24,15. 


KVIETIMAS Į DIDŽIĄJĄ „PUOTĄ, Lk 14,15-24 


15 Tai išgirdęs, vienas svečias Jam tarė: „Palaimintas, kam 
teks dalyvauti Dievo karalystės pokylyje!“ Lk 13,29. 16 Jis 
atsiliepė: „Vienas žmogus iškėlė didelę puotą ir pakvietė daug 
svečių. 17 Atėjus puotos metui, jis pasiuntė tarną pranešti 
pakviestiesiems: „Ateikite, jau viskas surengta.' 18 Tada jie visi 
kaip vienas pradėjo atsikalbinėti. Vienas jam tarė: „Nusipirkau 
dirvą ir būtinai turiu eiti ją apžiūrėti. Prašau laikyti mane 
pateisintu.' 19 Vėl kitas sakė: „Pirkau penkis jungus jaučių ir 
einu jų išmėginti. Prašau laikyti mane pateisintu.' 20 Trečias 
tarė: „Vedžiau žmoną ir todėl negalių ateiti? 

21 Tarnas sugrįžęs viską apsakė šeimininkui. Šis supyko ir 
įsakė tarnui: „Skubiai eik į miesto aikštes ir gatves ir vesk čionai 
visus vargšus, paliegėlius, aklus ir luošus.' 22 Tarnas vėl 
pranešė: „Šeimininke, kaip liepei, — padaryta, bet dar yra 
vietos! 23 Tada šeimininkas tarė tarnui: „Eik į kelius ir 
patvorius ir versk įeiti, kad mano namai būtų pilni. 24 Sakau 
jums, — nė vienas iš anų pakviestųjų žmonių neragaus mano 
vaišių" *. 


Į Jėzaus kalbą kviesti vargšus ir elgetas vakarienei, vienas iš 
svečių pastebėjo: „Laimingas tas, kuriam teks dalyvauti Dievo 
karalystės pokylyje." Tas davė progos Jėzui pasakyti šį 
palyginimą. Labai panašiai yra užrašyta Mato 22,1-14. Tai nėra 
tas pats palyginimas Lk 14,15-24. Kai kur Jėzus kalbėjo 
Panašiai, atsižvelgdamas į vietą ir aplinkybes. 

Šio palyginimo reikšmė yra: Izraelis, išrinktoji tauta, yra 
pakviestas išganymui. Kai pakvietimą reikėjo priimti, vykdyti 
per Mesiją, Jėzų iš Nazareto, visi Izraelio kilmingieji atsisakė. 
Tada šeimininkas (Dievas) įsakė kviesti nusikaltėlius, muitinin- 
kus, iškrypėlius. Šie kvietimą priėmė. Kad namai būtų pilni, 

įsakė kviesti iš pakluonių ir nuo kelių. Čia manyta pagonys. 
Senajame Testamente dažnai maistas palyginamas dvasi- 
niam maistui, Ps 23,5; Pat 9,1-6. „Versk įeiti", graikų kalba 
anangkason reiškia neatlaidžiai prašyti, įtikinėti, įkalbinėti. 
Graikų kalboje nėra fizinės prievartos, kaip kai kas aiškina. 


JEI SEKI JĖZŲ, IŠSIŽADĖK SAVĘS, Lk 14,25-27 


25 Kartu su Juo ėjo gausios minios. Atsigręžęs Jis tarė joms: 
26 „Jei kas ateina pas mane ir nelaiko neapykantoje (daugiau 
myli arba vertina) savo tėvo, motinos, žmonos, vaikų, brolių, 
seserų ir netgi savo gyvybės, — negali būti mano mokinys, Mt 
10,37-38; 5 M 33,9-10; Lk 18,29-30. 27 Kas neneša savo 
kryžiaus ir neseka manęs, negali būti mano mokinys," Lk 9,23. 

Žiūrėk Mato 10,37-39. Jėzų sekė didelės minios. Jis įspėjo 
žmones, kad kas tikrai nori sekti Jį, privalo išsižadėti savųjų ir 
paties savęs. Įstatyme pasakyta mylėti savuosius. Kiekvienas 
myli savo gyvybę. Jėzus reikalauja Jį mylėti daugiau, negu visa 
kita. 

„„Nekęsti" arba ,„neapykantoje laikyti" yra hebraizmas, kas 
mūsų kalboje reiškia — išsižadėti, daugiau mylėti Jį. 


BOKŠTAS IR KARALIUS, Lk 14,28-33 

28 „Kas iš jūsų, norėdamas pastatyti bokštą, pirmiau 
atsisėdęs neskaičiuoja išlaidų, kad įsitikintų, ar turės iš ko 
užbaigti. 29 Kad kartais, padėjus pamatą ir nebaigus, žmonės 
matydami nesišaipytų iš jo ir nesakytų: 30 „Šitas žmogus 
pradėjo statyti ir neįstengia baigti.' 31 Arba karalius. traukda- 
mas į karą prieš kitą karalių, pirmiau atsisėdęs nesvarsto, ar 
turėdamas dešimtį tūkstančių kareivių, pajėgs stoti į kovą su 
tuo, kuris atsiveda“ dvidešimt tūkstančių!? 32 Jei ne, tai anam 
dar toli esant, siunčia pasiuntinius tartis dėl taikos. 33 Taip pat 
kiekvienas iš jūsų, kuris neatsižada viso, ką turi, negal būti 
mano mokinys.“ 


Skaitant šiuos palyginimus, lengvai prisimena, sugrįžusių 
žydų iš Babelio nelaisvės, Jeruzalės atstatymas. Jie statė miestą 
apsiginklavę. Panašiai ir kiekvienas krikščionis yra statytojas ir 
kariautojas. Kas nori statyti bokštą, pakilti į Dievo malonės 

aukštybės, privalo apskaičiuoti, ar jis ištesės. Čia nėra manyta 
atgimimas, atėjimas prie Jėzuas, bet Jo tikras sekimas, 
pašventinimo siekimas. Kiek daug krikščionių pradeda krikščio- 
nišką gyvenimą, bet neišsižada viso, tampa žmonių pajuoka bei 
papiktinimu. . 

Karalių kova primena tą patį. Kiekvienas krikščionis yra 
karalius ant savęs. Jis privalo kovoti su piktomis dvasiomis, 
pagundomis. Čia reikalinga jėga iš aukšto. Kas neišsižada pats 
savęs, neatsisako viso, neaukoja viso Jėzui, negali būti Jo 
mokinys. Krikščionies gyvenimas nėra žaislas, bet kova. Ji 
laimina tik Jėzaus padėjimu. 


DRUSKA, Lk 14,34-35 

34 „Druska — geras daiktas. Bet jeigu ji nustotų sūrumo, 
kuo ją reikėtų pasūdyti? Mt 5,13; Mk 9,50. 35 Ji netinka nei 
dirvai, nei mėšlui, o išberiama laukan. Kas turi ausis, teklauso!" 

Druska yra labai naudinga paskaninti ir išiaikyti maistą nuo 
gedimo. Jei ji nustoja sūrumo, ji niekam daugiau netinka. Tuo 
Jėzus norėjo pasakyti, kad Jo sekėjų gyvenimas yra panašus. Jų 
savybė yra sulaikyti pasaulį nuo moralinio sugedimo ir parodyti 
tikėjimo prasmę, ramybę, viltį, meilę, pasitenkinimą bei 
džiaugsmą Jėzumi. Jei krikščionis nustoja tikėjimo vilties, jis 
tampa nepatenkintas pats savimi ir nebepaveikia kitų. Jėzus 
sakė: „Kas turi ausis", — supratimą, teapmąsto tai! 


NUSIDĖJĖLIAI IR FARIZIEJAI, Lk 15,1-2 
I Pas Jį rinkdavosi visokie muitininkai ir nusidėjėliai Jo 


sakydami: „Šitas priima nusidėjėlius ir su jais valgo." 


Žiūrėk Mato 18,12-14. Kur Jėzus pasirodydavo, ateidavo 
prie Jo daug muitininkų ir nusidėjėlių. Jie rado prie Jėzaus 
nuoširdžią meilę, ko niekur kitur nerado. 

Nusidėjėliais buvo laikomi moraliniai prasikaltę ir bendra- 
darbiautojai su okupantu; daugiausia jie buvo muitininkai. 
Fariziejai žiūrėjo į juos, kaip nusikaltusius įstatymui, ir juos 
niekino. Jėzus nepateisino jų, bet dėjo pastangas sužadinti juose 
tikėjimą ir vesti į atsivertimą. Jie tą jautė ir siekė tapti dorais. . 
Jie rinkosi pas Jėzų nepasinaudoti kuo, pavalgyti, pasveikti, bet. 

pasiklausyti, pasimokyti. Tai pati pradžia ieškant išganančio 
tikėjimo. Tiems, kurie nebuvo patyrę asmeniško išganymo, bet 
tikėjo tik iš papratimo, labai nepatiko Jėzaus draugavimas su 
nusidėjėliais. Jėzus ne tik priėmė nusidėjėlius, bet ir valgė su 
jais. Tas jau reiškė gilesnę draugystę, 1 Kor 5,11. Fariziejai 
manė, kad Jėzus, taip darydamas, labai kenkia savo orumui. 
Jiems buvo gėda Jį susitikti. Fariziejai manė, kad jie patys nėra 
nusidėjėliai, bet šventi žmonės. Nusidėjėliai yra tik tie, kurie 
didelį nusikaltimą padaro, kaip muitininkai, apgavikai. Tokius 
fariziejai apkaltino, pasmerkė, jokios meilės jiems neparodė. 
Fariziejai darė išvadą, kad ir Jėzus yra nusidėjėlis, kadangi Jis 
su jais draugauja. Jei fariziejai būtų giliau pažinę Šventojo 
Rašto prasmę ir Dievo norą gelbėti nusidėjėlius, Iz 43,2; 50,4, jie 
būtų supratę Jėzaus veiklą ir pamatę, kad ir jie yra nusidėjėliai, 
ir jiems patiems reikia Išgelbėtojo. , 

Sekantieji Jėzaus palyginimai. yra pamokymai, kas yra 
nusidėjėlis. Tai tas, kuris supranta savo prapuolimą ir priima 
Dievo pasiūlytą malonę. Dievas tokią meilę parodė, kad Jis 
siuntė ne kokį gerą žmogų, bet savo Sūnų, Jėzų, gelbėti mane ir 
tave! 

PAKLYDUSI AVIS, Lk 15,3-7 

3 Tada Jis pasakė jiems palyginimą: 4 „Kas iš jūsų, 
turėdamas šimtą avių ir vienai nuklydus, nepalieka dykumoje 
devyniasdešimt devynių ir neieško pražuvusios, kolei suranda!? 
Mt 18,12-14; Ez 34,11-16; Lk 19,10. 5 Radęs su džiaugsmu 
dedasi ją ant pečių 6 ir, sugrįžęs namo, susikviečia draugus bei 
kaimynus, sakydamas: „Džiaukitės drauge su manimi! Radau 
paklydusią avį" 7 Sakau jums, taip ir danguje bus daugiau 
džiaugsmo dėl vieno atsivertusio nusidėjėlio, negu dėl devynias- 
dešimt devynių teisiųjų, kuriems nereikia atsiversti." 


Mato 18,12-14, palyginimas yra panašus į Luko, bet Mato 
palyginimas turi kitokį tikslą ir prasmę. 

Prapuolusi avis yra nusidėjėlis. Jis yra žuvęs Dievui. 
žmonėms ir pats sau. Nuklydusi avis pati nesuranda nei namų. 
nei kaimenės. Ji nesugeba apsiginti ir greitai pavargsta. Jai 
būtina pagalba. Dievas siuntė ieškoti nusidėjėlio savo Sūnų. 
Jam yra brangus kiekvienas. Dėl surasto džiaugiasi Ganytojas 
(Jėzus) ir visas dangus. O fariziejai (teisieji) murma. Jie visai 
nesupranta Jėzaus tikslo, kadangi jie patys yra prapuolę savo 
„teisume.“ 

PAMESTAS PINIGAS, Lk 15,8-10 
8 „Arba, kuri moteris, turėdama dešimtį drachmų ir vieną 
pametusi, neužsidega žiburio, nešluoja namų ir rūpestingai 
neieško, kolei suranda? 9 Radusi ji susivadina drauges bei 
kaimynes ir sako: „Džiaukitės su manimi, nes radau drachmą, 
kurią buvau pametusi.' 10 Sakau jums, šitaip džiaugiasi Dievo 
angelai dėl vieno atsivertusio nusidėjėlio." 


Žodelis „arba“ sujungia abu palyginimus. Palyginimuose yra 
daug skirtumo. Pirmame vyras, antrame — moteris. Ganykla — 
namai. Santykis 100 su 1 ir dešimts su vienu. Abejuose 
palyginimuose prasmė yra ta pati: paklydęs, pamestas, ieškoji- 
mas, suradimas, džiaugsmas. 


PRAPUOLUSIS SŪNUS, Lk 15,11-32 

11 Jis kalbėjo: „Vienas žmogus turėjo du sūnus. 12 Kartą 
jaunesnysis tarė tėvui: „Tėve, atiduok man priklausančią 
palikimo dalį' Tėvas padalijo sūnums turtą. 13 Netrukus: 
jaunesnysis sūnus, susiėmęs savo dalį, iškeliavo į tolimą šalį. 
Ten, palaidai gyvendamas, išaikvojo savo lobį. 

14 Kai viską išleido, toje šalyje kilo baisus badas, ir jis 
pradėjo stokoti. 15 Tada nuėjo pas vieną šalies gyventoją ir 
stojo jam tarnauti. Tas jį pasiuntė į laukus kiaulių ganyti, 16 Jis 
geidė prikimšti pilvą bent jovalu, kurį ėdė kiaulės, tačiau nė to 
jam neduodavo. 17 Tada jis susimąstė ir tarė: „Kiek mano tėvo 
samdinių apsčiai turi duonos, o aš čia badu mirštu! 18 Kelsiuos, 
eisiu pas tėvą ir sakysiu: „Tėve, nusidėjau dangui ir tau, Jer 3,12- 
13; Ps 51,6. 19 Nesu vertas vadintis tavo sūnumi. Priimk mane 
bent samdiniu!' 20 Jis pakilo ir iškeliavo pas tėvą. Tėvas pažino 
Jį iš tolo, pasigailėjo, pribėgo prie jo, puolė ant kaklo ir 
pabučiavo. 21 O sūnus tarė: „Tėve, nusidėjau dangui ir tau, 
nebesu vertas vadintis tavo sūnumi.' 22 Bet tėvas įsakė tarnams: 
„Kuo greičiau atneškite geriausį drabužį ir apvilkite jį. 
Užmaukite jam ant piršto žiedą, apaukite kurpėmis! 23 
Atveskite nupenėtą veršį ir papiaukite! Puotaukime, linksminki- 
mės! 24 Nes šis mano sūnus buvo miręs ir vėl atgijo, buvo 
pražuvęs ir atsirado.' Ir jie pradėjo linksmintis, Ef 2,1-5; 5,14. 

25 Tuo metu vyresnysis sūnus buvo lauke. Eidamas namo ir 
prisiartinęs prie sodybos, išgirdo muziką ir šokius. 26 Jis 

pasišaukė tarną ir paklausė, kas čia dedasi? 27 Tas jam atsakė: 
„Sugrįžo tavo brolis, tai tėvas liepė papiauti nupenėtą veršį, kad 
sulaukė jį sveiką.' 28 Tada šis supyko ir nenorėjo įeiti. Tėvas 
išėjęs pradėjo vadinti jį vidun. 29 O jis atsakė tėvui: „Štai jau 
tiek metų tau tarnauju ir niekad tavo įsakymo neperžengiau, o 
tu man nė karto nedavei nė ožiuko pasilinksminti su draugais. 
30 Bet vos tik sugrįžo šitas tavo sūnus, prarijęs tavo turtą su 
kekšėmis, tu tuojau papiovei jam nupenėtą veršį. 31 Tėvas 
atsakė: „Vaike, tu visada su manimi, ir visa, kas mano, yra ir 
tavo. 32 Bet reikėtų puotauti ir džiaugtis, nes tavo brolis buvo 
miręs ir vėl atgijo, buvo prapuolęs ir atsirado" ". 


Tėvas — Dievas. Jaunesnysis sūnus — nusidėjėliai. Vyresny- 
sis sūnus — fariziejai, teisieji. Nusidėjėliai yra nedėkingi, 
begėdžiai. Jie nesilaiko mandagumo, reikalauja. Dievas gerbia 
žmogaus laisvą valią, leidžia jam pasirinkti, ko jis nori. Labai 
dažnai nusidėjėliui laisva valia tampa vergove. Tolimas kraštas 
— pasaulis. Nusidėjėliai dažnai praranda viską. Kartais jie tiek 
giliai krinta, jog prilygsta nešvariam gyvuliui, kiaulei. Kada 
pastebi savo puolimą, pradeda gailėtis. Gailestis, geri norai, 
ryžtas nieko nepadeda. Tą visa reikia veiksmais įvykdyti, keltis, 
eiti. Kai žmogus eina, Dievas pasitinka jį. Jau iš tolo pažįsta, 
jokių priekaištų nedaro. Alteidžia, priima, aprėdo, iškelia puotą. 

Vyresnysis sūnus visą laiką buvo namuose, vykdė tėvo valią. 
Bet vidujiniai, jis buvo nuo tėvo toliau, negu jaunesnysis. Tai 
fariziejų ir teisiųjų vaizdas. Tėvas pats prašo sūnų įeiti. Šis 
nesileidžia perkalbamas. Daro tėvui priekaištų, nenori nieko 
žinoti apie sugrįžimą ir nepažįsta atgimusiųjų džiaugsmo. 
Palyginimas vaizduoja nusidėjėlius ir teisiuosius — fariziejus. 


APSUKRUS PRIEVAIZDAS, Lk 16,1-8 

1 Jis kalbėjo savo mokiniams: „„Buvo turtingas žmogus. Jis 
turėjo prievaizdą. Tas buvo jam apskųstas, esą, eikvojąs jo 
turtą. 2 Tada) pasišaukęs jį, tarė jam: „Ką aš girdžiu apie tave 
šnekant? Duok savo prievaizdavimo apyskaitą, nes jau nebegali 
būti prievaizdu.' 3 O tas tarė sau: ,Ką veiksiu, kad šeimininkas 
atima iš manęs prievaizdavimą? Kasti neįstengiu, o elgetauti — 
gėda. 4 Žinau, ką daryti, kad jie mane priimtų į savo namus, kai 
būsiu atleistas iš tarnybos." 

5 Jis pasikvietė po vieną savo šeimininko skolininkus ir 
klausė pirmąjį: „Kiek skolingas mano šeimininkui?" 6 Šis atsakė: 
„Šimtą statinių aliejaus. Tada jis tarė: „Imk savo skolos raštą, 
sėsk ir tuoj pat rašyk: penkiasdešimt.' 7 Paskui klausė kitą: „O 
kiek tu skolingas? Anas atsakė: „Šimtą saikų kviečių.' Jis tarė: 
„Imk skolos raštą ir rašyk: aštuoniasdešimt.' 8 Šeimininkas 
pagyrė suktąjį prievaizdą, kad jis gudriai pasielgė. Šio pasaulio 
vaikai apsukresni tarp panašių į save, negu šviesos vaikai", Ef 
5,9; 1 Tes 5,5. 


Šis palyginimas yra labai įvairiai aiškinamas. Reikia 
priminti, kad kai kurie palyginimai tik vieną mintį pabrėžia. 
Toks ir šis yra. Šį palyginimą Jėzus pasakė savo mokiniams, ne 
vien apaštalams, bet ir visiems savo sekėjams. Kiekvienas yra tik 
prievaizdas. Viskas yra Dievo. Neištikimas prievaizdas galvojo 
tik apie save. Kai jam atsirado pavojus netekti tarnybos, jis 
galvojo, kaip toliau gyventi. Dirbti jis nenorėjo, tingėjo. 
Elgetauti gėdijosi. Jis rado išeitį, dar panaudoti tarnybą savo 
naudai, dėl ateities. 

Jėzaus mokiniai gerai žino, kad jie yra tik laikini prievaizdai. 
Jie turėtų mąstyti apie amžinybę ir turimą turtą (prievaizdavi- 
mą) naudoti Dievo karalystės reikalui. Neištikimas prievaizdas 
pagiriamas, tik kaip suktas pasaulinis žmogus, kuris galvoja tik 
apie asmenišką naudą šiame pasaulyje, visai nebodamas nei 
teisės, nei amžinybės, ir tokiu būdu užsitikrina sau pragyveni- 
mą. 


JĖZAUS PATARIMAS MOKINIAMS, Lk 16,9-13 

9 „Aš jums sakau: darykitės bičiulių neteisiosios mamonos 
(nuosavybės) pagalba, kad galui atėjus, jie priimtų jus į 
amžinąsias padangtes, Lk 14,14; Mt 6,20; 10,40; 19,21. 10 Kas 
ištikimas mažmožiuose, tas ištikimas ir didžiuose dalykuose, o 
kas nesąžiningas mažmožiuose, tas nesąžiningas ir dideliuose 
dalykuose. 11 Jei tad jūs pasirodėte neverti pasitikėjimo, 
tvarkydami neteisią mamoną, tai kas patikės jums tikrąsias 
vertybes!? 12 Ir jeigu nebuvote patikimi su svetimu daiktu, tai 
kas jums duos tai, kas jūsų!? 13 Joks tarnas negali tarnauti 
dviem šeimininkams, nes jis arba vieno nekęs, o kitą mylės, arba 

prie vino prisiriš, o kitą nieku vers. Negalite tarnauti DievuiNr 
mamonai." 


Mamona yra medžiaginė vertybė, viskas, ką turime — 
nuosavybė. Jėzus primena, kad ji yra netikra, netikrai mums 
priklausanti. Tikrybėje kiekvienas esame tik prievaizdas. Kaip 
dažnai, ką laikome savu, dar mums gyviems esant, atitenka 
kitiems. Jėzus įspėja elgtis išmintingai, nuosavybę naudoti 
evangelijai skelbti ir artimui padėti. Jei krikščionis to nevykdo, 
parodo, kad jis nėra ištikimas Jėzaus reikalavimui. Toks mano, 
kad jis yra tikras savininkas. Jis yra prisirišęs prie laikinų 
dalykų daugiau, negu prie amžinų. Ištikimai tarnauti įmanoma 
tik vienam šeimininkui. 


KAI KURIE JĖZAUS 
ĮSPĖJIMAI, Lk 16,14-18 

14 Visa tai girdėjo godūs pinigų fariziejai ir šaipėsi iš Jo, Mt 
23,14. 15 O Jis jiems sakė: „Jūs žmonių akyse dedatės teisiais, 
bet Dievas mato jūsų širdis. Kas žmonėms atrodo kilnu, Dievo 
akyse biauru, Lk 18,9; Ps 7,10; Pat 6,16-17. 16 Iki Joną buvo 
įstatymas ir pranašai; nuo jo skelbiama geroji naujiena apie 
Dievo karalystę, ir kiekvienas į ją veržiasi, Mt !11,12-13. 17 
Greičiau dangus ir žemė pražus, negu iš įstatymo iškris bent 
vienas brūkšnelis. 18 Kiekvienas, kas atleidžia žmoną ir veda 
kitą — svetimauja. Ir kas veda vyro atleistąją, taipogi 
svetimauja." 


Jėzaus klausytojai gerai suprato, kad Jis reikalavo ne tik 
širdimi, mintimis, bet ir praktiškai, visa nuosavybe (turtu) 
buvo godūs. Jėzus jiems atsakė, kad žmonės gali jiems pritarti ir 
juos aukštinti. Žmonių nuomonė dažnai yra klaidinga. Dievas 
tikrai yra nešališkas, nes Jis žino žmogaus mintis ir širdies 
polinkius. 

Įstatymas pasiekia žmogų tik išviršiniai. Įstatymo laikas su 
Jono Krikštytojo pasirodymu pasibaigė. Dabar skelbiama 
evangelija, geroji žinia. Ji pasiekia širdį, valią. Kiekvienas 
asmeniškai apsisprendžia už, ar prieš ją. Kurie evangeliją 

priima, tie ką nors asmeniškai pergyvena, veržiasi į Dievo 
karalystę. Nereikia manyti, kad įstatymas nustojo savo 
reikšmės. Kas nuodėmė buvo, nuodėme ir lieka. Dangus ir žemė 
atgyvens savo amžių, bet įstatymo reikalavimai liks. Žiūrėk 
Mato 5,17-20; 5,32; 19,9. 


TURTUOLIS IR LOZORIUS, Lk 16,15-31 

19 „Gyveno vienas turtuolis. Jis vilkėjo purpuru bei 
ploniausia drobe ir kasdien ištaigingai lėbaudavo. 20 O prie jo 
vartų gulėjo votimis aptekęs elgeta, vardu Lozorius. 21 Jis 
troško numarinti alkį bent trupiniais nuo turtuolio stalo, bet tik 
šunys atbėgę laižydavo jo votis. 22 Elgeta mirė ir buvo angelų 
nuneštas į Abraomo prieglobstį. Mirė taipogi ir turtuolis ir buvo 
palaidotas. 

23 Būdamas pragaro (hadės) kančiose, pakėlė akis ir iš tolo 
pamatė Abraomą ir jo prieglobstyje Lozorių. 24 Jis šaukė: „Tėve 
Abraomai, pasigailėk manęs! Atsiųsk čionai Lozorių, kad, 
suvilgęs vandenyje piršto galą, atvėsintų man liežuvį. Aš baisiai 
kenčiu šioje liepsnoje.' 25 Abraomas atsakė: „Atsimink, vaike, 
kad tu gyvendamas atsiėmei savo gėrybes, o Lozorius — tik 
nelaimes. Todėl jis susilaukė paguodos, o tu kenti. 26 Be to, 
tarp mūsų ir jūsų yra neperžengiama bedugnė, ir niekas iš čia 
panorėjęs negali nueiti pas jus, nei iš ten persikelti pas mus." 

27 Tas vėl tarė: „Tai meldžiu tave, jas jį bent į 
mano tėvo namus: 28 aš turiu penkis brolius, tegul juos įspėia, 
kad ir jie nepatektų į šią kančių vietą.' 29 Abraomas atsiliepė: 
„Jie turi Mozę bei pranašus, tegul jų klauso!" 2 Tim 3,16. 30 O 
anas atsakė: „Ne, tėve Abraomai! Bet jei kas iš mir siųjų nueitų 
pas juos, jie atsiverstų!' 31 Tačiau Abraomas tarė: „Jeigu jię 
neklauso nei pranašų, tai nepatikės, jei kas ir iš mirusiųjų 
prisikeltų.' " 


Fariziejai mokė, kad tas, kuriam gyvenimas gerai sekasi, yra 
Dievo laiminamas. O ligos ir vargai yra Dievo bausmė. Šiame 
palyginime Jėzus rodo, kad gali būti ir atvirkščiai. Turtuolis, 
atrodo, buvo labai doras žmogus. Jo nusikaltimas buvo: jis 
netikėjo Šventajam Raštui ir nuoširdžiai neatjau:ė vargšų. 

Lozorius daug kentėjo, bet tikėjo Dievą. Jis mzė ir niekas 
neatsiminė jo. Amžinybėje jis gavo vietą palaimintųjų tarpe. 

Turtuolį palaidojo labai iškilmingai. Sakė daug puikių 
kalbų. Visa tai nieko nepadėjo. Mirtis Dievo įstatyta. Ji paliečia 
kiekvieną. Po mirties seka amžinybė ir Dievo sprendimas. Jis 
yra tikslus, nė vieno nepaperkamas. Turtuolis manė, kad 
pasirodymas mirusio įtikins jo brolius. Abraomas atsakė, kad 
Raštas yra duotas ir Jis sako mums, kaip privalome tikėti. Kiek 
tikima Šventajam Raštui? 


PAPIKTINIMAI, Lk 17, 1-2 
1 Jis kalbėjo savo mokiniams: „Papiktinimai neišvengiami, 
bet vargas tam, per kurį jie ateina. 2 Jam būtų geriau, jei ant 
kaklo būtų užkabintas girnų akmuo ir jis būtų įmestas jūron, 
negu papiktintų vieną iš šitų mažutėlių. Taigi sergėkitės!" Mt 
18,6-7. 


Žiūrėk Mato 18,6. Jėzaus mokiniai, suprantama, ne vien 
apaštalai, bet visi Jo sekėjai, anų ir šių laikų. Nuodėmingi 
papiktinimai yra šėtono darbas. Papiktinimai (graikiškai 
skandalon — škandalas) kyla iš nebudėjimo. Tai yra tikinčiųjų 
netinkami veiksmai, pareigų neatlikimas, neteisingos ir žalingos 
kalbos, blogi gyvenimo pavyzdžiai, puolimai ir daugybė «kitų 
neigiamų dalykų. Jie labai neigiamai ir papiktinančiai paveikia 
tik ką pradėjusius tikėti (mažutėlius). Papiktinimai gali būti taip 
žalingi, kad atitraukia nuo tikėjimo, išganymo. Naudingiau 
(geriau) yra pačiam kūniškai žūti, negu kitą ir save dvasiniai 
pražudyti. 


ATLEIDIMAS, Lk 17,34 
3 „Jei tavo brolis nusikalsta, įspėk jį ir, jeigu jis gailisi, 
atleisk jam. 4 Jei jis septynis kartus per dieną tau nusižengtų ir 
septynis kartus kreiptųsi į tave, sakydamas: „Gailiuosi“, — 
atleisk jam“, Mt 18,21-22. 


Palygink Mato 18,21-22. Matant nusikalstant brolį ar seserį, 
yra krikščioniška pareiga įspėti jį. Įspėjimas privalo būti su 
meile vykdomas. Įspėjimas be meilės gali užkietinti ir pražudyti. 
Prisipažįstančiam ir prašančiam atleidimo, reikia atleisti ne 
tik vieną kartą, bet daug kartų. 

SUSTIPRINK TIKĖJIMA! Lk 17,5-6 
5 Apaštalai prašė: „„Sustiprink mums tikėjimą“, Mk 9,24. 6 
O Viešpats atsakė: „Jei turėtumėte tikėjimą kaip garstyčios 
grūdelį ir įsakytumėte šitam šilkmedžiui: „Išsirauk ir pasisodink 
jūroje, — tai jis jūsų paklausytų“, Mt 17,20; 21,21. 


Atrodo, kad apaštalai vienbalsiai prašė sustiprinti jiems 
tikėjimą. Čia nėra manyta išganantis tikėjimas, bet veiklos, 
darbų tikėjimas. Išganantis tikėjimas nevyksta palaipsniui, bet iš 
karto. Veiklos tikėjimas gali pasireikšti stipriau ir silpniau. 
Apaštalai išgydė daug ligonių, bet Luko 9,40 jie negalėjo 
išgydyti. 

Jėzus atsakė, kad tikėjimui reikšminga yra ne kiekybė, bet 
kokybė. Nors ir mažiausia sėklelė, jei ji gera, — ji dygsta. Taip 
ir tikėjimas — įvykdo „negalimus“ dalykus. 


TARNAUJANTIS SAMDINYS, Lk 17,7-10 

7 „Kas iš jūsų, turėdamas samdinį artoją ar piemenį, jam 
grįžus iš lauko, sakytų: ,Tuojau sėsk prie stalo! 8 Argi 
nesakytų: „Prirenk man vakarienę. Susijuosk ir patarnauk, kolei 
aš valgysiu ir gersiu, o paskui tu pavalgysi ir atsigersi'. 9 Argi 
samdiniui dėkojama, kad jis atliko, kas jam liepta? 10 Taipogi 
Jūs, atlikę visa, kas jums pavesta, sakykite: „Esame nenaudingi 
tarnai. Padarėme, ką privalėjome daryti? * 


Šis palyginimas rodo kuklumą ir pasižeminimą. Vergas 
privalo tarnauti visą laiką. Tai jo pareiga Jam už tai. 
nedėkojama. Vergas nieko negali užsitarnauti. Taip panašiai yra 
dvasiniame gyvenime. Esame tik iš Jo malonės išganyti, 
išgelbėti. Remtis kokiais nors darbais, užsitarnavimais, nėra 
evangeliška. Skirtumas tarp žemiško žmogaus ir Jėzaus Kristaus 
vergo yra tas: žemiškas vergas privalo pareigas atlikti — Kristaus 
Vergui leidžiama. „Tu privalai" —— „aš noriu." 


IŠGYDYMAS DEŠIMT 
RAUPSUOTŲJŲ, Lk 17,11-19 
1! Keliaujant į Jeruzalę, teko Jam eiti tarp Samarijos ir 
Galilėjos, Lk 9,51; 13,22. 12 Įeinant į vieną kaimą, Jį pasitiko 

dešimt raupsuotų vyrų. Jie sustojo atstu 13 ir garsiai šaukė: 3 M 
13,45-46. „Jėzau, Mokytojau, pasigailėk mūsų!" 14 Pažvelgęs į 
juos, Jis tarė: „Eikite, pasirodykite kunigams!" Ir beeidami jie 
pasveiko (buvo apvalyti), Lk 5,14; 3 M 14,2-3. 15 Vienas iš jų, 
pamatęs kad išgijo, sugrįžo atgal, balsiai šlovindamas Dievą. 16 
Jis dėkodamas parpuolė Jam po kojų. Tai buvo samarietis. 17 
Jėzus paklausė: „Argi ne dešimtis sasveiko? Kur devyni? 18 Ar 
niekas nepanorėjo sugrįžti ir atiduoti Dievui garbę, kaip tik šitas 
svetimtautis?“ 19 Ir tarė jam: „Kelkis, eik! Tavo tikėjimas išgydė 
tave", Lk 7,50. 


Šis įvykis yra tik Luko užrašytas. Baisioji raupsų liga buvo 
skaitoma Dievo bausme. Devynių žydų tarpe buvo vienas 
samarietis. Vargas juos jungė į vieną draugystę. Raupsuotieji, 
laikydamiesi įstatymo, 3 M 13,45-46, stovėjo iš tolo ir garsiai 
šaukė pagalbos, susimylimo. Jie vadino Jį Mokytoju ir vardų. 
Jėzus, bandydamas jų tikėjimą ir paklusnumą, liepė eiti ir 
pasirodyti kunigams. Jie tikėjo ir ėjo. Kai jie pastebėjo 
išgydymą, devyni žydai nuėjo pas kunigą, o samarietis sugrįžo 
šlovindamas Dievą, padėkoti Jėzui. Devyni buvo paklusnūs, o 
dėkingas tik vienas. Devyni pasveiko kūniškai, o dvasiniai tik 
vienas. 


DIEVO KARALYSTĖS ATĖJIMAS, Lk 17,20-21 
20 Fariziejų paklaustas, kada ateis Dievo karalystė, Jis 
paaiškino: ,,„Dievo karalystė ateina nepastebimai, Jn 18,36. 21 
Ir niekas nesakys: „Štai ji čia arba „ten! Nes Dievo karalystė yra 
jūsų tarpe", Mt 24,23. 


Fariziejai manė, kad Dievo ir Mesijo karalystė yra ta pati, 
Pranašai pranašavo, kad Mesijas atsteigs Dovydo karalystę ir 
valdys teisingai. Jėzus skelbė: ,„Dievo karalystė priartėjo." Jis 
mokė mokinius melstis, kad Dievo karalystė ateitų. Fariziejai 
laukė didelio pasikeitimo politiniame ir viešajame gyvenime. 
Jėzus paaiškino, kad Dievo karalystė nėra politinė. Ji 
nepasirodys viešai. Ji veikia, pasireiškia vidujiniai, žmonių 
širdyse ir jų tarpe. Panašiai pasireiškia Dievo karalystė ir mūsų 
laikais. Ar fariziejai tą suprato ir norėjo? Mes norime, bet kiek 
vykdome!? 

KAIP DIEVO KARALYSTĖ 
PASIREIKŠS? Lk 17,22-25 

22 Jis tarė mokiniams: „Ateis dienos, kai geisite išvysti bent 
vieną Žmogaus Sūnaus dieną, ir nematysite. 23 Jums sakys: 
„Štai Jis čia! Štai ten!" — Neikite ir nesekite jų, Lk 21,8. 24 
Kaip tvystelėjęs žaibas nušviečia viską nuo vieno dangaus 
pakraščio iki kito, taip skirtą dieną pasirodys ir Žmogaus 
Sūnus, Mt 24,26-27. 25 Bet pirmiau Jam reikės daug iškentėti ir 
būti šios kartos atmestam," Lk 9,22. 


Jėzaus (Dievo) karalystė nėra matoma, kaip pasaulio 
karalystės, apie kurias rašo laikraščiai ir yra žinomos valstybių 
sienos. Jo karalystės nėra kiekvienoje širdyje, bet ji yra 
kiekvienoje tautoje, taip, ir mūsų tautoje, tikinčiųjų žmonių 
tarpe. Ji pasireiškia kukliai, ramiai, ryžtingai, dangiškai. 
Fariziejai ir mokiniai laukė galingo pasireiškimo, kaip Sekminių 
dieną, Šventąją Dvasią išliejus. Jėzus įspėjo nelaukti teritorijoje 
ir bendruomenėse tobulumo, bet atskiruose individuose. 

Jėzus sutiko didelį pasipriešinimą. Jis kentėjo skausmus, 
panieką, atmetimą, mirtį. Panašų pasipriešinimą sutiko apašta- 
lai. Tą patį pergyvena Jo sekėjai ir mūsų dienomis. Dievo 
karalystė (išganymas) nesiriboja vienoje tautoje ar bažnyčioje, 
bet ji šviečia kaip saulė, visoms tautoms, kiekvienam, kuris tiki. 


PRAEITIES PAVYZDŽIAI, Lk 17,26-30 

26 „Kaip buvo Nojaus laikais, taip bus ir Žmogaus Sūnaus 
dienomis, Mt 24,37-39. 27 Jie valgė, gėrė, tuokėsi, kol atėjo 
diena, kai Nojus įlipo į laivą. Tada ištiko tvanas ir visus 
sunaikino, 1 M 7,7-23. 28 Taip pat dėjosi ir Loto laikais! Valgė 
ir gėrė, pirko ir pardavinėjo, sodino ir statė. 29 O tą dieną, kada 
Lotas paliko Sodomą, iš dangaus krito ugnis su siera ir visus 
sunaikino, 1 M 19,15-23.. 30 Šitaip bus ir tą dieną, kai apsireikš 
Žmogaus Sūnus." 


Du pavyzdžiai imti iš Senojo Testamento, Nojaus ir 
Sodomos. Čia nieko nesakoma iš jų kasdienio gyvenimo, kas 
savaime būtų nusidėjimas ar nusikaltimas. Visa, primenama, yra 

tik kūniški reikalai. Žmonės rūpinosi tik kasdieniniu gyvenimu. 
Dievo Dvasios veikimo ir aukštesnių idealų jie nebeturėjo. 
Nojus ir Lotas savo bendraamžius įspėjo. Bet jie buvo užsiėmę 
savo kūniško gyvenimo veikla taip, kad jie neturėjo nei laiko, 
nei supratimo, ką Nojus ir Lotas sakė. Visa tai jiems buvo tik | 
durnystė. Jie valgė, gėrė, tuokėsi, statė, prekiavo. Tas buvo jų 
tikrovė ir siekimas. Kai Nojus įėjo, Dievo įsakymu, į arką, ir 
Lotas išėjo iš miesto, prasidėjo naikinimas, Gelbėtis buvo per 
vėlu. Jėzus įspėjo žmones, apaštalai savo bendraamžius, tą patį 
ir dabar daro tikintieji žodžiu ir gyvenimu, bet kas tiki! 


JĖZAUS ĮSPĖJIMAS, Lk 17,31-33 
31 „Kas tą dieną bus ant stogo, o jo daiktai viduje, tenelipa 
žemyn jų pasiimti, o kas laukuose, tenegrįžta namo, Mt 24,17- 
18. 32 Prisiminkite Loto žmoną! | M 19,26. 33 Kas stengsis 
išsaugoti savo gyvybę, tas ją pražudys, o kas ją pražudys, tas 
išlaikys ją“, Lk 9,24. 


Viešpats įspėjo viską palikti, laisvam tapti, nedaryti tik 
pradžios, kaip Loto žmona, bet įvykdyti visa iki galo. Daug 
pavyzdžių matėme karo laiku. Du senesnio amžiaus žmonės 
vežėsi daug daiktų rankiniu vežimėliu. Jie pavargę barėsi. 
Einant į kalną, vyras krito negyvas. Žmona stovėjo verkdama. 
Jei Ji norėjo gelbėtis, ji turėjo viską palikti ir skubėti. 


IŠSISKYRIMAS, Lk 17,34-37 
34 „Sakau jums: tą naktį dviese bus vienoje lovoje, ir vienas 
bus paimtas, o kitas paliktas. 35 Dvi mals, viena bus paimta, o 
kita palikta, Mt 24,40-41- 36 Du bus lauke, vienas bus paimtas, 
kitas paliktas." 37 Tada jie atsiliepė: ,,(O kurgi, Viešpatie?“ Jis 
atsakė: „Kur bus maita, ten sulėks ir maitvanagiai", Mt 24,28. 


Žmonės gyvens ir dirbs tą patį darbą. Viešpaties dieną bus 
viskas išskirta radikaliai. Viešpats pažįsta visus. Ar tai įvyks 
naktį, ar dieną, ilsintis, namuose, lauke? Mokiniai nustebę 
klausė: „Kur Viešpatie?" Jėzus atsakė priežodžiu, apie maitva- 
nagius. Negyvą lavoną maitvanagiai pastebi iš tolo, ir ūmai 
puola jį. Taip dvasiniai nebegyvas, nuo Dievo atsiskyręs 
pasaulis bus sunaikintas. 

NAŠLĖ IR NESĄŽININGAS 
TEISĖJAS, Lk 18,1-+8 

1 Jis pasakė jiems palyginimą, kaip visada reikia melstis 
nepaliaujant, Rom 12,12; Kol 4,2; 1 Tes 5,17: 2 „Viename 
mieste gyveno teisėjas, kuris nebijojo Dievo ir nesidrovėjo 
žmonių. 3 Tame pačiame mieste gyveno našlė, kuri vis eidavo 
pas jį ir prašydavo: „Apgink mane nuo skriaudiko!' 4 Jis ilgai 
nenorėjo, bet pagaliau tarė sau: „Nors aš Dievo nebijau nei 
žmonių nesidroviu, 5 vis dėlto, kadangi šita našlė tokia įkyri, 
apginsiu jos teises, kad, ko gero, ji manęs neapkultų' "*, Lk 11,7- 
8. 6 Ir Viešpats tarė: „Įsidėmėkite, ką pasakė tas nesąžiningas 
teisėjas. 7 Tad nejaugi Dievas neapgintų teisių savo išrinktųjų, 
kurie Jo šaukiasi dieną ir naktį, ir delstų jiems padėti!? 8 Sakau 
jums: netrukus Jis apgins jų teises. Bet ar atėjęs Žmogaus Sūnus 
beras žemėje tikėjimo?“ 


* pp k, 


bet į Mesijo atėjimą. Palyginimas yra atsakymas į 17 
perskyrimo klausimą, kada bus Jo atėjimas? 18,8 rodo, kad 
tikintieji pavargs belaukdami Jo. Varguose ir persekiojimuose, 
kurių randama apsčiai kaikuriose vietovėse, yra sunku laukti ir 
ištverti. 

Jėzus įspėjo melstis ir nepavargti. Dievo vaikai yra maldos 
žmonės. Jie kenčia persekiojimus, bet ir vidujiniai jie nėra 
tobuli, yra gundomi. Mūsų laikais yra daug panašių teisėjų. 
Palyginimas rodo, kad kartais nesąžiningas teisėjas, norėdamas 
turėti ramybės, bylą išsprendžia teisingai. Nepalyginamai 
stipriau Dievas apgins ir išlaikys savuosius! Jie meldžia dieną ir 
naktį — visada. Jie nėra Jam svetimi, kaip ta našlė. Jie yra 
Dievo išrinktieji. Jie meldžiasi į Tėvą ir turi Užtarėją, Dievo 
Sūnų. Nepavarkite! 


FARIZIEJUS IR 
MUITININKAS, Lk 18,9-14 
9 Kai kuriems, kurie pasitikėjo savo teisumu, o kitus 
niekino, Jis sakė palyginimą: 10 „Du žmonės atėjo į šventovę 
melstis, vienas fariziejus, o kitas muitininkas. 11 Fariziejus 
stovėdamas taip meldėsi: „Dėkoju tau, Dieve, kad nesu toks, 

kaip kiti žmonės: plėšikai, sukčiai, svetimautojai — arba kaip 
šis. muitininkas, Iz 58,2-3. 12 Aš pasninkauju du kartus per 
savaitę, atiduodu dešimtinę iš visko, ką pelnau', Mt 23,23. 13 O 
muitininkas stovėjo slekiai ir nedrįso nė akių pakelti į dangų, 
tik mušėsi į krūtinę, melsdamas: „Dieve, būk gailestingas | man 
nusidėjėliui!" Ps 51,3. 14 Sakau jums: šitas nuėjo į namus 
labiau nuteisintas, negu anas. Kiekvienas, kuris pasiaukština, 
bus pažemintas, o kuris pasižemina, bus išaukštintas", Mt 23,12; 
Lk 14,11. 


"Jėzus ir daugybė ėjo į Jeruzalę. Jėzus stebėjo ir pažino 
žmones. Jis pasakė jiems šitą palyginimą. Fariziejai laikė patys 
save teisiais, o į kitus žiūrėjo su panieka. Tauta buvo jų įtikinta 
ir panašiai galvojo bei jautė, kaip jie. Muitininkas fariziejų ir 
tautos buvo laikomas išdaviku, nusikaltėliu. Tokiu ir jis pats 
jautėsi; žmonių ir Dievo pasmerktu, 

Fariziejus meldėsi, bet jo maldoje nebuvo maldos žodžių nė 
maldos dvasios. Jis skirstė žmonės į neteisius, plėšikus, 
iškrypėlius, muitininkus ir priminė Dievui, kad jis ne toks. Iš 
tiesų jis buvo labai doras žmogus, parapijos pažiba. Jis ne tik 
toks buvo, bet ir darė labai daug Dievui, daugiau negu 
įstatymas reikalavo, 3 M 16,29-. Buvo įsakyta pasninkauti 
pasninko dieną, kartą į metus, fariziejus pasninkavo du kartus į 
savaitę, antradieniais ir penktadieniais. 3 M 27,30-32, 4 M 
18,21-24 reikalauta duoti dešimtinę nuo laukų derliaus ir 
kaimenės prieauglio. Fariziejus davė dešimtinę nuo visų pajamų 
ir smulkmenų, Mt 23,22; Lk 11,42. Jis tą visa darė ne iš meilės 
Dievui, bet ieškodamas sau garbės. Jis buvo veidmainys. 

Muitininkas stovėjo atokiai, kampe, akis nuleidęs, visų 
kaltinamas, ir savo paties sąžinės. Jis vos kelis žodžius ištarė. 


Kodėl muitininkas nuteisinamas, o fariziejus ne? Dievas 
daro kitaip, negu mes žmonės laukiame. Dievo karalystės esmė 
yra: „Kuris pasižemina, tas išaukštinamas." Koks fariziejus įėjo 
į šventovę, toks jis ir išėjo. Taip yra su daugybe žmonių 
kiekvieną šventadienį. Muitininkas šventovėje dvasiškai palūžo, 
išėjo naujas žmogus. Jėzus stato savo bažnyčią iš griūvėsių. Jo 
žmonės yra susibankrotavę savo pačių teisumu. Jie gyvena tik iš 
Dievo malonės. 

JĖZUS IR VAIKAI, Lk 18,15-17 
15 Pas Jį atnešė kūdikių, kad Jis juos paliestų. Tatai 
matydami, mokiniai draudė, Mt 19,13-15; Mk 10,13-16. 16 O 
Jėzus priešingai, pasišaukė vaikučius ir tarė: „Leiskite į vaiku- 
čiams eiti pas mane ir netrukdykite jiems, nes tokių yra Dievo 
karalystė. 17 Iš tiesų sakau jums: kas nepriims Dievo karalystės 
kaip kūdikis, nepateks į ją!" Mt 18,3. 


Kurie patyrė išganymą Kristuje norėjo, kad Jėzus ir jų 
kūdikius palaimintų. Mokiniams atrodė, kad kūdikiai iš to 
neturi jokios naudos. Jie dar nieko neišmano. Jėzų sekti, Jo 
mokymus suprasti ir jiems patiems nėra lengva, tai ką kūdikiai 
supras? Tas būtų tik Jėzaus varginimas ir laiko gaišinimas. 
Jėzus pažiūrėjo į tai kitaip. 

Pažįstu žmonių, kurie keturių metų amžiaus atsivertė, 
atgimė ir ištikimai seka Jėzų. Seni ir jauni atgimsta. Kai kurie 
psichologai ir pedagogai tvirtina, kad esminis vaiko auklėjimas 
vyksta iki penkių metų. Kai kurie išminčiai yra pasakę, kad ką 
kūdikiai išlaiko savo rankutėse, to neišlaiko suaugusieji. Šią 
vietą grįsti kūdikių krikštą nėra pagrindo. Žiūrėk Mato 19,13- 
15. . 

JĖZUS IR TURTUOLIS, Lk 18,18-23 

18 Vienas vyresnysis kartą paklausė: „Gerasis mokytojau, ką 
turiu daryti, kad paveldėčiau amžinąjį gyvenimą?" 19 Jėzus jam 
atsakė: ,,Kam mane vadini geru? Nė vieno nėra gero, tik Dievas. 
20 Įsakymus žinai: ,„Nesvetimauk, nežudyk, nevok, melagingai 
neliudyk, gerbk savo tėvą ir motiną" ", 2 M 20,12-16. 21 Tas 
atsakė: „Viso šito laikausi nuo pat jaunystės." 22 Tai išgirdęs, 
Jėzus jam atsakė: „Tau trūksta vieno dalyko: parduok, ką turi, 
ir išdalyk vargšams, tai įsigysi turtą danguje. Tada ateik ir sek 
mane!“ Mt 6,20. 23 Tai išgirdęs, jis nusiminė, nes buvo labai 
turtingas. 


Žiūrėk Mato 19,16-29. Nedaug turtingų ir laimingų ateina 
pas Jėzų ir seka Jį. Šis vyresnysis, turtuolis norėjo žinoti, kaip 
galima paveldėti amžiną gyvenimą? Jėzus nurodė į Raštą, laikyti 
įsakymus. Turtuolis atsakė, kad jis laiko įsakymus nuo pat savo 
Jaunystės. Tada Jėzus pasakė jam aiškiai, ką jis turi daryti. 

Daugybė žmonių mano, kad jie laiko Dievo įsakymus. Bet 
kas pažįsta evangeliją, tas žino, kad jis visus įsakymus 
peržengė. Kai Jėzus pasakė turtuoliui kas yra jo dievas, tas 


pasišalino nuo Jėzaus. Kas neatsisako viso, ką turi, negali 
būti Jo mokinys. 


TURTO PAVOJUS, Lk 18,24-27 
24 Matydamas jį nuliūdusį, Jėzus prabilo: „Kaip sunkiai 
turtuoliai pateks į Dievo karalystę! 25 Lengviau kupranugariui 
išlįsti pro adatos ausį, negu turtuoliui įeiti į Dievo karalystę!" 26 
Girdėjusieji tai paklausė: „Kas tad begali būti išgelbėtas?" 27 Jis 
atsakė: „Kas neįmanoma žmonėms, tai galima Dievui.“ 


Turtuolis nuliūdęs pasišalino. Jėzus priminė saviesiems, kad 
žmogaus širdis labai linkus prie žemės, žemiško turto. 
„Lengviau kupranugariui išlįsti pro adatos ausį..." yra 
priežodis. Kai kuriuose rankraščiuose vietoje kamelos — 
kupranugaris — yra kamilos; — lynas laivams pririšti. Ar taip, 
ai kitaip aiškinsi, — išlįsti pro adatos ausį yra neįmanomas 
dalykas. Mokiniai taip ir suprato. Todėl klausė: „Kas begali 
būti išgelbėtas?" Tikrai žmogui neįmanoma atsisakyti turtų ir 
išsigelbėti, įgyti išganymą, bet per Jėzaus malonę tai įmanoma. 


JĖZAUS SEKĖJAMS BUS 
ATLYGINTA, Lk 18,28-30 
28 Tada Pėtras tarė: „Štai mes, viską palikę, sekame tave. 
29 Jis atsakė jiems: „Iš tiesų sakau jums: nėra nė vieno, dėl 
Dievo karalystės palikusio namus, ar žmoną, ar brolius, ar 
gimdytojus, ar vaikus, 30 kuris jau šiuo metu negautų 
daugiariopai, o būsimajame pasaulyje — amžinojo gyvenimo.“ 


Petras kalbėjo apaštalų vardu, kad jie viską paliko. Lyginant 
su turtuolių, apaštalai nedaug ką teturėjo. Bet jie viską paliko. 
Kaip Jėzus atsakė, taip įvyko apaštalams, taip yra ir visiems 
tikintiesiems. Kristaus sekėjai randa daug draugų (brolių, 
seselių), kurių draugystė yra nuoširdesnė už neatgimusių 
artimjųjų draugystę. Jie dalinasi ir turtu, o Jėzus teikia atpildą 
čia 1r pažada amžiną gyvenimą. 

TREČIAS PRANEŠIMAS APIE 
KENTĖJIMUS, Lk 18,31-34 

31 Jis pasišaukė pas save dvylika ir tarė: „Štai mes einame į 
Jeruzalę, ir ten išsipildys visa, kas pranašų parašyta apie 
Žmogaus Sūnų, Mt 20,17-19; Mk 10,32-34; Lk 9,22-24. 32 Jis 
bus atiduotas pagonims, išjuoktas, paniekintas ir apspiaudytas. 
33 Tie nuplaks Jį ir nužudys, bet trečią dieną Jis prisikels." 34 
Tačiau jie nieko nesuprato; ta kalba jiems liko paslėpta, ir jie 
nesuvokė, kas buvo sakoma, Mk 9,32. 


„Jis pasišaukė dvylika“ rodo, kad Jį sekė didesnis mokinių 
skaičius. Jėzus kalbėjo jiems jau trečią kartą apie kentėjimus. 
Jie visai nesuprato jo kalbos. Ar dalinai jie patys nebuvo kalti? 
Jie laukė tik Jo garbės pasireiškimo, ir nė nemanė apie 
kentėjimus. Šventajame Rašte parašyta apie abi puses, Mesijo 
garbę ir Jo kentėjimus, Jie laukė Rašto išsipildymo tik vienos 
pusės. Žmogaus prigimtis laukia ir nori tik pasisekimo, vargų ir 
kentėjimų šalinasi. 


NEREGYS JERICHO PAKELĖJE, Lk 18,35-43 
35 Prisiartinus prie Jericho, šalia kelio sėdėjo neregys elgeta. 
36 Išgirdęs praeinančią minią, jis klausė, kas tai būtų. 37 Jam 
atsakė, jog praeina Jėzus iš Nazareto. 38 Tada neregys šaukė: 
„Jėzau, Dovydo Sūnau, pasigailėk manęs!“ 39 Ėję priešakyje 
draudė jį, kad tylėtų, bet tas dar garsiau šaukė: ,,„Dovydo 
Sūnau, pasigailėk manęs!“ 40 Jėzus sustojo ir liepė jį atvesti. 
+Jam prisiartinus, Jis paklausė: 41 „Ko nori, kad tau pada- 
ryčiau?" 42 Šis atsakė: „Viešpatie, kad regėčiau!“ Jėzus tarė: 
„Regėk! Tavo tikėjimas išgelbėjo tave“, Lk 17,19. 43 Tas 
tuojau praregėjo ir sekė Jį, garbindamas Dievą. Tai matydami, 
visi žmonės šlovino Dievą. 


Žiūrėk Mato 20,29-34. Beturtis, aklas žmogus sėdi pakelėje. 
Jis nieko nemato. Bet jis girdi, gali kalbėti. Jis išnaudoja 
girdėjimą ir. kalbą. Jis išgirsta apie Jėzų. Nelaukia — tuojau 
prašo, šaukia. Kiti liepia būti mandagiam, tylėti. Jis dar garsiau 
šaukia. Jėzus atveria jam dangiškus turtus, duoda laisvę 
pasirinkti, ko nori. Jam suteikiama šviesa. Jis ir minia šlovina 
Dievą. - 

JĖZUS IR ZACHIEJUS, Lk 19,1-10 

1 Atvykęs į Jerichą, Jėzus ėjo per miestą. 2 Ten buvo 
žmogus, vardu Zachiejus, turtingas muitininkų viršininkas. 3 Jis 
troško pamatyti Jėzų, kas Jis esąs, bet negalėjo per minią, nes 
buvo žemo ūgio. 4 Jis užbėgo priekin ir įlipo į šilkmedį, kad Jį 
pamatytų, nes Jis turėjo ten praeiti. 5 Atėjęs į tą vietą ir 
pažvelgęs aukštyn, Jėzus tarė: ,,Zachiejau, greit lipk žemyn; dar 
šiandien turiu aplankyti tavo namus“. 6 Šis skubiai nulipo ir su 
džiaugsmu priėmė Jį. 7 Tai matydami, visi murmėjo: ,,Pas 
nusidėjėlį užėjo nakvoti!“ Lk 15,2. 8 O Zachiejus atsistojęs 
prabilo į Viešpatį: „Štai, Viešpatie, pusę savo turto atiduodu 
vargšams ir, jei ką nors nuskriaudžiau, grąžinsiu keturgubai", 2 
M 21,37. 9 Jėzus tarė: „Šiandien išganymas teko šitiems 
namams, nes ir jis yra Abraomo sūnus, Lk 13,16.. 10 Žmogaus 
Sūnus atėjo ieškoti ir gelbėti, kas pražuvę", Lk 5,32; 1 Tim 1,15. 


Užimant pažadėtąją žemę, Jericho miestas buvo sunaikintas 
ir iškeiktas, bet vėliau atstatytas. Čia buvo labai graži ir vešli 
gamta. Mieste gyveno daug kunigų. Jame buvo muitinė. Anuo 
metu muitas buvo imamas kitaip negu mūsų laikais. Valstybė 
parduodavo muito ėmimą iš varžytinių, tam asmeniui, kuris 
daugiau pasiūlė. Nusipirkęs muito ėmimo teisę buvo vadinamas 
muitininku. Muitininkai dėjo pastangas ne tik surinkti sumokė- 
tą sumą, bet ir pelno turėti. 

Jericho mieste gyveno vyresnis muitininkas Zachiejus. Jis 
buvo turtingas. Turtas nepatenkino jo. Jis geidė matyti Jėzų. 
Dievas veikia per savo Dvasią ir pavadina įvairius žmones. 
Zachiejus buvo mažo ūgio ir dėl minios negalėjo matyti Jėzaus. 
Dažnai mažuose yra didelė dvasia. Zachiejus nesiskaitė su savo 
orumu. Jis bėgo lyg berniukas, įlipo į medį. Jėzus žino visų 
vardus ir mato Širdį. Zachiejus skubiai atsakė į Jėzaus 
paliepimą, priėmė Jį su džiaugsmu. 

Kilo didelis murmėjimas, kad Jėzus apsistojo muitininko 
namuose. Dievo malonė pakeitė muitininką į Abraomo sūnų, 
sukčių — į labdaringą, vergą — į laisvą. Įvyko nelauktas ir 
negalimas įvykis. Zachiejus — kupranugaris išlindo pro adatos 
ausį. Ne tik jis vienas buvo išgelbėtas, bet visa jo šeima. Jėzus 
atėjo gelbėti žuvusiųjų. Nors teisieji ir netikintieji murma, bet 
Jėzus išgelbsti. 

MINŲ PALYGINIMAS, Lk 19,11-27 

11 Jiems besiklausant, Jis pasakė dar vieną palyginimą. Mat, 
jis buvo netoli Jeruzalės, ir žmonės manė, jog netrukus turinti 
apsireikšti Dievo karalystė. 12 Tad Jis kalbėjo: ,„Vienas 
didžiūnas iškeliavo į tolimą šalį gauti karaliaus sosto, o vėliau 
sugrįžti, Mk 13,34. 13 Jis pasišaukė dešimt tarnų, padalijo 
jiems dešimt minų ir tarė: „Verskitės, kol sugrįšiu.' 14 Piliečiai 
nekentė jo ir nusiuntė iš paskos pasiuntinius pareikšti: „Mes 
nenorime, kad šitas mums viešpatautų', Jn 1,11. 

15 Gavęs karalystę, jis sugrįžo ir liepė pašaukti tarnus, 
kuriems buvo davęs pinigų, norėdamas sužinoti, kiek kuris 
uždirbo. 16 Atėjo pirmasis ir tarė: „Valdove, tavo mina pelnė 
dešimtį minų.' 17 Jis atsakė: „Gerai stropusis tarne! Kadangi 
pasirodei patikimas mažuose dalykuose, tu gauni valdyti dešimtį 
miestų", Lk 16,10. 18 Atėjo antrasis ir pareiškė: „Valdove, tavo 
mina laimėjo penkias minas.' 19 Ir šitam jis atsakė: „Tu valdyk 
penkis miestus, 

20 Atėjo dar vienas ir tarė: „Valdove, štai tavo mina, kurią 
laikiau suvyniotą į skepetą. 21 Aš bijojau tavęs, nes esi griežtas 
žmogus: imi nepadėjęs ir piauni nepasėjęs.' 22 Jis atsiliepė: 
„Netikęs tarne! Tave teisiu tavo paties žodžiais. Tu žinojai, kad 
aš griežtas žmogus: imu, ko nepadėjau, ir piaunu, ko nesėjau. 23 
Tai kodėl nepadėjai mano pinigų į banką, kad grįžęs 
išreikalaučiau su palūkanomis?“ 24 Aplinkiniams jis tarė: 
„atimkite iš jo miną ir atiduokite tam, kuris turi dešimt minų.* 
25 Tie atsakė: „Valdove, betgi anas jau turi dešimt minų!" 26 Jis 
tarė: „Aš sakau jums, kiekvienam, kas turi, bus pridėta, o iš 
neturinčio bus atimta net ir tai, ką turi, Lk 8,18; Mt 13,12. 27 
Mano priešys, nenorėjusius, kad jiems viešpataučiau, atveskite 
čionai ir nugalabykite mano akyse!' * 


Jėzus ir minios atėjo prie Jeruzalės. Mokiniai buvo tikri, kad 
dabar Jėzus paims valdžią, atsteigs Dovydo karalystę, jie valdys 
drauge. Šiuo palybiaimų Jėzus įspėjo, kad tai nebus. Ir 1 
klysta. 

Šis palyginimas imtas iš ano laiko politinio gyvenimo. Jis 
daug kur ir šiais laikais kartojasi. Ano laiko Palestinos valdovai: 
valdė iš Romos malonės. 1 

Mokiniai manė, kad dabar apsireikš Jėzaus didybė ir 
valdžia. Jėzus atsakė, kad Jis toli ir ilgai keliaus. Jis duoda 
saviesiems dovanas. Jų pareiga yra jomis verstis, dirbti. Jis 
sugrįžęs prašys atskaitomybės. Dovanos, minos; mina piniginis 
vienetas, viena mina sudarė 100 drachmų. Minos buvo 
padalintos visiems po lygiai. Laimėjimai labai nevienodi. Tarnai 
nesigiria savo sugebėjimais, bet duotomis minomis. Karalius 
neiškelia jų sugebėjimų nei veiklos, tik ištikimybę. Be ištikimy- 
bės geriausi talentai neneša amžinybės vaisių, neatgimdo sielų. 
Ištikimiems tarnams duodama valdžia ant miestų. į 

„Ne visi tarnai ištikimai vertėsi duotomis dovanomis. 
Neištikimas tarnas teisina save ne veiklos stoka, bet baime 
karaliaus griežtumo. Jam atsakoma, kad kaip tik griežtumas 
turėjo paskatinti jį veikti. Jis teisiamas pagal jo paties žodžius. 
Nenaudojami paukščių. sparnai sunyksta, jie nebegali skristi. 
Panašiai yra su rankomis, kojomis. Taip yra ir su dvasinėmis 
dovanomis. Palyginime galima suprasti, kad bankas yra 
veikianti .-DIEVO MALONĖ. Kas negali arba neturi dovanų 
viešai veikti, tas gali nors melstis. 

Visų piliečių pareiga yra dirbti savo krašto gerovei. Daugybė 
atmeta Kristų, nenori, kad Jis viešpatautų. Tų laukia sunaikini- 
mas Viešpaties dieną. Mato 25,14-30 yra labai panašus 
„palyginimas. Bet tai nėra tas pats. Jame yra daug kas skirtingo. 


PARUOŠIMAS ĮJOTI Į 
JERUZALĘ, Lk 19,28-36 

28 Tai pasakęs, Jis visų priekyje leidosi į Jeruzalę. 29 
Prisiartinęs prie Betfagės, ties vadinamuoju Alyvų kalnu, Jis 
pasiuntė du mokinius 30 ir jiems sakė: „Eikite į kaimą, kurį štai 
matote, ir įėję, rasite pririštą asilaitį, kuriuo dar joks žmogus 
nėra jojęs. Atriškite jį ir atveskite. 31 O jeigu kas klaustų: ,Kam 
E gink atsakykite: „Jo reikia Viešpačiui? " 

32 Pasiustieji nuėjo ir rado, kaip jiems buvo nurodyta. 33 
Atrišanp asilaitį, savininkai klausė: ,„Kam atrišate asilaitį?" 34 
Tie atsakė: „Jo teikia Viešpačiui.“ 35 Jie atvedė asilaitį pas 
Jėzų, apdengė savo apsiaustais ir užsodino Jėzų ant jo. 36 Jam 
jojant, žmonės tiesė ant keliodrabužius, Mt 21,1-9; Mk II,1-10; 
Jn 12,12-[6. 

Žiūrėk Mato 21,1-9. Apie įjojimą į Jeruzalę rašo visi 
evangelistai, nors kiekvienas kiek skirtingai. Morkus mini 
kunigijos siekimą nužudyti Jėzų. Matas rašo apie mokymo 
įgaliojimą. Iš pirmųjų trijų evangelistų atrodo, kad Jėzus tą 
pačią dieną, kai išvyko iš Jericho, įjojo į Jeruzalę ir įėjo į 
šventovę. Jonas aiškiai rašo, kad tas įvyko sekančią dieną. Taip 
evangelistai vienas antrą papildo ir susidaro aiškus vaizdas. 

Jėzus žinojo, kas Jo laukia Jeruzalėje, bet Jis ėjo drąsiai, nes 
tai buvo Tėvo valia. Iki šiol Jėzus vengė viešai pasiskelbti 
Mesiju. Dabar, prieš pat mirtį, Jis tai darė. 

Daug kartų išimtinėms religinėris apeigoms naudojo 
gyvulius, dar jokio darbo nedirbusius, I Sam 6,7. Taip ir Jėzus 
įjojo į Jeruzalę asilaičiu, ant kurio dar nė vienas nebuvo jojęs. 
Jėzus žinojo visa, kas įvyks, ir galėjo iš anksto visa smulkmeniš- 
kai nupasakoti. Dievo Dvasia paveikia žmonių norą ir širdis 
aukoti Jo reikalui ir darbui. 


MOKINIŲ IR MINIOS 
DŽIAUGSMAS, Lk 19,3740 

37 Besiartinant prie Alyvų kalno šlaito, visa daugybė 
mokinių pradėjo džiaugsmingai ir garsiai šlovinti Dievą už visus 
stebuklus, kuriuos jie buvo regėję. 38 Jie šaukė: „Garbė 
karaliui, kuris ateina Viešpaties vardu! Ramybė danguje, šlovė 
aukštybėse!" Lk 2,14. 39 Kai kurie fariziejai iš minios Jam 
šaukė: ,„Mokytojau, sudrausk savo mokinius!“ 40 Jis jiems 
atsakė: „Sakau jums, jei šie tylės, akmenys šauks!" 


Jėzus su minia atėjo prie Alyvų kalno. Kalnas yra apie 790 
metrų nuo jūros lygio. iškilęs aukščiau miesto apie 100 mėtrų. 
Minia, matydama miesto vaizdą, giedojo psalmę 118. Daugybė 
sekėjų buvo liudininkais Jėzaus stebuklų. Jie šlovino už tai 
Dievą ir Jėzų pripažino Karaliumi, Mesiju. Ramybė danguje ir 
šlovė aukštybėse primena angelų giesmę Betliejuje. 

Fariziejai, matydami minios džiaugsmą. laikė tai Dievo 
piktžodžiavimu. Jie negalėjo minios sulaikyti, Jn 12,19, tad jie 
kreipėsi į Jėzų, kad Jis sudraustų minią. Pirmiau Jėzus neleido 
garsinti savęs Mesiju, bet dabar leido. ,„Jei jie tylės, tai akmenys 
šauks." Gal tuo buvo primenama, kas laukia Jeruzalės, jei Jį 
atmes? Tai buvo priežodis, Ab 2,11. 

JĖZUS VERKIA JERUZALĖS, Lk 19,41-44 
41 Prisiartinęs prie Jeruzalės ir išvydęs miestą, Jis verkė jo ir 
sakė, 2 Kar 8,11; Jn 11,35: 42 „O kad tu nors šiandien 
suprastum, kas tau neša ramybę! Deja, tai paslėpta nuo tavo 
akių, 5 M 32,29. 43 Tu sulauksi dienų, kai tavo priešai apjuos 
tave pylimu, apguis iš visų pusių ir suspaus tave; 44 jie parblokš 
ant žemės tave ir tavo vaikus su tavimi ir nepaliks tavyje 


akmens ant akmens, nes tu nepažinai savo aplankymo meto", 
Lk 21,6. 


Koks vaizdas! Jeruzalės miestas aiškiai matomas. Minios 
džiūgauja. Dangaus pasiuntinys, Dievo Sūnus, verkia. Graikiš- 
kai eklausen — verkia, yra griaudžiai verkti, su kukčiojimu. Jei 
Jeruzalė būtų išpažinus ir priėmus šį meilingą malonės 
aplankymą, būtų viskas gerai buvę, kaip Ninivei dariusiai 
atgailą. Minia džiaugėsi, Sekminių dieną daug įtikėjo, bet tautos 
ir bažnyčios vadovybė atmetė Dievo Mesiją. Ak kokia 
atsakomybė vadams! Ir kiek jų atsiverčia? Jėzus matė dabartį ir 
ateitį, atmetimą ir teismą. Visa tai išsipildė po 40 metų, 70 
metais mūsų skaitomu laiku. 


JĖZUS ŠVENTOVĖJE, Lk 19,45-48 
45 Įžengęs į šventovę, Jis pradėjo varyti laukan prekiautojus, 
Mt 21,12-16; Mk 11,15-18; šn 2,i3-16. 46 Jis sakė jiems: 
„Parašyta: „Mano namai turi būti maldos namai, o jūs 
pavertėte juos plėšikų lindyne“, Iz 56,7; Jer 7,11. 47 Ir Jis 
kasdien mokė šventovėje. Aukštieji kunigai ir Rašto aiškintojai 
bei tautos vyresnieji svarstė, kaip Jį pražudyti, 48 tačiau 

neišmanė, ko griebtis, nes visi žmonės klausėsi Jo. 


Žiūrėk Mato 21,12-16. Po Jėzaus verkimo ir įspėjimo 
Jeruzalės, Lukas tuciau rašo apie šventovės apvalymą. Prekyba 
vyko šventovėje tvarkingai. Prekiautojai turėjo leidimus. Tad 
kur čia plėšikų lindynė? Kai žmonėms duodama suprasti, kad 
per aukas ir apeigas įgyjamas išganymas, yra pašalinama Dievo 
veikianti malonė. Kur nebeskelbiamas atgimimas iš Dievo 
raalonės, ten nz tik apiplėšiami, bet ir pražudomi žmonės. Kur 

tas vyksta? Bažnyčioje, Jer 7,8-14. Vietoje, kad apmąstytų ir 
kreiptų dėmesį į Dievo Sūnų, Mesiją, Mal 3,1-3, bažnyčios 
hierarchija ieškojo nužudyti Jėzų. Jie tik bijojo žmonių, kurie 
mielai ir rimtai klausėsi Jėzaus pamokymų. 


ĮGALIOJIMO KLAUSIMAS, Lk 26,1-8 
1 Vieną dieną Jam mokant žmones šventovėje ir skelbiant 
gerąją naujieną, atčio aukšiųjų kunigų ir Rašto aiškintojų su 
vyresniaisiais, Mt 21,23-27, Mk L1i,27-33, 2 ir klausė Jį: 
„Sakyk, kokią teisę turi taip daryti? Arba kas tau davė šitą 
galią!?" 3 Jis atsakė: „Ir Aš noriu jus klausti vieno klausimo. 
Sakykite, 4 ar Jono krikštas buvo iš dangaus ar iš žmonių?“ 5 
Jie svarstė: „Jei sakysime — iš dangaus, Jis mus klaus: „Tai 
kodėl juo netikėjote?' 6 O jei sakysime — iš žmonių, visa minia 
užsvaidys mus akmenimis, nes žmonės įsitikinę, kad Jonas buvo 
pranašas." 7 Taigi jie atsakė nežiną, iš kur. 8 Tada Jėzus tarė: 

„Tai ir Aš jums nesakysiu, kokia galia tai darau." 


Žiūrėk Mato 21,23-24. Jėzus mokė ir skelbė evangeliją. 
Vyriausioji taryba klausė Jėzų kieno įgaliojimu Jis veikia? Jie 
gerai žinojo kieno įgaliojimu Jis veikia. Jo darbai rodė tai. Į 
Jėzaus klausimą jie atsakė: ,,„Nežinome“. Apie Joną jie gerai 
žinojo. Jų tikslas buvo ,,nesužinoti", bet Jėzui uždrausti kalbėti. 
Jie bijojo žmonių, bet Dievo ne. Ko gero galima laukti iš tokių 
vadų? 


ŽMOGŽUDŽIAI V /NININKAI, Lk 20,9-19 

9 Jis pradėjo sakyti žmonėms šitą palyginimą: „Vienas 
žmogus įveisė vynuogyną, išnuomojo jį vynininkams ir 
ilgesniam laikui iškeliavo svetur, Iz 5,1; Mt 21,33; Mk 12,1. 10 
Atėjus metui, jis nusiuntė pas vynininkus tarną, kad jam duotų 
vynuogyno derliaus dalį. Tačiau vynininkai sumušė jį ir paleido 
tuščiomis, 2 Ch 36,15-16. 11 Jis vėl nusiuntė kitą tarną, bet ir tą 
Jie sumušė, išjuokė ir paleido tuščiomis, Mt 22,6. 12 Tada jis: 
pasiuntė dar trečią, jie ir šitą sužeidę pavarė šalin. 13 Tada 
vynuogyno šeimininkas tarė: „Ką man daryti? Pasiųsiu savo 
mylimąjį sūnų, rasi drovėsis jo?" 14 Bet, išvydę sūnų, vynininkai 
tarėsi: „Tai įpėdini:. Užmuškime j:, kad mums tek'ų palikimas“, 

Ps 7,8; Žyd 1,2. 15 Jie išmetė jį iš vynuogyno ir nužudė. Ką gi 
su jais darys vynuogyno savininkas? 16 Jis ateis ir išžudys tuos 
vynininkus, o vynuogyną atiduos kitiems.“ Išgirdę jie sakė: 
„„Neduok Dieve!" . 

17 Bet Jis, žvelgdamas į juos, paklausė: ,,„O ką reiškia šitas 
Rašto posakys: „Akmuo, kurį statytojai atmetė, tapo kertinių 
akmeniu?" Mt 21,42. 18 Kas tiktai kris ant šito akmens, suduš, 
o ant ko tas akmuo užgrius, tą sutriuškins", 1z 8,15. 

19 Aukštieji kunigai ir Rašto aiškintojai norėjo dar tą pačią 
valandą Jį suimti, bet bijojo žmonių. Mat, jie suprato, kad šis 
palyginimas buvo jiems taikomas, Lk 19,48. 


Žiūrėk Mato 21,33-46. Dievas savo vynuogynęą (bažnyčią) 
patikėjo vynininkams (kunigams), kad jie dirbtų ir vaisių duotų. 
Bet jie jau iš seno pas juos siųstuosius (Dievo Dvasios 
papildytus) persekiojo ir žudė. Pagaliau Dievas siuntė savo 
Sūnų. Visi kiti buvo tik tarnai, bet Sūnus yra įpėdinis. Todėl jie 
"susitarė užmušti Jį, kad nuosavybė liktų jiems. Ką darys 
šeimininkas? Jis juos nužudys ir vynuogyną išduos kitiems. 
Klausytojai reagavo: ,,Neduok Dieve!“ Jėzus pažvelgė įjuos ir 
tarė: „Ką reiškia Rašto posakis: „Akmuo, kurį statytojai atmetė, 
tapo kertiniu akmeniu?“ Jėzus yra tas akmuo, išaukštintasis 
Tėvo dešinėje. Kurie atsitrenkia į Jį, tie suklups. O kurie Jį 
atmeta ir nekenčia Jo, tuos Jis sutriuškins. Aukštieji kunigai ir 
Rašto aiškintojai suprato, kad Jėzus apie juos kalbėjo. Bet ką 
jie darė? Jie tuojau būtų griebę Jį už gerklės ir nužudę, bet 
bijojo žmonių. Vyriausieji ir teisiausieji bažnyčios vadai buvo 
žmonių gerbiami, bet Dievo pasmerkiami. Taip buvo su Senojo 
Testamento kunigija, o kaip yra su mūsų laiko? 


VALSTYBINIAI MOKESČIAI, Lk 20,20-26 

20 Jie patys sekė Jį ir siuntinėjo šnipus, apsimetančius 
teisiais, kad, nutvėrę kokį Jo žodį, galėtų įskųsti Jį vyresnybei ir. 
perduoti valdytojui, Mt 22,15-22; Mk 12,13-17; Lk 11,54. 21 
Taigi jie klausė Jį: „Mokytojau, mes žinome, kad Tu teisingai 
kalbi ir mokai. Tu neatsižvelgi į asmenis, bet mokai Dievo kelio, 
žiūrėdamas teisybės. 22 Sakyk, ar mums valia mokėti ciesoriui 
mokesčius, ar ne?“ 23 Suprasdamas jų klastą, Jis tarė jiems: ,,24 

Varodykite man denarą. Kieno atvaizdas ir įrašas jame?“ Jie 
atsakė: „„Ciesoriaus.“ 25 Tada Jis tarė: „Kas ciesoriaus, duokite 
ciesoriui, o kas Dievo — Dievui." 26 Taip jiems nepavyko 
žmonių akivaizdoje sugauti Jo kalboje. Stebėdamiesi Jo 
atsakymu, jie nutilo. 


Žiūrėk Mato 22,15-22. „Šventoji taryba" nepasiekė savo 
tikslo viešai. Tada ji griebėsi apgaulės. Ji siekė Jėzų pašalinti, 
nužudyti, nesiskaitydama su priemonėmis. Siųstieji pripažino 
Jėzų teisingai mokančiu ir neatsižvelgiančiu į asmenis. Tai buvo 
tiesa. Toliau jie sakė, norį Jo patarimo jiems neaiškiame 
klausime, 5 M 17,15. Čia jie melavo. Jie buvo klausimą gerai 
apsvarstę ir taip sufomulavę, kad kaip Jėzus atsakys, teigiamai 
ar neigiamai, kiekvienas atsakymas Jį suklupdys. Jei atsakys 
nemokėti ciesoriui mokesčių, galės Jį apkaltinti, einantį prieš 
Romos valdžią. Jei atsakys mokėti, tuo prisipažins nesantis 
Mesijas. Nes fariziejai mokė, ir tai daugelis žmonių tikėjo, kad 
Mesijas išlaisvins juos iš romėnų jungo. Jėzus liepė atlikti 
pareigą ciesoriui mokesčiais, o Dievui širdimi. 


SADUKIEJŲ KLAUSIMAS APIE 
PRISIKĖLIMĄ, Lk 20,2740 

27 Pas Jį atėjo sadukiejų, kurie neigia mirusiųjų prisikėlimą, 
ir klausė, Mt 22,23: 28 ,„Mokytojau, Mozė mums parašė: „Jei 
kieno vedęs brolis mirtų bevaikis, tada jo brolis tegul veda našlę 
ir pažadina savo broliui palikuonių", 1 M 38,8; 5 M 25,5; Mt 
22,24; Mk 12,19. 29 Taigi buvo septyni broliai. Pirmasis vedė 
žmoną ir mirė bevaikis. 30 Ją vedė antrasis, 31 paskui trečiasis 
ir paeiliui visi septyni, ir jie mirė, nepalikdami vaikų. 32 
Galiausiai mirė ir ta moteris. 33 Kurio gi žmona ji bus, kai 
mirusieji prisikels? Juk ji buvo visų septynių žmona!" 34 Jėzus 
jiems atsakė: „Šio pasaulio vaikai veda ir teka, 35 o kurie 
pasirodys verti dalyvauti aname pasaulyje ir mirusiųjų prisikė- 
limę, tie neves ir netekės, taip pat ir mirti jie negalės, 36 nes bus 
lygūs angelams ir bus Dievo vaikai, būdami prisikėlimo vaikai, 
VU Jn 3,1-2 37 O kad mirusieji prisikels, mini ir Mozė 
pasakojime apie krūmą, kur jis Viešpatį vadina Abraomo 
Dievu, Izaoko Dievu ir Jokūbo Dievu, 2 M 3,2-6. 38 Dievas“ 

nėra mirusiųjų Dievas, bet gyvųjų, nes visi jame gyvena.“ 39 
Tada kai kurie Rašto aiškintojai atsiliepė: „Mokytojau, Tu 
gerai išaiškinai!" 40 Ir daugiau niekas nebedrįso Jo klausinėti. 


Žiūrėk Mato 22,23-33. Sadukiejai netikėjo į prisikėlimą, 
angelų ir dvasių buvimą, pomirtinį gyvenimą ir atsakomybę 
amžinybėje. Jie tą visa atmetė. Kas beliko tikėti? Kristaus 
laikais visi vyriausieji kunigai buvo sadukiejai. Mūsų laikais 
daug garsių filosofų (išminčių) tiki amžiną gyvenimą. Jie išveda 
amžinybės tikėjimą iš žmogaus dvasios (sielos) nemirtingumo. 
Tikintieji tiki amžiną gyvenimą dėl tikėjimo draugystės su 
Dievu, ką jie atgimime, ir kasdieniškame gyvenime tikėjimu 
patiria. Sadukiejai savo prisikėlimo netikėjimą grindė pajuoka, 
išgalvota pasakaite apie svainio pareigą vesti mirusio žmoną, jei 
jis mirė bevaikis. Jėzus į sadukiejų pajuoką atsakė rimtai. Yra 
didelis skirtumas tarp šio ir ateinančio gyvenimo. Čia šeimos 
ryšiai yra reikalingi dėl žmonijos gyvenimo ir žmonių patogu- 
19. Amžinybėje po prisikėlimo mirties nebebus, todėl nebebus 
reikalingas ir gimimas. 

Kurie bus verti, ne dėl jų gerų darbų, bet dėl tikėjimo į 
Viešpatį, Jo išgelbstančią malonę. Jie nebegalės mirt* arba 
nebemirs ir bus lygūs angelams. Dievas sakė Mozei: „Aš esu", 
bet ne „buvau“, Abraomo ir kitų Dievas. Niekas nebedrįso 
daugiau Jo klausti. Klausiant paaiškėja klausimai. To jie 
nenorėjo. Ir mūsų laikais daug krikščionių nesigilina į 
evangelijos tiesas. Juk yra patogiau laikytis papročių, dogmų! 
Kas nori aiškumo? ž 


MESIJO SŪNYSTĖ, Lk 20,41-44 
41 Jėzus juos klausė: „Kodėl sakoma, iog Mesijas esąs 
Dovydo sūnus? Mt 22,41-45; Mk 12,35-37. 42 Juk pats 
Dovydas Psalmių knygoje kalba: „Viešpats tarė mano Vieš- 
pačiui: sėskis mano dešinėje, Ps 110,1; 43 kol patiesiu tavo 
priešus tarsi pakojį po tavo kojų.' 44 Taigi Dovydas vadina Jį 
Viešpačiu, — kaip tad Jis gali būti jo sūnus!?“ 


Žiūrėk Mato 22,4145. Kai jie nebedrįso Jo klausti, Jėzus 
klausė viešai, kaip Mesijas yra Dovydo sūnus, jei Dovydas 

vadina Jį savo Viešpačiu, Ps 110. Net ir aklasis žinojo, Lk 18,39, 
kad Jis yra Dovydo sūnus. Vyriausioji taryba negalėjo į tą 
klausymą atsakyti. Mes žinome, kad Jis, kaip žmogus, buvo 
Dovydo ainis, bet kaip Dievas, Amžinasis Viešpats, Alfa ir 
Omega, pradžia ir galas, Dievo Sūnus. 


ĮSPĖJIMAS SAUGOTIS RAŠTO 
AIŠKINTOJŲ, Lk 20,45-47 
45 Visiems žmonėms girdint, Jis tarė mokiniams, Mt 23,1.5- 
7; Mk 12,38-40; 46 „Saugokitės Rašto aiškintojų, kurie mėgsta 
vaikščioti su ilgais drabužiais, būti sveikinami turgavietėse, 
užimti pirmąsias kėdes sinagogose bei garbės vietas vaišėse, Lk 
11,43. 47 Jie suryja našlių namus ir dangstosi ilgomis 
maldomis. Todėl jų laukia itin griežtas teismas." 


Žiūrėk Mato 23,1.5-7. Jėzus įspėjo, kad Rašto aiškintojai, su 
savo blogais pavyzdžiais ir blogu. charakteriu, yra didžiausi 
žmonių sųvedžiotojai, atitraukėjai nuo tikėjimo. Ar taip nėra ir . 
mūsų laikais? Dangstyti savo veidmainystę šventais rūbais, 
šventumu, maldomis, yra didelis nusikaltimas, 


NAŠLĖS PINIGĖLIS, Lk 21,14 
1 Pakėlęs akis Jis išvydo turtuolius, dedančius savo dovanas 
į aukų skrynią, Mk 12,41-44. 2 Jis taipogi matė vargšę našlę, 
kuri įmetė du variniukus. 3 Ir Jis tarė: „Iš tiesų sakau jums, šita 
neturtinga našlė įmetė daugiau už visus, 2 Kor 8,12. 4 Anie visi 
aukojo dovanų iš to, kas jiems atliko, o ji iš savo neturto įmetė 
visą, ką turėjo pragyvenimui." 


Žiūrėk Morkaus 12,41-44. Šventajame Rašte yra daug vietų, 
kuriose įsakoma aprūpinti našles, našlaičius, bendrai — vargšus. 
Betgi vargšai prisideda labai daug prie išlaikymo misijų ir 
bendrai evangelijai skelbti. Jėzus šventovėje įspėjo turtuolius. 
Jis matė ir vargšės našlės širdį. Jis įvertino našlės menką auką 
daugiau, negu turtuolių gausias aukas. Jėzus ir aukų atžvilgiu 
vertina meilę. Ir tie, kurie nieko neturi, ko aukoti, bet aukojasi 
patarnavimu ir malda; aukoja daug. 

MOKINIAI KLAUSIA APIE 
ATEITIES ŽENKLUS, Lk 21,5-7 

5 Kai kuriems bekalbant apie šventovę, kad ji išpuošta 
gražiais akmenimis bei pašventinimo dovanomis, Jis sakė, Mt 
24,1-21; Mk 13,1-19.24-26: 6 „Ateis dienos, kai iš to, ką 
matote, neliks akmens ant akmens, kas būtų nesugriauta", Lk 
19,44. 7 Jie klausė: „Mokytojau, kada tai įvyks? Ir koks bus 
ženklas, kada tai prasidės?" 


Tai viena svarbiausių mūsų Viešpaties kalbų, apie Jeruzalės 
sunaikinimą, Jo atėjimą ir pasaulio pabaigą. Ta kalba labai 
paveikė mokinius. Jie savo laiškuose daug apie tai rašė. Šią 
kalbą užrašė visi trys pirmieji evangelistai, Mt 24; Mk 13; Lk 21. 
Esminius dalykus visi evangelistai mini. Šiaip užrašuose yra 
daug skirtumų. Jie bendrai papildo visą vaizdą. 

Jėzus su apaštalais buvo toliau nuo šventovės. Jie aiškiai 
matė visą pastatą. Kokie akmenys! Jie gali išlikti šimtmečius, 
net tūkstantmečius. Kokiomis brangiomis dovanomis šventovė 
išpuošta. Jas aukojo turtingi karaliai, Erodas didysis, Romos 
ciesorius Augustas ir kiti. 

Jėzaus mokiniai nujautė iš paskutinių Jo kalbų, kad gręsia 
koks tai pavojus šventovei ir Jėzui pačiam. Jie, būdami žydai, 
negalėjo įsivaizduoti gyvenimo be mielosios šventovės ir sostinės 
Jeruzalės. Juk tai buvo Dievo pasirinkta vieta, pasaulio centras! 
Į mokinių pastabas apie šventovę Jėzus atsakė, kad ne tik ji bus 
sugriauta, bet ir akmenys sutrupinti. Mokiniai norėjo žinoti 
laiką, kada tas bus, arba nors ženklus, iš kurių galėtų sųprasti tų 
įvykių artėjimą. Žmogus nori žinoti ateitį, o geriau žinoti jam 
skirtas pareigas. 

SAUGOKITĖS SUVEDŽIOJIMŲ! Lk 21,8-11 

8 Jis sakė: „Žiūrėkite, kad nebūtumėte suklaidinti, nes 
daugelis ateis, prisidengę mano vardu, ir sakys: „Tai aš!? ir: 
„Atėjo metas!' Jūs nesekite jų! Mk 13,22. 9 O kai išgirsite apie 
karus ir maištus, nenusigąskite. Visa tai turi pirma įvykti, bet 
dar negreit galas." 10 Tada Jis sakė: „Tauta sukils prieš tautą ir 
karalystė prieš karalystę. 11 Šen ir ten bus didelių žemės 
drebėjimų, ligų ir badmečių. Bus baisenybių ir didelių ženklų iš 
dangaus. 

Mokiniai buvo labai prisirišę prie Jeruzalės šventovės. 
Vėliau jie suprato, kad tikra šventovė yra tikintieji, 1 Pt 2,5, 
taipogi ir aukos bei pamaldos Dievui įtinkančios, Rom 12,1. 
Netikri mesijai klaidina tikinčiuosius. Nėra svarbu vardas, 
svarbu mokymo esmė. Jėzus yra Išgelbėtojas, Mesijas, Suderin- 
tojas. Netikri mokytojai (mesijai) mokė ir moko, kad už jų ribų 
nėra išganymo. Jie neskelbia išganančios evangelijos, atgimimo. 
Jie tik skelbia, kad jie yra tikri, o kiti eretikai, sektantai. O jei 
jie kartais ir kalba apie vienybę, jie ją supranta žmogišku 
susitarimu, o ne Jėzaus atnešta auka. 

Kokie karai, žemės drebėjimai, badai ir marai buvo prieš 
Jeruzalės sunaikinimą žinome iš istorijos. Kas bus ir žmones 
gąsdins prieš Kristaus atėjimą, matysime, jei gyvensime. Apie 
karus ir badą daug girdime. Apie klimato pasikeitimą daug 
girdėsime. Kas žino, kiek bus nenumatytų įvykių ir išradimų. 
Viešpats įspėja jų nebijoti. Ką padės baimintis ir nervintis tuo, 
ką negali pakeisti? Kai karo metu teko pergyventi tris naktis iš 
eilės oro puolimus, net ir kariai buvo nervingi. O mūsų vaikams 
taip patiko rūsio siūbavimas ir smėlio slinkimas, kad jie vėl 
laukė sekančio bombardavimo. Žinoma, vaikai nesuprato 
pavojaus rimtumo. Bet ką būtų padėję, jei jie būtų drebėję ir 
šaukę! „Būkite ramūs, Dievas už jus kariaus", sakė Mozė tautai 
prie Raudonosios jūros. Dievas buvo ir yra Valdovas, o Jėzus 
Išganytojas. 


NEIŠSIGASKITE PERSEKIOJIMŲ, Lk 21,12-19 

12 Visų pirma jie pakels prieš jus rankas ir pradės jus 
persekioti. Dėl mano vardo tąsys jus po sinagogas ir kalėjimus, 
vedžios pas karalius ir valdytojus. 13 Tada jums bus proga 
liudyti. 14 Taigi įsidėkite sau į širdis ir iš anksto negalvokite, 
kaip ginsitės, Mt 10,9; 15 aš jums duosiu tokios iškalbos bei 
išminties, kad negalės nei atsispirti, nei prieštarauti nė vienas 
jūsų priešininkas, Apd 6,10. 16 Jus išdavinės tėvai, broliai, 
giminės ir draugai; kai kuriuos netgi žudys, Mik 7,6. 17 Visi 
. jūsų nekęs dėl mano vardo, Mt 10,21-22. 18 Tačiau nė plaukas 
nuo jūsų galvos nenukris, Lk 12,7. 19 Savo ištverme jūs 
apsaugosite savo sielas, 2 Ch 15,7; Žyd 10,36. 

Mokiniai patys bus sau ženklu. Jie žydai, ir žydų sinagogose 
bus plakami, pagonims išduodami, savųjų ir draugų nekenčia- 
mi. Apie tai skaitome apaštalų darbuose ir laiškuose. Atrodo, 
krikščionystei išsiplatinus, turėjo sustoti persekiojimai. Bet taip 
nėra. Kur išgananti evangelija skelbiama, atgimimai vyksta, ten 
atsiranda persekiojimai. Krikščionys persekioja krikščionis. 
Taip bus ir toliau. Ypatingai padaugės krikščionių persekiojimai 
prieš Jėzaus atėjimą iš netikinčiųjų, bet taip pat ir iš 
„krikščionių“ pusės. Jėzus prižadėjo pagalbą, iškalbą ir išmintį. 
To pažadėjimo išpildymą matome aprašytą apaštalų darbuose ir 
dabar daugybė patiria panašius pergyvenimus asmeniškai. 

' Kai kuriems nukrenta galvos, o galvos plaukai nenukrenta 
be Jo žinios. Galvos ir plaukai krinta su Jo žinia. Persekiojimai 
ir mirtis tarnauja liudijimui, evangelijai skelbti, Rom 8,38; I 
Kor 15,19. 


JERUZALĖS SUNAIKINIMAS, Lk 21,20-24 

20 „Kai matysite Jeruzalę supamą kariuomenės, žinokite, 
jog priartėjo jos sunaikinimas. 21 Tada, kas bus Judėjoje, 
tebėga į kalnus, kas mieste, teišeina iš jo, kas apylinkėse, 
tenegrįžta. 22 Tai bus bausmės dienos, kad išsipildytyRaštai, Jer 
6,29. 23 Vargas pastojusioms ir maitinančioms tomis dienomis! 
Šalį užklups didžiausios nelaimės. Šitą tautą ištiks rūstybė. 24 
Jie kris nuo kalavijo ašmenų ir bus išvaryti nelaisvėn į įvairius 
kraštus, Jeruzalę mindžios pagonys, kol baigsis pagonių laikai", 
Rom 11,25; Apr 11,2. 


Jėzus įspėjo, jog kai Jeruzalė bus kariuomenės supama, bus 
priartėjęs jos sunaikinimas. Tada kiekveinas teneieško išsigelbė- 
jimo už miesto mūrų, bet skubiai tebėga į kalnus. 70 metais 
krikščionys paklausė Jėzaus įspėjimo, pasitraukė į Pelą miestelį 
ir išsigelbėjo. į 

Tokiais laikais daugiausia kenčia ir žūva vaikai, moterys, 
seneliai. Labiausiai kenčia motinos. Jos kenčia dėl savo vaikų. 
Kaip Jėzus sakė, taip ir įvyko. Žydų tauta buvo išžudyta ir 
ištręmta į daugybę tautų. To esame ir mes liudininkai. 


139 Lk 21,29 


JĖZAUS ATĖJIMAS, Lk 21,25-28 

25 „Bus ženklų saulėje, mėnulyje ir žvaigždėse, o žemėje 
tautos blaškysis, gąsdinamos audringos jūros baisaus šniokšti- 
mo, Mt 24,29-30; Mk 13,24-26; Iz 13,10; Ps 46,4. 26 Žmonės 
alps, bijodami ir laukdami to, kas turės ištikti pasaulį, nes 
dangaus galybės bus sukrėstos, Iz 64,7; Ez 24,23. 27 Tada išvys 
Žmogaus Sūnų, ateinantį debesyje su didžia galybe ir garbe, 
Dan 7,13. 28 Tiems reiškiniams prasidėjus, atsitieskite ir 
pakelkite galvas, nes jūsų išgelbėjimas arti“, Fil 4,4-5. 


Lukas sako, kad prieš Jėzaus antrąjį atėjimą bus ženklų 
visatoje. O ant žemės tautos blaškysis, klimatas keisis, žmones 
ištiks panika. Daugelis tą aiškina dvasiniai. Saulė — evangelija, 
mėnulis — įstatymas, žvaigždės — tikintieji, jūra — tautos. 
Šventasis Raštas daugybėje vietų kalba apie gamtos įvykius, Iz 
4,23: Joel 2,30; 2 Pt 3,10-12. Jėzui ateinant, vyks dideli 
pasikeitimai. Žmonės išsigąs. Tikintiesiems Jėzus įsako džiaug- 
tis. Nes tada pasibaigs visi persekiojimai ir vidujinės kovos. 
Prasidės Jėzaus valdžia. 


FIGMEDŽIO PALYGINIMAS, Lk 21,29-33 
29 Ir Jis jiems sakė palyginimą: „Stebėkite figmedį bei kitus 
medžius, Mt 24,32-35; Mk 13,28-31. 30 Kai jie pradeda sprogti, 
žinote arti esanti vasara. 31 Taip tad, pamatę visa tai dedantis, 
žinokite, kad Dievo karalystė arti. 32 Iš tiesų sakau jums: 
nepracis ši karta, kol visa tai įvyks. 33 Dangus ir žemė praeis, o 
mano žodžiai nepraeis, Lk 16,17; Ps 103,27; Iz 51,6; 40,8. 


Šiuo palyginimu Jėzus liepia stebėti ženklus ir iš jų spręsti Jo 
atėjimo laiką. Žydų tauta daug kur yra palyginta figmedžiui, Oz 
9,10; Jer 8,13; 24,1. Jėzaus atėjimo ženklai neš baimę 
netikintiesiems, bet tikintiesiems jie primins artėjantį išgelbėji- 
mą. „Šita karta" buvo ir yra įvairiai aiškinama. Atrodo, mūsų 
protą daugiau patenkina aiškinimas, kad tai yra žydų tauta. 
Pažodžiui imant „karta“. Iš tos kartos, į kurią Jėzus kalbėjo, 
daug žmonių sulaukė Jeruzalės sunaikinimo./Dabar, kai žydų. 
tauta sužaliavo, ir 1948 metais sukūrė savo valstybę, šios kartos: 

amžiuje laukiama Jėzaus atėjimo. 
Žemė, planetos ir žvaigždės prigyvens savo amžiaus galą, bet 
Viešpaties žodžiai yra amžini. Todėl stebėkime ir budėkime! 


BUDĖKITE! Lk 21,34-36 
34 Saugokitės, kad jūsų širdys nebūtų apsunkintos valgiu, 
svaigalais ir kasdieniu rūpesčiu, kad toji diena neužkluptų jūsų 
netikėtai, Mk 4,19. 35 It žabangai ji užgrus visus Žemės 
gyventojus, I Tes 5,3. 36 Todėl visą laiką budėkite ir melskitės, * 
kad sugebėtumėte išvengti visų būsimųjų nelaimių ir stoti 
Žmogaus Sūnaus akivaizdoje", Mr 13,33. 


Daug kam yra įdomu žinoti Jėzaus atėjimo ženklai. 
Svarbiau yra budėti. Saugokitės to, kas atbukina budrumą ir 
sąžinę. Tai kasdieniniai rūpesčiai, kaip gyvensime, ką valgysime 
ir gersime? Viešpats dažnai įspėjo savuosius budėti ir melstis, 
nepaskęsti vien šio gyvenimo reikaluose, bet atsiminti) savo 
krikščionišką paskirtį. 


PASKUTINĖS JĖZAUS DIENOS 
ŠVENTOVĖJE, Lk 21,37-38 
37 Taip Jis dienomis mokydavo šventovėje, o naktis 
praleisdavo vadinamajame Alyvų kalne. 38 Ir nuo ankstyvo ryto 
visi žmonės rinkdavosi Jo pasiklausyti šventovėje. 


Lukas labai glaustai, bet aiškiai aprašo Jėzaus paskutines 
dienas, praleistas Jeruzalėje. Nežiūrint didelio pasipriešinimo 
vyriausios tarybos, Jėzus mokė ir skelbė evangeliją kasdien 
šventovėje. Daug buvo nuoširdžių žmonių, kurie anksti rytą ėjo 
į šventovę ir laukė Jėzaus. Vakarais Jis ėjo į Alyvų kalną ir ten 
praleido naktis draugų tarpe. 


JUDO IŠDAVYSTĖ, Lk 22,1-6 
1 Buvo arti Neraugintos Duonos šventė, vadinama Velyko- 
mis, Mt 26,1-5; Mk 14,1-2. 2 Aukštieji kunigai ir Rašto 
aiškintojai ieškojo būdo nužudyti Jėzų, tačiau bijojo tautos. 3 O 
šėtonas įėjo į Judą, vadinamą Iskarijotu, vieną iš dvylikos, Mk 

14,10-i1; Jn 13,2-27. 4 Tas nuėjęs tarėsi su aukštaisiais kunigais 
ir sargybos viršininkais, kaip Jį išduoti. 5 Šie apsidžiaugė ir 
sutarė duoti jam pinigų. 6 Jis apsiėmė ir ieškojo progos išduoti 
jiems Jį taip, kad minia nepastebėtų. 


Žiūrėk Mato 26,1-5, 14-16. Didžioji šventė — Velykos, 
Jėzus, vyriausioji taryba, Judas. 

Taryba jau seniai buvo nutarusi nužudyti Jėzų, Lk 19,47. Ji 
nebijojo Dievo, tik žmonių. Jėzus žinojo, kas Judas yra. Dabar 
užvaldė Judą šėtonas visai. Jis nuėjo pas žudytojus. Jie 
džiaugėsi. Jų tikslas buvo velniškas. Jie jį vykdė klastingai, 
slaptai, velniškai. Jėzaus mokinys, aukštieji kunigai, Rašto 
aiškintojai, tautos vyrešnieji! Ar jie gali būti šėtono tarnai? Taip 
buvo ir dažnai yra! 


PARENGIMAS PASKUTINĖS 
VAKARIENĖS, Lk 22,7-13 

7 Taip atėjo Neraugintos Duonos diena, kada reikėjo piauti 
Velykų avinėlį, 2 M 12,18-20. 8 Jis pasiuntė Petrą ir Joną, 
liepdamas, „Eikite ir paruoškite mums Velykų vakarienę, kad 
galėtume valgyti.“ 9 Jie paklausė: „Kur norėtumei, kad 
paruoštume?" 10 Jis atsakė: „Štai jums įeinant į miestą, jus 
pasitiks žmogus, vandens ąsočiu nešinas. Eikite paskui jį iki tų 
namų, į kuriuos jis įeis, 11 sakykite namų šeimininkui: 
„Mokytojas prašė paklausti: kur kambarys, kuriame galėčiau su 
mokiniais valgyti Velykų vakarienę? 12 Jis parodys jums 
paruoštą didelį aukštutinį kambarį. Ten ir paruoškite." 13 Nuėję 
Jie rado viską, kaip Jis sakė, ir parengė Velykų stalą, Lk 19,32. 

Žiūrėk Mato 26,17-29. Lukas šį įvykį aprašo plačiau, negu 
Matas. Ketvirtadienio rytą Jėzus pasiuntė Petrą ir Joną paruošti 
Velykų vakarienę. Jėzus pasakė viską, kaip bus. Mokiniai 
privalėjo visa palaipsniui sekti. Kaip Jėzus sakė, taip viskas 
įvyko. 


PASKUTINĖ VAKARIENĖ, Lk 22,14-18 
14 Atėjus metui, Jis sėdo su apaštalais prie stalo, Mt 26,9; 
. Mk 14,25. 15 Ir tarė jiems: „,Trokšte troškau valgyti su jumis 

šią Velykų vakarienę prieš kentėdamas. 16 Sakau jums, nuo šiol 
daugiau jos nebevalgysiu, kolei ji išsipildys Dievo karalystėje", 
Lk 13,29. 17 Paėmęs taurę, Jis padėkojo ir tarė: „Imkite ir 
dalykitės. 18 Sakau jums, nuo šiol nebegersiu vynuogių vaisiaus, 
kolei ateis Dievo karalystė." 


Velykos buvo prisiminimas išvedimo iš Egipto. Avinėlį 
valgydavo mažiausia 10 žmonių drauge. Tai buvo vakaras prieš 
Jo kentėjimus. Jis išsiilgo, troško šią vkarienę su mokiniais , 
turėti, švęsti. „Iki išsipildys Dievo karalystė." Sekančią dieną 
išsipildė, *— tikrasis Velykų Avinėlis buvo paaukotas. ,,Nebeger- 
siu vynuogių vaisiaus, kolei ateis Dievo karalystė." Per Jėzaus 
auką ji tikrai atėjo. 


NAUJOJI SANDORA, Lk 22,19-20 
19 Ir, paėmęs duoną, Jis padėkojo, laužė ją ir davė 
apaštalams, tardamas: „Tai yra mano kūnas, kuris už jus 
duodamas. Tai darykite mano atminimui“, Mt 26,26-28; Mk 
14,22-24; 1 Kor 11,23-25. 20 Lygiai taip po vakarienės Jis 
paėmė taurę, sakydamas: „Ši taurė yra Naujoji Sandora mano 
kraujo, kuris už jus išliejamas." 


Po atlikimo senosios Sandoros apeigų, Jėzus įsteigė Naująją 
Sandorą. Duonos laužymas nurodo į Jėzaus kūno laužymą, 
mirtį ant kryžiaus. Mes laužiame duoną prisiminti, ką Jis atliko 
dėl mūsų savo mirtimi. Tai pilnoji auka mūsų išgelbėjimo. Jis 
mylėjo mus taip, kad mirė ir savo kraują praliejo dė! mūsų. Jis 
pašalino mūsų kaltę per savo kraujo auką. Žyd 9,14. 


IŠDAVIKAS, Lk 22,21-23 
21 „Bet štai mano išdaviko ranka yra kartu su manąja ant 
stalo, Mt 26,20-25; Mk 14,17-21; Jn 13,21-30. 22 Žmogaus 
Sūnus, tiesa, eina, kaip Jam nustatyta, bet vargas tam žmogui, 
kuris Jį išduoda!* 23 Tada jie pradėjo teirautis vienas kito, kas 
gi iš jų galėtų tai padaryti. 


—4—--— 

Matas ir Morkus rašo, kad Jėzus išdaviką atidengė prieš 
Naujosios Sandoros įsteigimą, Lukas rašo, kad po. Palyginus 
visus evangelistus aiškėja, kad Judas dalyvavo Avinėlio 
valgyme, o po Avinėlio valgymo salę paliko ir nebedalyvavo: 
prie šventos Vakarienės. Jėzaus laikais vietos žmonėms bendro 
stalo (valgio) draugystė buvo panaši į mūsų priesaiką. Stalo 
draugystę galėjo sulaužyti tik paskutinis niekšas. Judas tą 
padarė. Jėzus jį perspėjo, sakydamas: „Vargas tam žmogui!“ 
išduos Viešpatį, visai pasimetė. Jie patys savimi nebepasitikėjo, 
kaip toks niekšas galėjo būti jų tarpe! 


KAS DIDŽIAUSIAS? Lk 22,24-30 

24 Tarp jų kilo ginčas, kuris iš jų galėtų būti laikomas 
didžiausiu, Mt 20,25-27; Mk 10,43-44. 25 Jis sakė jiems: 
„Pagonių tautų karaliai viešpatauja joms ir jų valdovai liepia 
vadinti save geradariais. 26 Jūs taip nedarykite. Kas vyriausias 
jūsų tarpe, tebūnie tarsi mažiausias, o vedėjas tebūnie lyg 
tarnas, 1 Pt 5,3-6. 27 Katras yra vyresnis, — kuris sėdi už stalo 
ar kuris jam patarnauja? Argi ne tas, kuris sėdi? Fil 2,7. O Aš 
jūsų tarpe esu kaip tas, kuris patarnauja. 28 Jūs ištvėrėte su 
manimi mano bandymuose, 29 todėl Aš jus skiriu valdyti 
karalystę, kaip ir mane yra skyręs Tėvas, Apd 2,28. 30 Mano 
karalystėje jūs valgysite ir gersite už mano stalo ir sėdėsite 
sostuose, teisdami (valdydami) dvylika Izraelio giminių, Mt 
19,28. 


Žiūrėk Mato 20,25-27. Matas ir Lukas rašo beveik 
pažodžiui. Tik ką mokiniai klausė, kas yra išdavikas ar aš, o čia 
Jie jau klausia, kas bus didžiausias? Koks žmogus nepastovus! 
Jėzus atsakė, kad pagal pasaulio būdą, valdantieji vadinami 
geradariais. Taip jie patys save vadina. Taip juos vadina ir 
pataikautojai. Jie verčia ir visus valstybės piliečius taip juos 
vadinti. Jėzaus (Mesijo) karalystėje yra visai priešingai. Čia tik 
tas yra didis, kuris sugeba tarnauti. Jėzus pats tam davė pavyzdį 
ne tik mokinių kojas mazgodamas, bet visu savo gyvenimu. 

Jėzaus gyvenimas buvo pilnas gundymų. Jį šmeižė, niekino, 
apkalbinėjo. Jis pavargdavo, kentėjo gyvenimo trūkumus. 

Daugelis tai matydami, atsitraukė nuo Jo. Bet apaštalai ištvėrė 
iki galo. Jie bus su Juo ir Jo karalystėje. Jie su Juo net stalo 
draugystę turės. Ten nebebus išdavikų. Mokiniai suprato Jėzaus 
pamokymą. 


JĖZUS PRANEŠA PETRO 

IŠSIGYNIMA, Lk 22,31-34 
31 „Simonai, Simonai! Štai šėtonas reikalavo persijoti jus, 
tarsi kviečius, Mt 26,31-35; Mk 14,27-31; 2 Kor 2,11; 1 Pt 5,8. 
32 Bet 'Aš meldžiau už tave, kad tavo tikėjimas nesusvyruotų. O 
tu atsivertęs stiprink brolius!“ Jn 17,11, 15,20; Ps 51,15. 33 Jis 
atsiliepė: „Viešpatie, aš pasiruošęs kartu su tavimi eiti į kalėjimą 
ir į mirtį!" 34 Bet Jis atsakė: „Sakau tau, Petrai: dar gaidžiui 
šiandien nepragydus, tu tris kartus išsiginsi manęs nepažįstąs." 


Žiūrėk Mato 26,31-35. Tai dangiški reikalai, apie kuriuos 
mes labai mažai žinome, kaip Jobo knygoje parašyta. Jėzus 
sako, kad šėtonas prašė, meldė, net reikalavo leisti jam sijoti, 
išbandyti apaštalų tikėjimą, ypač Petro. Jėzus meldė Tėvą, kad 
juos (apaštalus) išlaikytų. 

Krikštytojas, Mt 3,12, sakė, kad ir Jėzus vėto, atskiria 
grūdus nuo pelų. Jėzaus valia yra atskirti. Šėtono geidimas yra 
viską sumaišyti, parodyti, kad Jėzaus sekėjai yra tik pelai, 
veidmainiai. To jis siekė prie Jobo, Jėzaus mokiniuose ir visų 
Jėzaus sekėjų tarpe, visais laikais, | Pt 5,8. 

Petras tikrai manė sekti Jėzų į kalėjimą ir mirtį. Kas yra 
žmogus be Dievo apsaugos? Dėl Jėzaus maldos, Petro 
išsigynimas nebuvo jo puolimas, o tik išbandymas. Jis, 
pergyvenęs, apgailėjęs, atsivertęs, galėjo stiprinti brolius. Jėzus 
pažino ir pažįsta mus geriau, negu mes patys save. 


MOKINIŲ ATEITIS, Lk 22.35-38 
35 Jis „paklausė juos: „Ar jums ko nors trūko, kai jus 
išsiunčiau be piniginės, be krepšio ir be kurpių?“ Jie atsakė: 
„Nieko netrūko; Lk 9.3; Ps 23,1; 33,19; 34.10. 36 Tada Jis tęsė: 
„Dabar, kas turi piniginę, tepasiima ją, taip pat ir krepšį, o kas 
neturi kalavijo, teparduoda apsiaustą ir tenusiperka. 37 Sakau 
jums, manyje privalo išsipildyti, kas parašyta: „Jis bus 

priskaitytas prie piktadarių', tai, kas man nustatyta, jau eina į 
pabaigą“, Iz 53,12. 38 Jie tarė: „Viešpatie, štai čia du kalavijai!" 
Jis atsakė: „Gana!“ 


Jėzus priminė mokiniams, kad Jis juos siuntė į misijos darbą 
be jokių išteklių. Jis klausė juos, ar jiems ko trūko. Jie atsakė, 
kad nieko netrūko. Jėzus toliau kalbėjo, kad padėtis pasikeitusi, 
žmonės nebebus draugiški. Todė! kiekvienas tepasirūpina 
ištekliais vykdamas į misijos darbą. Tą darė apaštalas Povilas ir 
kiti apaštalai bei misijos darbininkai. Jėzus priminė, kad 
žmonės bus taip priešingi jiems ir juos persekios, jog jie lengviau 
perneš drabužių trūkumą, negu žmonių priešingumą. Tai mintis 
apie kardą. Pabaigoje Jėzus pridūrė: „Gana“, užtenka. Kitais 
žodžiais, jūs nesupratote manęs. Kardas yra Dievo žodis, Ef 
6,17. Dėl šio išsireiškimo yra labai daug aiškinimų. Čia 
paminėsiu porą svarbesniųjų. Popiežius Bonifacius 8 šia vieta 
rėmėsi dvigubu kardu, bažnyčios ir valstybės. Kalvinas apie tai 
pasakė, kad ką bažnyčios mokytojai aiškino apie dvigubą 
kardą, yra begėdiškas pasijuokimas iš Dievo žodžio. Liuteris 
sakė, kad geležiniu kardu neįmanoma prieš velnią kariauti, čia 
suprantamas tik dvasiškas kardas — Dievo žodis. 

Jėzus priminė, kad viskas turi įvykti, kas apie Jį pranašų 
rašyta. Jis bus paskaitytas piktadariu. Mokiniai negalėjo laukti 
ko „geresnio.“ Taip yra su Jėzaus sekėjais iki mūsų dienų. 
Kadangi kiti nusikaltimai sunku jiems primesti, tai jie labai 
dažnai kaltinami tėvynės išdavimu ir bažnyčios griovimu, nors 
tam nėra pagrindo. 


JĖZAUS MALDA ALYVŲ 
KALNE, Lk 22,39-46 

39 Išėjęs iš ten, Jis savo papročiu pasuko į Alyvų kalną. 
Įkandin ėjo ir mokiniai, Mt 26,30.3646; Mk [4,36.3842; Jn 
18,1-2. 40 Atėjus į vietą, Jis įspėjo: ,„Melskitės, kad 
nepakliūtumėte į pagundą!“ 41 Jis atsitolino nuo jų maždaug 
per akmens metimą ir atsiklaupęs meldėsi: 42 „Tėve, jei nori, 
atimk šitą taurę nuo manęs, tačiau tebūnie ne mano, bet tavo 
valia!" 43 Jam pasirodė iš dangaus angelas ir Jį sustiprino, 1 
Kar 19,5. 44 Mirtino sielvarto apimtas, Jis dar karščiau 

meldėsi. Jo prakaitas pasidarė tarsi tiršto kraujo lašai, varvantys 
žemėn. 45 Atsikėlęs po maldos, Jis atėjo pas mokinius ir rado 
juos iš liūdesio užmigusius. 46 Jis tarė jiems: „Kodėl miegate? 
1 


Kelkitės ir melskitės, kad nepakliūtumėte į pagundą! 


Žiūrėk Mato 26,30.36-46. Viešpats nuėjo į Alyvų kalną su 
mokiniais, kaip kas vakarą. Mokiniai liko prie Jo iki galo. Jėzus 
žinojo kas seks. Jis įspėjo mokinius melstis, kad nepakliūtų į 
pagundą, jų tikėjimas nesusvyruotų. Jėzus atsitolino nuo jų per 
akmens metimą ir atsiklaupęs meldėsi. Matas rašo: „Jis krito 
ant savo veido." Morkus: „Krito ant žemės." Jo malda buvo: 
„Tėve, jei nori, atimk šitą taurę nuo manęs!" Tai buvo kova, 
kentėjimai, mirtis. Jis prašė, kad įvyktų Tėvo valia. 

Lukas rašo, kad angelas pasirodė ir Jį sustiprino. Kokiu 
būdu Jį angelas sustiprino yra įvairiausių aiškinimų. Tas yra 
aišku, malda buvo išklausyta, Jis sužinojo Tėvo valią ir buvo 
sustiprintas. 

Lukas, kaip gydytojas, rašo apie kraujo prakaito lašus. Jis 
žinojo, kad vidujiniai kovojant iki mirties, gali prakaito lašai 
būti, kaip kraujas. Jis taipgi žinojo, kad nuliūdimas taip 
išvargina ir paveikia žmogų, jog jis tampa lyg apsvažgintas, 
mieguistas. Jėzus pažadino mokinius ir vėl įspėjo budėti. 


JĖZAUS SUĖMIMAS, Lk 22,47-53 

47 Jam bekalbant, pasirodė būrys, o priekyje ėjo vienas iš 
dvylikos — Judas. Jis prisiartino prie Jėzaus Jo pabučiuoti, Mt 
26,47-56; Mk 14,43-50; Jn 18,3-11. 48 Jėzus jam tarė: „Judai, 
pabučiavimu išduodi Žmogaus Sūnų?“ 49 Apie Jį esantys, 
matydami, kas bus, paklausė: „Viešpatie, gal smogti kalaviju?" 
50 Vienas iš jų puolė vyriausiojo kunigo tarną ir nukirto jam 
dešinę ausį. 51 Bet Jėzus sudraudė: ,„Liaukitės! Gana!“ Ir, 
palietęs ausį, išgydė jį. 52 Atėjusiems Jo suimti aukštiesiems 
kunigams, sargybos viršininkams ir vyresniesiems Jis sakė: 
„Kaip prieš kokį plėšiką, išėjote su kalavijais ir vėzdais!? 53 Kai 
buvau kasdien su jumis šventovėje, jūs nepakėlėte prieš mane 


rankos. Taip! Dabar atėjo- Jurpyalanda: tamsybių siautėjimas“, . 
Jn 7,30; 8,20. 

Žiūrėk Mato 26,47-56. Judas atvedė visą priešų būrį ir 
išdavė Jėzų pabučiavimu. Jis sulaužė stalo draugystę ir išniekino 
pabučiavimą. Jam nebeliko nieko švento. Mokiniai suprato 
pavojingą padėtį ir klausė Jėzaus, ar gintis? Jie buvo taip 
susijaudinę, kad nebelaukė Jėzaus atsakymo. Vienas (Petras) 
taikė nukirsti vyriausiojo kunigo tarnui galvą, bet nukirto tik 
ausį. Jėzus ir čia pasirodė Viešpačiu, Jis paskutinį kartą įspėjo 
Judą, išgydė ausį. Ausies išgydymą tik Lukas, kaip gydytojas, 
mini. 

Į Alyvų kalną atskubėjo abu vyriausieji kunigai, šventovės 
sargybos viršininkai ir tautos vyresnieji. Jėzus jiems pasakė, kad 
jie galėjo Jį suimti dienos metu, šventovėje. Bet dabar, pagal 
Dievo valią, yra tamsybės galios siautėjimo valanda. 


PETRO IŠSIGYNIMAS, Lk 22,54-62 

54 Suėmę Jį, jie atgabeno Jį į vyriausiojo kunigo namus. 
Petras sekė iš tolo, Mt 26,69-75; Mk 14,66-72; Jn 18,15-18.25- 
27. 55 Kiemo viduryje jie, susikūrę ugnį, susėdo. Petras atsisėdo 
jų tarpe. 56 Viena tarnaitė, pamačiusi jį sėdintį priėš šviesą, 
įsižiūrėjo ir tarė: „Ir šitas buvo kartu su Juo." 57 Bet jis 
išsigynė: ,„Moterie, nepažįstu Jo!“ 58 Netrukus kitas, jį pamatęs, 
tarė: „Ir tu iš jų tarpo." Petras atsakė: „,„Žmogau, nesu!" 59 
Maždaug po valandos dar vienas tvirtino: „Tikrai šitas buvo su 
Juo! Juk jis galilėjietis!“ 60 Petras atsakė: „Žmogau, aš 
nesuprantu, ką tu sakai." Ir tuoj, dar jam bekalbant, pragydo 
gaidys. 61 Tada Viešpats atsigręžė ir pažvelgė į Petrą. Petras 
atsiminė jam sakytą Viešpaties žodį: ,,Dar gaidžiui nepragydus, 
"tu tris kartus manęs išsiginsi". 62 Jis išėjo laukan ir grau- 
džiai verkė. 

Žiūrėk Mato 26,57-58.69-75. Jie suėmė Jį ir nusivedė į 
vyriausio kunigo namus. Lukas rašo me apie nakties teismą, bet 
apie Petro išsigynimą. 

Petro puolimas sekė palaipsniui. Jis sekė Jėzų, tik negerai, 
kad sekė Jį iš tolo. Jis maišėsi tarp vyriausio kunigo tarnų, 
sėdėjo jų tarpe, išsigynė pažįstas Jėzų, išsigando atpažintas, 
neteko drąsos, viešai išsigynė; antrą ir trečią kartą pakartojo ir 
tvirtino Jo visai nepažįstas. 

Paukščio giedojimas nereikšmingas, bet Petrui priminė 

didelį pasižadėjimą ir jo neįvykdymą. Petras nusigręžė nuo 
Jėzaus, išsigynė Jo, bet Jėzus atsigręžė į Petrą. Jėzus stebi 
kiekvieną. Mūsų laimė, kad Jis stebi. Jo žvilgsnis paveikė Petrą. 
Jis atsiminė Viešpaties žodžius, pasišalino iš netinkamos 
draugystės, išėjo laukan ir graudžiai verkė. 


ŽYDAI IŠJUOKIA JĖZŲ, Lk 22,63-64 
63 Jį saugantys vyrai tyčiojosi iš Jo ir mušė, Mt 26,67-68; 
Mk 14,65; Iz 50,6. 64 Uždengę Jam akis, jie klausinėjo: 
„„Pranašauk, kas tave užgavo!“ 65 Ir visaip kitaip įžeidinėjo Jį. 


Žiūrėk Mato 26,67-68. Sargų pareiga yra saugoti suimtąjį, 
bet jie Jėzų muša, kolioja, plūsta, kaip tik sumano tyčiojasi iš 
Jo. Ypatingai jie juokėsi iš Jo, kaip iš pranašo ir karaliaus. Tai 
buvo tamsybės galia. Apie tai jau pranašas Izaijas pranašavo, Iz 
50,4-8. Tikrybėje Jis tai visa kentėjo dėl mūsų. Dėl to esu aš ir 
tu kaltas. Nekaltinkime tik žmonių, bet dėkime pastangas 
ištrūkti iš tamsybės galios ir šlovinti Viešpatį! 


VYRIAUSIOJI TARYBA PASMERKIA 
JĖZŲ, Lk 22,66-71 

66 Rytui išaušus, susirinko tautos vyresnieji, aukštieji 
kunigai ir Rašto aiškintojai. Jie nuvedė Jį į jų susirinkimą, Mt 
26,57-66; Mk 14,53-64; Jn 18,24, 67 ir pareikalavo: „Jei Tu 
Mesijas, tai prisipažink mums!“ Jėzus atsiliepė: „Jeigu jums ir 
sakysiu, vis tiek netikėsite, 68 o jei paklausiu, neatsakysite. 69 
Tačiau nuo šio meto Žmogaus Sūnus sėdės Dievo Galybės 
dešinėje." 70 Tada jie visi klausė: „Tai Tu esi Dievo Sūnus?" Jis 
atsakė: „Jūs sakote, kad Aš esu!" 71 Tada jie tarė: ,Kam dar 
mums liudytojai!? Mes girdėjome iš Jo paties burnos!" 


Žiūrėk Mato 26,59-66. Matas ir Morkus rašo apie nakties ir 
dienos (ryto) tiesmą. Lukas rašo tik apie ryto teismą. Kadangi 
nakties teismas buvo neįstatymiškas, vyriausioji taryba susirin- 
ko anksti rytą. Gerą darbą atlikti nebūtų taip anksti susirinkę, 
bet Viešpatį nuteisti jie atėjo vos rytui išaušus. Jie jau buvo visa 
išdiskutavę. Jie klausė Jo tik vieną klausimą: ,„Jei esi Mesijas — 
prisipažink!" Jie nenorėjo žinoti tiesos ir ką Jėzus mano, o tik 

laikytis jų seniai padaryto sprendimo: „Jis turi mirti.“ Ką 
Viešpats galėjo atsakyti? Jis atsakė jiems teisingai, kad jie 
neieško tiesos Jį klausdami ir Jo paaiškinimų visai nenori 
klausytis. Jie tik tada supras tiesą, kai matys žmogaus Sūnų 
Dievo Galybės dešinėje. Tada jie klausė: „Ar Tu esi Dievo 
Sūnus?" Jėzus atsakė: „Taip, kaip jūs sakote." Teismas pasiekė, 
ko norėjo. Pasmerkė Jėzų, kaip Dievo piktžodžiautoją. Jis 
nebuvo Mesijas pagal jų norą ir mokymą, bet pagal Dievo valią 
Jis buvo ir yra tikrasis Mesijas. 


JĖZUS ROMĖNŲ TEISME, Lk 23,1-5 

1 Visas susirinkimas pakilo ir nusivedė Jį pas Pilotą, Mt 
27,1-2.11-14; Mk 15,1-5; Jn 18,29-38. 2 Ten jie pradėjo Jį 
skysti, sakydami: „Mes nustatėme, kad šitas kiršina mūsų tautą 
ir draudžia mokėti ciesoriui mokesčius. Jis tvirtina esąs Mesijas 
— karalius." 3 Pilotas paklausė: „Ar Tu esi žydų karalius?“ 
Jėzus jam atsakė: „Tu tai sakai." 4 Pilotas tarė aukštiesiems 
kunigams ir miniai: „Aš nerandu šitame žmoguje jokios kaltės." 
5 Bet jie visi atkakliau tvirtino: „Jis savo mokslu kursto tautą 
visoje Judėjoje, pradedant nuo Galilėjos iki čia." 


Žiūrėk Mato 27,1-2.11-14. Apie Jėzaus teismą pas Pilotą, 
rašo visi evangelistai. Lukas aprašo labai trumpai. Visą teismo 
eigą įmanoma aiškiai suprasti skaitant visas evangelijas. 
Romėnai neleido žydams bausti žmogaus mirtimi. Tokį žydų 
sprendimą turėjo patvirtinti Romos įgaliotinis. Tuo metu 
Romos įgaliotinis Jeruzalėje buvo Pilotas. Todėl aukštoji taryba 
nugabeno Jėzų pas jį Romėnai nekreipė dėmesio į žydų 
tikybinius reikalus. Dievo piktžodžiavimą žydai laikė mirtimi 
baustinu, o romėnai nelaikė nusikaltimu. Todėl taryba kaltino 
„Jėzų tokiais nusikaltimais, ką romėnai laikė nusikaltimu. Jie 
kaltino Jį tautos kurstymu, neramumų kėlimu. Bet Jėzus skelbė 
tik evangeliją, kas romėnams nerūpėjo. Žydai kaltino Jį 
draudimu mokesčius mokėti ciesoriui. Jėzus mokė visai 
priešingai, liepė duoti ciesoriui, kas jam pridera. Jie kaltino Jį, 
kad Jis skelbiasi save Mesiju ir karaliumi. Pilotas žinojo, kad 
žydai laukia Mesijo. Jis geriau suprato Mesijo reikšmę ir 
pareigas negu patys žydai. Jis Žinojo, kad Mesijas bus ne 
politinis, todėl Romai nepavojingas. Jėzus prisipažino, kad Jis 

JĖZUS PAS ERODA, Lk 23,6-12 

6 „Tai išgirdęs, Pilotas paklausė, ar tas vyras galilėjietis. 7 
Sužinojęs, kad Jis iš Erodo valdų, nusiuntė Jį pas Erodą, kuris 
irgi buvo tomis dienomis Jeruzalėje. 8 Erodas, pamatęs Jėzų, 
labai apsidžiaugė. Jis jau pirmiau norėjo Jį matyti, nes buvo 
apie Jį girdėjęs, ir tikėjosi pamatysiąs Jį darant kokį nors 
stebuklą. 9 Jis Jį visaip klausinėjo. Bet Jis jam neatsakinėjo. 10 
Tuo tarpu aukštieji kunigai ir Rašto aiškintojai apstoję be 
paliovos Jį skundė. 11 Tada Erodas su savo kariais išjuokė ir 
išniekino Jį. Po to, aprengė Jį šviesiu drabužiu ir pasiuntė atgal 
Pilotui. 12 Tą dieną Erodas ir Pilotas tapo draugais, o seniau jie 
pykosi. 


Jėzaus nusiuntimą pas Erodą aprašo tik Lukas. Pilotas 
išgirdo kaltinimą, kad Jėzus kursto visą tautą, pradėdamas nuo 
Galilėjos. Galilėjos valdovu buvo ne Pilotas, bet Erodas. Todėl 
Pilotas klausė, ar Jėzus yra galilėjietis. Išgirdęs, kad taip, jis 
siuntė Jėzų pas Erodą, kuris tuo metu buvo atvykęs į Jeruzalę. 
Tuo jis galėjo nusikratyti jam nemalonaus teismo, gauti daugiau 
aiškumo apie Jėzaus veiklą ir pagerbti Erodą. 

Erodas apsidžiaugė pamatęs Jėzų, nes jis jau seniai norėjo 
matyti Jį. Erodas tikėjosi, kad Jėzus pataikaus jam, kaip jo visa 
palyda, padarys jo akivaizdoje kokį stebuklą. Jėzus darė 
stebuklus vargšams ir elgetoms padėti. Bet Jis nedarė jokio 
stebuklo šiam didžiūnui, nes jis norėjo matyti stebuklą tik 
pasitenkinimui. Jėzus neatsakė jam į jo klausimus, nes Erodas 
klausinėjo Jį tik iš žingeidumo, 0.ne norėdamas pasimokyti. 
Jėzaus skundikai irgi atskubėjo ir skundė Jį. Erodas nusivylė 
Jėzumi, nes Jis nepatenkino jo įgeidžių. Erodas palaikė Jėzų 
nustojusiu galios. Jis pasityčiojo iš Jo su savo palyda, ir tuo 
patenkino savo įgeidžius. Erodas aprengė Jėzų šviesiu drabužiu 
ir grąžino Pilotui. Tuo Erodas dar pasityčiojo iš Jėzaus, kaip iš 
karaliaus, bet kartu davė Pilotui suprasti Jėzaus nekaltumą. 

Pilotas pykosi su Erodu. Jie siųsdami Jėzų vienas antram, 
pagerbė vienas kitą ir tapo draugais. Gal juos paveikė ne tik 
pagarbos parodymas vieno antram, bet Jėzus buvo taikos 
karalius. Jis padarė taiką ir savo priešų tarpe. 

PILOTAS PASKELBIA JĖZŲ 
NEKALTU, Lk 23,13-16 

13 Pilotas, sušaukęs aukštuosius kunigus, vyresniuosius ir 
minią, 14 pareiškė: „Jūs atvedėte man šitą žmogų, kaltindami Jį 
tautos kurstymu. Bet aš, Jį apklausęs jūsų akivaizdoje, neradau 
nė vienos Jam primetamos kaltės; 15 taip pat 17 Erodas, nes 
grąžino Jį atgal. Taigi Jis nėra padaręs nieko, kas būtų verta 
mirties bausmės. 16 Aš Jį nuplakdinsiu ir paleisiu." 

„Jėzus nekaltas“, taip nusprendė Pilotas. Po tokio sprendi- 
mo jis privalėjo paleisti Jėzų. Pilotas sušaukė vyriausią trybą ir 
minią. Jis jiems pranešė, kad jis ir Erodas laiko Jėzų nekaltu. 
Norėdamas įtikti Jėzaus kaltintojams, žadėjo nuplakti Jėzų ir 
paleisti. Tuo jis parodė savo pataikavimą skundikams. Jie tą 
pastebėjo, ir tas juos paskatino siekti Jėzaus pasmerkimo. 


JĖZUS ARBA BARABAS, Lk 23,17-19 
17 Per šventes jis buvo pratęs paleisti vieną kalinį. 18 Tada 
jie visi šaukė: „Mirtis šitam! Paleisk mums Barabą!“ 19 Šis 
buvo patekęs į kalėjimą už maištą mieste ir žmogžudystę, Mt 
27,15-26; Mk 15,6-15; Jn 18,38-19,16. 


Apie šį įvykį kiekvienas evangelistas rašo kiek skirtingai. Jie 
visi patvirtina minios Barabo pasirinkimą.Rodos, romėnų buvo 
susitarimas su izraelitais šventėms paleisti vieną kalinį, kurį 
pasirinkdavo minia. Kaip dažnai atskiras Žmogus ir minia 
padaro klaidingą sprendimą. 


PILOTAS ATIDUODA JĖZŲ 
MINIOS VALIAI, Lk 23,20-25 
20 Norėdamas paleisti Jėzų, Pilotas dar kartą kreipėsi į juos, 
21 bet jie nesiliovė šaukę: „Ant kryžiaus, ant kryžiaus Jį!" 22 Jis 
trečią kartą klausė: „(O ką gi pikta Jis padarė? Aš jame nerandu 
nieko, už ką vertėtų mirtimi bausti. Taigi nuplakdinsiu Jį ir 
paleisiu." 23 Tačiau jie garsiai šaukdami, nesiliovė reikalauti, 
kad Jis būtų nukryžiuotas, ir jų šauksmas ėjo vis smarkyn. 24 
Galiausiai Pilotas nusprendė patenkinti jų reikalavimą. 25 Jis 
paleido jiems įkalintąjį už maištą ir žmogžudystę, kaip jie prašė, 
o Jėzų atidavė jų valiai. 

Pilotas pakartotinai pripažino Jėzų nekaltu, bet nesiryžo 
vykdyti teisės. Pakurstyta minia reikalavo Jėzaus mirties. 
Teisėjas nusileido minios reikalavimui, atidavė Jėzų jų valiai, 
nukryžiuoti. 


JĖZAUS KRYŽIAUS KELIAS, Lk 23,26-32 

26 Vesdami Jėzų, jie sulaikė Kirėnės gyventoją Simoną, 
grįžtantį iš laukų, ir uždėjo jam ant pečių kryžių, kad neštų jį 
paskui Jėzų, Mt 27,31-34; Mk 15,20-23; Jn 19,17. 27 Jį lydėjo 
didelė minia ir daug moterų, kurios verkė ir dejavo. 28 
Atsigręžęs į jas Jėzus tarė: „Jeruzalės dukros! Verkite ne manes, 
bet verčiau savęs ir savo vaikų! 29 Ateis dienos, kai sakys: 
„Laimingos nevaisingosios! Laimingos negimdžiusios ir nemaiti- 
nusios!" 30 Tada sakys kalnams: „Griūkite ant mūsų! ir 
kalvoms: „Pridenkite mus!" Iz 2,19; Oz 10,8; Apr 6,16. 31 Jeigu 
šitaip daro žaliam medžiui, tai kas gi laukia sauso?" [253,12. 32 
Kartu su Juo buvo vedami žudyti du piktadariai. 


Jėzaus vedimą nukryžiuoti plačiau pasakoja Matas ir 
Morkus. Skubusis Jėzaus pasmerkimas pasibaigė. Nuo aušros 
iki pietų Jis buvo teisiamas: aukščiausios tarybos, Pfloto, 
Erodo, ir pagaliau Piloto pasmerktas. 

Sutiko iš lauko grįžtantį Simoną kirėnietį ir privertė jį nešti 
Jėzaus kryžių. Kryžių privalėjo nunešti į žudymo vietą pats 
pasmerktasis. Manoma, kad Jėzaus jėgos buvo išsekusios ir Jis 
nebepajėgė nešti kryžiaus. Nors evangelijos to nemini. Simonas 
ėjo iš lauko pietauti, priešinga kryptimi negu minia ėjo. Todėl 
jis krito į akis kariams. Jėzų lydėjo didelė minia. Daugybė 
gailėjo Jo. Ypač moterys apverkė ir apraudojo Jį. Jėzus 
atsigręžė į minią, patarė verkiančioms moterims neapverkti Jo, 
bet save ir savo vaikus. Tai buvo Jėzaus pranašavimas Jeruzalės 
sunaikinimo, kuris įvyko 70 metais. Žalias medis nedega taip 
greit, kaip sausas. Jėzus yra teisus — žalias medis. Jeruzalės 
gyventojai — nusidėjėliai, užsitarnavę mirtį. 


NUKRYŽIAVIMAS, Lk 23,33-38 
33 Atėję į vietą, kuri vadinosi „„Kaukolė", jie prikalė ant 
kryžiaus Jį ir du piktadarius: vieną iš dešinės, antrą iš kairės, 
Mt 27,35-43; Mk 15,24-32; Jn 19,17-24. 34 Jėzus meldėsi: 

„Tėve, atleisk jiems, nes jie nežino, ką daro." Jie pasidalijo Jo 
drabužius, mesdami burtą, Ps 22,19. 35 žmonės stovėjo ir 
žiūrėjo. Vyresnieji tyčiodamiesi kalbėjo: „Kitus išgelbėdavo — 
tegul pats išsigelbsti, jei Jis — Dievo išrinktasis Mesijas!" 36 Iš 
Jo juokėsi ir kareiviai, prieidami, paduodami Jam acto 37 ir 
sakydami: „Jei Tu žydų karalius — gelbėkis pats!“ 38 Viršum 
Jo buvo užrašas: „Šitas yra žydų karalius.“ 


Nukryžiavimo vieta nėra tikrai žinoma. Vardas „Kaukolė“ 
gali būti nuo kalno panašumo į kaukolę arba nuo ten pakastų 
kaukolių? Jis buvo nukryžiuotas tarp piktadarių ir tokiu buvo 
laikomas. Budeliai pasidalindavo nukryžiuotųjų rūbus, kaip 
užmokestį už darbą. 

Jėzus meldėsi. Jis vadino Dievą: Tėvu, prašė atleidimo 
romėnams, žydams, visiems, kurie nežinojo ką darė. 

Minia stovėjo apstulbus, o vyresnieji juokėsi ir tyčiojosi iš Jo. 
Kariai, paskatinti vyresniųjų, darė tą patį. 

Kaltės užrašas buvo trijose kalbose. Ne neteisūs romėnai ir 
pikti žydai Jį nužudė, bet Jis nešė mano ir tavo kaltę. Dėl to Jis 
mirė. 


PIKTADARIAI, Lk 23,39-43 

39 Vienas iš nukryžiuotųjų nusikaltėlių įžeidinėjo Jį: „Argi 
Tu ne Mesijas? Išgelbėk save ir mus!" Mt 27,44; Mk 15,32. 40 
Antrasis sudraudė jį: „Ir tu Dievo nebijai, kentėdamas tą pačią 
bausmę! 41 Juk mudu teisingai gavome, ką užsitarnavome, o 
šitas nieko blogo nepadarė." 42 Ir jis tarė: „Jėzau, prisimink 
mane, kai ateisi į savo karalystę".43 Jis jam atsakė: „Iš tiesų tau 
sakau: šiandien su manimi būsi rojuje.' 


Vienas piktadarys buvo ir liko užkietėjęs. Jis, ir mirdamas, 
, tyčiojosi drauge su kitais iš Jėzaus. Antrasis ' tikėjo Dievą, 
suprato Jėzaus nekaltybę, matė Jo didybę, atgailavo, atsivertė, 
prašė jo atsiminti. Atgailaujantysis piktadarys geriau suprato 
Jėzų, negu mokytieji, aukštas vietas užimantieji kunigai. Jėzus 
prižadėjo piktadariui daug daugiau negu jis meldė; rojų ir jau 
šiandien. Gal piktadarys meldė pirmą kartą savo gyvenime? Jis 
meldė nuoširdžiai tikėdamas. Jis buvo paskutinę minutę 
išgelbėtas. Tokių išgelbėjimų yra labai maža. 

JĖZAUS MIRTIS, Lk 23,44-49 

44 Buvo apie šeštą valandą, kai visoje šalyje pasidarė tamsu, 
ir taip buvo iki devintos valandos, Mt 27,45-56; Mk 15,3541; 
Jn 19,25-37, 45 saulės šviesa nešvietė. Šventovės uždanga 
perplyšo pusiau. 46 O Jėzus garsiu balsiu sušuko: „Tėve, į tavo 
rankas atiduodu savo dvasią." Ir su tais žodžiais Jis mirė. 

47 Šimtininkas, matydamas kas įvyko, garbino Dievą ir tarė: 
„Iš tiesų šitas žmogus buvo teisus!" 48 Visa minia, susirinkusi 
pažiūrėti reginio ir pamačiusi, kas įvyko, skirstėsi, mušdamasi į 
krūtinę. 49 Atstu stovėjo visi Jo pažįstami ir moterys, Jį 
atlydėjusios iš Galilėjos. Jos viską matė. 


Jėzus kabėjo ant kryžiaus nuo 12-15 valandos, iki mirė, 
„Pasidarė tamsu." Tai nebuvo, kaip mokslininkai sako, saulės 
užtemimas, bet saulė nešvietė. Šventovėje uždanga tarp 
švenčiausiosios ir šventosios perplyšo. Tai buvo ženklas 
šventovėje. Pasaulio šviesą žmonės atmetė. Ji jiems nebešvietė. 
Uždangai perplyšus, atsidarė kelias į švenčiausiąją. Jėzus 
suderintojas, nebereikalingi kunigų patarnavimai. Jis prieina- 
mas kiekvienam. 

Jėzaus jėgos neišseko. Jis garsiai šaukė, pabaigė darbą, 
atidavė savo dvasią į Tėvo rankas, Ps 31,6. 

Jėzaus laikysena ant kryžiaus ir mirtis taip paveikė romėną 
karininką, jog tas išpažino Jėzų teisiu žmogumi; pagal Matą ir 
Morkų, Dievo Sūnumi. Minią apėmė baimė. Ji skirstėsi. Jėzaus 
artimieji priartėjo prie kryžiaus. Pagonys, romėnai, išpažįsta Jį, 
žydai atsitraukia, artimieji priartėja ir mato visa. 

JĖZAUS LAIDOTUVĖS, Lk 23,50-56 

50 Štai vienas vyras, vardu Juozapas, tarybos narys, geras ir 
teisus vyras, Mt 27,57-61; Mk 15,42-47; Jn 19,38-42, 51 kuris 
nebuvo pritaręs kitų narių sprendimui ir poelgiui. Jis buvo kilęs 
iš „žydų "miesto Arimatėjos ir gyveno, laukdamas Dievo 
karalystės. 52 Jis nuėjo pas Pilotą ir prašė Jėzaus kūno. 53 Jis 
nuėmė kūną nuo kryžiaus, įvyniojo į drobulę ir paguldė uoloje 
iškaltame kapo rūsyje, kuriame dar niekas nebuvo laidotas. 54 
Visa tai dėjosi Prisirengimo dieną, jau beprasidedant šeštadie- 
niui. 55 Lydinčios moterys, kurios buvo atėjusios su Juo iš 
Galilėjos, apžiūrėjo kapą ir matė, kaip buvo paguldytas Jo 
kūnas. 56 Sugrįžusios, jos paruošė kvepalų ir tepalų, o 

šeštadienį ilsėjosi, kaip reikalavo įstatymas. 


Žiūrėk Mato 27,57-61. Juozapas iš Arimatėjos, tarybos. 
narys, doras ir teisus vyras, kuris nepritarė tarybos sprendimui, 
laukė Dievo karalystės, ėjo pas Pilotą, prašė Jėzaus kūno, gavo 
iš Piloto leidimą, nuėmė Jėzaus kūną nuo kryžiaus ir palaidojo. 
Jis, padedamas Nikodemo, vykdė tą labai skubiai, nes buvo 
Prisirengimo dienos vakaras. Jėzaus kūną palaidojo naujame, 
iškaltame kape. Moterys tą visa matė ir, parėjusios namo, 
prirengė tepalų Jėzaus kūnui patepti. Saulė nusileido, prasidėjo 
šeštadienis. Moterys laikydamosios įstatymo, šventė jį. Jos tai 
visa darė iš meilės Jėzui, o ne iš tikėjimo į Jo dievybę. Jei jos 
būtų atsiminusios Jėzaus žodžius, kad Jis prisikels, ir tikėjusios, 
tą 'visa nebūtų dariusios. Reikalui esant, Dievas pažadina 
žmones atlikti tam tikras pareigas, kaip čia Juozapą. Apie 
laidotuves plačiau parašė Jonas. 


MOTERYS EINA PAS KAPA, Lk 24,1-3 
1 Pirmąją savaitės dieną, rytui brėkštant, jos atėjo prie kapo, 
nešdamosi paruoštus tepalus, Mt 28,1-8; Mk 16-1-8; Jn 20,1-10. 
2 Jos rado akmenį nuritintą nuo kapo, 3 o įėjusios vidun, 
nerado Viešpaties Jėzaus kūno. 


Jėzaus gyvenimas nepasibaigė mirtimi, kaip kitų didžių ir 
garbingų žmonių. Jis prisikėlė ir į dangų užžengė. Jo prisikėlimo 
nė vienas Žmogus nematė, tik angelai. Jį prisikėlusį matė 
moterys, apaštalai ir vieną kartą daugiau kaip 500 tikinčiųjų. 
Visi keturi evangelistai rašė apie Jo prisikėlimą ir įvairius Jo 
pasirodymus. Kiekvienas rašė kiek skirtingai. 

Lukas pradeda, rašydamas, kad dienai auštant moterys, 
rodos tos, kurios matė Jį palaidojant, ėjo pas kapą, nešinos 
priruoštų tepalų. Jos rado akmenį nuo kapo angos nuristą, įėjo į 
kapą, bet Viešpaties kūno nerado. 


ANGELŲ PASIRODYMAS IR 
PRANEŠIMAS, Lk 24,4-7 
4 Jos sutriko ir nežinojo, ką daryti; bet štai prisiartino du 
vyrai spindinčiais drabužiais. 5 Jos išsigandusios nuleido akis, o 

tie vyrai prabilo: „Kam ieškote gyvojo tarp mirusiųjų? 6 Nėra 
Jo čia, Jis prisikėlė! - Atsiminkite, ką Jis jums sakė, būdamas 
Galilėjoje: 7 „Žmogaus Sūnus turi būti atiduotas į nusidėjėlių 
rankas ir nukryžiuotas, o trečią dieną prisikelti! " Mt 17,22-23, 


Moterys sutriko ir nežinojo nei ką daryti, nei ką mąstyti. 
Staiga pasirodė du vyrai spindinčiais drabužiais. Tai buvo 
angelai, bet jos nežinojo kas juodu yra. Jos išsigando. Vyrai 
klausė, kodėl jos ieško gyvojo prie mirusių? Angelai žinojo, 
jiems buvo savaime suprantama, kad Jis yra gyvybės Viešpats. 
Moterys manė, kad Jis yra miręs. Angelai skelbė joms Jėzaus 
prisikėlimą, priminė jau seniai, dar Galilėjoje, Jėzaus kelis 


kartus kartotus žodžius, kad Jis bus atiduotas nusidėjėliams, tie 


Jį nukryžiuos, bet trečią dieną Jis kelsis. Raštas sako įvairiai: 


Jėzus prisikėlė ir Dievas prikėlė Jį. 


MOTERYS PASIŠALINA, PETRAS 
ATSKUBA, Lk 24,8-12 | 

8 Tada jos prisiminė Jo žodžius, 9 sugrįžusios nuo kapo, 
viską pranešė vienuolikai ir daugeliui kitų. 10 Tai buvo Marija 
Magdalietė, Joana, Jokūbo motina Marija; jos ir kitos 
papasakojo tai apaštalams. 11 Tas pranešimas jiems atrodė esąs 
tuščios šnekos, ir jie joms netikėjo. 12 Vis dėlto Petras skubiai 
nubėgo prie kapo. Žvilgterėjo pasilenkęs ir matė tiktai drobules. 
Jis grįžo atgal, labai stebėdamasis tuo, kas atsitiko. 


Moterys atsiminė Jėzaus žodžius. Jos pasišalino nuo kapo, 
nuėjo pas apaštalus ir papasakojo jiems, ką joR matė, girdėjo, 
pergyveno. Apaštalai visai netikėjo tam, ką jos pasakojo. Jiems 
tas atrodė niekingos pasakos. Apaštalų netikėjimas moterų 


nepaveikė. Jos ėjo ir pasakojo kitiems, ką jos prie kapo patyrė:, 


Angelai ir Viešpats pirma pasirodė moterims, įsakė j Joms apie tai 
pranešti apaštalams. Kodėl? Jos nepasipiktino Jėzaus suėmimo 
Ar mirties metu, kaip apaštalai ir neišsisklaidė. Jos laikėsi 
drauge. Drauge ėjo prie kapo. Jos tikėjo Jėzumi, Jį mylėjo gyvą 
ir mirusį, norėjo Jo kūną pagerbti. 

JĖZUS SUTINKA MOKINIUS 
KELYJE, Lk 24,13-16 
13 Ir štai tą pačią dieną du iš jų keliavo į kaimą už 
šešiasdešimties stadijų nuo Jeruzalės, vadinamą Emausu, Mk 
16,12-13; Mt 18,20. 14 Jie kalbėjosi apie visus tuos įvykius. 15 
Jiems taip besikalbant ir besiklausinėjant, prisiartino Jėzus ir 
ėjo kartu. 16 Jų akys buvo sulaikytos, ir jie Jo nepažino. 


Tą pačią dieną, tai yra Velykų dieną, po pietų, ėjo du 
mokiniai iš Jeruzalės į kaimą. Vienas buvo vardu Kleopas, 
antrojo vardo nežinome. Jie nebuvo apaštalai. Viena stadija yra 
apie 190 metrai, tai yra apie 12 kilometrų. Jie girdėjo iš moterų 
apie tuščią kapą ir angelus. Tuščią kapą -patvirtino ir Petras su 
Jonu. Tie pasakojimar labai veikė juos. Jie apie tai kalbėjo, bet 
aiškumo ir gilesnio supratimo neturėjo. Kada žmogus tikrai 
siekia aiškumo, Dievas duoda jį. Jėzus pats atėjo prie jų ir 
paaiškino viską, ko jie troško. 'Jų akys buvo sulaikytos. Jie 
nepažino Jo. Morkus sako, kad Jis pasirodė jiems kitokia 
išvaizda. Gal Jėzaus prisikėlęs kūnas atrodė kitoks? 


KELEIVIŲ POKALBIS, Lk. 24,17-24 

17 O Jis klausė: „Apie ką kalbate eidami keliu?“ Tie nuliūdę 
sustojo. 18 Vienas iš jų vardu Kleopas, atsakė Jam: „Nejaugi Tu 
esi vienintelis ateivis Jeruzalėje, kuris nežino, kas joje šiomis 
dienomis atsitiko!" 19 Jis paklausė: ,,O kas gi?" Jie aiškino Jam: 
„Su Jėzumi iš Nazareto, kuris buvo pranašas, galingas darbais 
ir žodžiais Dievo ir visos tautos akyse, Mt 21,11. 20 Aukštieji 
kunigai ir mūsų vadovai pareikalavo Jam mirties bausmės ir 
atidavė Jį nukryžiuoti. 21 O mes tikėjomės, kad Jis atpirks 
Izraelį. Dabar po viso to jau trečia diena, kaip tai atsitiko, Apd 
1,6. 22 Bė to, kai kurios mūsiškės moterys mus' nustebino. 
Anksti rytą jos buvo nuėjusios pažiūrėti kapo 23 ir nerado Jo 
kūno. Jos sugrįžo ir papasakojo regėjusios angelus, kurie sakė Jį 
esant gyvą. 24 Kai kurie iš mūsiškių buvo nuėję pas kapą ir rado 
Viską, kaip moterys sakė, bet Jo-paties žematė", Jn 20,3-10. 


Svetimasis klausė, apie ką jie kalbasi ir kodėl taip nuliūdę? Ž 
Jie atsakė, kad jų mokytojas žuvo, ir su Juo jų viltys. Jie buvo 

taip įsigilinę į praeitį, kad tikrovės nebepastebėjo. Vietoje laukti 
atsakymo, Kleopas klausė svetimąjį, argi Jis nežino, kas šiomis 
dienomis įvyko Jeruzalėje? Kalbėti apie Jėzų iš Nazareto buvo 
pavojinga. Betgi mokiniai kalbėjo ir informavo svetimąjį. 
Pranašas Jėzus iš Nazareto buvo galingas darbais ir žodžiais. 
Aukštieji kunigai ir tautos vyresnieji nužudė Jį. Nors žudymą 
atliko romėnai, bet jie žinojo, kad tikrieji žudytojai yra taryba. 
Kaip neliūdėti? Tikėjome, kad Jis išgelbės Izraelį. Tai įvyko jau 
prieš tris dienas. Jis, gyvas būdamas, ką tai kalbėjo apie trečią 
dieną. Bet kas iš to? Mūsiškės moterys mus nustebino anksti rytą, 
Jos buvo nuėjusios pas kapą. Kape Jo kūno nerado, bet 
mačiusios angelus. Tie sakę, kad Jis gyvas! Kai kurie mūsiškiai 
nuėjo pas kapą, rado visa, kaip moterys sakė, bet Jo nematė. 
Dabar jau yra po pietų! Jei Jis būtų prisikėlęs, tikrai jau būtų 
pasirodęs. Mūsų viltys buvo su Juo prikaltos prie kryžiaus ir 
lieka palaidotos. 


RAŠTO AIŠKINIMAS, Lk 24,25-27 
25 Jis jiems tarė: „O jūs, neišmanėliai! Kokios nerangios 
jūsų širdys tikėti tuo, ką skelbė pranašai! Gal 3,1. 26 Argi 
Mesijas neturėjo viso to iškentėti ir įeiti į savo garbę!?" Iz 50,6. 
27 Ir, pradėjęs nuo Mozės, primindamas visus pranašus, Jis 
aiškino jiems, kas visuose Raštuose apie Jį pasakyta, 1 M 3,15; 
Job 19,25; Ps 8,6; 16,9-10; 21,1; Iz 53,1; Oz 6,1. 


Viešpats pažadino mokinius iš jų liūdesio, pavadindamas 
juos neišmanėliais ir nerangios širdies. Jie tokie ir buvo. Jie 
žinojo apie Izraelio išgelbėjimą ir Mesijo garbę. Jie taip laukė 
to, kad visai užmiršo Mesijo kentėjimus, nesidomėjo jais. 
Daugybė žmonių nori darbo vaisiais džiaugtis, bet nenori darbo 
dirbti. Svetimasis jiems aiškino, kad kentėjimai įrodo Mesijo 
tikrumą. Jis privalėjo pirma kentėti ir tik po to įeiti į garbę. 
Taip Raštai: rodo. Svetimasis jiems priminė net porą Vietų, 
kurios apie Jo kentėjimus kalba, kaip 12 53. Jis pradėjo nuo 
Možės ir aiškino visus pranašus iš eilės, kur kalbama apie 
Mesijo kentėjimus ir mirtį. Mokiniai pabudo, lyg iš miego, ir 
jiems pradėjo dangiška šviesa šviesti. 

VIEŠPATS LIEKA SU 
MOKINIAIS, Lk 24,28-31 

28 Jie prisiartino prie kaimo, į kurį keliavo, o Jis dėjosi einąs 
toliau. 29 Bet jie labai Jį prašė, sakydami: „Pasilik su mumis! 
Jau vakaras arti, diena jau baigiasi." Jis užsuko pas juos, 1 M 
19,3. 30 Atsisėdęs su jais prie stalo, ėmė duoną, laimino, laužė 
ir davė jiems, Lk 22,19. 31 Tada jų akys atsivėrė, ir jie pažino 
Jį, bet Jis pranyko jiems iš akių. 


Tos kelios valandos nepastebimai greitai prabėgo. Mokiniai 
pasiekė savo kelionės tikslą. Nepažįstamasis dėjosi toliau einąs. 
Mokiniai norėjo nepažįstamąjį, labai brangų svetį, ilgiau turėti 
savo tarpe. Jie labai prašė Jį likti su jais per naktį. Kada Jėzus 
prašomas, Jis lieka. Gerai yra atverti Jam duris, turėti Jį 
kelionėje ir naktį su Juo ilsėtis. Pagal izraelitų būdą Jis ėmė 
duoną, laimino, laužė ir davė mokiniams. Tai nebuvo Šventa 
vakarienė, nei stebuklas, bet paprasta vakarienė. Jų akys 
atsivėrė ir jie pažino Jį. Jis pranyko jiems iš akių, bet liko 
širdyse. Jų Viešpats buvo gyvas, ir jų viltys ir tikėjimas tapo 
gyvi. Jų akis atvėrė ne duonos laužymas, laiminimas, ar 
dalinimas, bet Viešpaties malonė. 


VIEŠPATS PRISIKĖLĘS! Lk 24,32-35 
32 O jie kalbėjo: „Argi mūsų širdys nedegė, kai Jis kelyje 
mums kalbėjo ir atvėrė Raštų prasmę?“ 33 Jie tuoj pakilo ir 
sugrįžo į Jeruzalę. Ten jie rado susirinkusius vienuolika su savo 
draugais,.1 Kor 15,4-5, 34 kurie sakė: „Viešpats tikrai prisikėlė 
tr pasirodė Simonui!" 35 O jie papasakojo, kas jiems atsitiko 
kelyje ir kaip jie pažino Jį, kai Jis laužė duoną. 


Atpažintas Jėzus išnyko iš jų akių. Bet jų uždegtos širdys 
degė. Jėzus juos uždegė ir apšvietė Šventojo Rašto tiesa. 
Paprastas ir aiškus Rašto skelbimas yra geriausias. 

Šie du mokiniai žinojo, kokioje padėtyje liko jų draugai 
Jeruzalėje. Jie nakties metu. skubėjo į sostinę pranešti Jėzaus 
prisikėlimą. Jiems atskubėjus ir tik duris atidarius, pasigirdo 
šauksmas: „Viešpats tikrai prisikėlė ir Simonui pasirodė!" Tą 
ne Petras pasakojo, bet kiti šaukdami pranešė. Kiek apsirami- 

nus, mokiniai iš Emauso papasakojo, ką jie kelyje pergyveno ir 
kaip Viešpatį atpažino. Tai buvo jų visų pasistiprinimas 
Viešpaties prisikėlimu. 


VIEŠPATS PASIRODO, Lk 24,36-38 
36 Jiems apie tai besikalbant, Jis pats atsirado jų tarpe ir 
prabilo: „Ramybė jums!" Mk 16,14-18; Jn 20,19-23; 1 Kor 15,5. 
37 Drebėdami iš išgąsčio, jie tarėsi matą dvasią, Mt 14,26. 38 
O Jis paklausė: „Ko taip išsigandote, kodėl jūsų širdyse kyla 
dvejonės?" 


„Mokiniai kalbėjosi ir pasakojosi, ką jie tą dieną patyrė apie 
Viešpaties prisikėlimą. Štai netikėtai Jis jų tarpe stovėjo! Durys 
buvo užrakintos. Jie nematė Jo įeinant, bet Jis stovėjo jų tarpe! 
Mokiniai išsigando, sumišo, manė matą dvasią, panašią į Jėzaus 
kūną. Kur Jėzus peršviestu kūnu pasirodė ir pasirodo, Jis 
panaudoja kitus gamtos dėsnius, kurių mes nežinome. Jis sakė: 
„Ramybė jums!“ Tai buvo ne tiktai priprastas pasveikinimas, 
bet ir priminimas, kad Jis nenori kaltinti Petro užsigynimu ir. 
kitų mokinių pabėgimu. Mokiniai apstulbę stovėjo ir nesidžiau- 
gė. Jis, klausdamas: „Kodėl išsigandote ir savo širdyse 
dvejojate?"“, grąžino juos į tikrovę. 


PRISIKĖLUSIO ŽENKLAI, Lk 24,39-43 
39 „Pasižiūrėkite į; mano rankas ir kojas. Juk tai Aš! 
Palieskite mane ir įsitikinsite: dvasia gi neturi kūno, nei kaulų, 
kaip matote mane turint.“ 40 Tai taręs, Jis parodė jiems rankas 
ir kojas. 41 Jiems iš džiaugsmo vis dar netikint ir stebintis, Jis 
paklausė: „Ar turite čia ko nors valgyti?" 42 Jie padavė Jam 
gabalą keptos žuvies, Jn 21,10. 43 Jis paėmė ir valgė jų akyse. 


Pašalinti mokinių baimę ir netikėjimą, Viešpats rodė jiems 
"vinių perdurtas savo rankas ir kojas. Jis priminė jiems, jog 
dvasia neturi nei kūno, nei kaulų, O Jis čia yra su savo kūnu, 
kurį jie gerai pažino pirmiau ir dabar mato. Jis liepė jiems 
paliesti Jį ir tikrai įsitikinti. Marijai iš Magdalos, Jn 20,17, Jis 
įsakė nepaliesti Jo. Bet čia Jis leidžia mokiniams paliesti Jį ir 
įsitikinti. Jis nesigždijo parodyti jiems savo žaizdas. Nereikia 

gėdintis ir gautų žaizdų skelbiant evangeliją. 

Atstatyti realybę, Jėzus klausė, ar jie turi ko valgyti? Jie 
padavė Jam keptos žuvies gabalą. Kai kurie rankraščiai sako „„ir 
medaus korį." Jis valgė ne iš alkio, bet įrodyti, jog Jis yra Jėzus. 
Tas mokinius įtikino. Mokiniams tas taip svarbu buvo, jog 
Petras, Apd 10,11, sako: „Mes valgėme ir gėrėme su Juo, Jam 
prisikėlus." Mokinių baimė pasikeitė į didelį džiaugsmą. 


JĖZAUS NURODYMAI 
MOKINIAMS, L.k 24,44-49 
44 Po to Jis tarė jiems: „Ar ne tokie buvo mano žodžiai, 
kuriuos jums kalbėjau, dar būdamas su jumis: turi išsipildyti 
visa, kas parašyta apie mane įstatyme, pranašų knygose. ir 
psalmėse", Mt 28,16-20; Mk 16,15-18; Lk 9,22; i8,31-33. 45 
Tada Jis atvėrė jiems protą, kad jie supastų Reštus, 46 ir sakė: 
„Parašyta, kad Mesijas kentės ir trečią dieną prisikels iš 
numirusių, Ps 22,7.16, 47 ir Jo vardu visoms tautoms, 
pradedant nuo Jeruzalės, bus skelbiamas atsivertimas nuodė- 
mėms atleisti. 48 Jūs esate šių dalykų liudininkai. 49 Ir štai Aš 
atsiųsiu jums pažadą mano Tėvo. Jūs pasilikite mieste, kol 
būsite apdovanoti jėga iš aukštybių", Jn 15,26; 16,7; Apd 1,4. 


Jėzus priminė mokiniams paskutinį kartą, ką Jis jau daug 
kartų buvo sakęs, kad visa turėjo išsipildyti, kas apie Jį rašyta 
įstatyme, pranašuose ir psalmėse, apie Jo kentėjimus ir garbę. 
Jis atvėrė jiems ne tik protą suprasti Raštus, bet ir širdį uždegė, 
24,32. Jis tą daro dar ir dabar. Taigi, suprasti Raštus kas juose 
parašyta, 0 ne aiškinti juos savo nuožiūra, Ka“ nėra parašyta. 
Svarbu yra ne žmonių mintys, filosofija. bet veikiantis Dievo 
žodis. 

Jėzus ir Jo mokiniai aiškino Raštus nebūtinai žodiškai, bet 
prasme. Senajame Testamente nėra sakyta žodiškai apie 
prisikėlimą trečią dieną. Jėzus tai išskaitė iš Rašto, Mt 12,40. 

Evangelijos esmė yra atsivertimas, atgimimas, žmogaus 
pasikeitimas. Tai nėra apeigų atlikimas ir formulių kalbėjimas, 
bet per žodžio skelbimą žmonių ir tautų pasikeitimas, kuris 
vyko apaštalų laikais ir dabar vis tebevyksta. Evangelija yra 
skirta visoms tautoms. Skelbimas privalėjo būti pradėtas 
Jeruzalėje, Iz 2,3. 

Evangelijos skelbimas pasireiškė su galia, išti:jus Šventosios 

Dvasios dovaną. Tas pažadas lieka visiems laikams. Evangelija 
yra linksma žinia, išgananti jėga. Ją gali sėkmingai skelbti tie, 
kurie Tėvo pažadą patys pergyvena.Tai Dievo pasireiškianti 
galia, o ne žmogiškas išsimokslinimas. 


JĖZAUS DANGUN ŽENGIMAS, Lk 24,50-53 
50 Jis nusivedė juos palei Betaniją ir, iškėlęs rankas, 
palaimino juos, Apd 1,12. 51 Laimindamas Jis atsiskyrė nuo jų 
ir pakilo į dangų, Mk 16,19. 52 Jie pagarbino Jį ir, didelio 
džiaugsmo kupini, sugrįžo į Jeruzalg. 53 Jie nuolat lankė 
šventovę ir šlovino Dievą. 


Jėzus pabaigė darbą šioje žemėje, kas Jam buvo skirta. Jis 
nusivedė mokinius prie Alyvų kalno, arti Betanijos. Jiems buvo 
gerai žinomos tos vietos. Kiek čia prisiminimų! Mokiniai 
nematė Jėzaus prisikėlimo, bet jie buvo liudininkai Jo dangun 
žengimo. Jėzus, kaip vyriausias vyskupas, pakėlė rankas ir 
laimino mokinius, 4 M 6,23. Taip Jis laimindamas pakilo į 
dangų. Jam nereikėjo jokių vežimų, nei arklių. Jis žinojo kelią 
pas Tėvą. 

Jis palaimino mokinius atsiskirdamas. Jis laiminė juos 
visada, laimino, laimina visus ir laimins iki savo atėjimo. 

Mokiniai pašlovino Jį, kaip Viešpatį. Jis toks ir yra. Kai Jis 
kalbėdavo apie nuėjimą, pasitraukimą, jie nuliūsdavo. Dabar jie 
buvo kupini didelio džiaugsmo. Koks skirtumas! Koks 
skirtumas yra ir tarp formalių krikščionių ir pažįstančių savo 
gyvą Išganytoją. 

Mokiniai žinojo, kad Jėzaus mirtimi pasibaigė visos aukos. 
Jie lankė šventovę šlovinti Dievą ir liudyti apie Jėzų Gelbėtoją. 

EVANGELIJA 
PAGAL JONA 


Kas parašė evangeliją pagal Joną, veikale nėra minimas 
vardas. Iš 21,24 aiškėja, jog šią evangėliją parašė „tas mokinys, 
kurį Jėzus mylėjo“, 21,20-21. 

Bažnyčios pirmi rašytojai tvirtina, kad ją parašė apaštalas 
Jonas. Tą sako Irenejus, Polikarpus (Apaštalo Jono mokinys) ir 
kiti. 

Pirmosios trys evangelijos yra labai panašios, bet evangelija 
pagal Joną yra skirtinga. Pirmosios yra parašytos prieš 70 
metus Kr. gimus, o Jono tarp 90—100. Per tą laiko tarpą 
Palestinoje įvyko labai dideli pasikeitimai. 70 metais Jeruzalė 
buvo sunaikinta, gyventojai (žydai) išžudyti ir ištremti, 
išsklaidyti po visas valstybes ir tautas. Taipgi galios nustojo 
žydų bažnyčia ir vyriausioji taryba. Pirmųjų evangelijų rašytojai 
susilaikė kai kurių pasakojimų, kas galėjo kai kam pakenkti. 
Jonui nebereikėjo kreipti į tai dėmesio. Pav. pirmųjų trijų 
evangelijų rašytojai nemini, kas nukirio vyriausiojo kunigo 
tarnui ausį Getsemanės sode, o Jonas sako — Petras. 

Evangelija buvo skelbiama plačiai. Iš žydų.pusės nebebuvo 
Jokio pavojaus. Susidarė visai naujos aplinkybės. Krikščionystės 
skelbėjai susitiko su Artimųjų rytų, graikų ir romėnų filosofijo- 
mis ir tikybomis. Jas reikėjo atremti ir saugoti, kad įos 
nepatektų į krikščionišką skelbimą, nebūtų sumaišytos su 
evangelija. Pirmosios trys evangelijos jau buvo plačiai žinomas 
ir skaitomos, todėl Jonas daug ko nebekartojo, kas jose buvo 
parašyta. Pav. 3.24 jis pamini Joną Krikštytoją, kaip gerai 
žinomą įvykį. 

Kalboje vyra gana daug hebraizmų. Kalba nesklandi, bet 
mintys gilios, genijaus. Pirmosios evangelijos apie Jėzų ir Jo 
veiklą rašytos istoriškai. prisilaikant kiek chronologijos. Jonas 
nekreipė į tai dėmesio. Jis rašė daugiau kaip pamokslininkas, o 
ne istorikas. Pav. 14,31 jis rašė: ,„Kelkitės, eikime iš čia", o 18,i 
tik ėjo. Pirmi evangelistai pradėjo rašyti apie Jėzų Mesiją tik 
pabaigoje evangelijų, prieš Jo mirtį, Mt 16,20. Jonas jau 

pradžioje rašė apie Jėzų — Mesiją. Jonas papildė, ko pirmose 
evangelijose nėra užrašyta. Jis plačiai aprašė Jėzaus kalbas, 
pasikalbėjimus. Svarbiausia jam buvo paliudyti ir įtikinti, 
paveikti skaitytojus, kad Jėzus yra Mesijas, Dievo Sūnus, 20,31. 
Jis apie tai rašė nuo pradžios iki gallo savo veikale, 2,11; 3,18. 


LOGOS — ŽODIS, Jn 1,1-5 

1 Pradžioje buvo Žodis. Tas Žodis buvo pas Dievą, ir tas 
Žodis buvo Dievas, 1 M 1,1; 4 Jn 1,1-2; 5,20. 2 Jis pradžioje 
buvo pas Dievą, Pam 8,22. 3 Visa per Jį atsirado, ir be Jo 
neatsirado nieko, kas yra atsiradę, Ps 33,6; Kol 1,16-17; Žyd 
1,2. 4 Jame buvo gyvybė, ir ta gyvybė buvo žmonių šviesa, 
5,26; 12,46. 5 Šviesa šviečia tamsoje, bet tamsa jos nesuvokė, 
8,12; 9,5. 


Matas pradeda evangeliją rašyti žydišku papročiu, Mesijo 
elie. Morkus primena pranašus ir pradeda Jono skelbimu. 
Lukas visa ištiria ir rašo apie Jėzaus įsikūnijimą, angelui 

- pranešant Zacharijui ir Marijai. Jonas mini Jėzaus egzistenciją 
prieš pasaulių tvėrimą. Pradžioje buvo Žodis — Logos! Jėzaus 
vardas minimas tik 1,17, bet tas žodis buvo Jėzus. Pradžioje 
Dievas kūrė per Žodį. Jis tarė ir įvyko, pasidarė. Žodis 
pasireiškė veiksmu ir tapimu kūnu. Jis buvo su Dievu pirm 
pasaulių tvėrimo, 17,5. Visa, kas atsirado, buvo daryta per Jį; 
garbingieji angelai, dangiškieji pulkai ir menkiausios kirmelaitės 

"bei bakterijos. 

Pagal Šventąjį Raštą gyvybė suprantama ne vien fizinė, bet 
daugiau dvasinė, dieviška, kuri pasireiškia tikinčiuose. Gyvybė 
ir Šviesa yra pats Jėzus, 5,4. Jis. šviečia tamsoje, bet tamsa Jo 
nesuvokė, nesuprato. Jis vis dar šviečia ir tamsa Jo neužgožia, 
nenugali. 


JONAS KRIKŠTYTOJAS, Jn 1,6-8 
6 Pasirodė žmogus, Dievo siųstas, vardu Jonas, Mt 3,l; 
11,10; Mk 1,2. 7 Jis atėjo liudyti apie Šviesą ir kad visi jo 
liudijimu įtikėtų. 8 Jis nebuvo Šviesa, bet turėjo liudyti apie 
Šviesą. 

Jonas (malonė) Krikštytojas buvo Dievo siųstas, kaip ir kiti 
pranašai. Dievas kalba į žmones per žmones. Jonas atėjo 
liudyti, būti Jėzaus pirmtaku. Pati Šviesa liudija apie save. 
Jonas buvo, lyg nakties sargas, kuris žadino miegančius, kad 
tikėtų ateinančiai Šviesai. Visiems buvo galimybė pabusti ir 
tikėti. Tik tie nesurado progos tikėti, kurie nenorėjo. Jonas 
nebuvo Šviesa. Jis tik pranešė, lyg kokia žvaigždė, kad greit 
saulė, tikroji Šviesa, užtekės. Visi evangelijos skelbėjai privalo 
rodyti tik į Jėzų. Kas skelbia save, nors jis ir labai garsus būtų, 

jis nėra Jėzaus tarnas. 


TIKROJI ŠVIESA, Jn 1,9-14 

9 Tikroji Šviesa, kuri apšviečia kiekvieną žmogų, atėjo į šį 
pasaulį, Jn 12,46, 10 Jis buvo pasaulyje, ir pasaulis per Jį 
atsirado, bet pasaulis Jo nepažino, I M I,I; Žyd 1,2. 11 Pas 
savuosius atėjo, 0 savieji Jo nepriėmė. 12 Visiems, kurie Jį 
priėmė, Jis davė galią tapti Dievo vaikais — tiems, kurie tiki Jo 
vardą, Rom 8,15; Gal 3,26, 13 kurie ne iš kraujo, ne iš kūno, ir 
ne iš vyro norų, bet iš Dievo gimę, 3,5; 1 Jn 5,4; Jok 1,18. 14 
Tas Žodis tapo kūnu ir gyveno tarp mūsų; mes regėjome Jo 
šlovę — šlovę kaip vienagimio Sūnaus, pilno malonės ir tiesos, 
1z 7,14; Mt 1,16; Lk 1,31; 2,7; 1z 40,5; Mt 17,242 Pt 1,16-17; Iz 
60,1. ž 


Tikroji, arba didžioji Šviesa yra Jėzus, kuris atėjo į šį 
pasaulį. Krikštytojas buvo tik menka švieselė,- kuri švietė 
Judėjoje. Bet ir jis, taipgi Mozė, ir visi kiti mokytojai, gauna 
šviesą iš Jo. Jis visiems šviečia, šiame pasaulyje gyvenantiems. 
Pasaulis yra puolusioji, tamsioji, 1,5, žmonija. Jėzus nepasirodė, 
bet buvo, gyveno, pasaulyje. Pasaulis Jo nepažino. Graikai 
suprato pažinimą: pažinti, suprasti protu, gnostikai — jausmais, 
svajonėmis. Šventasis Raštas supranta — valios apsisprendimu, 
tai yra asmeniškas apsisprendimas už Kristų. 

Jis atėjo į pasaulį, kuris buvo per Jį sukurtas; tai Jo 
nuosavybė. Dar gilesne prasme, Jo nuosavybė buvo Izraelis, 
išrinktoji tauta iš visų tautų, 5 M 32,6; Ps 33,12. Jis pirmiausia 
atėjo pas Izraelį. Savieji nepažino ir nepriėmė Jo. 

Visgi kai kurie Jį priėmė. Visiems, kurie Jį priėmė, Jis. 
"suteikė galią tapti Dievo vaikais, 1 Jn 3,1. Tas suteikimas 

įvyksta ne per apeigas, sakramentus, bet per Dievo galią, 
Šventosios Dvasios veikimą. Žmogus nori, — apsisprendžia, o 
Dievas duoda išganymą, draugystę su Juo, per Jėzaus auką, Jo 
vardu. 

Dievo vaikai yra visi iš naujo atgimę. Čia tas atgimimas 
išreikštas negatyviai ir pozityviai. Negatyviai. Jis nėra iš kraujo 
— paveldimas, kaip žydai mokė ir manė esą Dievo vaikai, nes 
jie yra Abraomo palikuonys. Todėl Jonas visai nemini Jėzaus 
generacijos eilės. Paveldimas yra tik puolimas, nuodėmė. 
Išganymas nėra įgyjamas apeigomis, žmonių pastangomis, 
gerais darbais, morėjimu. 

Pozityviai. Dievas yra, kuris veikia savo malone per Jėzų 
Kristų, 1 Jn 5,1. 

„Žodis tapo kūnu". Jonas galėjo sakyti „tapo žmogumi." Bet 
Jis rašė „kūnu.“ Išsireiškimas „kūnas“ rodo visišką niekystę, Iz: 
40,6; Ps 78,39. Originale sakyta: „Jis palapiniavo." Tai yrai 
gyveno palapinėje, lyg koks kerdžius, be pastovios vietos. 
Garbingų ir didžių žmonių silpnybes pastebi gyvenantieji drauge 
su jais. Mokiniai gyveno su Jėzumi ir patys įsitikino, matė Jo 
didybę ir šlovę. Ta šlovė buvo ne išorinis spindėjimas, bet 
vienagimio Dievo Sūnaus garbė. Ji pasireiškė malone ir, tiesa, 
3,16; 1 Jn 4,16. Jėzus skelbė tiesą. Kas tiesą gali įvykdyti? Viena 
tiesa būtų tik gąsdinanti. Tiesa, susieta su malone, yra 
išgelbstanti. 


JĖZUS YRA DIDINGESNIS UŽ MOZĘ, 
ĮSTATYMA, Jn 1,15-18 

15 Jonas apie Jį liudija ir skelbia: „Čia tas apie kurį 
kalbėjau: tas, kuris paskui mane ateis, tačiau aisksčiau už mane 
yra buvęs, nes Jis už mane pirmesnis". Mt 3,11; Mk 1,7. 16 
Tikrai, iš Jo pilnystės visi gavome malonę po malonės, 3,34; Kol 
1,19; 2,9. 17 Įstatymas duotas per Mozę, tiesa ir malonė atėjo 
per Jėzų Kristų, 2 M 20,1. 18 Dievo niekas niekada nematė, 
tiktai vienagimis Sūnus — Dievas, Tėvo prieglobstyje esantis, 
mums Jį apreiškė, 2 M 33,10; 1.Jn 4,12; 1 Tim 6,16; Lk 10,22; 
Jn 6,40. 


Evangelistas vėl grįžta prie Jono Krikštytojo. Jį, lyginant su 
Senojo Testamento pranašais, yra taip: pranašai rodė žmonėms 

jų nusikaltimus, nuodėmę, o Krikštytojas rodo Jėzų Išgelbėtoją. 
Krikštytojas yra Jėzaus pirmtakas, kuris parengė Jam kelią Jo 
veiklai. Krikštytojas buvo Aukščiausiojo pranašas, Lk 1,76. 
Betgi Jėzus buvo pirma jo, Jn 8,58. Jis buvo pirma pasaulio 
sutvėrimo, Jn I,1-2. Visi šventieji (tikintieji) ėmė ir ima iš Jo 
pilnystės. Geriausi šventieji negali gyventi be Jo, bet ir didžiausi 
niekšai ir silpnavaliai gyvena iš Jo malonės. Visi ėmė ir ima iš 
Jo malonę po malonės. 

Per Mozę duotas įstatymas yra didingas. Jis visame 
pasaulyje laikomas pagrindiniu įstatymu. Bet per Jėzų duota 
evangelija yra didingesnė. Ji yra vienintelė visame pasaulyje, per 
kurią teikiamas išganymas, išgelbėjimas. Mozė yra toks garsus, 
kad po kelių tūkstantmečių jis tebežinomas visur. Bet jis Dievo 
nematė niekada, kaip ir kiekvienas žmogus. Jėzus matė Jį, atėjo 
iš Jo prieglobsčio ir apreiškė Jį žmonėms. 

KRIKŠTYTOJO ATSAKYMAS 
APIE SAVE, Jn I,19-28 

19 Toks buvo Jono liudijimas, kai žydai iš Jeruzalės atsiuntė 
pas jį kunigų ir levitų paklausti: „Kas tu esi?" 5,33. 20 Jis 
prisipažino nesigindamas. Jis prisipažino: „„Aš nesu Kristus!“ 
3,28. 21 Jie ir vėl klausė: „Tai kas gi tu? Gal Elijas?" Jis atsakė: 
„Ne!“ — „Tai gal tas pranašas?“ Jis atsakė: „Ne!“ 5 M 18,15; 
Mt 16,14. 22 Tada jie tęsė: „Tai kas gi tu, atsakyk, kad 
galėtume duoti atsakymą tiems, kurie mus siuntė? Ką sakai apie 
save?" 23 Jis tarė: ,,Aš — tyruose šaukiančiojo balsas: „Taisykite 
Viešpačiui kelią!', kaip kalbėjo pranašas Izaijas“, Iz 40,3; Mt 
3,3; Mk 1,3. 24 Atsiųstieji buvo iš fariziejų. 25 Jie dar jį 
klausinėjo: ,,„Tai kam krikštiji, jei nesi nei Kristus, nei 
pranašas?" 26 Jonas jiems atsakė: „Aš krikštiju vandeniu. O 
jūsų tarpe stovi tas, kurio nepažįstate, Mt 3,11; Mk 1,7; Lk 3,16, 

27 kuris po manęs ateis, -— Jam aš nevertas atrišti kurpių 
dirželio", 3,26. 28 Tai buvo Betanijoje, anapus Jordano, kur 
Jonas krikštijo, 10,40. 


Krikštytojo veikla tyruose buvo toka stipri, kad apie ją daug 
kalbėta sostinėje. Jeruzalės žydai (greičiausiai vyriausioji taryba) 
siuntė delegaciją pas Joną, ištirti jo asmenį ir mokslą. Jonas 
buvo Arono ainis, kunigas, todėl ir delegacija buvo iš kunigų. 

Apie savo asmenį jis atsakė, kad jis nėra Kristus, nei Elijas, nei 
(tas) pranašas, -nei vienas senųjų pranašų. Kad jis nebuvo 
Kristus, tai tiesa. Kaip su Eliju? Lk 1,17 sakyta, kad jis veiks 
Elijo dvasioje, Mt 11,14 jis buvo Elijas. Siųstieji laukė prieš 
Mesijo atėjimą asmeniškai Eliją pasirodant. Krikštytojas toks 
nebuvo. Prieš pranašą yra artikelis. Lietuvių kalba būtų: tas 
pranašas. Manyta 5 M 18,15 pažazdžtasis pranašas, kas buvo 
galima suprasti — Mesijas. Į klausimą: „Kas esi?" Jonas atsakė: 
„Esu tyruose šaukiančiojo balsas (ne žodis — tik balsas), kaip 
izaijas kalbėjo." Tai pranašystės išsipildymas! Ar siųstieji 
neprivalėjo daugiau kreipti dėmesio į tai? Siųstieji žinojo, kad 
prieš Mesijo pasirodymą vyks svarbus tautos apvalymas, kuris 
greičiausiai bus atliekamas kriktšu ar apvalymu, Jer 4,14; Zak 
13,1. Todėl jie klausė: „Kodėl krikštiji?“ „Aš krikštiju tik 
vandeniu", buvo atsakymas. Jei Jonas, didžiausias iš visų 
žmonių, galėjo krikštyti tik vandeniu, kaip drįsta menki žmonės 
mokyti, kad jų atliekamas, krikštas yra daugiau, negu vandens 
krikštas? Krikštytojas tęsė, kad jų tarpe stovi tas didysis, kurio 
jis nėra vertas būti vergu, atrišti Jo kurpių dirželius. Atrodo, 
kad delegacija nesidomėjo Juo? Neklausė: „Iš kur Jis, kas Jis?" 
Daugelis eilinių piliečių domėjosi Juo, bet delegacija ne. Dažnai 
eiliniai piliečiai yra nuoširdesni už vadus. 

Betanija, kai kuriuose vertimuose yra Betabora. Betanija 
rytiniame Jordano krante nėra žinoma. Dėl to negalima daryti 
išvados, kad tokios nebuvo, ir jos vietoje rašyti ,„Betabora." 
Rašytojas Origines manė, kad Betabora galėjo būti. Ar taip yra? 


DIEVO AVINĖLIS, Jn 1,29-34 

29 Rytojaus dieną, matydamas ateinantį Jėzų, Jonas prabilo: 
„Štai Dievo Avinėlis, kuris pašalina pasaulio nuodėmę! 1,36; 2 
M 12,33. 30 Čia tas, apie kurį kalbėjau: po manęs ateis vyras, 
anksčiau už mane buvęs, nes Jis pirmesnis už mane, 1,15. 31 Aš 
Jo nepažinojau, bet tam, kad Jis būtų apreikštas Izraeliui, 
atėjau krikštyti vandeniu", 7,4. 32 Ir Jonas paliudijo: ,„Aš 
mačiau Dvasią, lyg balandį nusileidžiančią iš dangaus, ir Ji liko 
ant Jo, Mt 3,16; Mk 1,10, Lk 3,21-22. 33 Aš Jo nepažinojau, 
bet tas, kuris mane siuntė krikštyti vandeniu kalbėjo: „Ant ko 
matysi nusileidžiančią ir pasiliekančią Dvasią, bus tas, kuris 
krikštys Šventąja Dvasia“, Apd 1,5. 34 Aš mačiau ir liudiju, 

kad šitas yra Dievo Sūnus." 


Sekančią dieną Krikštytojas mokė žmones, kaip kasdien. 
Jėzus buvo jų tarpe. Bet Jis nepratarė nė žodžio. Jonas tarė: 
„Štai Dievo Avinėlis." Viešpats Jėzus buvo aukotas, kaip Dievo 
Avinėlis. Krikštytojas skelbė žmonėms atgailą. Dabar jis rodė 
tą, kuris tikrai pašalina nuodėmę, suderina su Dievu. Jis visą 
laiką tą daro, kas tik tiki Jį! Jis pašalina nuodėmę viso pasaulio, 
bet suderina kiekvieną asmenį atskirai. Jų tarpe yra kiekvienas, 
tu ir aš. Tik žiūrėk ir tikėk! Štai čia Dievo Avinėlis! Tai tas, apie 
kurį Krikštytojas kalbėjo, kad Jis ateis. Jis atrodo toks 
nežymus, kad Jo nė vienas nepastebi. Krikštytojas Jo nepažino 
ir nepastebėjo. Bet tas, kuris jį siuntė krikštyti, pats Dievas, 
davė jam ženklą, gal per viziją? Nesakyta kokiu būdu. Ant kurio 
jis matys nusileidžiančią ir pasiliekančią Dvasią — bus tas. 

Evangelistas Jonas nieko nerašė apie Jėzaus krikštą, kurį 
atliko Jonas Krikštytojas. Apie tai žinome iš pirmųjų evangelijų. 
Krikštytojas nesako, ar jis tikrai matė nusiledižantį balandį, ar 
tik jo pavidalą. Labai svarbu, kad Krikštytojas buvo tikras 
Dievo siuntimu. Tas yra svarbu kiekvienam evangelijos 
skelbėjui. Tas įsitikinimas davė Krikštytojui ryžtą skelbti, kad 
Jėzus yra Dievo Sūnus, Mt 16,16.. 


PIRMIEJI JĖZAUS MOKINIAI, Jn 1,35-51 

35 Sekančią dieną vėl stovėjo Jonas ir du jo mokiniai. 36 
Išvydęs vaikščiojantį Jėzų, jis tarė: „Štai Dievo Avinėlis!“ 1,29; 
2 M 12,3. 37 Išgirdę tuos žodžius, abu mokiniai pasekė Jėzų. 38 
O Jis atsigręžęs M; pamatęs juos sekant, paklausė: „Ko 
ieškote?" Jie atsakė: „„Rabi (tai reiškia: Mokytojau"), kur esi 
apsistojęs?" 39 Jis tarė: „Ateikite ir pažiūrėkite.“ Tada juodu 
nuėjo, pamatė, kur Jis gyvena, ir tą dieną praleido pas Jį. Tai 
buvo apie dešimtą valandą. 40 Vienas iš jų, kurie girdėjo Jono 
žodžius ir sekė Jėzų, buvo Simono Petro brolis Andriejus, Mt 
4,18. 41 Jis pirmiausia susiieškojo savo brolį Simoną ir jam 
pranešė: „Radome Mesiją!“ (Išvertus tai reiškia: ,Pateptąjį“). 
42 Ir nusivedė jį pas Jėzų. Jėzus pažvelgė į jį ir pasakė: „Tu esi 
Simonas, Jono sūnus, o vadinsies Kefas (tai reiškia: Petras — 
„Uola“), Mt 16,18. 

43 Sekančią dieną, išvykdamas į Galilėją, Jis sutiko Pilypą ir 
jam tarė: „Sek mane!“ 44 Pilypas buvo kilęs iš Betsaidos, 
Andriejaus ir Petro gimtojo miesto. 45 Pilypas sutiko Natanaelį 
ir sakė jam: „Radome tą, apie kurį rašė Mozė įstatyme ir 
pranašai. Tai Jėzus iš Nazareto, Juozapo sūnus", I M 49,10; 5 
M 18,18; Iz 7,14; 10,11; 53,2; Jer 23,5; Ez 34,23; Dan 9,24; Mt 
2,23. 46 Natanaelis atsakė: ,„Ar iš Nazareto gali būti kas gero!?" 
Pilypas atsakė: ,„Eikš ir pažiūrėk!“ Jn 7,14. 47 Pamatęs 
ateinantį Natanaelį, Jėzus kalbėjo apie jį: „Štai tikras izraelitas, 
kuriame nėra klastos“, Ps 32,2. 48 O Natanaelis Jam sakė: „Iš 
kur mane pažįsti?“ Jėzus atsakė: „Prieš pakviečiant tave 
Pilypui, kai buvai po figmedžiu, mačiau tave.“ 49 Natanaelis 
sušuko: „Rabi, Tu Dievo Sūnus, Tu Izraelio karalius!" 6,69; Mt 
14,33; 16,16; Mk 8,29. 50 Jėzus atsakė: „Tu tiki, kadangi 
pasakiau tave matęs po figmedžiu? Tu matysi didesnių dalykų." 
5Sl Ir pridūrė: „Iš tiesų, iš tiesų sakau jums: jūs matysite 
atsivėrusį dangų ir Dievo angelus, kylančius ir nusileidžiančius 
ant Žmogaus Sūnaus", 1 M 28,12. 


Atrodo, Krikštytojas stovėjo ir kalbėjosi su savo dviem 
mokiniais. Jie pamatė vaikštinėjantį Jėzų. Kaip jie sekė Jį 
akimis! Krikštytojas pakartojo apie Jį vakar duotą liudijimą: 
„Štai Dievo Avinėlis!“ Visada reikalingas pakartojimas. Ar tai 
nebuvo Krikštytojo paskutiniai žodžiai savo mokiniams? Ar jis 
nenujautė, ar negailėjo greit jų neteksiąs? Ar mokytojas, 
įteikdamas mokiniui brandos atestatą, gaili jo, kad jis išvyksta į 
universitetą toliau studijuoti? Kas buvo tas kitas mokinys, kurio 
vardas neminimas? Daug kas mano, kad jis buvo Jonas, 
apaštalas. Jie girdėjo savo mokytojo pakartojimą, liudijimą, kad ' 
tas „Dievo Avinėlis" pašalina nuodėmes. Jie paliko mokytoją ir 
nusekė paskui Avinėlį. Krikštytojas liko vienas ir žiūrėjo į Jėzų 
ir savo buvusius mokinius. 

Jėzus staiga atsigręžė. Jų akys susitiko. Jėzus pirmas 
prakalbėjo: + „Ko ieškote?“ Jie atsakė: „Mokytojau, kur 
apsistojai?" Kitais žodžiais, kur gyveni, ar yra galimybė 
pasikalbėti, pasimokyti iš tavęs? Viešpats atsakė: „Ateikite ir 
pažiūrėkite!" Prašau, užeikite, dabar yra geriausias laikas. Tai 
buvo dešimta valanda jų laikų, ketvirta valanda po pietų, kai jie 
susitiko su Jėzumi. Daugelis atsimena ir valandą kada susitiko 

su Jėzumi, kada atgimė. Kaip ilgai ir apie ką jie kalbėjo 
nesakyta. Bet gerai žinoma, kad tas Avinėlis pašalino jų kaltes, 
padarė juos Dievo vaikais. Jie Viešpatį išpažino ne tik savo 
širdyse, bet ir visiems skelbė: „Radome Mesiją!“ Neminėtas 
vardu mokinys pasitraukia ir leidžia toliau veikti Andriejui, 
savo draugui. Andriejus nepasilieka tą rastą laimę tik sau. Jis 
ieško savo brolio, randa jį ir sako, ne tik savo vardu, bet ir savo 
draugo: ,,Mes radome Mesiją!" Jis nuveda savo brolį Petrą pas 
Jėzų, pas tikrąjį šaltinį, kad ir jis gertų to vandens, kuris 
nuramina troškulį taip, kad daugiau nebetrokštum. 

Jėzus priėmė naujai atvestąjį Simoną (Paklusnųjį) ir jam 
davė naują vardą Petras — Akmuo arba Uola. Kas apsispren- 
džia sekti Jėzų, privalo būti tvirtas. 

Sekančią dieną Jėzus sutiko Pilypą ir pakvietė jį į savo 
mokinių būrelį. Dievas veikia per savo malonę įvairiai. Andriejų 
ir Joną nurodė į Kristų Krikštytojas, Petrą atvedė brolis, Pilypą 
pavadino pats Jėzus. 

Pilypas yra graikiškas vardas. Jėzus nepakeitė jo. Pilypas 
buvo kilęs iš Betsaidos, iš to miesto, kurio gyventojai nepriėmė - 
evangelijos, Mt 11,21. Bet keli, priėmę evangeliją, sekė Jėzų. 
Pilypas surado savo draugą ir, pažindamas Šventąjį Raštą, 
kalbėjo: „Mes radome tą, apie kurį rašė Mozė įstatyme ir 
pranašai, tai yra Jėzų iš Nazareto, Juozapo sūnų!“ Natanaelis 
atsakė: „Ar gali kilti kas gero iš Nazareto?“ Jie abu buvo 
izraelitai, žinojo Raštą, bet dėl Jėzaus kilmės labai klydo. Jėzus 
buvo gimęs Betliejuje. Jis nebuvo Juozapo, bet Dievo Sūnus. 
Pilypas buvo patenkintas savo turimomis žiniomis ir patyrimais. 
Jo draugo Natanaelio tas nepatenkino. Pilypas buvo išmintin- 
gas. Jis nesileido į ginčus. „Eikš ir pažiūrėk", tarė jis, pats 
įsitikinsi. Draugai dažnai paklauso vienas antro. Natanaelis 
paklausė, ėjo drauge. Jiems dar neatėjus pas Jėzų, Jėzus žinojo 
kas darosi Natanaelio širdyje, jis nėra be kaltės, bet jis yra be 
klastos. Tą Jėzus pasakė viešai. Tas labai nustebino Natanaelį. 
Jis klausė Jėzų: „Iš kur pažįsti mane?" „Mačiau tave po 
figmedžiu." Nesvarbu ar Jėzus matė jį pagal kūną. Svarbu yra, 
kad Jėzus matė kas vyko jo širdyje. Mes nežinome ar ten 
Natanaelis skaitė ir apmąstė Raštą, meldėsi, turėjo vidujinius 
neaiškumus ir kovas. Natanaelis ir Jėzus tą žinojo, jam to ir 
užteko. Jo širdis atsiskleidė . Jėzui, lyg kokios gėlės žiedas Mr jis 

atsakė sau, kitiems ir Jėzui: „Tu esi Dievo Sūnus, Izraelio 
karalius!" Kas Jėzų išpažįsta, to Jis nepalieka esamoje padėtyje, 
Jis veda jį toliau. Tau, Natanaeli, ir jums visiems, daug kas yra 
neaišku, bet dar daugiau jums paaiškės. Tada lyginant su šia 
padėtimi, bus lyg dangus atsivertų ir angelai nusileistų bei 
pakiltų. Tą Jėzus patvirtino, sakydamas: „Iš tiesų, iš tiesų..." 
Amen, amen. Taip žydai sakydavo, ir krikščionys sako, 
baigdami maldą, bet, pradėdami kalbą ar sakinį, taip nesako. Ir 
pažodžiui Jėzaus mokiniai ir sekėjai matė angelus nusileidžian- 
čius ir pakylančius. Prisiminkime Jėzaus dangun žengimą. 


VESTUVĖS KANOJE, Jn 2,1-12 

1 Trečią dieną Galilėjos Kanoje buvo vestuvės. Jose 
dalyvavo Jėzaus motina. 2 Į vestuves taip pat buvo pakviestas 
Jėzus ir Jo mokiniai. 3 Išsibaigus vynui, Jėzaus motina Jam 
sakė: „Jie nebeturi vyno." 4 Jėzus atsakė: „Kas tau darbo su 
manimi, moterie? Dar neatėjo mano valanda!“ 2 Sam 16,10. 5 
Jo motina sakė tarnams: „Darykite, ką tik Jis jums lieps." 6 Ten 
buvo šeši akmeniniai indai žydų apsiplovimams, kiekvienas 
dviejų trijų saikų talpos, Mk 7,3. 7 Jėzus jiems liepė: „Pripilkite 
indus vandens." Jie pripylė skhidinus. 8 Tada Jis sakė: „Dabar 
semkite ir neškite prievaizdui.“ Tie nunešė. 9 Paragavęs 
paversto vynu vandens, ir nežinodamas, iš kur tai (nors tarnai, 
kurie sėmė vandenį, žinojo), prievaizdas pasišaukė jaunikį 10 ir 
tarė jam: „Kiekvienas žmogus pirmiau stato gero vyno, o kai 
svečiai įgeria, tada prastesnio. O tu laikei gerąjį vyną iki šiolei", 
1 M 43,34: Ag 1,6. 11 Tokią stebuklų pradžią Jėzus padarė 
Galilėjos Kanoje. Taip Jis parodė savo šlovę, ir mokiniai įtikėjo 
Jį. 12 Po to Jis su savo motina, broliais ir mokiniais nukeliavo į 
Kapernaumą. Ten jie pasiliko kelias dienas. 


Apie šią Šventojo Rašto victą yra labai daug įvairių 
aiškinimų. Priežastis yra ne sunkumas suprasti, bet įvairios 
pažiūros į vestuvių apeigas. Kai kurie mano, kad vestuvės 
negalėjo būti be alkoholio, ir Jėzus padarė „stiprų“ alkoholinį 
vyną. Atsiminkime, kad žydai iš viso mažiau vartoja alkoholinių 
gėrimų, negu mes lietuviai. Bet ir to fakto nepamirškime, kur 
pasireiškė gilesnis evangelijos skelbimas, pav. Klaipėdos krašte 

ir Rytprūsiuose, ten buvo taip sumažėjęs alkoholinių gėrimų 
vartojimas, kad bravarų savininkams buvo pavojus netekti 
pelno ir pragyvenimo šaltinio. 

Jėzus tik ką pradėjo evangelijos skelbimo veiklą. Ji buvo 
tokia gili ir taip veikė žmones, kad pirmieji mokiniai Jį išpažino 
Mesiju, Dievo Sūnumi. Mokiniai savo draugus lankė ir vedė 
prie Jėzaus. Tokie žmonės negalėjo vartoti alkoholio. Kalbėti, 
kad jie vartojo alkoholį būtų tas pats, kaip apie Jėzų kalbėjo: 
Jis rijūnas ir girtuoklis, Mt 11,19. Jėzus jiems atsakė, kad Jo 
santykis su girtavimu yra, kaip gydytojo santykis su ligoniu. 
Jėzus atėjo gydyti ir gelbėti. Jis perspėjo savo sekėjus neapsiryti 
ir negirtuokliauti, Lk 21,34. 

Dievas įsteigė ir palaimino santuoką pradžioje tvėrimo. 
Jėzus pageribė:santuoką savo dalyvavimu Kanos vestuvėse. 

Betsaida, vieta kurioje Jonas krikštijo, ir Jėzus savo 
pirmuosius mokinius pašaukė, yra apie 100 kilometrų nuo 
Kanos, Galilėjoje. Kana yra apie 14 kilometrų į šiaurę nuo 
Nazareto. Kodėl Jėzus su mokiniais iš Judėjos vyko į Kang 
Galilėjoje nesakyta. Natanaelis buvo iš Kanos, Jn 21,2. Jis ' 
galėjo Jėzų pakviesti į savo namus panašiai, kaip Matas, Mt 
9,9-10. Kelionė buvo maždaug trijų dienų. Kiek Jėzaus mokinių 
dalyvavo vestuvėse? 5,6ar 129: Buvo Jėzaus veiklos pradžia. Iki 
šio! Jonas mini 5 mokinių pašaukimą. Atsiminkime, kad Jonas 
chronologijos nesilaikė. Galėjo būti pašaukti jau visi 12 
apaštalų. 

Pas žydus vestuvės tęsdavosi 7 dienas. Tuo metu nekviesti 
kaimynai lankydavo jaunavedžius. Apskaičiuoti, kiek bus 
svečių, buvo neįmanoma. 

Marija buvo svarbūs asmuo. Ji pastebėjo vyno trūkumą ir 
kreipėsi tuo reikalu į Jėzų. Atrodo, jog ji tikėjo, kad Jėzus 
padės, padarys stebuklą. Jis pakluso tik Tėvo valiai. Todėl 
Jėzus perspėjo Mariją gana šiurkščiai, kad ji nesikišt; į Jo 
reikalus. Jis laukė savo valandos iš Tėvo. Marija liepė tarnams 
daryti tai, ką Jis įsakys. Ten buvo šeši akmeniniai indai, 
kuriuose laikydavo vandenį religiniams apsiplovimams. Prieš 
valgant plaudavo rankas, svečiams mazgodavo kojas. Viename 
inde tilpo apie 35 litrai. Jėzaus stebukluose dažnai gaudavosi 
perteklius: maitinant minią, žvejojant. Taip atsitiko ir čia. Jo 
daromi stebuklai vyko labai greitai. Tai nebuvo gamyba, bet 

dieviškas veiksmas. Jis tą darė be jokio triukšmo, garsinimo. To 
nepastebėjo nei jaunikis, nei vestuvių prievaizdas. 

Apaštalai buvo pergyvenę vidujinį pakeitimą. Tą galėjo 
padaryti tik Mesijas. Dabar jie matė, kad Jis yra ir gamtos 
Viešpats. Tame jie išpažino Jo didybę ir šlovę. 

Po vestuvių Jėzus, Jo motina, broliai ir apaštalai nuvyko 
trumpam laikui į Kapernaumą. Jėzus turėjo mažai laiko. Jo 
pareiga buvo visur, visiems, skelbti evangeliją. 


JĖZUS APVALO ŠVENTOVĘ, Jn 2,13-22 

13 Artėjant žydų Velykoms, Jėzus nukeliavo į Jeruzalę. 14 
Šventovėje Jis rado prekiaujančių jaučiais, avimis, balandžiais. 
Šventovėje sėdėjo daug pinigų keitėjų, Mt 21,12; Mk 11,15. 15 
Susukęs iš virvučių rimbą, Jis išvijo visus juos iš šventovės, 
išvarė avis ir jaučius, išbarstė keitėjų pinigus, išvartė jų stalus. 
16 Karvelių pardavėjams Jis sakė: „Pašalinkite juos ir iš mano 
Tėvo namų nedarykite prekybos namų!“ 17 Jo mokiniai 
prisiminė, kad yra parašyta: ,, Uolumas dėl tavo namų sugrauš 
mane", Ps 69,10. 

18 Tada žydai kreipėsi į Jį, sakydami: „Kokį ženklą gali 
duoti, jog turi teisę taip daryti?" 19 Jėzus atsakė: „Sugriaukite 
šitą šventovę, o Aš per tris dienas ją atstatysiu!" Mt 26,61; 27,40; 
Mk 14,58; 15,29. 20 Tada žydai sakė: ,,Keturiasdešimt šešerius 
metus šventovę statė, o Tu atstatysi ją per tris dienas!?" 21 Betgi 
Jis kalbėjo apie savo kūno šventovę, Kol 2,9. 22 Tik paskui, Jam 
prisikėlus iš numirusių, mokiniai prisiminė Jį apie tai kalbėjus. 
Jie įtikėjo Raštą ir Jėzaus pasakytus žodžius, Lk 24,8; Ps 16,10. 


Jėzus buvo Kanoje vestuvėse. Ką Jis veikė Kapernaume 
neminėta. Nieko nesakyta apie įvykius kelionėje į Jeruzalę. 
Daugelis mano, kad Jėzus kasmet vykdavo į Jeruzalę. Šis buvo 
Jo pirmas pasirodymas Jeruzalėje, pradėjus Mesijo veiklą. 

Jėzus rado prekiaujančius'šventoriuje (šventovėje). Tai buvo 
prekyba aukomis. Žmonės, atvykdami iš toliau, negalėjo 
atsivesti gyvulių aukoms. Jie turėjo juos čia įsigyti. Atvykę iš 
kitų kraštų, turėjo čia išsikeisti pinigus. Viskas buvo gerai 
sutvarkyta. Juk kitaip ir negalėjo būti. Turtingesni pirko 
jaučius, mažiau pasiturį — avinėlius, beturčiai — balandžius. 
Tas taip buvo nuo neatmenamų laikų. Visi buvo patenkinti. 
Jėzus matė tame tik prekybą. Tas Jį tiesiog graužė, Ps 69,10. Jis 
nesikreipė su protestu pas vyriausį kunigą ar vyriausiąją tarybą. 

Jis žinojo, kad tuo nieko nepasieks. Jis nusivijo iš ten primėtytų 
virvagalių, kuriais būdavo atvedami gyvuliai, botagą ir išvarė 
jaučius bei avis, išvartė pinigų keitėjų stalus, išbarstė pinigus, 
įsakė išnešti balandžius. Nieko nesakyta apie Jėzaus padėjėjus ir 
pasipriešinimą Jam. Reikia tik pagalvoti, koks ten buvo 
triukšmas! Evangelistui buvo svarbu aprašyti Jėzaus tikslą, o ne 
patį įvykį. Jie padarė iš Dievo šventovės, Jo Tėvo namų, 
prekybos namus. Jėzus buvo Mesijas, Dievo Sūnus. Jo pareiga 
buvo atstatyti Tėvo namus. Ar šis Kristaus veiksmas nebuvo 
panašus į reformaciją ir dabar skelbiamą atgimimą? 

Žydai, aukštieji kunigai ir vyriausioji taryba, atsigavo ir 
prašė iš Jėzaus ženklo, kuriuo remiantis Jis taip darė. Jėzus 
jiems pasiūlė sugriauti šventovę ir Jis ją atstatys trijų dienų 
laikotarpyje. Juk tai buvo pasijuokimas iš jų. Jie patys turėjo 
sugriauti šventovę, kuri jiems buvo viskas, visa didybė, kurioje 
pats Dievas gyvena. Jie priminė Jam, kad šventovė statyta 46 
metus, o Jis nori ją atstatyti per tris dienas! Jie to negalėjo 
suprati. Taip ir tie krikščionys, kurie mato tikėjimo prasmę 
apeigose, negali suprasti Šventosios Dvasios veikimo ir Jos 
gyvenimo tikinčiuose. Jėzaus mokiniai irgi nesuprato Jėzaus 
veiksmo. Gerai, kad jie žinojo Raštą. Jie prisiminė, Ps 69,10 
žodžius: „Uolumas dėl tavo namų grauš mane“ ir ką pranašas 
Zacharijas prieš 500 metų pranašavo, jog aukų apeigos bus 
pašalintos. Labai svarbu yra žinoti Šventąjį Raštą ir Jį pritaikyti 
asmeniškame ir bendrame krikščionių bei bažnyčios gyvenime. 
Jėzus daug kalbėjo palyginimais, bet daugelis Jo nesuprato, Mt 
13,13-14. Jėzus kalbėjo apie savo kūno (prisikėlimo) bažnyčią, 
kuri prasidėjo Šventajai Dvasiai veikiant. Mokiniai tą irgi 
tesuprato tik Jėzui prisikėlus, kai jiems Jėzus atvėrė protą, Lk 
24,45, 


JĖZUS PAŽINO ŽMONĖS, Jn 2,23-25 
23 Per Velykų šventes, Jam būnant Jeruzalėje, daugelis 
tikėjo Jo vardą, matydami Jo daromus stebuklus. 24 Bet Jėzus, 
gerai visus pažindamas, jais nepasitikėjo. 25 Jam nereikėdavo, 
kad kas paliudytų apie žmogų. Jis pats žinojo, kas yra žmoguje, 
Ps 7,10-, 


Velykų šventės tęsėsi 8 dienas. Jam būnant Jeruzalėje, 


Jn 3,1 176 


daugelis Jį tikėjo. Evangelistas nieko nesako apie Jėzaus kalbas 
ir stebuklus. Jis tik sako, kad Jėzus darė stebuklus. Nors taryba 
buvo priešinga Jėzui, bet, atrodo, jog Jėzus veikė ir turėio gerų 
pasisekimų. Evangelistas pabrėžia, kad Jėzus pažino žmones iš 
jų veidų, žinojo jų ne tik vardus, bet ir jų mintis, siekimus, 
norus, pasiryžimus, silpnybes, gerąsias ir blogąsias puses. Jis 
buvo lyg koks gydytojas, kuris gerai pažįsta savo pacientą. Toks 
teisėjas yra tinkamas, Jis teis teisingai. 


JĖZAUS POKALBIS SU 
NIKODEMU, Jn 3,1-21 

1 Buvo vienas fariziejus, vardu Nikodemas, žydų vyresnysis, 
7,50; 19,39. 2 Jis atėjo naktį ir kreipėsi į Jėzų: ,„Rabi, mes 
suprantame, kad esi atėjęs nuo Dievo, kaip mokytojas, nes 
niekas negalėtų daryti tokių stebuklų, kokius Tu darai, jeigu 
Dievas nebūtų su juo." 3 Jėzus atsakė: „Iš tiesų, iš tiesų sakau 
tau: jei kas neatgims iš naujo, neregės Dievo karalystės." 4 
Nikodemas paklausė: „Bet kaip gali gimti žmogus, būdamas 
senas? Argi jis gali antrą kartą įeiti į savo motiną ir vėl 
užgimti?" 5 Jėzus atsakė: „Iš tiesų, iš tiesų sakau tau: kas 
negims iš vandens ir Dvasios, nejeis į Dievo karalystę, Ez 36,35- 
27; Ef 5,26; Žyd 10,22. 6 Kas gimė iš kūno, yra kūnas, o kas 
gimė iš Dvasios, yra dvasia, | M 5,3; Rom 3,23. 7 Nesistebėk, 
jog pasakiau: jūs privalote atgimti iš naujo. 8 Vėjas pučia, kur 
“ nori; jo ošimą girdi, bet nežinai, iš kur ateina ir kurlink nueina. 
Taip esti su kiekvienu, kuris gimė iš Dvasios“, Ps 135,7; Pam 
11,5. 9 Nikodemas atsiliepė: „Kaip tai gali įvykti?" Ez 36,26. 
10 Jėzus jam atsakė: „Tu esi Izraelio mokytojas ir šito 
nesupranti? 11 Iš tiesų, iš tiesų sakau tau: mes kalbame, ką 
žinome, ir liudijame, ką matome, o jūs nepriimate mūsų 
liudijimo, 7,16; 8,26;28. 12 Jei netikite man kalbant apie 
žemiškus dalykus, tai kaipgi tikėsite, jei kalbėsiu jums apie 
dangiškuosius? 13 Niekas nėra užžengęs į dangų, kaip tik 
žmogaus Stinus, kuris nužengė iš dangaus, 6,62; Ps 47,6; Ef 4,9. 
14 Kaip Mozė dykumoje iškėlė žaltį, taip turi būti iškeltas 
Žmogaus Sūnus, 4 M 21,8-9, 15 kad kiekvienas, kuris Jį tiki, 
turėtų amžinąjį gyvenimą", Mk 16,16; Lk 19,10. 16 Dievas taip 
mylėjo pasaulį, jog davė savo vienagimį Sūnų, kad kiekvienas, 
kuris Jį tiki, nepražūtų, bet turėtų amžinąjį gyvenimą, 15,13; 

Rom 5,8; 8,32; 1 Jn 3,16; 4,9. 17 Dievas gi nesiuntė savo 
Sūnaus į pasaulį, kad Jis pasaulį pasmerktų, bet kad pasaulis 
būtų per Jį išgelbėtas, 9,39. 18 Kas Jį tiki, tas nebus 
pasmerktas, o kas netiki, jau yra nuteistas už tai, kad netiki 
vienagimio Dievo Sūnaus, 5,21; 6,40-47. 19 Teismo nuospren- 
dis yra toks: atėjo Šviesa į pasaulį, bet žmonės labiau mylėjo 
tamsą, nei šviesą, nes jų darbai buvo pikti, 1,5-9. 20 Kiekvienas, 
kuris daro bloga, neapkenčia šviesos ir neina į šviesą, kad jo 
darbai aikštėn neišeitų, Ef 5,13. 21 O kas vykdo tiesą, tas eina į 
šviesą, kad išryškėtų, jog jo darba: atlikti Dievui, Ef 5,8-9. 


Nedaug galiūnų ir kilniųjų seka Jėzų. Bet jų yra. Nikodemas 
buvo žydų vyresnysis, fariziejus, Rašto aiškintojas, Izraelio 
mokytojas, vyriausios tarybos narys. Jis darė, ką jis galėjo ir 
sugebėjo, dėl Jėzaus ir tiesos. 

Jis nenorėjo Jėzaus trukdyti viešai. Todėl jis atėjo pas Jėzų 
nakties metu, kai Jėzus buvo laisvas. Kada kiti miegojo, jis 
mokėsi iš Jėzaus. Jis žinojo savo kolegų priešingumą Jėzui. Jis 
nedrįso jų piktinti ir pats neturėjo drąsos viešai turėti draugystę 
su Jėzumi. Jėzus priėmė jo vizitą. Nikodemo tikėjimas ir drąsa 
augo, 7,50; 19,39. 

Nikodemas pasveikino Jėzų kaip mokytoją. Jis sakė, kad ne 
tik jis vienas, bet ir kiti jo kolegos žino, jog Jėzus yra Dievo 
siųstas, kitaip Jis negalėtų tų stebuklų daryti, kuriuos visi mato 
Jį darant. Jo mokyme ir veikloje pasireiškia Dvasios veikimas. 
Jėzus atsakė jam, kad jis neturės jokios naudos iš to žinojimo. 
Jis negalės pasinaudoti Dievo karalyste, matyti ją, jei jis pats 
asmeniškai neatgims, netaps nauju žmoguni. Žmogaus gyveni- 
mas prasideda gimimu. Panašiai dvasinis, dieviškas gyvenimas 
prasideda atgimimu. Kas negimsta iš Dvasios, arba iš aukšto tas 
nesupranta Dievo karalystės reikšmės. 

Nikodemas manė tik apie kūno atnaujinimą, o Jėzus kalbėjo 
apie širdies, dvasios pakeitimą. Kuris didžiuojasi savo kūnišku 
gyvenimu, paveldėjimu, tam dvasinis atgimimas nėra supranta- 
mas. Nikodemo didybė buvo tame: jis nesuprato Jėzaus, bet 
neužsigavo, nesipiktino, o klausė toliau, prašė paaiškinti. Jėzus 
aiškino, kad atgimimas nėra pasiekiamas savo pastangomis '7 
išmintimi, bet Dievo Dvasios veikimu ir pasireiškimu. Žmogaus 

pakeitimą daro Dvasia. Kas iš kūno yra gimęs, tas kūnu lieka, 
nors ir būtų įmanoma daug kartų atsinaujinti. 

Atgimimas iš vandens ir Dvasios. Kai kurie šiame išsireiš- 
kime įžiūri krikštą. Jei čia buvo manyta krikštas, jis galėjo būti . 
tik Jono krikštas, o ne vėliau Jėzaus įsteigtas. Toliau Jėzus 
kalba tik apie Dvasios veikimą, o krikšto visai nemini. 

Hebrajų kalboje dvasia ir vėjas yra tas pats žodis. Jį vėrčiant 
reikia žiūrėti prasmės, kas manyta; vėjas ar dvasia. Čia Jėzus 
panaudoja abu išsireiškimus. Iš Dvasios atgimimas vyksta 
panašiai, kaip vėjo pūtimas. Dvasia pasireiškia, kaip jai tinka: 
kur, kokiame laipsnyje. Jos veikimą nustato Dievas, o ne 
žmogus. Žmonės gali pastebėti Dvasios veikimo padarinius, bet 
jos paslapties neišaiškins. Nikodemas klausė, kaip tai gali būti? 
Daug krikščionių nepažįsta evangelijos veikiančių jėgų. Jie tiki 
tik tam, ką jie supranta. Jie mano, jog tas nėra Jėzaus 
evangelija, ko jie nesupranta. Ko nesupranta, nededa pastangų 
suprasti, nemeldžia Dievo išminties. Jėzus atsakė Nikodemui: 
„Tu esi Izraelio mokytojas ir šito nežinai?“ Kiek daug 
krikščionių mokytojų (kunigų) atlieka religines apeigas, net 
Šventojo Rašto kritiką yra studijavę, bet nepažįsta ir nęmoko 
atgimimo, evangelijos esmės! Tridento konsiliumas nutarė: 
„Tebūnie iškeikti tie; kurie tvirtina esą tikri savo išganymu." Ar 
tai nėra iškeikimas evangelijos esmės? ,,Juk pati Dvasia liudija 
mūsų dvasiai, kad esame Dievo vaikai", Rom 8,16. Daugybė 
tokį liudijimą laiko pasididžiavimu ir svaja (Schwermerei). Apie 
šitą evangelijos tiesą 'mokosne tik Naujasis Testamentas, bet tą 
jau skelbė ir Senojo Testamento pranašai. Kas yra mums 
tikėjimo pagrindas?, Žmonių nutarimai, ar Dievo apreiškimas, 
Jo Žodis? Jėzus, Dievo Sūnus, sakė: „Mes kalbame, ką 
žinome." Į „mes“ Jis'įglaudžia Senojo Testamento, Jo laiko, 
dabarties ir ateities tikinčiuosius, kurie žino, ką kalba, nes jie 
liudija tą, ką jie patys pergyveno. Bet netikintieji tą atmeta, 
nepriima, laiko tą žinojimą pasakaitėmis, svajonėmis. Išganymo 
užtikrinimą patiria milijonai žmonių čia ant žemės. Netikintieji 
nepriima jų liudijimo, tai kaip jie tikės tam, kas yra dangiška! 
Ko žmonės ant žemės nepergyvena, to nėra išreikšta žmonių 
sąvokomis, nei žodžiais, 1 Kor 2,6-16. 

Jėzus vienintelis apreiškė mums Tėvo valią. Be Jo apreiški- 
mo, mes neįstengtume suprasti Dievo valios. Mes negalime savo 

pastangomis nuspręsti, kas yra Dievo valia. Mums reikia laukti 
pamokymų ir apreiškimų iš aukšto, iš dangaus, per Dievo 
Dvasią, kurią Jėzus pažadėjo. 

Jėzus atėjo iš dangaus pranešti mums Tėvo valią. Senasis 
Testamentas tą Pažadėtąjį skelbė, žydai tikėjo ir laukė Mesijo. 

Izraelitams, mirtinai įgeltiems gyvačių, buvo duota galimybė 
žiūrėti į iškeltą gyvatę ir tikėti. Kas žiūrėjo ir tikėjo — išgijo. 
Kas tiki Jėzų, tampa laisvas nuo nuodėmės galios, 4 M 21,9; Iz 
45,22. 

Dievas mylėjo pasaulį taip, kad žavė savo vienagimį Sūnų, 
Jėzų Kristų, kad išgelbėtų pasaulį. Jis atsiuntė Jį į mirtį ant 
kryžiaus. Taip Dievas gelbėjo piktą, niekingą pasaulį; ne vien 
Izraelio tautą, bet visą pasaulį. Kas tik Jį tiki, tam Jis duoda 
išganymą — išgelbėjimą, amžiną gyvenimą. Jėzus atėjo į pasaulį 
ne pasmerkti jo, bet gelbėti. Kurie netiki į Dievo Siųstąjį, tie jau 
yra pasmerkti. Netikėjimas yra pasmerkimas.  Netikinčiuosius 
pasmerkia jų darbai ir sąžinė. 

Evangelija yra šviesa. Bet netikintieji daugiau mylėjo tamsą, 
nuodėmę, negu šviesą. Tokia tamsybė yra apėmusi neišmanė“ 
lius, kad jie nenori būti išganyti, išgelbėti. Jų darbai pikti. Jie 
nenori jų atsisakyti ir todėl nepriima Dievo pasiūlytos 
evangelijos.Tas yra pasmerkimas, kad jie megsta tamsą ir neina į 
šviesą. Jie nenori, kad jų blogis, klydimas paaiškėtų. Pikta 
darantieji, kurie priėmė evangelijos šviesą, muitininkai ir 
iškrypėliai, tapo laisvi. 


NAUJAS KRIKŠTYTOJO LiUDIJIMAS 
APIE JĖZŲ, Jn 3,22-36 

22 Jėzus su mokiniais atėjo į Judėjos kraštą ir, ten su jais 
būdamas, krikštydino, 4,1-2. 23 Taip pat ir Jonas krikštijo 
Enone, netoli Salimo, nes ten buvo daug vandens ir žmonės ten 
rinkdavosi krikštytis, 1 Sam 9,4. 24 Tada Jonas dar nebuvo 
įmestas į kalėjimą, Mt 14,3; Lk 3,19-20. 25 Tarp Jono mokinių 
ir vieno žydo kilo ginčas dėl apvalymo. 26 Tad jie atėjo pas 
Joną ir pranešė: ,,Rabi, kuris buvo su tavimi anapus Jordano, 
kurį tu paliudijai, — Jis taip pat pradėjo krikštyti, ir visi bėga 
pas Jį", Mt 3,13. 27 Jonas atsakė: „Žmogus negali nieko 
pasiimti, jeigu jam neduota iš dangaus, 19,11; Žyd 5,4. 28 Jūs 
patys galite man paiudyti, jog sakiau: aš ne Kristus! Aš siųstas 

būti tik Jo pirmtaku, 1,20-30. 29 Kas turi sužadėtinę, tas 
sužadėtinis, o sužadėtinio bičiulis, kuris šalia stovi ir girdi, 
džiaugiasi jaunikio balsu. Šiam mano džiaugsmui jau dabar 
nieko netrūksta, Mt 9,15. 30 Jam skirta augti, o man mažėti", 2 
Sam 3,1. 31 Kas iš aukštybių ateina, tas už visus viršesnis, o kas 
iš žemės yra, — žemiškas ir žemiškai kalba. Kas iš dangaus 
ateina, tas už visus viršesnis, 8,23. 32 Jis liudija, ką girdėjo ir 
matė, tik niekas Jo liudijimo neklauso, 5,19-20; 8,26-28. 33 Kas 
Jo liudijimą priima, tas pripažįsta, jog Dievas teisus, 34 nes ką 
Dievas siuntė, tas kalba Dievo žodžius. Dievas teikia Jam 
Dvasios be saiko, Ps 45,3-8. 35 Tėvas myli Sūnų ir visa atidavė 
į; Jo rankas, Mt 11,27. 36 Kas tiki Sūnų, turi amžinąjį 
gyvenimą, o kas nenori Sūnaus tikėti — gyvenimo nematys: virš 
jo kybo Dievo rūstybė, 3,18; Mk 16,16; 1 Jn 5,10. 


Evangelistas nesilaikė chronologijos. Visgi kai kurie bando 
išskaityti laiką, iš jo evangelijos, kur ir kaip ilgai Jėzus veikė. 
Žydų Velykos maždaug sutampa su mūsų Velykomis. Atrodo, 
kad Jėzus greitai po Velykų išvyko iš Jeruzalės. Jėzus paliko 
Judėją ir vyko į Galilėją. Jn 4,35 sako jog piūtis bus už 4 
mėnesių.:Palestinoje piūtis būdavo apie gruodžio vidurį. Jėzaus 
veikla galėjo tęstis Judėjoje apie 8 mėnesius. : 

Jonas Krikštytojas, po susitikimo su Jėzumi, tęsė savo 
veiklą. Jėzus tuo laiku irgi veikė: darė nuostabius darbus, mokė, 
krikštijo. Jis pats nekrikštijo; tai darė Jo mokiniai. Jono ir 
Jėzaus veikla vyko lygiagrečiai. Jie sutarė nuoširdžiai. Tarp 
Jono mokinių ir vieno žydo kilo ginčas dėl apvalymo. Iš 
tolimesnio teksto atrodo, kad apvalymas buvo krikštas. 
Greičiausiai kilo ginčas, kuris krikštas yra geresnis, geriau 
apvalo, Jėzaus ar Jono? Jono mokiniai atėjo ir pranešė jam, jog 
tas, kuris buvo anapus Jordano, apie kurį jis liudijo, krikštija ir 
visi bėga pas Jį. Jono mokiniai buvo susirūpinę, gali jų 
mokytojo veikla nukentėti. O anas nėra dėkingas jų mokytojui. 
Jie buvo tikri, jog ir jų mokytojas tuo susirūpins. 

Jonas savo mokiniams atsakė, kad viskas ateina iš dangaus, 
Žmogus pats nieko negali atsiekti. Jam (Jėzui) yra duota Dvasią 
be saiko. Be to, jie patys girdėjo jį liudijant: ,,Aš nesu Mesijas." 
Taigi neklyskite, nedarykite klaidos! Jis yra sužadėtinis. Aš 
džiaugiuos ir esu visai patenkintas būti Jo draugu ir pirmtaku. 

Jėzus yra surinkimo, bažnyčios sužadėtinis. Jam yra skirta 
augti, 0 man — mažėti. Tai tikra Jėzaus tarno nuotaika! 
Kristaus karalystė auga, lyg koks garstyčių medelis. Kaip rytą, 
saulės šviesai pasirodžius, žvaigždžių šviesa nebematoma, toks 
yra santykis tarp Viešpaties ir Jo tarnų. Jis yra viršesnis už 
viską, už visus. 

Kas yra iš žemės, tas žemiškai kalba. Visi pranašai, pats 
Jonas ir apaštalai, buvo iš žemės. Nors jis ir jie visi buvo siųsti 
Dievo, bet jie turėjo laukti iš Dievo apreiškimų ir palaimos. O 
Jis (Jėzus) kalba, ką matė ir girdėjo. Jis turi visą tiesą ir galią. 
Jonas, priešingai savo mokiniams, buvo susirūpinęs, kad niekas 
Jo (Jėzaus) liudijimo neklauso. Jis yra Tėvo Sūnus. Kas Jį tiki, 
tas turi laikiną ir amžiną gyvenimą. Kas nenori Sūnaus klausyti, 
tas nemato ir nematys gyvenimo. Tokį ištiks Dievo rūstybė. 


JĖZUS PALIEKA JUDĖJA, Jn 4,1-3 

1. Sužinojęs, kad fariziejai išgirdo Jį daugiau už Joną 
susilaukiant (darant) mokinių ir gausiau krikštijant, 3,22-26, 2 
nors pats Jėzus nekrikštydavo, tik Jo mokiniai, 3 Jis paliko 
Judėją ir vėl išėjo į Galilėją. 

Jonas Krikštytojas išvystė savo veiklą tyruose. Vyriausioji 
taryba nerimo dėl jo, 1,19-27. Jėzus savo veikla Jeruzalėje labai 
suerzino tarybą. Jie sekė Jėzaus veiksmus. Jėzaus veikla buvo 
sekmingesnė negu Jono. Krikščionys negimsta iš krikščioniškų - 
tėvų, Jėzus juos padaro per žodį, veikiant Šventajai Dvasiai. 
Jėzus paliko Judėją ir išvyko į Galilėją. Taip rodė Jam Tėvas. 
Jo valanda nebuvo atėjusi. Galilėjoje, toliau nuo Jeruzalės 
Vadovybės akių, Jėzus galėjo ramiau veikti. 


JĖZUS IR SAMARIETĖ, Jn 4,4-26 

4 Jam reikėjo eiti per Samariją. 5 Jis užsuko į Samarijos 
miestą, vadinamą Sicharu, netoli nuo lauko, kurį Jokūbas buvo 
davęs savo sūnui Juozapui, | M 48,22; Joz 24,32. 6 Ten buvo 
Jokūbo šulinys. Nuvargęs iš kelionės, Jėzus atsisėdo prie 
šulinio. Buvo apie šeštą valandą. 7 Viena samarietė moteris 
atėjo semti vandens. Jėzus ją paprašė: „Duok man gerti." 8 
(Tuo tarpu mokiniai buvo nuėję į miestą nusipirkti maisto).'9 | 

Samarietė atsakė: „Kaip Tu, būdamas žydas, prašai mane, 
samarietę, gerti?“ (Mat, žydai nebendrauja su samariečiais). 10 


Jėzus jai tarė: „Jei tu žinotum Dievo dovaną ir kas yra tas, . 


kuris tave prašo: „Duok man gerti", pati būtum Jį prašiusi, ir Jis 
tau būtų gyvojo vandens davęs!“ 7,38-39. 11 Ji atsiliepė: 
„Viešpatie, betgi Tu neturi kuo pasemti, o šulinys gilus. Iš kur 
Tu imsi gyvojo vandens? 12 Argi Tu didesnis už mūsų tėvą 
Jokūbą, kuris tą šulinį mums paliko ir pats iš jo gėrė, ir jo 
vaikai, ir gyvuliai." 13 Jėzus atsakė: „Kiekvienas, kas geria šitą 
vandenį, ir vėl trokš, 5,58. 14 O kas gers vandenį, kurį Aš 
duosiu, tas nebetrokš per amžius, ir vanduo, kurį jam duosiu, 
taps versme vandens, trykštančio į amžinąjį gyvenimą“, 6,27; 
7,38-39. [5 Tada moteris sušuko: „Viešpatie, duok man to 
vandens, kad nebetrokščiau ir nebeturėčiau vaikščioti semtis." 
16 Jėzus atsiliepė: „Eik, pakviesk savo vyrą ir sugrįžk." 17 
Moteris atsakė: „Aš neturiu vyro.“ Jėzus jai tarė: „Gerai 
pasakei: „Neturiu vyro", 18 nes turėjai penkis vyrus, ir dabartinis 
ne tavo vyras. Čia tiesą pasakei." 19 „Matau, Viešpatie, jog esi 
pranašas," nustebusi tarė moteris, 6,14; 9,17. 20 „Mūsų tėvai 
garbindavo Dievą ant šito kalno, o jūs tvirtinate, kad Jeruzalė 
esanti vieta, kur reikia Dievą garbinti“, 5 M 12,6; I Kar 8,29; 
9,3. 21 Jėzus atsakė: ,„Moterie, tikėk manimi, jog ateis valanda, 
kada garbinsite Tėvą ne ant šio kalno ir ne Jeruzalėje. 22 Jūs 
garbinate, ko nepažįstate, o mes garbiname, ką pažįstame, nes 
išganymas ateina iš žydų, 2 Kar 17,29; Iz 2,3; Lk 24,47. 23 Bet 
ateis valanda, — jau dabar ji yra, — kai tikrieji garbintojai 
šlovins Tėvą dvasia ir tiesa. Ir pats Tėvas tokių garbintojų ieško. 
24 Dievas yra dvasia, ir Jo garbintojai turi šlovinti Jį dvasia ir 
tiesa", 2 Kor 3,17. 25 Moteris Jam atsakė: ,„Žinau, jog ateis 
Mesijas, tai yra Kristus. Atėjęs Jis mums viską paskelbs“, 1,41. 
26 Jėzus jai tarė: „Tai Aš, kuris su tavimi kalbu!" 8,25; 9,37. 


Samariečiai yra kilę iš pagonių ir žydų. Jie laikė savo 


tikėjimo pagrindu Mozės 5 knygas. Jų garbinimo vieta buvo 
Garezimo kalnas, nuo kurio Jozuvas skaitė palaiminimus. - 
Samariečiai su žydais labai nesugyveno. Samarijos kraštas buvo | 


tarp Judėjos ir Galilėjos. Galilėjiečiai eidami į Jeruzalę 
dažniausiai aplenkdavo Samariją, eidami rytine Jordano puse. 


Jėzus su mokiniais šį kartą ėjo per Samariją. Jie atėjo į Sicharą | 

pietų laike. Jėzus buvo išvargęs. Jis atsisėdo prie šulinio 
pavėsyje pailsėti, o mokiniai nuėjo į miestelį nupirkti maisto. 
Tuo metu atėjo viena samarietė pasisemti ir parsinešti į namus 
vandens. Jėzus užkalbino ją. Jis dažnai kalbėdavo didelėms 
minioms, bet Jis nevengė kalbėti ir su viena nepažįstama, 
beturte, vargše nusidėjėle. Jis prašė jos vandens atsigerti. Ji 
labai nustebo, kaip žydas prašo iš jos vandens. Ji savo 
nustebimą pareiškė Jam. Jėzus jai atsakė, jei ji žinotų, kas Jis 
yra, ji prašytų iš Jo vandens, ir Jis duotų jai gyvojo vandens. 
Jėzaus tikslas buvo pradėti su ja dvasinio turinio pokalbį. 
Moteris galvojo tik apie paprastą vandenį. Ji priminė Jam, kad 
Jis niėko nėturi su kuo pasisemti vandens. Šis šulinys yra labai 
senas, iš Jokūbo laikų, jo vanduo geras, ką Jis gali duoti 
geresnio? Jis jai aiškino, kad nors šio šulinio vanduo geras, 
nuramina troškulį tam kartui, bet jį gėrus, po kurio laiko ir vėl 
trokštama. O tas vanduo, apie kurį Jis kalba, taip atgaivina, 
kad gerentysis jo niekada nebetrokšta. Moteris prašė duoti jai 
tokio vandens. Tuo jai bus pagelbėta, jai nebereikės vaikščioti 
atsinešti vandens. Buvo aišku, moteris galvoja tik apie gamtinį 
vandenį. Jėzus pakreipė pokalbį kita tema, sakydamas: „Eik, 
pakviesk savo vyrą." Pasirodė, kad ji turėjo penkis vyrus. Ar jie 
buvo mirę, ar ji buvo gyvenus su jais neteisėtai? Su dabartiniu ji 
gyvena neteisėtai. Taip, ar kitaip, ji buvo vargšė moteris, daug 
vargus ir kentėjus. Ji suprato, kad Jis žino visą jos praeitį ir 
dabartį, vargus, sąžinės kančias. Ji norėjo būti dora, kaip 
kiekvienas žmogus. Supratusi Jį esant pranašu, prašė paaiškinti 
Jai apie Dievo šlovinimą. Ji buvo pamokyta, žinojo, kad 
samariečiai ir žydai garbina vieną, Tą patį Dievą. Jų Šventasis 
Raštas, 5 knygos Mozės, yra tikras Dievo. žodis, o žydai turi 
daug priedų prie Jo, istorinių aprašymų ir dar kokių tai 
pranašų. Samariečių garbinimo vieta yra Garezimo kalnas, daug 
senesnė už žydų pasirinktą šventą vietą Siono kalne. Jėzus 
atsakė, kad jie (samariečiai) nežino ką garbina. Tai yra žmonių 
išgalvotos tradicijos, o jie (žydai) žino, ką jie garbina; gyvą 
apsireiškiantį Dievą. Vieta garbinti gyvąjį Dievą yra visai ne 
esminis dalykas. Samariečių šventovė ant Garezimo kalno yra 
Sunaikinta, Jeruzalės šventovę ištiks tas pats likimas. Tikrieji 
Dievo garbintojai garbins Dievą tiesa ir dvasia. Tas laikas ateis 
ir jau dabar yra. Moteris atsakė: ji žino jog ateis Mesijas, ji Jo 

laukia. Jis viską pasakys, pamokys. Jėzus atsakė: „Aš tas esu." 
Moteris manė: „Jis ateis kada nors". Jis buvo jau čia ir atsakė 
jai į visus klausimus, davė viltį, troškimą zyvojo vandens, kuris 
tikrai atgaivina. 


JĖZUS IR SAMARIEČIAI, Jn 4,27-42 

27 Tuo metu sugrįžo Jo mokiniai ir nusistebėjo, kad Jis 
kalbėjo su moterimi. Vis dėlto ne vienas neklausė: „Ko iš jos 
nori?" Arba: „Apie ką su ja kalbi?“ 28 O moteris, palikusi ąsotį, 
nubėgo į miestą ir apskelbė žmonėms: 29 „Eikite pažiūrėti 
žmogaus, kuris pasakė man viską, ką esu padariusi. Ar tik Jis 
nebus Kristus!?" 30 Ir žmonės iš miesto ėjo pas Jį. 31 Tuo tarpu 
mokiniai ragino: ,„Rabi, valgyk!" 32 O Jis atsiliepė: „Aš turiu 
valgyti maisto, kurio jūs nežinote", Ps 19,11. 33 Tada mokiniai 
pradėjo vienas kitą klausinėti: „Nejaugi kas atnešė Jam 
valgyti?" 34 Bet Jėzus tarė: „Mano maistas — vykdyti valią to, 
kuris mane siuntė, ir baigti Jo darbą, 5,30; Ps 40,9: Jn 17,4. 35 
Argi nesakote: „Dar keturi mėnesiai, ir ateis piūtis? Štai sakau 
jums: pakelkite akis ir pažiūrėkite į laukus — jie jau baltuoja ir 
"prinokę piūčiai, Mt 9,37; Lk 10,2. 36 Jau piovėjas uždarbį 
gauna ir renkasi vaisių amžinajam gyvenimui, Rad lygiai 
džiaugtųsi sėjėjas ir piovėjas. 37 Teisingai priežodis sako: 
„Vienas pasėja, kitas nupiauna.' 38 Aš pasiunčiau jus nuimti 
derliaus, į kurį jūs neįdėjote darbo. Kiti pasidarbavo, o jūs 
įstojote į jų darbą." 39 Daug samariečių iš ano miesto įtikėjo į Jį 
dėl moters žodžių: „Jis man-pasakė viską, ką padariau." 40 
Atėję samariečiai“prašė Jį pasilikti pas juos, ir Jis ten pasiliko 
dvi dienas. 41 Dar daugiau žmonių įtikėjo dėl Jo žodžio. 42 O 
moteriai jie tarė: „Dabar tikime ne dėl tavo šnekos, mes patys 
išgirdome ir žinome, kad Jis iš tiesų yra pasaulio Išganytojas", 
17,8. 


Jėzus pasakė: „Aš esu". Moteris tikėjo. Pasiekta, ko siekta. 
Čia jau mokiniai. Jie nustemba, kaip Jis kalba su samariete!? 
Jėzus pakeičia žmogaus gyvenimą ir tikslus. Moteris atėjo 
parsinešti vandens. Ji palieka ne tik pasemtą vandenį, bet ir 
indą. Ji skuba į miestą be vandens, daug svarbesniam tikslui. Ji 
atlieka didelę misiją, šaukia kiekvienam: „Eikite, žiūrėkite!" Jis 
jai viską pasakė. Ji tikra, Jis bus ir kitiems tas, kas jai yra. Ta 

vargšė moteris sukelia visą miestą. Nenusimink ir nelaikyk 
nesvarbiu dalyku, jei turi progos kalbėti tik į seną, vargšą 
žmogų ar mažą vaiką; tu nežinai, ką Dievas gali nuveikti per jį. 

Moteris nuskubėjo. Jėzus liko su mokiniais. Mokiniai ragino 
Jį: „Valgyk!“ „Jūs nežinote kokį valgį Aš turiu." Tai išsiilgimas 
vykdyti Tėvo valią, gelbėti sielas. Taip, išalkusiam įmanoma 
užmiršti valgyti, kai laukia svarbi pareiga. Mokiniai žiūri vienas į 
kitą, klausinėja, nesupranta. Jėzus prabyla į juos: tik ką pasibaigė 
sėja, už keturių mėnesių bus piūtis. Pažvelkite į laukus. Jie jau 
baltuoja. Tai samariečiai! Jie jau pribrendę misijai. Piūties laikas 
yra skubus ir svarbus. Čia kiekvieno pareiga skubiai dirbti. Jei 
laiku neatliksi darbo, po laiko jis bus nebenaudingas. Daga bus 
žuvus. Kiti (pranašai,-Mozė, Jonas Krikštytojas) sėjo. Jų veikla 
(rašytas, paliktas žodis) yra labai svarbi mums. Samarietė nieko 
nebūtų žinojus apie Mesiją be rašyto žodžio. Jūsų pareiga yra jų 
pradėtą darbą tęsti, dagoti. Dievas atlygina visiems; sėjantiems i1 
piaunantiems: Visi turi džiaugsmą, vykdydami Tėvo valią. 
Moters liudijimas taip paveikė miesto gyventojus, kad jie ėjo 
pamatyti Jėzų. Ką ir kaip Jėzus kalbėjo, nežinome. Pasikalbėji- 
mas padarė tiek įtakos žmonėms, jog jie išpažino Jį savo ir viso 
pasaulio Išganytoju. Žmonių liudijimas paveikia žmones, bet 
patyrimą ir galią duoda Dievas. 


JĖZUS IŠGYDO VALDININKO 
SŪNŲ, Jn 4,43-54 

43 Po dviejų dienų Jis išvyko iš ten į Galilėją, Mt 4,12. 44 
Pats Jėzus buvo pareiškęs: „Pranašas negerbiamas savo 
tėviškėje", Mt 13,57; Mk.6,4. 45 Kai Jis pasiekė Galilėją,. 
galilėjiečiai priėmė Jį, nes buvo matę Jo darbus per šventes 
Jeruzalėje; jie buvo nukeliavę į tas šventes. 

46 Jis vėl atėjo į Galilėjos Kaną, kur buvo padaręs vandenį 
vynu. Kapernaume buvo vienas karaliaus valdininkas, kurio 
sūnus sirgo, 2,1-9. 47 Išgirdęs, jog Jėzus iš Judėjos sugrįžo į 
Galilėją, jis atėjo pas Jį ir maldavo eiti ir išgydyti jo sūnų, kuris 
buvo marinamas. 48 Jėzus jam atsakė: „Kol nematysite ženklų 
ir stebuklų, netikėsite"“, 2,18; 1 Kor 1,22. 49 Karaliaus 
Valdininkas prašė: „Viešpatie, ateik, kol mano vaikas dar 
nemirė." 50 Jėzus jam tarė: „Eik, tavo sūnus gyvas!“ 1 Kar 

17,23. Žmogus patikėjo Jėzaus žodžiais ir išėjo. 51 Pareinantį 
pasitiko jį tarnai ir pranešė, kad vaikas gyvas. 52 Jis pasiteiravo, 
kurią valandą jam pasidarė geriau. Jie atsakė: „Vakar apie 
septintą valandą atslūgo jam karštis." 53 Taip tėvas patyrė, kad 
tai buvo ta valanda, kada Jėzus pasakė jam: „Tavo sūnus 
gyvas." Ir įtikėjo jis pats bei visi jo namiškiai. 54 Tai buvo 
antras stebuklas, kurį Jėzus padarė, sugrįžęs iš Judėjos į 
Galilėją. 

Jonas dažnai aprašė kai ką labai suglaustai, tik primindą- 
mas, ir kai ką labai plačiai, smulkmeniškai. Taip ir čia. Jėzaus 
kelionė tik priminta, o karaliaus Erodo Antipo valdininko 
sūnaus išgydymas atpasakotas plačiai. Apie panašų gydymą rašė 
Mt 8,5-13 ir Lk 7,1-10. 

Po dviejų dienų Jėzus išvyko iš Sicharo ir atėjo į Galilėją. Jo 
tikslas buvo lankyti kuo daugiau vietų ir skelbti evangeliją, bei 
daryti stebuklus. Jeruzaliečiai nemėgo Jo, o galilėjiečiai priėmė 
Jį. Jie matė Jo daromus ženklus (stebuklus) Jeruzalėje ir norėjo 
daugiau matyti ir pasimokyti. Jėzus vaikščiojo "po Galilėją ir 
skelbė evangeliją, bet ne Nazarete, savo tėviškėje. Jo bendra- 
amžiai, su kuriais Jis augo ir gyveno, netikėjo Jo. Jėzus kartą 
aplankė savo tėviškę, bet daugiau nebeerzino jų. Jėzus nėra 
įkyrus. 

Jėzus atėjo į Kaną Galilėjoje. Kapernaume karaliaus 
valdininko sūnus sunkiai sirgo. Ir didžiausius, ir garsiausius 
žmones ištinka ligos ir mirtis. Šis valdininkas atėjo pas Jėzų ir 
meldė Jį pagydyti jo sūnų. Aukštas pareigas turintieji, jei jie 
ateina pas Jėzų, jie ateina, kaip ir visi vargšai, elgetos, 
prašydami. Vald'ninkas tikėjo, kad Jėzus gali pagydyti jo sūnų, 
bet tik iš arti, būdamas prie ligonio. Jėzus jam priminė: „Kol 
nematote ženklų ir stebuklų netikite!* Jėzaus veikla, ir bendrai, 
evangelijos skelbimas pasireiškia Dvasios galia. Bet žmonės, 
bendrai, laukia matomų ženklų. Tas juos daugiau paveikia. 
Sergančio vaiko tėvas mylėjo savo sūnų. Jis mąstė tik apie jį. Jis 
net nekreipė dėmesio į Jėzaus perspėjimą. Jis vėl prašė: 
„Viešpatie, ateik, kol dar mano vaikas nemirė!“ Jėzus daugiau 
nieko nebekalbėjo ir nedarė. Jis tik pasakė: „Eik, tavo sūnus 
gyvas!" Žmogus įtikėjo be matomo Žūklo, Jis gavo daugiau, 

negu jis prašė. Jo sūnus tuojau pasveiko. Žmogus skubėjo į 
namus; užėjo naktis. Jis turėjo nakvoti nepasiekęs namų. Rytą 
sutiko jį jo tarnai ir pranešė: „Tavo sūnus gyvas!“ Ką Jėzus 
sakė, tą patvirtino ir tarnai. Jaunuolis pasveiko apie 13 valandą 
(7 valandą). Jėzus taria žodį ir įvyksta staiga. Tas įvykis buvo 
toks nuostabus, jog ne tik šeimininkas, bet visi namiškiai, visa 
šeimyna įtikėjo Jėzų — Išganytoją. Evangelistas primena, kad 
tai buvo antras stebuklas, kurį Jėzus padarė Kanoje. 


JĖZUS IŠGYDĖ 38 METUS 
SIRGUSĮ, Jn 5,1-16 

I Kiek vėliau buvo žydų šventė, ir Jėzus nukeliavo į 
Jeruzalę, 3 M 23,2. 2 Jeruzalėje, prie Avių vartų, yra tvenkinys, 
žydiškai vadinamas Betsata, turintis penkias stogines. 3 Jose 
gulėdavo daugybė ligonių: aklų, raišų, išsekusių. (4 Kurie laukė 
vandens sujudant. Mat, kartkartėmis tvenkinin nusileisdavo 
angelas ir sujudindavo vandenį. Kas, vandeniui pajudėjus, 
pirmas įlipdavo į tvenkinį, pagydavo, kad ir kokia liga sirgo).. 5 
Ten buvo vienas žmogus, išsirgęs trisdešimtis aštuonerius metus. 
6 Pamatęs jį gulintį ir sužinojęs jį labai ilgai sergant, Jėzus 
paklausė: ,,„Ar norėtum pasveikti?“ 7 Ligonis atsakė: „Viešpatie, 
aš neturiu žmogaus, kuris, vandeniui sujudėjus, mane įkeltų į 
tvenkinį. Kol aš pats nueinu, kitas įlipa greičiau už mane." 8 
Tada Jėzus tarė: „Kelkis, imk savo gultą ir eik!" 9 Žmogus 
bematant išgijo, pasiėmė gultą ir vaikščiojo, 9,14. 

10 Toji diena buvo šeštadienis. Todėl žydai užsipuolė 
išgydytąjį: „Šiandien šeštadienis, tau negalima nešti gulto", Jer 
17,21; Lk 6,2. 11 Jis atsakė: „Tas, kuris mane pagydė, man 
liepė: „Imk savo gultą ir eik" * 12 Jie klausinėjo: „O kas tas 
žmogus, kuris tau liepė: „Imk ir eik?" * 13 Išgydytasis nežinojo, 
kas Jis, kadangi Jėzus buvo pasitraukęs dėl minios, susirinku - 
sios toje vietoje. 14 Vėliau Jėzus jį sutiko šventovėje ir tarė: „Štai 
tu esi pasveikęs. Daugiau nebenusidėk, kad neatsitiktų kas 
blogesnio!" 8,11. 15 Žmogus nuėjo ir pranešė žydams, kad jį 
“išgydė Jėzus. 16 Žydai dėl to persekiojo Jėzų, kad Jis tai padarė 
šeštadienį. 


Daugelis Šventojo Rašto aiškintojų pataria šį skyrių nukelti 

už 6 ar 7 skyriaus. Taip jie mano atitiktų Jėzaus veiklos 
chronologišką eilę. Evangelistui Jonui visai nebuvo svarbu 
išlaikyti chronologiją. Jonas visai nemini kokia šventė buvo ir 
kada. Jis tik pasakoja, kaip Jėzus išgydė ilgai sirgusį Jeruzalėje. 

Jeruzalės šiaurės pusėje buvo vadinami Avių vartai. Netoli 
nuo jų buvo tvenkinys, vardu Betsata (Betesda, Betsaida)- 
Išvertus būtų — mielaširdystės namai. Tai buvo tam tikra 
ligoninė. Čia buvo penkios stoginės (dengti prieangiai), kuriose 
gulėjo daug ligonių: aklų, raišų, išsekusių. Kiek pasaulyje yra 
kenčiančių! Ligonys laukė vandens sujudinimo. Kartkartėmis 
ateidavo angelas ir sujudindavo vandenį. Kuris ligonis po 
vandens sujudinimo pirmas įlipdavo į vandenį pasveikdavo, 
Gydymas įvykdavo vandeniui sujudėjus. Kai Dievo Dvasia 
veikia, judina, gaunasi išgydymai, pažadinamos dovanos. Ten 
buvo vienas ligonis 38 metus sergąs. Tai baisu. Daugybė žmonių 
nesulaukia tokio amžiaus. Kai kurie žmonės neserga nei vienos 
dienos savo gyvenime, o kiti — nei vienos dienos nėra sveiki. 

Jėzus vaikščiojo po tą ligoninę. Gerai yra lankyti ligonines ir 
matyti kiek žmonių serga,ir kaip jie vargsta.Tada, suprantama, 
aišku, kas reiškia būti dėkingam už sveikatą. Jėzus paklausė 
ligonį: „Ar norėtum pasveikti?“ Koks klausimas! Yra ligonių, 
nenorinčių pasveikti. Kai kurie laiko savo ligą pasipelnymo 
šaltiniu. Ligonis apgailestavo, jis, taip ilgai sirgdamas, nustojo 
giminių ir draugų. Jėzus įsakė jam keltis. Kai jis vykdė įsakymą, 
radosi jėgų. Tai buvo Jėzaus suteikta galią. Jis pasveiko ir 
galėjo nešti savo gultą. Koks džiaugsmas ir palaima, po tokios 
ilgos ligos pasveikti! Jis vaikščiojo. Buvo sabatos diena. 
Daugybei krito į akis vyras, nešantis gultą. Jį žydai sulaikė ir 
priminė, jog yra šeštadienis, neleistina nešti gulto. Buvęs ligonis 
atgakė, kad tas, kuris jį išgydė, įsakė jam neštis savo gultą. Kas 
Jis toks ir kur Jis yra, sulaikytasis nežinojo. Jėzus nemėgo 
pagyrų už gerą padarytą darbą ir nenorėjo kaltinimų dėl sabatos 
įstatymo peržengimo. Jis įsimaišė į minią ir nė vienas 
nepastebėjo Jo. Pasveikusis gal nebuvo buvęs 38 metus 
šventovėje. Jis skubėjo į ją. Jėzus rado jį ten. Jėzus įspėjo jį, kad 
jis budėtų ir nenusikalstų daugiau. Sirgdamas žmogus, kai kurių 
nusikaltimų negali daryti, kas tik sveikam įmanoma. Kiek daug 
- ligonių pasižada Dievui tarnauti, bet pasveikę, pažadą užmiršta. 
Išgydytasis nulio ir pranešė žydams, kad Jėzus jį išgydė. Žydai 

už gerą darbą persekiojo Jėzų, kaltindami Jį sabatos nešventi- 
mu. Veidmainiai teisingai negalėjo apkaltinti Jėzaus nei Jo 
sekėjų. Jie pridengė kuo nors savo veidmainystę ir taip 
apkaltino Jį. 


SŪNAUS AUTORITETAS, Jn 5,17-30 

17 O Jis jiems atsakė: ,„Mano Tėvas darbuojasi lig šiolei, 
todėl ir Aš dirbu", 9,4; 14,10. 18 Užtat žydai dar labiau kesinosi 
Jį nužudyti, nes Jis ne tik nepaisė šeštadienio, bet ir vadino 
Dievą savo Tėvu, tuo būdu lygindamas save su Dievu, 7,30. 19 
Jėzus jiems atsakė: „Iš tiesų, iš tiesų sakau jums: Sūnus nieko 
negali daryti iš savęs, o vien tai, ką mato darant Tėvą; ir ką - 
bedarytų Tėvas, lygiai daro ir Sūnus, 3,11-32. 20 Nes Tėvas 
myli Sūnų ir rodo Jam visa, ką pats daro. Ir Jam parodys 
dalykų, dar didesnių už šituos, kad jūs stebėsitės, 1,3. 21 Kaip 
Tėvas prikelia mirusius ir juos atgaivina, taip ir Sūnus grąžina 
gyvybę, kam nori. 22 Ir nieko Tėvas neteisia, bet visą teismą 
pavedė Sūnui, Ps 72,1; Mt 11,27; Apd 17,31, 23 kad visi gerbtų 
Sūnų, kaip gerbia Tėvą. Kas negerbia Sūnaus, tas negerbia Jo 
siuntusio Tėvo, 1 Jn 2,23. 24 Iš tiesų, iš tiesų sakau jums: kas 
mano žodžių klauso ir mane siuntusiu tiki, tas turi amžinąjį 
gyvenimą ir nepateks į teismą, nes iš mirties yra perėjęs į 
gyvenimą, 6,40-47; 8,51; Rom 8,24; 1 Jn 3,14. 25 Iš tiesų, iš 
tiesų sakau jums: ateis valanda, — ir dabar-jau yra, — kada 
mirusieji išgirs Dievo Sūnaus balsą ir kurie išgirs, tie bus gyvi, 
11,43-44. 26 Kaip Tėvas turi gyvybę savyje, taip davė ir Sūnui 
turėti gyvybę savyje. 27 Jis taipogi suteikė Jam galią teisti, nes 
Jis — Žmogaus Sūnus. 28 Nesistebėkite, kad ateis valanda, kai 
visi, gulintieji kapuose, išgirs Jo balsą. 29 Kurie darė gera, 
prisikels gyventi, kurie darė bloga, prisikels stoti į teismą, 6,40; 
Dan 12,2. 30 Iš savęs Aš nieko negaliu daryti. Aš teisiu, kaip 
girdžiu, ir mano teismas teisingas, nes Aš ieškau ne savo valios, 
bet valios to, kuris mane siuntė." 


Žydai kaltino Jėzų sabatos nešventimu. Jėzus atsakė jiems: 
„Mano Tėvas dirba, ir Aš dirbu." Taip sakydamas, Jėzus 
pavadino Dievą savo Tėvu, laikė save lygiu Jam. Žydams::buvo 
žinomas išsireiškimas Dievas — Tėvas. Bet tik ta prasme — 

Tėvas tautos, visų. Čia Jėzus, kaip atskiras žmogus, laikė Dievą 
savo Tėvu. Tą žydai laikė piktžodžiavimu. Už tai buvo skiriama 
mirties bausmė. Jie teisėtai, pagal įstatymą, kesinosi nužudyti 
Jėzų. Jų supratimu, šis nusikaltimas buvo daug didesnis, negu 
sabatos nešventimas. Jėzus į tai atsiliepė, kad Jis turi ryšį su 
savo Tėvu, daro tik tą, ką Jam Tėvas rodo. Tėvas Jį (Sūnų) 
myli, parodys (duos) dar didesnių dalykų, negu šio ligonies 
išgydymą. Jis prikels mirusius, pats mirs (bus nužudytas), 
prisikels ir pas Tėvą užžengs. Tada jie tikrai turės stebėtis. Tėvas 
nė vieno neteisia, visą teismą pavedė Sūnui. Kas Jo (Sūnaus) 
negerbia, tas negerbia ir Tėvo (Dievo). Kas Jo žodžių klauso, 
tas jau yra išgelbėtas, išganytas, jau turi amžiną gyvenimą. 
Dabar jau yra atėjusi dvasiniai, iš nuodėmių prikėlimo valanda. 
Tai yra skelbiamos evangelijos esmė: kas išgirsta Jėzaus 
skelbiamą žodį, tas tampa gyvas. Tą galią (duoti gyvybę) turi 
Tėvas ir ją suteikė Sūnui. Tik per Sūnų (Jėzų) duodamas 
žmonėms išganymas. Ateis valanda, kada Jėzųs ir mirusius 
kūnu, bet gera dariusius, — tikėjusius į Jį prikels, Jn 6,29, 
gyventi Dievo artybėje, o bloga dariusius, — netikėjusius, stoti į 
teismą. Sūnus yra įgaliotas teisti. Jis teis, kaip knygose užrašyta, 
sąžinė kiekvieną kaltins. Jo teismas bus teisingas. Čia nebus 
atsižvelgta į asmenį. Tėvas visa pavedė Sūnui, įgaliojo Jį. 


APIE JĖZŲ LIUDIJA TĖVAS, KRIKŠTYTOJAS 
IR ŠVENTASIS RAŠTAS, Jn 5,31-40 

31 „Jei tik Aš pats apie save liudyčiau, mano liudijimas 
nebūtų tikras. 32 Bet apie mane liudija kitas, ir Aš žinau, Jo 
liudijimą apie mane esant tikrą, Mt 3,17. 33 Jūs buvote 
nusiuntę pasiuntinius pas Joną, ir jis paliudijo tiesą, 1,19. 34 Aš 
neieškau žmogaus liudijimo, bet tai kalbu tam, kad būtumėte 
išgelbėti. 35 Anas buvo degantis ir šviečiantis žiburys, tačiau jūs 
panorėjotė tik valandėlę jo šviesa pasidžiaugti. 36 Aš turiu 
aukštesnį liudijimą, negu Jono: tie darbai, kuriuos man skyrė 
nūveikti Tėvas, — patys darbai, kuriuos darau, — liudija apie 
mane, kad „mane siuntė Tėvas, 1,33; 2 7,31. 37 Taip! Mane 
pasiuntęs Tėvas paliudijo apie mane. 'Bet jūs niekad negirdėjote 
Jo balso, nei regėjote Jo veido, Mt 3,17, 38 ir Jo žodžio 
nepalaikėte, nes netikite tuo, kurį Jis siuntė. 39 Jūs tyrinėjate 
Raštus, nes manote juose rasią amžinąjį gyvenimą. Tie Raštai ir 


191 Jn 5,31 


yra, kurie liudija apie mane, Iz 34,16; 1 Tim 4,13, 40 bet jūs 
nenorite ateiti pas mane, kad turėtumėte gyvenimą", 6,35. 


Jėzus nesirėmė tik savo liudijimu, nors Jis buvo tikras 8,14. 
Apie Jį liudijo Tėvas, Mt 3,17, balsu ir Jam duotais darbais, 
ženklais, stebuklais. Jo visas gyvenimas šioje žemėje buvo 
dieviškasis liudijimas ir vis dar tebėra. 

Krikštytojas liudijo apie šviesą ir tiesą, 1,7. Tai buvo 
liudijimas apie Jį (Jėzų). Vadovybė pasiuntė delegaciją pas 
Joną. Jėzus priminė jiems Jono liudijimą, kad jie prisimintų Jį,, 
tikėtų ir būtų išganyti. Jėzus norėjo ir „nori visus išganyti, 
išgelbėti, net ir savo priešus. Krikštytojas nebuvo tikroji Šviesa. 
Jis buvo tik žiburys. Jie didžiavosi tuo žiburiu, Jono asmeniu. 
Jis viešai jiems liudijo. Jie džiaugėsi, priėmė jo pamokymus, bet 
tik trumpą laiką, lyg vaikai pasidžiaugia naujais žaislais ir 
numeta. Greitai jie sakė: „Jis turi velnią“, ir įmetė jį į kalėjimą. 
Jei jie būtų priėmę Jono liudijimą, jie būtų išpažinę ir priėmę 
Jėzų taip pat. 

Jėzaus darbai buvo didesnis liudijimas už Jono, nes jie buvo 
dieviški, 1 Jn 5,9. Jėzus ne tik stebuklus darė, bet ir mirė, 
prisikėlė! Jėzus buvo Tėvo siųstas ir pripildytas dieviška galia. 
Kodėl Izraelio tauta ir vyresnieji nepriėmė Dievo Siųstojo? 
Kadangi jie negirdėjo nei Dievo balso, nei pažino Jo. Jie Dievą 
ir Jo valią pažino tiek, kiek pažįsta iš žmogaus pasakojimų, 
kurio niekad nebuvo nei sutikę, nei su juo kalbėję. Dievo žodis 
buvo tarp jų, bet ne juose, ne širdyse. Jis nepaveikė jų būtybės, 
sielos. Jie girdėjo jį tik ausimis, bet nepriėmė jo visa esybe. Tas 
žodis nepasiliko juose. Jis buvo tik trumpai jų tarpe, lyg koks 
praeivis, sekmadieniais, švenčių proga, bet nepastoviai. Todėl jie 
netikėjo Tą, kurį Dievas siuntė, ir juose nepasireiškė Dievo 
Dvasios veikianti jėga. 

Žydai tyrinėjo Šventąjį Raštą. Jie tai darė ne iš meilės į 
Dievą, bet tik žinioms įsigyti, todėl jie nepatyrė Dvasios 
Veikimo. Jie turėjo tik raidės supratimą. Šventąjį Raštą reikia 
tyrinėti išganymui, o ne žinioms įsigyti, kurios dažnai yra tik 
paviršutiniškos. Daugelis mano, kad Raštuose ras amžinąjį 
gyvenimą. Žydai net priežodį turėjo: „Kas turi įstatymo žodį, 
turi amžinąjį gyvenimą.“ Panašiai ir krikščionys meldžia; 

„Išlaikyk 1mums švarų žodį (reine Lehre) ir sakramentus." Žydai 
žinojo, kad Senasis Testamentas liudija apie Mesiją. Bet Mesijas 
liko jiems lyg paslėptas turtas žemėje. Jie atmetė Jį. „Jūs neturite 
gyvenimo, nes nenorite ateiti pas mane." Nusidėjėlis neateina prie 
Jėzaus ne todėl, kad jis negali, bet kad jis nenori. 


NETIKĖJIMO PRIEŽASTIS, Jn 5,4147 

41 „Aš nepriimu garbės iš žmonių, Žyd 5,5; 1 Tes 2,6. 42 Aš 
matau, kad neturite savyje Dievo meilės. 43 Aš atėjau savo Tėvo 
vardu, o jūs manęs nepriimate. Jei kuris ateitų savo vardu, tą 
jūs priimtumėte. 44 Kaipgi galite įtikėti, jeigu vienas iš kito 
priimate garbę, o tos garbės, kuri iš vieno Dievo ateina, 
neieškofte, Rom 2,29. 45 Nemanykite, kad Aš jus kaltinsiu 
Tėvui! Jūsų kaltintojas yra Mozė, į kurį esate savo viltis sudėję, 
5 M 32,1. 46 Jeigu jūs tikėtumėte Moze, tai tikėtumėte ir 
manimi, nes jis rašė apie mane, 1 M 3,15; 22,18; 49,10; Ps 40,8. 
47 Kadangi jūs netikėjote jo Raštais, kaipgi patikėsite mano 
žodžiais!?“* 


Jėzus neieškojo ir nepriėmė garbės iš žmonių. Todėl Jis 
nepaisė žmonių, kurie aukštas vietas užėmė. Jis skelbė Dievo 
garbę. Daugybė žmonių, kaip anuo metu, taip ir dabar ieško 
žmonių garbės. Jie į gyvą, veikiantį Dievą mažai tiki. Jų 
tikėjimas yra tik mąstymas, filosofavimas. Jis yra neveiksmin- 
gas, be dieviškosios galios. Todėl ir Dievo meilė tokių žmonių 
širdyse nepasireiškia. Kaip Jėzus sakė: „Neturite Dievo meilės 
savyje." Tai priežastis, kodėl jie nepriėmė Dievo Siųstojo. 
Pavojus buvo, kad jie priims tokį, kuris ateis savo vardu. Jis 
priims iš žmonių garbę. Jie gerbs vienas antrą, bet Dievo garbę 
atmes. Žydai laukė politinio Mesijo. Tokie mesijai pasireiškė 
Jėzaus laikais ir vėliau, kaip Barkochba 132—135 metais. Ką jis 
ir į jį panašūs mesijai davė tautai? — sunaikinimą. Meilė į Dievą 
neša išgelbėjimą, o šovinistinė politika — pražudymą. Jie dėjosi 
mylį Dievą ir tiesą! Bet tai buvo tik veidmainystė. Jie suvedžiojo 
kitus ir patys save. Taip, įmanoma ir pačiam save klaidinti. 

Jėzaus bendraamžiai, izraelitai labai vertino įstatymą ir 
didžiavosi juo. Jėzus jiems į tai atsakė, kad įstatymas tik 
apkaltina. Per įstatymą suprantama kaltė, pamatomas įstatymo 

laužymas. Nėra nė vieno be nusikaltimo. Evangelija pasiūlc 
malonę. Jėzus nekaltina, Jis gelbsti. Įstatymas, kurį jie aukština, 
juos kaltina. Mozė 5 M 18,15, aiškiai rašė apie Kristų; ir visas 
įstatymas nurodė į Mesiją. Jis yra įstatymo galas, įvykdymas. 
Jei jie tikėtų Mozei (įstatymui), jie tikėtų ir Jam. Jie įstatymo 
raidę žinojo, 2 Kor 3,7, bet raidė tik žudė. Įstatymo esmė rodė; 
Jėzų — Gelbėtoją. Jei kas netiki į įstatymo esmę, kaip tas tikės į 
Jėzaus žodžius, aiškinimus, Dievo Siųstąjį? Tai neįmanoma. 
Jėzus tam kartui nutilo, klausviojų širdys suktetėjo. 


JĖZUS PAMAITINO 
5 TŪKSTANČIUS, Jn 6,1-15 

I Jėzus nuvyko anapus Galilėjos, arba Tiberijos ežero, MF 
6,32-44; Lk 9,10-17. 2 Jį lydėjo gausi minia, nes žmonės matė 
stebuklus, kuriuos Jis darė ligoniams. 3 Jėzus užkopė į kalną ir 
ten atsisėdo su mokiniais. 4 Artėjo žydų šventė Velykos, 5 M 
23,5. 5 Pakėlęs akis ir pamatęs, kokia daugybė pas Jį atėjusi, 
Jėzus paklausė Pilypą: ,„Kur pirksime duonos jiems pavalgydin- 
ti27 Mt 14,15; Mk 6,34. 6 Jis klausė, mėgindamas jį, nes pats 
žinojo, ką darysiąs. 7 Pilypas Jam atsakė: „Už du šimtus denarų 
duonos neužteks, kad kiekvienas gautų bent gabalėlį", Mk 6,37. 
8 Vienas iš mokinių, Simono Petro brolis Andriejus, Jam 
atsakė: 9 „Čia yra vienas berniukas, kuris turi penkis miežinės 
duonos kepaliukus ir dvi žuvis. Bet ką tai reiškia tokiai 
daugybei!" 10 Jėzus tarė: ,Susodinkite žmones!“ Toje vietoje 
buvo daug žolės. Taigi jie susėdo iš viso kokie penki tūkstančiai 
vyrų, Mt 14,19. 11 Tada Jėzus ėmė duoną, dėkojo ir davė 
išdalinti visiems ten sėdintiems; taip pat ir žuvų, kiek kas 
norėjo, 21,13. 12 Kai žmonės pavalgė, Jis sakė mokiniams: 
„Surinkite likučius, kad niekas nežūtų", Mk 8,8. 13 Jie surinko 
ir iš penkių miežinės duonos kepalėlių pripylė dvylika pintinių 
gabaliukų, kurie buvo atlikę nuo valgiusiųjų. 14 Pamatę Jo 
padarytą stebuklą, žmonės sakė: ,„Jis tikrai yra tas pranašas,. 
kuris turi ateiti į pasaulį", 4,19; 7,40. 15 O Jėzus, supratęs, kad: 
jie ruošiasi prievarta paskelbti Jį karaliumi, pasitraukė pats 
vienas į kalną, 18,36. 


Tą Jėzus padarė anapus Galilėjos, arba Tiberijos ežero, tai 
yra rytinėje pusėje Jordano. Apie Jėzaus darytus čia stebuklus 

nieko nesakyta, bet visiems buvo žinoma, ką Jis darė, gydė 
ligonis. Žmonės tą matė. Tas skatino juos ateiti pas Jėzų. Jis 
matė daugybę atėjusių žmonių. Sakyta, kad artėjo Velykos. 
Kodėl tai primenama? Gal daug keliaujančių į Jeruzalę šventės 
proga pasinaudojo pamatyti Jėzų. Lukas mini, kad tai buvo arti 
Betsaidos, 9,10, iš kur buvo kilęs Pilypas. Visi keturi 
evangelistai aprašo šį įvykį. Kiekvieno aprašymas yra šiek tiek 
kitoks. Morkus rašo, kad apaštalai sugrįžo iš misijos kelionės, 
Jėzus norėjo rasti ramią vietelę pabūti su jais, 6,30-32. Matas 
mini, kad buvo pavojus iš Erodo Antipo, 14,13. Jonas nemini 
pasitraukimo į tyrus priežasties. 

Jėzus kreipėsi į Pilypą, mėgindamas jį. Pilypas manė, kad 
nėra galimybės gauti tiek duonos, nei pinigų jai pirkti. Pirkti 
duonos už du šimtus denarų (gal jie tiek teturėjo), būtų labai 
maža. Vargiai tektų kiekvienam po kąsnelį. Andriejus pranešė, 
kad čia yra vienas berniukas, kuris turi penkis kepaliukus 
duonos ir dvi žuveles. Jėzus tuo pasinaudojo. Jis įsakė žmones 
susodinti eilėmis. Berniukas sutiko savo pasiimtą ir čia atsineštą 
maistą paaukoti. Tai buvo menkas maistas. Miežinė duonelė. Ja 
maitindavosi beturčiai, Tai buvo visai paprastas maistas. Vieta 
buvo graži, ant žolės. Jėzus padėkojo Dievui ir dalino žmonėms 
maistą per apaštalų rankas. Kas padauginimo stebuklą 
išaiškins? Per kurį visatą padaryta, tas padaugino ir maistą. 
Visiems sočiai užteko duonos ir žuvelių. Pavalgius Jėzus įsakė 
surinkti trupinius. Jis ir liekanomis rūpinosi. 

„Tas taip paveikė Žmones, jog jie sakė: „Jis yra tikrai tas 
pranašas (Mesijas), kuris turi ateiti į pasaulį." Eiliniai piliečiai 
tai išpažino, bet vyriausieji ne. Čia eiliniai piliečiai elgėsi, kaip 
jie buvo Rašto aiškintojų pamokyti. Jie manė, kad Mesijas bus 
politinis karalius. Tai ko laukti? Paskelbti Jį karaliumi! Jėzus 
žinojo savo pareigą ir užduotį. Jis pasitraukė pats vienas į 
kalnus. Jis nebuvo vienas. Jam vienuma buvo draugystė su 
Tėvu. 


JĖZUS VAIKŠTO ANT VANDENS, Jn 6,16-21 
16 Atėjus vakarui, mokiniai nusileido prie jūros, Mt 14,22- 
33; Mk 6,45-52, 17 sulipo į valtį ir plaukė kitapus jūros, į 
Kapernaumą. Jau sutemo, o Jėzus vis dar nebuvo grįžęs pas 
juos, Mt 14,22; Mk 6,45. 18 Jūra bangavo, nes pūtė smarkus 

vėjas, Ps 107,25. 19 Nusiyrę apie dvidešimt penkias — 
trisdešimt stadijų, jie pamatė Jėzų, einantį jūra ir besiartinantį 
prie valties. Jie išsigando, Mt 14,25. 20 O Jis sakė: „Tai Aš. 
Nebijokite!" 21 Jie norėjo Jį paimti į valtį, bet valtis netrukus 
priartėjo prie kranto, į kurį jie yrėsi. 


Atėjo vakaras. Mokiniai nesulaukė Jėzaus. Buvo ramu. Jie 
išplaukė valtimi. Kilo audra. Kartais krikščioniui tampa tamsu 
ir kyla kovų audra. Pūtė stiprus vėjas, bangos šėlo. Jie nusiyrė 
apie penkis kilometrus. Gal buvo pasickę ežero vidurį? Jie, 
pamatę ateinantį Jėzų, išsigando, manė — tai šmėkla. Tas 
išgąsdino mokinius daugiau, negu pavojingos vandens bangos. 
Dažnai baimė didžiausia, kai pagalba arčiausia. Jėzus prakalbė- 
jo, juos nuramino. Jėzus parodė savo galią, kaip gamtos 
Viešpats. Jis padaugino maistą, pasitraukė nuo sujudusios 
minios, ėjo vandens paviršiumi, lyg sausa žeme, iš vidurio ežero 
valtis atsirado prie kranto, į kur jie plaukė. 


ŽMONĖS IEŠKO JĖZAUS, Jn 6,22-25 
22 Minia, buvusi anoje pusėje, matė, kad ten tebuvo viena 
valtis ir kad Jėzus neįlipo į valtį su mokiniais, o šie išplaukė 
vieni. 23 Iš Tiberijos atplaukė kitų valčių 1:etoli tos vietos, kur 
Žmonės buvo valgę Jėzaus palaimintos duonos. 24 Sužinoję, kad 
čia nėra nei Jėzaus, nei Jo mokinių, žmonės lipo į valtis ir 
plaukė į Kapernaumą, ieškodami Jėzaus. 25 Suradę Jį kitapus 

Jūros, jie klausinėjo: „„Rabi, kada čionai atvykai?“ 


Šios vietos tekstas yra apgadintas, neaiškus. Mintis yra ta, 
žmonės matė Jėzų pasitraukiant į kalną. Mokiniai, tuo metu 
vieni, be Jėzaus išplaukė į Kapernaumą. Daugiau valčių ten 
nebuvo. Žmonės ieškojo Jėzaus, bet niekur nerado. Ryto metą 
atplaukė vaičių iš Tiberijos. Minia tikėjo, kad Jėzus ateis pas 
mokinius. Todėl minia vyko į Kapernaumą. Žmonės neklydo. 
Jie ten rado Jėzų. Kas ieško — randa. Miniai kelionė buvo 
lengva, mokiniams sunki. Dažnai gyvenimo kelias yra sunkus. 


JĖZUS GYVENIMO DUONA, Jn 6,26-59 
26 Jėzus prabilo į juos: „Iš tiesų, iš tiesų sakau jums: jūs 

ieškote manęs ne todėl, kad matėte stebuklų, bet kad 
prisivalgėte duonos lig soties. 27 Darbuokitės ne dėl žūvančio 
maisto, bet dėl išliekančio amžinajam gyvenimui! Jį duos jums 
Žmogaus Sūnus, kurį Tėvas-Dievas antspaudu yra pažymėjęs", 
3,16; 4,14. 28 Jie klausė: „Ką mums veikti, kad darytume 
Dievo darbus?" 29 Jėzus atsakė: „Tai yra Dievo darbas: tikėkite 
tą, kurį Jis siuntė", Ef 1,19; Fil 1,6; 1 Jn 3,23. 30 Jie klausė: 
„Kokį padarysi stebuklą, kad matytume ir tave tikėtume? Ką 
nuveiksi? 31 Mūsų tėvai tyruose valgė maną, kaip parašyta: „Jis 
davė jiems valgyti duonos iš dangaus' ", 2 M 16,13-14; Neh 9,15; 
Ps 78,24. 32 Tada Jėzus tarė: „Iš tiesų, iš tiesų sakau jums: ne 
Mozė davė jums duonos iš dangaus, bet mano Tėvas duoda 
jums iš dangaus tikrosios duonos. 33 Dievo duona nužengia iš 
dangaus ir duoda pasauliui gyvybę.“ 34 Tada jie prašė: 
„Viešpatie, duok visada mums tos duonos!" 35 Jėzus atsakė: 
„Aš esu -gyvenimo duona! Kas ateina pas mane, niekada 
nebealks, ir kas tiki mane, niekada nebetrokš, Iz 55,1; Jn 4,14; 
7,37. 36 Aš jums sakiau: jūs mane regėjote, ir netikite. 37 Visi, 
kuriuos man duoda Tėvas, ateis pas mane, ir ateinančio pas 
mane Aš neatstumsiu, 17,6.9.11.24. 38 Aš nužengiau iš dangaus 
vykdyti ne savo valios, bet valią to, kuris mane siuntė, 4,34. 39 
O mano siuntėjo valia reikalauja, kad nepražudyčiau nė vieno, 
kuriuos Jis man davė, bet kad prikelčiau juos paskutinąją dieną, 
10,28-29; 17,12. 40 Tokia mano Tėvo valia, kad kiekvienas, 
kuris regi Sūnų ir tiki Jį, turėtų amžinąjį gyvenimą; ir Aš jį 
prikelčiau paskutiniąją dieną", 5,29; Lk 14,14. 41 Tada žydai 
murmėjo, kad Jis sakė: „Aš duona, nužengusi iš dangaus." 42 
Jie sakė: „Argi Jis ne Jėzus, Juozapo sūnus!? Argi nepažįstame 
Jo tėvo ir motinos? Kaip Jis gali sakyti: „Aš nužengiau iš 
dangaus? " Lk 4,22. 43 Jėzus, jiems atsakė: ,,Liaukitės 
tarpusavyje murmėję! 44 Niekas neateis pas mane, įei mane 
siuntęs Tėvas jo netrauks; ir Aš jį prikelsiu paskutiniąją dieną, 
Jer 31,3. 45 Pranašų parašyta: ir bus visi mokomi Dievo.' Kas 
išgirdo iš Tėvo ir išmoko, ateina pas mane, Iz 54,13; Jer 31,33. 
46 Bet tai nereiškia, jog kas nors būtų Tėvą matęs; tiktai kuris iš 
Dievo yra, tas Jį matė. 47 Iš tiesų, iš tiesų sakau jums: kas tiki, 
tas turi amžinąjį gyvenimą, 3,18-30. 48 Aš esu gyvenimo duona. 
49 Jūsų tėvai dykumoje valgė maną ir mirė, 2 M 16,15; 4 M 
11,7; Ps 74,24; 1 Kor 10,5. 50 O štai ši duona yra nužengusi iš 

dangaus, kad, kas ją valgys, nemirtų. 51 Aš esu gyvoji duona, 
nužengusi iš dangaus. Kas valgys tos duonos — gyvens per 
amžius. Duoną, kurią Aš duosiu, yra mano kūnas už pasaulio 
gyvybę", 3,13; Žyd 10,5-10. 52 Tada žydai tarp savęs ginčijosi ir 
klausinėjo: ,„Kaip.Jis gali duoti mums valgyti savo kūną?" 530 
Jėzus jiems kalbėjo: „Iš tiesų, iš tiesų sakau jums: jei nevalgysite 
Žmogaus Sūnaus kūno ir negersite Jo kraujo, neturėsite savyje 
gyvybės! 54 Kas valgo mano kūną ir geria mano kraują, tas turi 
amžinąjį gyvenimą, ir Aš jį prikelsiu paskutiniąją dieną. 55 
Mano kūnas yra tikras valgis, ir mano kraujas yra tikras 
gėrimas. 56 Kas valgo mano kūną ir geria mano kraują; tas 
pasilieka manyje, ir Aš jame, 15,4; 1 Jn 3,24; 4,13-16. 57 Kaip 
mane siuntė gyvasis Tėvas ir Aš gyvenu per Tėvą, taip ir tas, 
kuris mane valgo, gyvens per mane. 58 Štai duona, nužengusi iš 
dangaus! Ji netokia, kokią protėviai valgė ir mirė. Kas valgo šią 
duoną — gyvens per amžius.“ 59 Visa tai Jis paskelbė, 
mokydamas Kapernaumo sinagogoje. 


Žmogaus Sūnus, žiūrėk Mt 8,20. Šiuo vardu Jėzus pats save 
vadino. Apaštalas (evangelistas) Jonas daug kartų sako „žydai“. 
Jis pats buvo žydas. Jis supranta „žydai“ netikinčius į Jėzų, 
Dievo Siųstąjį. Atvykę žydai į Kapernaumą ir radę čia Jėzų, 
vadino Jį rabi (mokytojau) ir klausė: „Kaip čia atvykai?" Jėzus 
neatsakė tiesioginiai į jų klausimą. Jis paaiškino jiems 
neveidmainiaudamas, kodėl jie ieško Jo. Jie ieško Jo, ne 
pasimokyti iš Jo, ne matyti daromų stebuklų, bet pasivalgyti. 
Jie ieško Jo ne iš meilės, bet dėl duonos. Taip daro daugybė 
žmonių ir krikščionių. 

Jėzus sakė jiems rūpintis nepragaištančiu maistu, kuris yra 
amžinas. Šio pasaulio turtai, garbė, pramogos, praeis. Jis | 
(Jėzus) turi galią duoti žmogui kitą norą ir troškimą, kas 
amžinai lieka. Tėvas davė Jam įgaliojimą, patvirtintą antspau- 
du:-darbais ir Dvasia, būti Pasiuntiniu, Suderintoju, Tarpininku | 
tarp Dievo ir žmogaus, atsteigti prarastą išganymą ir draugystę 

"Su Tėvu. Žmonės klausė: „Ką turime daryti?" Ak, žmogus! Jis 
Vis mano, kad jis gali, turi, privalo ką nors daryti! Jėzus atsakė, 
kad visas jų darbas yra tikėti tą, kurį Dievas siuntė. Žydai prašė 
Parodyti jiems kokį ženklą (stebuklą), kad Jis yra - Dievo 
Siųstasis. Jie matė, ne tik vakar padarytą stebuklą — juos 

pavalgydinant, — bet ir daugybę kitų. Niekur Jėzus nedarė tiek 
daug stebuklų, kaip Kapernaume. Niekas nėra taip aklas, kaip 
tas, kuris nenori matyti. Jie turėjo omenyje ,,„maną“. Rašto 
aiškintojai sakydavo: ,,Kaip pirmasis išgelbėtojas, Mozė, | 
valgydino tautą tyruose mana, taip paskutinysis Išgelbėtojas vėl 
maitins tautą mana." Tokiais aiškinimais jie taip įtikino tautą ir 
patys save, kad tapo Dievo Siųsiujo Zudytojais, ir pražudė tautą 
ir patys save. Ak, kad pasimokytume iš praeities klaidų ir 
tikėtume veikiančiu, gyvu Dievu, o ne paskęstume tradicijose ir 
žūtume! 

Jėzus jiems atsakė, kad tai tiesa; jų tėvai valgė maną tyruose. 
Bet netiesa, ką jie sako, kad Mozė davė jiems tą maną. Ją davė 
jiems Jo Tėvas. Tėvas daro tą darbą. Jis duoda jiems tikrą 
dangaus duoną. Ta tikroji duona yra Jis (Jėzus). Jis tą daug 
kartų kartojo, 33,35,49-51. Tą duoną galima valgyti tikėjimu, 
29. Taip, tikėjimu, tik tikėjimu! Nuostabu, kad rimti Šventojo 
Rašto aiškintojai visuose šiuose Jėzaus pasisakymuose supranta 
ne Šventą Vakarienę, bet tikėjimą į Jėzų, Dievo Pateptąjį 
Šventąja Dvasia. Jėzus yra tikroji, gyvoji dangaus duona. Jis 
duoda gyvybę pasauliui. Tyruose mana buvo duodama tik 
Izraelio tautai, bet Jėzus maną duoda visam pasauliui, kurie 
tikėjimu Jį priima, 33,50,51,58. 

Jėzus vykdė ne savo valią, 38, bet Tėvo. O Tėvo valia buvo 
ir yra nė vieno nepražudyti, 39. Kas mato ir priima Sūnų 
tikėjimu, tas jau turi amžiną gyvenimą, 40. Prikėlimas yra 
dvasinis ir bus fizinis, — kūno. 

Klausytojai į tai atsakė: „Viešpatie, duok mums visada 
tokios duonos." Jie manė: Dievo dovanos yra geros ir dangus 
maloni vieta, bet apie savo gyvenimo pavedimą Dievui, 
pašventinimą, jie visai neturėjo supratimo. Kai jie suprato, kad 
“Jėzus yra ta gyvoji dangaus duona ir Jį rtikia priimti tikėjimu, 
tada jie atmetė Jį ir pradėjo murmėti, 41. Vietoj, kad palenktų 
galvas ir širdis tikėjimu, prašymu, malda, priimtų Jį, jie 
murmėjo: „Ką Jis kalba, kad iš dangaus atėjęs, Juk pažįstame 
Jo tėvą ir motiną", 41,42. 

Amžinas gyvenimas prasideda draugyste su Kristumi ir 
Dievu. Kurie -maną valgė — mirė, kas tiki Jėzų, tas niekada 
nemirs, 49.50.51. 

Jėzus kalbėjo, kad visi (kiekvienas), kusijas Jam Tėvas 

duoda, ateina pas Jį. Kaip gali kai kurie manyti, kad Dievas 
juos duoda Kristui, jei jie patys atsiduoda pasauliui ir kūnui? 
Dievas paveikia per savo Dvasia tikėti Jį. Buvo izraelitų, kurie, 
Tėvui veikiant, atėjo pas Jėzų ir tikėjo Jį. Jam yra pažadėti ir 
pagonys, Ps 2,8; Jn 10,15-16. Jis yra visų, viso pasaulio 
Išganytojas. Žmonės neatvaromi prievarta pas Jį. Jie ateina 
laisvai, laisvu apsisprendimu, trokšdami Jo. draugystės, palai- 
mos. Kokia ji gili, patraukli, maloni! Draugystė Jėzaus, Dievo 
Sūnaus! Jis apsireiškia, apšviečia protą, moko, 45,46. Tikroji 
dangaus duona yra Jėzus, Jo kūnas ir kraujas, Jo kentėjimai ir 
mirtis. Žmogaus siela, esybė, kai persiima Jėzaus mokymu, Jo 
evangelija, Jo asmeniu, Šventosios Dvasios veikimu, valgo ir 
geria. maitinasi, gyvena Kristumi. Kristus nutildo visus 
troškimus, duod4 gyvybę, naują gyvenimo tikslą. Taip valgomas 
ir geriamas Kristus. Tai yra išganantis tikėjimas, Mt 5,6, 
džiaugsmas ir pasitikėjimas Juo. Kas nevalgo ir negeria 
Kristaus, negyvena Juo, tas neturi tikro krikščioniško gyveni- 
mo. Kas netrokšta, neišsiilgsta, nesidžiaugia savo Išganytoju, tas 
neturi Jo, gyvenimo. Gyvenimą teikia tik Jėzus. Tas gyvenimas 
nepasiekiamas žmogaus pastangomis, bet priimant Jo malonę. 
Žydai murmėjo, ginčijosi, klausinėjo , kaip Jis gali duoti mums 
valgyti savo kūną ir gerti savo kraują? Atsakymas 29, priimkite 
Tą, kurį siuntė Tėvas, kaip valgį ir gėrimą, kad Jis taptų jūsų 
nuosavybe, gyvenimu. Taip Jėzus mokė viešai, sinagogoje, 6,59; 
18,20 


JĖZAUS ŽODŽIŲ VEIKIMAS, Jn 6,60-66 

60 Tai išgirdę, daugelis Jo mokinių sakė: „Kieti žodžiai, kas 
gali jų klausytis!" 61 Jėzus, žinodamas, kad mokiniai dėl to 
murma, paklausė: „Jus tai piktina? 62 O kas būtų, jei 
matytumėte Žmogaus Sūnų, užžengiantį ten, kur Jis buvo 
pirma? 3,13; Mk 19,10; Lk 24,51; Ef 4,8. 63 Dvasia teikia 
gyvybę, o kūnas nieko neduoda. Žodžiai, kuriuos jums 
kalbėjau, yra dvasia ir gyvenimas, 2 Kor 3,6. 64 Bet kai kurie iš 
jūsų netiki." Jėzus iš pat pradžių žinojo, kas netiki ir kas Jį 
išduos, 2,25. 65 Jis sakė: „Štai kodėl Aš jums sakiau: niekas 
neateis pas mane, jeigu jam nebus duota Tėvo." 66 Nuo to meto 


nemaža Jo mokinių pasitraukė ir daugiau su Juo nebevaikščio- 
jo, 


————— 

Ši Jėzaus kalba ir, bendrai, evangelija kai kuriems yra 
kvapas išganymui, o kitiems — mirčiai, 2 Kor 2,16. Vienus Jo 
žodis paveikė, kad jie išpažino: „Tu esi Kristus, gyvojo Dievo 
Sūnus." Kiti, minia, žydai, net Jo mokiniai (ne apaštalai), sakė: 
„Kas gali Jo klausytis!“ Jie murmėjo. Jei jie būtų norėję 
suprasti, jie būtų prašę Jėzaus paaiškinti, ką Jis mano. 
Evangelijos niekintojai visada sakž: „Tiki, tik neišmanėliai!“ 

Jėzus matė, girdėjo ir žinojo juos taip kalbant. Jis girdi ne 
uk žodžius, bet žino ir mintis. Jėzus klausė murmančiuosius: 
„Ar tai jus piktina?“ Jei juos piktina Jo pareiškimas, kad Jis 
dangaus duona, iš dangaus atėjęs, kas bus, kai jie matys Jį 
užžengiantį, iš kur Jis atėjo? Jo išaukštinimas prasidės 
kentėjimais ir mirtimi. Jis bus pakeltas ant kryžiaus. Jis apreikš 
savo dieviškumą, 7,38; 14,16; 15,26. Dvasia teikia gyvybę, kūnas 
nieko nepadeda! Dvasia daro gyva, panašiai, kaip maistas 
palaiko kūno gyvybę. 


Jėzus pasakė aiškiai: „Kai kurie iš jūsų netiki!“ Nors jie 
vadinosi Jo mokiniais. Daugybė krikščionių yra netikinčių. Jei 
jie tikėtų, jų gyvenimas tą rodytų — Kristus pažįsta veidmainius 
ir tikrus savo sekėjus. Jis žinojo ir savo išdaviką. Nuo to laiko, 
kai paaiškėjo Mesijo siuntimas ir tikslas, daug Josmokinių 
pasitraukė nuo Jo. Ne keli, bet daug. Daug krikščionių atpuola, 
pasitraukia nuo gerojo Ganytojo. 


APAŠTALŲ IŠPAŽINIMAS, Jn 6,67-71 

67 Tada Jėzus paklausė dvylika: „Gal ir jūs norite 
pasitraukti?" 68 Simonas Petras atsakė: „Viešpatie, pas ką mes 
eisime!? Tu turi amžinojo gyvenimo žodžius, Mt 7,29; Apd 5,20. 
69 Mes įtikėjome ir išpažinome, kad Tu — Dievo Šventasis“, 
1,49; 11,27; Mt 16,16; Mk 8,29. 70 Jėzus jiems atsakė: „Argi 
neišsirinkau jus, dvylika? Tačiau jūsų tarpe vienas yra velnias", 
Lk 6,13; Jn 8,44. 71 Jis turėjo omenyje Judą, Simono Iskarijoto 
sūnų. Šis, būtent vienas iš dvylikos, turėjo Jį išduoti. 


Daug Jėzaus mokinių pasitraukė. Jėzus nelaikė jų. Jis nė 
vieno prievarta nelaiko, duoda kiekvienam pasirinkti, ko jis 
nori, gyvenimą ar mirtį. Jėzus klausė ir apaštalus: „Gal ir jūs 
norite pasitraukti?" Petras visų vardu atsakė: „Pas ką mes 

eisime. Mes įtikėjome ... Kur galėtume eiti? Tu esi gyvojo 
Dievo šaltinis. Tu turi amžinojo gyvenimo žodžius! Mes 
įtikėjome ir išpažinome — Tu Dievo Šventasis! Pas tave yra 
gyvenimas ir galia. Tu esi mums viskas!“ 

Jėzus sakė: ,,Vienas iš jūsų yra velnias.“ Veidmainys ir 
išdavikas nėra geresnis už velnią. Kurio širdį velnias užvaldo, 
tas yra jam lygus. Dauželis atrodančių šventuoliais, yra velniai. 
Jie gali žmogų suvedžioti. Jėzus pažįsta tikrai kiekvieną. 
Geriausioje bendruomenėje yra netikrų. Tik amžinybėje bus 
viskas švaru. 


JĖZUS NE VIEŠAI EINA 
Į JERUZALĘ, Jn 7,1-13 

1 Tada Jėzus vaikščiojo po Galilėją. Jis nenorėjo eiti 
Judėjon, nes žydai tykojo nužudyti. Jį, 6,1. 2. Buvo arti žydų 
Palapinių šventė, 3 M 23,34. 3 Jo broliai Jam kalbėjo: 
„Keliauk iš čia į Judėją, kad tavo mokiniai matytų, kokius 
darbus darai, Mt 12,46; Mk 3,31;-Apd 1,14. 4 Juk, norėdamas 
iškilti viešumon, niekas neveikia slapčiomis. Jei darai tokius 
darbus, pasirodyk pasauliui." 5 Mat, netgi Jo broliai netikėjo Jį, 
Ps 69,9. 6 Jėzus jiems atsakė: ,, Mano metas dar neatėjo, o jums 
metas visada tinkamas, 2,4. 7 Pasaulis negali jūsų nekęsti, o 
manęs jis nekenčia, nes liudiju, kad jo darbai pikti, 15,18. 8, 
Taigi jūs eikite į iškilmes. Aš į šitą šventę neisiu, nes mano 
metas dar neatėjo", 8,20. 9 Tai pasakęs, Jis pasiliko Galilėjoje. 
10 Kai Jo broliai iškeliavo į šventę, tada ir Jis išėjo, bet ne 
viešai, o tarsi slapčiomis. 11 Tuo tarpu iškilmėse žydai Jo. 
ieškojo, klausinėdami: „O kur Jis?" 12 Apie Jį taip pat ėjo. 
kalbos miniose. Vieni sakė: „Jis geras!" Kiti neigė: „Visai ne, Jis 
tik klaidina žmones“, 9,16; 10,19; Mt 21,46. 13 Bijodami žydų, 
visi vengė apie Jį viešai kalbėti, 9,22; 12,42; 19,38. 


Jėzaus veikla buvo baigta Galilėjoje. Jis nebesilaikė 
Vyriausioje būstinėje Kapernaume. Jis dar vaikščiojo šen ir ten. 
Bendrai, galilėjiečiai atmetė Jį. Į Judėją Jis nenorėjo eiti, nes ten 
Žydai tykojo nužudyti Jį. Jėzus nebijojo savo priešų. Jis laukė, 
ką Tėvas Jam parodys. Kada Jo valanda ateis. 

Buvo arti Palapinių šventė, 3 M 23,33-43. Daugybė 

galilėjiečių ėjo į Jeruzalę, Jėzaus broliai taipgi. Atrodo, kad 
Jėzaus brolių mintys sutapo su visų galilėjiečių siekimais. Jėzaus 
broliai netikėjo į Jį, kaip Mesiją. Jie nelaikė Jėzaus savo 
dvasiniu vadu ir manė, kad Jis nesugeba savo tikslo siekti. 
Todėl jie mokė Jį: „Jei nori pagarsėti, tapti žinomu, eik į 
Jeruzalę, sostinę ir ten veik. Čia yra tik provincija, užkampis." 
Jie galvojo, kad Jėzus taip galvoja, kaip jie, ir siekia tų pačių 
tikslų. Daugelis rodosi viešai, kai siekia matomos garbės ir 
galios. . 

Jėzus atsakė broliams mandagiai. Jo laikas „yra taip 
tvarkomas, kad Jis neturi laisvo laiko ir negali daryti, ką Jis 
nori. Tie, kurie laiką leidžia nenaudingai, turi daug laiko ir 
daro, ką nori. Jie nieko naudingo nesiekia. Jie niekam nedaro 
nei gero, nei blogo. Ant jų niekas nepyksta. Jėzaus gyvenime 
yra visai kitaip. Jis turi daug pareigų. Pasaulis yra blogas. Jėzus 
liudija apie jo blogus ir piktus darbus. Todėl pasaulis Jo 
nekenčia. Net Jo gyvybei yra pavojus, žmonės ieško progos 
nužudyti Jį. Yra geriau ir naudingiau gelbėti pasaulį, kalbėti ir 
rodyti jo klaidas, nors per tai užsitraukiamas jo pyktis, negu, 
nieko nedarant prieš blogybę, eiti drauge į prapultį. 

Jėzus patarė savo broliams eiti į šventę, bet Jis pats neisiąs į 
ją, nes Jo laikas dar neatėjęs. Jis privalo daryti tą, ką Jo Tėvas! 
Jam rodo. Jiems išėjus ir Jėzus išėjo. Nėra svarbu pirmam 
nuvykti, bet nueiti laiku. Jėzaus tikslas nebuvo atkreipti į save 
viešą dėmesį. Jis ėjo į Jeruzalę paprastai, nežymiai. 

Jėzus buvo tiek žinomas, kad daugybė laukė Jo. Jo vardo 
žmonės neminėjo, visi žinojo, daug buvo girdėję apie Jį. Jie 
vadino Jį: „Jis“, arba „Anas.“ 

Apie Jėzų ir tikėjimą į Jį žmonės daug kalbėjo, Lk 12,51-52, 
ir.kalba. Vieni sakė: ,Jis yra geras žmogus." Tai buvo tiesa, bet 
labai nepilna tiesa, nes Jis buvo daug daugiau, Jis buvo Dievo 
Sūnus. Daug žmonių, kurie gerai kalba apie Jėzų, neišpažįsta Jo 
didybės. Kiti kalbėjo: „Jis klaidina žmones." Jei tai būtų buvus 
tiesa, Jis būtų buvęs labai blogas žmogus. Iš kur tokios kalbos 
kilo, parodo 13 skirsnelis. 


JĖZUS PASIRODĖ VIEšAI 
ŠVENTĖS METU, Jn 7,14-24 
14 Šventei įpusėjus, Jėzus atėjo į šventovę ir mokė. 15 Žydai 

stebėjosi ir sakė: „Iš kur Jis žino Raštą, visai jo nesimokęs?" Mt 
13,54; Mk 6,3. 16 Jėzus jiems atsakė: ,Mano mokslas ne iš 
manęs, bet iš to, kuris mane siuntė. 17 Kas nori laikytis Jo 
valios, supras, ar tas mokslas iš Dievo, ar Aš kalbu iš savo 
galvos, 3,21; 8,31-32.47. 18 Kas iš savęs kalba, ieško savo 
garbės. O kuriam rūpi Jo siuntėjo šlovė, tas tiesakalbis, ir nėra 
jame neteisybės, 5,41. 19 Argi Mozė nedavė jums įstatymo? 
Deja, niekas iš jūsų įstatymo nesilaiko. Kodėl gi norite mane 
nužudyti?" 2 M 24,34; Apd 7,53. 20 Žmonės atsiliepė: „Ar 
velnias tave apsėdo? Kas gi tyko tave nužudyti?" 8,48-52. 21 
Jėzus jiems atsakė: „Padariau tik vieną darbą, ir visi nustebote. 
22 Mozė jums įsakė apipiaustymą, — nors jis kilęs ne iš Mozės, 
bet iš protėvių, — ir jūs apipiaustote šeštadienį, 1 M 17,10. 23' 
Jei galima žmogų apipiaustyti šeštadienį, nesulaužant Mozės 
įstatymo, tai kodėl Pykstate,kad Aš visą žmogų pagydžiau 
šeštadienį!? 5,9. 24 Tad neteiskite pagal išorę, bet žiūrėkite 
teisingumo." 


Žmonės daug kalbėjo apie Jėzų. Jis atėjo į šventovę jau 
įpusėjus šventei ir mokė. Žmonės stebėjosi ir klausinėjo, kaip Jis 
gali mokyti nestudijavęs (teologijos)? Rabinai studijuodavo, ir 
krikščionys studijuoja teologiją. Taip, kunigai remiasi univer- 
sitetų autoritetu. Jėzus tokių mokyklų nebuvo lankęs. Žmonių 
supratimu, Jis neturėjo autoriteto. Į tai Jėzus atsakė, kad Jis 
remiasi ne mokyklų ir ne savo autoritetu, bet įgaliojimu To, 
kuris Jį siuntė — Dievu. Kuris dės pastangas suprasti Dievo 
valią, tas pastebės, kad Jis yra Dievo siųstas. Mokyklos yra 
naudingos ir reikalingos, jos suteikia jas baigusiems autoritetą, 
bet dvasinį autoritetą teikia tik Dievas savo apreiškimu. Tokį 
autoritetą Dievas teikia ne visada kunigams. Jis kartais jį teikia 
ir pasauliečiams, kad jie skelbtų evangeliją su galia. Kurie nori 
suprasti Dievo valią, tie tą pastebi. Skirtumas tarp Dievo ir 
Žmonių įgaliojimo yra toks: žmonių įgalioti ieško savo garbės ir 
išlaikyti tradicijas. Jie kalba apie savo organizacijas; Dievo 
įgaliotas kalba apie Dievą ir jo veikloje pasireiškia Dievo 
Dvasios veikimas. . 

Toliau kilo klausimas dėl Mozės įstatymo. Jėzus priminė, 
kad Mozės įstatymo niekas nesilaiko. Daugelis įstatymu“ 

didžiavosi, bet visai nemanė jo laikytis. Daug žmonių yra už 
Dievą, tikėjimą, bet savo praktišku gyvenimu rodo, kad jiems 
nei Dievas, nei tikėjimas nerūpi. Jėzus priminė, kad Žmonės 
kalba apie įstatymą, bet ieško Jį nužudyti. Į tai jie labai 
reagavo, atsakė Jam grubiai, kad Jis tik įsivaizduojąs, €sąs 
pakvaišęs, velnio apsėstas. Jo niekas nemano nužudyti. Daugelis 
žmonių nežinojo, ko vadovybė, turinti autoritetą, siekia, Jn 
11,53, o kurie žinojo, tie apsimetė nežiną. Net kai Jį nužudė, 
daugelis nesuprato vadovybės piktų kėslų. Jėzus žinojo jų 
siekius, Jis buvo teisus. Jėzus suprato, kad Jis žmonių nejtikins. 
Kas gi tikės, kad vadovybė taip sugedus yra. Jėzus nukreipė 
kalbą kita kryptimi, kas visiems žinoma ir matoma, kas žinoti 
nori. 

Apipiaustymas buvo įsakytas jau Abraomui, 1 M 17,10-12. 
Mozė tai tik į įstatymą įrašė, 3 M 12,3. Tos apeigos atiiekamos 
aštuntą dieną, neišskiriant ir šeštadienio. Tai kodėl gi jie Jį 
kaltina įstatymo peržengimu, kai Jis šeštadienį žmogų išgydė? 
Be to, meilės darbai leidžiami daryti šeštadienį. Apipiaustymą 
galėtų atlikti sekančią dieną. Jie visai nebepastebi, kad 
įstatymas laužomas, apipiaustant šeštadienį. Jie nesigilina į 
esmę, o teisia visai pagal išorę. Kiek daug dalykų krikščionijoje 
yra, kurių laikomasi išoriniai, o tikėjimo esmės ir Dievo Dvasios 
veikimo nebojama. 


IŠ KUR JIS? Jn 7,25-31 
25 Kai kurie Jeruzalės gyventojai klausinėjo: „Ar ne šitą 
nori nužudyti? 26 Štai Jis viešai kalba, ir niekas Jam nieko 
nesako. Ar vyriausybė įsitikino, jog Jis Kristus? 27 Tačiau mes 
žinome, iš kur Jis kilęs. O kai ateis Kristus, niekas nežinos, iš 
kur Jis." 28 Tada Jėzus, mokydamas šventovėje, garsiai šaukė: 
„Išties, jūs mane pažįstate, iš kur Aš kilęs. Ne pats iš savęs 
atėjau, bet tikras yra Tas, kuris mane atsiuntė, o jūs Jo 
nepažįstate, Jn' 8,26-42. 29 Aš Jį pažįstu, nes iš Jo atėjau ir Jis 
mane siuntė“, 8 „55; Mt 11,27. 30 Tada jie norėjo Jėzų suimti, 
bet nė vienas nepakėlė prieš Jį rankos, nes dar nebuvo atėjusi Jo 
valanda, 8,20; Lk 22,53. 31 Daugelis iš minios įtikėjo Jį ir 
kalbėjo: ,„Argi atėjęs Kristus darys daugiau stebuklų, kaip kad 

šitas daro!?" 8,30; 20,30-31; 21,25. ' 

Slapti nutarimai išeina aikštėn. Kai kurie Jėruzalės gyvento- 
jai žinojo apie vyriausybės nutarimą nužudyti Jį. Jie stebėjosi, 
kodėl Jam leidžiama viešai kalbėti, kodėl Jis nesuimamas? Apie 
Jėzų buvo kalbama, kad Jis kilęs iš Galilėjos Nazareto, Juozapo 
dailidės sūnus. Žmonės manė, kad jie žino apie Jėzų viską, o kai 
Pateptasis (Kristus) ateis, niekas nežinos, iš kur Jis. Kurie taip 
manė, tie labai klydo. Jis buvo ne Juozapo, bet Dievo Sūnus. 
Jėzus kalbėjo viešai ir garsiai Jiems atsakė, kad taip nėra, kaip 
jie mano. Jie nepažįsta Tėvo, bet Jis Jį pažįsta, nes Jis iš Jo 
atėjęs. 

Jie norėjo Jį suimti, bet dar nebuvo atėjus Jo valanda. Kol 
dar nėra laikas atėjęs, Dievas žino išlaikyti ir žmonių rankas 
sulaikyti. Daugelis eilinių žmonių tikėjo Jį. Jie žinojo apie Jo 
daromus stebuklus ir buvo tikri, kaip jie manė, kad kai Mesijas 
ateis, nedarys jų daugiau. Koks neaiškus tikėjimas į Jėzų buvo ir 
yra! Kiek ir mums trūksta iki Jo pažinimo! Jis yra pasaulio 
„Išganytojas, Jn 4,42. 

KUR JIS EINA? Jn 7,32-36 

32 Fariziejai nugirdo žmones šitaip bešnekant apie Jį, todėl 
aukštieji kunigai bei fariziejai pasiuntė tarnus Jį suimti. 33 Tada 
Jėzus prabilo: „Dar trumpą laiką esu su jumis. Paskui iškeliausiu 
pas Tą, kuris mane siuntė, 13,33. 34 Jūs manęs ieškosite ir 
nerasite, nes ten, kur Aš būsiu, jūs negalėsite nueiti", 8,21. 35 
Žydai kalbėjo tarp savęs: „Kurgi Jis žada keliauti, kad 
negalėsime Jo rasti? Gal Jis rengiasi išvykti pas išsiskirsčiusius 
tarp graikų, ir mokyti graikus? 36 Ką reiškia tie Jo žodžiai: „Jūs 
manęs ieškosite ir nerasite, nes ten, kur Aš būsiu, jūs negalėsite 
nueiti? * * 


Kai kurie žmonės žinojo apie vyriausybės nutarimą Jėzų 
nužudyti. Jie kalbėjo apie tai. Fariziejai labai greitai tai nugirdo. 
Jie pranešė aukštiesiems kunigams ir drauge su jais pasiuntė 
tarnus suimti Jį. Jėzus į tai atsakė, kad Jis nebeilgai čia būsiąs. 
Laikas yra trumpas. Jis paliks priešus ir draugus. Jis sugrįš pas 
Tėvą, nors ir per kryžiaus mirtį. Jie tada nebegalės pasiekti Jo. 
Nors jie Jį vėliau išpažins, bet.būs: per vėlu „kaip turtuoliui pragere.. 
Mūsų gyvenimas čia yra trumpas, Jis yra skirtas ateiti prie Jo. 

Malonės laikas greit praeis! 

Nors Jėzus kalbėjo aiškiai, kur Jis eina, bet žydai nesuprato, 
geriau, nenorėjo suprasti. Jie kalbėjo, gal Jis eis graikų mokyti? 
Jiems atrodė, tai būtų baisu ir biauru, žydui gyventi tarp graikų 
ir juos mokyti! Įstatymas ir pranašai kai ką išsitarė, kad Mesijas 
bus ir pagonims šviesa. Nejaugi šis Jėzus drįstų tai daryti? Tie, 
kurie kai ką žino apie Dievą, bet neturi dieviškos galios 
pasireikšti, dažnai manė ir mano, kad tik jie vieni turi Dievo. 
Dvasios veikimo monopolį. 


MINIA NESUTARIA, Jn 7,3744 

37 Paskutinę, iškilmingiausiąją šventės dieną Jėzus stovėjo 
ten ir šaukė: „Jei kas trokšta, teateinie pas manę ir teatsigeria! 3 
M 23,36. 38 Kas mane tiki, kaip Raštas sako, — iš jo plūs 
gyvojo vandens srovės“, 1z 44,3; Joel 3,1. 39 Jis kalbėjo apie 
Dvasią, kurią gaus tikintieji. Mat, Šventoji Dvasia dar nebuvo 
nužengusi, ko! Jėzus nebuvo pašlovintas. 

40 Išgirdę tuos žodžius, kai kurie žmonės sakė: „Jis iš tiesų 
pranašas!" 5 M 18,15. 41 Kiti tvirtino: „Jis Kristus!“ Kiti 
prieštaravo: „Nejaugi Kristus būtų iš Galilėjos? 1,46. 42 Argi 
Raštas nesako, jog Kristus ateis iš Dovydo palikuonių, iš 
Betliejaus kaimo, iš kur kilo Dovydas", Ps 132,11; Mik 5,1; Mt 
2,5-6; 22,42. 43 Taigy/ minioje kilo nesutarimas dėl Jo, 9,16. 44 
Buvo tokių, kurie norėjo Jį suimti, bet nė vienas nepakėlė prieš 
Jį rankos. 


Buvo paskutinė ir iškilmingiausia šventės diena. Tą dieną 
atnešdavo auksiniame inde vandens iš Siloamo tvenkinio, 
trimitu trimituodavo, atlikdavo įvairias apeigas, vandenį 
išliedavo ant aukuro, minia šūkaudavo ir džiaugdavosi. Jėzus 
stovėjo ir garsiai šaukė: „Kas trokšta, teateinie pas mane!“ 
Taigi, kas trokšta, tas randa pas Jį nuraminimą visų troškimų! 
Jėzus kalbėjo apie Šventąją Dvasią, kuri bus išlieta ant į Jį 
tikinčiųjų. Šventąją Dvasią jau turėjo į Jį tikintieji, bet tai buvo 
dar tik pirmųjų vaisių paragavimas, pilnoji piūtis dar laukė. Po ! 
Sekminių daug, pirmiau buvusių, silpnybių išnyko ir atėjo | 
pilnesnis pastovumas. Rodos, Jėzus turėtų teikti ramybę ir 
vienybę, bet Jis iššaukė apsisprendimą ir skilimą. 

Dalis žmonių sakė: „Jis yra pranašas." Kiti tvirtino: „Jis yra 

Kristus (Pateptasis)". Kiti įrodinėjo, kad Jis negali būti Kristus. 
Kristus bus iš Dovydo palikuonių, kilimo iš Betliejaus. Yra 
daug žmonių, kurie „žino“ Šventąjį Raštą ir iš Jo moko kitus Jo 
tiesų. Buvo ir norinčių Jį suimti, bet dar nebuvo atėjus jų 
valanda. 


VALDANČIŲJŲ PRIEŠIŠKUMAS 
JĖZUI, Jn 7,45-53 

45 Tarnai sugrįžo pas aukštuosius kunigus bei fariziejus, O 
tie klausė: „Kodėl neatvedėte?" 46 Tarnai atsiliepė: ,,Niekados 
žmogus nėra taip kalbėjęs!" Mt 7,28. 47 Fariziejai atsakė: „Gal 
ir jūs esatė suvedžioti? 48 Ar tiki į Jį bent vienas iš vyresnybės, 
ar fariziejų? 49 Nebent ta prakeikta minia, nežinanti įstatymo." 
50 Tada prabilo vienas iš jų, Nikodemas, kuris pirmiau buvo 
aplankęs Jėzų: 51 ,„Ar leidžia mūsų įstatymas pasmerkti žmogų, 
jeigu jis pirmiau neištardytas ir nežinoma, ką jis padaręs?" 2 M 
23,1; 3 M 19,15; 5 M 17,18; 19,15. 52 Tada jie atsiliepė: „Gal ir 
tų iš Galilėjos? Patyrinėk, ir pamatysi, kad joks pranašas nėra 
kilęs iš Galilėjos." 53 Ir taip jie išsivaikščiojo namo. 

Šventė baigėsi. Atrodo, kad vadovybė nebelaukė iki 
šventovėje pamaldos pasibaigė. Aukštieji kunigai ir fariziejai 
susirinko posėdžiui. Jie laukė atvedant Jėzų. Tarnai — 
šventovės pareigūnai — bažnyčios policininkai sugrįžo be 
Jėzaus — vieni. Vyriausieji labai nustebo. Jie klausė: „Kodėl 
neatvedėte Jo?“ Šie atsakė: „Niekada nėra žmogus taip 
kalbėjęs." Tai buvo tiesa. Niekada žmogus nekalbėjo, kaip 
Jėzus! Jis kalbėjo dieviška išmintimi ir galia, paveikiančiai, 
įtikinančiai, aiškiai, logiškai, nuoširdžiai . . . Tarnai vadovavosi 
sąžine, o ne „įsakymas lieka įsakymu." O, kaip valdovų veidų 
išraiška pasikeitė! Jie atsakė savo pavaldiniams maždaug taip: 
„Kas atsitiko? Mes pasitikime jumis. Nejaugi ir jūs esate 
suvedžioti. Turėkite kiek proto! Pažiūrėkite, ar tiki į Jį nors 
Vienas vyresnysis ar fariziejus. Jį seka tik ta prakeikta, nieko 
Neišmananti minia!“ Dažnai buvo ir yra tie, kurie evangeliją 
priima (ja persiima) vadinami suvedžiotais. Buvo fariziejų ir 
Vyresniųjų, kurie tikėjo Jį, Jn 12,42. „Ta prakeiktoji, įstatymo 
nežinanti, minia." Vyresniųjų ir fariziejų pareiga buvo mokyti tą 
minią, supažindinti ją su įstatymu. Pasitaiko, kad tie „neišma- 

nantieji" ne tik yra nuoširdesni už vadus, bet ir geriau žino ir 
išmano įstatymo esmę. Įstatymo esmė yra meilė. Todėl 
nereikėtų jų keikti, bet mokyti ir laiminti juos. 

Štai mums žinomas Nikodemas. Kai kurie laiko jį bailiu, 
prikiša, kodėl jis nepasitraukė iš tarybos? Greičiausiai tai buvo 
ne jo bailumas. o išmintis. Jis, būdamas tarybos nariu, galėjo 
kai ką paveikti. Tik ką vyresnieji pakaltino tarnus įstatymo 
nežinojimu. Tarnai nutilo. Nikodemas kaltina visą tarybą 
įstatymo laužymu. Kas blogiau: įstatymo nežinojimas ar jo 
laužymas? Taryba neatsakė Nikodemui rimtai, bet tik jį niekino, 
laikė neišmanėliu, nors pati klydo ne tik įstatymo laužymu, bet 
ir istoriniai. Pranašas Jona buvo iš Galilėjos, 2 Kar 14,25. Jei iš 
Galilėjos ir nebūtų buvę nė vieno pranašo, tai dar galėjo būti, 
Atrodo, kad taryboje kilo toks susijaudinimas ir pasimetimas, 
jog visi išsivaikščiojo. 


SANTUOKOS PERŽENGĖJA, Jn 8,1-11 

1 Jėzus nuėjo į Alyvų kalną. Auštant Jis vėl pasirodė 
šventovėje. 2 Visi žmonės rinkosi prie Jo, o Jis atsisėdęs juos 
mokė. 3 Tada Rašto aiškintojai ir fariziejai atvedė moterį, 
sugautą svetimaujant. Pastatė ją viduryje 4 ir kreipėsi į Jį: 
„„Mokytojau, ši moteris pagauta svetimaujant. 5 Mozė mums 
įstatyme paliepė tokias užmušti akmenimis. O ką Tu sakai?“ 5 
M 20,10; 22,22; Ez 16,38-40. 6 Jie tai sakė, spęsdami Jam 
pinkles, kad turėtų kuo apkaltinti. Bet Jėzus pasilenkęs pirštu 
rašė ant žemės. 7 Jiems nesiliaujant kamantinėti, Jis atsitiesė ir 
tarė: „Kas iš jūsų be nuodėmės, tegu pirmas sviedžia į ją 
akmenį", Rom 2,1. 8 Ir vėl pasilenkęs rašė ant žemės. 9 Tai 
išgirdę, jie vienas po kito pasitraukė šalin, pradedant nuo 
vyresniųjų. Galiausiai liko vienas Jėzus ir ten bestovinti moteris, 
Rom 2,22. 10 Atsitiesęs Jėzus paklausė: „„Moterie, kur jie yra? 
Niekas tavęs nepasmerkė?" 11 Ji atsiliepė: „Niekas, Viešpatie." 
Jėzus jai tarė: „„Nė Aš tavęs nepasmerkiu. Eik ir daugiau 
nebenusidėk", Lk 9,56; Jn 5,14. 

Šis aprašymas yra tik Jono evangelijoje. Kai kurie graikų 
kalbos žinovai sako, kad šios vietos rašymo stilius nėra Jono, jis 
greičiau esąs Luko. Kaip ten ir būtų, jis yra Jono evangelijoje. 

Jėzus ėjo nakvoti į Alyvų kalną. Matyt, nė vienas Jam 
nepasiūlė nakvynės mieste. Rytą anksti Jis ėjo į šventovę ir ten 

mokė žmones. 

Rašto aiškintojai atvedė pas Jį santuokos peržengėją. Pagal 
Mozės įstatymą jai grėsė mirties bausmė. Kaltintojai vadino 
Jėzų mokytoju ir prašė pareikšti savo nuomonę. Jie veidmainia- - 
vo. Pirmiau jie vadino Jį suvedžiotoju. Dabar jie kreipėsi į Jį 
nenorėdami žinoti Jo nuomonės, paaiškinimo, bet spęsti Jam 
pinkles, norėdami Jam pakenkti. Jie manė, jei Jėzus nepasmerks 
moteriškės, bus įmanoma Jį kaltinti nesilaikymu Mozės 
įstatymo, palankumu nusidėjėbiams, ir tuo pačiu — nuodėmei. 
Jėzus neatsakė į klausimą. Jis pasi'enkęs rašė. Kai kurie mano, 
kad Jis rašė 10 įsakymų. Įsakymai priminė aplinkui stovintiems 
ir jų kaltę. Fariziejai norėjo Jėzų apkaltinti. Jėzus norėjo juos 
įtikinti, parodyti jiems ir jų kaltę. Kaltė yra įrašyta į žmogaus 
„širdį". Ji pašalinama tik per atleidimą. Jėzaus atsakymu, 
pirmam mesti akmenį, kuris yra be kaltės, visi (tapo taip 
paveikti, kad jie visi pasitraukė. Moteris liko bestavinti. Jos 
sprendimas buvo pavestas Jėzui. Ji laukė Jo sprendimo. 
Evangelijose parašyta, kad Jėzus bus visų teisėjas. Taip, Jis bus 
kiekvieno teisėjas. Jėzus buvo be nuodėmės. Jis galėjo mesti 
pirmą akmenį į nusikaltėlę. Bet Jo tikslas yra ne žudyti, o 
atgailaujančius gelbėti. Moteris vadina Jėzų Viešpačiu. |. 

Kaltintojai buvo patys nusikaltėliai. J'į sąžinė kaltino juos. 
Jėzus nepasmerkė moteriškės, bet tarė jai: „Eik ir daugiau 
nebenusikalsk." Laimingas nusikaltėlis yra, kuriam Jėzus 
atleidžia kaltes ir suteikia galią daugiau nebenusikalsti. 


JĖZUS PASAULIO ŠVIESA. Jn 8,12-20 

12 Jėzus vėl prabilo: „Aš — pasaulio šviesa. Kas seka 
manimi, nevaikščios tamsoje, bet turės gyvenimo šviesą", 1z 9,2; 
42,6-7; 49,6; Jn 1,5-9. 13 Fariziejai Jam prikišo: „Tu pats apie“ 
save liudiji, — tavo liudijimas netikras." 14 Jėzus jiems atsakė: 
„Nors Aš liudiju pats apie save, mano liudijimas yra tikras, nes 
Aš žinau, iš kur atėjau ir kur einu. O jūs nežinote, nei iš kur Aš“ 
atėjęs, nei kur einu, Jn 5,31. 15 Jūs teisiatę kūniškai, o Aš 
neteisių nė vieno. 16 Jeigu Aš ir teisčiau, mano sprendimas būtų 
teisingas, nes Aš ne vienas, bet esu Aš ir mane siuntęs Tėvas, Jn 
16,32. 17 Ir jūsų įstatyme parašyta, jog dviejų asmenų 
liudijimas tikras, 5 M 17,6; 19,15; Mt 18,16; 2 Kor 13,1; Žyd 
10,28. 18 Taigi liudiju Aš pats apie save, ir apie mane liudiji. 
mane siuntęs Tėvas.“ 19 Jie paklausė: „O kurgi tavo Tėvas?“.. 

Jėzus atsakė: „Jūs nepažįstate nei manęs, nei mano Tėvo. Jei 
pažintumėte mane, pažintumėte ir mano lėvą“, Jn 16,3. 20 Jis 
bilojo visa tai, mokydamas šventovėje aukų rinkimo vietoje. Ir 
niekas Jo nesuėmė, nes dar nebuvo atėjusi Jo valanda, Jn 7,30; 
Lk 22,63. 


Pranašas Izaijas pranašavo apie pažadėtąjį Mesiją, — Dievo 
Tarną, kaip tautų šviesą, Iz 49,6. Jis pasieks žemės kraštą (galą), 
Iz 60,1-3. Saulė yra viską duodanti mūsų žemei. Panašiai Jėzus 
yra vienintelė dvasinė šviesa! Kai saulė šviečia, visos kitos 
šviesos išblėsta. 

Fariziejai, visai nesigilinę į Jėzaus posakį, prikišo Jam, kad 
Jis kalba tik apie save ir todėl Jo liudijimas yra netikras. Jėzus 
jieras atsakė, kad jie nepažįsta nei Jo, nei Jo Tėvo. Jų liudijimas 
(sprendimas) yra tik kūniškas, ne dvasinis. Pranašai kalbėjo 
apie Dievo Dvasios liudijimą jiems. Panašiai kalbėjo ir Jėzus. 
Visai kūniškai, liudijant apie kriminalines bylas, užtekdavo 
dviejų liudininkų, 5 M 19,15. Fariziejų priekaištai rėmėsi 
neteisingomis prielaidomis (taisyklėmis), tad negalėjo būti 
teisingi sprendimai. Apie Sūnų liudija: Dievas Tėvas, Dvasia ir 
darbai. ' 

Šis pokalbis vyko toje šventovės vietoje, kur buvo renkamos 
aukos. Fariziejų liežuviai buvo laisvi kalbėti: neįsigilinus į 
dalyką, bet jų rankos buvo surištos, jie nieko negalėjo daryti, iki 
atėjo skirtoji Dievo valanda. 


JĖZUS TĘESIA SAVO LIUDIJIMĄ, Jn 8,21-30 

21 Jis vėl jiems kalbėjo: „Aš pasitrauksiu, o jūs ieškosite 
manęs ir mirsite savo nuodėmėse. Kur Aš einu, jūs negalite 
nueiti", Jn 7,34; 13,33. 22 Tada žydai kalbėjo: „Nejaugi Jis 
nusižudys, kad sako: „Kur Aš einu, jūs negalite nueiti? * Jn 
7,35. 23 Jis atsakė: „Jūs esate iš pažemių, o Aš esu iš aukštybės. 
Jūs — iš šio pasaulio, o Aš — ne iš šio pasaulio. 24 Dėl to jums 
sakiau, kad mirsite savo nuodėmėse. Tikrai! Jeigu jūs netikėsite, 
kad AŠ ESU, — mirsite savo nuodėmėse", Mk 16,16. 25 Tada. 
Jie klausė: ,,Kas gi Tu toks esi?" Jėzus atsakė: „Tas, kuris kalbu 
su jumis, kaip sakiau! 26 Daugel turėčiau apie jus kalbėti ir 
smerkti, bet. tiesakalbis yra mano Siuntėjas, ir Aš skelbiu 
pasauliui, ką iš Jo girdėjau." 27 Tačiau jie nesuprato, kad Jis 
kalbėjo jiems apie Tėvą. 28 O Jėzus tęsė: „Kai Žmogaus Sūnų 

aukštyn iškelsite, — suprasite, kad AŠ ESU ir kad nieko 
nedarau iš savęs, bet skelbiu vien tai, ko mane Tėvas išmokė, Jn 
3,14; 12,32. 29 Mano Siuntėjas yra su manimi; Jis nepalieka 
manęs vieno, nes visada darau, kas Jam patinka." 30 Taip Jam 
kalbent, daugelis tikėjo Jį, Jn 7,31. 

Praraja tarp žydų ir Jėzaus buvo ta: Jėzus buvo be 
nuodėmės, turėjo visą laiką draugystę su Tėvu. Žydai buvo 
nuodėmingi. Jėzus žinoio, matė, kad nuodėmės alga yra mirtis, 
jei jie nepriims Jo siūlomos malonės, jie mirs savo nuodėmėse. 
Išgelbėjimas yra tik per Jį. Kas Jį tiki, tas yra išgelbėtas. Be 
tikėjimo, asmeniško nuodėmių atleidimo, nėra išgelbėjimo. 

Fariziejai, net manė, kad gal Jis galvoja nusižudyti. Jie kai 
ką pasąmonėj nujautė. Bet tai buvo ne Jėzaus savožudybė, bet 
savanoriška mirtis ant kryžiaus, tikinčiųjų išgelbėjimui. 

„AŠ ESU" primena žodžius 2 M 3,14; Iz 43,10. „AŠ ESU 
lauktasis Mesijas", Jn 4,26. „AŠ ESU gyvoji dangaus duona", 
Jn 6,48-51. 

Fariziejai nesuprato, kad Jis kalbėjo apie savo Tėvą. Jie 
nesuprato ir kas yra „aukštyn iškeltam būti." Kurie Jį priėmė 
tikėjimu, tie suprato. Kai kurie įtikėjo Jį prieš Jo mirtį, dar 
daugiau po Jo „iškėlimo.“ Kai kada įtiki Jį pavieniai asmenys, o 
kai kada — masės. Kai kada Jį įtiki ramiai, bet dažnai vyksta 
didelis pasipriešinimas Jam, ir persekiojimai. 


JĖZUS IŠLAISVINA, Jn 8,31-36 

31 Jėzus kalbėjo įtikėjusiems Jį žydams: „Jei laikysitės mano 
mokslo, iš tikro būsite mano mokiniai, Jn 7,17; '5,10-14; 32 
pažinsite tiesą, ir tiesa išlaisvins jus." 33 Jie atsakė: „Mes esame 
Abraomo palikuonys ir niekada niekam nevergavome. Kaipgi 
sakai: „Tapsite laisvi?“ " 34 Jėzus jiems tarė: Iš tiesų, iš tiesų 
sakau jums: kiekvienas, kas daro nuodėmę, yra nuodėmės 
vergas, Rom 6,16; 2 Pt, 2,19; I Jn 3,8. 35 Bet vergas neamžinai 
namuose lieka, tik Sūnus lieka ten amžiams, 1 M 21,10. 36 Jei' 
tad Sūnus jus išvaduos, tai būsite iš tiesų laisvi, " Rom 6,18; I 
Kor 7,22; Gal 5,1. 


Kurie tikėjo į Jėzų, tikėjo į Jį, kaip į siųstąjį Mesiją. Jėzus 
sakė jiems, kad jie tik tada bus Jo tikri mokiniai — sekėjai, jei 
Jie laikysis Jo mokslo. Neužtenka pripažinti, suprasti dalyką, 

kad taptum Jėzaus sekėju, reikia praktiškam gyvenime būti Jo 
mokiniu. Ir tokiu reikia būti visą laiką — visada. Kuris taip 
gyvens, tas išpažins tiesą, ir tiesa jį išlaisvins. Tiesa yra Jėzus. Jį 
pažinti, yra pažinti Jį asmeniškai, patirti išganymą, išlaisvinimą 
iš nuodėmės galios. Tas pasiekiama ne savo pastangomis ir 
išmintimi, bet priimant Jėzaus auką, Jo dovaną. 

Jie atsakė Jėzui, kad jie yra Abraomo vaikai. Jie yra ainiai 
Dievo pažadėjimų Abraomui ir įstatymo paveldėtojai. Jėzus 
atsakė jiems: „Kas daro nuodėmę, tas nuodėmės vergas.“ Jų 
lūpos buvo suteptos melais ir kitais nusikaltimais. Tas rodo, kad 
jie nebuvo laisvi. Jie buvo nuodėmės vergai. Panašiai mūsų 
laikais kai kurie mano, kad jų bažnyčia seniausia ir jie geriausi 
krikščionys. Kiti vėl tikina, kad jie turi Šventąjį Raštą ir tiki 
juo. Bet ar nėra kaip Jėzus sakė: „Kas daro nuodėmę, tas yra 
vergas." Tėvų palikimas, bažnyčių apeigos, nieko nepadeda. Tik 
tikrovė reikšminga, kai Jėzus padaro laisvą, suteikia galią būti 
Jo išlaisvintu vaiku. Kas išlaisvintas, tas yra Dievo namiškis. 


VARDO TIKĖJIMAS, NĖRA 
TIKĖJIMAS DIEVU, Jn 8,37-46 

37 „Aš žinau, kad jūs Abraomo vaikai. Bet jūs norite mane 
nužudyti, nes mano žodis neranda atgarsio jumyse, Mt 3,9. 38 
Aš kalbu, ką mačiau pas Tėvą. O jūs taipogi darote, ką 
girdėjote iš savo tėvo“, Jn 3,32. 39 Jie atsakė: „Mūsų tėvas 
Abraomas!" Bet Jėzus tęsė toliau: „Jei jūs būtumėte Abraomo 
vaikai, darytumėte jo darbus, Mt 3,9; Lk 3,8. 40 Deja, jūs 
norite nužudyti mane — žmogų, kuris kalba jums tiesą, girdėtą- 
iš Dievo. Šitaip Abraomas nedarė! Ps 119,151-160. 41 Jūs 
darote savo tėvo darbus." Jie atsakė: „„Mes nesame pavainikiai 
ir turime vieną Tėvą — Dievą." 42 O Jėzus kalbėjo toliau: „Jei 
Dievas būtų jūsų Tėvas, jūs mylėtumėte mane, nes Aš iš Dievo 
išėjau ir čio atėjau. Aš gi ne savo valia atėjau, bet Jis mane 
siuntė. 43 Kodėl gi nesuprantate, ką jums sakau? Ar ne todėl, 
kad negalite (nenorite) mano žodžių klausyti? 44 Jūsų tėvas — 
velnias, ir jūs pasišovę tenkinti jo užgaidas. Jis nuo pat pradžios 
buvo galvažudys ir niekada nesilaikė tiesos, — jame ir nėra 
tiesos. Skleisdamas melą, jis kalba, kas jam sava, nes jis melagis | 
ir melo tėvas, 1 Jn 3,8; I M 3,4, 2 Pt 2,4; Jud 6; 1 Kar 22,22. 45 
O kadangi Aš kalbu tiesą, jūs netikite manimi. 46 Kas iš jūsų 
gali įrodyti mane nusidėjus? Jeigu tad tiesą sakau, a netikite 
manimi?" Iz 53,9; 2 Kor 5,21; 1 Pt 2,22. 

Tiesa, žydai buvo Abraomo palikuonys ir išrinktoji tauta. 
Bet jie nužudė patį Dievo Sūnų. Jie elgėsi visai priešingai 
Abraomo tikėjimui ir elgesiui, Jie didžiavosi įstatymu, bet 
Dievo siųstojo Jėzaus mokymą atmetė. Kaip tada, taip ir dabar, 
galima istoriškai daug gero rasti savo „tikėjime.“ Svarbu yra ne 
"istorija, bet dabarties gyvenimas. Jėzų nužudė išrinktosios 
tautos atstovai. Žiūrėkime kiek mūsų krikščionijoje bėra 
"tikėjimo į gyvąjį Dievą. Kiek mes vidujiniai mylime Išganytoją 
ir sekame Jį gyvenime! -Kokia dvasia mus valdo; Dievo ai 
velnio? 


DIEVO SŪNUS, JIE SAKO, 
— VELNIO APSĖSTAS, Jn 8,47-50 

47 „Kas iš Dievo yra, tas Dievo žodžių klauso. Jūs todėl 
neklausote, kad nesate iš Dievo", Jn 10,27; 1 Jn 4,6. 48 Žydai 
atsiliepė: „Argi ne teisingai sakome, kad Tu samarietis ir velnio 
apsėstas!?" Jn 7,20. 49 Jėzus jiems atsakė: „Aš nesu velnio 
apsėstas. Aš gerbiu savo Tėvą, o jūs niekinate mane, Jn 7,18. 50 
Aš neieškau sau garbės: yra, kas ieško ir teisia,“ Jn 5,30-41. 


Kas nenori klausyti tiesos žodžio, tas pradeda laikyti 
Išganytoją velnio apsėstu. Bendrai, žydai atmetė Jėzų. Jie manė 
gerai darą, vadindami Jį samariečiu. Tai buvo paniekos vardas, 
tautos atžvilgiu, panašiai, kaip muitininkas. Panašiai buvo 
visais amžiais, ir dabar taip yra. Kuriems tradicijos yra sielos. 
maistas, tie skelbė ir skelbia evangeliją tikinčiuosius tautos. 
išdavikais, kai ką bendrą turinčiais su velniu, jo apsėstais. Kodėl 
taip? Todėl, kad jic daugiau mylėjo ir myli tamsą negu šviesą! 


. JĖZUS SENTĖVIŲ DŽIAUGSMAS — 
PAPIKTINIMAS BENDRAAMŽIAMS, Jn 8,51-59 
51 „Iš tiesų, iš tiesų sakau jums: kas laikysis mano žodžio, 
neragaus mirties per amžius“, Jn 6,40-47. 52 Žydai Jam atsakė: 
„Dabar žinome, kad Tu velnio apsėstas. Juk mirė Abraomas ir 
pranašai, o Tu tvirtini: „Kas laikysis mano žodžio, tas neragaus 
mirties per amžius', Zak 1,5. 53 Argi Tu didesnis už mūsų tėvą. 
Abraomą, kuris mirė? Pranašai irgi mirė. Kuo Tu didesnis?“ 54 
Jėzus atsakė: „Jei Aš save šlovinčiau, mano šlovė būtų niekai. 

Bet yra mano Tėvas, kuris mane šlovina, kurį savo Dievu jūs 
vadinate. 55 Jūs Jo nepažįstate, o Aš Jį pažįstu. Jei sakyčiau Jo 
nepažįstąs, būčiau lygus jums, melagis. Bet Aš Jį pažįstu ir 
laikausi Jo žodžio, Jn 7,28. 56 Jūsų tėvas Abraomas džiūgavo, 
kad matysiąs manąją dieną; jis ją išvydo ir džiaugėsi." 57 Tada 
žydai Jam sakė: „Dar neturi nė penkiasdešimt metų ir matei 
Abraomą?" 58 šėzus tarė: „Iš tiesų, iš tiesų sakau jums: pirmiau, 
negu gimė Abraomas, AŠ ESU!“ 59 Tada jie griebėsi akmenų, 
norėdami Jį užmušti, bet Jėzus pasislėpė ir išėjo iš šventovės, Jn 
10,31; Lk 4,30. 


Žydams buvo sakyta, kad Dievas jiems prikels pranašą 
(Mesiją), kuris jiems visa tiesą praneš. Per Jį Dievas prikels 
visus mirusius. Žydai laukė Jo ir tikėjo, kad Jis ateis. Bet kai Jis 
atėjo ir kalbėjo, jie netikėjo Jam. Abraomas ir pranašai mirė 
tikėdami ir džiaugdamiesi Juo. Bet fariziejai vadino Jį velnio 
apsėstu. Jėzus priminė jiems, kad Jis savo garbės neieško, bet 
Jis pažįsta Tėvą. O jie Jo nepažįsta. Nors jie Jį vadina savo 
Dievu, bet jokios patirties su Juo neturi. Visi krikščionys tiki 
Dievą, bet kiek jų patiria Jo veikimą savyje! Pav. maldų 
išklausymą, kūno ir sielos išgydymą. 

Dievo Sūnų, Jėzų, jie laikė Dievo piktžodžiautoju ir tuojau 
norėjo užmušti Jį akmenimis. Toks yra religingas žmogus be. 
Dievo Dvasios. 


JĖZUS IŠGYDO AKLA GIMUSĮ, Jn 9,1-12 

1 Eidamas pro šalį, Jis pamatė žmogų, aklą gimusį. 2 Jo 
mokiniai klausė: „„Rabi, kas nusidėjo, — jis pats ar jo tėvai, — 
kad gimė neregys?" Lk 13,2. 3 Jėzus atsakė: „Nei jis nusidėjo, 
nei jo tėvai, bet jame turi apsireikšti Dievo darbai, Jn 11,4. 4 
Man reikia dirbti darbus to, kuris mane siuntė, kolei diena. 
Ateis naktis, kada niekas negalės dirbti. 5 Kol esu pasaulyje, — 
esu pasaulio šviesa!“ Jn 1,9; 8,12. 6 Tai taręs, Jis spiovė žemėn, 
padarė purvo iš seilių, patepė juo jo akis 7 ir tarė jam: „Eik ir 
nusiprausk Siloamo tvenkinyje.“ (Išvertus „Siloamas“ reiškia: 
„Pasiųstas“). Tas nuėjo, nusiplovė ir sugrįžo regintis, Neh 3,15. 
8 Kaimynai ir.tie, kurie matydavo jį elgetaujantį, klausė: „Ar čia 

„Tai jis.“ Kiti: „Visai ne, tik į jį panašus." O jis sakė: ;,Taip, tai 
aš." 10 Tada jie klausė jį: „(O kaip atsivėrė tau akys?" 11 Jis 
sakė: Žmogus, vardu Jėzus, padarė purvo, patepė juo mano akis 
ir pasakė: „Eik į Siloamą nusiprausti.' Aš nuėjau, nusiprausiau ir 
praregėjau.“ 12 Jie vėl klausė: „Kur Jis?" Šis atsakė: „Nežinau.“ 


Kur išgydymas įvyko, nesakyta. Jėzus praeidamas matė aklą 
gimusį ir išgydė jį. Jis visą savo amžių. buvo aklas; nieko 
nematė. Kokia tai malonė, kad aš nesu aklas! Mokiniai klausė 
Jėzų, kas nusidėjo, aklas gimęs, ar jo tėvai. Kartais yra tėvų 
kaltė. Bet šiuo atveju, iš tėvų pusės nusidėjimo nebuvo. Per tai 
turėjo apsireikšti Dievo garbė. Kiek daug kentėjimų yra dėl 
Dievo garbės! Žmonės apie tai mažai sužino, bet Dievas žino 
visą. 

Jėzus yra pasaulio šviesa. Jis duoda daugybei fizinės ir 
dvasinės šviesos. Jis dirba visą laiką, kol diena yra. Ir Jo sekėjai 
yra šviesa. Jie privalo irgi šviesti. 

Jėzus iš savo spiaudalų ir dulkių padarė purvą. Kadangi čia. 
nebuvo vandens, Jis panaudojo spiaudalus. Ką turi, tą naudok! 
Jis patepė savo šventomis rankomis elgetos -akis. Jis liepė 
aklajam eiti ir nusiplauti tvenkinyje. Elgeta paklausė. Jėzus 
kiekvienam sako: „Tyrinėk Raštą, lankyk surinkimus,  mels- 
kis .. „"Aklasis nusiplovė ir praregėjo. 

Visa apylinkė kalbėjo apie jį. Kur Jėzaus malonės veikimas 
pasireiškia, apie tai visada kalbama. Jis, aklas būdamas, turėjo 
elgetauti. Nė vienas tenesigėdi, reikalui esant, elgetauti, bet 
tesigėdi nuodėmiauti. Žmonės įvairiai kalbėjo apie jį. Vieni 
sakė, kad tai jis; kiti — jis į jį panašus. Jis pats sakė: „Aš esu." 
Žmonės klausė, kaip tai įvyko. Jis pasakojo. Žmonės klausė, 
kas Jis ir kur Jis? Buvęs aklas žinojo tik Jo vardą — Jėzus. Bet 
kur Jis yra, jis nežinojo. Tačiau jis liudijo; Jis Išganytojas, Jis 
man akis atvėrė. Ką tau Jėzus padarė fiziniai ir dvasiniai, — 
liudyk! 


FARIZIEJAI APKLAUSINĖJA 
IŠGYDYTAIJIĮ, Jn 9,13-17 
13 Tada jie nusivedė buvūsį neregį pas fariziejus. 14 O toji 
diena, kai Jėzus padarė purvo ir atvėrė akis, buvo šeštadienis, 

Jn:5,9. 15 Fariziejai jį iš naujo klausinėjo, kaip jis praregėjęs. 
Jis paaiškino: „Jis patepė man akis purvu, aš nusiprausiau, ir 
dabar regiu." 16 Kai kurie fariziejai kalbėjo: „Tas žmogus ne iš 
Dievo, nes nelaiko šeštadienio." O kiti sakė priešingai: ,,Kaip- 
galėtų nusidėjėlis daryti tokius stebuklus!“ Ir jų nuomonės 
nesutarė. 17 Tada jie vėl klausė neregį: „O ką tu manai apie Jį, 
atvėrusį tau akis?“ Šis atsakė: „Jis pranašas." 


Atrodo, kad fariziejai buvo vyriausios tarybos nariai. Kai 
kurie mano, kad žmonės nuvedė buvus; aklą pas fariziejus geru 
tikslu, parodyti jiems, kokius stebuklus Jėzus daro. Bet iš 
sekančio teksto atrodo, jog jų tikslas buvo bloga valia. 
Daugelis klausia, kodėl Jėzus gydydavo šeštadienio dieną ir tuo 
piktindavo fariziejus. Į tai galima tik atsakyti, kad Jėzus veikė 
ne laikydamasis fariziejų nuostatų, bet Dievo, kaip Tėvas Jam 
rodė. Fariziejai trumpai apklausinėjo pagydytąjį ir klausė jį, ką 
Jis mano apie Jėzų. Jis pareiškė savo nuomonę: „Jis yra 
pranašas!" 


TĖVŲ APKLAUSINĖJIMAS, Jn 9,18-23 

18 Žydai nenorėjo tikėti, kad jis tikrai buvęs aklas ir 
praregėjęs. Jie liepė pašaukti praregėjusio tėvus 19 ir juos tardė: 
„Ar šitas jūsų sūnus, kurį sakote gimus aklą? Tai kaip jis dabar 
regi?“ 20 Jo tėvai atsakė: ,„Mes žinome, kad jis mūsų sūnus ir kad 
jis gimė aklas. 21 O kokiu būdu jis praregėjo, nežinome, nei kas 
jam atvėrė akis, nežinome. Klauskite jį patį, jis suaugęs ir pats 
tegu kalba už save." 22 Tėvai šitaip sakė, bijodami žydų. Mat, 
žydai buvo nutarę, jog kas tik išpažintų Jėzų esant Kristų, turėtų 
būti pašalintas iš sinagogos, Jn 7,13; 12,42. 23 Todėl jo tėvai 
sakė: „Jis suaugęs, klauskite jį patį." 


Vyriausia taryba netikėjo, kad tas žmogus buvo aklas gimęs, 
bet ji tiek savigarbos turėjo, jog darė tardymą, ieškojo tiesos, 
nors ir nenorėdama jos rasti. Buvo pašaukti apklausinėjimui 
aklojo tėvai. Buvęs aklas vaikas jiems daug vargo sudarė, bet jie 
Jo neišsigynė, liudijo už jį tiek, kiek nelietė jų pačių. Dėl savo 
reikalų, jie neturėjo tiek orumo, savigarbos, pasisakyti už tiesą. 

Daugelis gerbia ir myli savo draugus, vaikus, tikėjimą, bet savo 
pačių kailį daugiau. Tėvai bijojo vyriausiosios tarybos daugiau 
negu tiesos. Vyriausioji taryba buvo išleidusi potvarkį: „Kas 
išpažins Jėzų Mesiju, tas turi būti pašalintas iš sinagogos". 
Kodėl taip? Juk jie patys laukė Mesijo. Jie Jėzų visai atmetė, 
nes Jis buvo kitoks Mesijas, negu jie laukė. Jis buvo priešingas 
jų tradicijoms ir apeigoms. Jėzus reikalavo kuklumo, atsiverti- 
mo, išsižadėti save. Šios sąvokos buvo tarybai visai svetimos. Be 
to, Jėzus buvo beturtis ir nesiekė turto nei garbės. Jis kalbėjo 
apie savo sekėjus, kad jie privalo imti ir nešti kryžių ir dėl Jo 
daug kentėti, būti persekiojami. Taryba pasisakė prieš Jėzų, kad 
ji tokio Mesijo jokiu būdu nepriims. Pagydytojo tėvai bijojo 
peržengti šį tarybos nutarimą. Jėzus pagerbė juos, pagydydamas 
jų sūnų, bet jie nepagerbė Jo. Ir mūsų laikais dažnai labai 
gerbiamos tradicijos ir žmoni:į (dvasiškių) nutarimai daugiau, 
negu Dievo Žodis, dieviškoji tiesa. 


PAGYDYTASIS ANTRA KARTĄ 
APKLAUSINĖJAMAS, Jn 9,24-34 
24 Tada jie antrą kartą pašaukė buvusį neregį ir sakė: 
„Šlovink Dievą! Mes žinome, kad tas žmogus nusidėjėlis", Jn 
7,19. 25 Jis atsiliepė: „Ar Jis nusidėjėlis, aš nežinau. Vieną 
žinau: buvau aklas, o dabar regiu". 26 Jie vėl klausė: „Ką Jis 
tau darė? Kokiu būdu Jis tau atvėrė akis?" 27 Šis atsakė: „Aš 
jau sakiau jums, tik jūs neklausote. Ar dar norite išgirsti? Gal ir 
jūs norite tapti Jo mokiniais?" 28 Tada jie išplūdo jį ir sakė: „Tu 
esi Jo mokinys, o mes — Mozės mokiniai. 29,Mes žinome, kad 
Mozei Dievas kalbėjo, o iš kur šitas, nežinome". 30 Žmogus 
Jiems atsakė: „Tai tikrai nuostabu, kad nežinote, iš kur Jis. O 
juk Jis man atvėrė akis! 31 Žinome, kad Dievas neišklauso 
nusidėjėlių. Jis išklauso tik savo garbintojus, kurie vykdo Jo 
valią, Job 27,9; 35,13; Ps 66,18; Iz 1,15. 32 Nuo amžių 
negirdėta, kad kas būtų atvėręs aklo gimusio akis! 33 Jei šitas 
nebūtų iš Dievo, Jis nebūtų galėjęs nieko padaryti“.34 Jie 
užriko ant jo: „Tu visas gimęs nuodėmėse ir dar nori mus 
mokyti!" Ir išvarė jį lauk. 


Tėvams atsisakius liudyti, antrą kartą pakvietė išgydytąjį. 
Apklausinėtojai pradėjo tardymą: „Šlovink Dievą!“ Tai labai 

geras ir teisingas patarimas. Sekantis jų tvirtinimas buvo labai 
drąsus: „Mes žinome . . ." Bet jis.buvo visai neteisingas. Toliau 
vyko diskusija. Taryba tvirtino, -kad ji žino, jog Jis yra 
nusidėjėlis. Vargšas išgydytasis tuojau buvo įtrauktas į tokias 
nemalonias diskusijas. Dažnai Dievo Dvasios tik ką paliesti 
žmonės (atgimę) yra įtraukiami į panašias diskusijas. Išgydytasis 
atsakė, kad jis nieko nežino apie Jį, bet yra tikras dėl savo 
patirties: „Buvau aklas, o dabar regiu". Tardytojai prašė jį 
pakartoti, kaip jis buvo išgydytas. Greičiausiai jie norėjo girdėti, 
ar jo liudijimas sutiks su pirmuoju? Jis jiems priminė, kad jie 
žino, ką jis sakė. Jis juos paklausė, ar jie nori jį dar kartą 
išgirsti, ir tapti Jo mokiniais. Tada jie jau supyko ir pradėjo tą 
nekaltą žmogų plūsti. Jie pasisakė, kad jie yra Mozės mokiniai. 
Čia jie jau pateikė įrodymus, kodėl jie yra Mozės mokiniai — 
Dievas kalbėjo su Moze! O iš kur šitas yra, jie nieko nežino. Ar 
seniai jie tvirtino, kad jie žino, iš kur Jis? Jn 7,27. Nenorintys 
žinoti tiesos, dažnai taip kalba, nors kartais jų pareiškimai visai 
priešingi. Vargšas išgydytasis buvo beraštis, bet jis turėjo sveiką 
žmogaus nuovoką. Jis pareiškė, kad tai yra nuostabu, kad jie, 
tautos ir bažnyčios vadai, nežino, kas yra šita garsenybė, kuris jį 
išgydė. Tokio dalyko dar visai nėra buvę, kad aklą gimusį kas 
būtų išgydęs. Be to, Dievas išklauso savo garbintojų maldas, o 
neteisiųjų neišklauso. Jei Jis nebūtų iš Dievo, Jis to negalėtų 
daryti. Vietoj, kad atsakytų argumentais, ar logika (sveika 
nuovoka), jie pradėjo ne tik jį plūsti, bet šaukti, išmetė jį lauk, 
ekskomunikavo. Taip elgėsi „,garbingoji" taryba. Istorijos 
bėgyje, dažnai ne tik tautų, bet ir bažnyčių vadai, panašiai 
pasielgė. Jie sėdi ant Mozės krasės, pasisavina sau visas teises. 
Bet jie nesivadovauja nei tiesa, nei logika. 


DVASINIS AKLUMAS, Jn 9,35-41 

35 Jėzus sužinojo, kad jie išvarė jį lauk, ir sutikęs paklausė 
ji: „Ar tiki Žmogaus Sūnų?" 36 Šis atsakė: „O kas Jis, 
Viešpatie, kad Jį tikėčiau?" 37 Jėzus tarė: „Tu esi Jį matęs, ir 
dabar Jis su tavimi kalba“, Jn 4,26. 38 Jis sušuko: „Tikiu, 
Viešpatie!", ir parpuolęs pagarbino Jį. 39 O Jėzus prabilo: „Aš 
atėjau į šį pasaulį daryti teismo, — kad neregiai praregėtų, 0 
regintičji apaktų", Mt 13,13. 40 Prie Jo esantys fariziejai, tai 
išgirdę, klausė: „Tai gal ir mes akli?" 2 Kar 17,9. 41 Jėzus 

atsakė: ,„Jei būtumėte akli, neturėtumėte nuodėmės, bet štai 
sakotę: „Mes neakli!' — Taigi jūs kalti". 


——45— 


Tik ką išgydytasis ekskomunikuotas. Suvargęs žmogus, 
beraštis. Net tėvai šalinosi jo. Visi jį atstūmė! Jėzus išgirdo apie 
tai ir rado jį. Tai tikrasis draugas — Išganytojas. Jėzus paklausė 
jį: „Ar tiki Žmogaus Sūnų?" Jėzus jam paaiškino apie save, 
panašiai, kaip samarietei prie šulinio. Šis susitikimas gal buvo 
gatvės kampe? Išgydytasis sušuko: „Tikiu!“ Jis Jį pagarbino. 
Tai buvo šventovė, pamaldos! Taip, Jėzus atėjo, kad neregiai 
praregėtų, 0 regintieji apaktų. Fariziejai, kurie tą sceną matė, 
piktinosi. Jie sakė, kad jie Žino, Jog toks išgydytasis yra 
dvasiniai aklas, nes nežino, ką jis daro. Jie klausė, kaip yra su 
jais, įstatymo žinovais? Jėzus atsakė jiems, jei jie nieko nežinotų, 
jie neturėtų kaltės, bet dabar, jie žino, tačiau netiki — jie kalti. 
Jie nemato Dievo Sūnaus ir nepergyvena Dvasios veikimo dėl 
savo tradicijų. 


PALYGINIMAS — AVIDĖ, Jn 10,1-6 
1 „Iš tiesų, iš tiesų sakau jums: kas neina pro vartus į avių 
gardą, bet įkopia pro kur kitur, tas vagis ir plėšikas. 2 O kas pro 
vartus ateina, tas avių ganytojas. 3 Jam sargas atkelia vartus, ir 
avys klauso jo balso. Jis šaukia savąsias avis vardais ir jas 
išveda, Iz 43,1. 4 Išsivaręs visas saviškes, jis eina priešakyje, o 
avys jį seka, nes pažįsta jo balsą. 5 Paskui svetimą jos neseks, 
bet nuo jo bėgs, nes nepažįsta svetimojo balso". 6 Jėzus pasakė 

jiems palyginimą, bet jie nesuprato, ką tai reiškia. 


Izraelitams buvo labai žinomas avių palyginimas, kaip 
tautos santykis su Dievu. Visi žinome psalmę 23. Avys būdavo 
suvaromos į didelį, mūru aptvertą gardą, nakties apsaugai. 
Vartininkas ir avių ganytojas naudojo vartus avims įvesti ir 
išvesti. Kas lipo kur nors per mūrą, tas buvo vagis ir plėšikas. 
Vartininkas pažino avių ganytojus ir jiems atkėlė vartus. Avys 
pažino savo ganytojo balsą. Jis šaukė jas vardais. Avys sekė jį. 
Palyginimas reiškia: Tvėrėjas yra žmonių savininkas. Avys yra 
surinkimas — Dievo vaikai. Fariziejai nesuprato šio palygini=. 
mo. 

GERASIS GANYTOJAS, Jn 10,7-18 

7 Jėzus kalbėjo toliau: „Iš tiesų, iš tiesų sakau jums: Aš — 
avių vartai. 8 Visi, kurie pirma manęs atėjo, buvo vagys, 
plėšikai, todėl neklausė jų avys, Jer 23,2. 9 Aš esu vartai. Jei 
kas eis per mane, bus išgelbėtas. Jis įeis ir išeis, ir ganyklą sau 
ras. 10 Vagis ateina tik vogti, žudyti, naikinti. Aš atėjau, kad jie 
turėtų gyvenimą, — kad apsčiai jo turėtų. 11 Aš esu gerasis 
ganytojas. Geras ganytojas už avis guldo gyvybę, Ps 23,1; Iz, 
40,11. 12 Samdinys, ne ganytojas, kuriam avys ne savos, 
pamatęs sėlinantį vilką, palieka avis ir pabėga, o vilkas puola jas 
ir grobia, Iz 40,11; Ps 80,2; Ez 34,11-23; 37,24; 1 Pt 2,25; Jn 
1513. 13 Samdinys pabėga, nes jis samdinys, jam avys nerūpi. 
14 Aš esu gerasis ganytojas: pažįstu savąsias, ir manosios 
pažįsta mane, 2 Tim 2,19, 15 kaip mane pažįsta Tėvas ir aš 
pažįstu Tėvą. Už avis guldau savo gyvybę. 16 Ir kitų avių dar 
turiu, kurios ne iš šios avidės; ir man jas reikia atvesti; jos 
klausys mano balso, ir bus viena kaimenė, vienas ganytojas, Ez: 
37,22; Mik 2,12; Apd 2,39. 17 Tėvas myli mane, nes Aš guldau 
savo gyvybę, kad ir vėl ją imčiau. 18 Niekas neatima jos iš 
manęs, bet Aš pats ją laisvai duodu. Aš turiu galią ją duoti ir 
turiu galią vėl ją imti; tokį priesaką gavau iš savo Tėvo“, Jn 
14,31. 


Jėzus yra vienintelis Išganytojas — vartai. Išganymas 
įgyjamas tik per Jį. Net ir Senojo Testamento tikintieji yra 
išganyti -per Jį, Jn 8,56. Kurie moko, kad išganymas įgyjamas 
per ką kitą, tie yra vagys ir žŽmogžudžiai. 

Jėzus yra vartai avims. Kurie tikėjimu priima Jėzų, į jie tampa 
naujais tvariniais, — Dievo vaikais. Jėzus, Dievo Sūnus, yra 
tikrasis Ganytojas ir Išganytojas. Kiti visi buvo ir yra vagys ir 
plėšikai. Tikri Dievo tarnai nurodo žmones tik į Jėzų. Nei 
vienas žmogus, nei jokia bendruomenė (bažnyčia) neturi galios 
išganyti, 1 Kor 3,1. Jėzus davė savo gyvybę tikinčiųjų 
atpirkimui — išganymui. Jis teikia tikrą gyvenimo prasmę, 
pilnybę, perteklių, 2 apstą. Kurie patys save vadina išganytojais, 
išganymo teikėjais, jie yra melaBiėi Jiems rūpi tik šis pasaulis, 
— turtai, garbė. 

Jėzus turėjo nuolatinį ryšį su Tėvu. Tikintieji ne tik patiria 
atgimimą, nuodėmių atleidimą, bet jie turi ir ryšį su Jėzumi. 

Jėzus yra viso pasaulio Išganytojas, žydų ir visų tautų, Rom 
1,16. 

Pirmiau buvo aukota tūkstančiai ir milijonai avių ir kitų 
gyvulių. Tas priminė žmonėms tik jų kaltę. Jėzus atidavė savo 
gyvybę laisvai. Jis ta savo auka teikia mums išganymą pilnai, 
tikrai. Jis atnešė savo mirtimi auką, bet Jis neliko mirtyje. Jį 
Dievas prikėlė. Jis yra viso Viešpats. 


NESUTARIMAS DĖL JĖZAUS, Jn 10,19-21 

19 Tarp žydų vėl kilo nesutarimas dėl šitų žodžių, Jn 7,43; 
9.16. 20 Daugelis sakė: „Jis velnio apsėstas ir šėlsta. Kam, Jo 
klausote?" 21 Kiti tvirtino: „Tai ne apsėstojo kalbos. Argi gali 
velnias atverti neregiams akis?!“ 

Nesutarimų dėl Jėzaus jau ir pirma buvo, Jn 7,20; 8,48; 9,16. 
Geriau yra nesutarimai dėl Jo, negu sutarimai prieš Jį. Kai kurie 
patį Dievo Sūnų laiko velnio apsėstu ir bepročiu! Kiti, nors Jo 
žodžių nesupranta, bet tiki Jį dėl daromų ženklų. Nes be Dievo, 
Jis to negalėtų daryti. 


JĖZUS PRISIPAŽĮSTA 

KRISTUMI, Jn 10,22-30 
22 Jeruzalėje buvo šventovės pašventinimo iškilmės. Buvo 
žiema. 23 Jėzus vaikščiojo šventovėje, Saliamono stoginėje, 1 
Kar 6,3. 24 Ten Jį apspito žydai ir klausinėjo: „Kaip ilgai 
laikysi mus abejonėse? Jeigu esi Kristus, pasakyk mums 
atvirai!“ Jn 16,29. 25 Jėzus jiems atsakė: ,,Aš jums sakiau, bet 
jūs netikite. Darbai, kuriuos darau savo Tėvo vardu, liudija apie 
mane, Jn 5,36. 26 Bet jūs netikite, nes jūs — ne manosios avys, 
Jn 8,45. 27 Manosios avys klauso mano balso; Aš jas pažįstu, ir 
jos seka paskui mane, Jn 8,47. 28 Aš joms duodu amžinąjį 
gyvenimą; jos nežus per amžius, ir niekas jų neišplėš iš mano 
rankos. 29 Tėvas, kuris man jas davė, yra aukščiau už viską, ir 


"niekas jų neišplėš iš Tėvo rankos, Jn 14,28. 30 Aš ir Tėvas 


esame viena“. 


Čia pasakyta vieta, kad šis Jėzaus pokalbis su žydais vyko 


„Jeruzalėje, Saliamono stoginėje, žiemos metu, minint švnetovės! 


pašventinimo sukaktį. Ši sukaktis buvo minima iš Judo 

Makabėjo laikų 165 m. prieš Kr. Prie Jėzaus priėjo į Jį 
netikintys žydai ir prašė atvirai pasisakyti, ar Jis Kristus? Jų 
tikslas buvo, kaip Jį teisiant, pakaltint Dievo piktžodžiavimu ir 
romėnams apskųsti kaip žydų karalių. Jėzus daug kartų buvo 
sakęs, kad Jis yra Žmogaus Sūnus — Dievo Sūnus. Tą Jis ir 
dabar jiems priminė. Kodėl jie į Jį netiki, Jis pasakė jiems ir 
priežastį; gi todėl, kad jie nėra Jo avys — sekėjai. Jo sekėjai — 
avys tiki Juo, seka Jį, turi draugystę su Juo. Šią dovaną į Jį 
tikintieji turi jau ir dabar. Jie yra Jo rankoje. Iš Jo rankos jų 
niekas neišplėš, jei jie patys nuo Jo neatsitrauks. Juos Jam davė 
Jo Tėvas — visagalis Dievas. 


ŽYDAI NORI UŽMUŠTI 
JĖZŲ, Jn 10,31-39 

31 Žydai vėl stvėrėsi akmenų, norėdami Jį užmušti. 32 O 
Jėzus paklausė juos; „Tėvo valia esu jums padaręs daug gerų 
darbų. Už kurį gi darbą užmušite mane?" Jn 8,59. 33 Žydai 
Jam atsakė: „Ne už gerą darbą užmušime, bet už piktžodžiavi- 
mą, kad Tu, būdamas žmogus, dediesi Dievu". 34 Jėzus atsakė: 
„Argi jūsų įstatyme nėra parašyta: „Aš tariau: jūs esat dievai? 
Ps 82, 6. 35 Taigi įstatymas vadina dievais tuos, kuriems atėjo 
Dievo žodis, ir Raštas negali būti panaikintas. 36 Kaip tad jūs 
galite sakyti tam, kurį Tėvas pašventino ir siuntė pasaulin: „Tu 
piktžodžiauji', kai pareiškiau: „Aš esu Dievo Sūnus!?' Ps 5,17- 
20. 37 Jei Aš nedarau savo Tėvo darbų, — netikėkite manimi! 
'38 O jeigu darau ir manimi netikite, — tikėkite darbais, kad 
pažintumėte ir suprastumėte, jog Tėvas manyje ir Aš jame", Jn 
14,11. 39 Jie vėl mėgino Jį suimti, bet Jis išsprūdo jiems iš 
rankų, Jn 8,59; Lk 4,30. 


Kai Jėzus atsakė jiems į jų klausimą, jie stvėrėsi akmenų 
užmušti Jį. Dažnai yra panašiai ir evangelijos skelbėjams. Jei jie 
yra atsargūs, nieko neužgauna, jie vadinami bailiais. Jei jie 
išsireiškia drąsiau — jie užgauliotojai. 

Jau daug kartų žydai griebėsi akmenų Jį užmušti. Jėzus darė 
tik gera, Jis padarė daugybę stebuklų. Dabar Jis klausė jų, už 
kurį gerą darbą jie nori Jį užmušti. Jie rado pasiteisinimą. Ir už 
blogiausius darbus randamas pasiteisinimas. Jėzus jiems atsakė 
82 psalmės žodžiais, kad tie, kuriems atėjo Dievo žodis, buvo 

vadinami dievais. Jėzus ne tik kalbėjo žodį, bet ir darė Jam 
Tėvo duotus darbus. Jie privalėjo tikėti tam, ką jie matė, 
vadovautis sveiku protu. Mūsų dienomis vyksta labai daug 
stebuklų. Daugelis „krikščionių“ tą mato, o tačiau netiki. 


JĖZUS PASITRAUKIA Į 
PERĖJĄ, Jn 10,40-42 
40) Jėzus vėl pasitraukė anapus Jordano, kur pradžioje Jonas 
krikštijo, ir apsistojo ten. 41 Daugelis ėjo pas Jį ir kalbėjo: 
„Jonas, tiesa, nepadarė nė vieno stebuklo, bet ką jis sakė apie 
šitą, yra teisybė". 42 Ir daugelis tikėjo Jį tame krašte. 


Jeruzalėje žydai norėjo užmušti Jėzų. Jis pasitraukė iš 
Jeruzalės ne dėl baimės, bet kad Tėvas Jam taip rodė. Jėzus 
pasitraukė į rytinę Jordano pusę, į Perėją, kur pradžioje Jonas 
krikštijo, Jn 1,28. Kiek čia buvo prisiminimų! Čia Jėzus surado 
ramią vietelę. Čia rinkosi daugelis žmonių Jo klausytis. Jie 
prisiminė Jono veiklą ir kalbėjo, kad Jonas pats nedarė jokių 
stebuklų, bet visa, ką jis sakė apie Jėzų, yra tiesa. Daugelis 
tikėjo Jį. Tai yra, asmeniškai patyrė, kad Jis yra Kristus, Mt 
16,16. Jeruzalėje žmonės norėjo nužudyti Jį, o čia išpažino Jį 
savo Išganytoju. Taip dažnai yra, vienoje vietoje žmonės 
priešinasi Šventosios Dvasios Veikimui, o kitoje vietoje priima 
evangeliją džiaugsmingai. 


LOZORIAUS MIRTIS, Jn 11,1-16 

I Buvo vienas ligonis. Lozorius iš Betanijos kaimo, kur 
gyveno Marija ir jos sesuo Morta, Lk 10,38-39. 2 Marija buvo 
toji pati moteris, kuri patepė Viešpatį kvepalais ir nušluostė 
plaukais Jo kojas. Jos brolis Lozorius sirgo, Jn 12,3; Mt 26,7. 3 
Seserys nusiuntė Jam žinią: „Viešpatie! Tas, kurį myli, serga!" 4 
Tai išgirdęs, Jėzus tarė: „Šita liga ne mirčiai, bet Dievo garbei, 
kad per ją būtų pašlovintas Dievo Sūnus", Jn 9,3. 

S Jėzus mylėjo Mortą, jos seserį ir Lozorių. 6 Vis dėl to, 
išgirdęs, kad tas serga, Jis dar dvi dienas užtruko ten, kur 
buvojo, 7 ir tik tada pasakė mokiniams: „„Eikime vėl į Judėją!" 8 
Mokiniai Jam atsakė: „„Rabi, ką tik žydai kėsinosi užmušti tavę 
akmenimis, o Tu vėl ten eini?“ Jn 8,59. 9 Jėzus tarė: „Argi ne 

dvylika valandų turi diena? Kas vaikščioja dieną, tas nesuklum- 
pa, nes mato šio pasaulio šviesą, Jn 9,4; Lk 13,32. 10 O kas 
vaikščioja naktį, suklumpa, nes jam trūksta šviesos“, Jn 12,35. 
11 Tai pasakęs pridūrė: ,,Mūsų bičiulis Lozorius užmigo, bet Aš 
eisiu jo pažadinti", Mt 9,24. 12 Mokiniai atsiliepė: „Viešpatie, 
jei jis miega, pasveiks“. 13 Jėzus kalbėjo apie jo mirtį, 0 jie 
manė, kad Jis kalba apie poilsio miegą. 14 Pagaliau Jėzus 
atvirai jiems pasakė: ,,Lozorius mirė. 15 Bet Aš džiaugiuosi, kad 
ten nebuvau, dėl jūsų, kad tikėtumėte. Tad eikime pas jį". 16 
Tada Tomas, vadinamas Dvyniu, tarė kitiems mokiniams: 
„„Eikime ir mes mirti su Juo!" 


—+1——— 


Betanijos kaimas buvo arti Jeruzalės. Jame gyveno Lozorius 
ir jo seserys, Marija ir Morta. Su šia šeima Jėzaus ryšiai buvo 
labai artimi. Marija patepė Viešpatį brangiais kvepalais. Tas 
įvykis aprašytas Jn 12. Iš šios vietos žiūrint, atrodo, lyg tai būtų 
jau pirmiau įvykę. Todėl kai kurie sumaišo Lozoriaus seserį su 
kita Marija, Lk 7,38. Atsiminkime, kad Jonas, rašydamas 
evangeliją, nesilaikė įvykių chronologijos. 

Lozorius rimtai susirgo. Seserys žinojo, kur Jėzus yra. Jos 
davė Jam žinią: „Tas, kurį Tu myli, serga“. Tai tikras 
išsireiškimas. Mūsų meilė Jam nėra verta minėti. Bet Jo meilė 
yra didinga, nuostabi! 

Jėzus pasakė, kad ši liga nėra mirčiai, bet Dievo garbei. 
Nors Lozorius mirė ir keturias paras išgulėjo kape, jis buvo 
prikeltas. Per tai daug žmonių įtikėjo Jėzų, mokinių tikėjimas 
buvo sustiprintas. Bet gal didžiausioji Dievo garbė buvo, kad 
tas įvykis privedė prie Jėzaus mirties? Jn 12,23; 13,31; 14,13. Ir 
mūsų gyvenime didžiausioji Dievo garbė apsireiškia sunkiau- 
siuose pergyvenimuose! || 

Jėzus mylėjo Lozorių ir;jo seseris. Žmogiškai mąstant, Jėzus 
turėjo skubėti į pagalbą. Bet Jis liko vietoje dvi paras. Po to, 
Jėzus kreipėsi į mokinius: ,„Eikime į Judėją". Mokiniai labai 
nustebo. Jie/nematė jokio sąryšio su Lozoriaus mirtimi. Jie 
manė, kad Jėzus nori vykti į Judėją ir ten iš naujo pradėti savo 
veiklą. Jie priminė Jam, kad tas yra labai pavojinga, mat, žydai 
norėjo Jį užmušti. Jėzus pasakė jiems: kaip dienos metu žmogus 
“ mato savo taką, taip panašiai yra Dievo vedime. Nereikia nei 
skubėti, nei vėluoti, bet veikti taip, kaip Tėvas rodo, laukti 

paskirtos valandos. 

Jėzus pridūrė, kad Lozorius miega. Mokiniai suprato 
kūnišką miegą. Jei miega, tai gerai, ligos krizė praėjus, pasveiks. 
Dėl Lozoriaus nėra reikalo eiti į Judėją. Jėzus kalbėjo apie 
mirtį, kaip apie miegą, Senojo Testamento terminu, 2 Sam 7,12; 
1 Kar 2,10. Pagaliau Jėzus pasakė jiems atvirai, kad Lozorius 
mirė. Jei jis mirė, tai nebėra tikslo ten eiti. Jėzus aiškino, kad Jis 
dėl to džiaugiasi, o ypač dėl jų. Gal Tomas gerai suprato Jėzaus 
mintį? Su tokiu mokytoju Mirti nebaisu, bet be Jo gyventi 
neįmanoma! 


JĖZŲ PASITINKA MORTA 
IR MARIJA, Jn 11,17-32 

17 Atėjęs Jėzus rado jį jau keturias dienas išgulėiusį kape. 18 
O Betanija buvo arti Jeruzalės — maždaug penkiolika stadijų 
atstu. 19 Daug žydų buvo atėję pas Mariją ir Mortą jų paguosti 
dėl brolio mirties. 20 Morta, išgirdusi, kad ateinąs Jėzus, išėjo 
Jo pasitikti. Marija liko namie. 21 Morta tarė Jėzui: „Viešpatie, 
jei būtum čia buvęs, mano brolis nebūtų miręs. 22 Bet ir dabar 
žinau: ko tik prašysi Dievo, Dievas Tau duos", Jn 9,31-33. 23 
Jėzus jai tarė: „Tavo brolis prisikels!" 24 Morta atsiliepė: „Aš 
žinau, jog jis pasikels paskutinę dieną, mirusiems keliantis“, Jn 
5,29; 6,40; Lk 14,14. 25 Jėzus jai tarė: „Aš esu prisikėlimas ir 
gyvenimas. Kas tiki mane, — nors ir mirtų, bus gyvas. 26 Ir 
kiekvienas, kuris gyvena ir tiki mane, neragaus mirties per 
amžius. Ar tai tiki?“ Jn 6,35.40.50. 27 Ji atsakė: „Taip, 
Viešpatie! Aš tikiu, jog Tu esi Kristus, Dievo Sūnus, kuris tur 
ateiti į šį pasaulį", Jn 9,69. 

28 Tai pasakiusi, ji nuėjo ir pašaukė savo seserį Mariją, 
slapčiomis jai pranešdama: ,,Mokytojas atėjo ir šaukia tave". 29 
Išgirdusi ši greitai pakilo ir nuėjo pas Jį. 30 O Jėzus dar nebuvo 
įžengęs į kaimą, dar tebebuvo toje vietoje, kur Jį pasitiko 
Morta. 31 Kai žydai, buvę su-ja namuose ir ją guodę, pamatė ją 
skubiai keliantis ir išeinant, jie sekė paskui, manydami, kad ji 
einanti pas kapą išsiverkti. 32 O Marija, atėjusi ten, kur buvo 
Jėzus, ir Jį pamačiusi, puolė Jam po kojų, sakydama; 
„Viešpatie, jei būtum čia buvęs, mano brolis nebūtų miręs". 


Pagaliau Jėzus atėjo į Betaniją. Koks pasikeitimas nuc 

išvykimo! Išeidami niekada nežinome, ką rasime sugrįžę. Daug 
žydų buvo atėję paguosti seserų. Jie kalbėjo apie Lozoriaus gerą 
vardą, ir prisikėlimą paskučiausiąją dieną. Morta išgirdo, kas 
nors jai pranešė, kad Jėzus ateina. Reikia manyti, kad ir Marija 
išgirdo. Seserys buvo skirtingų charakterių. Morta buvo labai 
aktyvi. Ji, visa palikus, nuskubėjo pasitikti Jėzaus. Marija buvo 
ramaus būdo. Be to, atėjo žmonės jas paguosti. Kas nors turėjo 
būti namie ir „svečius“ priimti. Sutikus Jėzų, Mortos pirmi 
žodžiai buvo: „Viešpatie, jei čia būtumei buvęs, mano brolis 
nebūtų miręs". Bet ji tuojau pridėjo: „Žinau, ko tik melsi Dievo, 
Dievas Tau duos". Ar čia nejaučiamas tikėjimas, kad Jėzus gali 
prikelti brolį? Jėzus atsakė, kad jos brolis prisikels. Morta 
galvojo ir kalbėjo apie paskutinįjį prisikėlimą. Jėzus jai atsakė: 
„Aš esu prisikėlimas ir gyvenimas!“ Jn 6,34; 8,12; 9,5. Jis yra ir 
mirties Viešpats. Nors kūnas turi mirti, bet jis bus prikeltas. O 
siela (dvasia) niekada nemiršta. Tikint į Jėzų, mirtis netenka 
sunaikinančios galios. Morta tikėjo ir sakė: „Tu esi Kristus, 
Dievo Sūnus!“ Mt 16,16. 

Morta sugrįžo į namus ir pasakė seseriai, kad Jėzus ją 
- šaukia. Ji greit atsikėlusi išskubėjo pasitikti Jėzaus. Žmonės 
manė, kad Marija ėjo išsiverkti pas brolio kapą. Jie sekė ją. 
Namai liko tušti. Morta ėjo drauge. Marija, sutikus Jėzų, puolė 
prieš Jį ant savo veido, vadindama Jį Viešpačiu. Nors aplinkui 
buvo daugybė Jėzaus priešų, jai Jėzus buvo Viešpats, ji 
nekreipė dėmesio į aplinką. 


JĖZUS PRIKELIA 
LOZORIŲ, Jn 11,3344 | 

33 Pamatęs ją verkiančią ir kartu atėjusius žydus verkiančius, 
Jėzus labai susigraudino ir susijaudinęs 34 paklausė: „Kur jį 
palaidojote?" Jie atsakė: Viešpatie, eik ir pažiūrėk". 35 Jėzus 
pravirko, Lk 19,41. 36 Tada žydai kalbėjo: „Štai kaip Jis jį' 
mylėjo!" 37 O kiti sakė: „Argi tas, kuris atvėrė neregiui akis, 
negalėjo padaryti, kad šitas nemirtų?" 
38 Ir vėl susigraudinęs, Jėzus atėjo pas kapą. Tai buvo ola, 
užrista akmeniu, Mt 27,60. 39 Jėzus tarė: „Nuriskite akmenį!" 
Mirusiojo sesuo Morta įspėjo: „Viešpatie, jau dvokia. Jau 
keturios dienos kaip jis miręs". 40 Jėzus jai tarė: „Argi 
nesakiau: jei tikėsi, pamatysi Dievo šlovę?!" Rom 6,4. 41 Jie 

nurito akmenį. Jėzus pakėlė akis aukštyn ir prabilo: „Tėve, 
dėkoju Tau, kad mane išklausei, Mk 7,24. 42 Aš žinojau, kad 
visada mane išklausai. Tačiau tai sakau dėl čia esančiųjų, kad jie 
tikėtų, jog Tu mane siuntei", Jn 12,30. 43 Tai pasakęs, galingu 
balsu sušuko: „Lozoriau, išeik!" 44 Numirėlis išėjo. Jo rankos ir 
kojos buvo suvystytos aprišalais, o veidas apvyniotas drobule. 
Jėzus jiems įsakė: „„Atraišiokite jį ir leiskite jam eiti“. 

Užuojautą pareikšti yra gerai. Atsiskyrimas, ypač mirties 
atveju, visada jaudina. Verkė Lozeriaus seserys ir užuojatą 
pareiškusieji. Ir Jėzus jaudinosi ir pravirko eidamas prie kapo. 
Žydai tą matė ir darė savo pastabas. Vieni sakė, kad ir Jėzus 
jaučia ir elgiasi panašiai, kaip ir visi kiti žmonės. Kiti išreiškė 
savo abejonę dėl Jo dievybės. Jie manė: „Jei Jis tikrai būtų 
atvėręs neregiui akis, Jis būtų galėjęs ir šį savo draugą išgydyti". 

Jėzus priartėjo prie kapo. Anuo metu daug kapų buvo 
iškaltų uolose. Čia paguldydavo mirusį ir olą uždengdavo 
akmeniu arba akmens plokšte. Gal pas mus yra kiek panašu 
kapų rūsiai? Jėzus įsakė atidaryti olą. Morta pasipriešino tam. 
Gal ji tai darė nesąmoningai? Juk iis jau dvokia! Kiekvienam 
savųjų dvokimas yra nemalonus. Ar Jėzus turi tą kvapą užuosti? 
Jėzus nesidrovėjo priimti kūną, ateiti į šį pasaulį. Jis nesidrovi ir 
mirusio kvapo. Jėzus įspėjo Mortą, priminė jai jos pareikštą 
tikėjimą ir Jo pažadą. 

Nuo angos akmenį pašalinus, Jėzus meldėsi. Kokia iškilmin- 
ga malda! Jis žinojo, kad Tėvas išklausys Jį, bus liudijimas 
aplinkui stovintiems. Tai buvo ne burtai, kerėjiras, apeigos, bet 
nuoširdi tikėjimo malda į Tėvą. Po maldos. Jis balsiai, galingu 
balsu šaukė Lozorių, lyg giliai miegantį. Lozorius tapo 
pažadintas iš mirties ir jam suteikta pilna sveikata. 

Evangelistas nieko nesako, kaip seserys sutiko prikeltą brolį, 
artimieji savo kaimyną, kaip Lozorius toliau gyveno. Evangelis- 
tui buvo svarbu tik vienas: Jėzus yra Dievo Sūnus — Mesijas. 
Kaip toks, Jis yra ir mirties Viešpats. 


VYRIAUSIOS TARYBOS SPRENDIMAS 
— MIRTIS JĖZU!, Jn 11,45-53 
45 Daugelis žydų, kurie buvo atėję pas Mariją i ir matę, ką 
Jėzus padarė, įtikėjo Jį. 46 Bet kai kurie nuėjo pas fariziejus ir 

pranešė jiems, ką Jėzus padarė. 47 Tada aukštieji kunigai ir 
fariziejai sušaukė teismo tarybą ir svarstė: ,„Ką darysime? Šitas 
žmogus daro daug stebuklų, Mt 26,3; Lk 22,2. 48 Jei taip Jį 
paliksime, visi įtikės Jį; ateis romėnai ir sunaikins šventąją vietą 
bei mūsų tautą“. 49 Vienas iš jų — Kaifas, tais metais 
vyriausiasis kunigas, jiems tarė: „Jūs nieko neišmanote 50 ir 
neapgalvojate, jog mums geriau, kad vienas žmogus mirtų už 
tautą, o ne visa tauta žūtų", Jn 18,14. 51 Jis tai sakė ne iš savęs, 
bet, būdamas tų metų vyriausiasis kunigas, pranašavo, jog Jėzui 
reikės mirti už tautą, 52 ir ne tik už tautą, bet tam, kad suburtų 
į vienybę išsklaidytuosius Dievo vaikus, Jn 10,16; Ef 2,16. 53 
Nuo tos dienos jie buvo tvirtai pasiryžę Jį nužudyti. 


Pamatę Jėzaus padarytą stebuklą, daugelis įtikėjo Jį. Bet kiti 
nuėję pranešė Fariziejams, ką Jėzus padarė. Tuojau buvo 
sušaukta vyriausioji taryba tam reikalui aptarti. Akli tautos ir 
bažnyčios vadai visai nekėlė klausimo, ar Jėzus, tas, kuris daro 
tokius stebuklus, kartais nėra Dievo Siųstasis? Jie tikėjo ir 
žinojo, kad Jėzus daro tokius stebuklus. Jei Jam taip toliau 
duoti laisvę, visi žmonės įtikės Jį. Jie vieningai nutarė nužudyti 
Jėzų. Tą, kuris nugalėjo mirtį, jie nutarė nugalėti! 

Kaifas buvo vyriausiu kunigu 18—36 metais po Kr. Kaifas 
kalbėjo įžuliai į savo kolegas (pavaldinius) 49-50. Jis „„išaiški- 
no", kaip apsaugoti šventąją vietą ir išlaikyti tautą. Nusikalti- 
mu, nuodėme nėra išgelbiama tauta. Jei žydų vadai ir tauta 
būtų įtikėję Jėzų, nebūtų 70 m. po Kr. Jeruzalė sunaikinta ir 
tauta išžudyta bei ištremta, Lk 13,34-35. Evangelistas sako, kad 
Kaifas, eidamas vyriausiojo kunigo pareigas, pranašavo. Bet jo 
pranašavimas visai kitaip vyko, negu jis manė ir laukė. Jėzus 
mirė ne dėl vyriausiosios tarybos nutarimo, bet Dievo siųstas Jis 
ėjo mirti. Jėzus yra žydų ir visų tautų Išganytojas, Rom 1,16. 


ARTĖJA VELYKŲ 
ŠVENTĖ, Jn 11,54-57 
54 Todėl Jėzus nebevaikščiojo viešai tarp žydų, bet 
pasitraukė iš ten į vietovę dykumos pakraštyje, į miestelį, 
vadinamą Efraimu. Ten Jis ir apsistojo kartu su mokiniais. 
55 Artinosi žydų Velykos. Daugelis iš viso krašto traukė į 
Jeruzalę, norėdami prieš Velykas apsivalyti, 2 Ch 30,17. 56 Jie 

ieškojo Jėzaus ir, stovinėdami šventovėje, kalbėjosi: „Kaip 
manote? Nejaugi Jis neateis į iškilmes?" 57 Mat, aukštieji 
kunigai ir fariziejai išleido įsakymą, kad žinantys praneštų, kur 
Jis esąs, kad būtų galima Jį suimti. 


Atrodo, kad Jėzus žinojo tarybos nutarimą. Jis pasitraukė iš 
Jeruzalės ne dėl baimės, bet kaip visada, dėl Tėvo valios. Jo 
valanda dar nebuvo atėjus. Efraimo miestelis buvo nuo 
Jeruzalės į šiaurę apie 18 km. 

Artėjo Velykų šventės. Daugelis žmonių vyko į švenčių 
iškilmės. Daug jų atvyko anksčiau, ypatingai tie, kurie buvo 
susitepę. Pav. palietę mirusį. Tokie privalėjo apsivalyti. Kitaip 
jie negalėjo dalyvauti švenčių iškilmėse. Žmonės kalbėjo apie 
Jėzų. Jų nuomonės buvo įvairios. Taryba savo nutarimu vertė 
kitus nusidėti, pranešti, kur yra Jėzus. Neteisingi valdovai 
visada savo pavaldinius verčia daryti. pikta. 


JĖZAUS PATEPIMAS 
BETANIJOJE, Jn 12,1-8 
1 Šešioms dienoms belikus iki Velykų, Jėzus atėjo į Betaniją, 
kur gyveno Jo prikeltasis iš mirusių Lozorius, Mt 26,6-13; Mk 
14,3-9. 2 Ten iškėlė Jam vaišes. Morta tarnavo, o Lozorius 
kartu su svečiais sėdėjo prie stalo, Jn 11,14. 3 Paėmusi svarą 
brangių tepalų iš grynojo nardo, Marija patepė Jėzui kojas ir 
nušluostė jas savo plaukais. Namai pakvipo tepalu, Mk 14,3. 4 
Vienas iš Jo mokinių, Judas Iskarijotas, kuris Jį išdavė, sakė, 
Mt 26,8: 5 „Kodėl to tepalo neparduota už tris šimtus denarų ir 
neatiduota vargšams?!" 6 Jis taip sakė ne kad jam būtų rūpėję 
vargšai, bet kad pats buvo vagis ir, turėdamas kasą, grobstė 
Pajamas. 7 Jėzus tarė: „Palik ją ramybėje. Ji tai laikė mano 
laidotuvių dienai. 8 Vargšų jūs visada turite savo tarpe, o mane 
ne visada turėsite", 5 M 15,11; Mt 26,11. 


Kai Jėzaus valanda atėjo. Jis grįžo į Betaniją ir Jeruzalę, kur 
Jo priešai galėjo pasiekti Jį. Jėzus atvyko su savo mokiniais į 
Betaniją. Čia gyveno Lozorius, kurį Jis prikėlė iš numirusių, ir 
Jo seserys. Jėzaus garbei iškėlė vaišes. Lozorius buvo prie stalo 
su svečiais. Morta viską tvarkė, patarnavo. Marija patepė 

Jėzaus kojas brangiu nardo tepalu. Patepimas buvo neįprastas. 
Patepta kojos, o ne galva. 300 denarų buvo darbininko metinė 
alga. | 

Judas Iskarijotas buvo apaštalas. Judas buvo vienas iš 
apaštalų skaičiaus, bet savo budu (esme) jis visai nebuvo Jėzaus 
apaštalas. Jis buvo vagis, išdavikas. Šiaip Judas buvo 
išmintingas žmogus. Jis tiksliai apskzičiavo nardo tepalo kainą. 
Jis sugebėjo įsiteikti kitiems apaštalams ir Jėzui; buvo 
kasininkas. Jis sugebėjo nepastebimai vogti iš bendros kasos. Jis 
pamaldžiai kalbėjo teikti pagalbą vargšams. Judo veidmainystę 
suprato gal tik Jėzus? Juk veidmainiai sugeba ir dabar labai 
pamaldžiai ir įtikinančiai kalbėti apie bažnyčios galią, jos 
grynumą, Dievo siuntimą. 

Jėzus palaikė Mariją. Jis pasakė, kad ji gerą darbą padarė. 
Marija patepė Jį laidotuvėms. Jėzus žinojo, kad Jo mirtis arti. 
Jis nebijojo, nesišalino, nes Jo valanda jau buvo atėjus. 

Jėzui ir Jo reikalui įmanoma patarnauti, kai yra tam tikra 
proga, kai Dievo Dvasia veikia. Mūsų žmonių gyvenimas yra 
toks, kad vargšų visuomet buvo ir bus. Jiems teikti pagalbą 
visada yra galima. 


AUKŠTIEJI KUNIGAI NUSPRENDĖ 
LOZORIŲ NUŽUDYTI, Jn 12,9-11 

9 Daug žydų sužinojo Jį ten esant ir atėjo ne tik dėl Jėzaus, 
bet taip pat pamatyti Lozoriaus, kurį Jis prikėlė iš numirusių, 
Jn 11,43-44. 10 Aukštieji kunigai dabar nusprendė nužudyti ir 
Lozorių, II nes daugybė žydų per jį pasitraukė nuo jų ir įtikėjo 
Jėzų. 

Daug žmonių ėjo į Betaniją iš Jeruzalės ir apylinkės 
pamatyti Jėzaus ir Lozoriaus. Vieni norėjo išgirsti Jėzaus 
pamokančių žodžių, kiti patenkinti savo smalsumą, žingeidumą. 
Visgi daugybė įtikėjo Jėzų ir pasitraukė nuo bažnyčios. Tas taip 
erzino kunigus, jog jie nusprendė nužudyti ir Lozorių. Tie 
kunigai tikrai nebijojo Dievo ir nekreipė dėmesio į žmones. 
Tokių kunigų buvo ne tik Jėzaus metu, bet ir visais bažnyčios 
istorijos laikais. Juk bažnyčios inkvizicija išžudė milijonus 
nuoširdžiai tikinčių žmonių vien dėl to, kad jie tikėjo Dievą ir 
laikėsi evangelijos tiesų! Jie, pažindami evangeliją ir būdami 
sąžiningi, turėjo pasitraukti nuo bažnyčios. 

JĖZAUS ĮŽENGIMAS Į 

JERUZALĘ, Jn 12,12-19 
12 Rytojaus dieną, gausiai susirinkusi į šventes, minia 
sužinojo, kad Jėzus ateinąs į Jeruzalę, Mt 21,8; Mk 11,8. 13 
Žmonės pasiėmė palmių šakų ir išėjo Jo pasitikti, garsiai 
šaukdami: „Osana! Garbė tam, kuris ateina Viešpaties vardu! 
Izraelio karalius!" Ps 118,25-26; Mt 23,39- Mk 11,8-9; Lk 19,37- 
38. 14 Jėzus, gavęs asiliuką, užsėdo ant jo, kaip parašyta, Mt 
21,7: 15 „Nebijok, Siono dukra: štai atvyksta tavo karalius, jis 
joja ant asilaičio!" Zak 9,9; Iz 62,11; Mt 21,5. 16 Iš pradžių 
mokiniai šito nesuprato, bet, kai Jėzus buvo pašlovintas, 
atsiminė, kad tai buvo apie Jį rašyta ir jie Jam tai padarė. 17 
Taigi dabar liudijo apie Jį minia, buvusi su Juo, kai Jis pašaukė 
Lozorių iš kapo ir prikėlė iš numirusių. 18 Minia todėl išėjo Jo 
pasitikti, kad buvo girdėjus Jį padarius tą stebuklą. 19 0) 
fariziejai kalbėjo vieni kitiems: „Žiūrėkite, nieko negalite 

padaryti. Štai visas pasaulis eina paskui Jį!“ 


Žmonės, atvykę į Jeruzalę, teiravosi vienas antro: „Ar Jis 
atvyks į šventę?" Jie sužinojo, kad Jis atvyksta. Tada jie skubėjo 
pasitikti Jėzų.Kiekvienas evangelistas aprašo Jėzaus įžengimą į | 
sostinę kiek savaip. Jonas žinojo; kad jo evangelijos skaitytojai 
žino apie Jo įžengimą į miestą. Todėl jis kai ką išleidžia savo 
aprašyme. Jonas sako. kad minia pasitiko Jėzų su palmių 
šakomis. Palmės reiškė pergalę. Žmonės šūkavo Jam Ps 118,25- 
26. Apaštalai nesuprato šios psalmės reikšmės. Tik vėliau jie 
suprato. kad šioje psalmėje buvo pranašauta apie Jėzų. 
Pranašystės Šventojo Rašto geriausiai suprantamos, kai jos 
įvyksta. Minias traukė prie Jėzaus Lozoriaus prikėlimas. 
Fariziejai matė minias, kad jos nepaiso jų įsakymų. Kuriuose 
Dievo Dvasia veikia, tie klauso Dievo, o ne žŽmonių., 


GRAIKAI NORI MATYTI 
JĖZŲ, Jn 12.20-26 
20 Tarp atėjusių per šventes melstis buvo ir graikų, I Kar . 
841. 21 Jie kreipėsi į Pilypą, kilusį iš Galilėjos miesto 
Betsaidos, prašydami: ,„Gerbiamasis, mes norėtume pamatyti 
Jėzų!" 22 Pilypas nuėjo ir pasakė Andrieju. Andriejus ir' 

Pilypas atėję pranešė Jėzui. 23 O Jėzus jiems tarė: „Atėjo 
valanda, kad būtų pašlovintas Žmogaus Sūnus. 24 Iš tiesų, iš 
tiesų sakau jums: jei kviečių grūdas nekris į žemę ir neapmirs, jis 
pasiliks vienas, o jei apmirs, jis duos gausių vaisių, 1 Kor 15,36- 
37. 25 Kas myli savo gyvybę, — ją pražudys, o kas nekenčia' 
(nevertina) savo gyvybės šiame pasaulyje, išsaugos ją amžinajam 
gyvenimui, Mt 10,39; Lk 17,33. /6 Kas nori man tarnauti, 
teseka mane: kur Aš esu, ten bus ir mano tarnas. Kas man 
tarnaus, tą pagerbs mano Tėvas“, Jn 14,3; 1 Sam 2,30. 


Keli graikai atvyko į Jeruzalę melstis. Kai kas mano, kad tai 
buvo žydai, gyveną tarp graikų (Diasporoje). Kiti sako, kad tai 
buvo graikai. Kaip pav. iždininkas iš Abesinijos, Apd 8,27, ar 
Kornelijus, Apd 10,!-. Iš teksto atrodo, jog jie buvo graikai. Jie 
kreipėsi į Pilypą iš Betsaidos. Gal juos paskatino kreiptis į 
Pilypą ir prašyti pasimatymo su Jėzumi jo graikiškas vardas? 
Teisingas kelias yra ieškoti Jėzaus pažinties per tuos, kurie 
pažįsta Jį, kaip Išganytoją. Naudinga yra, jei du ar daugiau 
susitaria melstis dėl tų, kurie Jėzaus ieško ir juos supažindina su 
Juo. Apie graikų ieškojimą Jėzaus, pasakoja tik. Jonas. 
Evangelistas nieko nesako, ar Jėzus tuos graikus priėmė. Ar jie 
vėliau buvo Jo sekėjais? Atrodo, kad evangelistui buvo svarbu 
pabrėžti, jog atėjusi Jėzaus valanda. Jėzaus pašlovinimo 
(mirties, prisikėlimo, dangun žengimo) valanda buvo atėjus. 
Jėzus turėjo pirma mirti, lyg kviečių grūdas, ir tik po to, galėjo 
tapti pasaulio Išganytoju; taigi ir graikų. Jei Jėzus būtų norėjęs 
savo kūnišką gyvybę išsaugoti, Jis nebūtų tapęs Išganytoju. 
Panašiai yra ir su Jo sekėjais. Kuris gyv=na tik šio pasaulio 
gyvenimui, „toks nesiekia išganymo, ir tuo pačiu neturi 
gyvenimo Kristuje. Išsireiškimas: „Kas nekenčia savo gyvybės" 
yra hebraizmas. Lietuvių kalba būtų: „Kas nevertina". Kas 
Jėzui nori tarnauti, tas privalo Jį sekti, gyventi, kaip evangelija 
moko. Tokį Tėvas pagerbs. Dievo pagerbimas yra nepalygina- 
mai vertingesnis už didžiausią pasaulio garbę. 


TĖVAS PAGERBIA SŪNŲ, Jn 12,27-34 
- 27 „Dabar mano siela sukrėsta. Ir ką sakysiu: „Tėve, gelbėk 
„mane nuo šios valandos! Bet juk tam Aš atėjau į šią valandą, 


233 Jn 12,27 


Mt 26,38. 28 Tėve, pašlovink savo vardą!" Tada iš dangaus 
pasigirdo balsas: „Aš Jį pašlovinau ir dar pašlovinsiu!“ 29 
Aplink stovinti minia, tai išgirdusi, sakė griaustinį sugriaudus. 
Kai kurie tvirtino: ,„Angelas Jam kalbėjo“. 30 O Jėzus aisakė: 
„Ne dėl manęs, o dėl jūsų pasigirdo tas balsas, Jn 11,42. 31 
Dabar teisiamas šitas pasaulis. Dabar šio pasaulio kunigaikštis 
išmetamas laukan, Jn 16,11. 32 O Aš, kai būsiu pakeltas nuo 
žemės, visus trauksiu prie savęs". 33 Jis tai sakė, nurodydamas, 
kokia mirtimi Jam reikės mirti. 34 O žmonės Jam sakė: „Mes 
girdėjome iš įstatymo, kad Kristus pasiliks per amžius. Kodėl 
Tu sakai, kad Žmogaus Sūnus turės būti iškeltas aukštyn? Kas 
gi tas Žmogaus Sūnus?" Ps 110.4. 

Viešpats Jėzus buvo sukrėstas artėjančių kentėjimų. Jį ne 
tiek kankino kūno kentėjimai, kiek žmonių išganymo reikalas, 
Iz 43,24. Jėzus meldė Tėvo, ne kad pašalintų šią valandą, bet 
kad joje išlaikytų Jį. Nes Jis dėl šios valandos atėjo. Jėzus prašė, 
kad Dievo garbė būtų apreikšta, Jo šlovė iškelta. 

Tėvas atsakė į maldą girdimu balsu iš dangaus: „Aš Jį 
pašlovinau ir dar pašlovinsiu". Dievo šlovė buvo apreikšta per 
Jėzaus atėjimą į šį pasaulį, Jo gyvenimą, mokymą, stebuklus, 
gyvenimo pavyzdį, šventumą. Toliau Dievo šlovė bus apreikšta 
per Jo mirtį, kentėjimus, prikėlimą. 

Aplinkui stovinti minia kai ką girdėjo, bet visai nieko 
nesuprato. Vieni sakė, kad griaustinis griaudęs. Kiti tvirtino, 
kad angelas kalbėjęs Jam. Jėzus atsakė, kad tas Tėvo balsas 
pasigirdo dėl minios. Per Jėzaus mirtį šėtonas bus nugalėtas. . 
Dabar jau vyksta pasaulio teismas. Dabar yra pasaulio krizės 
valanda. Šėtonui yra galia atimta. Pasauliui yra duodama 
galimybė apsispręsti ir sekti Jėzų, tapti išganytais. Ta galimybė 
teikiama ne tik žydų tautai, bet visoms tautoms. Šėtono apgaulė 
parodyta, nuodėmės galia palaužta, išganymo kelias parengtas. 
Kai Jėzus bus pakeltas, mirs ant kryžiaus, Jis trauks visus prie 
savęs, teiks išgelbėjimą. Tą Jis tikrai darė būdamas ant kryžiaus. 
Jis pažadėjo nusikaltėliui žydui rojų, o karininkui romėnui leido 
suprasti: „Šis tikrai buvo Dievo Sūnus!“ 

Žmonės vėl pradėjo ginčą su Jėzumi. Jie norėjo ir laukė 
vienašališko Kristaus, kuris ne mirtų, bet visą laiką gyventų pas 
Juos. O Šventasis Raštas aiškiai kalbėjo apie Mesijo mirtį ir 
kentėjimus, Iz 53; Ps 22. 

ŽYDŲ NETIKĖJIMAS, Jn 12,35-43 

35 Jėzus atsakė: „Jau nebeilgai šviesa bus jūsų tarpe. 
Vaikščiokite, kol turite šviesą, kad neužkluptų jūsų tamsa. Kas 
vaikščioja tamsoje, tas nežino, kur eina, Jn 1,9; 8,12; 11,10. 36 
Kol turite šviesą, tikėkite ja, kad taptumėte šviesos vaikai". Tai 
pasakęs, Jėzus pasišalino ir pasislėpė nuo jų, Ef 5,9. 

37 Nors Jis jų akivaizdoje padarė tiek daug stebuklų, tačiau 
jie Jo netikėjo. 38 Išsipildė pranašo Izaijo žodžiai: „Viešpatie, 
kas patikėjo mūsų skelbimu ir kam apreikšta Viešpaties rankos 
galybė?" Iz 53,1; Rom 10,16. 39 Jie neįstengė tikėti, nės, anot 
Izaijo, Iz 6,9; Lk 8,10: 40 Jis apakino juos ir sukietino jų širdį, 
kad nematytų akimis ir nesuvoktų širdimi, — kad neatsiverstų, 
ir Aš jų nepagydyčiau". 41 Izaijas tai pasakė, nes regėjo Jo šlovę 
ir kalbėjo apie Jį, Iz 6,1. 42 Vis dėl to įtikėjo Jį daugelis iš 
vyresnybės, tačiau dėl fariziejų viešai Jo neišpažino, kad nebūtų 
pašalinti iš sinagogos. 43 Deja, žmonių pagarbą jie brangino 
labiau už Dievo garbę, Jn 5,41. 


Kadangi žydai, matydami tiek daug darytų Jėzaus stebuklų, 
netikėjo, Jėzus nebeaiškino jiems, ką reiškia Jo „iškėlimas“, bet 
nurodė praktiškai, kad tikėti Jį, yra apsispręsti už šviesą. Tai 
yra už Jį, Jį sekti gyvenimu. Tik taip jie gali būti apšviesti, tapti 
šviesos vaikais. Tamsa greitai užeis. Tada nebebus įmanoma 
matyti kelio. Jėzus pasakė žydams visa, kas buvo reikalinga. Jie 
galėjo, jei norėjo, suprasti ir apsispręsti. Kiek dar Jam laiko 
liko, Jis pašventė jį savo artimiesiems, mokiniams. Jėzus 
pasitraukė iš viešumos. 

Evangelistas daug kartų minėjo, jog daug eilinkų žmonių 
tikėjo Jėzų. Čia evangelistas primena, jog daug ir vyriausiosios 
tarybos narių tikėjo Jėzų, btt viešai neišpažino, nes jie daugiau 
vertino Žmonių pagarba, negu Dievo garbę. Tai yra, jie nesekė 
sąžinės balso, bet veidmainiavo. Jie daugiau brangino užimamas 
vietas ir ekonominę gerovę, negu tiesą ir sąžinės balsą. Pranašas 
Izaijas tą jau seniai aprašė. Jis vadino jų nenorą tikėti, 
negalėjimu tikėti, 17 53,1. Kurie žmonės taip elgiasi, ko gero 
galima laukti iš jų? 

JĖZUS SKELBIA KA TĖVAS 
JAM ĮSAKO, Jn 12,44-50 

44 O Jėzus garsiai šaukė: „Kas mane tiki, tiki ne mane, bet 
tą, kuris mane siuntė, 1 Pt 1,21. 45 Ir kas mane mato, mato tą, 
kuris mane siuntė, Jn 14,9. 46 Aš atėjau į pasaulį kaip šviesa, 
kad visi, kurie mane tiki, neliktų tamsoje, Jn 1,9; 3,19; 9,12; 9,5. 
47 Kas klausysis mano žodžių, bet jų nesilaikys, Aš jo neteisiu, 
nes atėjau ne teisti pasaulio, bet gelbėti. 48 Kas mane niekina ir 
mano žodžių nepriima, tas jau turi savo teisėją: žodis, kurį 
kalbėjau, nuteis jį paskutiniąją dieną. 49 Aš kalbėjau ne iš savęs, 
— Tėvas, kuris mane siuntė, įsakė man, ką turiu sakyti ir ką 
skelbti, Jn 14,10. 50 Aš žinau, kad Jo įsakymas yra amžinasis 
gyvenimas. Tad ką kalbu, skelbiu taip, kaip Tėvas man įsakė". 


36 skirsnelyje sakyta, kad Jėzus pasišalino: ir pasislėpė nuo 
jų. 44-50 yra ne Jėzaus kalbų tąsa, bet santrauka. Žmonės 
gėdijasi išpažinti Jėzų, nes jie daugiau brangina žmonių pagarbą 
negu Dievo garbę. Jėzus Jam Dievo suteiktą garbę skelbia viešai 
ir garsiai. Kas Jį tiki, tas tiki Tėvą, nes Jį siuntė Tėvas. Netikėti 
Jį yra pavojinga, prapultis. Jėzus neteisia nė vieno. Jis ieško 
išgelbėti. Bet netikėti Jo, yra atmesti Jį. Tokius pasmerkia Jo 
žodis ir jie bus nubausti paskutiniąją dieną dėl netikėjimo. Jėzus 
"mokė ir skelbė tik tą, ką Tėvas Jam įsakė. O tas įsakymas yra 
amžinas gyvenimas. Nekeiskite amžino gyvenimo į laikiną! 


JĖZUS PLAUNA MOKINIAMS 
KOJAS, Jn 13,1-17 
1 Tai buvo prieš Velykų šventę. Jėzus žinojo, jog atėjo metas 
Jam iš šio pasaulio keliauti pas Tėvą. Jis mylėjo savuosius 
pasaulyje if parodė jiems savo meilę iki galo, Mt 26,2; Mk 14,1; 
Lk 22,1. 2 Vakarienės metu, kai velnias jau buvo įkvėpęs Judo 
Iskarijoto širdin sumanymą išduoti Jį, Lk 22,3, 3 ir žinodamas, 
kad Tėvas visa atidavė į Jo rankas, kad Jis išėjo iš Dievo ir eina 
pas Dievą, Jn 18,4, 4 Jis pakilo nuo stalo, nusivilko viršutinius 
drabužius ir persijuosė rankšluosčiu. 5 Po to įpylė vandens į 
praustuvą ir ėmė mokiniams mazgoti kojas bei šluostyti 
rankšluosčiu, kuriuo buvo persijuosęs. į 
6 Taip Jis priėjo prie Simono Petro. Šis Jam sakė:, 

„Viešpatie, nejaugi Tu mazgosi man kojas?" 7 Jėzus jam atsakė: 
„Tu dabar nesupranti, ką Aš darau, bet vėliau suprasi". 8 Petras 
atsiliepė: „Tu. nemazgosi man kojų niekados!" Jėzus jam atsakė: 
„Jei tavęs nenuplausiu, neturėsi dalies su manimi". 9 Tada 
Simonas Petras sušuko: „Viešpatie, ne tik mano kojas, bet ir 
rankas, ir galvą!“ 10 Jėzus į tai atsakė: „Kas išsimaudęs, tam 
nėra reikalo praustis, nebent kojas nusimažgoti, nes jis visas 
švarūs. Ir jūs esate švarūs, deja, ne visi", Jn 15,3. 11 Jis, mat, 
žinojo apie savo išdaviką ir todėl sakė: „Jūs ne visi švarūs", Jn 
6,64. 

12 Numazgojęs jų kojas, Jis užsivilko drabužius ir, sugrįžęs 
prie stalo, klausė: ,„Ar supratote, ką jums padariau? 13 Jūs 
vadinate mane „Mokytoju“ ir „Viešpačiu', ir gerai sakote, nes Aš 
tas ir esu, Mt 23,8-10. 14 Jei tad Aš — Viešpats ir Mokytojas 
— numazgojau jums kojas, tai ir jūs turite vieni kitiems kojas 
mazgoti, Lk 22,27. 15 Aš jums daviau pavyzdį, kad ir jūs 
darytumėte, kaip Aš jums dariau, 1 Pt 2,21; I Jn 2,6. 

16 Iš tiesų, iš tiesų sakau jums: tarnas ne didesni; už savo 
šeimininką ir pasiuntinys ne didesnis už savo siuntėją, Jn 15,20; 
Mt 10,24. 17 Jeigu tai suprantate, laimingi esate, taip 
elgdamiesi". 


Daugelis Šventojo Rašto aiškintojų mano, jog mokinių kojų 
plovimas įvyko vakare, prieš Jėzaus mirtį. Daugelis norėjo 
žinoti eilę, ar Jėzus priėjo pirma prie Petro, ar prie kitų. Atrodo 
tas evangelistui nerūpėjo. Jis pabrėžia Jėzaus meilę mokiniams, 
Jo laisvą mirties auką, dvasinį apšvarinimą, Žyd 10,22, ir 
pasižeminimo (kuklumo) pavyzdį. Jėzus žinojo, kad Jo valanda 
atėjo grįžti pas Tėvą per kentėjimus ir mirtį. Tačiau Jis mylėjo 
savuosius (apaštalus) iki galo, buvo su jais, mokė. Jėzus žinojo 
Judo išdavystę ir kitų mokinių -gundymą, Lk 22,31. Jis, 
plaudamas mokinių kojas, parodė, kaip Jis pasižemina ir myli 
juos. Kojas, plaudavo tik vergai. Jėzus plovė kojas net Judui, 
savo išdavikui. Jis apšvarino raupsuotus ir dvasiniai suteptus. 

Mokiniai daug dalykų nesuprato, ką Jėzus mokė ir darė. Kai 

. Jėzus priėjo. prie Petro, šis sakė, kad jis jokiu būdu neduosiąs 
Jam plauti.kojų. Bet kai Jėzus paaiškino, jei jis neduosiąs plauti 
kojų, netuzėsiąs dalies su Juo, tada Petras prašė plauti ir rankas 

bei galvą. Kaip žmogus eina iš vieno kraštutinumo į kitą! Jėzus 
priminė, kad jie ne visi švarūs. Jis žinojo Judo apsisprendimą 
išduoti Jį. 

Jėzus, sugrįžęs prie stalo, pasakė, kad Jis parodė jiems 
pavyzdį, kaip jie privalo pasižeminti, vienas antram patarnauti, 
o ne siekti aukštų vietų ir titulų. Jėzaus sekėją tikrai išaukština 
darbas ir tarnavimas. Dauguma krikščionių kojų mazgojimą 
supranta dvasiniu ir vidujiniu būdu, bet buvo ir yra krikščionių 
grupių, kurios tą vykdo, plaudamos kojas vienas antram. 


ĮSPĖJIMAS IŠDAVIKUI LR JO 
PASIŠALINIMAS, Jn 13,18-30 

18 „Deja, sakau ne-apie visus jus. Aš žinau, ką išsirinkau, 
bet turi išsipildyti Rašto žodžiai: „Tas, kuris valgė mano duoną, 
taikėsi man įspirti', Ps 41,10-. 19 Sakau jums jau dabar, prieš 
įvykstant, kad įvykus tikėtumėte, jog Aš esu. 20 Iš tiesų, iš tiesų 
sakau jums: kas priima mano pasiuntinį, tas priima mane, o kas 
mane priima, priima tą, kuris mane siuntė", Mt 10,40; Lk 9,48; 
10,16; I Tes 4,8. 21 Tai pasakęs, Jėzus labai susijaudino ir tarė: 
„Iš tiesų, iš tiesų sakau jums: vienas iš jūsų išduos mane!" Mt 
26,20-21. 22 Mokiniai žvalgėsi į kits kitą, spėliodami, kurį Jis. 
turi mintyje. 23 Vienas mokinys, kurį Jėzus mylėjo, gulėjo arti 
prie Jėzaus krūtinės, Jn 21,20. 24 Simonas Petras pamojo jam 
ir pašnibždėjo: „Sužinok, apie kurį Jis kalba". 25 Šis, pasilenkęs 
prie Jėzaus krūtinės, paklausė: „Kas jis, Viešpatie?" 26 Jėzus 
atsiliepė: „Tai tas, kuriam padažĘS||paduosiu kąsnį". Ir, 
pamirkęs kąsnį dubenyje, Jis padavė Judui, Simono Iskarijoto 
sūnui, Mt 26,23. 27 Kai šis nurijo kąsnį, įėjo į jį šėtonas. O 
Jėzus jam sakė: „Ką darai, daryk greičiau!" 28 Nė vienas iš 
esančių;prie stalo:mnesuprato, kodėl'Jis taip sakė.29Kadangi'Judo 
žinioje buvo kasa, kai kurie manė, jog Jėzus jam įsakęs: „Nupirk, 
ko mums reikia šventei" ar liepęs ką duoti vargšams, Jn 12,6. 30 
Tad anas, nurijęs kąsnį, tuojau išėjo. Buvo naktis. 


Pirmi trys evangelistai aprašo kiek skirtingai šį įvykį. Jėzus 
žinojo Judo išdavystę, paskirdamas jį apaštalu. Jis tą darė tam, 
kad Raštas būtų išpildytas, Ps 41,10. Kartais atrodantieji 
draugai tampa tikrais priešais. Jėzus pasakė apie Judo išdavystę 

iš anksto, kad kiti tikėtų tam įvykus. Jėzus buvo sukrėstas, dėl 
Judo išdavystės, taipgi ir kiti apaštalai. Jėzaus žinojimas iš 
anksto nebuvo Judo paskyrimas išdavystei. 

Mokiniai, išgirdę apie išdaviką iš jų tarpo, nežinojo, ką 
mastyti ir kaip laikytis. Mokiniai (Petras) ryžosi išaiškinti 
išdaviką. Petras pamojo (davė ženklą) Jonui (mokiniui, kurį 
Jėzus mylėjo, Jn 21,20-24), kad jis patirtų iš Jėzaus, kuris yra 
išdavikas. Ne visų draugų tarpe yra vienoda meilė ir susiprati- 
mas. Panašiai buvo ir Jėzaus meilė ne vienodo laipsnio visiems 
mokiniams. Tuo laiku buvo paprotys, kad prie stalo ne 
sėdėdavo, bet gulėdavo. Kad šeimininkas tik vienam paduodavo 
maisto, net padažęs kąsnį, nebuvo nepaprasta. Jėzus nepasakė 
išdaviko vardo, bet padavė jam kąsnį. Netikri Jėzaus sekėjai 
(išdavikai) pažįstami ne iš vardo, bet iš jų vaisių — darbų. 
Dažnai netikintys turi daugiau kūniškų dovanų (turtų), negu 
Dievo vaikai. 

Po kąsnio padavimo Judas suprato, kad Jėzus žino jo 
išdavystę. Tas turėjo jam būti įspėjimu atsiversti. Tačiau buvo 
priešingai. Šėtonas visai užvaldė jo vidų. Jame atsirado 
neapykantą ir galutinis apsisprendimas išdavystei. Piktybė 
žmogaus širdyje nevisada yra vienodo laipsnio. Ji pasireiškia 


stipriau ir silpniau. Jėzus pasakė Judui: „Ką darai, daryk 


skubiai!“ Prie stalo esantieji nesuprato, ką Jėzus manė. Judas 
suprato ir skubiai pasišalino. 

Buvo naktis. Pikti darbai dažnai atliekami tamsoje. Pikta 
darantieji nesidrovi nei nakties, nei tamsos. 


NAUJAS ĮSAKYMAS, Jn 13,31-35 

31 Jam pasišalinus, Jėzus prabilo: „Dabar Žmogaus Sūnus 
pašlovintas, ir Dievas pašlovintas per Jį. 32 O jeigu Dievas 
pašlovintas per Jį, tai Dievas pašlovins Jį pas save, — bematant 
Jį pašlovins", Jn 12,23; 17,1. 33 „Vaikeliai; Aš jau nebeilgai 
būsiu su jumis. Jūs ieškosite manęs, bet sakau jums tą patį, ką 
žydams pasakiau: kur Aš išeinu, jūs negalite eiti ..., Jn 7,34; 
8,21. 34 Aš jums duodu naują įsakymą, kad vienas kitą 
mylėtumėte: kaip Aš jus mylėjau, kad ir jūs taip mylėtumėte 
vienas kitą! Mk 12,3l-. 35 Iš to visi pažins, kad esate mano 
mokiniai, jei mylėsite vieni kitus“. 


ai 

Judas kenkė tikrai draugystei. Jam pasišalinus, Jėzus sakė: 
„Dabar Žmogaus Sūnus pašlovintas". Žmogaus Sūnus — Jėzus. 
Jis pašlovinamas per mirtį. Jis išlaisvina savo mirtimi tikinčiuo- 
sius, suderina juos su Dievu, teikia amžiną nuteisinimą. Jo 
paties išsigynimas, kantrumas, kryžiaus mirtis, meilė nusidėjė- 
li ams, liks nuostabus veiksmas per amžius. Jėzus savo mirties 
auka patenkino Dievo teisę, įvykdė įstatymo reikalavimą. Tuo 
yra Dievas per Jį pašlovintas. 

Jėzus pasakė savo mokiniams, kad Jis lieka prie jų visai 
trumpai. Jam išėjus, jie ieškos Jo. Dabar, jie negali sekti Jo, 
drauge mirti su Juo. Tokia yra Tėvo valia. 

Šiuo laikų jie privalo vykdyti meilės įstatymą, 3 M 19, 18. 
Tas įstatymas yra senas. Jėzus daro jį naują, teikia galią jį 
įvykdyti. Todėl jis yra naujas. Yra žinoma, kad pagonys su 
nuostaba kalbėjo apie krikščionių meilę. Krikščionys buvo ir 
yra pažįstami iš meilės Dievui ir vienas antram. Kur meilės nėra, 
ten nėra tikrybės, | Kor 13. 


JĖZUS PRANEŠA PETRO 
IŠSIGYNIMĄ, Jn 13,36-38 
36 Simonas Petras Jį paklausė: „Kur eini, Viešpatie?" Jėzus 
atsakė: „Kur Aš einu, tu dabar negali manęs palydėti, bet vėliau 
palydėsi", Jn 7,34; 21,18-19. 37 Petras vėl klausė: „Viešpatie, 
kodėl gi negaliu dabar tavęs palydėti? Aš ir gyvybę už tave 
guldysiu!“ 38 Jėzus atsakė: „Tu guldysi už mane gyvybę? Iš 
tiesų, iš tiesų sakau tau: dar gaidžiams (gaidys) nepragydus, tu 
tris kartus manęs išsiginsi!“ Mk 14,30; Lk 22,34. 


Pirmi trys evangelistai Petro išsigynimą aprašo kiek 
skirtingai ir kitokia įvykių eile. Petras norėjo žinoti, kodėl jis 
negali dabar palydėti Mokytojo. Petras manė tikrai ir 
nuoširdžiai sekti Jėzų ir, reikalui esant, drauge mirti su Juo ir 
dėl Jo. Jėzus žinojo Judo išdavystę ir Petro silpnybę. Jis pažino 
priešus ir savuosius geriau, negu jie patys save. Į Petro tikinimą, 
guldyti savo gyvybę už Jį, Jėzus atsakė, kad jis išsigins Jo tris 
kartus prieš gaidžiui pragystant. Taip įvyko, kaip Jėzus sakė. 

NEIŠSIGASKITE, EINU JUMS VIETA 
PARUOŠTI, Jn 14,1-3 
1 „Tegul neišsigąsta jūsų širdys! Tikite Dievą — tikėkite ir 
mane! 2 Mano Tėvo namuose daug buveinių. Jeigu taip nebūtų, 
argi būčiau sakęs: „Einu jums vietos paruošti!?" 2 Kor 5,1. 3 Kai 
nuėjęs paruošiu, vėl sugrįšiu ir jus pas save pasiimsiu, kad jūs 
būtumėte ten, kur ir Aš“, Jn 12,26; 17,24. 


Mokiniai buvo sukrėsti ir išsigandę. Jėzus tai pastebėjo iš jų 
veidų, arba Jis žinojo jų vidujinį stovį, kaip visa žinąs Viešpats. 
Geriausias vaistas nuo sukrėtimo yra tikėjimas, tikėjimas į gyvą, 
veikiantį Dievą ir Viešpatį Jėzų. Jėzus patikino mokinius, kad 
jiems yra Tėvo namuose (danguje) paruoštos buveinės. Tos 
buveinės nėra kokios palapinės, laikinos. Jos yra tvirtos, 
amžinos, lyg kokie rūmai. Jėzus pažadėjo sugrįžti ir juos paimti 
pas save, kad kur Jis yra ir jie ten būtų, su Juo amžinai gyventų. 


JĖZUS YRA KELIAS IR VIENAS 
SU TĖVU, Jn 14,4-11 

4 „Kur Aš einu, jūs žinote kelią". 5 Tomas Jam sakė: 
„Viešpatie, mes nežinome, kur Tu eini, tai iš kur žinosime 
kelią?“ 6 Jėzus jam sakė: „Aš esu kelias, tiesa ir gyvenimas. 
Niekas nenueina pas Tėvą kitaip, kaip tik per mane, Žyd 9,8; Ef 
2,18; 3,12; Žyd 7,25; 10,19; 2 Kor 3,4; 1 Pt 1,21. 7 Jeigu 
pažinote mane, tai pažinsitę ir mano Tėvą. Jau dabar Jį 
pažįstate ir esate matę“. 8 Pilypas Jam sakė: „Viešpatie, 
parodyk mums Tėvą, ir bus mums gana“. 9 Jėzus tarė: ,„Jau tiek 
laiko esu su jumis, ir tu, Pilypai, vis dar manęs nepažįsti! Kas 
matė mane, matė Tėvą! Tad kaip gali sakyti: „Parodyk mums 
Tėvą"? 10 Nejau tu netiki, kad Aš esu Tėve ir Tėvas manyje!? 
Žodžius, kuriuos kalbu, ne iš savęs kalbu. Manyje esantis Tėvas 
daro savuosius darbus, Jn 10,33. 11 Vikėkite manimi, kad Aš 
esu Tėve ir Tėvas manyje. Tikėkite bent dėl pačių darbų!“ Jn 
10,25-38. 


Į Tomo klausimą apie kelią, Jėzus atsakė, kad Jis yra kelias 
pas Tėvą. Jis yra vienintelis kelias pas Tėvą. Gamta, istorija, 
sąžinė, nesuteikia mums Tėvo (Dievo) pažinimo. Tėvas 

randamas tik draugystėje su Jėzumi. Tik per Jėzų galime Jį 
Tėvu vadinti. Jėzus yra ne tik kelias pas Tėvą, bet ir tiesa. Mūsų 
mąstymas ir tyrinėjimas nesuteikia mums tiesos pažinimo. Jėzus 
leidžia mums save pažinti ir Tėvą, Jis teikia mums patirtį su Juo 
ir apreiškia Dievą. Dievas yra pažįstamas tik per Jėzų. Kas 
pažįsta Jėzų, tas suvokia ir gyvenimo prasmę. Gyvenimas tęsiasi 
ir po mirties. Jėzų nužudė, bet Jis yra gyvas. Tikintysis gali 
(turi) mirti, bet jis gyvena ir miršta Viešpatyje, Rom 14,8. 

Pilypas prašė parodyti Tėvą. Jėzus paaiškino, kad Jis ir 
Tėvas yra vienas. Viską, ką Jis daro, daro per Tėvą. Šis Tėvo 
pažinimas ir matymas vyksta tikėjimu. Kūniškomis akimis nė 
vienas negali Dievo matyti. Aukščiausiasis pažadėjimas yra 
duotas Dievą matyti, 2 M 33,12-23; Mt 5,7; 1 Jn 3,2. 


JĖZAUS PAŽADAS TIKINTIESIEMS 
JĮ, Jn 14,12-14 
12 „Iš tiesų, iš tiesų sakau jums: kas mane tiki, darys darbus, 
kuriuos Aš darau, ir dar už juos didesnių darys, nes Aš einu pas 
Tėvą. 13 Ir ko tik prašysite mano vardu, padarysiu, kad Tėvas 
būtų pašlovintas Sūnuję, Mk 11,24-. 14 Ko tik prašysite manęs 
mano vardu, padarysiu," 


Mokiniai buvo susirūpinę, kas bus kai Jėzus pasitrauks nuo | 
jų. Jėzus pažadėjo jiems ir visiems Jo sekėjams galią bei palydą 
iki pasaulio galo. Ta dieviškoji galia visur pasireiškia. Jėzus 
gydė, skelbė evangeliją ir darė kitus stebuklus. Tą patį darė Jo 
apaštalai, visi tikintieji. Ta pati galia pasireiškia ir dabar. Kur ji 
nepasireiškia, reikia žiūrėti ar čia beskelbiama evangelija. 
Evangelija atnaujina (atgimdo) žmones, čia ir vyksta nuostabūs 
darbai. 

Kas yra didesni stebuklai už Jėzaus darytuosius? Jėzus dirbo 
Uk žydų (su labai mažomis išimtimis) tarpe. Apaštalai ir vėliau 
misionieriai pasiekė visas tautas. Jėzus sugrįžo pas Tėvą, bet Jis 
duoda galią, ji ateina iš Jo. Panašiai yra ir gyvenime: kai vienas 
draugų išvyksta į kitą vietą, jie palaiko draugystę susirašinėjimu. 
Su Jėzumi draugystė palaikoma malda. Jėzus pažadėjo 
išklausyti visas maldas. Supraskime, tai sakyta Jį tikintiesiems. 
Kurie Jį tiki, tie gyvenime siekia Jo valią vykdyti, jie taip ir 

meldžia. Išklausymo pažadas yra duotas tik Jo vardu. Tik Jis 
vienas yra tarpininkas ir tik Jo vardas turi reikšmę danguje ir 
žemėje. Melstis kitais vardais nėra pažado ir nėra evangeliška. 
Maldų išklausymas ir stebuklų pasireiškimas vyksta Tėvo ir 
Sūnaus pašlovinimui. 


PAŽADAS TIESOS DVASIOS, Jn 14,15-17 
15 „Jei mane mylite, — laikysitės mano įsakymų, Jn 15,10; I 
Jn 5,3; 16 Aš prašysiu Tėvą, ir Jis duos jums kitą Globėją, kuris 
liktų su jumis per amžius, — 17 Tiesos Dvasią pasaulis 
neįstengia priimti, nes jos nemato ir nepažįsta. O jūs ją 
pažįstate, nes ji yra pas jus ir bus jumyse“, Jn 7,39. 


Jėzus mylėjo savuosius iki galo. Jie mylėjo Jį taipgi, nors 
neįvertino tinkamai savo sugebėjimų ir nesuprato šėtono 
gundymų, jų širdys linko prie Jo. Jėzus sakė jiems, kad jų meilė 
turi pasireikšti pareigų atlikimu, Jo įsakymų laikymu. 

Praklete-Šventoji Dvasia reiškia: Globėjas, Užtarėjas, 
Guodėjas. Tai yra manyta Šventoji Dvasia, kuri pasireiškė 
Sekminių laike. Ji buvo atsiųsta Tėvo, Jėzui prašant. Jos laikas 
nėra ribotas, kaip Jėzaus Jam gyvenant šioje Žemėje. Ji liks 
visais laikais — visada. Šis Globėjas vadinamas Tiesos Dvasia. 
Tai Tiesos Dvasia, kuri ateina iš Dievo. Nuodėmingo, 
neatgimusio žmogaus tėvas yra melagis — velnias, todėl jis 
nepažįsta ir nepriima Tiesos Dvasios, Jn 8,44. 


JĖZUS IR TĖVAS LIKS PRIE 
SAVŲJŲ, Jn 14,18-24 

18 „Nepaliksiu jūsų našlaičiais — ateisiu pas jus, Jer 51,5. 
19 Dar valandėlė, ir pasaulis manęs nebematys. O jūs mane 
matysite, nes Aš gyvenu ir jūs gyvensite. 20 Tai dienai atėjus, jūs 
suprasite, kad Aš esu Tėve, ir jūs manyje, ir Aš jumyse, Jn 
17,21-22. 21 Kas pripažįsta mano įsakymus ir jų laikosi, tas 
myli mane. O kas mane myli, tą mylės mano Tėvas, ir Aš jį 
mylėsiu ir jam apsireikšiu". 22 Judas — ne anas Įskarijotas — 
paklausė:.,,Viešpatie, kas atsitiko, jog ketini apsireikšti mums, 0 
ne pasauliui?" 23 Jėzus jam atsakė: „Jei kas mane myli, laikysis 
mano žodžio, ir mano Tėvas jį mylės; mes pas jį ateisime ir 


o 

apsigyvensime, Jn 13,34; Ef 3,17. 24 Kas manęs nemyli, mano 
žodžių nesilaiko. O žodis, kurį girdite, ne mano, bet Tėvo, kuris 
mane siuntė“, Jn 7,28. 


Jėzus pažada savųjų nepalikti našlaičiais, bet sugrįžti .pas 
juos. Jėzus jau daug kartų sakė jiems, kad Jis mirs, bet neliks 
mirtyje — sugrįš. Kai Jis prisikėlė, Jis nebesirodė pasauliūi, bet 
tik savo mokiniams — sekėjams. Jėzui prisikėlus, mokiniai 
suprato, kad Jis ir Tėvas yra viena. Taipgi jie suprato, kas tai 
yra turėti draugystę su Tėvu ir Globėju. Pilnas draugystės 
supratimas bus amžinybėje. Bet tikintieji turi patyrimus su 
Sūnumi ir Tėvu jau čia. Krikščioniška ir dieviška meilė 
pasireiškia daugiau širdyse negu galvose. Ji daugiau suprantama 
jausmais ir tikėjimu negu logika (galvojimu). Krikščionis ne tik 
turi įstatymus, bet juos ir laiko. . 

Du apaštalai buvo Judai. Vienas Iskarijotas, kuris Jį išdavė, 
ir antras Jokūbo sūnus, Lk 6,16; Apd 1,13. Vardas neturi daug 
reikšmės, bet žmogaus esmė. Judas klausė, ką tai reiškia 
apsireikšti ,,„mums, o ne pasauliui". Jis, apaštalai ir visi izraelitai 
laukė Mesijo. Judas nesuprato, kaip Mesijas gali apsireikšti tik 
jiems, o pasauliui ne. Po prisikėlimo Julas ir jie visi suprato, 
kas tai yra jiems apsireikšti. Pasaulis nieko nežinojo apie Jėzų, 
bet mokiniai patyrė meilę ir galią ne tik Jėzaus, bet ir Tėvo. 


JĖZUS PAŽADA ŠVENTAJĄ DVASIAĄ IR RAMYBĘ, Jn 
14,25-27 

25 „Aš jums tai pasakiau, būdamas pas jus, 20 o Globėjas — 

Šventoji Dvasia, kurį mano vardu Tėvas atsiųs, — išmokys jus 

visko ir viską primins, ką jums sakiau, Jn 15,26-. 27 Aš jums 

palieku ramybę, duodu jums savo ramybę. Ne taip ją duodu, 


kaip duoda pasaulis. Tenebūkštauja jūsų širdis ir teneliūdi!" Fil 
4,7. 


Jėzus savo atsiskyrimo kalbose daug ką kartojo. Jis jau 
pirmiau sakė, kad Tėvas Jo vardu atsiųs Globėją (Šventąją 
Dvasią). Ji juos mokys viso, ką Jėzus per trumpą laiką jų 
neišmokė, ko jie dabar negalėjo suprasti. Jiems Dvasios 
mokymas bus reikalingas kitus mokyti. Dvasia jiems primins 


i 

Jėzaus mokymus ir padės suprasti, ko jie iki šiol nesuprato. Jėzus 
palieka savo mokiniams ramybę, ne pasaulinę, bet dievišką. Jie 
tenebūkštauja, nes Jis ir Tėvas yra jų globėjai, veikiant 
Šventajai Dvasiai. 
PASKUTINIAI JĖZAUS ių PRIEŠ 
IŠEINANT Į GETSEMANĘ, Jn 14,28-31 

28 „Jūs girdėjote, kaip pasakiau: Aš einu ir vėl sugrįšiu pas 
jus! Jei mylėtumėte mane, džiaugtumėtės, kad einu pas Tėvą, 
nes Tėvas už mane didesnis, Jn 10,29. 29 Ir dabar, prieš 
įvykstant, jums pasakiau, kad tikėtumėte, kada-tai įvyks. 30 Jau 
nebedaug su jumis kalbėsiu, nes ateina šio pasaulio kunigaikštis. 
Nors jis neturi man galios, Jn 12,31, 31 bet pasaulis privalo 
pažinti, jog Aš myliu Tėvą ir taip darau, kaip Jis man įsakė. 
Kelkitės, eikime iš čia!“ Jn 10,16. 


Jėzus kartoja, kad Jis nueina ir vėl sugrįš. Jei jie Jį myli, 
turėtų džiaugtis Jo nuėjimu, nes per tą nuėjimą bus apreikšta 
„ daug didingesnė Jo šlovė, negu dabar jie mato. Tą Jis pasakė 
prieš įvykstant, kad įvykus būtų jų tikėjimas sutvirtintas. 

Šio pasaulio kunigaikštis (šėtonas) ateina, bet arft Jo neturi 
galios. Jėzus viską daro, eina ir į kentėjimus, ir mirtį, iš meilės 
Tėvui. Taip Jis mokė ir paliko tokį pavyzdį. 


JĖZUS — VYNMEDIS, Jn 15,1-8 

1 „Aš esu tikrasis vynmedis, o mano Tėvas — vynininkas. 2 
Kiekvieną mano šakelę, neduodančią vaisiaus, Jis išpiauna, o 
kiekvieną vaisingą šakelę apvalo, kad ji duotų dar daugiau 
vaisių. 3 Jūs jau esate švarūs dėl žodžio, kurį jums kalbėjau. 4 
Pasilikite manyje, tai ir Aš jumyse pasiliksiu. Kaip šakelė negali 
duoti vaisiaus pati iš savęs, nepasilikdama vynmedyje, taip ir jūs 
bevaisiai, nepasilikdami manyje. 5 Aš esu vynmedis, o. jūs 
šakelės. Kas pasilieka manyje ir Aš jame, tas duoda daug vaisių; 
nuo manęs atsiskyrę, negalite nieko nuveikti, 2 Kor 3,5. 6 Kas 
nepasiliks manyje, bus išmestas laukan ir sudžius kaip šakelė. 
Paskui surinks šakelės, įmes į ugnį, ir jos sudegs, Mt 3,10. 7 Jei 
pasiliksite manyje ir mano žodžiai pasiliks jumyse, —— prašysite, 
ko tik norėsite, ir bus jums suteikta, Mk 11,24. 8 Tuo bus 

pašlovintas mano Tėvas, kad duosite gausių vaisių ir būsite 
mano mokiniai". 


Jėzus kalbėjo savo pirmesnėse prieš mirtį kalbose, padrąsin- 
damas mokinius tikėti Dievą ir Jį. Šiuose sekančiuose skyriuose 
Jis kalba apie vidujinę draugystę su Juo. Jėzus palygina save su 
tikru vynmedžių. Vynmedžio šakelės yra tikintieji. Šakelių yra 
daug, vynmedis vienas. Vynmedis teikia gyvybę (syvus) visoms 
šakelėms. 

Vynininkas yra Tėvas — Dievas. Palyginimo prasmė yra: 
gyvos šakelės neša teisybės vaisių. Daug šakelių laikosi: prie 
-vynmedžio tik išoriniu būdu, be gyvo tikėjimo. Tokios bus 
pašalintos nuo vynmedžio. Gyvosios šakelės bus apvalomos, 
kad neštų vaisius. Gyvosios šakelės yra visų laikų tikintieji. Jų 
pareigą yra tikėjimo vaisiais šlovinti Tėvą. Šakelės neš vaisių tik 
suaugusios su vynmedžiu. Pati iš savęs šakelė negali nešti jokių 
vaisių, nei mažiausių. 

Atitrūkus nuo vynmedžio, šakelė nudžiūs. Kas atmeta 
Kristų, yra pats atmestas. Kas neneša vaisių, greitai nebeaugins 
nė lapų. Pasiliekantiems prie Jėzus yra pažadas — maldų 
išklausymas. 


IŠ DRAUGYSTĖS SU JĖZUMI 
SEKA DĖKINGUMAS, Jn 15,9-17 
9 „Kaip mane Tėvas mylėjo, taip ir Aš jus mylėjau. 

Pasilikite mano meilėje! 10 Jei laikysitės mano įsakymų, 
pasiliksite mano meilėje, kaip Aš vykdau savo Tėvo įsakymus ir 
pasilieku Jo meilėje. II Aš jums tai kalbėjau, kad jumyse būtų 
Manasis džiaugsmas ir. kad jūsų džiaugsmui nieko netrūktų. 12 
Tai mano įsakymas, kad vienas.kitą mylėtumėte, kaip Aš jus. 
mylėjau, Mk 12,31-. 13 Nėra didesnės meilės, kaip gyvybę už 
draugus atiduoti, Jn 3,16-; 10,12. 14 Jūs esate mano draugai, jei 
darote, ką jums įsakau, Jn 8,31. 15 Jau nevadinu jus tarnais 
(vergais), nes tarnas nežino, ką veikia jo šeimininkas. Aš jus 
draugais vadinu, nes jums viską paskelbiau, ką iš savo Tėvo 
girdėjau. 16 Ne jūs mane išsirinkote, bet Aš jus išsirinkau ir 
Paskyriau, kad eitumėte, duotumėte vaisių ir jūsų vaisiai išliktų, 
— kad ko tik prašytumėte Tėvą mano vardu, Jis visa jums duotų, 
Mt 28,19. 17 Aš į jums tai įsakau: vienas kitą mylėti!" 

Jėzus išreiškia vidujinę draugystę, palygindamas draugų su 
vergais draugystę. Vergai nežino savo šeimininko valios, jie 
privalo jam tik ipaklusti. Bet draugai žino šeimininko valią ir 
siekimus. Vidujinė draugystė yra tik Jėzaus dovana. Jis 
išsirenka ir pašaukia. Daugybė krikščionių nežino Jėzaus 
pašaukimo, tokie nežino, kas yra Jo valia. Kuriuos Jis pašaukia 
ir nuteisina, tuos padaro Dievo vaikais vykdyti Jo valią. 
Tikinčiųjų draugystė su Viešpačiu auga, vystosi, stiprėja. Jie turi 
teisę melsti, prašyti, ieškoti ir gauti, kas draugystės išlaikymui 
reikalinga. Tikinčiųjų pareiga-yra likti Jame ir vykdyti Jo 
įsakymus, mylėti Jį ir vienas antrą. 


PASAULIO PRIEŠIŠKUMAS, Jn 15,18-25 

18 „Jei pasaulis jūsų nekenčia, tai žinokite — jis manęs 
nekentė pirmiau, negu jūsų, Jn 7,7. 19 Jei jūs būtumėte 
pasaulio, jis mylėtų jus, kaip savuosius. Kadangi jūs — ne 
pasaulio, bet Aš jus iš pasaulio išskyriau, todėl jis jūsų nekenčia, 
1 Jn 4,5; Jn 17,4. 20 Atsiminkite mano žodžius, kuriuos jums 
sakiau: „Tarnas ne didesnis už šeimininką!" Jei persekiojo mane, 
tai ir jus persekios; jeigu laikėsi mano žodžio, laikysis ir jūsų, 
Mt 10,24; Lk 6.40; Jn 13,16. 21 Ir visa tai jums darys dėl 
manęs, nes jie nepažįsta to, kuris mane siuntė, Jn 16,3. 22 Jei 
nebūčiau atėjęs ir jiems kalbėjęs, jiems kaltės nebūtų. O dabar 
Jie neturi kuo pateisinti savo nuodėmės, Jn 9,41. 23 Kas manęs 
nekenčia, nekenčia ir mano Tėvo. 24 Jeigu nebūčiau jų tarpe 
daręs darbų, kurių niekas kitas nedarė, jiems kaltės nebūtų. O 
dabar jie matė, ir vis tiek nekenčia ir manęs, ir mano Tėvo, Jn 
10,37. 25 Turėjo išsipildyti užrašytas įstatyme žodis: „Jie manęs 
nekentė be priežasties' ", Ps 35,10; 69,5. 

Dievo karalystės esmė yra meilė, o velnio — neapykanta... 
Toks skirtumas yra Dievo ir pasaulio vaikų — tikinčiųjų ir 
netikinčiųjų. Žydai ir pagonys nesutiko savo tarpe, bet 
neapkęsti Jėzų ir Jo sekėjų, jie sutarė. „Pasaulis“ Šventajame 
Rašte suprantama — netikintieji. Jie neapkentė Jėzaus, Jo 
mokinių ir paties Dievo. Kuriuos Jėzus laimėjo (pašaukė), tų 
pasaulis neapkentė. Pasaulis tikinčiųjų niekada nemylėjo. 
Bendrai taip yra, kad tikintieji Jėzų yra persekiojami ir 
neapkenčiami. Netikinčiuosius piktina tikinčiųjų elgesys. Tikin- 

tieji negali elgtis pagal pasaulio būdą. Jų tikėjimas, evangelija, 
jiems to neleidžia. Jėzus pašaukė juos iš pasaulio, parodė jiems 
dvasines vertybes ir išlaisvino juos iš šio pasaulio nuodėmingų 
papročių. 

Netikintieji nepažįsta nei Jėzaus, nei Dievo, nei atgimusiųjų, 
nei dvasinių vertybių. Mūsų laikų „krikščionys“ pripažįsta Jėzų, 
Dievą, surinkimą (bažnyčią), bet evangelijos vykdymą (gyveni- 
mą pagal evangeliją) kasdieniškame gyvenime atmeta. Kai kurie 
priėmė Jėzaus skelbiamą evangeliją ir sekė Jį. Ir mūsų laikais 
yra krikščionių, kurie gyvena, laikydamies evangelijos. Jų yra 
mažai, kaip ir Jėzaus laikais. 

Jėzus skelbė evangeliją su meile 17 darė tokius stebuklus, 
kurių nė vienas nebuvo daręs. Rodos, visi turėjo Jį gerbti ir 
sekti! Bet Jis susilaukė neapykantos ir buvo nužudytas. Kad 
taip bus, jau buvo išpranašauta, Ps 35,19; 69,5.. Priežastis 
neapykantos buvo ir yra — pasaulis daugiau mylėjo tamsybę. 


GLOBĖJAS PAVEIKS MOKINIUS 
LIUDYTI, Jn 15,26-27 
26 „Kai ateis Globėjas, kurį jums atsiųsiu nuo Tėvo, — 
Tiesos Dvasia, kuri eina iš Tėvo, — jis toliau liudys apie mane, 
Jn 14,26; Lk 24,49; Apd 1,4. 27 Ir jūs liudysite, nes nuo 
pradžios su manimi buvote“, Apd 1,8; 5,32. 


Globėjas — Šventoji Dvasia, Jn 14,16, siunčiama Tėvo, 
prašant Jėzui. Čia Jėzus pats siunčia Ją nuo Tėvo. Šventoji 
Dvasia liudija ir įgalina mokinius liudyti apie Jėzų. Kaip tada, 
taip ir dabar Šventoji Dvasia įgalina evangelijos skelbėjus 
liudyti su galia. Gražiausi ir geriausi pamokslai be Šventosios 
Dvasios veikimo lieka tik žmonių pamokymai. Evangelijos 
skelbimo tikslas yra išganymas, Rom 1,16; I Kor 18,24. 


ŽUDYDAMI MANO DIEVUI 
TARNAUJA, Jn 16,1-6 
1 „Aš jums tai paskelbiau, kad nepasipiktintumėte. 2 Jie 
šalins jus iš sinagogų, ir netgi ateis valanda, kada jūsų žudikai 
tarsis atlieką šventą pareigą Dievui, Mt 10,17; 24,9; Mk 13,9; Lk 
21,12. 3 Jie tai darys, nes nei Tėvo, nei manęs nepažįsta, Jn 

15,21. 4 Aš jums šitą kalbėjau, kad, jų siautėjimo metui atėjus, 
atsimintumėte, jog jus įspėjau. Aš jums to nesakiau iš pradžių, 
nes buvau su jumis. 5 Dabar einu pas tą, kuris mane siuntė, ir 
niekas iš jūsų neklausia: „Kur Tu eini? Jn 7,33. 6 Kadangi jums 
tai pasakiau, liūdesys jūsų širdis užliejo“. 


Seks išmetimai iš sinagogų (bažnyčių), ekskomunikavimas, 
pilietinių ir bažnytinių teisių atėmimas, žudymas. Jėzus nesakė 
to pirmiau savo mokiniams, nes Jis buvo jų tarpe. Dabar, 
pasitraukdamas nuo jų, pasakė, kad, siautėjimui atėjus, jie 
nepasipiktintų. Tą darys netikintys gyvą Dievą, nes jie nepažįsta 
Dievo, nei Jėzaus Evangelijos esmės. Jie yra tautos ir bažnyčios 

"vadai. Jie mano tarnaują Dievui, žudydami Dievo vaikus. 
Faaavimai sako, Kad visi apastalai buvo nužudyti, išskyrus 
„Joną. Krikščioniška bažnyčios inkvizicija išžudė milijonus 
Dievo vaikų, gyvenančių pagal evangeliją. Bažnyčia laikė juos ir 
laiko eretikais, tautos išdavikais. Jie tai darė ir daro, 
nepažindami evangelijos esmės. 


ŠVENTOSIOS DVASIOS 
VEIKLA, Jn 16,7-15 

7 „Bet sakau jums tiesą: jums geriau, kad Aš nueinu, nes jei 
nenueičiau, pas jus nčateitų Globėjas. O nuėjęs jį jums atsiųsiu, 
„Jn 8,46; 14,16. 8 Jis ateis ir įtikins pasaulį dėl nuodėmės, dėl 
teisybės, dėl teismo. 9 Dėl nuodėmės, — kad netiki manimi. 10 
Dėl teisybės, — kad Aš pas Tėvą einu, o jūs manęs daugiau 
neberegėsite. 11 Dėl teismo, — kad šio pasaulio kunigaikštis jau 
pasmerktas, Jn 12,31; 14,30. 12 Dar daugel jums turėčiau 
kalbėti, bet dabar negalite pakelti, 1 Kor 3,1. 13 Kai ateis toji 
Tiesos Dvasia, jus jį įves į tiesos pilnatvę. Ji nekalbės iš savęs, 
bet skelbs, ką išgirs, ir praneš, kas dar turi įvykti, Jn 14,26; I Jn 
2,27. 14 Ji pašlovins mane, nes ims iš to, kas mano, ir jums tai 
paskelbs. 15 Visa, ką. Tėvas turi, yra ir mano, todėl sakiau, kad 

ji ims iš to, kas mano, ir jums tai paskelbs", Jn 17,10. 


Jėzaus nuėjimas buvo būtinas. Tik Jis nuėjęs atsiuntė 
Šventąją Dvasią. Jam nuėjus, mokiniai atprato nuo Jo kūniškos 
artybės ir buvo prirengti dvasinėms vertybėms. Jėzus, būdamas 

kūne. galėjo būti tik vienoje vietoje tuo pačiu laiku. Dvasia gali 
būti visur tuo pačiu laiku. Jėzaus kūniškas buvimas patraukė 
akis, o Dvasia — širdis. 

Dvasia kaltins pasaulį dėl nuodėmės, teisybės ir teismo. 
„Pasaulis“ suprantama visi žmonės, kurie nėra nuteisinti Jėzaus 
mirtimi, nėra pergyvenę atgimimo ir nuodėmių atleidimo. 
Šventoji Dvasia įtikins, kad kiekvienas yra nusidėjėlis. Nuodė- 
mė yra faktas, nusikaltimas, sutepanti ir pagaliau atnešanti 
mirtį. Išlaisvinimas yra galimas tik per Jėzaus mirties auką. Kas 
neturi tikėjimo ryšio su Jėzumi, tas pasilieka nuodėmėje, 
mirtyje. Dėl teisybės. Per mirtį, prisikėlimą ir dangun žengimą 
Jėzus įvykdė Dievo teisę, suderino su Dievu Jį tikinčius, Lk 
23,47. Dėl teismo. Jėzus apreiškė velnio veiklą, kaip apgaviko ir 
žudiko. Jėzus palaužė jo galią. Kas tiki Jėzų, tas tampa 
išlaisvintas iš šėtono galios. Piktasis yra atidengtas ir pasmerk- 
tas. 


Jėzus gerai suprato mokinių silpnybę; kad jie negalėjo visko | 


suvokti. Bet Jėzui nuėjus pas Tėvą, Šventoji Dvasia įtikino, 


įvedė apaštalus į visą tiesą. Šventoji Dvasia įveda kiekvieną, * 


kuris tiki Jėzų, į pilnatvę. Šventoji Dvasia taip paveikia, kad 
tikintysis neieško savo garbės, nesigiria savo veikla, bet daro 
viską, kad Jėzus būtų pašlovintas. Tėvas, Sūnus ir Šventoji 
Dvasia yra vienas. Jų veikla yra darni tikinčiuose. 


LIŪDESYS IR 
DŽIAUGSMAS, Jn 16,16-22 

16 „Prabėgs valandėlė — ir manęs neregėsite, ir dar 
valandėlė — ir vėl mane matysite“, Jn 7,33; 13,33. 17 Tada kai 
kurie mokiniai vienas kitą klausinėjo: ,,Ką reiškia Jo pasakyti 
žodžiai: ,Prabėgs valandėlė — ir manęs nematysite, ir dar 
valandėlė — ir vėl mane matysite? Ir: „Aš einu pas Tėvą? 18 
Tad jie klausinėjo: „Ką reiškia valandėlė?" Mums neaišku, ką Jis 
kalba". 19 Supratęs, kad jie norėjo Jį klausti, Jėzus tarė: 
„Klausinėjate vieni kitus, ką reiškia žodžiai: ,Prabėgs valandėlė 
— ir manęs neregėsite, ir dar valandėlė — ir vėl mane matysite?" 
20 Iš tiesų, iš tiesų sakau jums: jūs verksite ir vaitosite, 0 
pasaulis džiaugsis. Jūs liudėsite, bet jūsų liūdesys pavirs 
džiaugsmu, Ps 30,12. 21 Gimdydama moteris būna prislėgta, 
nes atėjo jos valanda, bet, kūdikiui gimus, ji kančią užmiršta iš 

džiaugsmo, kad gimė pasauliui žmogus, 1 M 3,16; Iz 26,17. 22 
Taip ir jūs dabar nusiminę, bet Aš vėl jus matysiu; tada jūsų 
širdis džiūgaus, ir jūsų džiaugsmo niekas iš jūsų nebeatims“, Iz 
35,10. 


Jėzus priminė mokiniams, jog prabėgs valandėlė ir jie 
nematys Jo, ir vėl po valandėlės matys Jį. Tai dar buvo prieš 
Didįjį Penktadienį ir Velykų rytą. Mokiniai negalėjo suprasti, 
ką tai reiškia. Tam įvykus, jie suprato, ir jų liūdesys virto 
džiaugsmu, kuris liko jiems visam amžiui. Jėzus palygino, kad 
tai buvo | panašu skausmams kūdikio laukiančios motinos. 
Apaštalai sulaukė Jėzaus prisikėlimo. Tikintieji laukia Jo 
atėjimo, kada Jis viską nauja darys. 


MELSKITĖS IR 
TIKĖKITE, Jn 16,23-33 

23 „Tą dieną jūs mane nieko neklausinėsite. Iš tiesų, iš tiesų 
sakau jums: ko tik prašysite Tėvą, duos Jis jums dėl manęs, Jn 
14,20. 24 Iki šiol nieko neprašėte mano vardu. Prašykite ir 
gausite, kad jūsų džiaugsmui nieko netrūktų, Mk I1,24-. 25 Aš 
jums vis kalbėjau palyginimais, bet ateis valanda, kada be 
palyginimų kalbėsiu ir atvirai apie Tėvą jums sketbsiu, Jn 15,11. 
26 Tą dieną jūs prašysite mano vardu, ir Aš nesakau, kad Aš 
prašysiu. Tėvą už jus, — 27 juk pats Tėvas jus myli, nes jūs mane 
pamidote ir įtikėjote, jog Aš esu iš: Dievo atėjęs, Jn 14,20. 28 
Išėjau iš Tėvo ir atėjau į pasaulį. Vėl palieku pasaulį ir grįžtų 
pas Tėvą", Jn 14,21; 17,8.25. 29 Mokiniai tarė: „Štai dabar 
aiškiai kalbi ir nebesakai jokių palyginimų, Jn 13,3. 30 Mes 
dabar suprantame, kad Tu viską Žinai ir nereikia Tavęs 
klausinėti. Todėl ir tikime, kad Tu esi atėjęs iš Dievo". 31 Jėzus 
jiems atsakė: ,,Pagaliau tikite? Jn 21,17. 32 Štai ateina valanda, 
— ir ji jau atėjo, — kai jūs išsisklaidysite kas sau ir paliksite 
mane vieną. Tačiau Aš ne vienas, nes su manimi yra Tėvas. 33 
Aš jums tai kalbėjau, kad manyje turėtumėte ramybę. Pasaulyje 
jūsų priespauda laukia, bet būkite drąsūs: Aš nugalėjau 

pasaulį!“ Zak 13,7; Mt 26,31; Mk 14,27; Jn 8,16. 


Po tos valandėlės, tą dieną, ko tik prašysite Tėvo, Jis duos: 

jums. Po Šventosios Dvasios atsiuntimo apaštalai mažai ką 
beklausinėjo. Juos lydėjo nuolatinis dieviškas ryšys. 

Po Šventosios Dvasios išliejimo (atsiuntimo) apaštalai turėjo 
daug aiškesnį supratimą apie Dievą. Pilnas supratimas bus 
pasiektas amžinybėje, danguje. Ten bus Tėvas ir Sūnus 
matomas pilnai, aiškiai. 

Savaime suprantama, — tikintieji meldžiasi. Jėzus sakė, kad 
jie melsis tiesioginiai Tėvo ir Jo vardu. Tikintieji visai priklauso 
nuo Jėzaus. Jiems yra pažadėta Šventosios Dvasios globa. bet- 
jie privalo melstis, prašyti. Iki šiol jie nesimeldė tiesioginiai 
Jėzaus vardu. Po Jo prisikėlimo jie tai darė ir daro. Tėvas myli 
juos, o jie Tėvą, toks pažymys yra tikinčiųjų. 

Jėzus atėjo iš Tėvo į pasaulį. iš dangaus rūmų į pasaulio 
lūšną. Jis atliko savo pareigą ir grįžta pas Tėvą. Nors dvasia Jis 
lieka prie savųjų visą laiką. 

Jėzus dabar kalbėjo aiškiai. Mokiniai suprato Jį. Jie suprato 
Jį iš patyrimų. Asmeniškas patyrimas yra tikras supratimas. 
Jėzus atsakė jiems, kad jie tiki, bet jie nepažįsta savo silpnybių. 
Jie dar paliks Jį ir išsisklaidys, kas sau, Zak 13,7. Bet Jis nebus 
vienas, visų paliktas. Nes tas, kuris Jį siuntė yra su Juo. Taip ir 
kiekvienas tikintysis nėra vienas savo gyvenimo aplinkybėse. Jis 
visada turi galimybės kalbėtis su savo Tėvu. 

Jėzus sakė, kad Jo sekėjai turės priespaudą pasaulyje. Bet Jis 
pažadėjo jiems vidujinę ramybę. Nors jie išoriniai pergyvens 
priespaudą, bet jų širdis bus rami. Jėzus nugalėjo pasaulį. Jo 
pergalė yra krikščionių džiaugsmas. Jis sakė ir sako saviesiems: 
„Būkite drąsūs: Aš nugalėjau pasaulį!" 


JĖZAUS MALDA — 
PAŠLOVINK SŪNŲ, Jn 17,1-5 
1 Tai pasakęs, Jėzus pakėlė akis į dangų ir.prabilo: ,,Lėve, 

atėjo valanda! Pašlovink Sūnų, kad Sūnus pašlovintų Tave, Jn 
11,41, 2“ir.Tavo-duota | galia, visiems žmonėms, teiktų amži. 
nąjį gyvenimą, kuriuos Jam davei, Mt Ht,27-, 3 -0 amžinasis 
gyvėnimas —— tai pažinti Tave, vienintelį tikrąjį Dievą ir Tavo 
siųstąjį Jėzų-Kristų. 4 Aš Tave pašlovinau žemėje, atlikdamas 
darba, kurį buvai man davęs nuveikti, Jn 4,34. 5 Dabar Tu, 
Tėve, pašlovink mane pas save ta šlove, kurią pas Tave turėjat 
dar prieš atsirandant pasauliui", Jn 1,1; 8,53; 10,30. 

Ši Jėzaus malda, daugelio, vadinama Aukščiausiojo kunigo 
malda. Ji taip vadinama, kadangi Jėzus joje meldžia už save ir 
kitus. Jėzus daug kartų meldėsi. Ši malda yra ilgiausia iš visų 
užrašytų Jo maldų. 

Jėzus kalbėjo į savo mokinius ir po to meldė. Galime sakyti 
— Jėzaus malda po pamokslo. Tai Jėzaus malda prieš pat Jo 
mirtį — atsiskyrimo malda. Tai malda Jo mirties aukos. 

Išviršiniai Jėzus pakėlė akis į dangų, į savo Tėvą. Pirmiausia 
Jis meldė už save patį, kad Dievas Jį pašlovintų, išlaikytų 
kentėjimuose ir mirtyje. Šioje kovoje Jis nugalėjo šėtoną ir 
mirtį. Tėvas pašlovino Sūnų, prikeldamas Jį iš mirties. Jėzus 
daug kartų sakė, kad Jo valanda dar neatėjo. Dabar Jis sako: 
„Tėve, atėjo valanda!" Tai buvo ypatinga valanda, pavojingiau- 
sia valanda visų laikų! Jėzus meldė Tėvo pašlovinti Jį, kad Jis 
galėtų pašlovinti Tėvą. 

Visa galia priklauso Tėvui, ir Tėvas davė galią Jam, kad Jis 
(Jėzus) teiktų galią visiems, kuriuos Jam Tėvas davė. Tai yra 
teiktų tikintiesiems amžiną gyvenimą, kad jie pažintų vienintelį 
tikrąjį Dievą. Kaip yra tik vienintelis tikrasis Dievas, taip yra ir 
tik vienintelis tikrasis Išganytojas. Kitų išganytojų ir dievų nėra. 

Tėvas Jam davė pareigas. Jėzus jas atliko ir užbaigė. Jėzus, 
kaip Dievo Sūnus, buvo pirma pasaulių.' Viskas, kas yra 
sutverta, yra per Jį sutverta. Jėzus prašo Tėvo suteikti Jam tą 
šlovė, kurią Jis pirma turėjo. Žemėje Jis buvo apreikštas Dievas 
kūne. Jo pirminė šlovė buvo dangiška, pas Tėvą.. 


IŠLAIKYK TUOS, KURIUOS MAN 
DAVE!, Jn 17,6-10 

6 „Aš apreiškiau Tavo vardą žmonėms, kuriuos man davei iš 
pasaulio. Jie buvo Tavo, o Tu juos man davei, ir jie laikėsi 
tavojo žodžio. 7 Dabar jie suprato, jog visa, ką man davei, iš 
Tavęs kyla. 8 Tavo man patikėtus žodžius, perdaviau jiems, o jie 
priėmė juos, ir tikrai pažino, kad iš Tavęs atėjau; įtikėjo, kad 
mane siuntei,.Jn 16,27.30. 9 Aš meldžiu už juos. Ne už pasaulį 
meldžiu, bet už Tavo man pavestuosius. Jie juk yra tavieji! Jn 
6,37. 10 Ir visa, kas mano, yra Tavo, o kas Tavo — tai mano, ir 
Aš pašlovintas juose“, Jn 16,15. 

Jėzus po meldimo už save patį, toliau meldė už savuosius, už: 
tuos, kurie Jam buvo Tėvo duoti, kurie priėmė Jo skelbtąjį žodį: 
ir įtikėjo. Tas meldimas liečia visus tikinčiuosius, visų laikų. 
Pirmiausia yra suprantama apaštalai, kurie skelbė Jėzaus. 
evangeliją. Žmonija buvo nupuolus, atsitraukus nuo Dievo. 
Veikiant Dievo malonei, kai kurie įtikėjo, buvo išrinkti 
(iššaukti) iš pasaulio. Tuos Jėzus mokė, apreiškė Tėvo valią. 
Kunigai gali sakyti (skelbti) Dievo žodį, bet supratimą, 
atidengimą, teikia tik Jėzus per Šventąją Dvasią. Be Šventosios 
Dvasios veikimo žodis yra suprantamas tik protu. Kuriuose 
Šventoji Dvasia veikia, su jais yra panašiai; kaip su sėkla, įberta. 
į žemę. Lietaus padrėkinama ji dygsta, auga ir vaisių neša. 
Tikėti Dievą reiškia ne vien žinoti ir suprasti Dievo valią, bet 
paklusti Dievui ir vykdyti Jo valią kasdieniniame gyvenime. Tik 
tokiu būdu Tėvas ir Sūnus yra pašlovinamas juose ir per juos. 


APSAUGOK JUOS! Jn 17,11-16 

“1 „Aš jau nebe pasaulyje. Jie dar pasaulyje, o Aš grįžtų pas 
Tave. Šventasis Tėve, išlaikyk ištikimus savo vardui visus, 
kuriuos man pavedei, kad jie būtų viena, kaip ir mes, Jn 10,30. 
12 Kol buvau su jais — Tavo man pavestaisiais, — išlaikiau 
Juos ištikimus Tavo vardui; išsaugojau juos, ir nė vienas iš jų 
nepražuvo, išskyrus pražūties sūnų, — ir taip išsipildė Raštas, 
Jn 6,39; Ps 109,8. 13 Dabar einu pas Tave ir tai kalbu pasaulyje, 
kad jie turėtų savyje mano džiaugsmo pilnatvę, Jn 15,11. 14 Aš 
Jiems perdaviau,Tavo žodį, bet pasaulis jų nekentė, nes jie ne iš 
pasaulio, kaip/ir Aš ne iš pasaulio. 15 Aš neprašau, kad juos 
paimtumei iš pasaulio, bet kad juos apsaugotumei nuo piktojo, 
2 Tes 3,3. 16 Jie nėra iš pasaulio, kaip ir Aš ne iš pasaulio." 


Jėzui buvo laikas eiti pas Tėvą. Jis turėjo savuosius palikti 
pasaulyje. Jiems buvo didelis pavojus. Jėzus meldė Tėvą. 
išlaikyti juos. Jėzus nemeldė paimti juos iš pasaulio, iš visų 
vargų ir teroro, iš visų nelaimių. Jėzus, grįždamas pas Tėvą ir, 
palikdamas savuosius pasaulyje, pavedė juos Tėvo globai. Jis 
meldė apsaugoti juos nuo pikto, nuo pirmojo suvedžiotojo — 
žudiko, nuo nuodėmės. Iki Jis buvo prie jų, Jis išlaikė juos. 
Jėzus neišlaikė tik prapuolusio sūnaus, Judo, kad Raštas“ 

išsipildytų. Vardas ir užimama vieta surinkime (bažnyčioje) 
nieko nepadeda, jei širdis nėra pašvęsta Dievui. 

Pasaulis nekentė Jėzaus ir nekenčia Jo sekėjų, kadangi jie 
nėra pasaulėtiški. Jie yra iššaukti iš pasaulio. Jie šaukia ir kitus 
iš pasaulio apsispręsti Jėzui. Jėzus atsisakė pasaulio turtų ir 
garbės. Dvasia Jis buvo svetimas pasauliui, tiesiog miręs. Tikri 
Jo sekėjai yra panašūs į Jį. Todėl ir pasaulis panašiai vertina 
juos, kaip vertino Jėzų, jų Viešpatį. 


PAŠVĘSK JUOS! Jn 17,17-19 
17 „Pašvęsk juos tiesa! Tavo žodis yra tiesa, Jn 8,40. 18 
Kaip Tu mane atsiuntei į pasaulį, taip ir Aš juos siunčiu į 
pasaulį. 19 Dėl jų Aš pasišvenčiu, kad jie būtų pašvęsti tiesa", I 
Kor 1,2.30; Žyd 2,11. 


Jėzus meldė už savuosius, ne tik kad būtų apsaugoti nuo 
pikto, bet kad jie būtų pašvęsti, siektų ir įgytų šventumą 
(pašventinimą) savo krikščioniškame gyvenime. Dieviškasis 
tiesos žodis yra sėkla ir maistas naujo gyvenimo Kristuje. Kaip 
Tėvas pašventė ir siuntė į pasaulį Jėzų, taip Jėzus pašaukia ir 
siunčia savuosius. Jėzus ir, bendrai, Naujasis Testamentas, 
nežino kunigų luomo, kaip tarpininko tarp Dievo ir žmogaus. 
Kiekvienas tikintysis turi betarpį ryšį su Dievu. Kunigų luomas 
iškilo po bažnyčios suvienijimo, po Konstantino Didžiojo. Nuo 
to laiko pradėta nebereikalauti ne tik eilinių krikščionių 
atgimimo, bet ir kunigų. Nuo to laiko evangelija nebeskelbiama 
pagal Jėzaus ir apaštalų būdą. Mūsų laikais nedaug bažnyčių 
yra, kurios reikalauja kunigų ir eilinių narių atgimimo. Žmonės 
gali daryti kaip nori, bet Jėzaus evangelija (tiesos žodis) ir mūsų 
laikais iššaukia žmones iš pasaulio, pašvenčia ir siunčia skelbti 
išganymą Jėzuje. Ta Jėzaus malda galioja visiems amžiams iki 
Jo atėjimo. Jėzus ir Jo evangelija nesikeičia. 


JĖZAUS MALDA DĖL 

VIENYBĖS, Jn 17,20-23 
20 „Ne tik už juos meldžiu, bet ir už tuos, kurie per jų žodį 
mane įtikės, Jn 20,31, 21 tebus visi viena! Kaip Tu, Tėve, 
manyje ir Aš tavyje, tebus ir jie viena mumyse, kad pasaulis 
„ Įtikėtų, jog Tu mane siuntei, Gal 3,28: 22 Tr tą šlovę, kurią man. 

suteikei, perdaviau jiems, kad jie būtų viena, kaip mes esame 
viena, Apd 4,32, 23 Aš juose ir Tu manyje, kad jie pasiektų 
tobulą vienybę ir pasaulis pažintų, jog Tu mane siuntei ir juos 
myli taip, kaip mane mylėjai", | Kor 6,17. 


Čia aiškiai sakyta, kad Jėzus meldė ne vien už apaštalus, bet 
ir už visų laikų tikinčiuosius. Šiuo laiku labai daug kalbama ir 
kai kas daroma dėl krikščionijos vienybės. Bet ar tos žmonių 
pastangos atitinka šiai Jėzaus norimai ir siekiamai vienybei? Jei 
žiūrimė į Jėzaus ir apaštalų siektą vienybę, jie nesiekė vieningų 
dogmų ir tautų vienybės. Jie siekė Dvasios, pasireiškiančios 
Dievo jėgos vienybės. Dievo meilė ir dieviška prigimtis suvienija 
krikščionis įvairių bažnyčių ir tautų. Jie yra Dievo vaikai ir savo 
tarpe broliai bei seserys. Tėvo šlovė, kuri pasireiškė Jėzuje, 
pasireiškia ir tikinčiuose išganymu per Jėzų ir meile savo tarpe. 
Vienybė, kuri nesiremia Dievo Dvasios veikimu ir Šventuoju 
Raštu (evangelija), nėra Jėzaus melstoji ir siektoji. Susiėję 
tikintieji iš įvairių tautų ir bažnyčių randa Jėzaus jiems suteiktą 
vienybę per Šventosios Dvasios veikimą. Skaitydami praėjusių 
amžių tikinčiųjų patyrimus, jie pastebi tuos pačius patyrimus 
savyje. Toks liudijimas dabarties ir praeities įtikina daugybę 
sekti Jėzų. Tobula vienybė bus pas Viešpatį amžinybėje, kai 
tikintieji Jį matys, 1 Jn 3,2. 


JO ŠLOVĖ TAPS 
ŽINOMA, Jn 17,24-26 

24 „Tėve, Aš noriu, kad Tavo man pavestieji būtų su 
manimi ten, kur ir Aš; kad jie matytų mano šlovę, kurią man 
suteikei, nes pamilai manė prieš pasaulio įkūrimą, Jn 12,26. 25 
Teisingasis Tėve, pasaulis Tavęs nepažino, o Aš Tave pažinau. 
lr šitie pažino, jog Tu mane atsiuntei, Jn 15,21. 26 Aš 
apreiškiau Tavo vardą, ir dar apreikšiu, kad meilė, kuria mane 
pamilai, būtų juose ir Aš būčiau juose", Jn 15,9. 


„Aš noriu" galėjo sakyti tik Jėzus, nes Jo valia (noras) visai 
sutapo su Tėvo valia. Jis nori, kad Jo išrinktieji būtų su Juo, 
matytų Jo amžinąją šlovę. Pilna laimė ir šlovė yra būti Jo 
artybėje, matyti Jo veidą. Avinėlis bus šviesa Naujosios 

Jeruzalės ir visų tikinčiųjų. Jėzus yra viltis tikinčiųjų. Jis atėjo 
ieškoti ir gelbėti prapuolusiųjų. Jis nori, kad jie būtų pas Jį 
. amžinybėje. Tikintieji skiriasi nuo pasaulio tuo, kad jie išpažino 
ir įtikėjo, jog Tėvas atsiuntė Jį. Tik per Jėzaus norą ir auką 
tikintieji pažįsta Tėvą. Jėzus baigė maldą, kad Dievo meilė būtų 
juose ir Jis juose, Rom 5,5; 1 Jn 2,5; 4,7-8. 


JĖZAUS SUĖMIMAS, Jn 18,1-12 

1. Baigęs. kalbėti, Jėzus su savo mokiniais nuėjo anapus 
Kedrono upelio, kur buvo sodas. Jis ir mokiniai įėjo į sodą, Mt 
26,47-56; Mk 14,43-52; Lk 22,47-53; 2Sam 15,23. 2 Jo išdavikas 
Jūdas taip pat žinojo tą vietą, nes Jėzus ir Jo mokiniai dažnai 
tėn rinkdavosi, Lk 21,37. 3 Taigi Judas, gavęs kareivių būrį ir 
aukštųjų kunigų bei fariziejų tarnų, atėjo su Žibintais, deglais ir 
ginklais, Mt 26,47. 4 Taigi Jėzus, žinodamas visa, kas Jo 
laukia, išėjo į priekį ir paklausė: „Ko ieškote?" Jn 19,28. 5 Jie 
atsakė: „Jėzaus iš Nazareto!“ Jis tarė: „Tai Aš". Jo išdavikas 
Judas irgi stovėjo tarp jų. 6 Kai Jis ištarė: „Tai Aš", jie atšoko 
atgal ir parpuolė ant žemės, Jn 6,20. 7 O Jis vėl juos klausė: 
„Ko ieškote?“ Jie atsakė: „Jėzaus iš Nazareto". 8 Jėzus atsiliepė: 
„Jau jums sakiau, kad tai Aš. Jei manęs ieškote, tai leiskite 
šitiems pasišalinti". 9 Taip turėjo išsipildyti Jo pasakytieji 
žodžiai: „Iš Tavo man pavestųjų neprapuldžiau nė vieno“, Jn 
17,12. 10 Simonas Petras, kuris turėjo kalaviją, išsitraukė jį, 
smogė vyriausiojo kunigo tarnui ir nukirto jam dešinę ausį. 
Tarnas buvo vardu Malkus, Mt 26,51; Mk 14,47; Lk 22,50. 11 
Bet Jėzus sudraudė Petrą: ,,Kišk kalaviją į makštį! Nejaugi Aš 
negersiu tos taurės, kurią Tėvas man davė!?" Mt 20,22. 12 
Būrys, jo vadas ir žydų tarnai suėmė Jėzų, surišo ir nuvedė 
pirmiausia pas Aną, Mt 26,57; Mk 14,53. 


Apie Jėzaus kentėjimus, mirtį. prisikėlimą, rašo visi 
evangelistai. Jonas daug ką išleidžia. kas jau buvo plačiai 
žinoma, bet kai ką papildo, kas kitų nebuvo rašyta. Kai ko 
pirmieji evangelistai nerašė, kad nepatektų kas į pavojų. Pav. 
Petro vardo minėjimas apie nukirtimą Malkaus ausies. Rašant 
Jonui evangeliją, Jeruzalė buvo sugriauta, žydai nebeturėjo 
jokios galios, nebegalėjo Petrui pakenkti. 

Atėjo Jėzaus kentėjimų ir mirties valanda. Jėzus baigė maldą 
ir į mokinius kalbą. Jis žinojo apie Jam gręsiantį pavojų, bet 
nedėjo jokių pastangų jam išvengti, laisvai ėjo į jį. Jis su 
mokiniais perėjo Kedrono upelį ir nuėjo į Alyvų kalną, 
Getsemanės sodą. Čia vyko Viešpatiės didžioji kova, apie kurią 
Jonas nieko nemini. Edeno sode įvyko puolimas į pirmąją 
nuodėmę ir ten buvo pažadėtas Mesijas. 

Mokiniai buvo su Juo, kaip liučininkai Jo kentėjimų. Jėzūs 
daug kartų lankė šią vietą. Ji buvo gerai žinoma ir Judui. Jėzaus 
suimti atėjo didelis būrys. Kai kurie mano, kad romėnų;karių 
galėjo būti iki 500 vyrų. Prie jų dar buvo aukštųjų kunigų ir 
fariziejų tarnai. Jie buvo apsiginklavę ir apsirūpinę žibintais. 
Tuo metu buvo mėnulio pilnatis, šviesi naktis. Bet Jėzaus 
"priešai turėjo deglus: jei Jėzus bandytų slėptis, Jį būtų galima 
lengvai surasti. Jėzus naudojo tik dvasinius ginkius ir tais daug 
kartų nugalėjo-savo priešus. Jėzaus priešai rėmėsi tik medžiagi- 
niais (kūniškais) ginklais. 

Jėzus žinojo, kas turėjo sekti. Jis sutiko savo suėmėjus visai 
ramiai. Jis ėjo jiems priešais. Pasitiko juos. Jis klausė jų, ko jie 
ieško. Jie atsakė: „Jėzaus iš Nazareto“: Tai buvo paniekos 
vardas Jėzui. Jėzus tą vardą prisiėmė. Jis atsakė: „Tai Aš". Tas 
atsakymas taip paveikė būrį, jog jie atšoko ir krito ant žemės, 
Kai kas aiškina tą įvykį psichologiškai. Jėzus turėjo ne magišką, 
bet dievišką galią. Jis galėjo savo priešus smogti ir nužudyti, 
arba nuo jų pasitraukti, kaip daug kartų buvo padaręs. Dabar 
Jis pasidavė jiems laisvai. Jis tik davė jiems dar kartą 
perspėjimą apsigalvoti ir atsiversti. 

Jėzus, kaip Viešpats, dar užstojo savo mokinius, sakydamas: 
„Jei manęs ieškote, tai leiskite šitiems pasišalinti". Taip, per Jo 
kentėjimus ir mirtį mes esame laisvi! 

Petras vykdė tą, ką būvo pažadėjęs. Jis bandė kardu ginti 
Jėzų. Petras turėjo gerų norų, bet tai buvo priešinga Jėzui. 
Nevisada mūsų geri norai sutampa su Viešpaties valia. Geriau 
yra vadovautis ne mūsų gerais norais, bet Viešpaties įsakymais, 
Jo valia. 

Būrys suėmė, surišo Jėzų, lyg kokį kriminalistą. Pirmiausia 
Jį nuvedė pas Aną, vyriausiąjį kunigą. 

JĖZUS-PAS ANĄ IR 
KAIFA, Jn 18,13-27 

13 Jis buvo anų metų vyriausiojo kunigo Kaifo uošvis, Mt 
26,57-75; Mk 14,53-72; Lk 22,54-71. 14 O Kaifas buvo žydams 
pataręs: ,„Verčiau tegu vienas Žmogus miršta už tautą“, Jn 
11,50. 15 Paskui Jėzų nusekė Simonas Petras ir dar vienas 
mokinys. Tas mokinys buvo pažįstamas su vyriausiuoju kunigu 
ir įėjo paskui Jėzų į vyriausiojo kunigo kiemą. 16 Petras liko 
stovėti lauke prie vartų. Tada anas mokinys, kuris buvo 
pažįstamas su vyriausiuoju kunigu, išėjo laukan, pasikalbėjo su 
durininke ir įsivedė Petrą vidun, Mi 26,69-. 17 Tarnaitė, 
durininkė, sakė Petrui: „Ar tik ir tu nebūsi vienas iš to žmogaus 
mokinių?" Šis atsakė: „O, ne!" 18 Ten stoviniavo samdiniai ir 
tarnai, dėl šalčio, susikūrę ugnį. šildėsi. Prie jų atsistojo ir 
Petras i7 taip pat šildėsi. 

19 Vyriausiasis kunigas klausinėjo Jėzų apie Jo mokinius bei 
mokslą. 20 Jėzus jam atsakė: „Aš viešai kalbėjau pasauliui. Aš 
visada mokiau sinagogose ir šventovėje, kur susirenka visi 
žydai, ir nieko nekalbėjau slapčia, Lk 2,46; 4,14-15; Jn 7,14.26. 
2) Kam tad mane klausinėji? Teiriaukis tų, kurie girdėjo, ką 
kalbėjau. Jie žino ką sakiau". 22 Jam tai pasakius, vienas iš ten 
buvusių tarnų smogė Jėzui per veidą, tardamas: „Šitaip atsakai 
vyriausiajam kunigui!“ | Kar 22,24. 23 Jėzus jam tarė: „Jei 
pasakiau netiesą, įrodyk, kad tai netiesa, o jei tiesa, — kam 
mane muši?" 24 Tada Anas pasiuntė Jį surištą pas vyriausiąjį 
kunigą Kaifą. 

25 Simonas Petras tebestovėjo ir šildėsi. Aplinkiniai 
paklausė jį: „Ar tik nebūsi vienas iš Jo mokinių?" Tas išsigynė: 
„Ne!“ Mt 26,58.69. 26 Vienas iš vyriausiojo kunigo tarnų, 
giminaitis to, kuriam Petras nukirto ausį, pasakė: „Argi aš 
nemačiau tavęs sode kartu su Juo?" 27 Petras ir vėl išsigynė, ir 
tuojau pragydo gaidys. 


Jėzų suėmė ir teisė pagonys ir žydai, nes Jis yra visų (abiejų). 
Išganytojas. Jis mirė dėl visų. Jie, suėmę Jį, vedė. Mes žmonės 
esame vedami mūsų blogų polinkių ir velnio. Jėzus buvo 
vedamas, kad mus išlaisvintų. 

Kai Jėzų atvedė pas Aną, galėjo būti vidurnaktis. Pagal teisę 

privalėjo Jį palaikyti suimtą iki ryto, tada surengti teismą. Čia 
buvo su ieise prasilenkta. Teisės niekas nebepaisė. Vyriausias 
kunigas jaus seniai pasakė: „Geriau yra, kad vienas vyras miršta 
už tautą..." Taigi, bažnyčia siekė politikos. Nekaltą reikėjo 
aukoti visuomenės labui. 

Visi Jėzaus mokiniai pabėgo. Petras, kiek pabėgęs, susigrie- 
bė ir sekė Jėzų iš tolo. Kai jo neleido į vyriausiojo kunigo 
rūmus, jis stovėjo prie vartų. 

„Vienas mokinys“. Daugelis Šventojo Rašto aiškintojų 
mano, jog tai buvo Jonas, Jn 20,2-. Bet kai kurie kitaip aiškina, 
jog tai buvęs vienas Jėzaus gerbėjų, kuris dirbo vyriausiojo 
kunigo rūmuose. Dievas turėjo savo sekėjų ir Nerono rūinuose. 
Šiuo atveju esu linkęs manyti, jog čia buvo apaštalas Jonas. 
Jonas, turėdamas pažinčių vyriausiojo kunigo rūmuose, paprašė 
durininkę įleisti Petrą į vidų. Mergaitei buvo aišku, kad Jono 
draugas yra Jėzaus mokinys. Ji visai paprastai pasakė: „Ar tik 
ir jūs nebūsitę Jo mokinys?" Petras visai to nelaukė ir taip jis 
nesusivokdamas atsakė: „O, ne". Pėtras galėjo pamanyti: „Aš 
nukirtau Malkui ausį, jis gali pareikalauti mano galvos". Toliau 
Petras maišėsi su Jėzaus suėmėjais. Tas vedė jį į tikrą Jėzaus 
išsigynimą. Jei Petras nėdtiso ir negalčio būti arti Jėzaus, Jam 
padėti, paliudyti Jo naudai, tai geriau jam būtų buvę visai 
pasišalinti iš Jėzaus priešų tarpo. 

Jonas savo aprašyme aiškiai neskiria Jėzaus apklausinėjimo 
kaip jis vyko pas Aną ir Kaifą. Jonas tą visą neaprašo, bet tik 
pamini. Tas jau buvo pilniaus aprašyta pirmųjų evangelistų. 
Jėzų klausinėjo apie Jo mokinius ir mokslą, Reiškia, norėjo, 
kad Jėzus pats prieš save liudytų. Gal norėjo žinoti, kur Jo 
mokiniai yra? Kodėl jie nepasirodo čia? Jėzus į tai nieko 
neatsakė. Jis jau Alyvų sode pasakė: „Jei manęs ieškote, tai šie 
tepasišalina". 

Apie Jo mokslą. Vyriausioji taryba jau seniai pasmerkė Jį ir 
Jo mokslą. Jėzus jiems paaiškino, kad kai Jis buvo provincijoje, 
Jis viešai mokė sinagogose, o Jeruzalėje Jis mokė šventovėje. 
Nors Jis mokė ir ant kalnų, paežerėje, namuose, Jis visur mokė 
tą patį. Tad jie teklausia tų, kurie girdėjo Jį. Taip Jėzui 
atsakant, vienas smogė Jam į veidą. Atrodo, kad nei vyriausias 
kunigas, nei aplinkui esantys į tai nereagavo. Jėzus buvo 
suimtas, surištas, viešai (teisme) klausinėjamas; neteisūs viršinin- 

kai' į piktus veiksmus savo tarnų nekreipė dėmesio. Jėzaus 
laikysena buvo kilni. Jis, lyg tas Jo visai neliestų, paklausė: „Jei 
pasakiau netiesą, įrodyk, kad tai netiesa, o jei tiesa, — kodėl 
mane muši?“ Tas rodo, kad Mt 5,39 nereikia visada pažodžiui! 
suprasti. 

Tuo laiku, kai Jėzų apklausinėjo, -Petras maišėsi Jėzaus 
priešų tarpe. Jis patyrė, ką jie kalba ir mano apie Jėzų. Bet jis, 
būdamas jų tarpe, nustojo drąsos ir garbės ginti tą, kas jam 
buvo brangu, vertinga ir garbinga. Venk draugystės neteisiųjų! 
O jei būtina joje būti, stovėk už tiesą! Malkaus giminaitis Petrui 
aiškiai pasakė: „Argi aš nemačiau tavęs sode kartu su Juo?" 
Gaidys pragydo. Kas toliau vyko aprašo kiti evangelistai. 


JĖZUS PILOTO TEISME, Jn 18,28-40 

28 Iš Kaifo rūmų jie nuvedė Jėzų | į' pretorijų. Buvo 
ankstyvas rytas. Jie patys nėjo vidun į pretorijų, kad nesusiteptų 
ir galėtų valgyti Velykų avinėlį, Mt 27,1-14; Mk 15,1-5; Lk 23,1- 
7. 29 Todėl Pilotas išėjo laukan pas juos ir klausė: „Kuo 
kaltinate šitą žmogų?“ 30 Jie atsakė: „Jeigu Jis nebūtų 
piktadarys, nebūtume tau Jo atvedę". 31 Pilotas tarė: „Imkite ir 
teiskite Jį pagal savo įstatymą“. Žydai jam atsakė: „Mums 
nevalia nieko bausti mirtimi", Jn 19,6. 32 Taip turėjo išsipildyti 
Jėzaus žodžiai, kuriais Jis nurodė, kokia mirtimi Jam reikės 
mirti, Mt 20,19; Mk 10,33; Lk 18,32. | į 

33 Tada Pilotas vėl įžengė į pretorijų ir, pasišaukęs Jėzų, 
klausė: „Ar. Tu esi žydų karalius?“ 34 Jėzus atsakė: „Ar nuo 
savęs šito klausi, ar kiti apie mane tau pasakė?“ 35 Pilotas tarė: 
„Ar aš žydas? Tavoji tauta ir aukštieji kunigai man tave 
įskundė. Sakyk, ką padarei?" 36 Jėzus atsakė: ,„Mano karalystė 
ne iš šio pasaulio. Jei mano karalystė būtų iš šio pasaulio, mano 
tarnai kovotų, Kad nebūčiau atiduotas žydams. Betgi mano 
karalystė ne iš čia", Jn 6,15. 37 Tada Pilotas Jį paklausė: 
„Vadinasi, Tu esi karalius?“ Jėzus atsakė: „Taip yra, kaip sakai: 
Aš esu karalius. Aš tam gimiau ir atėjau į Šį pasaulį, kad 
liudyčiau tiesą. Kas brangina ticsą, klauso mano balso“, I Tim 
6,13. 38 Pilotas paklausė: „O kas yra tiesa!?“ Po šių žodžių Jis 
vėl išėjo pas žydus ir tarė jiems: „Aš nerandu jame jokios kaltės, 
Mt 27,23; Mk 14,15; Lk 23,14. 39 Yra jūsų paprotys Velykų 
proga paleisti vieną suimtąjį. Ar norite, kad paleisčiau jums 

žydų karalių?" Mt 27,15. 40 Tada jie pradėjo šaukti: „Ne šitą, 
bet Barabą!“ O Barabas buvo plėšikas, Mt 27,20; Mk 15,11; Lk 
23,18. 


Jonas aprašo Jėzaus teismą labai suglaustai. Visą teismo 
eigą gerai suprasti reikia pasiskaityti pirmąsias evangelijas. 
Žydų vyriausioji taryba patvirtino, ką jau pirmiau buvo 
nutarus, — Jėzus turi mirti. Taryba būtų galėjus Jėzų nužudyti 
užmušdama akmenimis, ką vėliau padarė su Steponu. Taryba 
bijojo viešumos, kad nekiltų maištas. Todėl ji skubėjo atiduoti 
Jėzų į romėnų rankas, kad mirties sprendimą įvykdytų romėnai. 
Jėzų nuvedė labai anksti į romėnų valdytojo Piloto būstinę, 
kada dar miesto žmonės miegojo. Kai kurie Šventojo Rašto 
aiškintojai mano, kad 8 ar 9 valandą Jėzus jau buvo nuvestas 
Golgotos kalne. Jėzaus skundėjai nebijojo Dievo ir nuodėmės, 
jie bijojo tik žmonių ir maišto. Ar ne daug tokių yra ir mūsų 
dienose? Aukštųjų kunigų ir vyresniųjų veidmainystė buvo 
tokia; jie nėjo į Piloto, pagonio, rūmų vidų, kad nesusiteptų ir 
galėtų dalyvauti švenltės iškilmių apeigose, bet jie nesidrovėjo 
peržengti įstatymo, persekioti Jėzų iki mirties. - Kadangi 
skundėjai nenorėjo „,susitepti“, teisėjas, pataikaudamas jiems, 
išėjo laukan pas juos. Į teisėjo klausimą, kuo kaltinate Jį? Jie 
atsakė, kad jei Jis nebūtų nusikaltėlis, jie nebūtų atvedę Jo pas 
jį. Jie negalėjo įrodyti Jėzaus kaltės. Bet jie tvirtino, kad Jis yra 
nusikaltėlis. Jėzus darė tik gera, bet Jį kaltino nusikaltimu. Taip 
buvo ir yra dabar, kad nusikaltėliai geradarius kaltina nebūtais' 
fiusikaltimais. Teisėjas, nesulaukęs konkrėčių kaltinimų, liepė 
Jiems teisti Jėzų pagal jų įstatymus. Jie atsakė, kad jie neturi 
teisės pasmerkti mirti. Tuo jie pasakė, kad jų sprendimas yra — 
mirtis Jėzui! Evangelistas priduria, kad toks sprendimas buvo 
„Dievo, ir Jėzus jį išpranašavo, kad Raštas išsipildytų. Jis bus 
išduotas pagonims, Mt 20,18. Jis bus nukryžiuotas, Mt 26,2; Jn 
12,32. 

Pilotas grįžo į teismo salę ir įsakė atvesti Jėzų. Piloto 
klausimas buvo: „Ar esi žydų karalius?" Jėzus neatsakė į 
klausimą, bet Jis klausė teisėją: „Ar nuo savęs šito klausi . . 7" 
Romėnams „žydas“ buvo panieka. Matyt, Pilotas labai įsižeidė 
ir atsakė: „Ar aš žydas .. 7“ Aišku, kad dūmų be ugnies nėra. 
Jei Tave skundžia Tavo aukštieji kunigai ir tautos vyresnieji, ar 

netikėti jiems? 

Jėzus paaiškino kokia Jo karalystė ir koks Jis karalius. Jo 
karalystė nėra pasaulinio pobūdžio, bet dvasinio, dieviško, 
Pilotas paklausė: „Visgi, Tu esi karalius?" Jėzus paaiškino, kad 
Jis yra Karalius, bet ne toks, kokį Pilotas įsivaizduoja. Jo tikslas 
yra liudyti tiesą. Jis valdo žmonių protus tiesa. Dievas,yra. Jis 
leido (sutvėrė) šitą pasaulį. Dievas yra priešingas nuodėmei, 
Pilotas paklausė: „Kas yra tiesa?“ Tai geras klausimas. Bet 
Pilotas nenorėjo į jį atsakymo. Jis paklausė ir, nelaukęs 
atsakymo, tuojau išėjo lauk. Jėzus neturėjo galimybės paaiškinti 
Pilotui kas yra tiesa. Bet Jis pamokė savo mokinius kas yra 
tiesa. O mokiniai tą tiesą pranešė mums, Jn 14,6. 

Pilotas, išėjęs laukan, pranešė, kad jis neranda Jame jokios 
kaltės. Taigi, Jėzus mirė ne dėl nusikaltimo, bet savo mirties 
auka atnešė suderinimą su Tėvu. Pilotas suprato, kad aukštieji 
kunigai ir tautos vyresnieji Jį išdavė iš pavydo. Jo, kaip teisėjo, 
pareiga buvo nekaltą paleisti. Pilotas žinojo apie Jėzaus 
įtraukimą į Jeruzalę prieš kelias dienas. Žmonės sutiko Jį 
džiaugsmingai. Šaukė Jam ošana. Pilotas panoro įtikti abiems 
pusėms. Jis pasiūlė miniai pasinaudoti švenčių proga, prašyti 
paleisti vieną kalinį. Pilotas leido pasirinkti Jėzų ar plėšiką 
Barabą. Pilotas suklydo. Ši minia nebuvo iš tų žmonių, kuri 
pasitiko įjojantį Jėzų į Jeruzalę. Ši minia buvo sušaukta kunigų 
ir fariziejų ir jų nuteikta prieš Jėzų. Ji reikalavo paleisti Barabą, 
o Jėzų nukryžiuoti. Nežiūrint kokias pareigas žmonės eina ir 
kokius laipsnius jie turi, jei jie yra nuodėmės vergai, jie 
pasirenka žmogžudžius ir Tiesą (Jėzų) atmeta. 


PASITYČIOJIMAS IŠ JĖZAUS IR 
JO NUTEISIMAS, Jn 19,i-16 

1 Tada Pilotas nuplakdino Jėzų, Mt 27,27-31; Mk 15,16-20. 
2 Kareiviai, nupynę vainiką iš erškėčių, užspaudė Jam ant 
galvos, apsiautė Jį purpurine skraiste, Mt 27,29, 3 ėjo prie Jo ir 
šaipėsi: „„Sveikas, žydų karaliau!“ Ir daužė Jam į veidą, Mt 
20,67. 4 O Pilotas dar kartą išėjo laukan ir kalbėjo jiems: „Štai 
išvedu Jį jums, kad žinotumėte, jog nerandu Jame jokios 
kaltės", Jn 18,29. 5 Jėzus išėjo laukan su erškėčių vainiku ir 
purpurine skraiste. Jis tarė: „Štai žmogus!" 6 Aukštieji kunigai 
ir jų tarnai, pamatę Jį, pradėjo šaukti: „Ant kryžiaus Ji, ant 

kryžiaus!“ Pilotas jiems sakė: ,Jūs imkite ir patys nukryžiuo- 
kite! Aš nerandu Jame kaltės". 7 Žydai atsakė: „Mes turime 
įstatymą, ir pagal įstatymą Jis turi mirti, nes laikė save Dievo 
Sūnumi", 3 M 24,15-16; 5 M 18,20. 8 Išgirdęs tuos žodžius, 
Pilotas dar labiau nusigando. 9 Jis vėl nuėjo į pretorijų ir klausė 
Jėzų: „Iš kur Tu?“ Bet Jėzus jam neatsakė, Jn 18,33. 10 Tada 
Pilotas tarė: „Tu nekalbi su manimi? Ar nežinai, kad turiu galią 
Tave paleisti ir turiu galią Tave nukryžiuoti!?" Jn 18,39. 11 
Jėzus atsakė: „Tu neturėtumei man jokios galios, jeigu tau 
nebūtų jos duota iš aukšto. Todėl didesnė nuodėmė tam, kuris 
mane tau išdavė“. 12 Dabar Pilotas stengėsi Jį paleisti: Bet 
žydai šaukė: „Jei šitą paleidi, nebesi ciesoriaus draugas. 
Kiekvienas, kas skelbiasi karaliumi, yra ciesoriaus pricšas“. 

13 Tai išgirdęs, Pilotas išvedė Jėzų laukan ir atsisėdo į 
teismo kėdę, pavadintoje vietoje „,„Akmeninis grindinys“, 
hebrajiškai — Gabata. 14 Buvo Velykų išvakarės, apie šeštą 
valandą. Jis tarė žydams: „Štai jūsų karalius!" 15 Tie šaukė: 
„Šalin, šalin! Ant kryžiaus Jį!" Pilotas paklausė: „Nejaugi turiu 
nukryžiuoti jūsų karalių?“ Aukštieji kunigai atsakė: „Mes 
neturime karaliaus, tiktai ciesorių". 16 Tada Pilotas atidavė 
jiems Jį nukryžiuoti. Jie paėmė Jėzų ir išsivedė. 

Pilotas paleido Barabą, o Jėzų nuplakė ir atidavė karių 
pasityčiojimui. Tą darė Pilotas, norėdamas patenkinti žydus. 
Žydai plakdami kirsdavo iki 40 kirčių. Romėnų plakimas buvo 
daug žiauresnis. Jie nesilaikydavo kirčių skaičiaus. Taip Jėzus 
buvo išstatytas kančioms ir pajuokai: Nekaltinkime romėnų ir 
žydų. Jėzus tą visą kentėjo dėl manęs ir tavęs, kad mus 
suderintų su Dievu. . 

Kariai“uždėjo Jėzui erškėčių vainiką ant galvos, daužė Jį į 
veidus ir tyčiojosi, sakydami: „Sveikas, žydų karaliau!" Iš 
Jėzaus tyčiojosi romėnų kariai. O iš tikėjimo dažnai tyčiojasi net 
„krikščionys“, nevengdami nuodėmės, ir nebodami evangelijos 
reikalavimų, netikėdami Dievą, dangų, pragarą. 

Taip nuplaktą Jėzų Pilotas pristatė miniai. Jis tvirtino, kad 
Jis neranda Jame jokios kaltės, tačiau Jėzaus nepaleido. Pilotas 
norėjo išgelbėti Jėzų iš mirties ir, nuplakdamas Jį, patenkinti 
žydus. Pilotas įvykdė abu veiksmus. Kas neturi drąsos vykdyti 
teisę, tas dažnai įvykdo nusikaltimą. 

Aukštieji kunigai ir jų tarnai, pamatę Jėzų, šaukė: „Ant 
kryžiaus Jį . . .!"* Jie sakė, kad Jis laiko save Dievo Sūnumi, tuo 
piktžodžiauja Dievą. Įstatymas tokiam reikalavo mirties 
bausmės. Taip, pikt/žodžiautojui įstatymas reikalavo mirties 
bausmės. Bet Jėzus buvo tikrai Dievo Sūnus. Jo daromi ženklai 
tą patvirtino. Tai girdėdamas, Pilotas išsigando. Jis įsakė įvesti 
Jėzų į teismo salę. Jis pats ėjo pas Jėzų ir klausė Jį: „Iš kur Tu?“ 
Jėzus tylėjo ir nieko neatsakė. Jis darė tą, ką Jam Tėvas rodė. 
Pilotas jaudinosi ir sakė Jėzui: „Ar nekalbi su manimi .. 9“ 
Tada Jėzus atsakė jam, kad ta jo galia jam duota iš aukšto, jis ją 
ne iš savęs turi. Kiek daug valdininkų panašiai elgiasi, lyg jie 
būtų kažkokie galiūnai. Težino visi neteisūs prispaudėjai, kad jų 
galia yra ribota ir jie turės už viską Dievui atskaitą duoti. Jėzus 

„ švelniai sumažino Piloto nusikaltimą, bet nepanaikino, sakyda- 
mas: „Didesnė nuodėmė yra tam, kuris mane tau įdavė“. 
Galimą suprasti, kad tai buvo minia, kuri reikalavo nukryžiuoti 
Jėzų. Tikrai buvo ir Kaifas, Jn 11,49-50. Pilotas dėjo pastangas 
paleisti Jėzų, bet nesekmingai. Minia peršaukė jį. Vienas 
niekšas, ar beprotis, gali peršaukti 10 išmintingų. „Jei šitą 
paleidi, nesi ciesoriaus draugas“. Kai Pilotas tą išgirdo — 
nustojo drąsos. Tada Pilotas atliko viską formaliai. Jis įsakė 
išvesti Jėzų laukan, pats atsisėdo ant teišmo kėdės, kuri buvo 
ant akmeninio grindinio. Tai buvo Velykų išvakarės, apie šeštą 
valandą (12 val.). Kai kurie sako, kad laikas nuo 9—12 val. taip 
buvo vadinamas. Pilotas pasmerkė Jėzų. Aukštieji kunigai ir jų 
tarnai laimėjo. Bet jie ir viešai pripažino, kad ciesorius yra jų 
karalius. Tuo pačiu laiku jie nekentė romėnų valdžios ir 
ciesoriaus. Dabar jie nukryžiavo Jėzų, -vėliau sukilo prieš 
romėnus. Sekė Jeruzalės sunaikinimas ir tautos tremtis. Tai 
Mesijo atmetimo pasekos. Ar ir lietuvių tauta nepergyvena 
panašių paralelių? 


JĖZAUS NUKRYŽIAVIMAS, Jn 19,17-24 
17 Nešdamas savo kryžių, Jis ėjo į vadinamąją Kaukolės 
vietą, hebrajiškai Golgota, Mt 27,31-33; Mk 15,20-27; Lk 23,33- 
38. 18 Tenai prikalė Jį prie kryžiaus; kartu su Juo prikalė kitus 
du, vienoje ir antroje pusėje, Jėzų viduryje. 19 Pilotas padarė 
kaltės įrašą ir liepė prikalti prie kryžiaus. Buvo parašyta: „Jėzus 
Nazarietis, žydų karalius“. 20 Šį įrašą skaitė daugybė žydų, nes 

vieta, kur Jėzų nukryžiavo, buvo arti miesto, o parašyta buvo 
hebrajiškai, lotyniškai ir graikiškai. 21 Aukštieji kunigai sakė 
Pilotui: „Nerašyk: „Žydų karalius“, bet: „Šitas skelbėsi: Aš esu 
žydų karalius' ". 22 „Pilotas atkirto: ,,Ką parašiau, parašiau!“ 

23 Kareiviai, nukryžiavę Jėzų, pasiėmė Jo drabužius ir 
pasidalijo juos į keturias dalis — kiekvienam kareiviui po. dalį; 
pasiėmė ir tuniką. Ji buvo be siūlės, nuo viršaus iki apačios ištisai 
megsta (austa), Mt 27,35; Mk 15,24. 24 Todėl jie tarėsi: 
„Neplėšikime jos, bet verčiau meskime burtą, kam ji teks". Taip 
išsipildė Raštas: „Jie mano drabužius dalijas, meta dėl mano 
apdaro burtą". Šitaip kareiviai padarė, Ps 22,19. 


Pilotas paliudijo kelis kartus, kad Jėzus nekaltas. Bet jis 
prieš savo sąžinę pasirašė Jėzaus sprendimo aktą. Po to skubiai 
vedė Jėzų į žudymo vietą. Jėzui buvo šis kelias labai skaudus. 
Iškankintas Jėzus dar turėjo nešti savo kryžių. Kiti evangelistai 
sako, kad Jis nebejstengė nešti kryžiaus. Jėzus buvo nuvestas į 
Golgotą už miesto ribų, Žyd 13,12. Ten Jis buvo nukryžiuotas 
tarp dviejų nusikaltėlių. Jėzų nukryžiavo viduryje tarp jų, lyg Jis 
būtų buvęs didžiausias nusikaltėlis. Nukryžiavimas .buvo 
skaudžiausia mirtis, taipgi ir labiausiai paniekinanti. Kryžiuoda- 
vo tik vergus ir pavergtų tautų piliečius. 

Pilotas įsakė virš Jo galvos prikalti kaltės įrašą: „Jėzus 
Nazarietis, žydų karalius“. Tą jis darė pasityčiodamas iš žydų. 
Bet ir dieviškas sprendimas buvo parodyti, kad šis Jėzus yra 
Išganytojas, miršta už tautą, kaip Kaifas pasakė. Įrašą galėjo 
skaityti visi žydai iš Jeruzalės ir kitų kraštų atvykę čia melstis, 
taipgi ir pagonys. Jėzus yra visų tautų Išganytojas ir karalius. . 
Aukštiesiems kunigams labai nepatiko tas įrašas. Jie suprato, 
kad juo Pilotas įžeidžia juos. Todėl jie prašė Piloto tą įrašą 
pakeisti. Pilotas liko prie to, kad Jis yra žydų karalius. Dabar 
mes žinome, kad Jis yra žemės ir dangaus Viešpats. 

Nukryžiavimą atliko keturi kariai. Jiems už jų darbą buvo 
atlyginta nukryžiuotojo drabužiais. Jie pasidalino drabužius 
lygiomis. Dėl tunikos (ilgas apatinis drabužis) jie metė burtą, 
kam ji turėjo tekti, kad Raštas išsipildytų, Ps 22,18-19. 

JĖZAUS ŽODŽIAI NUO 

KRYŽIAUS, Jn 19,25-30 
25 Prie Jėzaus kryžiaus stovėjo Jo motina, Jo motinos 
sesuo, Marija Kleopienė, ir Marija Magdalietė. 26 Pamatęs 
stovinčius motiną ir mylimąjį mokinį, Jėzus tarė motinai: 
„„Moterie, štai tavo sūnus!" 27 Paskui tarė mokiniui: „Štai tavo 
motina!" Ir nuo tos valandos mokinys pasiėmė ją pas save. 28 
Tada žinodamas, jog; viskas įvykdyta, ir kad išsipildytų Rašto 
žodžiai, Jėzus tarė: „,Trokštu!" Mt 27,48-50; Mk 15,36-37; Lk 
23.46; Jn 13,3; Ps 22,16. 29 Tenai stovėjo indas, pilnas acto 
(rūgštaus vyno). Jie pakėlė ant izopo kempinę, pamirkytą vyne, 
ir prinešė prie Jo lūpų, Ps 69,22. 30 Paragavęs vyno, Jėzus tarė: 

„Atlikta!“ lr, nuleidęs galvą, atidavė dvasią. 


Jėzui mirštant, prie kryžiaus stovėjo Jo motina ir keli kiti 
artimieji. Ar čia Marijai neperėjo kardas per širdį? Lk 2,35. Iš 
apaštalų prie kryžiaus buvo tik Jonas. 

Daugelis Šventojo Rašto aiškintojų sako, kad Jėzus 
mirdamas parūpino globą savo motinai, pavedė ją apaštalui 
Jonui. Kažin ar tas taip buvo? Marija turėjo gausią šeimą, Mk 
3,32. Taigi buvo kas ja rūpinosi. Be to, Jėzus, skelbdamas 
evangeliją, neaprūpino jos, nors Jis ir buvo Marijos pirmagimis 
sūnus. Atrodo, kad Marija ir Jėzaus broliai netikėjo Jį, kaip, 
bendrai, Galilėjos gyventojai. Marijos pavedimas Jono globai 
gal buvo daugiau dvasinio pobūdžio, kuris prasidėjo po Jėzaus 
prisikėlimo. Pagal Apd 1,14 Marija ir Jėzaus broliai buvo 
apaštalų tarpe. Broliui Jokūbui pasirodė Jėzus, 1 Kor 15,7. . 
Jokūbas savo laiške vadina Jėzų savo Viešpačiu. Marija ir 
Jėzaus broliai, po prisikėlimo, išpažino Jėzų savo Viešpačiu. Jie 
laikėsi prie surinkimo. Jonas globojo juos. 

Jėzus žinojo, jog viskas įvykdyta. Jis ištarė: ,Trokštu!“ 
Nenuostabu, kad Jis troško. Kankinant Jis daug kraujo neteko 
ir daug skausmų turėjo. Evangelisto priminimas: „Kad Raštas 
išsipildytų", skatina manyti, kad Jo troškimas buvo dėl 
žmonijos išganymo, Ps 22,16; 69,22. Kai Jam pateikė acto, Jis 
sakė: „Atlikta“. Buvo atlikti priešų kankinimai ir pasityčiojimai, 
įvykdyta Tėvo valia, Senojo Testamento pranašavimai apie 
Mesiją, įvykdytos Senojo Testamento apeigos, paaukotas Dievo 

Avinėlis, pasauliui suteikta galimybė būti išgelbėtam. Po viso 
to, Jis palenkė galvą ir pavedė savo dvasią į Tėvo rankas. 


JĖZAUS KAULAI 
NESULAUŽOMI, Jn 1931-37 

31 Kadangi buvo Prisitengimo diena ir žydai nenorėjo, kad 
kūnai liktų ant kryžiaus šeštadienį, — nes tas šeštadienis buvo 
didelės šventės diena, — jie prašė Pilotą, kad nukryžiuotiesiems 
būtų sulaužyti blauzdikauliai ir kūnai nuimti. 32 Tad atėjo 
kareiviai ir sulaužė blauzdas vienam ir antram, kurie buvo su 
Juė nukryžiuoti. 33 Priėję prie Jėzaus ir pamatę, kad Jis jau 
miręs, nebelaužė Jo blauzdų, 34 tik vienas kareivis ietimi 
perdūrė Jam šoną, ir tuojau ištekėjo kraujo ir vandens. 35 
Regėjusis tai paliudijo, ir jo liudijimas teisingas; jis žino sakąs 
tiesą, kad ir jūs tikėtumėte. 36 Taip įvyko, kad išsipildytų 
Raštas: „Nė vienas Jo kaulas nebus sulaužytas", 2 M 12,46. 37 
Vėl kitoje vietoje Raštas sako: „Jie matys tą, kurį perdūrė", Zak 
12,10; Apr 1,7. 


Veidmainiai daugiau vertina apiegas, negu sąžinę ir tiesą. 
Panašiai darė ir aukštieji kunigai su fariziejais. Jie reikalavo 
nekaltam Viešpačiui mirties, bet rūpinosi, kad nukryžiuotųjų 
kūnai neliktų ant kryžių per naktį ir šeštadienį, 5 M 21,23. Jie 
prašė Piloto nukryžiuotiesiems sulaužyti blauzdikaulius ir juos 
nuimti nuo kryžių. Pilotas pasiuntė karius tą įvykdvti. Kariai 
sutriuškino kuolais (kūjais) plėšikams blauzdikaulius. Jėzus jau 
buvo miręs. Kariai norėjo įsitikinti ar Jis tikrai jau nuręs. Todėl 
vienas ietimi perdūrė Jam šoną, širdį. Iš Jėzaus šono ištekėjo 
kraujo ir vandens. Apie kraujo ir vandens reikšmę Jonas rašė I 
Jn 5,6.8. Tik per Jėzaus kraują buvo įvykdytas žmonijos 
suderinimas su Dievu. Jonas tą matė ir aprašė, kaip jis sakė, 
kad Raštas išsipildytų, jog Mesijo kaulai nebuvo sulaužyti, 2 M 
12,46. ir kad Jis buvo perdurtas, Zak 12,10. 


JĖZAUS NUO KRYŽIAUS NUĖMIMAS 
IR PALAIDOJIMAS, Jn 19,38-42 
38 Po to Juozapas iš Arimatėjos, kuris buvo Jėzaus 
mokinys, slaptai, bijodamas žydų, paprašė Pilotą leisti nuimti 

Jėzaus kūną. Pilotas leido. Jis atėjo ir nuėmė kūną, Mt 27,57- 
60; Mk 16,42-46; Lk 23,50-54. 39 Taip pat atvyko ir 
Nikodemas, kuris pirmiau, naktį buvo atėjęs pas Jėzų. Jis 
atsigabeno apie šimtą svarų miros ir aloės mišinio, Jn 3,2; Mt 
2,11. 40 Taigi jie paėmė Jėzaus kūną ir suvyniojo jį į drobules, 
patepė kvepalais, kaip reikalavo žydų laidojimo paprotys. 41 
Toje vietoje, kur Jį nukryžiavo, buvo sodas ir sode naujas 
kapas, kuriame dar niekas nelaidotas. 42 Ten jie ir paguldė 
Jėzų, nes buvo žydų Prisirengimo diena, o kapas arti. 


Evangelistas Jonas, rašydamas evangeliją, labai daug išleido, 
ką pirmi evangelistai parašė. Bet jis daug ką ir pridėjo, ko kiti 
neparašė. Jonui svarbu buvo įrodyti, kad Jėzus buvo Dievo 
Sūnus, ir per Jį buvo įvykdyti Senojo Testamento pranašavimai 
apie Mesiją. 

Juozapas iš Arimatėjos. Apie jį minima evangelijose tik prie 
Jėzaus laidotuvių. Jis buvo slaptas Jėzaus mokinys. Geriau yra 
būti slaptu, negu visai nebūti. Jėzų nukryžiavus, jis viešai ėjo 
pas Pilotą ir prašė Jėzaus kūno, kad galėtų palaidoti Jį. Jei 
niekas nebūtų pasirūpinęs Jėzaus palaidojimu, greičiausia Jį 
būtų palaidoję romėnų kariai drauge su plėšikais. Juozapas 
turėjo sodą arti Golgotos ir tame sode iškaltą kapą, kuriame dar 
niekas nebuvo palaidotas. Juozapui padėjo palaidoti Jėzų 
Nikodemas, kuris buvo atėjęs pas Jėzų naktį. Jis buvo vienas iš 
vyriausios tarybos narių. Kad jis buvo turtingas, rodo jo atnešta 
mira Jėzaus kūno patepimui, apie šimtą svarų — 33 kilogramų. 
Dievas paragino šiuos vyrus palaidoti Jėzaus kūną. Juodu 
nuėmė Jėzaus kūną nuo kryžiaus, nuplovė kraują ir dulkes nuo 
žaizdų, suvyniojo į drobules, patepė mira ir paguldė į kapą. 
Taip buvo pagerbtas Jėzaus kūnas. Juodu skubėjo laidoti, nes 
buvo Prisirengimo diena. Aukštiėji kunigai išniekino šią šventę 
savo piktais darbais, o Jėzaus sekėjai, kuriems buvo prikišamas 
bažnyčios niekinimas —- tikrai šventė šią šventę. Panašių įvykių 
daug randame bažnyčios istorijoje, ir dabar jų yra. Jėzaus kūną 
palaidojo tik du žmonės, be jokių iškilmių. Ką vertiname, 
didingas laidotuves, ar Jėzaus dvasią? 

.PERGYVENIMAI VELYKŲ 
RYTAĄ, Jn 20,1-10 

1 Pirmąją savaitės dieną, labai anksti, dar neišaušus, Marija 
Magdalietė atėjo pas kapą ir pamatė, kad akmuo nuverstas nuo 
kapo angos, Mt 28,1-8; Mk 16,1-8; Lk 24,1-11. 2 Ji nubėgo pas 
Simoną Petrą ir kitą mokinį, kurį Jėzus mylėjo, ir pranešė 
jiems: „„Paėmė Viešpatį iš kapo, ir nežinome, kur Jį padėjo". 3 
Petras ir tas kitas mokinys nuskubėjo prie kapo, Lk 24,12. 4 
Bėgo abu kartu, bet tas kitas mokinys pralenkė Petrą ir pirmas 
pasiekė kapą. 5 Pasilenkęs jis matė numestas drobules, tačiau į 
vidų neįėjo. 6 Netrukus iš paskos atbėgo ir Simonas Petras. Jis 
Įėjo į rūsį ir matė numestas drobules 7 ir skarą, buvusią ant Jo 
galvos, ne su drobulėmis numestą, bet suvyniotą atskirai, Jn 
11.44. 8 Tada Įėjo ir kitas mokinys, kuris pirma buvo atbėgęs : 
prie kapo. Jis tai pamatė ir įtikėjo. 9 Mat, jie dar nebuvo 
supratę Rašto, kad Jis turėsiąs prisikelti iš numirusių. 10 Po to 
mokiniai vėl sugrįžo namo. 


Svarbiausias evangelistų tikslas buvo rašyti, kad Jėzus 
prisikėlė ir atnešė išganymą. Pirma savaitės diena. Pirmas 
krikščioniškas sekmadienis. Marija Magdalietė, kuri mylėjo 
Jėzų, po mirties skubėjo anksti rytą prie kapo. Iš to „mes 
žinome“, kai kurie daro išvadą, kad su Magdalietė buvo 
daugiau moterų. Tas nebūtina. Gali reikšti: „„Mes mokiniai, 
Jėzaus sekėjai". Ji, atskubėjus prie kapo, rado akmenį nuristą 
nuo angos, pažiūrėjo į kapą. Ten Jėzaus kūno nebuvo. Rodos, 
jai galėjo ateiti mintis: „Jis sakė, kad trečią dieną kelsis". Bet ne, 
ji manė, kad Jėzaus kūną kas nors išvogė. 

Kaip ji skubėjo prie kapo, taip dabar ji bėgte bėgo pas Petrą 
ir Joną. Petras ir Jonas buvo svarbiausi Jėzaus mokiniai, tokiais 
jie ir toliau liko, nežiūrint fakto, kad Petras išsigynė Viešpaties. 
Jei Viešpats priima atgailaujančius, tą privalo daryti ir tikintieji, 
priimti ir pripažinti vienas antrą. 

Išgirdę Magdalietės pranešimą, Petras ir Jonas skubėjo 
patys įsitikinti, ar taip yra? Juodu neėjo, bet bėgte bėgo, bėgo 
kiek galėjo. Jonas atbėgo pirmas prie kapo, pažiūrėjo, įsitikino, 
kad taip yra, kaip Marija sakė. Petras atbėgęs tuojau įėjo į 
kapą. Tai pamatęs ir Jonas įėjo. Jie matė tvarkingai sudėtas 

drobules ir skarą. Jei būtų buvęs kūnas išvogtas, viskas kitaip 
atrodytų. Jonas pamatė tai ir įtikėjo, kad Jėzus prisikėlė. Jiems 
buvo taip sunku į prisikėlimą tikėti todėl, kad jie dar nesuprato 
Rašto, kad Jis kelsis iš numirusių. Mokiniai grįžo namo 
stebėdamiesi, Jonas tyliai tikėdamas. 


JĖZUS PASIRODĖ 
MAGDALIETE!I, Jn 20,11-18 

11 Marija stovėjo lauke palei kapą ir verkė. Verkdama ji 
pasilenkė į kapo vidų, Mt 28,9-10; Mk 16,9-11, 12 pamatė du 
angelus baltais drabužiais sėdinčius — vieną galvūgalyje, kitą 
kojų vietoje, — ten, kur būta Jėzaus kūno, Mt 28,5-6; Mk 16,5. 
13 Jie klausė ją: „„Moterie, ko verki?“ Ji atsakė: „Kad paėmė 
mano Viešpatį ir nežinau, kur Jį padėjo“. 14 Tai tarusi, ji 
atsisuko ir pamatė stovintį Jėzų, bet nepažino, kad tai Jėzus, Mt 
28,9; Mk 16,9. 15 O Jis tarė jai: „Moterie, ko verki? Ko 
ieškai?" Ji manydama, jog tai sodininkas, atsakė: „Gerbiamasis! 
Jei tamsta Jį išnešei, pasakyk man, kur Jį padėjai. Aš Jį 
pasiimsiu", 16 Jėzus jai sako: " Marija!" Ji atsigręžė ir sušuko 
hebrajiškai: ,„Rabuni!“ Tai reiškia: „Mokytojau“, 17 Jėzus jai 
tarė: „„Nelaikyk manęs! Aš dar neužžengiau pas Tėvą. Verčiau 
eik pas mano brolius ir pasakyk jiems: „Aš žengsiu pas savo 
Tėvą ir jūsų Tėvą, pas savo Dievą ir jūsų Dievą? ", Ps 22,23;Žyd 
2,11-12. 18 Marija Magdalietė nuėjo ir pranešė mokiniams, kad 
matė Viešpatį ir ką Jis jai sakė, Mk 16,10; I M 32,30. 


Petrui ir Jonui sugrįžus namo, atėjo Magdalietė prie kapo ir? 
verkė. Kiekvienas, kuris ieško Jėzaus, kaip Išganytojo, verkia. 
Marija pasilenkė ir žiūrėjo į kapą. Ji pamatė sėdinčius du 
angelus, vieną galvūgalyje, antrą kojugalyje, kur Jėzaus kūnas 
buvo padėtas. Angelai pasirodė prie Jėzaus gimimo, taip ir čia 
— Jam prisikėlus. Jie buvo baltais drabužiais apsirengę. Marija 
pažino, jog jie angelai. Jie klausė ją, ko ji verkia. Marija manė, 
kad kiekvienas yra taip susirūpinęs Jėzaus kūnu, kaip ir ji. Jai 
nebuvo svarbu angelai nei jų išvaizda. Marija atsigręžė nuo 
angos ir pamatė stovintį Jėzų. Ji nepažino Jo. Jėzus klausė ją, 
ko ji verkia. Marija vis tą patį kartojo, kur yra Jėzaus kūnas? Ji 
manė, kad Jėzus yra sodininkas ir todėl tarė: „Pasakyk man, 


21 Jn 20,19 


kur Jį padėjai .. .!" Jėzus pavadino ją jos vardu. Niekas kitas 
negalėjo jos vardo taip ištarti, kaip Jėzus. Iš to ištarimo ji 
atpažino Jėzų. Ji puolė Jam prie kojų šaukdama: ,,Rabuni! — 
Mokytojau!" Jėzus atsakė: „„Nelaikyk manęs!" Seniau daugelis 
vertėjų versdavo šį žodį „neliesk". 27 skirsnelyje Jėzus liepė 
Tomui paliesti Jį. Manoma, kad šio žodžio prasmė yra, 
nelaikyk manęs, Aš nebesu tas, kas buvau prieš mirtį, Aš einu 
pas Tėvą. Tai pirmas Jėzaus pasirodymas po prisikėlimo. Jėzus 
įsakė Marijai eiti ir pranešti Jo broliams, kad Jis gyvas! Jėzus 
pirmą kartą apaštalus vadina broliais. Marija nebeverkdama, 
bet džiūgaudama ėjo ir pranešė mokiniams, kad Jėzus gyvas. 
Bet mokiniai netikėjo. 


JĖZUS PASIRODO 
MOKINIAMS, Jn 20,19-25 

19 Tos pirmosios savaitės dienos vakare, durims, kur buvo 
susirinkę mokiniai bijodami žydų, esant užrakintoms, atėjo 
Jėzus, atsistojo viduryje ir tarė: „Ramybė jums“, Mk 16,14-18; 
Lk 24,36-49. 20 Tai pasakęs, Jis parodė jiems rankas ir šoną. 
Mokiniai nudžiugo, išvidę Viešpatį, 1 Jn I,I. 21 O Jėzus vėl 
tarė: „Ramybė jums! Kaip mane siuntė Tėvas, taip Aš jus 
siunčiu", Iz 61,1; Jn 17,18. 22 Tai pasakęs, Jis kvėpė į juos ir 
tarė: „Imkite Šventąją Dvasią, 23 Kam atleistite nuodėmes, 
tiems jos bus atleistos, o kam sulaikysite, — sulaikytos", Mt 
16,19; 18,18. 24 Vieno iš dvylikos — Tomo, vadinamo Dvyniu, 
— nebuvo jų tarpe, kai Jėzus atėjo. 25 Kiti mokiniai jam 
kalbėjo: ,,„Mes matėme Viešpatį!“ O jis atsakė: „Jeigu aš 
nepamatysiu Jo rankose vinių dūrio ir neįdėsiu piršto į vinių 
vietą, ir jeigu ranka nepaliesiu Jo šono — netikėsiu", Jn 19,34. 


Po prisikėlimo Jėzaus tikslas buvo pasirodyti, kad Jis gyvas. 
Jis nesirodė pasauliui, tik saviesiems. Jėzus pasiuntė Žinią 
apaštalams, kad Jis prisikėlė. Vėliau, sekmadienio vakare, Jis 
pasirodė apaštalams, kad jie savo akimis Jį matytų ir būtų Jo 
liudininkais. Apaštalai buvo susirinkę. Gal jų tikslas buvo 
drauge melstis, mintimis ir pergyvenimais pasidalyti, dvasiniai 
pasistiprinti, pasitarti šiame kritiškame laike? Jie susirinko 
privačiai, tik jie vieni, užsirakino duris, kad niekas jų 


Jn 20,26 272 


netrukdytų ir nematytų. Dažnai tikintiesiems reikia rinktis 
privačiai, slaptai, už užrakintų durų. 

Jėzus atėjo pas juos esant užrakintoms durims. Garbė Jam. 
Jis yra ir už užrakintų durų savo dvasia bei palaima. Jis sakė 
jiems: „Ramybė jums!“ Tai paprasti žodžiai, bet jie veikė 
ypatingai. Ramybė su Dievu, ramybė pačių sąžinei, ramybė 
vieno su antru, savo tarpe! Jis jiems pasirodė gyvas, įtikino juos, 
parodė rankose ir kojose vinių vietas, perdurtą šoną. Jam liko 
žaizdų randai ir po prisikėlimo. Jie girdėjo Jo žodžius, buvo 
tikri, kad tai jų Viešpats. Jie pradžiugo. Išsipildė, ką Jėzus buvo 
sakęs Jn 16,22. Po to Jėzus siuntė juos, kaip Jį Tėvas, tęsti Jo 
pradėtąjį darbą žemėje. Jis suteikė jiems įgaliojimą ir dievišką 
galią. Tėvas siuntė Jėzų į Izraelį, Jis siuntė juos į visą pasaulį. 
Kaip Visagalintis pradžioje pasaulio kvėpė savo Dvasią, taip 
dabar Jėzus kvėpė savo Dvasią naujam gyvenimui, išganymui 
skelbti. Šventoji Dvasia yra Jėzaus Dvasia. Jėzaus siunčiamieji 
yra papildomi Šventosios Dvasios galia. 

„„Kam atleisite nuodėmes, tiems jos bus atleistos ... 
Evangelija yra galia, ji paveikia žmones, atgimdo, teikia 
išganymą. Papildytieji Šventąja Dvasia turi dovaną dvasių 
atskyrimo. Išganymas ir nuodėmių atleidimas yra evangelijos 
pagrindas Jėzaus vardu. Kur nepasireiškia atgimdanti evangeli- 
jos galia, ten nėra nuodėmių atleidimo. Joks žmogus neturi 
galios nuodėmes atleisti, bet tik skelbiamas evangelijos žodis, 
Rom 1,16. 

Jėzui pasirodžius, Tomas nebuvo drauge. Apaštalai, sutikę 
jį, kalbėjo: „„Mes matėme Viešpatį". Jis netikėjo ir nesileido 
įtikinamas. Negerai yra būti lengvabūdiškam, bet netikėti 
Viešpaties ir tikrų draugų žodžiams yra nesąmoninga. 


JĖZUS SUTINKA 
TOMA, Jn 20,26-29 
26 Po aštuonių dienų Jo mokiniai vėl buvo kambaryje, ir 
Tomas su jais. Jėzus atėjo, durims esant užrakintoms, atsistojo 
viduryje ir prabilė: „Ramybė jums!“ 27 Po to kreipėsi į Tomą: 
„Pridėk čia pirštą ir apžiūrėk mano rankas. Pakelk ranką ir 
paliesk mano šoną; nebūk netikintis, = būk tikintis". 28 Tomas 
atsakė: ,, Mano Viešpats ir mano Dievas!“ I Kar 18,39. 29 Jėzus 
jam atsakė: „Vu įtikėjai, nes pamatei. Palaiminti, kurie tiki 
nematę!“ I Pt 1,8. 


„» 

Pirmo krikščioniško sekmadienio vakarą Tomas nebuvo su 
apaštalais. Kokia priežastis jį sulaikė dalyvauti tame subuvime; 
nežinome. Visą savaitę apaštalai džiaugėsi — Viešpats gyvas! O 
Tomui ta savaitė buvo viena sunkiausių ir nelaimingiausių. Jam 
Viešpats buvo miręs. Sekantį sekmadienį apaštalai vėl susirinko. 
Šį kartą ir Tomas buvo su jais. Nors buvo savaitė praėjus po 
Jėzaus prisikėlimo, bet pavojus iš žydų nebuvo praėjęs. 
Apaštalai susirinko ir užsirakino duris. Jėzus, vėl atėjo pas 
apaštalus pro užrakintas duris. Jis pasveikino juos: ,„Ramybė 
jums!“ Ir tuojau kreipėsi į Tomą. Darė jam priekaištų visų 
apaštalų akivaizdoje dėl jo netikėjimo, bet ir nuoširdžiai 
rūpinosi juo. Jėzus leido jam apžvalgyti ir.paliesti Jo žaizdų 
vietas. Tas įtikino Tomą. Jis tik ištarė: ,,Mano Viešpats ir mano 
„Dievas“. Matymas ir palietimas yra lyg kokie ramentai ligoniui. 
Sveikam jie nėra reikalingi. Palaimintas, kuris ir be ramsčių, be 
matymo, tiki. 


ŠIOS KNYGOS 
TIKSLAS, Jn 20,30-31 

30 Savo mokinių akivaizdoje Jėzus padarė daugelį kitų 
stebuklų, kurie nesurašyti šitoje knygoje. 31 O šitie yra surašyti, 
kad tikėtumėte, jog Jėzus yra Mesijas, Dievo Sūnus, ir tikėdami 
.Jo vardan, turėtumėte gyvenimą, | Jn 5,13. 

Čia Jonas peržvelgia visą knygą (evangeliją) ir pasako, kad 
Jėzus darė daug ženklų ir stebuklų. Jonas užrašė ne visus jam 
žinomus, tik kelis, kurie jam atrodė yra įtikinantys, jog Jėzus 
yra Mesijas, Dievo. Sūnus. Kurių šie (keli) atpasakojimai 
neįtikina, tų neįtikins ir daugybė. Įtikina, paveikia žmogų Dievo 
Dvasia. Tikėjimas teikia gyvenimą. 


JĖZUS PRIE TIBERIADOS 
EŽERO, Jn 21,1-14 
1 Po to Jėzus vėl pasirodė mokiniams prie Tiberiados ežero 
(jūros). Įvyko taip. 2 Buvo drauge Simonas Petras, Tomas, 
vadinamas Dvyniu, Natanaelis iš Galilėjos Kanos, Zebediejaus 
„sūnūs if dar kiti du mokiniai. 3 Simonas Petras jiems sakė: 
„Einu žvejoti“. Jie pasisiūlė: „Ir mes einame su tavimi". Jie' 
nuėjo ir sulipo į valtį, tačiau tą naktį nieko nesugavo, Lk 5,5.. 

4 Rytui auštant, ant kranto pasirodė bestovįs Jėzus. 
Mokiniai nepažino, kad ten Jėzaus esama, Lk 24,16. 5 O Jėzus 
jiems tarė: ,,Vaikeliai, ar neturite ko valgyti?" Jie atsakė: „Ne“, 
6 Tada Jis pasakė: „„Užmeskite tinklą į dešinę nuo valties, ir 
pagausite", Lk 5,4. Jie užmetė ir jau nebeįstengė jo patraukti dėl 
žuvų gausybės. 7 Tada tas mokinys, kurį Jėzus mylėjo, sakė 
Petrui: „Tai Viešpats!“ Išgirdęs, iog tai Viešpats, Simonas 
Petras persijuosė palaidinę, — mat, buvo neapsirengęs, — ir 
šoko į ežerą. 8 Kiti mokiniai atsiyrė valtimi, nes buvo netoli 
kranto — maždaug už dviejų šimtų mastų — ir atitempė tinklą 
su žuvimis. 

9 Išlipę į krantą, jie pamatė žėrinčias žarijas, ant jų padėtą 
žuvį, ir duonos. 10 Jėzus tarė: „„Atneškite ką tik pagautų žuvų". . 
11 Simonas Petras įlipo (į valtį) ir išvilko į krantą tinklą, pilną 
didelių žuvų, iš viso šimtą penkiasdešimt tris. Nors jų buvo 
tokia gausybė, tačiau tinklas nesuplyšo. 12 Jėzus jiems tarė: 
„Eikite šen pusryčių!“ Ir nė vienas iš mokinių neišdrįso 
paklausti: „Kas Tu esi?" Nes jie žinojo, jog tai Viešpats. 13 
Jėzus priėjo, paėmė duonos ir padalijo jiems, taipogi ir žuvies, 
Jn 6,11. 14 Tai jau trečią kartą pasirodė mokiniams Jėzus,. 
prisikėlęs iš numirusių. 


Iš 20,30-31 atrodo lyg būtų knygos pabaiga. Tad daugelis' 
mano, jog 21 skyrius yra vėlesnis priedas. Kaip ir bebūtų, 21 
skyrius yra Jono evangelija. 

Šis pasakojimas vyko prie Tiberiados ežero (jūros). Kokiu. 
ten būdu atsirado apaštalai evangelistas nemini. Gal jie laikėsi 
Jėzaus įsakymo, Mk 16,77. Mokiniai minimi septyni. Jų tarpe 
yra Natanaelis, Jn 1,45-49. Atrodo, kad jis nebuvo apaštalas. Šį 
Viešpaties pasirodymą Jonas skaito trečiu. Tai yra trečias 
Jėzaus pasirodymas didesnei grupei mokinių. Čia neminimas 
pasirodymas Magdalietei ir kitų evangelistų aprašyti Jėzaus 
pasirodymai. - 
prisikėlimo dieną. Trečią kartą buvo darbo diena. en, 
pasirodo (apsireiškia) ne tik pamaldose, bet ir darbą dirbant.. 
Petras pareiškė einąs žvejoti. Visi kiti pasisiūlė eiti drauge. Kaip 
gražu, kur toks sutarimas yra. Jie vargo visą naktį ir nieko, 

nelaimėjo. Rytui auštant Jėzus stovėjo ant ežero kranto. 
Mokiniai nepažino Jo. Kai šis nepažįstamasis patarė užmesti 
tinklą po dešinės, jie užgriebė daugybę žuvų. Jonas pirmas 
atpažino, jog tai Viešpats. Petras tai išgirdęs apsirengė ir 
skubėjo prie Viešpaties. Viešpats jau buvo paruošęs ugnį, žuvį ir 
duoną. Jėzus liepė naudoti ir ką tik pagautas žuvis. Daugelis 
galvojo ką reiškia 153 skaičius. Apie tai yra įvairiausių 
aiškinimų. Vienas aiškinimas yra, kad tuo metu buvo žinomos 
153 žuvų: rūšys. „ Tai reiškė, kad apaštalai skelbs evangeliją 
visai žmonijai. 


VIEŠPATIES ŽODIS 
PETRUI, Jn 21,15-19 
15 Papusryčiavus Jėzus paklausė Simoną Petrą: „„Simonai, 

Jono sūnau, ar myli mane labiau už šituos?“ Jis atsakė: „Taip, 
Viešpatie, Tu žinai, kad Tave myliu". Jėzus jam tarė: ,„Ganyk 
mano avinėlius". 16 Ir antrą kartą Jėzus klausė: ,Simonai, Jono 
sūnau, ar myli mane?“ Tas atsiliepė: „Taip, Viešpatie, Tu žinai, 
kad Tave myliu". Jėzus jam sakė: „„(Ganyk mano aveles“, Apd . 
20,28; 1 Pt 5,2.4. 17 Jėzus paklausė dar trečią kartą; „„Simonai, 
Jono sūnau, ar myli mane?“ Petras nuliūdo, kad Jis trečią kartą 
klausė: „Ar myli mane?" Ir atsakė: „Viešpatie, Tu viską Žinai. 
Tu žinai, kad Tave myliu". Jėzus jam tarė: ,Ganyk mano avis, 
Jn 16,30. 18 Iš tiesų, iš tiesų sakau tau: kai buvai jaunas, pats 
susijuosdavai ir vaikščiojai, kur norėjai. O pasenęs tu ištiesi 
rankas, — kitas tave perjuos ir ves, kur nenori", 2 Pt I,14. 19 
Jis tai pasakė, nurodydamas, kokia mirtimi jis pašlovinsiąs 
Dievą. Tai pasakęs dar pridūrė: „Sek mane!" 


Apie Viešpaties žodį Simonui (Petrui) yra keli aiškinimai. 
Kai kas mano, kad Petras atvyko iš Jeruzalės į Galilėją tęsti 
savo buvusios profesijos, žvejybos. Čia Jėzus rado jį bežvejo- 
jantį. Jėzaus klausimas graikų kalboje gali būti: „„...ar myli 
mane labiau už šiuos" — „už tai?“ Taigi: ,,„Ar myli mane labiau 
už žvejybą?“ Klausimo papildymas 19 skirsneliu, gali būti 
suprantamas: ,„Palik žvejybą ir sek mane!“ 

Graikų kalboje Jėzus klausė Simoną: „Ar myli mane — 
agapas me?“ Tai yra dvasinė, dieviška meilė. Simonas atsakė: . 
„myliu Tave — filo se". Tai yra draugiška, žmogiška meilė. 

Tik trečią kartą Jėzus pavartojo žodį fileis me. 

Bendrai ši vieta aiškinama taip: Jėzus priminė Petrui jo 
padėtį prieš jį pavadinant būti mokiniu. Jėzus vadina jį Simonu, 
ne Petru arba Kefu. Jėzus klausė Petrą tris kartus, dėl jo trijų 
kartų išsigynimo. Petras neatsakė, kad jis labiau myli Jėzų už 
kitus. Jis sakė tik: „Tu žinai, kad myliu Tave“. Jėzus liepė 
Petrui ganyti avinėlius, aveles ir avis. Tėzus priminė Petrui, kad 
Jį sekant, jis turės savo gyvybę paaukoti, mirti kankiniu. Ne tik: 
Petras, bet daug Jėzaus sekėjų pašlovino Jį gyvenimu ir 
kankinių mirtimi. 


JĖZUS IR ANTRASIS 
MOKINYS, Jn 21,20-23 
20 Petras atsisukęs pamatė iš paskos einantį mokinį, kurį 
Jėzus mylėjo, kyris vakarienės metu gulėjo prie Jėzaus krūtinės 
ir klausė: „Viešpatie, kas Tave išduos?“, Jn 13,23. 21 Pamatęs 
ji, Petras tarė Jėzui: „Viešpatie, o kas jam bus?“ 22 Jėzus. 
atsakė: „Jei Aš noriu, kad jis pasiliktų, kolei ateisiu, kas gi tau? 
Tu sek mane!" 23 Ir taip pasklido gandas tarp brolių, jog tas 
mokinys nemirsiąs. Betgi Jėzus nesakė: „Jis nemirs“, tik: „Jei 
noriu, kad jis pasiliktų, kolei ateisiu, kas gi tau?" 


Atrodo, kad Jėzus su Petru ėjo paežere kalbėdamiesi. Petras 
, išgirdo užpakalyje žingsnius. Atsigręžęs pamatė einantį Joną. 
Petras norėjo žinoti ir apie Jono veiklą bei mirtį. Nors Jonas 
vardu neminimas, bet aišku yra, kad jis manytas. Jėzus atsakė: 
Petrui sekti Jį ir nesirūpinti apie kitus. 

Čia primenama, kad žmogus gali labai lengvai klysti. 
Apaštalai (broliai).manė ir plačiai, atvirai kalbėjo, kad Jonas 
hemirsiąs. Taigi, tračlicijos ir dogmos gali lengvai atsirasti. Bet: 
jos yra neteisingos ir kartais žalingos. ' 


PABAIGOS ŽODIS, Jn 21,24-25 
24 Šis yra tas mokinys, kuris liudija apie tuos dalykus ir juos 
aprašė, ir mes žinome, kad jo liudijimas tikras, Jn 15,27. 25 Yra 
dar daug kitų dalykų, kuriuos Jėzus padarė. Jeigu juos visus 
atskirai aprašytume, manau, pasaulis nesutalpintų knygų, kurias 
reikėtų parašyti. - 

Iš daugelio vietų suprantama, kad ketvirtosios evangelijos 
autorius yra apaštalas Jonas, Jn 13,23; 19,26; 20,2-8; 21,7. Jėzus 
darė daug įvairių stebuklų ir daugybę pakartojo. Juos visus 
plačiai aprašyti būtų neįmanoma. Keli parinkti Jėzaus daryti 
ženklai įtikina, norinčius tikėti, apie Jo Tėvo siuntimą, Jn 20,30- 
3. 

